
PRADŽIOS KNYGOJE 
DR. STASYS BAČKIS 

MĮSLINGA PASLAPTIS : 
ŽMOGAUS KŪRIMAS PRADŽIOS KNYGOJE 


Žmonės ir tautos yra klausimas sau ir kitiems. Žmonės ir tautos 
yra atsakymas sau ir kitiems. Senojo Testamento Psalmininkas 
su džiugia nuostaba duoda žmogaus klausimui ir atsakymui Kūrėjo- 
Dievo didybės ir žmogaus-kūrinio vertingumo foną : 


»u- 


Tavo rankų sukurtą, 

į mėnulį, žvaigždes, tvariai padarytas, 

tariam : « Kas gi žmogus, kad tu jį dar atsimintum, 
kas tas Adomo sūnus, kad jį belankytum!» 


Jį padarei ne ką menkesnį už angelus, 
garbe ir grožiu jų vainikuoji. 

Jis viešpatauja tavo sukurtajam pasauliui. 
Jam po kojų tu visa paklojai ... (Ps 8,4-7). 


Pradžios knyga turi du pasakojimus apie žmogaus kūrimą. Jie 
yra pirmuosiuose dviejuose šios knygos skyriuose (Pr 1, 1-2, 4a; 
2, 4b-25). Chronologiniu požiūriu, pirmasis pasakojimas yra antra- 
jame skyriuje (Pr 2, 4b-25), o antrasis — pirmajame (Pr 1, 1-2, 4a). 
Ankstesnysis pasakojimas apsako apie pirmuosius Rojaus — Dievo- 
Kūrėjo Sodo gyventojus : žmMogų-vyrą ir žmogų-mMoterį bei jų būtinę 
problematiką. Vėlesnysis gi apsako pasaulio kūrimą ir oriąją kūrinijos 
viršūnę — žmogų, vyrą ir moterį. 

Šia paskaita siekiama domėtis dviem dalykais : 1. Ką norėjo pasa- 
kyti įkvėptieji Pradžios knygos autoriai, pasakodami apie žmogaus — 
vyro ir moters kūrimą? 2. Ką nori pasakyti įkvėptieji Pradžios 
autoriai šiuolaikiniam skaitytojui ? 

Paskaitoje sekama šiuometine egzegeze, — naudojamasi jos 
metodu ir įžvalgomis. Pagal šiuolaikinę egzegezę, Pradžios knygos 
pasakojimai yra atsakymai į klausimą, kilusį ir reikalavusį atsakymo 
įkvėptųjų autorių laikmetyje!l. Užtat svarbu galimai konkrečiau 


* Bruce VAwTER, On Genesis: A New Reading, Garden City, N. Y., Doubleday 
« Co., 1977, 30-33; 37-91 psl.; Brevard S. CHatLos, Introduction to the Old Testament 
as Scripture, Philadelphia, PA, Fortress Press, 1979, 109-155 psl. 

susipažinti su įkvėptųjų autorių laikmečiu ir klausimu, atsakomu 
pasakojimuose apie kūrimą. Čia susiduriama su mįslinga paslaptimi — 
klausimu, kuris yra taip senas, kaip žmonija, ir taip jaunas, kaip 
nūdienis žmogus. 

Prieš domėdamiesi Pradžios knygos pasakojimais apie žmogaus 
kūrimą, turime išryškinti klausimą apie žmogų — mįslingąją pa- 
slaptį. 


Kas YRA ŽMOGUS: VYRAS IR MOTERIS? 


Šv. Raštas ir įkvėptųjų autorių kaimyninės tautos laiko žmogų 
— vyrą ir moterį — mįslinga paslaptimi. Būdingiausias žmogaus 
įvaizdis yra sfinksas ž. Sfinkso įvaizdis yra įvairus : « Senovės Egipte 
— gulinti liūto su žmogaus galva akmeninė figūra. Senovės graikų 
mitologijoje — sparnuota būtybė su liūto liemeniu, moters galva 
ir krūtine. Perkeltine prasme, — paslaptinga būtybė, paslaptingas 
žmogus, paslaptingumo simbolis » Š. 

Genys margas, o pasaulis dar margesnis. Aibė sfinksų buvo 
sukurta Egipte. Vienas iš žinomiausių yra didysis sfinksas Al Giza 
vietovėje prie Kefreno piramidės netoli Kairo. Didysis sfinksas yra 
kolosas, — gulinti vientiso akmens figūra su žmogaus galva ir 
liūto liemeniu. Sakoma, kad Al Giza sfinksas vaizduoja Egipto fa- 
raoną, kaip Ra — saulės dievo įkūnijimą. Ra, saulės dievas, egiptie- 
čių patirtyje buvo neišsemiamas šviesos ir šilumos šaltinis. Faraonas 
atspindi šviesą ir šilumą Egipto pasaulyje. Mat faraonas tarnavo 
pagrindiniu egiptiečių visuomenės darnos veiksniu. Nūdien spėliojama, 
kad Al Giza sfinksas buvo faraono Kefreno paminklas sau. Arabai 
jį vadina Abu el-Hol — Baubu, arba Baidyklės tėvu. Senovės 
egiptiečiai sftinksus savo kalba vadino šešep-ankh — gyvuoju atvaizdu. 
Jiems sfinksai buvo dievybės ir amžinybės atvaizdas. Tr Al Giza stinkse 
egiptiečiai atpažino ir dievą faraoną, ir liūtą, ir žmogų. Taigi paslap- 
tinga būtybė, paslaptingas žmogus, ir, iš viso, paslaptingumo simbo- 
lis 4, 

Sfinksą iš Egipto pasiskolino vakarinės Azijos tautos ir graikai. 
Azijoje sfinksas tapo gyvulio ir paukščio mišrūnu — sparnuotu 


* Sphinx, Encyclopedia Britannica, Chicago-London, W. Benton, XXI, 16 psl. 

3 J. KRuopas, ir kiti. Dabartinės lietuvių kalbos žodynas, Vilnius 1972, 695 psl. 

1 I E. S. EpwaRDs, Pyramids: Building for Eternity, veikale, kurį redagavo 
J. B. BiLLARD, Ancient Egypi, Washington, DC: National Geographic Society, 
1978, 86-87 psl.; L. CassoN, Ancient Egypi. Great Ages of Man —- A History of the 
World's Cultures, New York, N.Y. 1965, 18 psl. 

gyvūliu. Graikų mitologijoje ir skulptūroje sfinksas net lytį pakeitė — 
tapo stinkse, pikčiurna moterimi su sparnais. Graikai, nebežinodami 
tikrosios šešep-ankh žodžio prasmės, jį susiejo su savo kalbos žodžiu 
sfingein, kuris reiškia (sujraštė ir (pri)versti. Karaliaus Edipo legen- 
doje stinksė yra dievų įgaliota pikčiurna su moters galva bei krūti- 
mis ir liūto liemeniu su sparnais. Anot legendos, stinksė mėgo tupėti 
ant uolų palei Tebų miestą ir kelti siaubą, reikalaudama praeivius 
įspėti mūzų mįslę: « Kas kalba tik vienu balsu, o būna ir keturkojis, 
ir dvikojis, ir trikojis?» Pagaliau Edipas mįslę atspėjo: žmogus 
kalba vienu balsu, bet yra keturkojis vaikystėje, dvikojis pačiame 
gyvenimo gražume ir remiasi lazda senatvėje. Edipui mįslę įspėjus, 
stinksė nusižudė 5, 

Sfinkso įvaizdis išryškina Artimųjų Rytų pasaulėjautą, nuvoku- 
sią žmoguje mįslingą paslaptį *. Įžvalga į Šv. Rašto įkvėptųjų autorių 
kaimynų pasaulėjautą padeda suprasti Pradžios knygos pasakojimus 
apie žmogų — mMislingą paslaptį. 


Šv. RAŠTO ĮŽVALGA Į ŽMOGŲ 


Kaip jau minėta, Pradžios knygoje skaitome du pasakojimus 
apie žmogaus kūrimą. Pasakojimuose yra trys pareiškimai. Visi 
yra labai raiškūs ir įtaigūs savo vaizdumu. Antrasis Pradžios knygos 
skyrius turi jų du: To skyriaus septintoji eilutė yra pareiškimas apie 
žmogaus-vyro kūrimą : 


Viešpats Dievas sukūrė žmogų iš žemės dulkių ir įkvėpė jį gyvybės 
alsavimu [arba galia kvėpuoti]. Taip žmogus tapo gyvūnu. 


Pradžios knygos antrojo skyriaus 18-ji iki 24-t0s eilutės yra 
pareiškimas apie žmogaus kūrimą: 


Viešpats Dievas sakė : « Negera žmogui [vyrui] būti vienišam. Pada- 
rysiu jam tinkamą bendrą [dalintis gyvenimu]o. Taigi Viešpats Dievas 
sukūrė iš dirvos žemės visus laukinius gyvulius ir visus paukščius. Tada jis 
atvedė juos pas žmogų [vyrą], kad matytų kaip pramins juos vardu [t. y. 
prijaukins, pramindamas varduųj. Kokiu vardu žmogus [vyras] praminė 
kiekvieną gyvulį, toks buvo jo vardas. Taip žmogus [vyras] praminė 
[t. y. prijaukino, pramindamas] visus gyvulius, — dangaus paukščius ir 
laukinius žvėris. Tačiau nė vienas jų nebuvo tinkamas žmogui [vyrui] 


5 Žr. Sphina, Encyclopedia Britanica, Chicago-London, Taip pat A. Rusšys, 
Šv. Rašto kraštuose, Putnam, CT., 1982, 338-339 psl. 

* Sfinkso įvaizdis nėra vienintelis įvaizdis Artimųjų Rytų kultūroje. Žr. B. 
VawTER, On Genesis: A New Reading, Gardern City, N. Y., 1977, 54-55 psl. 

bendru [t. y. dalintis gyvenimu]. Tada Viešpats Dievas užmigdė žmogų 
[vyrą] giliu miegu. Jam užmigus, išėmė vieną iš žmogaus [vyro] šonkaulių, 
o jo vietą pripildė kūno audiniais. Viešpats Dievas padarė šonkaulį, paim- 
tą iš žmogaus [vyro], moterimi ir atvedė ją pas žmogų [vyrą]. Tada žmogus 
[vyras] ištarė : « Pagaliau, ši yra [man tinkamas bendras dalintis gyve- 
nimu] kaulas [stipri prigimtis] iš mano kaulų [stiprios prigimties] ir 
kūnas [trapi prigimtis] iš mano kūno [trapios prigimties]. Ji bus vadi- 
nama moterimi ['išša], nes buvo paimta iš vyro ['iš]. 


Paskutinę skaitinio eilutę būtų galima versti atsaja išraiška, būtent : 


Pagaliau, ši yra man tinkamas bendras dalintis gyvenimu, — tvirtumas, 
paimtas iš mano tvirtumo, ir trapumas iš mano trapumo. 


Trečiasis pareiškimas apie žmogaus kūrimą yra l-ajame Pradžios 
knygos skyriuje (Pr 1,26-27) : 


Dievas tarė: « Padarykime žmogų į mūsų paveikslą ir panašumą... » 
Ir sukūrė Dievas žmogų į savo paveikslą. Į Dievo paveikslą sukūrė 
jį. Vyrą ir moterį sukūrė juos. 


Visi trys pareiškimai yra religiniai tikėjimo pareiškimai, bet ne 
moksliški. Jais mokoma religinė tikėjimo tiesa: žmogus — vyras ir 
moteris yra Dievo kūriniai. Jais nemokoma kaip žmogus — vyras 
ir moteris buvo sukurti. 

Šiuolaikinė evoliucijos teorija ir jos įžvalgos gyvybės tapimą 
žmogiška (daugeliui padeda suprasti) kaip žmogus — vyras ir mote- 
ris buvo sukurti. Tačiau Pradžios knygos pareiškimai evoliucijos 
teorijos dar nepažįsta. Žmogų — vyrą ir moterį aprašo kaip Dievo 
kūrinį religiniu požiūriu. 

Pirmieji du pareiškimai apie žmogaus kūrimą įrėmina vyro ir 
moters Kūrėją — Dievą į vaizdžius rėmus ir yra įtaigiai raiškūs. 
Kurdamas žmogų-vyrą, Kūrėjas-Dievas elgiasi kaip puodžius, — nu- 
lipdo žmogų-vyrą iš žemės dulkių ir įkvėpia jį gyvybės alsavimu — 
galia kvėpuoti. Kurdamas žmogų-moterį, Kūrėjas-Dievas elgiasi kaip 
chirurgas, — išima iš vyro šonkaulį ir sukuria iš jo moterį. Vaizdžiu 
įrėminimų, norima atsakyti klausimai : 


«+ Kas yra žmogus — žmonija ?» 

« Kas yra vyras ir moteris 7?» 

«+ Kas yra vyras ir moteris vienas kitam ?» 

« Koks yra jų giminingumas su Kūrėju-Dievu, žeme, vienas kitu?» 


Pareiškimai apie žmogaus kūrimą išryškina mįslingą paslaptį — 
žmonijos giminingumo ryšį. 

ĮKVĖPTIEJI PAREIŠKIMŲ AUTORIAI 


Jau pastebėta, kad turime du įkvėptuosius autorius : ankstesnį 
2-ajame skyriuje ir vėlesnį 1-ajame skyriuje. Jų atsakymas į klau- 
simą « Kas yra žmogus — vyras ir moteris? » turi savo kontekstą 
Pradžios knygoje ir istorijoje. Svarbu su jais trumpai susipažinti. 

Pradžios knyga yra įvadas į Penkiaknygę, arba Pentateuchą, 
penkias pirmąsias Senojo Testamento knygas. Penkiaknygė yra svar- 
biausia Šventųjų Raštų dalis Senajame Testamente. Be to, Pradžios 
knyga yra įvadas į Senojo Testamento likiminį Įvykį — Išėjimą iš 
Egipto ir Sinajaus Sandorą. Pradžios knygoje lengva atpažinti dvi 
padalas : 

1. Priešistorę su domesiu Žmonijai (Pr 1-11) ir 

2. Protėvių sakmę su domesiu tikėjimo istorijai (Pr 12-50). 

Pradžios knyga yva sudėtinis įkvėptas veikalas. Nūdien jos 
moksliškas tyrimas remiasi vyraujančia pažiūra: Pradžios knyga — 
yra įkvėptas keleto rašytų šaltinių junginys?. O Pradžios knygos 
priešistorėje (Pr 1-11) atpažįstama du rašyti šaltiniai, ilgainiui 
įkvėpto redaktoriaus suausti į viena Šš. Vienas šių rašytų šaltinių 
autorių įprasta vadinti Jahvistu, o antras — Kunigiškuoju 
autoriumi, Mat Jabvistas rodo pomėgį vadinti Dievą Jahvės 
vardu, o Kunigiškasis autorius rodo domesį apeiginiam Dievo 
garbinimui ir kunigijos poreikiams. 

Abu autoriai — Jahvistas ir Kunigiškasis — turi savo istorinį 
kontekstą. Kunigiškojo autoriaus pasakojimas apie kūrimą (Pr 
1, 1-2, 4a) yra mums gerai pažįstamas. Dievas sukūrė pasaulį per 
šešias dienas, o septintą ilsėjosi. Įkvėptajam Kunigiškajam autoriui 
rūpi kunigijos poreikiai ir mokyti, kad Dievas yra Kūrėjas, o subata 
yra šventa diena. Įkvėptajam Jahvistui rūpi žmonija — vyras ir mote- 
ris — mMįslingoji paslaptis. Įkvėptasis Penkiaknygės redaktorius 
pradeda Pradžios knygą su Kunigiškojo autoriaus pasakojimu apie 
Dievą-Kūrėją ir pasaulį su žmogumi Kūrinijos viršūnėje. Jahvisto 
pasakojimas apie žmogaus — mįslingosios paslapties kūrimą deda- 
mas po Kunigiškojo pasakojimo (Pr 2, 4b-25). Jahvisto pasakojimas 
yra iš X a. prieš Kristų, o Kunigiškojo autoriaus tik iš VI a. prieš 
Kristų. 


*" A. Rusšvxs, Raktas į Senąjį Testamentą, Putnam, Ct., 1982, I, 52 psl. 
5 Ten pat, I, 32-55 psl. 

KĄ NORĖJO PASAKYTI ĮKVĖPTIEJI AUTORIAI ? 


Šį klausimą galima atsakyti tik susipažinus su kiekvieno įkvėp- 
tojo autoriaus istorine padėtimi. 

Kokia buvo Jahvisto istorinė padėtis? Jahvistas buvo Dievo 
įkvėptas rašyti Išganymo istoriją X a. prieš Kristų — karaliaus 
Saliamono valdymo metu. Saliamono valdymas Senojo Testamento 
istorijoje buvo apšvietos amžius. Jis sudarė sąlygas užrašyti Sando- 
ros bendruomenės tikėjimo kraitį. Mat, sukūrus iškilų karaliaus 
dvarą Jeruzalėje, susidarė ir sąlygos, gimė ir noras užrašyti praeities 
įvykius. Jahvistas yra įkvėptosios Senojo Testamento raštijos pir- 
mūnas — istorikas ir teologas ?. 

Jahvisto Išganymo istorija yra Sandoros bendruomenės epas. 
Reikšmingų savo amžiaus įvykių skatinamas, įkvėptasis autorius 
parašė pasakojimą apie Dievo užmojį ir veiklą istorijoje, švytintį 
gilia įžvalga į žmogų — vyrą ir moterį. Pravartu klausti: « Kokie 
istoriniai veiksniai skatino Jahvistą rašyti?» Dievo įkvėpimas 
reiškiasi per gyvenimo poreikius. Saliamono apšvietos amžiūs buvo 
pradėjęs stumti iš gyvenimo Sandoros tikėjimo kraitį. Tikėjimo 
palikimas traukėsi rūdimis. Atrodo, kad Jahvistas Saliamono apšvie- 
tos amžių vertino ir juo didžiavosi. Tačiau jis taip pat ir sielojosi 
dėl apšvietos amžiaus krypties. Savo įkvėpta Išganymo istorija 
Jahvistas klausė «0uo vadis, Saliamonai ? ». 

Jahvistas davė Senajam Testamentui pirmąjį įkvėptą pasakojimą 
apie žmoniją, — mįslingąją paslaptį, nuodėmės ir išganymo pradžią. 
Nenuostabu, kad Jahvisto raiškus ir įtaigus pasakojimas apie Rojų 
(Pr 2, 4b-3, 24) buvo ir yra paskata tūkstančiams autorių. 

Ką norėjo įkvėptasis Jahvistas pasakyti apie žmogų — vyrą 
ir moterį savo pareiškimais apie kūrimą (Pr 2, 7; 2, 18-24)? 

Jahvistas rašo vaizdais. Vaizdinis rašymo būdas yra itin ryškus 
pasakojime apie Rojų — Dievo Sodą (Pr 2, 4b-3, 24). Čia vaizdas 
lipa ant kulnų vaizdui. Jahvisto Išganymo istorijos klausimą galima 
šitaip išreikšti : « Kodėl vyras ir moteris, būdami iškilūs Dievo kūri- 
niai, atsisako pripažinti savo Kūrėjo-Dievo visagalį užmojį ir veiklą 
gyvenime? » Žmonija, nors ir būdama Dievo « gyvybės alsavimu » 
(Pr 2,7), traukiasi ir tolsta nuo Dievo, kurdama tragišką istoriją. 
Kodėl žmonija drįsta piauti šaką ant kurios sėdi ? 

Lietuvių kalboje žodį « žmogus » ir « žmonės » naudojame bendra 
prasme. Sakome, kad visi žmonės yra sukurti lygūs, nes kiekvienas 


* A. Rusšys, Raktas į Senąjį Testamentą, Putnam, Ct., 1983, II, I skyrius. 

asmuo — vyras ir Moteris — yra gyva ir mąstanti visuomeninė 
būtybė 19, Bet mes žodį « žmogus » naudojame ir vyriškiui paženklinti, 
skirdami jį nuo moters. Hebrajų kalba turi atskirus žodžius vyrui ir 
moteriai paženklinti: 'iš — vyras, o 'išša — moteris. Žodžiai 'iš 
ir 'išša sukuria sąskambio žaismą, ir išreiškia lyčių tarpusavio gimi- 
ningumą, kurio niekų neišreiškia mūsų kalbos žodžiai « vyras » ir 
« moteris LH, 

Hebrajų kalba naudoja žodį 'adam visai žmonijai paženklinti 12, 
Šiuo žodžiu Jahvistas vadina pirmąjį žmogų — vyrą (Pr 2, 7). 
O vėlesnysis Kunigiškasis autorius moko, kad Dievas sukūrė 'adam — 
žmoniją pagal savo « paveikslą ir panašumą » (Pr 1, 26) ir paaiškina, 
kad «+ vyrą ir moterį sukūrė juos » (Pr 1, 27). 

Jahvisto pasakojime apie kūrimą yra du tarpsniai: žmogaus- 
vyro (Pr 2, 7) ir žmogaus-moters (Pr 2, 18-24). Vadinasi, anot 
Jahvisto, žmonijos kūrimas užbaigiamas vyrui ir moteriai tapus 
gyvenimo bendrais. Kunigiškajam autoriui rūpi atsakyti į klausimą 
« Kur yra pradžia viso to, kas yra ? » Tuo tarpu Jahvistui rūpi labai 
gyvenimiška mįslė: «+ Kodėl vyras it moteris nori klaidžioti gyve- 
nime?» « Kodėl pasimeta klystkeliuose, ieško sau bėdos ir kerta 
šaką ant kurios sėdi?» 

Jahvisto atsakymą randame jo pasakojimo įvaizdžiuose. Ir vyras 
ir moteris yra Dievo kūriniai. Dievas kuria žmogų-vyrą kaip puo- 
džius lipdo puodą, o žmogų-moterį kaip chirurgas. Jahvistas nežino 
ir nemoko kaip buvo, pirmasis vyras ir pirmoji moteris sukurta, jis 
žino ir moko, koks ir kokia jiedu yra. Žmogus-vyras yra trapus, nes 
paimtas iš žemės dulkių; žmogus-vyras yra orus ir didingas, nes 
įkvėptas Dievo «gyvybės alsavimu». Žmogus yra vienas «4 Aš» — 
psichosomatinė vienybė, pagal Šv. Rašto antropologiją 13. 

Jahvistas žaidžia hebrajų kalbos žodžių sąskambių: žmogus- 
vyras yra 'adam, t. y. Žeminukas (arba Molinukas), nes yra iš 'adama, 
t. y. iš žemės (molio). Žemė yra žmogaus žemdirbio gyvenimo scena. 
Be to, mirtis grąžina žmones į žemę. Tačiau žmogus-vyras yra ir 
savitas gyvūnas, nes Dievo įkvėptas «gyvybės alsavimu». Todėl 
jis ir viešpatauja Kūrinijoje, ją prijaukindamas ir pramindamas 
vardu. Žmonija yra ypatingas Dievo-Kūrėjo kūrinys, nes yra kūrėjiš- 
ka ir kūrybiška. 


10 J. KRuopas ir kiti, Dabartinės lietuvių kalbos žodynas, Vilnius 1972, 969-970 psl. 

11 Arkivysk. A. Baranauskas savo vertime bandė sukurti žodžių sąskambį su 
+vyru» ir «4 vyrienė o», 

12 Žodis adam naudojamas ir tikriniu daiktavardžiu. Žr. Pr 3, 20-21 ; 4, 1; 5, 1. 

13 Graikų antropologija — Platonas — teigia, kad žmogus yra sudėtinė būtybė, 
nes turi kūną ir sielą. 

Žmogus-vyras yra vienišas. Visa jo būtis reikalauja jam « tinkamo » 
bendro ir liudija ryšį su Dievu-Kūrėju, aplinka gamtoje, kitos lyties 
bendru. Būdamas Dievo «alsavimu », jis švyti laisve rinktis ir apsi- 
spręsti. Laisvė yra oriausias « gyvybės alsavimo » bruožas ir Dievo- 
Kūrėjo dovana. Dievas-Kūrėjas « gyvybės alsavimu » įgalintą kūrinį 
prašnekina ir įpareigoja dirbti ir rūpintis Sodu (Pr 2, 16). Be to, 
Dievas-Kūrėjas stato žmoniją į padėtį, kurioje reikia rinktis ir apsi- 
spręsti. Darosi aišku, kad Jahvisto pareiškimas apie žmogų-vyrą 
atspindi gyvenimą ne tokį, koks jis buvo žmonijos pradžioje, bet 
tokį, koks jis buvo Saliamono laikais, t.y. X a. prieš Kristų. 

Žmogaus-vyro kūrime Dievas vaizduojamas puodžiumi (Pr 2,7), 
o žmMogaus-moters kūrime — chirurgu (Pr 2, 21-23). Moters kūrimą 
nuo vyro kūrimo atskiria gyvūnijos kūrimas. Pasakojimo seka yra 
neįprasta: vyras-gyvūnija-moteris. Kodėl taip? Atsakymą duoda 
pats įkvėptasis autorius pasakojimo atomazgoje (Pr 2,24). Lytis 
nėra dievybės apraiška, bet Dievo-Kūrėjo sukurta savybė žmo- 
guje — vyTe ir moteryje. 

Žmogaus-moters kūrimas yra neįprastai paslaptingas. Dievas-Kūrė- 
jas, giliu miegu užmigdęs vyrą, sukuria jam «tinkamą» bendrą 
(Pr 2, 18-24). Moteris kuriama iš paties vyro. Tuo norima pasakyti, 
kad ji yra tolygi vyrui savo prigimtimi, bet nėra tapati su vyru lytimi. 
Moteris yra vyro antrininkė ir jo papildymas. O vyras yra moters 
antrininkas ir jos papildymas. Vyras ją tuojau pat atpažįsta kaip 
sau tolygią ir sveikina kaip sau «tinkamą» bendrą. 

Įkvėptasis autorius yra gilus psichologas. Jis raiškiai ir įtaigiai 
paaiškina lyčių — vyro ir moters nenumaldomą veržimąsi į vienas 
kitą iki jiedu tampa « viena prigimtimi » kūdikyje (Pr 2, 24). Verži- 
mūusi vieno į kitą Jahvistas įvaizdina meilės aistrą — €r70s Žmogiš- 
koje prigimtyje. Lytinis patraukimas, moko Jahvistas, yra paties 
Dievo-Kūrėjo įdiegtas (Pr 2,24-25). Vyro ir moters tarpusavio santy- 
kis yra orus kūrimo stebuklas ir paslaptis. 

Jahvisto pasakojimas apie žmogaus-moters kūrimą baigiasi džiugia 
žmogaus-vyro pagava. Dabar išryškėja neįprastoji « vyras-gyvūnija- 
moteris » seka. Įkvėptajam autoriui rūpi mokyti, kad moterystės 
ryšio sukūrimas apvainikuoja Kūrėjo-Dievo gerumą žmonijai Kūri- 
nijos vienišume. 

Būdinga, kad semitinėje pasaulėžiūroje moteris buvo ir vergė 
ir dievė vyrui. Būdama dieve, moteris savo lytimi tarnavo metiniame 
apeiginiame gamtos ciklo atnaujinime. Būdama verge, moteris buvo 
vyro nuosavybė. Pradžios knyga įamžina tikėjimo poslinkį atpažinti 
moteryje vyrui lygų asmenį ir pripažinti moterį vispusišku bendru 
Kūrinijoje. Lyties nudievinimas daro tikėjimo savimonę Šv. Rašte 
ypatingai savita anuometinėje pasaulėžiūroje. 

Jahvistas buvo pirmasis moters teisių gynėjas ir puoselėtojas. 
Jis gynė ir moters orumą. Bendrumas tarp vyro ir moters jo kūrimo 
pasakojime turi ypatingą atspalvį, nes ženklina Kūrinijos viršūnę. 
Žmogus-vyras, stebėdamas nuostabų kūrinių paradą (Pr 2, 20), 
įžvelgia, kad joks kūrinys nėra jam « tinkamu » antrininkų, pajėgiu 
dalintis jo uždaviniu Sode. Jahvistui rūpi žmogus savo būties vieni- 
šume. Mat jam žmogus nėra nepriklausoma ir pernelyg savaranki 
sala, bet asmuo su būtiniu poreikiu bendrauti su Dievu-Kūrėju ir 


kitu žmogišku asmeniu — moterimi. Užsidaryti savyje — vyrui ar 
moteriai — reiškia sustabarėti savo kiaute ir nužmogėti. 
Jahvisto įžvalga į kūrimą žmogaus — vyro ir moters — mMįslingą 


paslaptį kaip matome yra turtinga. Kunigiškasis autorius, kaip jau 
anksčiau pastebėjome, klausia « Kur yra pradžia viso to, kas yra ? » 
Bandykime susipažinti su Kunigiškojo autoriaus istorine padėtimi. 


Kunigiškasis autorius Dievo įkvėpimu rašė VI a. prieš Kristų. 
Tuo metu Senojo Testamento Sandoros tauta buvo Babilonijos 
tremtyje. Tremtis ir visai mūsų tautai — ir kiekvienam mums 
asmeniškai yra patirties mokykla. Būti išrautam iš gimtosios žemės 
yra netekti gyvenimo šaknų. Žydų tauta buvo neviltyje. Dievas — 
Tas, Kuris buvo išvedęs protėvius iš Egipto ir lydėjęs per amžius 
tėviška globa, atrodė nugalėtas Babilonijos dievų. Kunigiškojo auto- 
riaus pasakojimas apie kūrimą turi ši grasų nevilties foną. Pasako- 
jimu mokoma, kad Dievas-Kūrėjas sukūrė pasaulį ir jį palaiko savo 
žodžiu (Pr 1, 1-2, 4a). Žmonija yra Dievo « paveikslas ir panašumas » 
(Pr 1, 26-27). 

Kiekviena Kunigiškojo autoriaus pasakojimo eilutė švyti tikė- 
jimu ir veda iš nevilties į pasitikėjimą Dievu-Kūrėju. Įkvėptojo 
pasakojimo tikslas yra duoti viltį žmogui tremtyje ir mokyti jį, kad 
ateities vilties pagrindu yra Dievo « paveikslas ir panašumas » žmo- 
guje. Tai yra labai drąsus pareiškimas. Žmogus — vyras ir moteris 
— yra ne tik Dievo kūrinys, bet kūrinys su savimone, — savo kūrėjiš- 
kume ir kūrybiškume atspindi Kūrėjo savimonę. 

Kunigiškasis autorius žmonijos «dievišką savimonę» — mjįs- 
lingą žmogaus paslaptį jungia su žmonijos pašaukimu vyrauti 
Kūrinijoje (Pr 1, 28). Pagal Artimųjų Rytų mitologinę galvoseną, 
žmonija buvo sukurta būti dievų vergu ir nešti dievų jungą. Pagal 
Kunigiškąjį autorių, žmonija yra sukurta atstovauti Dievą-Kūrėją 
pasaulyje. Žmogus — vyras ir moteris, būdami Dievo « paveikslu ir 
panašumu», tarnauja keliarodžiu Kūrinijai į Dievą. Konkrečiai 
kalbant, žmogus duoda Kūrinijai — daiktams «balsą» ir « sielą ». 
Kultūra ir civilizacija — nuo duonos kąsnio bei vyno lašo iki erdvė- 

laivio — yra atviri Dievui-Kūrėjui, nes žmogus yra Dievo « paveiks- 
las ir panašumas » 4, 


KĄ NORI PASAKYTI ĮKVĖPTIEJI AUTORIAI ? 


II Vatikano susirinkimo konstitucija Dieviškasis Apreiškimas » 
(1, 6) moko, kad « Apreiškimu Dievas norėjo atskleisti save ir tai, 
kas jo amžinai nuspręsta apie žmonių išganymą ...» Jahvistas ir 
Kunigiškasis autoriai buvo įkvėpti Pradžios knygos rašytojai ir 
moko tai, kas « nuspręsta apie žmonių išganymą ». 

Įdomu pastebėti, kad ir Jahvistas ir Kunigiškasis autorius buvo 
įkvėpti rašyti nerimo — lūkesčių, rūpesčių ir baimių amžiuje 15. 

Jahvisto amžius buvo X a. prieš Kristų — Saliamono apšvietos 
amžius. Sandoros tauta išgyveno daug lūkesčių, rūpesčių ir baimių. 
Guo vadis, Saliamonai? Kunigiškojo autoriaus amžiuje Sandoros 
visuomenė buvo tremtyje ir benamė. Baimė gožė tremtinių dabartį. 
Gyventi ateitiės viltimi atrodė gryna iliuzija. 

Istoriniai lūkesčiai, rūpesčiai ir baimės yra Dievo įrankiai — kal- 
tukai. Per juos buvo ir yra reiškiama žmogaus — vyro ir moters 
trapumas ir orumas, buvimas Kūrinijoje Dievo « paveikslu ir pana- 
šumu ». 

Būdinga, kad Jahvistas ir Kunigiškasis autoriai — abu įkvėptieji 
rašytojai kviečia drįsti gyventi nerimo viltimi — lūkesčių, rūpesčių 
ir baimių amžiuje. Kai Žmogus žmogų prašnekina — vienas kitą 
padrąsina. Kai Dievas žmogų prašnekina, žmogus išdrįsta gyventi 


viltimi, — tikėti ir mylėti. Penkiaknygė yra visuomenės tikėjimo 
įkvėpta knyga. Jahvisto ir Kunigiškojo autorių pareiškimai apie 
žmogų — mislingą paslaptį — liudija, kad Tikėjimo visuomenės 


viltis ateitimi augo ir stiprėjo per nerimą. Juo daugiau buvo sun- 
kumų ir vargų, juo giliau tikėjimas įžvelgė, kad žmogus — vyras 
ir moteris — yra mįslinga paslaptis. 


Poezija duoda žmonijos nerimui — lūkesčiams, rūpesčiams ir 
baimėms išraišką. Viename iš paskultiniųjų Lietuvoje leidžiamo 
žurnalo Literatūra iv Menas numerių skaičiau : 


4 Žr. B. VAwTER, On Genesis: A New Reading, Garden City, NY, 54-59 psl. 
15 Žr. Eugen DAEWERMANN, Strukturen des Bėsen, Die jahmistische Urgeschichte 
in ezegelischer, psychoanalytischer und philosophischer Sicht, Mūnchen-Paderborn, 1978. 

Ką aš matau? 

Kas aš esu ? 

Kiek dar gyvensiu ? 
O jūra amžina... 
Kas už horizonto ? 
Kas jūros gelmėj ? 
Kas už begalybės ? 


Tu — 

Visumos dalelė. 
Įsiklausyk, 

Įsižiūrėk ... 

Už horizonto. 

Tu niekada neliksi vienas ! 


Negali, 
Nes tu esi žmogus "5. 


16 Juozas NEKROŠIUS, Šypsena pro debesų properšą, žr. Literatūra ir Menas, 
1982 m. spalio 30 d., 44 (1847) nr., 8-9 psl. 


MYSTERIOUS RIDDLE: CREATION OF MAN/WOMAN IN 
THE BOOK OF GENESIS 


by 


ANTANAS RuBšyYS 


Summary 


The Book of Genesis includes two Creation narratives : the Yahwi- 
stic (2,4b-25) and the Priestly (1,1-2,4a). Hence, two interests emerge : 
1. Exegetical, i.e., what did the inspired authors intend to say ? 

2. Hermeneutical, i.e., what do the inspired authors intend to say ? 

In dealing with the exegetical interest, the lecture examines the nar- 
ratives themselves and their historical/literary context. The narratives 
do not know the «how » of the creation of man/woman, but teach « what » 
it is to be and become human. 

In dealing with the hermeneutical interest, the lecture identifies 
the problematic ot being/becoming human in the Yahwistie Creation 
narrative and the vocation of man/woman of being/becoming God's 
«image and likeness » in the Priestly Creation narrative. 


L. K. M. AKADEMIJOS 60 METŲ SUKAKTIES MINĖJIMAS 


Duomenis, kuriuos patiekiu, ėmiau iš L. K. M. Akademijos lei- 
dinių bei iš gautų informacijų iš Tėvo A. Liuimos, S. J., L. K. M. 
Akademijos pirmininko. 

Pagal turimus duomenis, Akademijos narių mokslininkų atsi- 
liepimus apie Akademiją, — žiūrėsime, koks yra Akademijos vaid- 
muo Lietuvių tautos ir lietuvių katalikų gyvenime, bei koks yra 
jos įnašas. Tai gal padės mums suprasti, kokie yva Akademijos 
uždaviniai. Nekartosiu, ką kun. prof. Stasys Yla savo studijoje 
lietė apie Akademijos kūrimosi istoriją — idėją, dvasią, veiklą ir 
asmenis, dirbusius Akademijos vardu, išskyrus gal vieną kitą mintį. 
Lygiai — gal paminėsiu ir vieną kitą idėją iš Juozo Brazaičio paskai- 
tos, kurioje jis ypačiai lietė svarbų klausimą, kiek Akademija prisi- 
dėjo prie sprendimo tautos problemų tais momentais, kada tauta 
atsidurdavo kryžkelėse. 


LiETUVIŲ KATALIKŲ MOKSLO AKADEMIJOS ĮKŪRIMAS IR JOS VEIKLA 
LiETUVOJE 


Kalbėdami apie LKM Akademijos 60 metų sukaktį prisiminkime, 
kad šiemet Vasario 16 dieną sukako taip pat 60 metų, kada buvo 
įkurtas Lietuvos Universitetas Kaune, kurio rektoriais yra buvę 
LKM Akademijos nariai mokslininkai. Nepamirškime taip pat, 
kad Lietuvos katalikai darė pastangų įkurti Lietuvos Katalikų Uni- 
versitetą ir, tuo reikalu gavus Apaštališko Sosto 1932.VI.18 d. lei- 
dimą — Lietuvos Katalikų Universitetas oficialiai buvo numatytas 
įkurti 1932.VIII.5 d. — Kancleriu-Rektoriumi buvo išrinktas vyskupas 
M. Reinys. Universiteto atidarymas buvo numatytas 1932.VIII.28 
d., Saulės Rūmuose. Bet tai buvo teatlikta tik pamaldomis — nes 
nebuvo gautas leidimas iš Švietimo Ministerijos Universitetą atida- 
ryti. Nebuvo atsisakyta nuo tos idėjos, ir 1932.XII.27 d. buvo įre- 
gistruota Draugija Katalikų Universitetui remti. Jos pirmininkų 
buvo dr. Jonas Grinius, o reikalų vedėjais yra buvę dr. Pr. Mantvydas 
ir po jo dr. Juozas Girnius. Tai primenu, nes šiemet sukanka 50 
metų, kada tas didingas sumanymas buvo norėta realizuoti ir pri- 
menų dar dėl to, nes, nepavykus įkurti Lietuvos Katalikų Univer- 

sitetą, L.K.M. Akademija sustiprino savo veiklą, pradėdama 
ruošti suvažiavimus 1933 m. Tad, galime laikyti, kad Lietuvos Kata- 
likų Universiteto įkūrimo idėjos pakaita yra dabartinės L. K. M. 
Akademijos suvažiavimai. Tai prisiminę — pažvelkime, kaip 
L. K. M. Akademija kūrėsi ir kaip jos veikla reiškėsi Lietuvos 
nepriklausomybės metais bei Akademijai pradėjus užsienyse darbą 
1956 m. 

L. K. M. Akademijos įsikūrimo diena yra 1922, VIII. 12 d., kada 
jos įstatai buvo įregistruoti Kauno Miesto ir Apskrities viršininko 
įstaigoje, Draugijų Rejestro nr. 217. Pagal LKM Akademijos įsta- 
tus, jos «tikslas buvo sutelkti lietuvių katalikų mokslininkus, suda- 
ryti jiems patogesnių sąlygų mokslui tirti ir vaisingai dirbti mokslo 
srityje, ruošti ir gaminti naujų mokslo jėgų; platinti ir kelti moks- 
lingumą ir krikščionišką kultūrą Lietuvių Tautoje» (Par. 1). Tre- 
čiame įstatų paragrafe buvo pasakyta, kad LKM Akademijos Drau- 
gija «susideda iš garbės narių, narių mokslininkų, narių mokslo 
mėgėjų ir narių mokslo rėmėjų; be to, Draugija gali turėti narių 
korespondentų ». Penktasis įstatų paragrafas nustatė, kad « Drau- 
gijos nariai mokslininkai gali būti tie lietuviai katalikai, kurie tebėra 
ar yra buvę aukštųjų mokyklų profesoriai arba yra pasižymėję mokslo 
darbais...» Paragrafe 43 buvo pasakyta, kad « Draugija yra juri- 
dinis asmuo ». Pirmasis LKM. Akademijos susirinkimas įvyko 1922 m. 
spalio 22 d. Valdybon buvo išrinkti — pirm. Vyskupas J. Skvi- 
reckas, vice pirm. prof. Pr. Dovydaitis ir prof. St. Šalkauskis, sekr. 
kun. dr. M. Reinys, ižd. adv. L. Noreika iv knygininkas — dr. 
A. Sennas. 1926 m. LKM Akademijos pirmininku buvo išrinktas 
prel. A. Dambrauskas-Jakštas (vicepirm. prof. Bl. Česnys). Prel. 
A. Dambrauskas Akademijai vadovavo ligi 1938 m. vasario 19 d. 
(t. y. iki mirties). Po jo Akademijos pirm. buvo prof. S. Šalkauskis 
ligi Sovietų okupacijos, kada Akademija buvo uždaryta, kaip ir 
visos kitos draugijos. Paskutiniojoje Lietuvoje Akademijos valdyboje 
buvo greta prof. S. Šalkauskio — pirmasis vicepirmininkas pic f. 
P. Malakauskis, antrasis vicepirm. prof. dr. J. Eretas, sekretorius 
prof. dr. Z. Ivinskis ir iždininkas dr. Ignas Skrupskelis. Akademi- 
jos globėjas-kancleris buvo Ark. Metropolitas J. Skvireckas. Savo 
veikimo metu Kaune LKM Akademija, vysk. Pr. Būčio dėka, buvo 
gavusi iš LRK Federacijos JAV-se paramos paskolos bonais 42.500 
dolerių. Tai turėdama Akademija teikė stipendijas pasižymėjusiems 
moksle lietuviams katalikams ir tuo būdu per 18 metų paruošė 
nemaža jaunų katalikų intelektualų. Keletas jų yra laisvajame 
pasaulyje ir gražiai spinduliuoja savo darbais lietuvių gyvenime bei 
jų veikloje. 

Prisimintina taip pat, kad 1930 m. gegužės 20 d. LKM Aka- 

demija buvo sutarusi su kitais lietuviais intelektualais bendrai leisti 
Lietuvių Enciklopediją. Jos redakcijos nariu būvo prof. Pr. Dovy- 
daitis, Akademijos vicepirmininkas. 1938 m. LKM Akademija nupir- 
ko iš prof. dr. Brenderio biblioteką (kalbotyros) ir tais pačiais me- 
tais paveldėjo prel. A. Dambrausko jai paliktą biblioteką. 

LKM Akademija surengė tris suvažiavimus Kaune, būtent: 
1933.IT.27-28 d. Jo metu buvo skaitytos 28 paskaitos, o dalyvių 
buvo apie 300. Antrasis suvažiavimas vyko 1936.II.24-25 d. Kunigų 
Seminarijos Rūmuose. Paskaitų buvo — 30, o dalyvių 550. Tre- 
tysis, paskutinis Nepriklausomoje Lietuvoje, suvažiavimas įvyko 
1939 m. vasario 20-21 d. Vytauto Didžiojo Universiteto Rūmuose. 
Paskaitų irgi buvo 30, o dalyvių — apie 600. 

Akademija išleido visų trijų Suvažiavimų darbus. Juos reda- 
gavo prof. dr. J. Eretas. Jis buvo ir visų trijų Suvažiavimų orga- 
nizatorius. Pirmojo suvažiavimo metu narių mokslininkų titulas 
buvo suteiktas prel. A. Dambrauskui, prof. Pr. Dovydaičiui ir prof. 
St. Šalkauskiui. Tuo metu prel. A. Dambrauskas buvo ištinktas 
Akademijos garbės nariu. 

Pirmojo suvažiavimo tikslas buvo sujungti katalikų inteligentų 
pajėgas. Antrojo — vedamoji mintis buvo dvasinės žmogaus krizės 
problemos analizavimas. Tretysis suvažiavimas praėjo — Popie- 
žiaus Pijaus XI mirties paminėjimo ženkle, šūkiu — « teplatėja 
tiesos erdvė ». 

Štai kelios mintys iš prel. A. Dambrausko kalbos, pasakytos 
atidarant II-jį LKM Akademijos suvažiavimą 1936.II.24 d. Suva- 
žiavimo « Plenumo posėdyje, dar kartą būs iškeltas Europos kultūros 
išeitasis kelias, o dabarties reiškiniai bus vertinami pagal vienintelį 
mums dar likusį tvirtą mokslą — katalikų pažiūrą į pasaulį ». Toliau 
jis sakė: « Būsime laimingi, jei šis suvažiavimas pažadins Tamstas 
pagilinti savo ideologinę orientaciją, pagausinti savo gimtojo krašto 
pažinimą ir apskritai sustiprinti tuo intelektualinį tautos pajėgumą. 
Šis darbas ir Svarbus ir Garbingas, nes nejudintų dirvonų pas mus 
yra daug, o darbininkų neperdaugiausia ». 

Priduriu dar, kad II-jo suvažiavimo metu Akademijos nario 
mokslininko titulai buvo suteikti vysk. Pr. Būčiui, MIC., prof. Bl. 
Česniui ir prof. dr. J. Eretui. 

Tretįjį suvažiavimą atidarė prof. dr. J. Eretas 1939.11.20 d. 
tardamas: « Koks kuklus šis mūsų suvažiavimas ir bebūtų, vis 
dėlto norėtų jis būti tokia susikaupimo valandėle, kūri galėtų duoti 
progos orientuotis tiesoje, be kurios mūsų buitis yra beprasmė ir 
visa veikla — klaikus nesusipratimas » !. 


! Suvažiavimo Darbai, III t., Kaunas 1940, 497 psl. 

Trečiojo suvažiavimo metu vysk. Pr. Būčys, MIC, pranešė, kad 
LKM Akademija suteikė nario mokslininko titulus vysk. M. Rei- 
niui, prof. K. Pakštui, docentui dr. Z. Ivinskiui ir prof. J. Ambra- 
zevičiui. Akademijos pirm. prof. St. Šalkauskis įteikė jiems 1939.II.21d. 
narių mokslininkų diplomus. Jų vardu prof. dr. K. Pakštas padė- 
kojo ir taip kalbėjo: » Priimdami garbės titulus iš pačių žymiausių 
mūsų tautos vyrų, mes mManytume, kad minėtoji garbė mums yra 
suteikta gėrokai Avansu, kaip paskatinimas dar aistringiau tarnauti 
tiesai, Lietuvos mokslui, drąsiai ginti tiesą, kuri padidintų mūsų 
išvidinę laisvę. Kultūros intensyvumo centras atsūka savo aukštąjį 
krantą į Rytinius Baltijos krantus ir uždeda mums labai sunkias, 
įdomias ir garbingas pareigas: Pakelti Lietuvos Dvasinį Produk- 
tingumą iki Paties Aukščiausio Laipsnio, kuris Galėtų Padidinti 
Mūsų Tikrosios Gyvybės ir Kultūros Garantijas ...». Tai žodžiai 
atspausdinti Suvažiavimo Darbų III-me tome, kurį redagavo prof. 
dr. J. Eretas. To veikalo pratartyje prof. Eretas reiškė viltį, kad 
ketvirtasis LKM Akademijos Suvažiavimas turės įvykti 1942 me- 
tais Vilniuje ix baigė žodžiais: « Te Dievas saugoja mokslo kūrėjus 
ir bičiulius ir teleidžia mums visiems laimingai susirinkti ten, kur 
šimtmetinė mokslo tradicija mus paskatins naujam triūsui ir 
naujam laimėjimui». Taip jis rašė 1940 m. kovo mėn. 4 d. Po kelių 
mėnesių — LKM Adademijos gyvavimas buvo Lietuvos okupantų 
sustabdytas ... 


LizTUVIŲ KarALIKŲ MOKSLO AKADEMIJOS ATKŪRIMAS TREMTYJE 


Paryžiuje savo bylose turėjau LKM Akademijos įstatus. 1952 m. 
birž. 5. d. pasiunčiau raštą Jų Ekscelencijoms vyskupams V. Brizgiui, 
V. Padolskiui, Prel. M. Krupavičiui, Prel. L. Tulabai, prof. K. Pak- 
štui, prof. J. Brazaičiui, dr. Z. Ivinskiui, dr. A. Maceinai ir dr. VI. 
Viliamui. Jame kėliau mintį, kad reikia atgaivinti LKM Akademiją, 
pridurdamas — «svarstytina, ką lietuviai katalikai galėtų tremtyje 
kultūrinėje srityje laimėtio. Siūliau imtis iniciatyvos Romoje, kur 
yra Šv. Kazimiero Kolegija. Raštą baigiau P. S., kad galėčiau parū- 
pinti LKM Akademijos, veikusios Kaune, įstatų nuorašą. Vyskupas 
V. Padolskis paprašė savo 1952.X.30 d. raštu jam atsiųsti LKM 
Akademijos įstatus. Jis pridūrė — «Žiūrėsime, ką galime padaryti 
Lietuvos Katalikų Mokslo Akademijos atgaivinimui ». Jam atsakiau 
1952.XI.15 d. ir pasiunčiau LKM Akademijos įstatų nuorašą. Savo 
laiške pridūriau, kad jei J. E. vyskupas V. Padolskis ir kiti Lietuvos 
vyskupai tremtyje «Savo autoritetu imsis iniciatyvos atgaivinti 
ir suorganizuoti tremtyje LKM Akademiją, — esu tikras, jog tai 

bus didžiausias Lietuvos katalikų tremtyje įvykis, kuris turės dide- 
lių pasėkų». Rašto nuorašus su priedu pasiunčiau visiems, kam 
buvau siuntęs pirmąjį savo raštą ir, be to, dar tai pasiunčiau dr. 
J. Griniui, kuris tuo metu Strasburge buvo lietuvių studentų glo- 
bėju Laisvosios Europos Kolegijoje. 1952.XII.10 d. laiškų mano 
minčiai atgaivinti Akademiją pritarė dr. Vl. Viliamas, rašydamas, 
kad jos atkūrimas būtų didelis žygis. Po to įvyko tyla ir ji tęsėsi 
iki 1954 metų vasaros, kada birželio 26 d. vėl rašiau J. E. vyskupui 
V. Padolskiui. Paprašiau LKM Akademijos atkūrimo reikalą dar 
persvarstyti. Tai dariau, manydamas, kad svarbu yra sujungti 
katalikus lietuvius LKM Akademijos rėmuose. 1954.VII.2 d. laišku 
dr. Pr. V. Raulinaitis pranešė, kad LKM Akademijos atgaivinimo 
reikalas remtinas. Po kelių dienų Vyskupas V. Padolskis savo 1954. 
VII.7 d. laišku man pranešė, kad prieš du metu LKM Akademjos 
«nepavyko atkurti, nors aš pats buvau už jos atkūrimą». Toliau 
jis laiške pridūrė, kad bandys « Vėl tuo klausimu klabenti. Parašy- 
siu J. E. Vyskupui V. Brizgiui. Su J. E. Ark. Metropolitu J. Skvi- 
recku teks šį rudenį matytis. Bus galima su juo šį klausimą aptarti ». 
Romoje, supratau, LKM Akademijos atkūrimo klausimą gyvai 
rėmė dr. Z. Ivinskis. Jis man rašė 1954 m. liepos 4 d. laiške, kad su 
mano iniciatyva supažindino prof. dr. A. Liuimą, S. J., vienintėlį 
tuo metu Gregoriano Universitete lietuvį jėzuitą profesorių. Dr. 
Z. Ivinskis teigė, kad « esame nusistatę tuo klausimu aktyviai pasi- 
reikšti». Po to prof. dr. A. Liuima, S. J., man atsiuntė 1954 m. 
liepos 8 d. laišką, kur jis rašė pritariąs « gražiai ir kilniai minčiai 
ir kiek tai nuo manęs vienaip, ar kitaip galėtų pareiti, esu pasiryžęs 
pagal išgales ją remti». Vėliau, už pusmečio, 1954.XII.20 d. laiškų 
prof. A. Liuima, S. J., man pranešė jau, jog — « Galiu pasidžiaugti, 
kad Lietuvių Katalikų Mokslo Akademijos atgaivinimo reikalai 
ne tik gerėja, bet jau eina prie geriausio išsprendimo». Jis dar 
pridūrė — « Atrodo, kad galutinis sprendimas yra tiktai dienų 
klausimas », Taip mintis realizavosi. 1955.II.16 d. pasirodė Reor- 
ganizacinės LKM Akademijos atkūrimo reikalu Komisijos atsišau- 
kimas. Iš jo turinio paaiškėjo, kad 1954.XII.30 d. Šv. Kazimiero 
Kolegijoje Romoje įvyko pasitarimas, kūriam pirmininkavo J. E. Vy- 
skupas V. Padolskis. To pasėkoje buvo sudaryta Reorganizacinė 
Komisija LKM Akademijai atgaivinti. Joje buvo — J. E. Vysk. 
V. Padolskis, prof. dr. J. Eretas (Akademijos vicepirmininkas, 
1940 m.), prof. dr. Z. Ivinskis (1940 m. Akademijos sekretorius), 
kun. dr. J. Vaišnora, MIC, prof. dr. A. Liuima, S. J. Atsišaukime 
buvo sakoma : norima 1) pritaikinti LKM Akademijos įstatus trem- 
ties sąlygoms, 2) sutelkti LKM Akademijon visus lietuvius kata- 
likus mokslo darbuotojus ir 3) pravesti LKM Akademijos C. Valdy- 

bos rinkimus. 1955.V.22 d. laiške prof. dr. A. Liuima, S. J., man 
pranešė, kad «prel. Pr. Jūras atsiliepė labai palankiai ir paskatinan- 
čiai» apie LKM Akademijos atsikūrimą ir «Jis daug laukia iš jos 
veikimo. Linkėjimus parėmė auka, kaip sako, pradžios išlaidoms. 
1956.III.2 d. korespondenciniu būdu buvo pravesti rinkimai Cen- 
tro Valdybos, kurion buvo išrinkta — pirm. J. E. vyskupas V. Padols- 
kis, vicepirm. dr. Z. Ivinskis, nariai — dr. J. Vaišnora, MIC, 
prof. dr. A. Liuima, S. J. prel. dr. L. Tulaba ir kun. dr. V. Bal- 
čiūnas. Valdyba paruošė įstatus, kuriuos italų kalbon išvertė kun. 
dr. J. Zeliauskas. Įstatai buvo įregistruoti 1956.X.9. d. Policijoje, 
o X.28d. įteikti Italijos Vidaus Reikalų Ministeriui, Ministerių 
Kabineto kultūrinei sekcijai ir Romos Prefektūrai bei kvestūrai, 
pranešant centro valdybos sąstatą bei būstinės adresą ». 

Akademijai pirmininkavo J. E. Vysk. V. Padolskis tik ligi 1959 
metų, nuo tada LKM Akademijai pirmininkauja prof. dr. A. Liui- 
ma, S. J. 

Kalbant apie, formalinę LKM Akademijos egzistenciją pridur- 
tina, kad 1973.III.2 d. LKM Akademija buvo įregistruota Hart- 
forde, CT, kaip nepelno korporacija vardu — «Lithuanian Catho- 
lie Academy, INC. », 1973.1.18 d. buvo gautas iš JAV valdžios atlei- 
dimas nuo mokesčių (Tax Exempi). Esmėje tai buvo padaryta tik 
lėšoms LKM Akademijai — jos veiklai — telkti ir jos turtui val- 
dyti. Visa kita veikla — yra Oentro Valdybos Romoje žinioje. 
Formalumų sutvarkymo reikalu rūpinosi Msgr. dr. V. Balčiūnas, 
padedamas kun. dr. V. Cukuro ir teis. Juozo Vembrės. 

Prelatas Pr. Juras, P. A., 1974 m. sausio mėnesį perleido Lietu- 
vių Katalikų Mokslo Akademijai savo gyvenimo kūrinį ALKĄ — 
Amerikos Lietuvių Kultūros Archyvą. Dabar jį globoja Globos 
Komitetas ir Direktoriatas iš 12 asmenų, kuriam pirmininkauja 
veterinarijos dr. A. Stankaitis. 

Tai didelis LKM Akademijos turtas, kuris ypačiai buvo pratur- 
tintas pastatant naują pastatą dviejų aukštų, 24,38 m ilgio ir 12,19 
m pločio, besijungiantį su senuoju pastatu, kuris yra tik vieno 
aukšto, 18,28 m ilgio ir 12,19 m pločio. Aukų tam pastatui buvo 
gauta ligi 1981 metų galo — 160.543 doleriai. ALKAI dar reikės 
85.000 dolerių pastatams patvarkyti, o be to, kasmet reikės pasta- 
tams ir jame esančiam turtui išlaikyti nemaža aukų ž. 


2 Per paskutinius metus tvarkymo darbai gerokai pasistūmėjo. Sutvarkyta 
žurnalų ir laikraščių komplektai bei archyvas, taip pat etnografinis muziejus ir biblio- 
teka. Belieka dar ilgas katalogavimo darbas. Alkos praplėtimu rūpinosi Direktoratas, 
ypač dr. Antanas Matukas ir dr. Juozas Kriaučiūnas, prižiūrėdami statybos darbus, o 
teis. Juozas Vembrė — besirūpindamas lėšomis. Iki šiol statybos ir įrengimo darbams 

Šalia ALKos — LKM Akademija Romoje dėka geradarių 
dosnumo turi 4 kambarių ir vieno saliono butą, bendrą su prel. 
P. Jatuliu. Akademijos pirmininkas prof. dr. A. Liuima, S. J., Gre- 
gorianos Universiteto patalpose nemokamai disponuoja dar - dviem 
kambariais ir Akademijos leidiniams — knygoms sandėliu. 

Turto požiūriu tenka dar priminti, kad prof. dr. Kazys Alminas 
Akademijai yra palikęs savo ūkį3. Tad, Akademija ir medžiagiškai 
turi šiokį tokį pagrindą. 

Atrodo, kad galime konstatuoti, remiantis duomenimis, jog 
realizavosi prel. A. Dambrausko viltis, pareikšta vos LKM Aka- 
demijai įsikūrus: « Reiškiame giliausį pasitikėjimą, jog sujūungto- 
mis Lietuvos ir Amerikos katalikų inteligentų spėkomis pavyks 
naujai įkurtąją LKM Akademiją ne tik pastatyti ant kojų, bet ir 
pagaminti jai patogių sąlygų tolimesniems jos darbams »*. Romoje, 
Akademija prof. dr. K. Almino ir N. N. aukomis įsigijo prof. dr. 
Z. Ivinskio archyvą, biblioteką, vėliau įsigijo prof. Studerus dalį 
lituanistinės bibliotekos ir archyvinės medžiagos, parsigabeno iš 
Šveicarijos buvusių draugijų Rūtos — Lituanijos knygyną bei 
archyvus. ALKOJE — kaip žinome, greta sukauptų prel. Pr. Juro, 
P. A., dalykų — telkiami kiti svarbūs dalykai: Petro Būtėno moks- 
linis palikimas — 146 dėžės: vietovardžiai, kartotekos, straipsniai eto. 
Ten padeda dr. J. Balys savo tautosakos lobyną, Lietuvos Vyčiai, 
BaLFAS, Lietuvių Enciklopedija savo archyvą ir t.t. Tur būt ir daug 
kas ateityje norės deponuoti savo archyvus ir tuo būdu ALKOS 
reikšmė ir vaidmuo didės ir garsės, kartu primenant L.K.M Aka- 
demijos veiklą ir vardą. 


LiETUVIŲ KATALIKŲ MOKSLO AKADEMIJOS VEIKLA TREMTYJE 


Palietę formalinę LKM Akademijos išeivijoje kūrimosi eigą bei 
žinodami, kokius Akademija turi judomus ir nejudomus turtus, 
nepamirškime, kad «+ LKM Akademija yra draugija, kurios tikslas 
yra telkti aukštojo mokslo lietuvius katalikus, kiek galint lengvinti 
jiems mokslo darbo sąlygas, ruošti naujų mokslo jėgų, platinti ir 


išleista 180.000 dolerių. Direktorato kasoje tolimesniems tvarkymo ir išlaikymo 
bardams yra arti 200.000 dolerių. Be to dr. J. Kriaučiūno ir kun. R. Krasausko 
rūpesčiu yra įsteigtas Alkos išlaikymo Fondas. 

3 Taip pat dr. Jonas Balys Akademijai dovanojo sklypą netoli St. Petersburg 
Beach, Floridoje. 

1 Suvažiavimo Darbai, V t., Roma 1964, 20 psl. Cituota iš Draugija, I t. (nauja 
serija) Kaunas 1923, 39-40 psl. 

kelti mokslingumą ir krikščionišką kultūrą lietuvių tautoje» ir 
kad « Tam tikslui pasiekti akademija: a) steigia bibliotekas, mu- 
ziejus, ir kitas mokslo įstaigas ; rengia suvažiavimus, kursus ir paskai- 
tas; c) leidžia knygas, mokslo žurnalus ir kitos rūšies leidinius; d) 
kuria fondus; e) sudaro ir skiria stipendijas...» Kuriami akade- 
mijos židiniai ten, kur yra bent penki akademijos nariai ir židinio 
pirmininkai palaiko ryšius su Centro valdyba, jei nėra krašto valdy- 
bos. Židinio nariai bent tris kartus į metus, pagal įstatus, « susi- 
renka svarstyti akademijos reikalų ir katalikams aktualių mokslo 
klausimų ». Tad, LKM Akademijos uždaviniai ir tikslai yra dideli 
ir reikšmingi lietuvių katalikų mokslingumui kelti ir krikščioniškai 
kultūrai skleisti. 

Suglaustai susipažinkime kaip išeivijoje Akademija pasireiškia 
savo veikla, kuri gula ant Centro Valdybos pečių, ypačiai ant jos 
pirmininko, Tėvo Dr. A. Liuimos, S. J., profesoriaus Gregorianos 
Universitete, kuris tose pareigose yra nuo 1959 metų. Kokia yra 
didelė jo atsakomybė ir pareigos, aiškėja mums iš to, kaip Stasys 
Yla, Akademijos narys mokslininkas, Akademiją apibūdina : « Akade- 
mija, kaip mokslo jėgų bei pastangų telkinys, negali prarasti savo 
reikšmės. Jos darbo tęstinumas būtinas. Būtina ir tam darbui jėgų 
mobilizacija, jeigu norime išlaikyti kultūrines tautų rungtynes. 
Katalikų Mokslo Akademijos reikšmė yra didelė. Juo labiau ji 
reikšminga dabar, kada laisvieji lietuviai neturi kitos panašios 
mokslo institucijos, 0 pavergtųjų tautiečių Mokslų akademija pa- 
lenkta Sovietinei politikai ir ateistinei propagandai »5. Pats Aka- 
demijos pirmininkas prof. A. Liuima. S. J. savo kalboje IX 
Suvažiavime Bostone taip pasisakė apie Akademijos darbą: « Visas 
Akademijos darbas kaip tik ir yra skirtas mūsų tautos intelektua- 
liniam, kultūriniam ir religiniam suklestėjimui » 8. 

Perkelkime žvilgsnį į tai, kaip Akademijos veikla reiškėsi ligšiol 
nuo 1956 metų, kai Akademija atsikūrė. Pirmiausiai — Suvažiavi- 
mais. Jų ligi šios dienos turime jau dvylika. Apie įvykusius tris 
Kaune — minėjau. Išeivijoje paminėtini šie: 

IV-sis — Romoje 1957.X.2-4 d., su 8 paskaitomis ir apie 120 
dalyvių. 

V-sis — Chicagoje, 1961.IX.1-3 d., kur buvo 23 paskaitos ir 
apie 800 dalyvių. 

VI-sis — New Yorke, Fordham universiteto rūmuose, 1964. 
IX.5-7 d. su 22 paskaitomis ir apie 220 dalyvių. 


5 Ten pat, 26 psl. 
“ Suvažiavimo Darbai, IX t., Roma 1982, psl. 

VIl-sis Vasario 16 Lietuvių Gimnazijos patalpose Vakarų Vokie- 
tijoje, 1967.VIII.23-27 d. su 13 paskaitų ir apie 100 dalyvių. 

VIII-sis, Toronte 1970.IX.1-6 d. su 36 paskaitomis ir apie 300 
dalyvių. 

IX-sis — Bostone 1973 metais rugpiūčio 31 — rugsėjo 2 d. 

X-sis — Detroite 1976.XI.24-38 d. 

XI-sis — Chicagoje 1979 m. rugp. 31 — rugsėjo 3d. Su 19 
paskaitų ir apie 400 dalyvių. 

XII-sis — St. Petersburg Beach, Fla. 1982.XI.24-28 d. Su 35 
paskaitomis ir apie 300 dalyvių *. 

Reguliariai, kaip matyti, Suvažiavimai ruošiami kas treji 
metai. Šiemet jo rengėjų turime St. Petersburg Beach Akademijos 
Židinio pirmininką, Apaštališkąjį Protonotarą Prel. Joną Balkūną, 
taip daug nusipelnusį lietuvių išeivijai JAV-se bei Lietuvai ir šiemet 
atšventusį 30 metų amžiaus sukaktį. 

Akademijos veikla reiškiasi ir kitais būdais. Sakysime, LKM 
Akademijos nariai: vyskupas V. Padolskis, kun. dr. J. Vaišnora, 
MIC, kun. dr. V. Balčiūnas, kun. dr. Pr. Brazys, MIC, 1958 m. rugp. 
m. Marijaloginiame Kongrese Liurde laikė paskaitas, 0 prof. dr. 
J. Eretas 1958 m. lapkričio mėn. laikė paskaitą Gregorianos Uni- 
versitete Romoje. T. Rabikauskas, T. Liuima ir kiti Akademijos 
nariai dalyvaudavo įvairiuose tarptautiniuose Kongresuose ar stų- 
dijų savaitėse. 

Romoje 1960.V.19 d. buvo įsteigta istorijos mokslų sekcija, 
kuriai pradžioje pirmininkavo prof. dr. Z. Ivinskis, o nuo 1965.III.5 d. 
prof. dr. P. Rabikauskas. Vėliau 1965.VI.4 d. buvo įkurtas LKM 
Akademijos Lietuvos istorijos ir religinės kultūros Institutas Romoje, 
vėliau trumpai pasivadinęs — Lietuvių Institutu Romoje. 

1972 m. sausio 5 d. Akademijos Istorijos Mokslų Sekcijos na- 
riai — prof. P. Rabikauskas, S. J., prel. dr. P. Jatulis, kun. dr. 
J. Vaišnora, MIC, kun. Rapolas Krasauskas — buvo priimti Popie- 
žiaus Pauliaus VI ir jie jam įteikė veikalą — Relationes Status 
Dioecesium in Magno Ducatu Lituaniae, I tomą. 

Be Centro Valdybos Romoje, veiklai suintensyvinti kūrėsi pa- 
lengva ir LKM Akademijos Židiniai tokia chronologine eile : 

Chicagoje — 1956.X.17 d. (persiorganizavęs iš Mokslinių Stu- 
dijų Klubo), kuriam pradžioje primininkavo P. Maldeikis, o dabar 
kun. V. Bagdanavičius, MIC. 


? XHULsis Akademijos suvažiavimas įvyko Los Angeles mieste 1985 m. gruo- 
džio 26-29 d. su 28 paskaitom ir daugiau kaip 300 dalyvių. 


24 DR. ST. A. BAČKIS 10* 


New Yorke — 1962.XII.15 d., pirmasis pirm. prof. dr. VI. Jaske- 
vičius, S. J., dabar prof. dr. Aldona Šlepetytė — Janačienė; 

Bostone — 1963.XI.17 d., suorganizuotas dr. J. Girniaus inicia- 
tyva; pirm. dr. J.L. Navickas, dabar pirmininkauja prof. dr. 
Č. Masaitis ; 

Detroite — 1964.IL.9 d., pirm. prof. J. Pikūnas ; 

Montrealyje — 1964.V.22 d., pirmasis pirm. kun. dr. F. Jucevičius; 

Toronte — 1964.XII.14 d., pirm. dr. J. Sungaila; 

Daytone — 1965.I.24 d., pirmasis pirm. prof. dr. V. Bieliauskas. 

Mūnchene — 1966.IT.20 d., pirmasis pirm. prel. J. Aviža. 

Ottavoje — 1970.V.6 d., dabar pirm. dr. M. Ramūnienė. 

Putname — 1971.XII.20 d. Berods dabar tas Židinys susijun- 
gęs yra su Bostono Židiniu. 

St. Petersburg Beach — 1981.X.17d., pirm. prel. J. Bal- 
kūnas, P. A.8, 

Gražiausiai LKM Akademija nuo pat įsikūrimo dienos spin- 
duliuoja savo leidiniais. Lietuvoje jų buvo išleista — trys tomai 
Suvažiavimo Darbų ir vienas tomas Užgęsusiųjų Žiburių, vos apie 
2000 puslapių. Išeivijoje — ligi šiol LKM Akademijos mecenatų 
pagalbos dėka yra išleidusi 36 Akademijos leidinius su beveik 
17.000 puslapių ?. Tai nepaprastai turiningas ir turtingas LKM Aka- 
demijos indėlis į lietuvių kultūrinį lobyną. Už tai didelis dėkingumas 
ir pagarba priklauso LKM Akademijos pirmininkui, prof. dr. A. Liui- 
mai, S. J., kuris nenuilstamai redaguoja turininguosius Akademi- 
jos leidinius. Vėlionis J. Brazaitis, Akademijos narys mokslininkas, 
1973 m. savo paskaitoje Bostone Suvažiavimo metu taip pasisakė 
apie Tėvą Liuimą: LKM Akademijos leidiniai — rezultatas «dau- 
gelio veikėjų. Bet juos sutelkė vieno žmogaus pasiaukojimas — 
talentingo organizatoriaus, kantraus, perfekcionisto redaktoriaus. 
Tai prof. A. Liuima, S. J., Akademijos pirmininkas nuo 1959 m. 
Mokslinės spaudos organizavimu bei skelbimu išeivijoje jis atlieka 
panašią rolę, kaip Lietuvoje žurnalus bei laikraščius organizuodamas 
atliko prof. Pr. Dovydaitis » 10, 

Minėtieji anksčiau Akademijos leidiniai yra šitokie : 


* Los Angeles židinys įkurtas 1983 m. liepos 19 d. Židinio pirmininkas prof. dr. 
Feliksas Palubinskas, vėliau inž. Jonas Motiejūnas. 

3 Per paskutinius metus dar išleista keli tomai: Suvažiavimo Darbų X ir XI t., 
Metraščio VI t.; Prof. A. Salio Raštų III t., Prof. St. Šalkauskio Rinktinių Raštų 
I tomas: Filosofinės studijos; Codex Mednicensis seu dioecesis Samogitiae; Prof. Z. 
Ivinskio Rašių II ir IV t. Tokiu būdu bendras puslapių skaičius gerokai prašoksta 
23.000 puslapių. 

10 Suvažiavimo Darbai, IX t., Roma 1982, 12-13 psl. 


11* L.K.M. AKADEMIJOS 60 METŲ SUKAKTIES MINĖJIMAS 25 


Suvažiavimų Darbai. Paskutinį jų gausime netrukus — IX tomą, 
Suvažiavimo Darbai Bostone (1973 m.). 

Metraščiai. Jų išleista yra penki tomai, o šeštasis tomas baigia- 
mas spausdinti. 

Negęstantieji Žiburiai — įžymiųjų lietuvių asmenybių Tėvo A. 
Liuimos suorganizuota ir jo redaguojama biografijų serija. 

Trumpai juos taip galima pavaizduoti. 

Suvažiavimų Darbai — yra Akademijos suvažiavimuose skai- 
tytų paskaitų leidiniai. Visus tomus redagavo Tėvas A. Liuima, 
5. J.. Paskaitose nagrinėjama filosofijos, teologijos, sociologijos, 
pedagogikos, istorijos, literatūros, kalbotyros, medicinos, architek- 
tūros bei meno istorijos, tiksliųjų bei gamtos mokslų klausimai. 
Daug paskaitų yra lituanistinio pobūdžio. 

Lietuvoje įvykusių trijų suvažiavimų Kaune darbai buvo foto- 
statiniu būdu atspausdinti ir išleisti Romoje T t. 1973 m, II tomas 
taip pat 1973 m. ir III tomas 1972 m. IV-tojo Suvažiavimo Romoje 
1957 m. paskaitos buvo išleistos 1961 m. V-tojo Suvažiavimo Chi- 
cagoje 1961 m. paskaitos buvo išleistos 1964 m. VI-tojo Suvažiavi- 
mo New Yorke 1964 m. paskaitos buvo išleistos 1969 m. VII-tojo 
Suvažiavimo 1967 m. Romuvoje, Vokietijoje, paskaitos išleistos 1972 m. 
VIII-tojo Suvažiavimo 1970 m. Toronte paskaitos išleistos 1974 m. 
IX-tojo Suvažiavimo 1973 m. Bostone paskaitos pasirodė 1982 m. 
X-tojo Suvažiavimo 1976 m. Detroite paskaitos X tomas paruo- 
štas spaudai'!, 1979 m. Chicagoje XI suvažiavimo paskaitos ren- 
giamos spaudai 12, 

Kas liečia Metraščius — juos suorganizavo ir redagavo Tėvas 
A. Liuima. Jie buvo išleisti T t. — 1965 m., II +. — 1966 m., 
III 6. — 1967 m. IV 6. — 1968m., V t. — 1970 m. VI t. — spaus- 
tuvėje B, Lėšų trūkumas ir atskirų autorių knygų leidimas — Met- 
Taščių leidimą sulėtino. 

Greta Metraščių buvo įkurta kita leidinių serija — Negęsian- 
tieji Žiburiai. Tai įžymesniųjų asmenybių, pasireiškusių mokslo, 
literatūros ar visuomeninio gyvenimo srityse, biografijų rinkinys. 
Tai irgi Tėvo A. Liuimos, S. J. taip pat redaguoti penki tomai. 
Pirmuoju tomu eina fotomechaniniu būdu perspausdinti prel. A. 
Jakšto-Dambrausko Užgęsusieji Žiburiai, išleisti Kaune 1930 m., o 
Romoje antroji laida — 1975 m.; II t. yra dr. A. Kučo Kun. An- 
tanas Staniukynas, 1965 m.; III t. — prof. J. Ereto — Kazys Pak- 


"n Suvažiavimo Darbų X. t. išleistas 1984 metais. 
12 Suvažiavimo Darbų XI tomas išleistas 1987 m. 
15 Metraščio VI tomas išleistas 1985 m. 

štas, Tautinio šauklio odisėja, 1970 m.; IV t. — kun dr. A. Balti- 
nio — Vysk. Vincento Borisevičiaus gyvenimas ir darbai, 1975 m.; 
V t. — prof. J. Ereto Valančiaus šviesa už marių, Pranciškaus 
Juro ir jo bendrininkų gyvenimas bei veikla; VI t. kun. Pr. Gaidos — 
Nemarus Mirtingasis, arkiv. Teofilius Matulionis 1981 m. 4, Bai- 
giamas ruošti septintasis tomas kūn. Gasiūno vysk. Kazimiero Pal- 
taroko gyvenimas. 

Didelės svarbos yra Lietuvos istorijos šaltinių pradėtas leidimas : 
Fontes Historiae Lituaniae. Išleista du tomai: Relationes status 
Dioecesium in Magno Ducatu Lituaniae. Abu tomu redagavo prof. 
P. Rabikauskas S. J. Prie minėtų šaltinių galima priskirti P. Rabi- 
kausko S. J. — The Foundation of the University of Vilnius, Royal 
and Papal Grants. Prel. dr. P. Jatulis paruošė du tomus vadina- 
mojo Babinovskio kodekso 15 ir tris tomus Procesų (t. y. liudininkų 
apklausinėjimai apie vyskupijų religinę, kultūrinę, visuomeninę 
padėtį bei apie kandidatus į vyskupus). Prof. P. Rabikauskas pra- 
dėjo ruošti Vilniaus Akademijos Litterae annuae, pranešimus iš uni- 
versiteto į Romą. 

Be minėtųjų leidinių pradėta leisti kiti serijiniai įvairių autorių 
Rinktiniai Raštai. Išleista prof. dr. Konstantino Avižonio trys t., 
prof. Z. Ivinskio24., prof. A. Salio 3t., prof. dr. J. Griniaus 
— Veidai ir problemos lietuvių literatūroje du tomai, to paties auto- 
riaus Grožis ir menas, Estetikos pagrindai. 

Kiti pavieniai išleisti tomai dar yra — dr. Igno Skrupskelio 
— Lietuviai XVIII a. Vokiečių literatūroje, prof. dr. A. Macei- 
nos — Filosofijos kilmė ir prasmė, Vl. Kulboko — Lietuvių lite- 
ratūrinė kritika tremtyje, kūn. dr. J. Vaišnoros — Marijos garbi- 
nimas Lietuvoje, J. Ereto — Išeivijos klausimais 19, 

Esu minėjęs, kad leidiniai galėjo pasirodyti dėka mecenatų. 
Žymesniųjų mecenatų tarpe minėtini šie: prel. Pranciškus Juras, 
prel. Juozapas Karalius, prof. dr. Kazys Alminas, p. Elena Micke- 
liūnienė, teis. Juozas Vembrė, kun. Rapolas Krasauskas, dr. Juozas 
Kazickas, inž. Antanas Rudis, prel. Liudas Mendelis, kleb. Kazi- 
mieras Puidokas, prel. Mykolas Urbonas, V. ir S. Urbonai, dr. 


14 Baigiama spausdinti T. dr. Viktoro Gidžiūno paruoštas veikalas Ambraziejus 
Pabrėža. Mirus autoriui nebaigus redaguoti veikalo, paskutinis skyrelis, pagal auto- 
riaus surinktą medžiagą pavesta sutvarkyti kun. Rapolui Krasauskui. 

15 Šis Babinovskio kodeksas buvo smarkiai papildytas ir jo 1 dalis buvo išleista 
pavadinimu Codex Mednicensis seu dioecesis Samogitiae, kaip Fontes Historiae tęsinys 
(III tomas). Antroji Codex Mednicentis dalis ruošiama spaudai. 

16 Kun. R. Krasauskas baigia redaguoti vysk. Kazimiero Paltaroko rūpesčiu 
paruoštą Panevėžio vyskupijos istoriją. 

Balys Petkauskas, dr. Marija Ramūnienė, prel. Petras Celiešius, 
prel. Jonas Kučingis, bei kiti prisidėję mažesnėmis aukomis. Pro- 
tarpiais Lietuvių Fondas irgi yra smulkiai parėmęs Akademijos 
leidinius. 

Pridurti reikia, kad Lietuvių Katalikų Mokslo Akademijos auto- 
nomiškas Lietuvos Istorijos ir Religinės Kultūros Instituto Romoje 
Religinės Sekcijos padalinys (dabar JAV-se) leidžia religinio turi- 
nio knygas, kuriomis rūpinasi mons. dr. V. Balčiūnas, vardu — 
« Krikščionis Gyvenime ». Jų išleista 2017, 

Paminėjus mecenatus tenka pažymėti, kad šiuo metu LKM 
Akademija turi 265 narius (anksčiau buvo — 253). Greta jų yra 
nariai mokslininkai, kurių šiuo metų yra 15. Tik vienas jų yra narys 
mokslininkas buvęs Lietuvoje, tai prof. dr. J. Eretas. Visi kiti yra 
paskelbti mokslininkais nariais jau išeivijoje, Akademijai atsikūrus. 
Juos išrenka tik kiti nariai mokslininkai. Alfabeto tvarka — turime 
narius mokslininkus šiuos asmenis: dr. Adolfas Damušis, prof. dr. 
Juozas Eretas B, dr. Juozas Girnius, kun. prof. Stasys Yla 19, dr. Juo- 
zas Jakštas, prof. dr. Antanas Klimas, prof. dr. Antanas Liuima, S. J., 
prof. dr. Antanas Maceina, prof. dr. Vytautas Pavilanis, prof. dr. 
Justinas Pikūnas, prof. Paulius Rabikauskas, S. J., dr. Povilas 
Reklaitis, prof. Simas Sužiedėlis ?9, prof, Vytautas Vardys 21, Garbės 
narių tarpe, mirus prel. Juozui Karaliui, prel. Pranciškui Jurui, 
P. A., ir prof. dr. Juozui, Eretui dabar tėra tik du — dr. Stasys 
Antanas Bačkis, ir inž. Antanas Rudis. 

LKM Akademijos auksinės sukakties proga 1972 m. kun. dr. 


J. Prunskis buvo sudaręs premijų fondą — už mokslo veikalą — 
$ 1000, už žurnalistiką — $ 500 ir už religinį veikalą — $ 500. 
Vėliau premijos visos buvo sulygintos — po $ 1.000 kiekviena 2ž, 


Po kelerių metų, kun. dr. J. Prunskiui pareiškus nepasitenkinimą 
dėl sudaromų premijoms skirti Komisijų, 1976.V.13 d. LKM Akade- 
mijos Centro Valdyba premijų fondą grąžino mecenatui. 


“7 Iki šiol jų išleista 25 tomeliai, 
18 Prof. dr. Juozas Eretas mirė 1984 metų kovo 13 d. 
Kun. profesorius Stasys Yla mirė 1983 m. kovo 24 d, 

20 Prof. Simas Sužiedėlis mirė 1985 m. rugsėjo 22 d. 

1 1984 metais korespondenciniu būdu buvo išrinkti šie Akademijos nariai 
mokslininkai — akademikai: prof. dr. Juozas Navickas, dr. Romas Zalubas, T. dr. 
Viktoras Gidžiūnas, O.F.M. (miręs 1984.1I.30 d.), kun. dr. Antanas Paškus ir kun. 
prof. Rubšys. Tad dabar yra 15 narių mokslininkų — akademikų. 

*2 Per penkerius metus buvo paskirta iš viso 10 premijų: 4 žurnalistikos, 3 už 
mokslinį veikalą ir 3 už religinį veikalą. Iš viso 8.000 dolerių. 

Šiuo metu, kaip žinome, LKM Akademijos Centro Valdyba yra 
tokia; pirm. prof. dr. Antanas Liuima, S. J., vicepirm. dr. Angelė 
Avižonienė ir kun. Rapolas Krasauskas, sekr. Mons. Kazimieras 
Dobrovolskis, ižd. Algirdas Žemaitis, M. A., ir archivaras mons. 
dr. Paulius Jatulis 23, 

Iš pateiktų duomenų matome, kad LKM Akademija turi gerą 
vardą, jai netrūksta mecenatų veikalams išleisti, netrūko mecenatų 
ALKAI pagerinti, mokslo reikalams archyvus įsigyti. Akademijai 
priklauso, kaip yra išsitaręs J. Brazaitis « Nuopelnas už intelektuali- 
nio elito ruošimą, krikščioniškosios orientacijos gilinimą, už iškilių 
tautos žiburvių sutelkimą ir jų šviesos skleidimą. Ypačiai tada, kada 
tauta buvo kryžkelėse » 24, 

Prel. A. Dambrauskas, 1936 m., atidarydamas antrą mokslininkų 
ir mokslo mėgėjų suvažiavimą Kaune, sakė: « Būsime laimingi, jei šis 
suvažiavimas pažadins Tamstas pagilinti savo ideologinę orientaciją, 
pagausinti savo gimtojo krašto pažinimą ir apskritai sustiprinti tuo 
intelektualinį savo tautos pajėgumą » 28. 

Šiandieną, minėdami LKM Akademijos 60 metų sukaktį pagal- 
vokime, ar prel. A. Dambrausko užbrėžti uždaviniai yra mūsų gerai 
suprasti ir ar jų siekimai realizuojami. Pagal Juozą Brazaitį — tuose 
A. Dambrausko žodžiuose yra LKM Akademijos « buvimo ir veikimo 
prasmė», 6. y. — ar mes sugebame suvokti istorijos dinamiką ir 
jos ritmą ir ar mūsų krašto pažinimas yra gerai susijęs su dabartine 
mūsų tautos tikrove. 

Akademija veržiasi pirmyn mokslo tikslais, norėdama tarnauti 
žmonėms, kurie yra ne tik žmonės, bet ir lietuviai. Akademija siekia 
tad tarnauti ne vien mokslui, bet ir lietuvių tautai. LKM Akademijos 
nariai dirba ne tik jos rėmuose, bet dažnai turi svarbių pareigų — 
Lituanistikos Institute, Ateitininkų Federacijoje, Pasaulio Lietuvių 
Bendruomenėje, Mokslo ir kūrybos simpoziumuose ir t.t. 

LKM Akademija gali didžiuotis davusi Nepriklausomai Lietuvai 
šviesių žiburių, kurie spindi Lietuvių Tautos istorijoje. Ji gali didžiuo- 
tis taip pat atsikūrusi išeivijos gyvenimo sąlygose ir sugebėjusi 
gražiai savo moksline ir kultūrinė veikla pasireikšti. Tai parodo 


2 Po naujų Centro Valdybos rinkimų 1984 m. balandžio 24 d., dabartinis jos 
sąstatas yra šis: pirm. kun. dr. Antanas Liuima, S. J., vicepirmininkė mokslo rei- 
kalams prof. dr. Joyce Ridikaitė, S.S.C., antroji vicepirmininkė ūkio reikalams dr. 
h.c. Angelė Avižonienė, sekretorė dr. Barbora Vileišytė, kasininkas prel. Algimantas 
Bartkus ir archyvaras mons. dr. Paulius Jatulis. 

24 Suvažiavimo Darbai, IX t., Roma 1982, psl. 

25 Suvažiavimo Darbai, II t., Kaunas 1937, 458 psl. 

gražų lietuvių katalikų intelektualų tautinį bei valstybinį sąmonin- 
gumą, jų kūrybingumą, sugebėjimus ir pasišventimą turtinti lietuvių 
kultūrinį lobyną išeivijoje bei parodyti, kad Lietuvių Tautos genijus 
yra gyvas. 

Aišku, LKM Akademijai daug problemų yra ir jų bus ateityje. 
Ypačiai turime nepamiršti, kad esame išvakarėse mūsų generacijų 
pasikeitimo. Skirtingas auklėjimas, skirtingas intelektualinis pasi- 
ruošimas svetimuose kraštuose gali keisti Akademijos veiklą ateities 
perspektyvoje. Tai turime gerai pramatyti ir apsvarstyti bei paruoš- 
ti dirvą jaunųjų intelektualų įnašui į Akademijos tolimesnį vystymąsi 
ne vien iš pragmatinio požiūrio, bet ypačiai religinių, moralinių ir 
ideologinių nusiteikmų šviesoje. Akademija turi būti intelektualinis 
švyturys skirtingoms generacijoms iriantis į Lietuvos laisvės ir 
žmonijos dorinio, religinio atgimimo uostą. 

Tikėkimės, kad Akademijai seksis ir ateityje mokslo srityje turinin- 
gai ir turtingai reikštis ir susilaukti jaunų lietuvių akademikų, kurie 
gražiai papildys jos gretas šių dienų krikščioniškojo gyvenimo audrin- 
guose sūkuriuose. LKM Akademija savo tikslais primena, jog svarbu 
yra dvasinės vertybės primenančios, kad žmonės ir tautos lieka 
amžiams gyvuoti ir spinduliuoti, nes dvasiniai lobiai nenyksta. 

Norėčiau pagarbos ženklan prof. A. Liuimai, S. J., Akademijos 
pirmininkui, tiek daug nusipelnusiam Akademijai it Lietuvai, kad 
Akademija gali minėti 60 metų sukaktį, su turtingu indėliu į Lietuvos 
kultūrinį lobyną, pacituoti jo kreipimąsi į Akademijos narius 1973 m. 
Bostone IX-tojo Suvažiavimo metu, būtent: « Šis trumpas žvilgsnis 
į praeitį ir atliekamas darbas, tepaskatina, teuždega mus visus, 
kiekvieną savo srityje, dar uoliau, dar stropiau įsijungti, atsidėti, 
pasišvęsti intelektualinės ir dvasinės pažangos bendram darbui. 
Atliktieji darbai liudija apie dideles kultūrinės ir dvasines mūsų 
vertybes. Tepasireiškia jos dar stipriau ateityje, teišauga iki pilno 
tobulumo. Tobulumas žemėje neturi ribos: juo daugiau einama 
pirmyn, juo didesnės atsiveria galimybės, juo platesni horizontai. 
Guantum potes, tantum aude, liturgijos žodžiais betariant: Kiek tik 
pajėgi, tiek išdrįski 928. Kita proga prof. A. Liuima, S. J. yra taip 
apibūdinęs mūsų uždavinius: « Kiekvienas iš mūsų atsako ne tik 
už save, bet iš dalies ir už kitus. Ne tik už šią dieną, bet ir už ateitį, 
už būsimas kartas. Niekas negali nuo šios atsakomybės atsipalaiduoti. 
Mes formuojame (arba neformuojame) ir apsprendižiame (arba palie- 
kame abejingume) ateitį ne vienai dienai, bet — šiuo krizės ir epochų 


** Suvažiavimo Darbai, IX t., Roma 1982, psl. 

pasikeitimo metų, — ilgiems dešimtmečiams, o gal net šimtmečiams. 
Mūsų atsakomybė yra didelė prieš artimą, prieš būsimas kartas, prieš 
savo tautą, prieš patį Kūrėją. Jei jau kiekvienas iš mūsų pavieniui, 
tai juo labiau Akademijos nariai ir pati Akademija yra už tai atsa- 
kinga » 27, 

Papildydamas tas mintis norėčiau dar pridurti, kad LKM Akademi- 
jos 60 metų sukaktis mus įpareigoja ryžtis dirbti ateityje. Reikia 
visuomet pastangų ir drąsos, tik tada tevyksta stebūklai, dideli 
atsiekimai. Mūsų likimas yra toks, kad jis reikalauja iš mūsų daug 
daugiau, negu mes reiškiamės. Tėvynėje lietuvių jėga yra — jų 
spinduliuojantis tvirtas tikėjimas, aukų nebijanti tikėjimo prakti- 
kavimo ir tėvynės meilė. Tai gyvas istorinis pavyzdys, kuris mus 
įpareigoja. 


Da. S. A. BAČKIS 


27 A. Lrumma, Evangelijos ir krikščioniškosios kultūros santykis, žr. Suvažia- 
vimo Darbai, VII t.,, Roma 1972, 388 psl. 

PASAKOJIMO ROLĖ TEOLOGIJOJE 


Teologinis svarstymas gimsta, kada žmogus susiduria su jį 
supančia ir jį giliai sukrečiančia paslaptimi. Norėdamas ją sau 
išsiaiškinti, jis susimąsto, ieško atitinkamų žodžių, pradeda pasakoti 
ir kurti vaizdus, sustatyti modelius bei įvairias schemas. Visa šitai 
jis daro siekdamas bent kiek šioje jį supančioje ir jį pagavusioje 
misterijoje susiorientuoti. Pažvelgę į žmonijos religinio gyvenimo ir 
aplamai kultūros istoriją, matome, kad šitokį susimąstymą ir jį 
sekusias pastangas, viską kaip galima organizuoti bei sisteminti, 
yra kaip tik iššaukę gyvenamojo laiko sukrečiantys įvykiai ir pergy- 
venimai. Apie tai byloja senovės indų Vedų knygos, Upanišados, 
Mahabharatos epas su savo klasiškuoju deimančiuku Bagavad 
Gita. Panašūs giliai sukrečiantys išgyvenimai palietė ir pakeitė 
legendarinį Gautama princą Siddharthą, vėliau tapusį Buddha, 
kuris sugebėjo iš to sukurti nuostabiai sugestyvią dorovinio mokslo 
sintezę, šimtmečiais paveikusią ir tebeveikiančią didesnės Rytų 
tautų dalies gyvenimą. Tą patį galime pasakyti ir apie tylųjį Loatze 
ir jo nuostabųjį kūrinį Thao-de-Ching, arba tame pačiame šimtmetyje 
Kinijoje iškilusį energingąjį ir žymiai praktiškesnį Konfucijų. O ką 
jau sakyti apie graikų tris didžiuosius minties galiūnus — Sokratą, 
Platoną ir Aristotelį, arba krikščionijos klasikinio laikotargic mil- 
žinus : šv. Augustiną, šv. Tomą Akvinietį ir žymiuosius viduramžių 
mistikus Flandrijoje, Ispanijoje, Vokietijoje, Italijoje? Visų šių 
minties ir gyvosios dvasios genijų refleksijų pradžia — tai jų vidaus 
pasaulį sukrėtusieji pergyvenimai, įžiebę jų viziją ir paskatinę juos 
kalbėti, pasakoti, organizuoti ir kurti, norint ir kitiems prieina- 
momis sąvokomis bei sugestyviais vaizdais perduoti savųjų pergy- 
venimų gausą ir suteikti visam tam atitinkamą formą. Iš to atsirado 
įvairios sintezės, filosofinės sistemos, teologinės srovės, moralinio 
gyvenimo gairės — nuostabūs žmogaus dvasios sukurtieji pastatai. 
Jų yra daug ir įvairių, bet pažvelgę arčiau, pamatysime eilę panašių 
bendrų bruožų, nurodančių į visų tų konstrukcijų kilmę — būtent, 
į pačius giliausius žmogaus pergyvenimus, į žmogavs religinio pergy- 
venimo pačias šaknis. 

Pastarųjų 10-15-kos metų bėgyje pradėjo reikštis ir dar tebeauga 
susidomėjimas vienu ypatingų reiškinių — tai noras iš pagrindų 

išstudijuoti ir analizuoti žmogiškąją patirtį, paliekant nuošalyje 
grynai teoretinius bei abstraktinius svarstymus. Labai ryškiai paste- 
bimas nepasitikėjimas sistemomis ir grynai racionalinėmis priemo- 
nėmis sukurtais modeliais. Dabar norima pabrėžti, kad žymiai vaisin- 
gesnis kelias į esminių žmogiškųjų problemų gvildenimą yra pasa- 
kojimas. Sakoma, kad tik pasakojant įmanoma leistis ir sėkmingai 
atskleisti išgyvenimų sąrangoje slypinčias tiesas, tik pasakojimų 
kedenant žmogiškosios patirties sklaidą galima suprasti pačius 
giliausius, komplikuočiausius etinius ir religinius pergyvenimus. Šis 
vis tebeaugąs fenomenas, lyg gaisras, pradžioje pasireiškęs tik lite- 
ratūrinės kūrybos laukuose, netrukus persimetė ir į kitas meno 
kūrybos sritis ir dabar jau pradeda įsitvirtinti ir filosofijoje, ir teo- 
logijoje, ypač šventraščio studijose. Aišku, psichologai, kultūros 
antropologai ir pedagogai pirmieji atsiliepė ir ėmėsi lukštenti šį 
reiškinį. Tačiau netrukus pasirodė, kad vien psichologijos ir feno- 
menologijos pagalba neįmanoma vispusiškai ir pagrindinai šio reiški- 
nio išaiškinti. Pasirodė, kad žmogiškieji pergyvenimai ir patirtis 
beesanti daugiasluoksnė, turininga, turinti labai gilias šaknis, sie- 
kiančias net pačias žmogiškosios egzistencijos gelmes, nesileidžia 
pilnai išaiškinama vienu kokiu nors modeliu, bet stebina atverdama 
prieš akis vis naujas, dar nepatirtas paslaptis. 

Mums šiame referate rūpi suglaustai pažvelgti iš teologinės 
perspektyvos į šį gyvenimo patirties fenomeną. Mes bandysimo 
išsiaiškinti kas jis yra, kaip jis reiškiasi ir paklausti, ar tas apraiš- 
kas aiškinant pasakojimo keliu iš tikro bus galima įnešti naujos 
šviesos į teologijos lauką. Šitie svarstymai, kaip matot, yra pirmoje 
eilėje susiję su fundamentalinės teologijos moderniosiomis proble- 
momis, nors jų aidas neišvengiamai pasieks ir kitas teologinės disci- 
plinas, ypač pastoralinės ir biblinės teologijos problemas. 

Norėdami atsakyti į šio referato antraštėje slypintį klaustuūką : 
kokią rolę teologai dabar skiria pasakojimui, apsakymams, bandy- 
sime pažvelgti pirmiausia į pastoracinės-moralinės teologijos lauką, 
vėliau į pasakojimo rolę liturgijoje ir, svarbiausia, į sakmės bei 
paties apsakymo vaidmenį šventajame Rašte. 


1. PASAKOJIMO ROLĖS PRITAIKYMAS RELIGINIAME GYVENIME 


Pradžioje trumpai pažvelkime į pasakojimo rolės genezę reli- 
giniame gyvenime apskritai ir po to teologijoje specifiškai. Prieš dvi- 
dešimt metų katalikų teologai pasakojimu teologinių svarstymų 
eigoje beveik visai nesidomėjo. Tiesa, užuominų šita linkme, būtent 
svarstant istorinės sąmonės pabudimo apraiškas bei jų įtaką teo- 

loginėms studijoms, galėtume rasti Karl Rahnerio ir Bernard Lo- 
nergano studijose. Daugiau negu apraiškas ar mėginimus iškelti 
patyrimo, išgyvenimo (experientia) svarbą užtinkame Gregorianos 
profesoriaus Wladimiro Carel Truhlar teologiniuose veikaluose, kurie 
susilaukė ir vertimų 1. Turėdamas poetinį talentą, Dievo, Kristaus 
išgyvenimą, patyrimą jis mėgino išreikšti poezija2. Tikro sąjūdžio 
formos šitie pavieniai reiškiniai dar nebuvo įgiję. Susidomėjimas šia 
kryptimi tačiau vis augo ir dabar jau tikrai galima jį charakterizuoti 
kaip naują, gyvastingą sąjūdį. Būdinga, kad pirmieji, kurie šiuos 
naujuosius reiškinius pagavo ir pradėjo išvystyti, buvo angliškai 
kalbantieji jaunieji teologai, apdovanoti literatūriniais gabumais : 
John S. Dunne, Notre Dame universiteto profesorius 3, David Tracey, 
teologijos profesorius Chicagos universitete4, Mundelein prie Chi- 
cagos seminarijos prof. John Sheaš, o Europoje — Gregorianos 
profesorius John Navone ir jo buvęs mokinys ir kolega Thomas 
Cooper, kunigas iš Anglijos9. Šie pastarieji? ėmėsi sudėtiniu veikalu 
kurti teologinę sistemą, paremtą pasakojimo vyksmu bei įvairiomis 
su šituo fenomenu surištomis priemonėmis. Šie naujieji teologai, 
atrodo, yra ypačiai anglo-saksų kraštuose išbujojusios analitinės 
ir linguistinės filosofijos auklėtiniai ir žymiojo Kanados jezuito 
Bernard Lonergan dvasios vaikaiš. Pirmasis žodis, kurį šie 
autoriai didelėmis raidėmis įrašo savųjų studijų pradžioje, tai 


1 De experientia mystica, Roma 1951 ; Christuserfahrung, Roma 1964 (šio veikalo 
vertimai: Christuservaring, Antverpenas 1965; Nuestra esperiencia personale de 
Cristo, Madridas 1966; Cristo nostra esperienza, Brescia 1968); Dichtung und 
Erjahrung, Mūnchenas 1966. 

2 Nova zemlja, Buenos Aires 1958; Rdeče bivanje, Buenos Aires 1961; abu 
šiuos veikalėlius išleido vienu pavadinimu V dnevih šumi Ocean, Celje (Jugoslavijoje) 
1973. Šis veikalėlis išverstas į italų kalbą ir išleistas po autoriaus mirties: Nei 
giorni sussurra UOceano, Milano 1979; Luč iz črne prsti, Celje 1973. Paskutinis 
veikalėlis Kri komunistinės cenzūros buvo uždraustas spausdinti. 

3 John S. DuUNNE, Time and Myth. A Meditation on Storytelling as Explo- 
ration of Life and Death, New Yorkas 1973. 

* David TaacEv, Blessed Rage for Order, New Yorkas 1975; Ip., The Analo- 
gical Imagination, New Yorkas 1981. 

5 John SuEa, Stories of God, Thomas More, Chicaga 1978; Ip., Stories of 
Faith, Thomas More, Chicago 1980; Ip., Siorylelling and Religious Identity, žr. 
Chicago Studies, 21 t., 1982, 23-45 psl. 

“S John NavonE, S. J. ir Thomas CoopER, Tellers of the Word, New Yorkas 
1981. 

* Plg. šių dviejų autorių kiek anksčiau pasirodžiusius straipsnius The Clergy 
Review, gegužės mėn. 1977: CooPER, Communicating the Incommunicable; John 
NavoNE knyga, The Jesus Story: Our Life as Story in Christ. 

“S Bernard LoNERGAN, Method in Theology, Londonas 1971. 

— eaperience, religinis percgyvenimas arba patirtis. 
Šitai yra jų išeities taškas. Teologiją, sako šie autoriai, imant žodiškai 
originalią šio žodžio prasmę, pirmoje eilėje tenka suprasti veiksma- 
žodiniai, akcentuojant « Logos », būtent kaip pasakojimą apie 
Dievą, akcentas ant « pasakojimo». Čia dar reiktų pridėti, kad ši 
« kalbėjimo » apie Dievą linkmė dabar randasi centre vienų iš iški- 
liausių anglų kalba rašančių protestantų teologų : John Macguarrie 
ir Langdon Gilkey ?. Taigi, dabar jau aiškiai pastebimas nusisukimas 
nuo abstrakčios, sistematinės ir grynai racionalinės linkmės teolo- 
gijoje. Tik prisiminkime prieš porą dešimčių metų labai išgarsėjusios 
populiarios knygos, pavadintos The Greatest Story Ever Told, kurioje 
atpasakojami centriniai šventraščio įvykiai ir atskleidžiamos veda- 
mosios Mintys. Taigi, šitam naujam poslinkiui nejučiomis jau kuris 
laikas buvo ruošiamasi. Minėtieji naujieji teologų bandymai, išeinant 
iš žmogiškosios patirties ir religinių pergyvenimų daugiasluoksnės 
įvairybės, jau yra gerokai išjudinę ne vien tik siaurą teologų, literatų, 
psichologų ratelį, bet jau suspėjo persimesti į platesnes mases ir 
tuo būdu naujai gimsta susidomėjimas teologija. Ši aplinkybė tad 
ir tapo gabesniesiems, kūrybingesniesiems teologams iššūkiu, naujai 
permąstyti centrines teologijos ir šventraščio problemas. Šio pra- 
nešimo tikslas ir yra jus painiormuoti kas šia linkme yra daroma 
"ir pakviesti susimąstyti. 

Kas yra toji dirva, iš kurios kyla padavimai, sakmės, legendos, 
įvairios istorijos ir pasakojimai? Kaip suprasti patį atpasakojimą, 
kokia yra jo esmė? Be abejo, tai yra gana abstraktūs klausimai, o 
mums gi rūpi nepabėgti nuo konkrečios, žmogaus galioms prieinamos 
tikrovės. Bandykime šį naujai iškilusį fenomeną — leisti dalykų 
esmei atsiskleisti pasakojant — geriau suprasti iškeliant bent 
tris būdingiausias žymes, pastebimas kiekviename apsakyme : 


a. pasakoje, legendoje, sakmėje labai ryškūs laiko elementas, 
b. pasakojimo ryšys su simbolika, 
e. individo vieta ir rolė kiekvienoje sakmėje. 


a. Laiko tėkmė yra viena pačių svarbiausių veiksnių žmogaus 
pergyvenime. Mes esame linkę beveik nesąmoningai organizuoti, 
rikiuoti savo įspūdžius ir duoti jiems tam tikrą siejančią formą. 
Mes ne vien tik prisimename praeities įvykius, bet, sekdami savo 


* John MacogUARRIE, God-Talk. An Examination of the Language and Logic of 
Theology, New Yorkas 1979: Langdon GirkEY, Reaping the Whirlwind ir Naming 
the Whirlwind, New Yorkas 1978. 

gyvenimo pasaką, nejučiomis viską nukreipiame į ateitį. Patsai 
pasakojimo procesas, kuris mus pačius ir mūsų praeities asmeninę 
istoriją pastato dabartyje, yra nuolatinis jau pergyventų momentų 
perstatinėjimas, pertvarkymas, nubraukimas ir kai ko naujo pri- 
kergimas. Žodžiu — gyvas procesas, kurio metu praeitis nėra 
užmirštama arba visiškai nustumiama, bet organiškai įjungiama į 
visumą ir tampa pamatu projekcijai į ateitį. Dar daugiau — sekant 
savąjį pasakojimą, mes nejučiomis išduodame save ir savo praeities 
išgyvenimus. 

Pavyzdžiu galėtų būti Viktor Frankl nacių koncentracijos sto- 
vykloje išgyvenimų atpasakojimas, randamas jo knygoje, kurią 
jis pavadino ir savo sūkurtosios «logoterapijos » įvadu: Žmogaus 
ieškojimas prasmės iv Mediciniškoji sielovada 19. Ten žymusis Vienos 
psichiatras labai iškalbingai vaizduoja pačius elementariausius 
žmogaus pergyvenimus visiško bejėgiškumo ir nevilties fone ir tas 
pastangas, kuriomis tokiose sąlygose atsidūręs bando išlaikyti dvasinę 
pusiausvyrą. Jis pakartotinai pabrėžia, kad tie, kurie sugebėjo savuo- 
sius pergyvenimus — skausmą, neviltį, bejėgiškumą ir t.t. nukreipti 
į ateitį, nepasimetė ir nepalūžo, nes įstengė ir šitoje beviltiškoje 
būklėje savąją gyvenimo istoriją pamatyti kaip vyksmą, projekciją 
į ateitį. Jie galėjo palaikyti viltį, išsigelbėti nuo pamišimo, nes 
šitokiu būdu jiems atsivėrė jų pačių gyvenimo gilesnė prasmė. Ir 
kentėjime, visiškame sudužime, neviltyje įžvelgti prasmę — tai 
buvo jų išsigelbėjimas. Šitą įžvalgą pritaikęs savojoje psichotera- 
pijoje Viktor Frankl tad ir sukūrė naują gydymo metodą, sėkmin- 
gesnį it Žžmoniškesnį už savo pirmataką Freudą. Iš šio pavyzdžio 
matome, kad gilus išgyvenimas, sukrečiantis įvykis, jį atpasakojant, 
neišvengiamai išsiskleidžia, išsiliesia laike ir laiko nešamas išlaiko 
vientisumą, palaiko ir kursto vidinį dinamizmą.. 


b. Simbolika. — Antroji charakteristika — tai pasakojimo esmi- 
nis ryšys su simboliu. Simbolinis bet kokio gilaus pergyvenimo, 
ypač religinio pergyvenimo, charakteris bei išraiška yra tikroji pasa- 
kojimo siela. Jis diametraliai priešingas racionalistiniam aiškinimui, 
karis nepripažįsta paslapties. Simbolis gi pasakojime atskleidžia 
pačias slapčiausias tikrovės gelmes, kurios neprieinamos šaltam 
protui. Šiuo metu labai yra pagyvėjęs susidomėjimas simboline 
žmogiškosios patirties struktūra. Ypač šioje srityje išsiskiria E.- 


10 Viktor E. FRANKL, Aerztliche Seelsorge, Viena 1952, angliškame vertime : 
Man's Search for meaning, Londonas 1964. 1978 m. pasirodė jo The Unheard Cry 
for Meaning. 

G. Gadamer ir Paul Ricoeur. Todėl ir pasakojimui šiais laikais ati- 
tenka žymesnis vaidmuo, kai norima išnarplioti visatos paslaptis, 
prieš kurias nutyla tikslieji mokslai. Juk mums visiems, be abejo, 
teko patirti, kaip klausant įdomaus pasakojimo arba giliai pajusto 
estetinio pergyvenimo metu, talentingo pasakoriaus, meniniko ar 
muziko gabiai ir įžvalgiai panaudoti simboliai pažadina mumyse 
slypinčias slapčiausias jėgas, nuostabiausius vaizdus ir veda mus 
į pačias mūsų slėpiningas gelmes, kurių jokiomis kitomis priemo- 
nėmis neįstengme pasiekti. 


c. Individo rolė. — Trečia pasakojimų charakteristika yra tai, 
kad gerų pasakų, jaudinančių sakmių, legendų bei istorijų veikėjai 
yra ne abstraktūs ar idealūs tipai, bet konkretūs asmenys. Net ir 
pasakojimo eigoje atvaizduoti kolektyvai, grupės įgyja konkretaus 
individo charakterį. Pasakojant nejučiomis jie pradeda rezonuoti 
ir randa atgarsį kituose ir tik šitaip įgyja visuotiną charakterį. 

Čia tik trumpai paminėjau tris charakteringas žymes. Nesileis- 
dami į gilesnę bei išsamesnę pasakojimo fenomeno sklaidą, pasiten- 
kinsime tik nurodydami, kad kiekvienoje pasakoje, sakmėje, legen- 
doje, istorijoje, nesvarbu ar tai būtų estetinio, moralinio ar religinio 
pergyvenimo atvaizdavimas, labai išryškėja laiko tėkmės rolė, sim- 
bolio jėga ir ta nuostabi savybė, kad pasakojimo klausantysis nepaste- 
bimai įsitraukia ir pajunta, kad pasakojime atvaizduotuose indivi- 
duose, jų žodžiuose bei veiksmuose kažkaip randa pats save. Norime 
tik pastebėti, kad tarptautinio garso ir pripažinimo susilaukęs mūsų 
tautietis A. Greimas, semantikos ir semiotikos specialistas, yra 
davęs labai įdomią struktūralistinę analizę, išeidamas iš lietuvių 
pasakų ir, apskritai, lietuviškosios tautosakos studijų L. A, Greimas 
posakojime skiria šešis esminius veiksnius-veikėjus, kuriuos pran- 
cūziškai jis pavadino actantis — būtent: kalbėtojas, iš kurio pasaka 
kyla, pasakos tema, jos turinys, pasakos priėmėjas-klausytojas ir 
pasakos vyksmo pagalbininkas arba to vyksmo kliudytojas. Šitai 
miniu tik probrėkšmiais, nes mūsų tautiečio vardas jau ne kartą 
iškilo ryšium su pasakojimo fenomeno analize ir literatūroje, ir teo- 
logijoje, ir kitose žmogiškosios kūrybos srityse. 

Eikime arčiau į mums rūpimą sritį — teologiją. Pirma pažvel- 
kime į tai, kokią rolę pasakojimas galėtų suvaidinti praktiškosios- 
pastoracinės teologijos lauke, kokios naujos šviesos jis galėtų įnešti 
į šį teologijos lauką. 


11 Algirdas GREIMAS, Semantigue Structural, Paryžius 1966; Pratigues et lan- 
guages gesluels, 1968 ir An sens, 1970. 

2. PASAKOJIMO ROLĖ PRAKTINĖOJE TEOLOGIJOJE 


Kažkas yra pasakęs, kad šiais laikais tiksliau būtų galima aptarti 
žmogų, pavadinant jį « pasakas sekančiuoju gyvūnu » vietoje 
klasikinio, paveldėto iš Aristotelio laikų — « mintyjančiuoju gyvaliu 
— animal rationale ». Kaip ten bebūtų, turime pripažinti, kad. mes 
beveik visi užaugome supami pasakų. Mums miela prisiminti tuos 
laikus, kada ilgus žiemos vakarus praleisdavome glausdamiesi prie 
senelio ar močiutės kojų ir klausydavomės jų sekamų žavingųjų 
pasakų, legendų, padavimų, sakmių. Šitie nepamirštami vakarai 
mus nunešdavo į pasakų šalis, leisdavo mums susitikti su legeonda- 
riniais didvyriais, užburtomis karalaitėmis, laumėmis, našlaitėmis, 
kurioms staiga nusišypsodavo laimė, arba buvome supažindinti su 
kvailiuku broliu, kuris netikėtai iškyla ir palieka nuošaliai išmin- 
tinguosius brolius lyg šešėlyje, o pats suspindi nuostabioje šviesoje, 
ir taip vis kitų ir kitokių variantų, kurie maitindavo mūsų vaizduotę. 

Vėliau, kada pradėjome bręsti ir atsidūrėme patys pasakotojų rolėje 
ir buvome kviečiami patys jau sąmoningai atpasakoti anas vaikys- 
tėje girdėtas legendas ir bandyti atkurti net savąją gyvenimo isto- 
riją, — tie praeities, tolimosios kūdikystės pergyvenimai bei 
sukurtieji įvaizdžiai ir dabartinius mūsų atpasakojimus nejučiomis 
nudažo anų pergyvenimų spalvomis. Dabar, nukreipdami savo dėmėsį 
į praktinės, pastoracinės teologijos lauką, į tuos žmones, kurie 
pašaukti sau ir kitiems sekti mūsų Išganytojo, Jėzaus Kristaus, 
gyvenimo ir veiklos pasaką, pamatysime, kad šio laiko žmogus bus 
nusiteikęs mieliau klausytis atpasakojant tą nuostabiąją išganymo 
istoriją, kada pats pasakotojas — kunigas, vyskupas ar kateketas 
— nebijodamas retkarčiais atskleisti ir savo asmeninius religinius 
pergyvenimus, sugebės klausytojuose pažadinti asmeniškuosius pri- 
siminimus surištus su Jėzaus gyvenimu, paskatins juos pamažu 
atsiverti ir papasakoti savąją asmenišką istoriją. Tik po to jau 
galima eiti į platesnį ir išsamesnį Jėzaus gyvenimo ir jo misijos 
atpasakojimą. Tik tada klausytojai bus konkrečiai įtraukti savojo 
gyvenimo istoriją įlieti į didžiąją Išganymo istoriją. Todėl gal vienas 
iš pirmųjų uždavinių ruošiant asmenis pastoraciniam darbui būtų 
paruošimas asmenų, sugebančių įdomiai, vaizdžiai ir įtikinančiai 
pasakoti. Aišku, geru pasakoriumi tapti reikia laiko ir įgūdimo, 
subrendimo ir tam tikros dovanos bei dvasinio nusiteikimo. Iš savo 
patirties žinome, kad geriausieji mūsų pasakų sekėjai būdavo sene- 
liai, močiutės — žmonės patyrę ir daug išgyvenę, kurių vidaus pasau- 
lis jau buvo nuskaidrintas patyrimo ugnyje. Kunigas, pašauktas 
sielų vadovavimo darbui, privalo pirmoje eilėje išmokti išklausyti 

ir įsijausti į pavienių jam pavestųjų tikinčiųjų asmeninio gyvenimo 
istorijas, ir per jas pamažu juos vesti į didžiąją — mūsų Viešpaties 
ir Atpirkėjo — istoriją. 

Pažvelgę į praeitį, mes pamatysime, kad krikščionybės istorijoje 
buvo eilė gabių, literatūriniais talentais apdovanotų asmenų, kurie 
ryžosi rašyti Jėzaus gyvenimo istoriją. Tai buvo jų asmeniškas, 
nepakartojamas, originalus Jėzaus gyvenimo pergyvenimas. Mums 
lietuviams geriau buvo pažįstami Giovanni Papini, Frangois Mauriac 
ir Giuseppe Ricciotti Jėzaus gyvenimai, išversti į lietuvių kalbą. 
Kiekvienas autorius, kalbėdamas apie Jėzų, pasakodamas jo gyve- 
nimą, sykiu atskleidžia ir pats save. 

Pastaruoju metu šiek tiek sumažėjo «+ Jėzaus gyvenimo » rašytojų, 
nesimato naujai parašytos Jėzaus istorijos, nors susidomėjimas juo 
nėra sumažėjęs. Jis persimetė į kitas, populiaresnes kūrybos sritis : 
muziką, vaidybą, kino filmas ir televizijos programas, pavyzdžiui, 
God Spell, Jesus Christ Superstar iv Fellini filmas ta tema. Išimtimi 
gal tektų laikyti japonų rašytojo konvertito Shusaku Endo veikalą, 
kuris pasirodė 1973 m., japoniškai pavadintas Jesu no shogai (Jėzaus 
gyvenimas). Šis vienas iš originaliausių veikalų Jėzaus tema yra 
tuo būdingas, kad iškelia Jėzaus gyvenime tas žymes, kurios jau- 
triausiai paliečia orientalinio žmogaus dvasios stygas — iš visiško 
sudužimo ir bejėgiškumo iškylančią nuostabią dvasinę jėgą, pasi- 
reiškiančią tiesiog motiniška užuojauta ir meile. Šitaip gabaus rašytojo 
plunksnos pagalba, iš tipiškai japoniškojo dvasinio pergyvenimo, 
rytų dvasios visai kitokioje tradicijoje gimęs, Jėzus įsigyja visuo- 
tinos reikšmės, nes prakalba į visus, jautriai paliesdamas ir kitų 
kultūrų bei pergyvenimų išugdytus žmones. Rašytojas Endo mato 
įsikūnijusiame Jėzaus asmenyje savo paties asmeniškus pergyveni- 
mus, ir šitai patį rašytoją ir per jo veikalą nesuskaitomą daugybę 
kitų atvedė prie Kristaus. Šis pavyzdys rodo, kad šitaip atskleidžiama 
išganymo paslaptis Jėzaus, Atpirkėjo, asmenyje, nėra vien tik ofi- 
cialiai paskirtųjų bei tam darbui specialiai pašvęstųjų uždavinys 
bei išskirtinoji rolė. Jėzaus istoriją gali ir privalo atpasakoti kiek- 
vienas tikintysis, kuris turi pasakojimo dovaną. Tokią Jėzaus istoriją 
kukliai savo nuolankiu darbu kartoja ir šiuo metu pasaulio dėmėsį 
atkreipusi Kalkutos ir daugelio kitų Indijos miestų benamių, mirš- 
tančiųjų ir vargšų globėja bei slaugytoja Motina Teresė. Ji savo 
darbu tyliai pasakoja Jėzaus — gailestingo mūsų Atpirkėjo — 
istoriją. Tokią istoriją mes jau kuris laikas skaitome iš pavergtosios 
Lietuvos mus pasiekusioje Kronikoje, kurioje atspindi įvairiausiais 
tonais Jėzaus istoriją, savo gyvenimą bei kančią atpasakojantieji 
lietuvių tautos kankiniai, persekiojamieji kunigai, vienuolės, didžia- 
dvasiai pasauliečiai... 

Iš viso to, kas iki šiol pasakyta, galime matyti, kaip pasakojimo 
keliu, žymiai geriau negu grynai racionalinių išvedžiojimų bei įro- 
dymų dialektikos keliu, nepalyginamai geriau šiais laikais pasiekti 
žmogų. Tik pasakojimo keliu Išganymo istorija ir pats Kristus darosi 
prieinami plačiosioms masėms, tampa tikrai visuotine, kalbančia į 
visų tautų žmonių sielą. Praktiška išvada : reikia paruošti ir pasi- 
ruošti tinkamai Jėzaus istoriją sekti, atitinkamai auklėti našiam 
pastoraciniam darbui besiruošiančius kandidatus, -tes. Aišku, ne 
visiems lygiai pavyks pasiekti gero pasakoriaus kvalifikacijų, bet 
ruoštis reikia visiems. Iš čia seka ir kita išvada: šiandien pasto- 
vacinei teologijai tenka naujas uždavinys — išdirbti šiems laikams 
pritaikytą hermeneutiką ir būdus, kuriais būtų galima kurti vis 
naujas istorijas, iškeliančias Išganymo dramą atskiruose asmenyse, 
neužmirštant ir klasiškųjų, krikščioniškosios tradicijos subrandintų 
atpasakojimų tos pačios, bet vis naujai išgyvenamos didžiosios Atpir- 
kimo istorijos. Iš čia matyti, kad pastoracinei, praktiškajai teologijai 
dabar tenka nukreipti žvilgsnį į naują, dar neišpurentą dirvą, kurios 
iškultivavimas gali atskleisti naujų nuostabių galimumų. 


3. PASAKOJIMO ROLĖ MORALINĖJE TEOLOGIJOJE 


Svarstant pasakojimo rolę pastoralinėje teologijoje, negalime 
praeiti nepaminėję šios rolės galimybes ir krikščioniškosios moralinės 
teologijos lauke. Nors Vatikano II susirinkimas iš esmės daug pasakė 
ir nutiesė naujus kelius liturgijoje, šv. Rašto — Apreiškimo sam- 
pratos bei studijų pagyvinime, tikslesniame gairių nurodyme eklezio- 
logijoje bei kristologijoje, tačiau labai mažai, galima sakyti, beveik 
nieko iš esmės naujo nepasakė moralinės teologijos srityje. Gerai 
žinomas moralistas, vokietis redemptoristas Bernard Haering, kuris 
jau prieš 28-nerius metus užsimojo sukurti naują krikščioniškosios 
moralinės teologijos sistemą, paskelbdamas didžiulį trijų tomų veikalą 
Das Gesetz Christi 12, atkreipė visų dėmėsį, kad jau pribrendęs laikas 
naujai persvarstyti iki šiol nusistovėjusią, moralinės teologijos vado- 
vėliuose sustingdytą sistemą, atsikratyti perdėm propaguojamo lega- 
lizmo ir kazuistikos. Jam pavyko savo veikale, kurio centrinė įkvė- 
piamoji idėja paimta iš šv. Pauliaus pirmojo laiško korintiečiams 
(I Kor 9,21), įlieti naujos dvasios. Jis nukreipia visus krikščioniškojo 
moralinio gyvenimo normatyvinius bei įsakomuosius reikalavimus 


13 Bernhard HARiNG, Das Gesetz Christi. Moraliheologie, Freiburg i. Breisgau 
1963. Trys didžiuliai tomai. Anglų kalba, The Law of Christ, 1965. 

į gyvajį meilės šaltinį — Kristų, kuriame visi įstatymai, įsakymai 
bei normos, lyg našioje dirvoje, yra įsišakniję. 

Praslinkus beveik 25 metams nuo šio lemtingojo posūkio ir 
Vatikano II diskusijų pasėkoje tas pats Bernard Haering pamatė, 
kad ir vėl tenka iš naujo persvarstyti krikščionio vietą dabartinio 
gyvenimo sąlygose ir bandyti paieškoti naujo, įtikinančio modelio, 
kuris padėtų šio meto tikinčiajam įgyvendinti moralinį idealą, 
nubrėžti atitinkamas elgesio normas, kurios, neišsižadėdamos tra- 
dicijų, vis dėlto nauju gaivumu patrauktų ir sustiprintų nuoširdžiai 
Kristų sekantįjį dabarties labai komplikuotoje situacijoje. Šitai 
minėtasis autorius ir padarė. 1980 metais jis paskelbė vėl kitą tri- 
tomį moralinės teologijos veikalą, šį kartą angliškai jį pavadinęs 
Pree and Faithful in Okrist13. Šiame veikale B. Haering sukūręs 
naują modelį, kuriame eilėje konkrečių situacijų iškyla žmogaus 
atsakomybės ir laisvės aureolė, aiškiai nurodant, kad ir šis žmogaus 
orumo sužėrėjimas kyla iš jo esminio ryšio su Kristumi. Šisai naujas 
modelis, tiesa, išvengia klasikinio moralizmo bei kazuistikos spąstų, 
tačiau ir ši labai vertinga pastanga tebelieka vis toje pačioje tra- 
dicinėje orbitoje, būtent, priimdama kaip įrodytą, kad yra kažkas 
pastovaus ir atbaigto, ką vadiname žmogiškąja prigimtimi. Ši pri- 
gimtis, apdovanota nuostabių prigimtinių ir antprigimtinių dovanų 
gausa, ir šiame B. Haering veikale suponuojama kaip kažkas atbaig- 
to, nesikeičiančio, esmėje pastovaus. Taip statiškai suprastoji 
žmogaus prigimtis su visomis galiomis, lyg nuostabiais žiedais, 
kurie dinamiškai išsiskleidžia dvasinėmis vertybėmis —dorybėmis, 
yra ir šiame veikale parodyta kaip savo šaknimis atsirėmusi į jau 
galutinai išpurentą dirvą — xacionalinę žmogaus prigimtį. Tad, 
nors ir žymiai toliau išvystęs Kristaus Įstatymo (Gesetę Christi) 
centrines prielaidas, vis dėlto, daugumos stebėtojų ir teologijos 
kritikų nuomone, jis tebelieka klasikinės krikščioniškosios teologijos 
paradigmos rėmuose. 

Iškyla vis daugiau balsą, ir mes patys gal pastebime, kad, norint 
atsakyti į daugybę iškylančių moderniojo gyvenimo problemų ir 
pasiliekant ištikimam Kristaus moraliniam idealu, įstatymo — 
nesvarbu ar jis būtų laikinasis ar amžinasis įstatymas — modelio 
dabar jau nebepakanka. Dabarties žmogaus sąmonėje sąvokos : 
« apreiškimas », « Dievo įstatymai», « Dievo valia» suprantami ne 
kaip atbaigti teigimai, propozicijos, loginės konstrukcijos, bet grei- 
čiau kaip pasėka ar sukristalizuoti trupiniai gyvo, nuolat naujai 


33 Bernhard HikinG, Free and Faithful in Christ. General Moral Theology, 
Trys tomai, 1978. 

išsiskleidžiančio žmogaus išgyvenimo, jojo egzistencinių santykių su 
gyvuoju Dievu vaisiai. Jie išryškėja laiko tėkmėje, veikiant kon- 
kretaus gyvenimo psichologinėms, socialinėms ir, apskritai, kultū- 
rinėms įtakoms. Šitoji gyvai išgyvenama sąveika tarp mylinčio Dievo 
ir laisvojo žmogaus turi nepaprastai didelės įtakos net ir į pačius 
centrinius tikinčiojo įsitikinimus, jo Dievo Apvaizdos sampratą, 
Apreiškimą ir visas kitas žmogaus egzistenciją apsprendžiančias ver- 
tybes. Iš čia plaukia išvada, kad dabar jau nebegalima lengvai švaria 
ir nesugriaunama logika aptarti žmogaus ir Dievo santykius. 
Dievo kalbėjimo-apreiškimo vyksmas ir žmogaus atsakas dabar 
suprantamas ne kaip priešpriešais iškilę veiksmai, bet viena dinaminė 
sąveika, nuostabus procesas, kuris nesileidžia būti įrėmintas į racio- 
nalinį, atbaigtą pastatą. Pats žmogus šiandien suprantamas, kaip 
anksčiau minėta, ne vien kaip « mąstantis gyvūnas » (animal ratio- 
male), bet dar daugiau — kaip «atsakingas asmuo situacijoje ». 
Iš čia plaukia išvada, kad naujoji moralinė filosofija ar moralinė 
teologija turi būtinai praplėsti savuosius horizontus, padaryti drąsų 
paradigminį posūkį, kuriame normatyviniai dėsniai, reikalavimai, 
nurodymai ir t.t. sudarytų tiktai vieną dalį visumos. Reikia laukti, 
kad gal netrukus susikurs visa apimanti, holistinė krikščioniškojo 
gyvenimo etika, apimanti ne vien tik žmogaus racionalinius veiks- 
mus, bet ir emocinius — afektyvinius, estetinius pergyvenimus. 
Šitokia naujai susiformavusi etika, apie kurią šiandien dar tik sva- 
jojama, turėtų sukurti naują norcmatyvinį modelį, atitinkantį isto- 
xinei-dinaminei žmogaus savisąmonei. Ji galėtų būti daugiau panaši 
į estetinę kūrybą — kažkas panašaus į meninės kūrybos modelį. 
Nepamirškime, kad praeityje taip dažnai naudojamieji Vade 
Mecum vadovėliai atsirado kaip tik tais laikais, kada istoriškumo 
sąmonė dar nebuvo pabudusi, kada moderniosios technikos ir, aps- 
kritai, civilizacijos laimėjimai buvo dar tik kūdikio vystykluose. 
Dabar gi, kada moderniškųjų komunikacijos priemonių pagalba 
distancijos nuostabiai sutrumpėjo ir mums susisiekti su tolimiau- 
siais mūsų planetos kampais yra tik sekundžių klausimas, kada, 
panaudojant populiarų posakį, pati mūsų žemė yra tapusi « erdvės 
laivu », skriejančiu visatoje tarsi mažytė dulkė, visos anksčiau puo- 
selėtos idėjos ir įvaizdžiai neišvengiamai turi keistis. Anksčiau tikin- 
tysis, pastatytas prieš moralinę dilemą, galėjo pasitenkinti savo proto 
galia ir įgimta moraline nuojauta ir konkrečią situaciją ar problemą 
išrišti, pastatydamas konkretų įvykį ar klausimą į jau nustatytų, 
nekintamų dėsnių, atremtų į žmogiškąją prigimtį, šviesą ir padaryti 
galutinį sprendimą — paprastos loginės dedukcijos keliu. Šitaip 
elgdamasis, krikščionis save nuramindavo ir klusniai pasiduodavo 
jau nustatytųjų dėsnių vedamas į moralinį idealą. Dabar jau įsiti- 

kinta, kad nebepakanka tik asmeninio idealo siekti, nes pasijutome 
labai vienas nuo kito priklausomi šioje mažytėje planetoje, kad 
mūsų asmeninis likimas yra glaudžiai surištas su visos žmonių šeimos 
likimu. Žodžiu, dabar žmogus pasijuto esąs pasaulio pilietis, akty- 
viai įtrauktas į istorijos vyksmą, ir neišvengiamai įpareigotas « skai- 
tyti laiko ženklus», pajusti ir atsiliepti į « degamojo momento » 
— Kairos pakvietimą. Šitaip asmeniškai užangažuotas, žmogus 
nebegali likti tik pasyviu stebėtoju, tyliu žiūrovu apie jį verdan- 
čioje gyvenimo dramoje. Kiekvienas žmogus, 0 ypač sąmoningas 
krikščionis, privalo aktyviai įsijungti ir tik šiuo keliu atbaigti savo 
asmens atsiskleidimą istorijoje. Moralinis įstatymas šitaip suprastoje 
dabarties situacijoje yra daug daugiau negu tik eilė pavienių direk- 
tyvų, bet tam tikra dinamiška daugelio galimybių visuma, kuri iš 
vienos pusės esmingai palaiko ryšį su pasiliekančiomis žmogiškosiomis 
vertybėmis, o iš kitos — lieka nuolat atvira naujoms galimybėms, 
kūrybiniam laisvo, mylinčio ir brandžiai atsakingo asmens gali- 
mybėms. 

Dabar norisi klausti: kokia tad būtų pasakojimo rolė šitaip 
trumpai nusakytoje situacijoje? Patsai pasakojimas galėtų patar- 
nauti kaip veiksminga priemonė ir įrankis naujų kelių ieškant mora- 
linėje teologijoje. Tikintieji, krikščionys neturėtų pamiršti, kad pati 
pirmoji bažnytinė bendruomenė gimė ir formavosi dižiosios Atpir- 
kimo istorijos vyksme. Kaip garsusis vokiečių teologas Karl 
Rahner yra nekartą pastebėjęs, mes, tikintieji, esame ir tos nuosta- 
biosios Atpirkimo istorijos klausytojai ir sykiu atpasakotojai savo 
laike ir savojoje vietoje, būtent savuoju gyvenimu ir savo veikla. 
Tai yra pagrindinis mūsų, kaip krikščionių, egzistancijos faktas. 
Šiandien mes esame liudininkai įvairiausių bandymų aiškinti, 
aptarti gyvybės paslaptis, pasaulio sąrangą ir žmogaus ir Dievo 
santykius. Tie bandymai, kartais labai pretenzingi it drąsūs, yra 
iš tikro ne kas daugiau, kaip tik priminimas, atskirų epizodų iškėlimas 
didžiosios istorijos, kurią savyje atkurti kiekvienas iš mūsų esame 
pašaukti, ir kad tiktai bendromis jėgomis, nepaliaujamai statant vis 
tobulesnius modelius, mes pagaliau įstengsime įžvelgti tikrąją mūsų 
asmens vietą bei prasmę visuotinoje besikuriančioje istorijoje. Be 
abejo, šis kelias yra labai sunkus ir atviras daugeliui pavojų, parei- 
kalaująs nuolatinio savęs perkeitimo, apvalymo, pakartotino « atsi- 
vertimo». Tik ištikimai iv ištvermingai įsijungdami, įstengsime 
pamatyti save kaip Dievo kūrinį, bet sugebantį pakartotinai prieš 
savo Kūrėją sukilti ir nusisukti nuo Jo Karalystės. Pasakojimo 
iormoje pristatoma krikščioniškoji etika savo pagrinduose yra ne kas 
kita, kaip Dievo suverenumo iškėlimas iv siekimas jį vis geriau pažinti. 
Tai yra taip pat skelbimas, kad Kūrėjas, įvairiais būdais pasireiškęs 

istorijoje ir Jėzaus gyvenime, yra istorijos ir mūsų Viešpats — 
gyvasis Dievas, neaprėpiamoji Meilė. Atpasakojamasis būdas, vedąs į 
Dievo pažinimą, gilesnį pasaulio ir mūsų pačių esmės pažinimą, 
mūsų giliausiojo AŠ įžvelgimą, kaip šiandien vis labiau yra pabrė- 
žiama, nėra tik koks pagalbinis ar antrinis kelias prie Dievo paslap- 
ties artėti, bet iš tikro pats sėkmingiausias ir būtiniausias. Dievas 
mums atsiskleidžia istorijoje, o mes juk patys save pergyvename 
istorijoje kaip menkučius, antraeilius veikėjus, 0 ne gyvenimo auto- 
rius. Mes pajuntame esą tik antraeiliai aktoriai didžiojoje tebevyk- 
stančioje dramoje, gyvenimo pasakoje. 

Kaip ten bebūtų, mes turime pripažinti, kad galutinėje sąskaitoje 
mes neįstengsime nei Dievo, nei pasaulio, nei savęs pačių visiškai 
išaiškinti. Todėl mes imamės pasakos. Tik pasakojimo keliu mums 
leista nugalėti daugelį pažinimo kliūčių, 0 pats pasakojimas mus 
įtraukia, mes dalyvaujame paslaptyje. Taigi, pasakojimas pabrėžia 
«dalyvavimą », kas yra daugiau už «supratimą». Mes duodame 
Dievui vardus, bet jis juk nėra vien sąvoka. "Tą patį galėtume pasa- 
kyti ir apie patį žmogų, apie mus pačius. Tiktai pasakodami, tik 
dialoge, pašnekėsyje pamažu ir kitam asmeniui atsiveriame, ir patys 
tuo geriau save pažįstame. Taigi, pasakojimas tam tikra prasme 
tampa išlaisvinanti jėga. Pasakojimo procese mes pamatome save 
santykyje su mūsų Kūrėju Dievu ir su mus supančiu pasauliu. 
Šitaip auga mūsų pačių savęs pažinimas. Save geriau pažindami, mes 
pamažu vis aiškesnėje šviesoje pamatome pasaulį, mums darosi vis 
aiškiau, kad šiame mus supančiame pasaulyje šalia gėrio slypi slap- 
tingos priešiškos jėgos, pastebime sukilimo ženklų. Mums kon- 
krečiai visu dydžiu iškyla nuodėmės buvimo faktas, nes mes 
ir savyje pastebime, kad ir patys esame gundomi sukilti, nusisukti 
nuo Dievo, kad Dievo pasaulis yra mums pasireiškęs pilnas pavojų 
ir grėsmės. 

Iš šitokio pergyvenino ir kyla pareiga ne vien « žinoti», suprasti 
didžiąją istoriją, kurioje Dievas pasilieka visada ištikimas savajai 
tautai, kurioje jis pakartotinai prakalba į ją, o per savo Sūnų pra- 
kalba ir į mus, kurdamas «+ naująją savo tautą ». Iš šito pergyvenimo 
tad ir kyla pareiga lavintis, formuoti savąsias galias — visas : 
lingvistinės, protines, praktiškojo veikimo ir dvasines, kad jos įga- 
lintų ištikimai ir nepavargstant dalyvauti visuotinoje istorijoje. 
Čia paminėti tiktai keli bruožai galimos naujos moralinės teologijos 
linkmės. Šitaip suprastoje krikščioniškoje etikoje nepakaks tik 
laikytis visuotinių, abstrakčių normų. Naujoji moralinė krikščioniškoji 
teologija turės būtinai atsižvelgti į atskirų tautų bei rasių būdingas 
tradicijas, iškirtinius jų vidaus pergyvenimus bei būdingą dvasios 
struktūrą. Mums dabar aišku, kad tradicija, kurioje asmuo užauga 

ir subręsta, gali labai sėkmingai padėti išugdyti dorybes, įgalinančias 
kiekvieną individą originaliai įsijungti, dalyvauti Dievo pasakoje. 
Šis faktas labai aiškiai pasako, kad nėra tik vienas būdas atpasakoti 
mūsų gyvenime Dievo pasaką — Atpirkimo (Išganymo) istoriją. 
Nors mes ir įstengiame dalytis su kitais bendrųjų Dievo pažinimo 
bruožų samprata, tačiau kaip mūsiškis asmeniškasis pergyvenimas 
jį priima, kaip mes asmeniškai ir savaip « atpasakojame » savajame 
gyvenime, tai jau vienkartinis savaip nudažytasis Dievo pergy- 
venimas. Taigi, Dievo « didžiąją pasaką» istorijos bėgyje išraižo 
įvairios mažos «istorijėlės » su visais pasisekimais ir klaidomis, su 
laimėjimais ir pralaimėjimais, kurie žymi Dievo kvietimą « daly- 
vauti» priėmusio ir ištikimai jį sekančiojo žmogaus gyvenimą. 

Reikėtų pridurti dar vieną pasakojimo rolės krikščionio mora- 
liniame gyvenime bruožą. Tai yra būtent tai, kad atpasakojant 
pirmoje eilėje nesistengiama rūšiuoti ir kategorizuoti žmogaus veiks- 
mus, bet padėti žmogui aiškesnėje šviesoje pamatyti pasaulį. 
Etikos ir apskritai moralinės teologijos uždavinys ir yra: pasakojant, 
atskleidžiant konkrečias situacijas, padėti žmogui ištobulinti savosios 
patirties galias taip, kad jos padėtų daryti sveikus ir tikrus dorinius 
sprendimus ir pasilikti ištikimu savo dieviškajam Mokytojui. Šito 
pasiekti kaip tik ir lengviausia pasakojant, įtraukiant ir patį pasa- 
kotoją ir klausytoją į pasakojamojo įvykio eigą. Kada šiuo keliu 
pasiekiamas tam tikras moralinio įgudimo laipsnis, žmogus įstengia 
pamatyti koks iš tikro yra pasaulis, kad jis anaiptol netobulas 
įr kad nuodėmė yra neužginčijama tikrovė, su kuria tenka rimtai 
skaitytis, bet iš kitos pusės, šitokion pergyvenimo pakopon pali- 
pėjęs žmogus patirs naują paskatą — perkeisti save, atnaujinti 
visa Kristuje. Tokio pergyvenimo paskatintas krikščionis pirmoje 
eilėje klaus, ne kas dabar darytina, ką šioje situacijoje privalau 
veikti, bet «kuo aš privalau tapti». Šis pastarasis klausimas 
natūraliai pastūmės žmogų nedelsiant ugdyti dorybes, kurios padės 
jam tapti pilnutiniu žmogumi — atspindinčiu savyje tikrąjį Dievo 
paveikslą. 

Teologas Alasdair MacIntyre yra pasakęs: « Jei žmogaus gyve- 
nimas suprantamas kaip nuolatinis progresas pro skausmus ir pavo- 
jus — fizinius ir moralinius, kuriuos ne visiems vienodai pavyksta 
nugalėti, tada dorybės turėtų užimti centrinę vietą, kaip tos savybės, 
kurių išugdymas ir panaudojimas paprastai veda į pasisekimą, o 
ydos, priešingai, bus laikomos savybėmis vedančiom į nepasisekimą. 
Kiekvienas žmogaus gyvenimas tad įkūnija savyje tam tikrą istoriją, 
kurios turinys bei forma priklausys nuo to, kas bus laikoma nuos- 
kauda, pavojumi ir progresu, arba priešingai, — kas šiuos dalykus 

laikys nereikšmingais. Atsakymas į tuos klausimus mums galės 
paaiškinti, kas yra dorybė ir kas yra yda » M, 

Susumuojant galėtume pasakyti, kad, žvelgiant į krikščionio 
moralinį gyvenimą iš pasakojamojo taško, pamatysime, kad. viena 
iš svarbiausių pastoralinių uždavinių dabar krikščionių gyvenime 
yra: skatinti ir padėti vieni kitiems augti dorybėse, t.y., išugdyti tas 
dorybes, kurios įgalintų mus geriau įsiklausyti bei įsijausti į Jėzaus 
kančios ir prisikėlimo istoriją ir tapti to įvykio liudytoju šiandieni- 
niam pasaulyje. Todėl šioje perspektyvoje nebus griežto atskyrimo 
tarp « asmeninės » ir « socialinės » etikos, nes naujai susiformavusioje 
krikščioniškosios moralės atmosferoje tobulybės siekti bus visų 
tikinčiųjų kelias, kuriame atskirų asmenų dorybės pasitarnaus visų 
bendrajam siekiui — likti ištikimais didžiajam pašaukimui, sekti 
Išganytojo pėdomis į atbaigimo viršūnę. Šioje moralinėje « kelionėje 
į viršų» bus labai svarbu respektuoti pavienių asmenų dorybių 
įvairybę, nes tik šiuo būdu bus visi praturtinti ir bus galima pasiekti 
vis naujų niuansų Dievo Meilės išsiskleidime. Visa kas čia buvo 
pasakyta. be abejo, yra tik užuominos, nurodymai į naują kryptį, 
pakvietimas permąstyti ir naujai atkurti, duoti naujos gyvybės 
krikščioniškajai moralinei teologijai. 


4. ATPASAKOJIMO ROLĖ LITURGIJOJE 


Kad Eucharistinė liturgija turi tikrą pasakojimo charakterį, 
matome jau iš šv. Pauliaus pirmojo laiško korintiečiams, kuriame 
jis sako: « Kada tik valgote šią duoną ir geriate iš šios taurės, jūs 
skelbiate Viešpaties mirtį iki jis ateis» (1 Kor 11, 26). Čia labai 
aiškiai pabrėžiama, kad Eucharistijos, kaip išsiskleidžiančio apeiginio 
vyksmo prasmė yra nusakoma ryšyje su praeitimi, būtent, Jėzaus 
Kristaus mirtimi, ir ateitimi — laukimu kol jis ateis. Eucharis- 
tijos apeigos yra tampriai surištos su Viešpaties Jėzaus Kristaus 
kančios istorija ir su viso šio vyksmo nukreipimu į ateitį, į parousia, 
galutinį atbaigimą-išsipildymą. Tad, jei Jėzaus gyvenimo ir kan- 
čios istorija nebūtų žinoma, visa eucharistinė apeiga liktų nesu- 
prantama. Eucharistinės apeigos tampa prasmingos tiktai tada, 
kai jos nurodo į praeities lemtingąjį įvykį, iv iškelia to įvykio ryšį 
su ateitimi, viską atremiant į dabarties momentą. Visa šitai sudaro 
nepertraukiamą išganomojo vyksmo atpasakojimą. Pasakojant kaip 
tik ir palaikoma šito įvykio nepertraukiamoji tėkmė, kurion tarsi 


14 Alasdair McInTYRE, After Virtue, Notre Dame 1981. 

įsilieja ištisa įvairybė šalubivių mažesnės svarbos įvykių. Wesleyan 
universiteto prof. Steven Crite viename savo veikale yra paste- 
bėjęs, kad pasakojimo fenomenas, t. y., suorganizavimas mūsų pri- 
siminimų į prasmingą tėkmę, esąs vienas iš pačių pagrindinių žmo- 
gaus veiksmų, siekiant gyvenimo gilesnės prasmės 15. Todėl ir nenuo- 
stabu, kad ir religinė pasaulio interpretacija labai dažnai įgyja 
pasakojimo formą. 

Mūsų laikams yra labai reikšmingas faktas, kad Vatikano II 
susirinkimo tėvai nutarė pradėti savo svarstybas nuo liturgijos. 
Diskusijų pabaigojo suformuluotoji liturginė konstitucija, kurią 
beveik vienbalsiai visi priėmė ir patvirtino, mums yra labai svarbi 
ir tuo, kad atgaivino pirmųjų amžių liturgijos pasakojamąjį charak- 
terį, nes aname dokumente pabrėžiama, kad liturginėje akcijoje 
pakartojama Atpirkimo istorija ir jai tinkamiau «atpasakoti» — 
apeiginėje akcijoje atskleisti — yra leidžiama panaudoli gimtoji 
vietos žmonių kalba. Šituo būdu buvo atidarytcs galimybės tą 
istoriją išgirsti gimtąja kalba, kad ji būtų nuolat skelbiama, ir tikin- 
tieji savo gyvenimu Atpirkimo istoriją pratęstų į ateitį. Žodžiu, visi 
yra kviečiami tapti aktyviais dalyviais Dievo veiksmų atskleidėjais 
istorijoje. « Tai darykite mano atminimui» — kartojant it pri- 
simenant, atpasakojant tikintiesiems yra vis giliau atveriamos 
Eucharistinės vakarienės paslaptys ir sykiu sudabartinama, įprasmi- 
nama šio meto tikinčiajam Paskutinės Vakarienės įvykis. Eucha- 
ristija tad yra ne vien tik dėkingumu persunktas Viešpaties Jėzaus 
Kristaus mirties ir prisikėlimo prisiminimas, bet ir aktyvus tikin- 
čiųjų įtraukimas į aną vienkartinę, nesibaigiančią Išganymo istoriją, 
kurioje Kryžiaus auka ir maloningas dangaus Tėvo šios aukos priė- 
mimas tikinčiajam tampa pasiaukojančio ir Dievui atsiduodančio 
gyvenimo paradigma. Tamprus ryšys, kurį iškelia liturgija, labai 
akivaizdžiai pabrėžia, kad apeigų metu atpasakotoji ir prisimintoji 
Dievo Sūnaus istorija neišvengiamai įterpia ir visas tas mažytes 
asmenines istorijas tų žmonių, kurių vardu Padėkos Aktas (Eucha- 
xistija) yra atnašaujamas. 

Šia proga tenka dar pridurti, kad liturginiai tekstai duoda. mums 
tik fragmentus, kurie anaiptol neišsemia visos Atpirkimo istorijos 
turinio. «Šventoji istorija, sako anksčiau minėtasis prof. Steven 
Crite, yra tokia, kurios niekada neįstengsime pilnai išsakyti ». Todėl 
yra būtina, kad tie tekstų fragmentai būtų sulieti į vieną struktū- 
ralinę visumą. Struktūralinei atpasakojimo fenomeno sklaidai išryš- 


15 Jo labai svarbus straipsnis The Narrative Ouality of Experience, žr. Journal 
of the American Academy of Religion, 39 (1971) 3-29 psl. 

kinti yra labai daug davęs ir mūsų tautietis A. Greimas. Todėl, dar 
kartą grįždami prie Eucharistinės liturgijos, norėtume pabrėžti, kad. 
ne vien tik centrinė šv. mišių anamnezė, bet ir visos eucharistinės 
maldos struktūriškai nurodo į jų pasakojimo charakterį. Juk ir 
maldose nesunkiai išskiriama pradžia, vidurys ir pabaiga, taigi ir 
maldoje atsispindi pradinė situacija, vėliau nusakoma krizės iški- 
limas, ir pagaliau krizės nugalėjimas. Iš minėtų struktūralistinių 
studijų pasiektų rezultatų ir sugestijų, pritaikant liturgijai, galime 
padaryti šias išvadas: pradžioje maldos išsiskleidime daugiausiai 
yra panaudojama daugiskaitinė asmeninė lytis, kuri nurodo, kad 
maldos kalbėtojas-pasakotojas yra ne vienas asmuo, bet aktyviai 
maldoje dalyvaujanti grupė; antras dalykas — maldai būdingas 
elementas yra tas, kad joje atsispindinti istorija parodoma tapsmo 
vyksme kaip dar ne galutinai atbaigta ; trečia — pati maldos struk- 
tūra nurodo, kad besimeldžianti grupė ne vien tik dalyvauja maldos 
akcijoje, bet taip pat prisiima tam tikrą atsakomybę ir įsiparei- 
gojimą maldoje išsakytosios « istorijos » vedime iki galutinio atbai- 
gimo, kurio visi su pasitikėjimu laukia. Maldoje pajustosios Dievo 
iniciatyvos ir malonės veikimo tam tikras pergyvenimas neišven- 
giamai iššaukia dalyviuose nuoširdų dėkingumą ir ryžtą įsipareigoti, 
gi iš antros pusės, savo menkystės ir bejėgiškumo pergyvenimas 
natūraliai paskatina prašyti pagalbos iš aukščiau. 

Kas iš viso to, kas čia pasakyta, seka praktinei teologijai, sielova- 
dai? Pirma išvada būtų ši: besimeldžiančioji grupė privalo turėti bent 
minimalinį supratimą, būti supažindinta su pagrindiniais krikščio- 
niškojo gyvenimo istorijos įvykiais. Nors ne kiekvienas bus apdo- 
vanotas gero pasakotojo gabumais, tačiau kiekvienas galėtų išugdyti 
tam tikrą «istorinį pajutimą », kuris apimtų praeitį ir dabartį, ir 
nukreiptų tikinčiųjų dvasios akis į ateitį. Katekizavimas tad būtinai 
turėtų pabrėžti pasakojimo charakterį. Antra, — kadangi liturginė 
akcija esmėje yra tam tikros istorijos — Atpirkimo įvykio atpasa- 
kojimas, tikintieji neprivalo likti tiktai pasyviais klausytojais, ste- 
bėtojais, žiūrovais, priešingai — gyvai sekdami skaitomuosius ar 
giedamuosius tekstus ir jautriai atsakydami savąjį Amen, įsipareigoti 
vykdyti tai kas maldoje yra išsakyta, nes kitaip istorija liks neužbaig- 
ta ir dieviškoji iniciatyva liks neįkūnyta konkrečioje dabartyje. 
Trečia, — nereikėtų pasilikti tiktai prie liturginio apmąstymo, bet 
eiti į aktyvų, asmenišką jo interpretavimą, matant kaip jis reiškiasi 
liturginės akcijos eigoje. Nereikėtų pamiršti, kad ir himnai, anti- 
fonos ir kiti liturginiai veiksmai taip pat yra dalis to Didžiojo Įvykio 
atpasakojimo. Prisiminkim klasišką brošiūrą Die heiligen Zeichen, 
kuri yra išversta į daugelį kalbų ir kurioje rasime labai daug vertingų 

sugestijų šiuo reikalu 16. Pasakojimas ir liturgija, kaip matome, yra 
labai tampriai surišti. Turint šitai prieš akis, manau, kad mūsų litur- 
gija žymiai pagyvėtų, išvengtų stagnacijos ir liktų atvira vis naujoms 
ir giliau žmogų patraukiančioms formoms. 


5. PASAKOJIMAS IR šv. RAŠTAS 


Pastarajame dešimtmetyje pastebimas nauja kryptis šv. Rašto 
studijose. Neseniai du Yale universiteto profesoriai, Hans Frei ir 
B. S. Childs savo studijose kritiškai atsiliepia apie šiais laikais labai 
įsigalėjusį istorinį -kritinį metodą ir, apskritai, į perdėtą dėmėsio nu- 
kreipimą į istoriją. Kitas šito metodo kritikas, prof. James Barr jau 
1976 metais pasiūlė biblinių studijų specialistams kitomis akimis 
pažiūrėti į šv. Raštą, į jo turinį, o ne į istorines jo atsiradimo aplin- 
kybes. Jis pabrėžė, kad jau atėjo laikas pakeisti taip vadinamąjį «iška- 
senų » mentalitetą, negaišti laiko ir neeikvoti energijos bandymais, 
pateisinti šv. Rašte aprašomųjų įvykių vien tik istorinėmis kate- 
gorijomis. Jis siūlo į Šv. Rašto įvykius žvelgti iš pasakojimo 
taško!7. Dabartiniais laikais išbujojusios literatūrinės kritikos me- 
todų pagalba daromi nauji bandymai aiškinti Jėzaus palyginimus, 
Senojo Testamento Jobo dramą ir kita. Tai yra ženklai, kurie ir 
šventraščio studijose r0d0 dėmesio nukreipimą į pasakojimą. Geras 
pavyzdys būtų 1981 m. pasirodžiusi Robert Alter studija, pavadinta 
The Art of Biblicali Narrative. 

Šitie yra ženklai, kurie rodo, kad jau yra prasidėjęs naujas švent- 
raščio studijų paradigmos posūkis. Pavyzdžiu galėtume paminėti 
Senojo Testamento studijose keliamą abejonę liečiančią patriarchų 
gyvenimo Pradžios knygos 12-50 skyriuose istoriškumą. Šitie naujieji 
autoriai sako, kad ir patsai egzodas — išrinktosios tautos pasi- 
traukimas iš Egypto, perėjimas per Raudonąją jūrą ir Izraeliui 
pažadėtosios žemės užkariavimas, galimas daiktas, esą istoriniai 
įvykiai, tačiau kiek nuodugniau pastudijavę minėtuosius įvykius, 
pastebėsime eilę problemų, kurių išaiškinti «istorinis» metodas 


16 Romano GuARDINI, Von Heiligen Zeichen, pirmoji laida pasirodė 1923 m. 
Bazelyje, po to visa eilė naujų laidų. Žr. to paties autoriaus klasikinį naujus kelius 
liturgijoje praskynusį veikaliuką, Vom Geist der Liturgie, pirmoji laida pas Herderį 
1919, po to sekė daug laidų ir vertimų į daugelį svetimų kalbų. 

17 James BaaRR, Story and History in Biblical Theology, žr. Journal of Religion, 
56 (1956), 1-17 psl. Kiti autoriai minėtini: B. S. CHiLos, Biblical Theology, West- 
minster 1970; Hans FREI, The Eclipse of Biblical Narrative, Yale 1974; Robert 
ALTER, The Art of Biblical Narrative, New Yorkas 1981. 

neįstengia. Todėl jie ir siūlo, ar nebūtų geriau anų biblinių įvykių 
istoriškumą panašiai vertinti, kaip literatūrinėje kūryboje žiūrime, pav., 
į Šekspyro taip vadinamus «istorinius» asmenis — Ričardą II-jį, 
Julijų Cezarį, Hamletą ir kitus. Juk iš tikro tokie asmenys tikrai 
gyveno, sakysime, Danijos princas Hamletas, bet kūrėjas-rašytojas 
laisvai pasirenka istorinius davinius, juos pergrupuoja ir panaudoja 
savo kūrybiniams tikslams. Kažkas panašaus, sako naujieji autoriai, 
galėjo vykti šventraščio autorių darbe. Pavyzdžiui, Egzodo atveju : 
autoriai be abejo turėjo prieš akis jiems žinomus istorinius įvykius, 
bet jiems rūpėjo juos taip pergrupuoti ir pristatyti, kad visame 
atpasakojime atsispindėtų rašytojo ar rašytojų izraelio tautos išskir- 
tinas pašaukimas ir josios likimas. Taigi, bibliniai «faktai » yra pir- 
moje eilėje kūrybiniai atpasakojimai, kuriuose atsispindi 
istoriniai faktai, bet esmėje yra atpasakojimai, pažadinti ir iškilę 
iš tam tikro specifinio pergyvenimo. Šitai sakydami mes tik pabrė- 
žiame patį patirties fenomeną, nesileisdami į Apreiškimo, 
Įkvėpimo ir su tuo surištas problemas. Mums čia rūpi tik pabrėžti 
naujo posūkio į « pasakojamąją paradigmą » biblinėse studijose atsi- 
radimą. Prie šių bendrų pastabų reikia pastebėti, kad minėtasis 
naujųjų šventraščio specialistų posūkis į pasakojimo rolės sklaidą, 
anaiptol dar nenustumia į šalį istorinio-kritikinio metodo pagalba 
pasiektų laimėjimų. Pripažįstama, kad anas metodas praeityje 
atnešė nemaža laimėjimų, ypač praeito šimtmečio gale it XX pirmo- 
joje pusėje, tačiau į jį tenka žiūrėti kaip į natūralaus vystymosi 
fazę, kuri neužsklendžia vartų ieškoti naujų kelių tolimesnėms stu- 
dijoms. 

Pasakojamojo charakterio biblinėse studijose iškėlimas ir drąsus 
teigimas, kad ir Šventajame Rašte, kaip ir kituose literatūrinės 
kūrybos veikaluose, yra visa eilė sukurtų-fiktyvinių atpasakojimų, 
kurių išaiškinimui nebūtina griebtis «istorinio-kritinio » metodo, lei- 
stis į «iškasinėjimus» ir t.t., atidarė duris naujai pažvelgti į šv. Rašto 
sakmes, legendas, padavimus. Visi jie yra, kaip jie sako, « panašūs į 
istoriją », bet nebūtinai istoriniai įvykiai griežta prasme. Atpasako- 
tieji įvykiai tačiau liudija, kad žmogiškasis autorius ar autoriai norėjo 
pailiustruoti, literatūrine forma išreikšti ypatingus, giliai sukrečian- 
čius, daugelį asmenų ir net visą išrinktąją tautą palietusius įvykius, 
kurių niekaip kitaip neišaiškinsi, kaip tik leidžiant pasakojime jiems 
patiems atsiskleisti. 

Norėdami geriau šį naują posūkį Šv. Rašto studijose suprasti, 
pažvelkime į Pradžios knygoje aprašytą Adomo ir Ievos istoriją. 
Šv. Raštas pradeda ją atpasakoti, kada jau buvo pabaigta nušviesti 
Dievo kūrybos eiga. Taigi, pirmųjų tėvų istorija neprasideda iš 
nieko, bet vystoma jau tam tikroje situacijoje. Po kojomis jau yra 

žemė, yra saulė, žvaigždynai, augalai, gyvūnija, visas žemiškasis 
rojus jau egzistuoja. Adomui sukurti panaudojamos žemės dulkės, 
jis įvedamas į nuostabų s0dą, kuriame išskiriami du ypatingi medžiai : 
gyvybės ir gėrio bei blogio pažinimo medis. Jau patys pirmieji šio 
pasakojimo sakiniai rodo, kad. čia turime reikalą su giliai simboliniu 
aprašymu. Skaitome, kad Adomui buvo įsakyta nevalgyti tų ypatin- 
gųjų medžių vaisių. Lengvai pastebina tam tikra simetrija: dviejų 
medžių pavidale gėris ir blogis, gyvenimas ir mirtis. Labai aiškus 
simbolizmas. Tuos prieš pastatytus medžius savotiškai jungia viena, 
tik ką sukurtojo žmogaus galia — pažinimas. Šv. Raštas tad ir 
vadina šitai « gėrio-blogio pažinimu ». Toliau labai konkrečiai atpasa- 
kojama pirmosios moters Ievos kūrimo istorija net ir su tam tikromis 
detalėmis. Nuogumo pajutimas šitame pasakojime pirmoje eilėje 
nerišamas su seksualine prasme, bet dar svarbiau — čia pabrėžiamas 
žmogaus trapumas, bejėgiškumas. 

Toliau įvestasis žalčio pavidalas skaitytojui sako, kad čia turima 
reikalo su fantastinė būtybe, panašia į daugybės sakmių, legendų, 
padavimų būtybes. Šiame pasakojime nerandama paaiškinimo nė 
iš kur ir kaip ši būtybė atsirado, o leidžiama jai tik prabilti — gundyti 
paimti ir valgyti vaisių iš tų ypatingųjų gėrio ir blogio pažinimo 
medžių. Sukrečiančiai, dramatiškai nuskamba pažadas: «būsite 
kaip Dievas». Nors tradicija jau nuo seno identifikuoja žaltį su 
piktąja dvasia — velniu, bet pats šv. Raštas to nesako. Paragavus 
uždraustojo vaisiaus ir vaikiškas Adomo pasiteisinimas, nukreipiant 
kaltę į žmoną, yra labai taiklus psichologinis biblinio autoriaus paste- 
bėjimas. Po to jau seka bausmė — ištrėmimas iš rojaus sodo ir 
pasmerkimas sunkiam darbui ir fiziniam kentėjimui. Jei norėsime 
šią Pradžios knygos aprašytąją istoriją geriau išsiaiškinti, tai geriau 
būtų pradėti nuo tų pasmerkimo ir į ištrėmimą pasiunčiančių Kūrėjo 
žodžių. Jie atskleidžia visuotinai patirtą faktą, kad gyvenimas yra 
tikrai sunki kova, kad tik sunkiu darbu galime užsidirbti pragyve- 
nimo duoną, kad moteris yra pasmerkta kentėjimuose gimdyti — 
paleisti naują gyvybę į pasaulį, būtent, pabrėžia tuos žmogiškosios 
patirties faktus, kurie visiems labai gerai suprantami. 

Užtat naujieji šventraščio aiškintojai ir siūlo pradėti nuo kon- 
krečių įvykių atpasakojimo, o nesiskubinti su dogmatinėmis bei 
moralinėmis išvadomis. Kitaip eidami susidursime, sako jie, su 
nenugalimais sunkumais. Moralinis charakteris pamažu iškyla ir susi- 
konkretizuoja simbolyje, kuris parodomas konkrečiose, apčiuopamose 
sąlygose. Šventojo Rašto atpasakojimai, teigia tie autoriai, neturi 
tikslo paduoti visa apimančios sistemos, išaiškinti dogmatines tiesas, 
bet yra konkretaus žmonių gyvenimo bei pergyvenimo iliustracija, 
prieinama kiekvienam. Šv. Rašto atpasakojimuose tad nenorima 

nieko «įrodyti», bet tik pavaizduoti, kartais panaudojant net ir 
nuostabios kokybės literatūrinę formą, pavyzdžiui, Jobo dramoje, 
Giesmių Giesmėje, psalmėse ir t. t. Biblinių pasakojimų viena būdin- 
giausių žymių yra pasakojimo neatbaigtumas. Viskas kažkaip lieka 
galutinai neužbaigta, lyg norėta palikti atviras duris tolimesniam, 
tobulesniam vaizduojamojo įvykio aprašymui. Kita būdinga biblinių 
pasakojimų žymė yra ta, kad Dievas juose gana santūriai, ne filoso- 
fiškai ar teologiškai pristatomas. Labai mažai apie patį Dievą kalba 
Pradžios knyga. Jis ten, atrodo, nusakomas beveik kaip fiktyvinė 
figūra — vaikščiojanti po rojaus sodą, besikalbanti su Adomu 
— įvedamas į veiksmo sceną kaip istorijos neturinti figūra, kaip 
koks veikėjas, apie kurį nieko nežinome. Šis faktas gal žymiai daugiau 
apie Dievą pasako, negu prašmatniausi filosofiniai abstraktūs įrodi- 
nėjimai. Dievas Šv. Rašte pristatomas žmogiškosios patirties fone 
kaip didi paslaptis. Šitai labai iškalbingai mums sako, kad žmogaus 
patirčiai prieinami tik konkretūs, žemiški dalykai, bet juos pasakojimo 
eigoje atskleisdami mes lyg paliečiame, nujaučiame šių pergyvenimų 
šaknis, kurių iš tikro negalime apčiuopti. 

Kalbėdami apie žemiškus dalykus, dar kartą grįžkime prie Pra- 
džios knygos, kur kalbama apie tuos mįslingus medžius rojaus centre, 
prie to mitologinio žalčio. Jų vaidmuo yra simbolinis, nes pačiame 
atpasakojime jie lieka šiek tiek atokiau nuo centrinių veikėjų, Adomo 
ir Ievos, sudarydami tarsi kokį horizontą, kuriame žmogaus išgyve- 
nimai atskleidžiami, tačiau jie vaidina raktinę rolę pasakojimo audime, 
nors patys nėra aptarti, nei paaiškinti. Šitai mums sako, kad mes, 
žmonės, neturime pilno supratimo tų galių, net ir pačių apčiuopiamųjų 
veiksnių, kurie formuoja ir veikia mūsų gyvenimą. Taigi, žmogaus 
patirtis, kurią rojaus istorija pavaizduoja, bet neišaiškina, nurodo į 
visuotinąją žmonijos patirtį — egzistencinį savo ribotumo ir priklau- 
somumo pergyvenimą. Pradžios knygos antrasis ir tretysis skyriai kaip 
tik ir yra, to žmogaus ribotumo pergyvenimo pavaizdavimas pasako- 
jimo keliu. Dievas čia pergyvenamas kaip rūpestingas ir sykiu griežtas 
tėvas, kuris nustato veiklos ribas bei kryptį ir nubaudžia, kai jo 
nurodymų nepaklauso. Nors šis atpasakojimas yra aiškiai mitologinis, 
tačiau prakalba į kiekvieną asmeniškai konkrečioje situacijoje. 

Šių pastabų rėmuose galima būtų ir eilę kitų šv. Rašto istorijų, 
padavimų, palyginimų sklaidą pravesti. Mes žinome, kad taip vadi- 
namasis «istorinis » metodas neįstengė paaiškinti centrinio Kristaus 
gyvenimo įvykio — mirties ir prisikėlimo. « Tuščias kapas» apie 
kurį kalba sinoptikai, ir dabar lieka tiems egzetams riešutu, nes 
ir pas evangelistą Matą randame užuominų, sakančių, kad « tuščią 
kapą » reikėtų suprasti daugiau, negu tik pirmųjų krikščionių tikėji- 
mo apraišką. Dabar, pabandykime visą Prisikėlimo istoriją imti 

iš pasakojimo taško, o ne kaip kokį įrodymą, ir jautriai jį atpasakoti, 
tuojau pajusime visą to įvykio tikrąją jėgą, bylojančią mums 
apie pirmųjų krikščionių giliausį įsitikinimą, kad mirtis ant kryžiaus 
nebuvo Jėzaus Nazariečio gyvenimo galas, kad šitame lemtingajame 
įvykyje jie patys patyrė, kad mirtis ir jiems nereiškia sunaikinimo, 
visko sudužimo, bet tik perėjimą į naują, jau perkeistą ir nuskai- 
drintą gyvenimą. Žodžiu, šioje šventraščio vietoje eina kalba apie 
giliausius, nuostabiausius žmogiškųjų pergyvenimų horizontus, visai 
panašiai, kaip apie tuos pačius pergyvenimus į mus kalba Adomo 
ir Ievos istorija ir kitos vaizdžiai atpasakotos šventraščio istorijos. 
Šv. Paulius yra pasakęs, kad mes dabar matome didžiuosius dalykus 
tarsi pro aptemdytą stiklą, gi viskas paaiškės, kai matysime Dievą 
veidas į veidą. Todėl tie dalykai, kurie nesileidžia racionaliai apta- 
riami, pavaizduojami simboliais. « Tuščias kapas», sako naujieji 
skriptūristai, ir yra vienas tokių simbolių. 

Šia proga tenka pastebėti, kad mes esame linkę mito ir simbolio 
sąvokas gana siaurai ir kažkaip neigiamai suprasti. Ši aplinkybė gal 
ir bus viena iš kliūčių drąsiau ir naujais keliais eiti prie šv. Rašto 
pasakojimų. Labai svarbu, kad nesustingtume dogmatinėse defini- 
cijose, o bandytume Šv. Rašte užrašytuosius įvykius bei pergyve- 
nimus savo konkrečiose sąlygose lyg įsiskiepyti, leisti pasakojimams, 
ypač Jėzaus gyvenimo pasakojimams, Jo nuostabiesiems padavi- 
mams naujai į mus prabilti. Šita linkme eiti mus savo pavyzdžiu 
skatina ir dabartinis popiežius Jonas Paulius II. Jo antroji enciklika 
apie Dievo geraširdiškumą centrinėje vietoje atkartoja Sūnaus 
Palaidūno palyginimą. Įvesdamas ir gyvai pritaikydamas šį Naujojo 
Testamento atpasakojimą (Lk. 15:11-32), popiežius suteikia savajai 
enciklikai įtikinančią jėgą, sykiu viską nudažydamas labai patrauklia 
šviesa. Arba kad ir Jėzaus gimimo ir kūdikystės atpasakojimai 
Luko ir Mato evangelijose. Jie mums žymiai daugiau pasako apie 
Jėzų, negu įvairūs racionaliniai bandymai ir teoretiniai spėliojimai. 
Nesvarbu, ar Betliejaus įvykio atpasakojimas savo smulkmenose 
turi neužginčijamų istorinių faktų, jis tačiau yra mielas ir kažkaip 
mums visiems artimas, nes čia galime atpažinti ir mūsų pačių pergy- 
ventas situacijas. Todėl ir tvirtina naujieji Šventojo Rašto aiškintojai: 
biblinės istorijos yra prasmingesnės už teoretines pastabas, kad 
jos yra lengviau atpasakojamos ir leidžiasi lengviau panaudojamos 
katekizavimui. Atpasakojamasis kelias yra statytinas pirmoje vietoje 
ir todėl, kad jis patarnauja lengviau prieiti prie teologinių problemų 
sklaidos. Viena iš tokių « paradigminių » šv. Rašto vietų yra pas 
šv. Luką atpasakotoji Emmaus istorija (Lk 24,13-35). Labai reikš- 
mingas mūsų svarstymų kontekste yra tų jaunųjų Kristaus mokinių 
reagavimas : « Tada jų akys atsivėrė, ir jie pažino Jėzų ... O jie kalbėjo : 

Argi mūsų širdys nebuvo užsidegusios, kai jis kelyje mums kalbėjo 
ir atvėrė Raštų prasmę 7 » (Lk 24, 31). 

Atpasakojamojo charakterio atradimas ir iškėlimas šv. Rašte 
tenka, laikyti dideliu laimėjimu, įnešančiu naujos šviesos ne tik į pačias 
šventraščio studijas, bet ir į patį religinį gyvenimą. Šis laimėjimas 
pravers duris praregėti vis naujų neišmatuojamosios dieviškosios 
meilės pasireiškimų istorijoje. 


BAIGIAMOSIOS PASTABOS 


Visi mes mėgstame pasakas, nuotykių atpasakojimus, legendas, 
sakmes. Jos įgūudusio pasakoriaus lūpose įgyja naują gyvenimą, 
pažadina vienokį ar kitokį atgarsį klausytojuose, nes jos neišvengia- 
mai paliečia tas stygas, kurios mūsų pačių patyrimuose rezonuoja. 
Iš tikinčiojo žmogaus taško žvelgdami ir panaudodami mistikams 
artimą įvaizdį, galėtume sakyti, kad visas mūsų gyvenimas, asmeninis 
ir visuomeninis, giliausia prasme yra pasaka, kurią gerasis Dievas seks 
mus kurdamas ir leisdamas mums žiedu atsiskleisti jo sukurtajame 
pasaulyje. Mistikai, poetinio žodžio genijai, muzikos didieji kūrėjai 
taip pat savo darbais mums seka savojo gyvenimo pasaką. Šitokias 
ir panašias išvadas yra dabar linkę daryti ir iškilieji šio šimtmečio 
filosofai ir mintytojai. Jie, pamatę, kad racionalinėmis priemonėmis, 
logiškai sukonstruotais modeliais nebeįstengia atrakinti pasaulio ir 
gyvybės paslapties, pereina prie literatūrinio, meninio, estetinio 
pasakojimo. Iškiliausias šio meto egzistencialistas-fenomenologas 
Heideggeris yra parašęs labai įdomią ir sugestyvią filosofinę medita- 
ciją, kontempliuodamas Van Gogo nupieštą sudėvėtų batų porą. 
ion savo originalion meditacijon jis įglaudžia visas savo subrendusiojo 
gyvenimo įžvalgas, savąjį patyrimą ir jautriuosius pergyvenimus. 
Tą patį gal dar ryškiau parodė ir prancūzų krikščioniškojo egzisten- 
cializmo iškiliausias atstovas Gabriel Marcel, kuris reiškėsi ir kaip 
filosofas, ir kaip poetas, dramaturgas, ir kaip kompozitorius. Šitai 
pastebėsime ir žymiųjų vokiškai rašančiųjų šio meto teologų Karl 
Ralner ir Hans Urs von Balthasar veikaluose. Pirmasis yra mums 
davęs nuostabių maldos perlų, kurie pasirodė jau jam pasiekus 
visišką teologinį subrendimą. Von Balthasar padarė dar daugiau. Jis 
užsimojo sukurti visai naują teologinę sistemą, išeidamas iš estetinio 
požvilgio, būtent, Dievo, kaip aukščiausiojo grožio šaltinio. O 
pastaruoju metu šia linkme skelbdamas vis naujus teologinius tomus, 
yra jau įpusėjęs parodyti visą teologiją kaip nuostabią dramą. 
Mums lietuviams tūrėtų būti labai artima mūsų tautos genijaus 
M. K. Čiurlionio mistiškosios vizijos sukurtoji Karalių Pasaka ir 

Vinco Krėvės Dainavos šalies padavimai. Pasakojimas tad yra mums 
visiems natūrali priemonė priartėti ir geriau išsiaiškinti pergyvenimų 
bei patirties komplikuotus kelius ir kryžkelės. 

Baigdami tad ir klausiame : ar šitoks pasakojamosios rolės iškėli- 
mas teologijoje, ypač praktinėse josios diseiplinose, tikrai galės 
atlikti savo uždavinį, ar šis naujas metodas neįneš į teologines stu- 
dijas trumparegiško paviršutiniškumo, ar taip į šalį nustumtasis 
mūsų spekuliatyvinis protas neužprotestuos ir neatkeršys? Taip, 
reikia pripažinti, kad mūsų intelektualinės galios yra pavydžios ir 
lengvai nenusileis nustumiamos. Tačiau prisiminkime, kad viskas 
— ir logiškoji, sistematinė minties galia, ir komplikuotasis mūsų 
valios ir afektyvinių galių pasaulis — viskas yra vieno ir to paties 
žmogaus asmens gelmėse gimusios ir dinamiškai patį žmogų į galu- 
tinį atbaigimą vedančios dvasios daugiašakis apsireiškimas. Dabar 
gyvenamoji situacija labai aiškiai reikalauja taip vadinamo holi- 
stinio, visą apimančiojo nusiteikimo tikrovės atžvilgiu. Teologijoje 
svarstomieji reiškiniai ir pergyvenimai ir yra tie, kurie šitokio koli- 
stinio, vispusiško ir harmoningo visų žmogaus dvasios dovanų įtrau- 
kimo šaukiasi, jei norima kuo sėkmingiau giliausias būties paslaptis 
išlukštenti. Tikinčiojo akims ir širdžiai tas nepaliaujamasis ir nerimą 
keliantis kvietimas yra ne kas kita, kaip nuolat į jį veikianti Amžinoji 
Meilė, kurios nuostabiosios pasakos kūdikiais mes visi esame. 

Šiandien teologija suprantama ne vien tik kaip « kalbėjimas apie 
Dievą», kuriame išdidus mūsų protas pretenduoja duoti Kūrėjui 
vardą ir tuo būdu Dievą įstatyti į mūsų pačių sukurtąją sistemą- 
modelį ir džiaugtis, kad viskas taip sklandžiai pavyksta. Teologiš- 
kai kalbėti yra kažkas žymiai daugiau — būtent, pagarbiai ir 
nuolankiai atpasakojant savo asmeninę gyvenimo istoriją, visomis 
savo minties ir jausmų galiomis įsijungti į vis naujai prieš 
mūsų akis atsiskleidžiančią dieviškojo gyvenimo sakmę. Šitokiu 
keliu kurti teologiją, savaime suprantama, pareikalaus iš mūsų 
nuolatinio augimo, brendimo ir nepaliaujamos jo šviesos pagalbos bei 
atramos. Žinome, kad tik labai nedidelis skaičius buvo gerų, genialių 
pasakotojų, nebus jų labai daug ir ateityje, tačiau kiekvienas iš 
mūsų, jei tikrai norėsime, galėsime, nors ir kukliai, save pasakojimu 
atverdami ir padovanodami, užsitarnauti būti pakviestais aktoriais 
į paties Didžiojo Pasakotojo — mūsų visų Tėvo nesibaigiančiąją 
Pasaką... 

STORYTELLING AND THEOLOGY 
by 


V. M. CuKuURAS 


Summary 


Recently, in these past ten or fifteen years, a new trend emerged — 
an important role of narrative in theological reflection. Twenty years ago 
the notion of experience and of story was hardly discussed in theological 
schools or seminaries. Today, as reflected in the writings of students of 
fundamental theology, both are coming to the foreground of attention. 
Many reflecting authors would agree that narrative is a fundamental form 
of human expression. It is the linguistic mode in which experience žirst 
expresses itself. As such, it has a unigue place in the human condition, 
a place which must be respected. It is this « place » of narrative, with 
its peculiar powers and also limits, we are attempting to look into. 

The theology of story is a theology about the human and divine 
subjects who speak, tell stories, and relate to one another through talk 
and chatter that make up the world in which we live. If theology is 
words or talk about God (theo-logos), then now the center ot attention 
is no longer the words being used — a conceptual system of affirma- 
tions about — but the activity of talking itself. 

We shall briefly examine the field of practical theology, moral theo- 
logy, liturgy, and biblical studies. First we looked into the notion of story. 
We discovered that there are three basic characteristics in a story : stories 
aro temporal, they are marked by symbolism, and the 
subjects of stories are individuals. In order to efficiently use 
storytelling in pastoral ministry there is a need to educate the 
future ministers of the Word and to renew the motivation among those 
who are actively involved in ministry. Expertise in dealing with the 
storied expression of experience will contribute to establishing pasto- 
ral care and pastoral theology as distinct enterprises. This will call for 
the development of the art and theory of a hermeneutics appropriate 
to dealing with stories. To advance the cause more theologians will need 
to mingle among the ranks of the literary critics. Also, the art of story- 
telling depends on charisma, on faithfulness, and on a love to recreate 
and entertain people. 

The narrative character of Christian ethics. Here narrative is an 
important coneeptual tool for Christian moral theology, for as Christians 

we cannot avoid the fact that we are constituted as a community through 
a story and we live by learning to be hearers and tellers of that story. Fur- 
thermore, it is not enough that we «+ know » that story, we must learn 
to live it through our hands and feet. The primary task of Christian 
ethics involves an attempt to help us see. But we do not come to 
see just by looking, but by disciplined skills developed through initia- 
tion into a narrative. In other words, we must encourage one another 
to grow in virtue. And these virtues will help us better hear and witness 
to the story of Jesus' cross and resurection. 

The same we can say about the narrative guality of Christian Li- 
turgy. Narrative takes the form of prayer because those who offer the 
prayer clearly perceive themselves as active participants in the story 
of God's deeds on earth. Thus the remembering takes the form of a telling 
of the story which gives meaning both to the eucharistic meal which the 
participants are sharing and to the cireumstances of their historical predi- 
cament. Eucharist is now understood as being not only a thankful remem- 
brance of Christ's death, but as engaging the participants themselves 
in the history of which this sacrificial death and its acceptance by God 
is a paradigm. 

Finally, the narrative character of biblical theology. The core stories 
of the Christian tradition reside in the Bible. Lately emerged a new em- 
phasis, a « paradigm-shift >. It is the shift from «history » to «story ». 
And it is a radical one. This does not reguire that we abandon the histo- 
rical-critical method but that we extend it in the wake of its own disco- 
veries. « Story » is not « history ». It is essentially fiction, material which 
has in some measure been invented. The biblical stories are « history- 
like» in so far as they present a seguential account, with occasional 
points of reference. Using the biblical story of Adam and Eve, we illų- 
strated this point. The rediscovery of biblical narrativę offers a more posi- 
tive way of appropriating the biblical material. The attracetion we ini- 
tially experience over against dogmatic theology was not that it offered 
«< facts » but that it offered a lively and accessible idiom. The Bible offers 
a Tepertoire of stories which represent human situations and can throw 
light on analogous situations in our own experience. Of course, biblical 
narrative cannot exhaust revelation. The problem can always be addressed 
again in another story. Biblical narrative illustrates the process by which 
revelation can be distilled from human experience. We concluded by 
saying that the exploration of narrative in theology provides insights 
into the workings of Christian faith and sharpens and expands not only 
the theoretical reilection but also new possibilities of ministry. 

ŽMOGAUS TEISĖS LIETUVOS KONSTITUCIJOJE 


LIETUVOS 1922 METŲ KONSTITUCIJOS KILMĖ 
IR PAGRINDINIAI PRINCIPAI 


Lietuvos konstitucinės teisės žinovai (Roemeris, Tumėnas, Kri- 
vickas, Račkauskas) atsisteigusios Lietuvos valstybės konstitu- 
cinės teisės esminiu pagrindu laiko 1918 metų Vasario Šešioliktos 
aktą, paskelbusį nepriklausomos Lietuvos valstybės atstatymą su 
sostine Vilniuje!. Trumpas tas aktas, bet jame labai dalykiškai ir 
veiksmingai išdėstytas valstybinės reikšmės sprendimas, pagrįstas 
Lietuvos Tarybos, kaip vienintelės tautos atstovybės, teise, išplau- 
kusia iš Lietuvių konferencijos Vilniuje 1917 metų rugsėjo 18-22 
dienomis nutarimų i7 paremta tautų laisvu apsisprendimu. Tas 
pats Vasario 16 aktas drauge nubrėžia atstatomos valstybės pagrin- 
dines gaires: Lietuva tvarkysis demokratiniais pamatais, kuriuos 
galutinai nustatysiąs Steigiamasis seimas, demokratiniu būdu visų 
Lietuvos gyventojų išrinksimas. Taip pat tame akto nurodyta, 
kad santykius su kitomis valstybėmis irgi nustatys Steigiamasis 
seimas. Nors ir skelbta, kad atsteigiama valstybė, tačiau valsty- 
binio tvarkymosi pavyzdžiu nebesirinkta buvusioji monarchinė 
santvarka. 

Kadangi Lietuvos Taryba savo trumpoje Vasario 16 deklara- 
cijoje pažymi veikianti ne tik remdamasi pripažinta tautų laisvo 
apsisprendimo teise, bet ir 1917 m. Lietuvių konferencijos Vilniuje 
nutarimais, būtina mesti vieną kitą žvilgsnį ir į tą konferenciją, 
ir į jos sukvietimo aplinkybes. Jos oficialūs užrašai neprieinami, 
tačiau talkon pasikviestini labai patikimų liudininkų prisiminimai, 
neseniai pasirodę Jungtinėse Valstybėse. Jų autoriai — Aleksan- 
dras Stulginskisž ir Petras Klimas 3, 1917 m. konferencijos dalyviai, 
Tarybos nariai. 


1 M. RoEMERIS, Lietuvos Konstitucinės Teisės paskaitos, Kaunas 1937, 1-2 psl. 
Taip pat: K. Račkauskas, Lietuvos Konstitucinės Teisės klausimais, New Yorkas 1967. 

ž Petras KLimas, Iš mano atsiminimų, Bostonas 1979 ir STULGINSKIS, Atsimi- 
nimai, Chicaga 1980. 

* STULGINSKIS Atsiminimai, 193 psl. 

1922 m. KONSTITUCIJOS UŽUOMAZGA 


Pirmieji žingsniai. — Nuo 1905 m. Didžiojo Vilniaus seimo Lie- 
tūuvoje vis dažniau ir garsiau reikalauta autonomijos savo šaliai. 
Lietuvai atsidūrus Vokietijos okupacijoje, tautos veikėjai nebesi- 
tenkino autonomija vienos ar kitos valstybės rėmuose. Pradėta 
kalbėti labai ryškiai už visišką valstybinį savarankiškumą, nepri- 
klausomybę. Kai 1917 metais okupacinė valdžia panūdo palengvinti 
sau administravimo naštą, ji ieškojo krašte vadinamų patikėtinių 
bendradarbivimo. Tačiau Vilniuje susitelkę lietuviai veikėjai labai 
aiškiai ir tvirtai pareikalavo tokios institucijos, kuri atstovautų 
tautai ir jos interesams. Anot Stulginskio, vokiečiai kreipėsi į An- 
taną Smetoną, vyskupą Pranciškų Karevičių, Joną Basanavičių 
«rekomendacijų » dėl kandidatų į «<patikėtinius »4. Tačiau okupantams 
atsakyta, kad tik šalies atstovų konierencija gali išrinkti savo tau- 
tos tarybą, kuri tvarkytų ir gintų Lietuvos reikalus. Vokiečiai nusi- 
leido bent tiek, kad konferencija leista, bet ji privalėjo būti kvie- 
čiama, o ne renkama, 

Vilniuje kruopščiai veikusi veikėjų grupė visų pirma sukvietė 
1917 m. rugpjūčio 1 dieną organizacinį komitetą konferencijai šaukti. 
Jis susidėjo iš 17 narių, atvykusių iš įvairių Lietuvos vietovių. Atsto- 
vauta visoms tuometinėms politinėms grupuotėms ir geografinėms 
sritims. Komitetas be jokių abejonių svarstė Lietuvos atstatymą, 
ir su tuo susijusius klausimus : teritorijos ribas, ateities galimybes, 
santykius su kaimynu vakaruose, konferencijos šaukimą ir Tautos 
atstovybės sudarymą. Konferencijai šaukti vykdomojo komiteto 
nariais išrinkti Antanas Smetona, Jurgis Šaulys, kun. Juozas Stan- 
kevičius, Mykolas Biržiška ir Petras Klimas, kuriam atiteko sekre- 
toriaus pareigos. Aleksandras Stulginskis buvo vienas iš komiteto 
bendradarbių, važinėjusių po šalį konferencijai atstovų išrinkimo 
ar kvietimo reikalu. 

Konierencijon (1917 m. rugsėjo 17 d.) atvyko 214 atstovų iš 
260 pakviestų bei parinktų asmenų. Ją atidarė Rengimo komiteto 
narys Antanas Smetona. Pagal Stulginskio atsiminimus, Jonas Basa- 
navičius išrinktas garbės pirmininku ?, o Klimas teigia, kad Basa- 
navičius išrinktas jos pirmininku“. Prisiminkime ir prezidiumo 
sudėtį, kaip ji nurodyta Klimo veikale: Steponas Kairys (socialde- 


* KLimas P. Iš mano atsiminimų, 107 psl. 
* STULGINSKIS, Atsiminimai, 201 psl. 
* KLimas, Iš mano aisiminimų, 110 psl. 

mokratas), kun. Justinas Staugaitis ir kun. Kazimieras Šaulys (kri- 
kščionys demokratai), Jonas Vileišis (liaudininkas) ir Antanas Sme- 
tona (tautininkas). Sekretoriai: kun. Paulius Dogelis ir Kazys Bi- 
zauškas (krikščionys demokratai) ir Povilas Bugailiškis bei Julius 
Paknys (socialdemokratai) ?. 

Anot Klimo, konferencijos atstovų « pasiryžimas ištrūkti į vilties 
išpuoselėtą laisvės prošvaistę buvo toks gilus ir džiūgus, kad 214 
balsų kaip vienas ištryško su ašaromis pakilusioje salėje, kada bal- 
suota didžioji rezoliucija »8. O toji rezoliucija ir buvo nutarimas, 
kad «laisvam plėtojimuisi turi būti sukurta nepriklausoma Lietuvos 
valstybė, demokratiniais principais sutvarkyta ». Valstybės santvar- 
kos pamatams ir jos santykiams su kitomis valstybėmis nustatyti 
numatytas tik Steigiamasis Seimas, sušauktinas Vilniuje ir išrink- 
tinas visų gyventojų demokratiniu būdu. Visiems nutarimams 
vykdyti konferencija išrinko Lietuvos Tarybą iš 20 narių su koop- 
tavimo teise, turint dėmesyje tautines mažumas. 

Neliesdami čia Lietuvos Tarybos šakotos veiklos, jos erškė- 
čiuoto kelio stengiantis įvykdyti 1917 metų konferencijos jai pavestą 
uždavinį — atsteigti Lietuvos nepriklausomybę, eikime prie paties 
svarbiausio jos veiksmo : Vasario 16 akto. 

1918 metų vasario 16 dieną Vilniuje Lietuvos Taryba, pirmi- 
ninkaujant dr. Jonui Basanavičiui, vienbalsiai priėmė Lietuvos 
nepriklausomybės atsteigimo deklaraciją, kurios pagrindiniai žodžiai 
yra šie: 

« Lietuvos Taryba, kaip vienintelė lietuvių tautos atstovybė, 
remdamos pripažintąja tautų apsisprendimo teise ir lietuvių Vil- 
niaus Konferencijos nutarimu rugsėjo mėn. 18-23 d. 1917 metais, 
skelbia atstatanti nepriklausomą, demokratiniais pamatais sutvar- 
kytą Lietuvos valstybę su sostine Vilniuje ir tą valstybę atskirianti 
nuo visų valstybinių ryšių, kurie yra buvę su kitomis tautomis » 9. 

Ten pat posėdyje visi 20 narių pasirašė tą aktą alfabetine tvarka, 
tik Basanavičiui padaryta išimtis. Jis pasirašė pirmasis. Šis posėdis 
grąžino Tarybon vienybę, kuri buvo pairusi, 1917 m. gruodžio 11 d. 
Tarybai dauguma balsų priėmus vokiečiams pataikaujantį nutarimą, 
žadėjusį glaudžius ryšius su Vokietija, jeigu ji pripažintų Lietuvą 
nepriklausoma valstybe ir gintų jos reikalus taikos konferencijoje. 
Gruodžio 11-tos nutarimą pasirašė visi Tarybos nariai, tačiau vokie- 
čiai nenusileido dėl nepriklausomybės pripažinimo, administra- 


*" Ten pat. 
* Ten pat. 
* Šapoka, Lietuvos istorija, Kaunas 1936, 544 psl. 

cinio aparato perdavimo ir savo kariuomenės ištraukimo. Atsiliep- 
dami į vokiečių užsispyrimą, dauguma Tarybos narių pasisakė 
už laikymąsi gruodžio 11 dienos nutarimo. Už balsavo 12, keturi 
kairieji pasitraukė iš Tarybos posėdžio, o kiti susilaikė. Tai įvyko 
1918 metų sausio 26 d. Po to tęsėsi nauji pasitarimai, kol pagaliau 
1918 metų vasario 16-ji sujungė vėl visus Tarybos narius 10. 

Tarybos nutarimas paskelbti Lietuvos nepriklausomybės atsta- 
tymą nepatiko nei Berlynui, nei jo okupacinei valdžiai Lietuvoje. 
Deklaraciją paskelbęs Lietuvos aidas tuojau konfiskuotas, tačiau 
keli jo numeriai vis dėlto pasiekė Berlyną ir keli Tarybos veiklai 
palankūs vokiečių laikraščiai įsidėjo paskelbimo žinią. Kaip prisi- 
mena Klimas, nepriklausosmybės paskelbimo aktą atsispausdino 
vasario 18 d. trys vokiečių laikraščiai, o vasario 20 d. Reichstage 
jį perskaitė Katalikų Centro partijos pirmininkas Grėober!!, Kai- 
zerinė valdžia pradėjo naujus bauginimus, norėdama priversti Tarybą 
pasisakyti už glaudžius ryšius su Vokietija. Prūsija ir Saksonija 
ruošėsi aneksuoti Lietuvą1!2. Viena Lietuvos vokiečių grupė net 
raštu prašė kaizerį, kaip Prūsijos karalių, kad jis paimtų Lietuvą 
savo globon, tapdamas Lietuvos kunigaikščiu 13, 

Ryšium su grasinimais ir iš viso priešiška veikla Lietuvai Vokie- 
tijoje, Taryba 1918 m. birželio mėnesį ėmėsi pastangų, nesuderi- 
namų nei su Vasario 16-t0s aktu, nei su 1917 metų Vilniaus konfe- 
rencijos nutarimų dvasia it raide : jos narių dauguma ryžosi kviesti 
Wūrttembergo hercogą Urachą Lietuvos karaliumi. Nutarimas priim- 
tas liepos 11 d. 13 balsų už, 5 prieš ir 2 susilaikius. Urachui pasiū- 
lyta pasivadinti Lietuvos karaliumi Mindaugu II-ju 4. Jo kandi- 
datūrą lietuviams piršo Vokietijos Katalikų Centro partija, ypač 
jos lyderis Erzberger 15. Urachą rėmė ir vokiečių socialdemokratai 18, 

Urachas kvietimą priėmė, drauge sutikdamas su Tarybos pre- 
zidiumo paruoštu ir patvirtintu trumpu monarchinės Lietuvos kon- 
stitucijos projektu, kuriame nurodyti tokie valstybės valdymosi 
pagrindai : 

Kraštas yra valdomas karaliaus ir tautos išrinktos atstovybės. 
Vykdomąją valdžią vykdo karalius per ministrų tarybą, kurią jis 


"9 Ktimas, Iš mano alsiminimų, 126 psl. 

11 Ten pat, 127 psl. 

12 W. PaaE, The Formation of the Baltic States, 1959, 92 psl. 

13 STULGINSKIS, Atsiminimai, 257-259 psl. 

14 Ten pat, 276 psl. 

15 ROEMERIS, Lietuvos Konstitucinės Teisės paskaitos, 43 psl. Taip pat ž. ERz- 
BERGER M., Erlebnisse im Welikrieg, Stuttgartas ir Berlynas 1920. 188 psl. 

14 STULGINSKIS, Atsiminimai, 275 psl. 

skiria, bet kurią kontroliuoja tautos atstovybė, susidedanti iš dvejų 
rūmų: Aukštųjų (Tarybos) ir Žemųjų (Seimo). Kiekvienas įsta- 
tymas turi būti priimtas tautos atstovybės ir patvirtintas kara- 
liaus. Konstitucija privalo būti peržiūrėta praėjus 10 metų, kai 
karalius užims sostą. Pradėdamas pareigas, karalius prisiekia sau- 
goti konstituciją, šalies nepriklausomybę ir jos žemių neliečiamybę. 
Jis gyvena su visa šeima Lietuvoje. Karalius pasižada užtikrinti 
laisvą tikybos išpažinimą. Lietuvių kalba yra oficiali valstybės ir 
karaliaus rūmų kalba !7, 

Hercogas Urachas visas sąlygas priėmė ir jau buvo pradėjęs 
mokytis lietuvių kalbos. Berlynas nepritarė Tarybos nutarimui pasi- 
kviesti Urachą ir tuo būdu suardyti kaizerinės valdžios ir jai palan- 
kių Prūsijos ir Saksonijos ekspansionistų kėslus užgožti Lietuvą. 
Tačiau dėl liepos 11-tos nutarimo įvykdymo Tarybai nebeteko kovoti, 
nes Vokietijos laimė karo frontuose pradėjo blėsti. 


Pirmoji Konstitucija. — Pasinaudodama nauja padėtimi, Ta- 
ryba 1918 m. lapkričio 2 dieną atšaukė Uracho kvietimą ir grįžo 
prie Vasario 16-tosios akto pagrindinių dėsnių įgyvendinimo. Tą 
pačią dieną Taryba pasiskelbė įstatymdavystės organu ir priėmė 
Lietuvos Valstybės Laikinosios Konstitucijos dėsnius, paskelbtus 
lapkričio 13 d. Lietuvos aide !8. Tai ir buvo pirmoji Atsteigtos Lie- 
tuvos konstitucija, vadinta laikinąja, nes ji galiojo tik iki Steigia- 
mojo seimo sušaukimo. 

Pagrindiniai pirmosios konstitucijos nuostatai buvo išdėstyti 
29-iu0se straipsniuose : 

Lietuvos Taryba pasiskelbia esanti Valstybės Taryba. Ji veikia, 
kaip suvereninės tautos teisių saugotoja ir jos valios reiškėja. Šalies 
valdžią Taryba vykdo per savo trijų narių prezidiumą ir ministrų 
kabinetą, kuriam privalu turėti Tarybos pasitikėjimą. Prezidiumo 
nutarimai privalo būti pasirašyti visų jo trijų narių ir kontrasignuoti 
ministro pirmininko arba atitinkamo ministro. Valstybės taryba 
svarsto ir priima įstatymus ir tvirtina sutartis su kitomis valstybėmis. 

Tarybos prezidiumas Tarybos vardu skelbia laikinuosius įsta- 
tymus, atstovauja valstybei, skiria ir tvirtina ministrų kabinetą, 
skiria vyriausiąjį kariuomnės vadą. 

Visi Lietuvos piliečiai, nepaisant jų lyties, tautybės, religijos 


1 Kiimas, Iš mano alsiminimų, 149 psl. Vokišką tekstą pateikia P. KiLimas, 
Der Werdegang des Litauisches Staates, Berlynas 1919. Tas pats veikalas išleistas ir 
prancūziškai : Le dėveloppement de V Etat lituanien, Paryžius 1919. 

6 RoEMERIS, Lietuvos Konstitucinės Teisės paskaitos, 52-53 psl. 

ar luomo, yra lygūs prieš įstatymus. Užtikrinama asmens, buto ir 
nuosavybės neliečiamybė, religijos, žodžio, susirinkimų ir draugijų 
laisvė, jeigu visa tai nėra priešinga valstybės įstatymams. Karo ar 
valstybei grėsmės atvejais piliečių teisės gali būti suvaržytos atitin- 
kamais įstatymais. 

Steigiamojo seimo rinkimų įstatymą nustato ir skelbia laiki- 
noji vyriausybė. Jis renkamas «visuotiniojo, lygiojo, tiesiojo ir 
slaptojo balsavimo pamatais ». Steigiamojo seimo susirinkimo dieną 
Vilniuje skelbia laikinoji vyriausybė. 

Laikinosios konstitucijos įvade pasakyta, kad ji galioja iki Stei- 
giamasis seimas bus nusprendęs Lietuvos valstybės valdymo formą 
it priėmęs konstituciją. Taigi Taryba nepasisakė nei už respubliką, 
nei už monarchiją. Tuo būdu ji laikėsi 1917 metų konferencijos 
Vilniuje nutarimų ir savo Vasario 16-tosios akto, kad valstybės 
valdymosi ir tvarkymosi formos nustatymas priklauso pačiai tautai, 
išreikšiančiai savo valią per demokratiniu būdu išrinksimus atstovus. 

Laikinąją konstituciją pasirašė Tarybos prezidiumo nariai: 
Antanas Smetona, kun. Justinas Staugaitis ir Stasys Šilingas bei 
ministras pirmininkas prof. Augustinas Voldemaras. Pastebėtina, 
kad. konstituciją priimant A. Voldemaras dar nebuvo pakviestas 
ministru pirmininku, bet kadangi ji paskelbta lapkričio 13 d., kai 
jau buvo sudaryta pirmoji laikina vyriausybė, ji buvo kontrasi- 
gnuota ir ministro pirmininko. Laikinąja konstitucija bei jos pakei- 
timais vadovautasi iki pat 1920 metų birželio 10 dienos, kai buvo 
paskelbia jau Steigiamojo seimo priimta antroji Laikinoji kon- 
stitucija. 

Vadovaudamasis ką tik priimta laikinąja konstitucija, Tarybos 
prezidiumas 1918 m. lapkričio 5 d. pakvietė Augustiną Voldemarą 
sudaryti pirmąjį laikiną ministrų kabinetą 9, Pirmoji vyriausybė, 
sudaryta nepartiniu pagrindu??, Tarybos patvirtinta lapkričio 11 
dieną, kai įvyko pirmojo pasaulinio karo paliaubos. Ji labiausiai 
rūpinosi diplomatinių santykių užmezgimu su didžiosiomis valsty- 
bėmis, taigi laimėjimu Lietuvai tarptautinio pripažinimo. Atrodo, 
vyriausybė tikėjo, kad Lietuvai negresia jokie agresiniai pavojai 
iš svetur, todėl ir nesirūpinta greitai organizuoti šalies gynybinę 
pajėgą-kariuomenę. 


15 Šapoka, Lietuvos istorija, 545 psl. Žr. taip pat M. W. GRAHAM, Jr., New 
Governments of Europe, New Yorkas 1927, 371 psl. 

20 Jos sudėtyje buvo trys tautininkai, vienas santarietis ir penki nepartiniai. 
Krikščionys demokratai nėjo į vyriausybę dėl asmeninių priežasčių, bet jie pasi- 
sakė už vyriausybės patvirtinimą. 

Tiesa, lapkričio 23 d. buvo paskelbtas vyriausybės nutarimas 
kariuomenei organizuoti l, bet mobilizacija dar nevykdyta. Staiga 
išryškėjo pavojus — atgautai nepriklausomybei atsirado grėsmė 
greičiau, negu daugelio manyta. Rytų padangėje telkėsi tiršti 
debesys, netrūko niaukimosi pietuose, o vokiečių karinės valdžios 
likučiai neleido vyriausybei veiksmingai įvesti lietuvišką tvarką. 

Tų metų gruodžio mėnesį Tarybos pirmininkas Smetona, mini- 
stras pirmininkas Voldemaras ir finansų ministras Martynas Yčas 
buvo išvykę užsienin ieškoti diplomatinės ir finansinės paramos 22. 
Tuo pat metu krašte pradėjo vyrauti nerimo ir baimės nuotaikos, 
nes Sovietų Rusijos raudonosios armijos daliniai artėjo prie Vilniaus. 
Ministrą pirmininką pavadavęs vidaus reikalų ministras Vladas 
Stašinskas įteikė Tarybos prezidiumui atsistatydinimą, o prezi- 
diumo pirmininko pareigas ėjęs Stasys Šilingas tuojau pakvietė 
Mykolą Sleževičių, liaudininkų lyderį, sudaryti naują ministrų kabi- 
netą. 1918 metų gruodžio 26 dieną susilaukta antros laikinos vyriau- 
sybės, pirmajai ėjus pareigas tik pusantro mėnesio. Ji sudaryta 
plačios koalicijos pagrindu 23, Jos pirmutinis ir svarbiausias užda- 
vinys buvo tuojau organizuoti šalies gynybą. 

M. Sleževičiaus vyriausybės paskelbtas atsišaukimas į tautą susi- 
laukė labai džiuginančių vaisių. Jaunimas noriai ir gausiai stojo sava- 
noriais į savo kariuomenę. Deja, metų pabaigoje vyriausybė turėjo 
apsispręsti, kur stiprinti priešinimąsi. 1919 m. sausio 2 d. išsikėlė iš 
Vilniaus, kurį 1919 m. sausio 5 d. okupavo Sovietų Rusijos kariniai 
daliniai 24, Mieste susidarė vietinis sovietas ir pasirodė Lietuvą 
paskelbusio sovietine respublika komunistų sambūrio vadovai su 
Vincu Kapsuku-Mickevičium priešakyje 25. 

Norėdama artimiau pajusti šalies gyventojų nuotaikas, gal ir 
patikrinti jų pritarimą jos darbams, Taryba 1919 metų sausio 15- 
23 dienomis sušaukė Kaune naują konferenciją, sutraukusią apie du 
šimtus atstovų iš apskričių, miestų ir valsčių ??. Konferenciją šau- 
kusios komisijos narių tarpe buvo ir tautinių mažumų atstovai, 
nes Taryba jau būvo papildyta jais, kaip nutarta 1917 metų Vil- 


21 C. R. JuRcĖLA, The History of the Lithuanian Nation, New Yorkas 1948, 
513 psl. 

22 V. SRUOGIENĖ-DauGiaDAITĖ, Lietuvos Istorija, Chicaga 1956, 392 psl. 

23 Jon įėjo du liaudininkai, du krikščionys demokratai, du socialdemokratai, 
trys tautininkai, vienas santarietis ir šeši nepartiniai, iš kurių du atstovavo žydų 
ir gudų tautinėms mažumoms. 

*4 Alf. E. SENN, The Emergence of Modern Lithuania, New Yorkas 1959, 71 psl. 

3* KLimas, Iš mano atsiminimų, 179, 226 psl. 

3* Antroji Konferencija, žr. Tėvynės Sargas, II (1949), 162 psl. 

niaus konferencijoje. Tik lenkams dar neatstovauta. Kaip pažymi 
Klimas, susidaręs Komitet Polski visai nesiskaitė su lietuvių visuo- 
mene — jie elgęsi, kaip ir į didžiąją Rusiją šlyjantieji bolševikai 
(komunistai), nors kai kurie iš jų ir buvo lietuvių kilmės *?. Minis- 
tras pirmininkas Mykolas Sleževičius, darydamas pranešimą konie- 
rencijai apie vyriausybės darbus, didžiavosi jo vadovautos koali- 
cijos veikla. Jo vyriausybė sujungusi visas patriotinės grupuotes, 
išskyrus komunistus, nes jie nepripažino parlamentarizmo 28, 

Sustiprindama Tarybos narių sudėtį, konferencija papildė ją 
penkiais nariais, atstovavusiais darbininkams, ūkininkams ir ama- 
tininkams 29. Tačiau vyriausybei nesisekė visais klausimais pasiekti 
vienybę su Tarybos narių dauguma, todėl Sleževičiaus kabinetas 
pasitraukė 1919 m. kovo 12 d. Trečiajam kabinetui vadovavo Pranas 
Dovydaitis, bet jam teko būti premjeru tik vieną mėnesį. 

Siekdama sustiprinti vykdomosios valdžios galią, Taryba 1919 
metų balandžio 4 dieną pakeitė laikinąją konstituciją3?. Trijų narių 
prezidiumas pakeistas valstybės prezidento postu. Tą pačią dieną 
Antanas Smetona išrinktas pirmuoju Lietuvos prezidentu. Balan- 
džio 12 dieną pavesta Mykolui Sleževičiui vėl sudaryti naują plačios 
koalicijos vyriausybę. 

Visi laikinieji ministrų kabinetai, vadovaudami krašto atstatymui, 
ruošėsi Steigiamojo seimo rinkimams, bet vis susidurdavo su nenų- 
galimomis kliūtimis. Svarbiausi stabdžiai — 1919 metais kelis mė- 
nesius trukusios karinės kovos su įsibrovusiais bolševikais ir iš vokie- 
čių kaiiuomenės likučių atsiradusiais bermontininkais, bandžiusiais 
sutrypti atgautąją nepriklausomybę. Tačiau apie tautos atstovybės 
šaukimą visą laiką kalbėta. 

Pagaliau, 1919 m. spalio 7 dieną Ernesto Galvanausko sudary- 
tam penktajam ministrų kabinetui buvo lemta privesti kraštą 
prie Steigiamojo seimo rinkimų ir jo susirinkimo 3. Jau tų metų 
lapkričio 20 dieną buvo paskelbtas rinkimų įstatymas, užtikrinęs 
gyventojams teisę ir laisvę siūlyti kandidatus ir išrinkti atstovus 
į Steigiamąjį seimą visuotiniu, lygiu ir slaptu balsavimu pagal pro- 
porcinę sistemą. 


*? KLimas, Iš mano atsiminimų, 181 pgl, psl. 

2 Antroji konferencija, žr. Tėvynės Sargas, 164 psl. 

2? GRAHAM, New Governemenis in Europe 374 psl. Plačiau — Antroji Konferen- 
cija, žr. Tėvynės Sargas 181 psl. Ten paduodami ir naujų narių vardai. 

30 J. RoBiNsoN, Der litauische Staat und seine Verfassungsentwicklung, žr. Jahr- 
buch des ėffentlichen Rechtes, XVI, 1928 ; Šapoka, Lietuvos istorija, 696 psl. 

»1 Šapoka, Lietuvos istorija, 569 psl. 

Pagal rinkimų įstatymą visa Lietuva buvo padalinta į vienuo- 
lika rinkiminių apygardų, kurių tik šešios tada buvo laisvoje šalies 
teritorijoje 32. Balsavimo teisė pripažinta visiems Lietuvos pilie- 
čiams, sulaukusiems 21 metų amžiaus. Kariai galėjo balsuoti ir 
būdami 17 metų. Nuo 15.000 gyventojų renkamas vienas atstovas. 

Visos partijos ir grupuotės, pasisakiusios už laisvą Lietuvą, galėjo 
siūlyti savo kandidatų sąrašus, pateikiamus atitinkamoms rinki- 
minėms apygardoms. 

Steigiamojo seimo rinkimams Lietuvos gyventojus buvo gerai 
paruošusios politinės partijos, kurių keletas veikė jau ilgiau kaip 
dvidešimt metų. Apie jas būtina kiek išsamiau pasisakyti. 


Politinės partijos. — Pirmosios politinės partijos garbė teko 
socialdemokratams, susiorganizavusiems Vilniuje 1893 metais — 
tada įsikūrė pirmas jų vienetas. Socialdemokratų pirmoji konferen- 
cija 1896 metais, gegužės 1 dieną, sutapo su laikraščio Lietuvos 
darbininkas išleidimu Šveicarijoje. Pirmoji socialdemokratų pro- 
grama rėmėsi marksistiniais principais, bet neužmiršo ir lietuvių 
tautinių siekimų 3. Pasisakyta už nepriklausomą Lietuvą šiau- 
Tės rytų Europos valstybių federacijoje ar konfederacijoje. Tarp tų 
valstybių būtų Lenkija ir Baltgudija, bet toje federacijoje nebūtų 
Rusijos 34, 

Lietuva turėjo būti respublika, sukurta visuotinio, slapto, lygaus 
ir tiesioginio balsavimo keliu. Pirmieji partijos kūrėjai — dr. Andrius 
Domaševičius ir Alfonsas Moravskis. Netrukus svarbiuoju socialdemo- 
kratų vadovu tapo Steponas Kairys, o kiti iškilesni lyderiai buvo 
Vincas Čepinskis, Vladas Požėla, Kipras Bielinis, advokatai Kazys 
Venclauskis ir Stasys Lukauskas iv kiti. Kurį laiką į socialdemo- 
kratus buvo įsijungęs ir Mykolas Biržiška, Lietuvos Taryboje išvien 
ėjęs su Steponu Kairiu, Socialdemokratų veiklos taikinys būvo dau- 
giausia miestų darbininkija. Pirmaisiais organizacijos metais į jos 
gretas buvo įsilieję ir lenkai bei žydai socialdemokratai 35, 

Chronologine tvarka antroji partija buvo Lietuvos demokratai, 
oficialiai gimę 1902 m. spalio 17 dieną *“. Jos pradininkai — apie 
Kudirkos įsteigtąjį Varpą susitelkusi intelektualų grupė, kurioje 


32 RoMERIS, Lietuvos Konstitucinės Teisės paskaitos, 102-103 psl. 

3 ST. Karmmys Lietuva budo, New Yorkas 1957 274 psl. 

34 Ten pat, 274 psl. 

35 RoEMERIS, Lietuvos Konstitucinės Teisės paskaitos, 11 psl. 

B. ALMANTAS, Viduriniosios Lietuvių srovės kelias, žr. Varpas, 1 nr., 1953, 

pirmavo dr. Kazys Grinius, dr. Jurgis Šaulys, Povilas Višinskis, Jonas 
Vileišis, Jonas Bortkevičius. Šiam penketukui buvo pavesta paruošti 
demokratų partijos programą. Pasisakyta už politinę autonomiją 
Lietuvai su demokratiškai išrinktu seimu Vilniuje. Demokratai 
reikalavo visų gyventojų ekonominės gerovės, konfiskuotų žemių 
sugrąžinimo jų tikriesiems savininkams, žemės reformos, rusų kolo- 
nizavimo sustabdymo, valstiečiams laisvės kurti savo kooperatyvus 
ir šiaip organizacijas. 

Iš didžiųjų partijų krikščionys demokratai buvo paskutinieji, 
išėję į tautos politinę areną organizuotai. Jų pirmoji programa 
sukurta 1904 metais mūsų tautos įžymiųjų dvasiškių triumvirato — 
prelato Jono Mačiulio-Maironio, prelato Aleksandro Dambrausko- 
Jakšto ir prof. Pranciškaus Būčio3'. Visi trys tada buvo Petra- 
pilio Dvasinės Akademijos profesoriai, kuriems rūpėjo ir vadinami 
žemiški reikalai. 

Tačiau partijos skyriai negreit dygo. Pagrindinis organizavi- 
masis žymia dalimi rėmėsi kunigais, o šie nedrįso veikti be savo 
vyskupų patvirtintos programos. 

Ir be formalių skyrių buvimo krikščionių demokratų partijos 
programos šalininkai pradėjo ją skleisti visuomenėje. 

Pirmosios jų programos pagrindas buvo popiežiaus Leono XIII 
socialinės enciklikos, bet jos esminiai kasdieniniam gyvenimui tai- 
komi principai buvo — tautiškumas, demokratija ir krikščionybė. 
Lietuvai siekta autonomijos su savo parlamentu Vilniuje, išrinktu 
visuotiniu, lygiu, tiesioginiu ir slaptu balsavimu. Lygios teisės visoms 
tautybėms, religijos laisvė 38, 

Didžiajame Vilniaus 1905 metų seime krikščionys demokratai 
stipriai reiškėsi, Seimo prezidiume jiems atstovavo prof. Pranciškus 
Būčys, vienas iš pirmosios jų programos autorių. Po šio seimo ir 
vėliau partija plėtė savo veiklą Lietuvoje, o karo metais ir Rusijoje, 
ypač Petrapilyje ir Voroneže. Į jos gretas įsijungė jaunos pajėgos 
iš kunigų ir pasauliečių, kaip Aleksandras Stulginskis, Mykolas 
Krupavičius, Leonas Bistras, Antanas Tumėnas, Juozas ir Jonas 
Vailokaičiai, Zigmas Starkus, Antanas Šmulkštys, Kazys Ambro- 
zaitis ir kiti. 

Lietuvos demokratų partijai nebuvo lemta išsilaikyti. Jau Vil- 
niaus Didžiojo seimo metu grupė jos jaunesniųjų narių, užsidegusių 
revoliuciniais šūkiais, pasisakė už reikalą kurti naują partiją, labiau 


*7 Tėvynės Sargas, II (1949), 125-136 psl. 
* M. Kaveavičius, Krikščioniškoji demokratija Lietuvoje, žr. Tėvynės Sargas, 
V (1954), 2 psl. 

atsiliepiančią į valstiečių reikalus. Jie įsteigė Valsliečių sąjungą, 
skelbusią šalia tautinių siekimų ir tokius tikslus: didesnė ūkinė 
gerovė valstiečiams, kooperatyvų ir mažų paskolų sąjungų organi- 
zavimas, pažangus ūkininkavimas. Pagal savitarpio susitarimą, 
Demokratų partija turėjo veikti tarp inteligentų ir miestiečių, o 
valstiečiai liaudininkai — rūpintis valstiečių reikalais 39. 

Demokratų partija veikė iki 1917 metų, kada metinėje konfe- 
rencijoje nutarta keisti vardą, derinantis prie gyvenamo momento 
revoliucinių nuotaikų. Jauniesiems partijos nariams žodis «socia- 
listas » buvo labai patrauklus, ir taip jiems pavyko įtikinti savo 
vyvesniuosius bendraminčius pavadinti Lietuvos demokratų partiją 
Lietuvos liaudininkų socialistų partija.*0. Liaudininkai ir valstie- 
čiai Steigiamojo seimo rinkimuose ėjo atskirais sąrašais, bet seime 
veikė kaip viena frakcija. 

Iš demokratų partijos narių kilo ir kitas politinis <ąjūdis — 
iš pradžių pasivadinęs Tautos Pažangos partijos vardu. Jos vado- 
vaujantys asmens buvo Antanas Smetona, buvęs demokratų par- 
tijos narys ir kan. Juozas Tumas-Vaižgantas, vienas pirmųjų kri- 
kščionių demokratų partijos skyrių organizatorių 41, Šios politinės 
grupuotės bendraminčiai vaidino svarų vaidmenį Valstybės Tary- 
boje. Tarp jų buvo ir dr. J. Basanavičius, kun. Vladas Mironas, 
Augustinas Voldemaras. Partija skelbė tautos vienybės reikalą, 
pažangą tautos gyvenime. Steigiamojo seimo rinkimuose « pažan- 
giečiai » turėjo ir sąjungininką — Žemdirbių sąjungą. Abiejų gru- 
puočių rinkiminėje programoje vengta ideologinių klausimų, ten- 
kintasi labiau bendrybėmis. 

Rinkimuose siūlė savo kandidatus ir Santaros partija, įsikūrusi 
1917 metais Maskvoje. Kai kurie jos steigėjai anksčiau priklausė 
Baltrušaitis ir adv. Petras Lecnas42. Kiti žinomesni jos nariai 
buvo Tomas Norus-Naruševičius, Tadas Petkevičius, Rapolas Ski- 
pitis, Vaclovas Sidzikauskas, Balys Sruoga, dail. Adomas Varnas, 
Petras Šalčius. Savo programoje santariečiai taip pat vengė ideolo- 
ginių klausimų. Skelbė toleranciją, siekė jungti visus liberalių pažiūrų 
lietuvius. Iš pradžių santariečiams priklausė ir Stasys Šilingas. 

Tautinės mažumos — žydai, lenkai, vokiečiai, — savo pro- 
gramas rinkimuose skelbė savo kalbomis laisvai, be jokių kliūčių. 


3 AtmaNTAS, Viduriniosios Lietuvių srovės kelias žr. Varpas, 1 nr., 1953, 21 psl. 
“ Ten. pat, 23 psl. 

* V. RasTENIS, Tautininkai, žr. Lietuvių Enciklopedija, XXX t., 441-442 psl. 
*+2 SkiPITIS, Nepriklausomą Lietuvą statant, 390 psl. 

Kaip partijų vardai rodo, daugelis jų savo didžiulį dėmesį kreipė 
į ūkininkus, valstiečius, nes jie sudarė milžinišką gyventojų dau- 
gumą. Tuo tarpu socialdemokratai ir krikščionims demokratams 
artima Darbo federacija varžėsi dėl įtakos tarp darbininkų. Jas 
abi skyrė pažiūros religijos ir privatinės nuosavybės klausimais. 

Steigiamojo seimo rinkiminėje kampanijoje krikščionys demo- 
kratai vadovavosi savo programa, priimta 1918 m. rugsėjo 11 d. 
Jos pagrindiniai dėsniai: Lietuvos gyvenimas turi remtis krikščio- 
niškais principais. Vidaus santvarką ir tarptautinius santykius nu- 
stato Steigiamasis seimas, susidedąs iš vienerių rūmų. Valstybė 
turi būti demokratinė respublika. Svarbesni įstatymai priimami tautos 
referendumu. Rinkimai — visuotini, lygūs, tiesioginiai, pagal pro- 
porcinio atstovavimo sistemą, nediskriminuojant piliečių dėl jų 
lyties, religijos ir tautinės kilmės. Religijos, sąžinės, žodžio ir suūsi- 
rinkimų laisvė, laisvas darbo ir gyvenvietės pasirinkimas, senatvės 
draudimas. Vietiniai reikalai paliekami savivaldybėms. Valstybė 
turi teisę apribotį žemės nuosavybės dydį. Įsteigtinas žemės fondas 
bežemiams ir mažažemiams. Visoms tautinėms mažumoms užti- 
krintina kultūrinė autonomija 33. 

Visai panašias programas siūlė krikščionių demokratų partijos 
sąjungininkai — Darbo federacija ir Ūkininkų sąjunga. Jos tik 
tiksliau skelbė tą programą, kreipdamos didesnį dėmesį į savo 
taikinių specifinius interesus. Iš tikrųjų visos politinės grupuotės 
negalėjo nepaisyti daugumai gyventojų, tai yra ūkininkų ir žemės 
ūkio darbiniukų, artimų reikalų. Nepriklausomybės atkūrimo 
dienomis Tietuvoje bežemiai ir mažažemiai sudarė apie 30 nuo- 
šimčių visų kaimo ir dvarų gyventojų, todėl žemės dalinimas nega- 
lėjo nerūpėti labai dideliam skaičiui žmonių. Dvarininkai valdė 
apie 40 nuošimčių visos žemės. Suprantama, kodėl ir radikalesni 
siūlymai socialinei nelygybei ištiesinti turėjo būti patrauklūs. 

Visos partijos žadėjo gerinti ne tik ekonominį, bet ir kultūrinį 
šalies gyvenimą. 


STEIGIAMOJO SEIMO IŠRINKIMAS 


Steigiamojo seimo rinkėjams buvo pasiūlytas 31 kandidatų 
sąrašas, kuriame « bepartiniai», daugiausia atskirų vietovių pilie- 
čių grupės, turėjo vienuolika sąrašų. Kai kurios politinės partijos 
ar grupuotės iš anksto buvo sudariusios savo blokus. Visiems buvo 


43 Tėvynės Sargas, I I (1949), 133-136 psl. 

žinoma, kad Krikščionys demokratai, Darbo federacija ir Ūkininkų 
sąjunga buvo vienas blokas. Valstiečių sąjunga ir Socialistai liau- 
dininkai demokratai — kitas blokas. Lenkų buvo du sąrašai. Kitos 
grupės siūlė savo kandidatus po vieną sąrašą 44, 

Tautos susidomėjimas rinkimais buvo labai gyvas. Pirmą kartą 
tautos istorijoje rinkimuose nedaryta jokių išimčių nei vienai gyven- 
tojų grupei. Balsavusių skaičius siekė 85 procentus visų balsavimo 
teisę turėjusių gyventojų. Būta vietovių, kuriose balsavo net 92 
procentai. Iš viso balsų paduota 682.291. Krikščionių demokratų 
blokui atiteko 371.342 balsai. Antroje vietoje buvo Valstiečių sąjun- 
gos ir Socialistų liaudininkų demokratų blokas su 155.562 balsais, 
trečioje — socialdemokratai, surinkę 87.051 balsa. Žemdirbių sąjun- 
gai, blokavusiai su Tautos Pažangos (tautininkų) partija, teko 7.651 
balsas, o pati Pažanga surinko 4.288 balsus. Santaros partija, kuriai 
vadovavo Petras Leonas, Steigiamojo seimo rinkimų komisijos 
pirmininkas, gavo 2.591 balsą. Iš tautinių mažumų daugiausia balsų 
surinko žydai — 44.709, lenkai gavo 32.821 ir vokiečiai — 7.235 
balsus. « Bepartinių » sąrašai surinko 4.803 balsus. Komunistai savo 
vardu nedalyvavo rinkimuose, bet jų šalininkai atrodo galėjo ati- 
duoti savo balsus už Bežemių ir mažažemių, Darbo žmonių sąjun- 
gos ir kitais vardais pateiktus sąrašus, kurie visoje šalyje surinko 
10.033 balsus 5. 

Į Steigiamąjį seimą išrinktų atstovų pasiskirstymas buvo toks : 
Krikščionių demokratų bloko — 59, liaudininkų — 29, socialde- 
mokratų — 14, žydų — 6, lenkų — 3 ir vienas vokietis. Tokios 
sudėties Steigiamasis seimas pirmojo posėdžio susirinko 1920 metų 
gegužės 15 d. 46, 

Prezidentas Smetona, atidarydamas seimo pirmąjį posėdį, su- 
kviestą Valstybės teatre, Steigiamojo seimo susirinkimo dieną pava- 
dino «prakilniausia diena, kada lietuvių tautos valia ima kilti į 
aiškų vienetą». Steigiamojo seimo rinkimai, sakė Smetona, parodė 
visiems, viduje it užsienyje, tautos pribrendimą savarankumui, 
valstybingumui. 

Posėdžio pradžiai pirmininkauti pakviesta vyriausia amžiumi 
lietuvė atstovė, Gabrielė Petkevičaitė. Jai tada buvo 59 metai. 


*4 Lietuvos Statistikos Metraštis, Kaunas 1927, 5, 72-89 psl. 

** Ten pat. Paprastumo sumetimais, autorius krikščionių demokratų bloko 
narius vadins sutrumpintai — krikščionimis demokratais, o Valstiečių ir Sociali- 
stų liaudininkų bloką — liaudininkais, nes tos partijos vėliau visiškai susijungė. 

** Steigiamajam Seimui susirinkus, atstovų politinė sudėtis kiek pasikeitė, vie- 
nam liaudininkui ir vienam socialdemokratui pasitraukus iš savo partinės priklau- 
somybės ir pasiskelbus nepartiniais. 

Jos ir kelių kitų moterų išrinkimas į Steigiamąjį seimą buvo tartum 
viešas demonstravimas visam pasauliui, kad Lietuvoje moterys turi 
lygias teises, ko dar nebuvo daug kur vakaruose. 

Aleksandras Stulginskis, Vasario 16-tos signataras, jau buvęs 
vyriausybėje, išrinktas Steigiamojo seimo pirmininku, tuojau pa- 
kvietė tautos atstovus dar kartą paskelbti nepriklausomos Lietuvos 
atstatymą. Tai padaryta visų atstovų vieningu balsavimu, kurs 
palydėtas atsistojimu ir Tautos himnu 7. 


Antroji laikinoji konstitucija. — Jau 1917 m. konferencija Vil- 
niuje ir 1918 m. vasario 16-tos aktas pavedė Steigiamajam seimui 
pagrindinį uždavinį — priimti šalies konstituciją, nutiesiant pagrin- 
dines gaires atsteigtos valstybės politinei, ekonominei, socialinei 
ir kultūrinei santvarkai, Tačiau Steigiamajam seimui, pirmajai lie- 
tuvių tautos visų jos gyventojų laisva valia demokratiniu būdu 
išrinktai atstovybei, teko rūpintis įvairiais reikalais: galimai grei- 
čiau priimti laikiną konstituciją, sudaryti šalies vyriausybę, priimti 
skubotai reikalingus įstatymus, stiprinti krašto gynybą, dorotis su 
nepaprastomis padėtimis, ieškoti užsienyje daugiau draugų. 

Per dešimtį dienų buvo priimtas darbo statutas, užtikrinęs darbo 
našumą, posėdžių viešumą. Jau birželio 10 dieną priimta Laikinoji 
konstitucija, suglausta į 18 straipsnių 4. 

Pirmieji du straipsniai nustatė valstybės politinį pobūdį : atkur- 
toji valstybė yra demokratinė respublika, o Steigiamasis seimas 
yra suvereninės Lietuvos galios reiškėjas. Jis leidžia įstatymus, 
tvirtina sutartis su užsieniu, vykdomoji valdžia priklauso Respu- 
blikos prezidentui ir ministrų kabinetui, bet jie yra atsakingi sei- 
mui. Respublikos prezidentą renka seimas, o iki jis bus išrinktas 
jo pareigas eina Steigiamoja seimo pirmininkas. 

Ministrų kabinetą ir Valstybės kontrolierių skiria Respublikos 
prezidentas, bet jie atsakingi seimui. Visi Lietuvos piliečiai yra lygūs 
prieš įstatymus. Jiems užtikrinama asmens, buto ir koresponden- 
cijos neliečiamybė bei tikybos, sąžinės, žodžio, streikų, susirinkimų 
ir draugijų laisvė. Mirties bausmė panaikinama. Konstitucinės garan- 
tijos gali būti sustabdytos įstatymo keliu, esant karui ar gresiant 
valstybei pavojui. 

Laikinoji Lietuvos Valstybės Konstitucija, Steigiamojo seimo 
priimta, buvo paskelbta 1920 metų birželio 10 d. prezidento Antano 


*7 Lietuvos Statistikos Metraštis, 72-89 psl. 
* Ten pat. Tolimesnis Konstitucijos svarstymas-aprašymas paremtas tuo 
pačiu šaltiniu. 

Smetonos ir ministro pirmininko Ernesto Galvanausko parašais. 
Ją paskelbus, Respublikos prezidento pareigas birželio 19 d. pradėjo 
eiti Aleksandras Stulginskis, kaip Steigiamojo seimo pirmininkas, 
nes atskiro prezidento seimas nerinko. 

Laikinąją konstituciją paruošė septynių narių komisija: krikš- 
čionys demokratai Antanas Tumėnas, Zigmas Starkus ir Juozas 
Purickis, valstiečiai liaudininkai Kazys Grinius ir Jonas Masiulis, 
socialdemokratas Vincas Čepinskis ir žydų frakcijos narys Naftalis 
Fridmanas. Komisijoje nebūta vienodos nuomonės įvairiais klau- 
simais. Socialdemokratai nenorėjo prezidento institucijos. Jiems 
seime pritarė ir dauguma liaudininkų. Prezidentūrą stipriausiai 
gynė krikščionys demokratai. Seimo pilnaties balsavime 56 atstovai 
pasisakė už prezidento instituciją, 37 prieš, o 6 susilaikė. Tačiau 
pasiekta kompromiso : Steigiamasis seimas atskiro prezidento nerinko, 
o tas pareigas patikėjo savo pirmininkui. Tas susitarimas galiojo 
Steigiamojo seimo laikotarpiui. Steigiamojo seimo pirmininkas, 
pagal laikinąją konstituciją, ėjo ir Respublikos prezidento pareigas. 

Jau laikinosios konstitucijos ruošimo komisijos darbuose ir jos 
projekto svarstyme seimo pilnaties posėdžiuose išryškėjo Steigia- 
mojo seimo vieningas nusistatymas atkurtos valstybės santvarkos 
atžvilgiu: suverenumas priklauso Tautai; tautos išrinktieji atsto- 
vai lemia ne tik įstatymų leidimą, bet ir jų vykdymą ; vykdomoji 
valdžia — prezidentas ir ministrų kabinetas — tik tol gali likti 
savo pareigose, kol turi seimo pasitikėjimą. Taigi visiškas tautos 
atstovybės, parlamento, pranašumas prieš kitas dvi valdžios šakas — 
vykdomąją ir teismą. Šių gairių griežtai laikytasi ir ruošiant pasto- 
vią konstituciją. 


1922 METŲ KoNSTITUCIJA 


Konstitucijos paruošimas ir jos priėmimas. — Pastoviai kon- 
stitucijai ruošti komisija taip pat sudaryta iš visų Trakcijų. Nors 
krikščionių demokratų blokas seime turėjo absoliutinę visų atstovų 
daugumą, tačiau šioje komisijoje, kaip ir kitose, jie pasitenkino 
mažuma. Jai pirmininkavo Antanas Tumėnas, krikščionis demo- 
kratas, o vicepirmininku buvo Mykolas Sleževičius, valstietis liau- 
dininkas, abu jau tada iškilūs teisininkai 49. 

Koustitucijos ruošimo komisija turėjo šimtą pilnaties posėdžių, 
0 jos įvairios pakomisėss dar galybę savo atskirų posėdžių, kol galu- 


* RoEMERIS, Lietuvos Konstitucinės Teisės paskaitos, 467 psl. 

tinai parengtas projektas galėjo būti perduotas svarstyti Steigia- 
majam seimui, kuris jį gavo svarstymui 1922 m. kovo 23 dieną. 

Konstitucijos projektą svarstant seimo plenume aktyviai reiš- 
kėsi visų frakcijų žmonės, pradedant lyderiais ir baigiant eiliniais 
atstovais. Kiekvienas stengėsi pravesti jiems pageidaujamus nuo- 
statūs. Svarstant konstitucijos projektą trečiuoju skaitymu, jau 
visai baigiant pasisakymus, būta ir karštesnių žodžių. 

Paskutinis kalbėjo krikščionių demokratų lyderis kun. M. Kru- 
pavičius. Nurodęs, kad projektas atitinka šalies svarbiuosius inte- 
resūs, kad konstitucijos dėsniai atitinka Lietuvos žmonių psicholo- 
giją, Krupavičius pareiškė, kad krikščionių demokratų blokas bal- 
suos už galutinį projektą. 

Liaudininkų ir socialdemokratų vadovai (Sleževičius ir Venclaus- 
kis) pasakė, kad jų frakcijos balsavime nedalyvaus. 

Paskutiniame balsavime, trečiame iš eilės, konstitucija priimta 
tik krikščionių demokratų, vieno nepartinio ir tautinių mažumų 
kelių atstovų balsais. Nuo balsavimo susilaikė valstiečiai liaudininkai, 
socialdemokratai ir keli tautinių mažumų atstovai. Prieš balsavo 
tik vienas atstovas, buvęs socialdemokratų frakcijos narys, vėliau 
iš jos pasitraukęs ir pasivadinęs nepartiniu. 

Kairiojo sparno atstovai susilaikė nuo balsavimo priimant konsti- 
tuciją daugiausia ideologiniais sumetimais. Nepatiko jiems konsti- 
tucijos įvadiniame žodyje įrašymas Dievo vardo. Nepriimtinas 
jiems buvo ir privalomas religijos dėstymas valdinėse mokyklose. 
Nepasitenkinta ir todėl, kad konstitucija neužtikrino civilinės me- 
trikacijos. Dauguma kairiųjų bloko atstovų nenorėjo ir Respublikos 
prezidento institucijos, teigdami, kad tautos atstovybės prezidiumas 
atliktų prezidento pareigas 50, 

Konstitucija priimta 1922 metų rugpjūčio 1 dieną, o Vyriausy- 
bės Žiniose paskelbta rugpjūčio 6 dieną. 


Konstitucijos pagrindiniai dėsniai. — 1922 metų konstitucijos 
pirmasis skyrius pavadintas Bendraisiais dėsniais 51. 

Valstybės pobūdį aptaria pirmasis konstitucijos straipsnis : 
« Lietuvos Valstybė yra nepriklausoma demokratinė Respublika. 
Suvereninė Valstybės valdžia priklauso Tautai». Antrasis straip- 
snis nurodo, kad «valstybės valdžią vykdo Seimas, Vyriausybė 
ir Teismas ». Šeštuoju straipsniu užtikrinama lietuvių kalbos padėtis 


50 Ten pat, 181 psl. 
* Lietuvos Konstitucijos atskiri straipsniai čia nenurodomi. Pasitenkinama tik 
jos skyrių pažymėjimais. 

valstybėje — ji yra valstybės kalba. Kitų kalbų vartojimą nustato 
įstatymas. 

Antrasis skyrius paskirtas piliečiams ir jų teisėms. Niekas negali 
būti kartu Lietuvos ir kūrios kitos valstybės pilietis. Visi piliečiai 
yra lygūs prieš įstatymus, nepaisant jų kilmės, tikėjimo ir tauty- 
bės. Piliečio asmuo neliečiamas. Suėmimas ir laisvės suvaržymas 
galimas tik užtikus darant nusikalstamąjį darbą arba teismo nuta- 
rimu. Visi piliečiai turi tikėjimo ir sąžinės laisvę, sūsižinojimo laisvę, 
susirinkimų laisvę, organizavimosi laisvę, peticijos į Seimą teisę. 
Visi piliečiai turi įstatymų iniciatyvos laisvę — 25.000 piliečių 
gali pateikti seimui įstatymo sumanymą. Nuosavybės teisė saugoma. 

Seimui skirtas trečiasis skyrius. Seimą sudaro tautos atstovai, 
renkami visuotiniu, lygiu, tiesioginiu ir slaptu balsavimu, proporcin- 
gąja rinkimų sistema. Rinkimo teisę turi visi piliečiai, sulaukę 
21 metų, o renkamumo teisę — 24 Metų. Seimas renkamas tre- 
jiems metams. Jis leidžia įstatymus, prižiūri vyriausybės darbus, 
duodamas paklausimus, interpeliacijas ir skirdamas patikrinimus ; 
tvirtina valstybės biudžetą ir jo vykdymą ; tvirtina sutartis su užsie- 
niu; Seimui priklauso teisė pradėti ir baigti karą, nebent priešas 
paskelbtų karą ar peržengtų Lietuvos sieną. 

Kilus karui ar kitokiam valstybei pavojui, prezidentas gali įvesti 
karo stovį ir laikinai sustabdyti konstitucines piliečių teisių garan- 
tijas, tačiau tam reikalingas Seimo patvirtinimas. 

Seimo atstovas vadovaujasi tik savo sąžine. Jo asmuo neliečiamas. 
Jį galima suimti tik nusikaltimo vietoje. Tačiau apie jo suėmimą 
privalu pranešti seimo pirmininkui 48 valandų laikotarpyje. Seimas 
turi teisę sugrąžinti laisvę suimtajam atstovui. 

Ketvirtasis skyrius aptaria Vyriausybę. Ją sudaro Respublikos 
prezidentas ir Ministrų kabinetas. Prezidentą trejiems metams 
renka Seimas slaptu balsavimu, absoliutine atstovų balsų dauguma. 
Prezidentu gali būti renkamas kiekvienas pilietis, sulaukęs 35 metų. 
Prezidentas gali būti atstatytas dviem trečdaliais visų atstovų balsų 
dauguma. Tas pats asmuo negali būti renkamas prezidentu daugiau 
kaip dviem trimečiams paeiliui. 

Prezidentui išvykus užsienin arba susirgus, jį pavaduoja Saimo 
pirmininkas. Prezidentui mirus, atsistatydinus ar nebegalint eiti 
savo pareigų, renkamas kitas tam laikui, kuris dar liko. 

Prezidentas atstovauja Respublikai, skiria pasiuntinius užsie- 
Dio valstybėms it priima užsienio valstybių pasiuntinius. Preziden- 
tas kviečia Ministrą pirmininką, paveda jam sudaryti Ministrų kabi- 
netą, tvirtina sudarytą ir priima Ministrų kabineto atsistatydinimą. 
Jis skiria ir atleidžia Valstybės kontrolierių, atsakingą seimui, Kadangi 
Ministrų kabinetui yra būtinas seimo pasitikėjimas, be abejonės 

prezidentas turi tartis su seimu, ar bent su seime pirmaujančių par- 
tijų vadovais dėl kabineto narių sudėties. 

Respublikos prezidentas skelbia įstatymus, tačiau jo vieno para- 
šas, be atitinkamo ministro kontrasignacijos, neturi galios. Jis turi 
teisę grąžinti seimui priimtą įstatymą persvarstyti, tačiau seimui 
priėmus įstatymą absoliutinė visų atstovų balsų dauguma, prezi- 
dentas privalo jį paskelbti. Jei įstatymas dviejų trečdalių balsų 
dauguma pripažintas skubotu, prezidentas privalo jį skelbti. 

Prezidentas turi bausmės dovanojimo teisę, bet amnestiją suteikti 
gali tik seimas. 

Respublikos prezidentas turi teisę paleisti seimą, tačiau nau- 
jasis seimas perrenka prezidentą. Naujo seimo rinkimai turi įvykti 
ne vėliau kaip per 60 dienų, seimą paleidus. 

Respublikos prezidentas yra vyriausias visų ginkluotųjų pajėgų 
viršininkas. Karo metu jis skiria vyriausią kariuomenės vadą. 

Prezidentas gali dalyvauti Ministrų kabineto posėdžiaose ir 
jiems vadovauti. Visi jo aktai turi būti kontrasignuojami atitin- 
kamo ministro, kuriam tenka atsakomybė už tai. 

Ministrų kabinetas atsako solidariai seimui už savo darbus. Mi- 
nistrų kabinetas ruošia ir pateikia seimui įstatymų sumanymus. 
Jis vykdo konstituciją, veda vidaus ir užsienio politiką, saugo val- 
stybės teritorijos neliečiamybę ir vidaus tvarką. 

Tik seimas gali iškelti bylą prezidentui av ministrų kabineto 
nariui dėl jų tarnybinių nusikaltimų ar valstybės išdavimo. Tokiam 
nutarimui reikia absoliutinės visų seimo narių balsų daugumos. 


Mažiausia vietos konstitucijoje skirta teismui. Jos penktasis 
skyrius nustato, kad teismas yva lygus visiems piliečiams. Teismų 
organizaciją, kompetenciją ir jurisdikciją nustato atskiras įstatymas. 
Teismas sprendžia administracijos įsakymų teisėtumą. 


Konstitucijos šeštasis skyrius užtikrina valsčiams, apskritims 
ir miestams savivaldybės teisę, kurią nustato atitinkami įstatymai. 
Atskiras Steigiamojo seimo priimtas įstatymas numatė visuotinius, 
lygius, tiesius ir slaptus balsavimus į valsčių ir miestų tarybas. 
Apskričių tarybų narius išrinkdavo valsčių ir miestų tarybos. Savi- 
valdybių ir vyriausybės savitarpio ginčus sprendžia teismas. Tarybų 
narių kadencija, kaip ir tautos atstovybės, treji metai. 

Tautinėms mažumoms pripažinta teisė autonomiškai tvarkyti 
savo tautinės kultūros reikalus: švietimą, labdarybę, savitarpinę 
pagalbą. Tautinės mažumos gali apdėti mokesčiais savo žmones ir 
gauti atitinkamą dalį sumų, kurias valstybė skiria švietimo ir lab- 
daros reikalams, jeigu tų reikalų nepatenkina bendros įstaigos — 

valstybės ir savivaldybių. Visa tai nurodyta konstitucijos septin- 
tame skyriuje. 

Aštuntasis skyrius nurodo, kad visi Respublikos piliečiai daly- 
vauja jos teritorijos gynime. 

Švietimo reikalus aptaria devintasis konstitucijos skyrius. Jame 
nurodoma, kad « vaikų auklėjimas yra tėvų aukščiausia teisė ir natū- 
ralinė pareiga». Mokyklas gali steigti valstybė, savivaldybės, 
visuomenės organizacijos ir atskiri asmens, tačiau «visos mokyklos 
yra Valstybės priežiūroje įstatymų nurodytose ribose ». 

Pradžios mokslas yra privalomas ir nemokamas. 

Seimas išsprendė konstitucijoje ir religijos dėstymo klausimą. 
Joje nurodyta, kad religijos mokymas mokyklose yra privalomas, 
išskyrus mokylas, įsteigtas vaikams, kurių tėvai nepriklauso jokiai 
tikybinei organizacijai. Privatinės konfesinės mokyklos gauna val- 
stybės iždo paramą. 

Tikybos ir kulto reikalus apsaugo konstitucijos dešimtas sky- 
rius : « Visoms esamoms Lietuvoje tikybinėms organizacijoms Val- 
stybė pripažįsta teises tvarkytis taip, kaip jų kanonai arba statu- 
tai reikalauja. Visoms tikybinėms organizacijoms pripažįstama 
juridinio asmens teisė ». 

« Gimimo, jungtuvių ar mirimo aktai, daromi tikinčiųjų pas 
jų dvasininkus. Jei jie atitinka įstatyme nurodytai formai» turi 
teisinę galią ir piliečiai nėra verčiami tų aktų kartoti kitoje įstai- 
goje. Kariuomenėje, ligoninėse, kalėjimuose ir kitose viešose įstai- 
gose turi būti suteikta galimybė tikybos pareigoms atlikti. 

Šalies ekonominei politikai, finansams ir socialinei apsaugai 
gaires nutiesė konstitucijos 11, 12 ir 13 skyriai. 

Kiekvienam piliečiui garantuota darbo ir iniciatyvos laisvė. 
« Ūkio gyvenimas yra tvarkomas taip, kad kiekvienas pilietis turėtų 
darbo», sakoma 88-tame straipsnyje. Atskiroms ūkio sritims pagal 
įstatymus steigiamos atititinkamos institucijos — žemės ūkio, pre- 
kybos ii pramonės, darbo ir kitokie rūmai. Žemės valdymo pagrin- 
das — privatinės nuosavybės dėsnis, tačiau «valstybei paliekama 
teisė reguliuoti žemės valdymą taip, kad būtų sudarytos tinkamos 
sąlygos taisyklingai žemės ūkio gamybai, ypatingai smulkiajam 
ir vidutiniam žemės ūkiui tarpti ». 

Dvarų išparceliavimas leidžiamas « Įstatymo nustatyta tvarka ». 
Šiuo nuostatu remiantis ir buvo priimtas žemės reformos įstatymas, 
aprūpinęs bežemius ir mažažemius žemės nuosavybe. 

Mokesčiai įvedami ir paskolos užtraukiamos tik įstatymo keliu, 
taigi seimo nutarimu. Ministrų kabinetas paruošia metines pajamų 
ir išlaidų sąmatas, kurios pateikiamos seimui patvirtinti. Jų apimtis 
nustatoma įstatymo. 

Žmogaus darbo jėgą saugo ir globoja įstatymai. Jais valstybė 
saugo darbininką ligoje, senatvėje, nelaimingų atsitikimų ir nedarbo 
atvejais. Šeimyninio gyvenimo pagrindas yra moterystė. Abi lytys 
yra lygiateisės. Įstatymai saugo šeimos sveikatą ir socialinę gerovę. 
Mokyklos yra visiems lygai prieinamos. Visuomenės dorą ir sveikatą 
saugo įstatymai. 


Konstitucijos pakeitimo galimybės. — Konstitucijos 14-tas sky- 
rius nurodo, kas ir kaip gali ją pakeisti ar papildyti. 

Seimas, vyriausybė arba 50.000 piliečių gali pateikti jos papil- 
dymo ar pakeitimo sumanymą. Siūlymas tampa priimtu, jei už jį 
balsuoja trys penktadaliai visų seimo atstovų. Tačiau toks seimo 
nutarimas atiduodamas dar tautos balsavimui, jeigu to pareikalautų 
Respublikos prezidentas, arba vienas ketvirtadalis visų seimo 
atstovų arba 50.000 piliečių, turinčių teisę rinkti seimą. Jeigu kon- 
stitucijos pakeitimo ar papildymo sumanymą seimas priėmė keturių 
penktadalių visų atstovų balsų dauguma, jis įgyja galios nuo jo 
paskelbimo dienos. 


Kelios pastabos. — Šio rašinio autorius tikisi apytiksliai susu- 
mavęs 1922 metų konstitucijos pagrindinius dėsnius. 

Ši konstitucija atbaigė XIX amžiaus pabaigoje ir XX pradžioje 
Lietuvoje pasireiškusio demokratinio sąjūdžio idėjas. Svarbiausias 
siekinys juk buvo laimėti teisę tautai pačiai lemti savo valstybinį 
likimą. Ją kūrė žmonės jei ne užgrūdinti, tai bent tvirtai išbandyti 
tautos pastangose atsispirti svetimųjų autokratiniams užmojams 
neigti tautos ir kiekvieno žmogaus pagrindines teises ir laisves. 

Steigiamojo seimo nariai aiškiai parodė Lietuvos atsigręžimą į 
Vakarus. Konstituciją rašę tautos atstovai buvo gerai susipažinę 
su Prancūzijos, Skandinavijos, Jungtinių Valstybių rašytinėmis 
konstitucijomis. Nesvetima jiems būvo ir nerašytinė Didžiosios Bri- 
tanijos konstitucija. Tiesa, pagrindiniai konstitucijos autoriai — An- 
tanas Tumėnas, Mykolas Sleževičius, Zigmas Starkus ir kiti — tada 
dar nebuvo gyvenę Vakaruose. Išimtį sudarė Steigiamojo Seimo 
pirmininkas Aleksandras Stulginskis ir keli kiti. Tačiau vakarietiška 
kultūra geriausia jos prasme jiems visiems buvo artima. Supran- 
tama, Vakaruose kaizerinės Vokietijos režimas jų nežavėjo, bet 
jiems buvo žinomos ir Vokietijos demokratinių partijų, kaip katalikų 
Centro ir socialdemokratų demokratinės nuotaikos. Kaizerinis reži- 
mas tikriausiai daugelių atžvilgių konstitucijos autoriams priminė 
carinio despotizmo siautėjimus. Natūralu, kad jų žvilgsnis krypo 
į artimuosius ir tolimuosius Vakarus. 

Atrodo, 1922 metų konstitucijos kūrėjams visų pirma rūpėjo 
pabrėžti ir apdrausti tautos suverenumą, kad jo nesisavintų nei 
svetimieji, nei savi piktnaudžiautojai, atsidūrę valdžion. Štai kodėl 
iš trijų valdžios šakų įstatymus leidžiamajai tautos atstovybei jie 
skyrė visišką pranašumą vis-d-vis vykdomosios ir teismo valdžios. 

Valstybės priešakyje stovi Respublikos prezidentas ir jo paskir- 
tas bei patvirtintas Ministrų kabinetas, tačiau jie visi priklauso 
nuo seimo pasitikėjimo. Prezidentą renka ne tauta tiesiogiai, bet 
seimas, tad. tarp prezidento ir seimo nėra jokios lygybės. Prezidento 
kadencija siejama su seimo kadencija. 

Prezidentas turi teisę paleisti seimą, tačiau, paleisdamas seimą, 
jis tuo paleidimo veiksmu lemia ir savo prezidentavimo likimą — juk 
nėra jokio užtikrinimo, kad naujai išrinktas seimas perrinktų tą 
patį prezidentą. Prezidentas skiria Ministrų kabinetą, bet tik tokį, 
kuriuo pasitiki seimas. Pagaliau prezidentas gali būti atstatytas be 
jokios priežasties, jei to panorėtų du trečdaliai visų seimo narių. 

Seimas niekam neatsakingas. Jis yra pastovaus pobūdžio insti- 
tucija. Ir seimą paleidus lieka seimo prezidiumas, einąs savo parsi- 
gas, kol susirenka naujas seimas. Seimo pirmininkas yra antrasis 
šalies pareigūnas, nes jis eina prezidento pareigas, jeigu prezidentas 
išvyksta užsienin ar laikinai negali eiti savo pareigų. 

Seimo narių nesaisto jokie įsipareigojimai. Jų negalima nuša- 
linti jų išrinkimo kadencijos metu, nors jie ir pakeistų savo partinę 
priklausomybę. Tokia padėtis yra aiškūs rinkimų metu gauto man- 
dato iškreipimas. Pagal proporcinę sistamą, balsuotojas iš tikrųjų 
balsuoja ne už atskirą asmenį, bet už kandidatų sąrašą partijos, 
kuri balsavimo metu atitinka balsuotojo įsitikinimus, kuri jam atrodo 
tinkamiausia tautos atstovavimui. Todėl būtų visai naturalu, jei 
seimo atstovas, išrinktas partijos pasiūlytų kandidatų sąrašu, jo 
kadencijos metu pasitrauktų iš seimo, jeigu jis išsijungia iš partijos. 
Tokiu atveju į seimą patektų kitas asmuo, iš t0 paties rinkiminės 
apygardos sąrašo pagal sąraše įrašytą eilę. Steigiamajame seime 
vienas socialdemokratas pasiskelbė nepartiniu ir išstojo iš savo frak- 
cijos, pasilikdamas tautos atstovu. Vėliau būta užuominų, kad 
seimo atstovai turėdavo pasirašyti tuščių lapų pasižadėjimus atsi- 
statydinti iš seimo, jeigu jie pakeistų partinę priklausomybę *!. 

Tiktai seimas gali priimti istatymus. Tiktai seimas gali pakeisti 
2 papildyti konstituciją. Tiesa, yra vienas išimties atvejis. Jeigu 


= Ar taip elgėsi visų partijų vadovybės, nėra tikrų duomenų, tačiau apie 
tokius partinės drausmės reikalavimus šio rašinio autorius yra girdėjęs iš vieno 1923 
metų seimo nario. 

priimtam pakeitimui nepritaria prezidentas, ketvirtadalis seimo 
narių arba pasipriešinimą pareiškia 50.000 balsuotojų, galutinis 
pakeitimo likimas atiduodamas visuotinizm tautos balsavimui. 

Tiktai seimas turi teisę patraukti teismo atsakomybėn Respub- 
likos prezidentą ir ministrus dėl jų nusikaltimų einant pareigas. 

1922 metų konstitucijos autoriai pasirinko vienerių rūmų parla- 
mentą, nepasekdami Prancūzijos, Anglijos, Jungtinių Amerikos 
Valstybių ir kitų demokratinių šalių pavyzdžiais. Tokiu pasirin- 
kimu Steigiamasis seimas ryškiai pabrėžė nenorą skaldyti ar dalinti 
tautos atstovybės — seimo — galią. Būta pasiūlymų steigti par- 
lamentą iš dvejų rūmų — visos tautos rinkto Seimo ir Tarybos, 
kurią būtų sudarę atskirų geografinių sričių atstovai. 

Tokiems siūlymams netrūko istorinio pagrindo, nes Didžiosios 
Kunigaikštystės dienomis prie didžiojo kunigaikščio veikė skirtingo 
lygio įžymiųjų ponų — kilmingųjų — tarybos. Suprantama, Stei- 
giamojo seimo numatyta Lietuvai tautos atstovybė jokiu būdu 
neatspindėjo pirmykštės nepriklausomybės laikais buvusių ponų 
tarybų ir vėliau veikusių seimų. 

Steigiamajame seime nebuvo jokių ginčų dėl vardo tautos atsto- 
vybei parinkimo. Žodis Seimas buvo seniai įsipilietinęs terminas, 
kalbant ir rašant apie tautos atstovybę. Seimu vadintas ir 1905 
metais Vilniuje įvykęs pirmas platesnio masto lietuvių politinis 
suvažiavimas, atstovavęs Lietuvos žmonių politiniams įsitikinimams, 
profesijoms ir iš viso platesniems visuomenės sluoksniams. 1905 m. 
Vilniaus seimas, pasisakęs už autonomiją, reikalavo, kad Vilniuje 
būtų sušauktas tautos išrinktas seimas. 1917 metų lietuvių konfte- 
rencija Vilniuje, išrinkus Lietuvos Tarybą, savo nutarime pareiš- 
kė, kad dėl Lietuvos ateities lemiantį žodį turės tarti jos žmonių 
išrinktasSeimas. Seimo žodis įrašytas ir Vasario Šešioliktosios dekla- 
racijoje. 

1922 m. konstitucija kurta labai nepalankiomis sąlygomis. Pa- 
prastai, aukščiausiąjį šalies įstatymą paruošia vien tik konstitucijai 
priimti sušaukta konferencija, daugiausia vadinama konstitucine 
konvencija, kitur — steigiamuoju susivinkimų. Pavyzdžiui, Juūn- 
gtinėse Valstybėse Federacinė konvencija, sušaukta 1787 metais 
Philadelphijoje, rūpinosi tik konstitucijos paruošimu. Savo darbą 
ji pradėjo tų metų gegužės 14 d. ir baigė rugsėjo 17 d. : 

Lietuvos Steiginmajam seimui atiteko ne tradicinis konstituantos 
darbas. Jo atstovai net negalėjo susirinkti savo šalies sostinėje, iš 
kurios paskelbtas Valstybės atstatymas. Nei sostinėje, nei jos srityje 
negalėjo įvykti atstovų rinkimai dėl ten buvusios okupacijos. Praėjus 
vos keliems mėnesiams po seimo susirinkimo laikinoje sostinėje, 
kilo karas su Vilniaus sritį okupavusia Lenkija, kelių šimtų metų 

sąjungininke. Teko dorotis su pavojumi, grėsusiu ką tik atgautai 
nepriklausomybei. 

Dėl kilusio karo Steigiamasis seimas pertraukė savo posėdžius, 
bet ne savo tiesioginį darbą. Sudarytas Mažasis seimas, susidėjęs iš 
riboto skaičiaus atstovų, atspindėjusių viso seimo narių sudėtį 53. 
Jis buvo įpareigotas budėti gyvybinių tautos ir jos atstovybės rei- 
kalų sargyboje. Buvo seimo narių, išėjusių į kariuomenę ginti tėvy- 
nės. Buvo ir aukų. Seimo narys leitenantas Antanas Matulaitis nebe- 
grįžo į posėdžius — jis krito kovose su lenkais. 

Konstitucijos pagrindinius nuostatus žymia dalimi lėmė ir poli- 
tinių partijų skelbtos programos, kurias teko jau anksčiau apžvelgti. 
Įtaigojo ir visa tuometinė vidaus socialinė ir politinė aplinka bei 
tarptautinė padėtis. Šalies inteligentijos žymi dalis buvo susižavėjusi 
revoliuciniais šūkiais ir jais pagrįstomis programomis, skelbtomis 
revoliucijų liepsnų paliestose Rusijoje ir Vokietijoje. Lietuviai, 
siekdami laisvo, nepriklausomo valstybinio gyvenimo, nebuvo abe- 
jingi ir socialiniams siekiniams, ypač suvokiant reikalą išlyginti per 
šimtmečius susiklosčiusias skriaudas socialinio teisingumo stoko- 
jusiame šalies gyvenime, kuriame miestų darbininkai ir kaimo vals- 
tiečiai buvo nužemintos klasės žmonės. 

Aušra, Šviesa, Apžvalga, Varpas, Tėvynės Sargas, Lietuvos Darbi- 
ninkas, Vilniaus Žinios, Ūkininkas, Viltis, Draugija, Šaltinis ir kiti 
laikraščiai skleidė ne vien romantinio praeities didybės šlovinimo 
idėjas, ne tik tautinio sąmoningumo žadinimo ir ugdymo paskatas. 
Lietuvių spaudoje brėško ir kasdieninio gyvenimo ekonominės būklės 
gerinimo reikalavimų pragiedruliai. Pasaulinis karas pagreitino socia- 
linio klausimo realesnį kėlimą. Bežemiams ir mažažemiams, dvarų 
kumečiams ir eiliniams žemės ūkio darbininkams negalėjo nepa- 
tikti revoliuciniai reikalavimai ne tik laisvės tėvynei, bet ir jiems 
patiems: ir duonos ir žemės. Jeigu kairiųjų politinių grupuočių vado- 
vai ir svarbesnieji veikėjai nebūtų labai griežtai reiškęsi su savo 
antireliginiais bei «antikuniginiais » pasisakymais savo spaudoje 
ir rinkiminės kampanijos kalbose, Steigiamojo seimo politinė sudėtis 
galėjo būti žymiai kairesnė. Krikščionių demokratų blokui rinki- 
muose daug pagelbėjo jau ateitininkijos sąjūdyje tvirtai išsiugdę 
jauni pasauliečiai  visuomenininkai. 


Politinė panorama. — Šiame rašinyje pats autorius pasigenda 
Steigiamojo seimo sukurtos Lietuvai parlamentinės santvarkos 

išsamesnės analizės. Pasirinktas apžvalginis, ne analitinis metodas, 
siekiant pateikti 1922 metų konstitucijos paruošimo ir jos esminių 
dėsnių bendrą vaizdą. Analizė pareikalautų atskiros stūdijos. Tačiau 
apžvelgus jos kilmės aplinkybes ir pagrindinius principus, norėtųsi 
mesti žvilgsnį ir į tuometinę tautos politinę panoramą. 

Nelengva suvokti, kodėl 1917 metais Vilniuje išrinktoji Lietuvos 
Taryba savo pirmininku neišsirinko dr. Jono Basanavičiaus, tūrė- 
jusio neabejotiną autoritetą tautoje, jei ne faktiną, tai bent mistinį. 
Kaip Aušros įsteigėjas ir pirmasis jos redaktorius ir daugelio roman- 
tiškai patriotinių raštų autorius, jis buvo laikomas tartum tautos 
patriarchu. Atrodo, jis galėjo būti vienijančiu visas grupes ir visus 
asmenis, siekusius Lietuvos laisvės atstatymo. 

Lygiai sunku suprasti, kodėl Lietuvos Taryba, 1919 m. balan- 
džio m.4 d. pakeitusi savo paskelbtąją Laikiną konstituciją, pre- 
zidiumo vieton pasirinkdama prezidento postą, nerinko Basanavi- 
čiaus pirmuoju šalies prezidentu. Taryboje tada pirmavo dr. Basa- 
navičiaus pažiūroms artimi žmonės. Įdomu ir gal verta spėlioti, 
kaip būtų vystęsi. pirmieji atkurtos valstybės žygiai, jos priešakyje 
esant dr. Basanavičiui. 

Galbūt Basanavičiaus nerinkimą lėmė jo amžius ir sveikata. 
Tada jis buvo jau peršokęs 65 metus, taigi gerokai vyresnis už dau- 
gelį kitų Tarybos narių, kurie pagal savo amžių galėjo būti jo vai- 
kais. Neretai jį vargino ir įvairūs fiziniai negalavimai. Galbūt jo 
išrinkimui kliudė ir jo dar prieš daugelį metų straipsniuose pasisa- 
kymai apie neigiamą krikščionybės įnašą į lietuvių kultūrą. Žinoma, 
tai tik asmeninis spėliojimas. 

Lygiai netrūksta pagundos spėlioti, kaip Lietuvos politinio 
tvarkymosi eiga būtų rutuliojusi, jei Steigiamasis seimas būtų pali- 
kęs Antaną Smetoną valstybės prezidento pareigose iki pat konsti- 
tucijos priėmimo ir pirmojo seimo sušaukimo. Būdamas prezidentu 
nuo 1919 m. balandžio 4 iki Steigiamojo seimo susirinkimo Sme- 
tona įsigijo daug patirties šalies vairavime, todėl Steigiamasis sei- 
mas bent valdžios tęstinumo ir pastovumo sumetimais galėjo Sme- 
toną palikti prezidento pareigose. 

Šis klausimas, kiek žinau, išsamiau nėra nagrinėtas, bent viešai. 
Nedrįstu jo kiek plačiau paliesti, nes trūksta duomenų galimiems 
samprotavimams pagrįsti. Kiek žinau, tik Vytautas Vaitiekūnas 
yra šį klausimą viešai kedenęs ?4. 


“ Vt. VaITIEKŪNAS, Lietuvos Steigiamasis Seimas, žr. Į Laisvę, 1976, 68 

Smetona nepaliktas prezidento pareigose gal labiausiai todėl, 
kad jis neišrinktas į Steigiamąjį seimą, nors ir kandidatavo. Tautos 
Pažangos partija, kūrios sąrašu į rinkimus ėjo Smetona, nepravedė 
nei vieno atstovo. Antra, ypač kairiojo sparno partijų vadovai buvo 
nepalankiai nusiteikę jo asmens atžvilgiu. Negynė jo ir krikščionių 
demokratų bloko žmonės. 

Tautos Pažangos partija nebuvo populiari šalyje gal daugiausia 
dėl jos ribotų pasisakymų žemės reformos klausimu. Tautininkai 
stovėjo už palikimą dvarams didesnių žemės plotų, negu kiti. Tačiau 
jeigų Smetona, paliktas prezidento pareigose Steigiamojo seimo 
dienomis, ir būtų bandęs prilaikyti žemės reformos pravedimą, jis 
to nebūtų galėjęs pasiekti, nes seime milžiniška atstovų dauguma 
būtų tokį mėginimą pavertusi niekais. 

Visiškas atstūmimas Smetonos ir jo artimų bendraminčių nuo 
valstybės kuriamojo darbo, 1920 m. gegužės mėnesį, kaip sampro- 
tauja Vyt. Vaitiekūnas, nulėmė tautininkų srovės išėjimą į visišką 
opoziciją parlamentinei santvarkai, kurią jie, pasinaudodami 1926 m. 
gruodžio sukilimo padariniais, panaikino 1927 m. balandžio 12 d., 
pasukdami valstybės santvarką autoritetinio režimo linkme. 


BAIGIAMASIS ŽODIS 


1922 metų konstitucija atsirado ne staiga tartum koks iš padan- 
gių nukritęs meteoras. Kol ji buvo sukurta ir priimta, atsisteigianti 
Lietuva, kaip teko anksčiau pažymėti, vadovavosi jau keliomis 
trumpiau ar ilgiau veikusiomis konstitucijomis. Net ir bandydama 
pasikviesti karalių, Lietuvos Taryba paruošė savo kandidatui « min- 
dauginės » konstitucijos projektą, atitikūsį demokratinės valstybės 
pobūdį. 

1922 metų konstitucija buvo pagrįsta nepriklausoman gyve- 
niman grįžusios valstybės rinktinių dukterų ir sūnų geriausiais norais 
sukurti tokią santvarką, kurios rėmuose šalies ekonominė gerovė 
savo klestėjimu apglėbtų visus gyventojus ir kuri užtikrintų sąlygas 
tautinei kultūrai kurti, mokslinei pažangai vystyti, pagrindinėms 
žmogaus teisėms tarpti. 

Atkurtos valstybės statytojai pasirinko demokratiją, kaip tie- 
siausią ir teisingiausią žmonių valdymosi ir tvarkymosi valstybinę 
santvarką. Pranašumas atiduotas žmogui, piliečiui, šalies gyven- 
tojui, užtikrinant jam esmines teises: asmens orumą, religijos išpa- 
žinimo laisvę, sąžinės laisvę, nuosavybės teisę, buto neliečiamumą, 
teisę į darbą ir gyvenamos vietos pasirinkimą, susirinkimų ir drau- 
gijų teisę, žodžio laisvę. Tautinėms mažumoms pripažinta kultūrinė 
autonomija. 


86 JUOZAS B. LAUČKA 26* 


Tiesa, kai kurios laisvės ir teisės galėjo būti suvaržytos išimti- 
nais atvejais — dėl karo ar kitokio valstybei pavojaus, bet tai galėjo 
būti padaryta tik įstatymo keliu. Teismui pripažintas visiškas nepri- 
klausomumas. Tačiau yra ir viena stambi spraga. Konstitucijoje 
nėra nuostato, užtikrinančio įstatymų konstitucingumą. Nėra nuro- 
dyto būdo, kaip išspręsti abejones ar ginčą dėl seimo priimto įsta- 
tymo nesuderinamumo su konstitucija. 

Seimui, tautos atstovybei, palikta neribota laisvė, kai nėra teis- 
mo, turinčio teisę spręsti įstatymų teisėtumą. Pavyzdžiui, nuo- 
statas apie galimą apribojimą pilietinių teisių ypatingais atvejais 
palieka atviras duris galimybei būti per dažnai ir be jokio rimto 
pagrindo panaudojamu. Tiesa, tokiam apribojimui reikalingas seimo 
pritarimas, bet seimo dauguma tokią teisę gali dažnai panaudoti 
prieš opozicinę mažumą labai vienašališkai. 

Nors ir buvo joje trūkumų, kaip kiekviename žmogaus kūrinyje, 
1922 metų konstitucija akivaizdžiai liudija Lietuvių tautos valią 
ir ryžtą pasirinkti savitą, nepriklausomą, demokratinį valstybinį 
gyvenimą. 


JuozAs B. LAUČKA 


PAGRINDINIAI ŠALTINIAI 


Lietuvos Steigiamojo Seimo Darbai, Kaunas 1920-1922. 
Laikinosios Vyriausybės Žinios, Vilnius ir Kaunas 1918-1920. 
Vyriausybės Žinios, Kaunas 1920-1922. 

Lietuvos Statistikos Metraštis 1924-1927, Kaunas 1927. 


EnRzaERGER M., Erlebnisse im Weltkrieg, Stuttgartas ir Berlynas 1920, 

GRAHAM MALBONE W., JR., New Governments in Europe, New Yorkas 1927. 

Kaikys Steponas, Lietuva budo, 1957. 

Kiimas Petras, Iš mano atsiminimų, Bostonas 1979. 

K:imas Petras, Der Werdegang des litauischen Staates, Berlynas 1919. 

PaGE Stanley W., The Formation of the Baltic States, Cambridge 1959. 

Račkauskas Konstantinas, Lietuvos Konstitucinės Teisės klausimais, New Yorkas 
1937. 

RoBiNsoN Jakob, Der litauische Staat und seine Verfassungsentwickluną, žr. Jahkrbuch 
des offentlichen Rechtes, XVI t., 1928. 

RoEMERIS Mykolas, Lietuvos Konstitucinės Teisės paskaitos, Kaunas 1937. 

SENN Alfred Erich, The Emergence of Modern Lithuania, New Yorkas 1959. 

Basanavičius Jonas, The Patriarch of the Lithuanian National Renaissance, New- 
tonville, Mass., 1980. 

SkieITIS Rapolas, Nepriklausomą Lietuvą statant, Chicaga 1961. 

SRUOGIENĖ-DAUGIRDAITĖ Vanda, Lietuvos Steigiamasis Seimas, New Yorkas 1975. 

STULGINSKIS Aleksandras, Atsiminimai, Chicaga 1980. 


27* LIETUVOS 1922 METŲ KONSTITUCIJOS KILMĖ 87 


Šapoka Adolfas, Lietuvos istorija, Kaunas 1936. 

ALMANTAS B., Viduriniosios Lietuvių srovės kelias, žr., Varpas, 1 nr., 1953. Antroji 
Konferencija, žr. Tėvynės Sargas, 2, nr. 1949. 

KauPavičius Mykolas, Krikščioniškoji Demokratija Lietuvoje, žr. Tėvynės Sargas, 
5 nr., 1954. 

Laučka Joseph B., The Esiablishmeni of the Parliameniary System in the Republic 
of Lithuania: 1918-1922. A thesis submitted to the Graduate School of Geor- 
getown, University, 1963. 

RasTENIS Vincas, Tautininkai, žr. Lietuvių Enciklopedija, XXX. t., 4A41-442 psl. 

VAITIEKŪNAS Vt., Lietuvos Steigiamasis Seimas, žr. Į Laisvę, 1976 m. 68 (105) nr., 
63-64 psl. 


THE 1922 CONSTITUTION OF LITHUANIA: 
I1S ORIGIN AND FUNDAMENTAL PRINCIPLES 
by 
Juozas B. LAUČKA 

Summary 


After regaining independent statehood in 1918, following 120 years 
of tearist Russia's ocecupation, Lithuania chose not to reestablish the 
former monarchial structure of the Grand Duchy of Lithuania. Lithuania 
had regained its freedom in the ashes and ruins that blighted the country 
during the military clashes between the empires ot Germany and Russia. 
A small group of courageous national leaders persevered in their guest 
for a free and independent state despite the threats of unfriendly neighbora. 

On February 16, 1918, the Lithuanian Council, consisting of twenty 
members elected in September, 1917, declared unanimously the re- 
establishment of an independent state based on democratic principles. 
The state's political leadership from 1918 until 1920 was concentrated 
in the Council (Taryba) which had to guide the nation during the Ger- 
man oceupation and during the first two years of post-war difficulties. 

The Taryba (Council) from the very beginning of its action assured 
the nation of a free, egual, direct and universal election to the Consti- 
tuent Assembly. This promise was kept and fulfilled on April 14-15, 1920. 

The Constituent Assembly elections were conducted under the pro- 
visions of law for universal, egual, direct and secret ballot in aceordance 
with the principles of proportional representation. Thirty-one political, 
non-partisan and national minority groups competed in the election for 
112 seats. The percentage of citizons voting was very high, reaching an 
average of 85 9, throughout the country and as high as 929, in some 
districts. 

In its first days, the Assembly adopted a provisional Constitution 
reflecting its membership's strong movement toward a Governmentai 
system under which the Assembly would guarantee that the sovereign 
people's rights would be strongly protected. 

The provisional Constitution of 1920 declared the reborn state to be 
a democratic republic. The Speaker or the Assembly was designated as 
Acting President of the Republic during the term of the Assembly. The 
Constitutional Committee formed to draft a permanent Constitution was 
<omposed of members representing all parties and national minorities. 

The Constitution was adopted on August 1, 1922 after scores of meet- 
ings held by its preparatory committee and the Assembly itself. Follo- 
wing are some of the main points; 

Lithuania's political structure is based on three fundamental prin- 
ciples : the state is an independent democratic republic; state-sovereignity 
remains vested in the people; the governmental functions of the state 
are to be performed by the Legislative, the Executive and the Judicial 
branches. However, its established parliamentary system assured the 
Legislative branch a definite superiority over the other two branches. 

Executive power was delegated to the President ot the Republic 
and the Council of Ministers. Both the President and the Council reguired 
the confidence of the Parliament (Seimas). The President was accorded 
the right to dismiss the Seimas and proclaim a new election, but his act 
of dismissal needed the Prime Minister's signature. In dismissing the 
Seimas, the President would risk his own political future because a new 
Seimas might not reelect him for a new term. 

The Judiciary was constituted to operate independently of the other 
two branches, with the judges appointed by the President at the recom- 
mendation of the Minister of Justice. However, there was no provision 
for the Judiciary to challenge the constitutionality of the Seimas-adop- 
ted laws. 

The 1922 Constitution was adopteod by the Assembly's majority 
while the opposition parties abstained from voting. Only one representa- 
tive cast a negative vote. The opposition had its representatives on the 
Constitutional Committee and they worked very diligently together 
with the majority (Christian Democratic block) in drafting the Consti- 
tution. The dissent arose mainly because of ideological differences regard- 
ing the rights of religious communities. All of them agreed on the pro- 
positions to guarantee cultural autonomy to the national minorities. 

The parliamentary system established by the 1922 Constitution re- 
Mmained in force for four years. When the election to the Seimas inį 1926 
brought to power a coalition government supported by the leftists and 
national minorities, a strong opposition took place in the country against 
the new government's liberal policies in the fields of education, defense and 
internal security. A group of young army officers in a swift coup-d'etat 
isolated and interned the most important officials of the country and 
forced them to resign in favor of a new government. There was no blood- 
shed. The new leadership of the state included a former President and a 
former Prime Minister who belonged to the national right movement 
which failed to win even one seat in the Constituent Assembly and in the 
first and second Seimas. In 1926, this party had three representatives 
in the third Seimas consisting of 85 members. It is tempting to speculate 
that this group of able men waited for an opportune moment to return 
to the leadership of the republic. They had reason to be dissatisfied with 
the democratic system which denied them the use of their talents in the 
government for the good of the country. This group's leaders, then the 
President and the Prime Minister, dismissed the Seimas on April 12, 1927 

and declared no immediate election to a new Seimas as reguired by the 
Constitution. Nevertheless, many sections of the 1922 Constitution were 
left intact in the new Constitution proclaimed by the President and the 
Council of Ministers in 1928. However, the creative work of the Consti- 
tuent Assembly in drafting the 1922 Constitution is remembered as an 
expression of the Lithuanian people's will and courage to live in an inde- 
pendent state, free from foreign interference and domination. 


ŽMOGAUS TEISĖS LIETUVOS KONSTITUCIJOSE 


Senoji Lietuvos valstybė. — Jau karalius Mindaugas, sukū- 
ręs XIII amžiaus viduryje Lietuvos valstybę, atliko reikšmingą 
vaidmenį, sustabdydamas totorių ordų slinkimą prie Baltijos jūros 
ir kitur į Europą. Kunigaikštis Gediminas 1322 metais rašytame 
laiške popiežiui Jonui XXII, išreikšdamas norą krikštytis, pažy- 
mėjo, kad jis, Gediminas, su krikščionimis kariauja ne todėl, kad 
naikintų jų tikėjimą, bet kovoja gindamasis nuo daromų skriaudų. 
Prasidėję taikūs poslinkiai turėjo didžiulę politinę reikšmę, kas 
privedė prie 1323 m. spalio 2 d. Vilniaus taikos sutarties su kaimy- 
niniais kraštais pasirašymo. Ypač geri santykiai susiklostė su Ryga, 
dalinai su Livonijos Ordinu, net Kryžiuočių Ordino veržimasis į 
Europos rytus buvo bent penkmečiui aprimęs. Gediminas įgijo 
daug rusų žemių, kurių suverenais buvo Aukso Ordos chanai. Šių 
žemių žmonės siekė nusikratyti totorių jungo. Tačiau Gediminas 
sugebėjo taikingai sugyventi ir su galingiausiais totorių chanais, 
Aukso Ordos istorijoje. Dvasiškai aukščiau pakilęs už visus vidu- 
ramžių valdovus, kunigaikštis Gediminas nurodė principus, kuriais 
turėjo būti grindžiamas jo krašto bendradarbiavimas su kaimynais. 
Tai savitarpio tikybinių įsitikinimų gerbimas ir nesikišimas į kito 
krašto vidaus reikalus. Deja, Europa pasirodė nepribrendusi prie 
Lietuvos valdovo tarptautinių santykių išmintingo supratimo. Grei- 
tai įsiliepsnojo karai su Kryžiuočių Ordinu, o po metų kitų ir su 
Livonijos Ordinu, kurie tęsėsi beveik 100 metų. Geri santykiai išliko 
su Rygos vyskupija. 

Kunigaikščiui Gediminui 1341 m. žuvus, jo sūnus ir įpėdinis 
didysis Lietuvos kunigaikštis Algirdas, praėjus 17 metų po tėvo 
mirties, imperatoriui Karoliui IV išdėstė savo politinę programą, 
kurios viename iš punktų buvo siūloma panaikinti Ordiną prie Bal- 
tijos jūros, perkeliant jį į Rytų Europos stepes kovai su totoriais. 
Tačiau šio lemtingo siūlymo krikščioniškoji Europa reikiamai neį- 
vertino ir galiausiai atsidūrė mirtiname totorių antplūdžio pavojuje. 


Algirdo 36 valdymo metų epocha pasižymi lietuvių susiklau- 
Symu vidaus politikoje ir valstybės galios išaugimu, nors laikai 
buvo neramūs. Tai Algirdo ir Kęstučio — brolių teisėtvarkos laikai, 

pripažįstant Algirdą vyriausiu valdovu. Net priešai pripažįsta, kad 
Algirdas buvo išmintingas valdovas, ir ne tiek karine jėga, kiek tai- 
kia politika, įgijo daug žemių Rytuose ir Pietuose. Jis dieną naktį 
rūpinosi valstybės reikalais. Tuo tarpu brolis Kęstutis, pagal Kry- 
žiuočių kronikas, buvo karžygiškas, teisingas, tvirtai laikydavosi 
taikos susitarimų, i7 žmoniškas. Deja, aplinkybių verčiamas, pade- 
dant Algirdui, visą gyvenimą grūmėsi su Kryžiuočiais ir kitais prie- 
šais valstybės Vakaruose. Kęstučio kovos apsaugojo lietuvių tautą 
ir pastatė vokiečių slinkimui į Rytus sieną, kuri išsilaikė jau 600 
metų. Pasidaliję Lietuvą į Rytų ir Vakarų įtakos ir turtų valdymo 
sferas, broliai tyrinėtojų nusistebėjimui, niekados nepažeidė vals- 
tybės monarchiško principo. Nors 1345 metų perversmą įvykdė 
Kęstutis, bet Vilnių ir vyriausio Lietuvos kunigaikščio valdžią bei 
pirmenybę jis atidavė Algirdui. Toks valstybės reikalų kėlimas 
aukščiau visko yra pamokinantis ir mūsų laikais. 

Šias įvadines mintis aš priminiau todėl, kad mes lietuviai di- 
džiuodamiesi mūsų garbinga praeitimi, kažkaip blankiai nušvie- 
čiame tai, kas reikšminga humanizmui plačiąja prasme, kas išplau- 
kia iš amžinojo gėrio vertybių. 

Deja, nieko panašaus mes negalime pasakyti apie Jogailą, kuris 
po Algirdo mirties pradėjęs kurti uniją su Lenkija nužudė Kęstutį. 
Tokio pat likimo vos išvengė Vytautas Didysis, kuriam senatvėje 
sutrukdė vainikuotis Lietuvos karaliumi. Santykiai su Kryžiuočių 
Ordinu galutinai susikomplikavo daug anksčiau ir prasidėjo didysis 
karas, kurio viršūnėje buvo Vytauto Didžiojo parengtas ir jungti- 
nėmis jėgomis laimėtas Žalgirio mūšis (1410). Nurimus kovoms 
Vakarų pasienyje, Vytautas įsistiprinęs iki 1428 m. Rytuose, sukūrė 
tenai ilgiems dešimtmečiams taiką, įskaitant taiką su totoriais. 
Vakaruose sutriuškinta kryžiuočių karinė galybė daugiau niekados 
nebeatsigavo. Vytauto laikai — tai Lietuvos krikšto ir krikščio- 
nybės išplitimo laikai. 

Su Jogaila prasidėjo gediminaičių 188 metų dinastijos laikai 
Lenkijoje. Tai Lietuvos ir Lenkijos unijos (Commonwealth) ir kitur 
rašytos Lietuvos teisės kūrimo, Liublino unijos pasirašymo (1569) 
ir jos ydų iškilimo epocha. Lietuvos valstybininkai nuolat polemi- 
zavo su lenkais dėl Lietuvos teisių pažeidinėjimo iki ir po Unijos 
pasirašymo. Vieną iš būdingų tiems laikams pareiškimų padarė 
ypač įtakingas valstybininkas Mikalojus Radvilas Juodasis, išvyk- 
damas iš Varšuvos dar prieš Ūnijos pasirašymą. Jis pasakė. kad 
+ Geriau mirtis negu tokia (Liublino) Unija ». Mirė jai besipriešin- 
damas 1565.V.29 d. Vilniuje. 

Gediminaičių dinastijos laikais buvo sukurtas Lietuvos Di- 
džiosios kunigaikštijos teisynas, neturįs sau lygių dabartinių pasau- 

lio valstybių istorijoje. Taigi, lietuviai dar ankstybojo valstybin- 
gumo laikais įnešė į pasaulio tautų šeimos laisvės lobyną — huma- 
nizmą, kuris, kaip nė vienos dabartinės pasaulio valstybės seno- 
vinėje teisėje, yra surašytas Lietuvos Didžiosios kunigaikštijos 
trijų parengimų ištobulintame Statute. (1529 metų Statute — 13 
skyrių ir 243 straipsniai, 1566 m. — 14 skyrių ir 368 straipsniai, 
1538 m. — 14 skyrių ir net 488 straipsniai). 

Ano meto Valstybės teisynas garantavo lietuviams ir visiems 
Lietuvos Didžiosios kunigaikštijos žemės čiabuviams rusams, prū- 
sams, žemaičiams, mozūrams ir kitiems gyventojams, kokio luomo 
ir kilmės jie būtų, visas lygias jų teises ir bažnytines privilegijas. 
Valstybė tas teises vykdė, apsaugodama bet kurį žmogų nuo uža- 
kinio įskundimo arba viešo ir slapto įtarimo, kol teismas pagal viešą 
krikščionių teisės procedūrą neįrodys kaltės. Tačiau nekaltojo skun- 
dikas buvo baudžiamas ta pačia bausme. Deja, dabar dvidešimtojo 
amžiaus pabaigos okupantas lietuviams neduoda jokių pagrindinių 
teisių ir laisvių. Piktavaliai, ypač tautinių mažumų, skundikai 1940- 
1941 metų ir besitęsiančios antrosios okupacijos metais daug nekaltų 
lietuvių pražudė. 

Kaip žinia, Lietuvos-Lenkijos valstybė (Commonwealth) buvo 
sunaikinta dėl išaugusio carų Rusijos agresyvumo ir dėl vidinių Liu- 
blino unijos ydų. Rusija žūt būt veržėsi prie Baltijos jūros. Bet tai 
atskira tema. Kai dėl minėto Lietuvos Statuto, tai, sunaikinus 1795 
metais valstybę, «+ džiunglių įstatymais » besitvarkanti Rusija paliko 
Statutą galioti Lietuvoje iki 1840 metų, o Ukrainoje — dar ilgiau. 
Tai taip pat paliudija Lietuvos Statuto reikšmę. 

Sukūrus 1918.11.16 d. Aktu naujųjų laikų laisvą nuo Liublino 
unijos ir carinės Rusijos Lietuvos Valstybę, lietuvių tauta pasi- 
liko ištikima senosios Lietuvos Valstybės teisės principams, kurie 
buvo įtvirtinti 1529-1588 m. parengimo Lietuvos Statute. Pirmojo 
pasaulinio karo sunaikinimų sąlygomis Lietuvos Laikinoji Vyriau- 
sybė paskelbė Vilniuje 1918 m. gruodžio 26 d. Deklaraciją, kurioje 
pasakyta, kad Vyriausybė «tikisi, jog šalis parems jos pastangas 
atstatyti nepriklausomą demokratinę Lietuvą, kurioje visų tautų, 
visų luomų žmonės galės tvarkyti ir plėsti savo gyvenimą kuo geriau- 
siomis aplinkybėmis». Deklaracijoje buvo pabrėžta, kad « Laiki- 
noji Vyriausybė pripažįsta visų tautų lygybę», kad pirmoje eilėje 
praves Žemės Reformą ir gerins labai apleistą darbininkų, ypač 
žemės ūkio darbininkų būklę, praves apdraudimo nuo ligos, sužei- 
dimo ir senatvės įstatymus, dalyvaujant darbininkų organizacijų 
atstovams, nedelsiant priims įstatymą apie darbo dienos sutrum- 
pinimą ligi 8 valandų. Deklaracijoje pažymėta, kad Valstybės 
«finansų politika gali remtis tik šalies turtu; užsienio paskolomis 

neprivaloma per daug pasitikėti». Deklaraciją, kurią glaustai atpa- 
sakojome, pasirašė min. pirmininkas M. Sleževičius ir jo vyriausy- 
bės nariai, įskaitant 2 žydų ir vieną gudų tautybės ministerius ar 
jų rango pareigūnus !. 

Savaime suprantama, šią daug žadančią ir gerbūvio, ir žmogaus 
teisių srityje Deklaraciją įgyvendinti karų sugriautoje ir neturtin- 
goje gamtiniais resursais šalyje buvo gana sunkų; buvo įgyvendinta 
ne be spragų. Juo labiau, kad nepriklausomybės karai dar tęsėsi iki 
1920 metų pabaigos, Klaipėda išvaduota tik 1923 metais, kon- 
fliktas su Lenkija kiek aprimo tik 1938, Vokietija užgrobė Klai- 
pėdą 1939 metais, o Sovietų Sąjungos ardomoji veikla, kaip vėliau 
ir akliems paaiškėjo, vyko visą laiką, 0 nuo 1940.VI.15 d. tęsiasi 
okupacija. 

Tačiau nežiūrint visų karinių, politinių ir ekonominių sunkumų, 
vėlesnių metų Lietuvos vyriausybės 1918 m. Deklaracijoje išdės- 
tytus principus įtvirtino Konstitucijose. Tai ryškiai atsispindi ir 
1919 m. balandžio 4 d. dokumente Lietuvos Valstybės Laikinosios 
Konstitucijos Pamatiniai Dėsniai?, 1920 m. birželio 12 d. Laiki- 
nojoje Lietuvos Valstybės Konstitucijoje 3, 1922 m. rugpiūčio 6 d. 
Lietuvos Valstybės Konstitucijoje ?, ir pagaliau 1928 m. gegužės 25 d. 
Lietuvos Valstybės Konstitucijoje 8. 

Nurodytuose konstituciniuose dokumentuose pasakyta, kad « Lie- 
tuvos Valstybė yra nepriklausoma demokratinė respublika ». Visais 
atvejais (1919, 1920, 1922 ir 1928 m.) su neesminiais redakciniais 
skirtumais pasakyta, kad « Visi Lietuvos piliečiai, vyrai ir moterys, 
yra lygūs prieš įstatymus. Negali būti teikiama ypatingų privilegijų 
nei mažinama teisių piliečiui dėl jo kilmės, tikėjimo, tautybės ». 
1920 m. Konstitucijoje pasakyta, kad « Visiems Lietuvos piliečiams 
laiduojama asmens, buto ir korespondencijos neliečiamybė bei tiky- 
bos, sąžinės, spaudos, žodžio, streikų, susirinkimų ir draugijų laisvė. 
Mirties bausmė panaikinama». Tuo tarpu 1922 ir 1928 m. Kon- 
stitucijose šios pagrindinės teisės surašytos išsamiau atskiruose 
paragraiuose, tačiau dėl užsienio piktavališkų paskatų, apie streikų 
laisvę ir mirties bausmės panaikinimą nieko nepasakyta. Beje, 1920 m. 
Laikinoje Konstitucijoje pasakyta, kad «Steigiamasis Seimas yra 


i Laikinosio Vyriausybės Žinios, 1918.XII.29 d., 1 nr., lietuvių, lenkų, balta- 
rusių ir žydų kalbomis. 

2 Priedėlis prie Laikinosios Vyriausybės Žinių, 6 nr., 1919, 24a. 

S Laikino:ios Vyriausybės Žinios, Kaunas, 1920, 37 nr. 

4 Vyriausybės Žinios, Kaunas 1922, 100 nr. 

5 Vyriausybės Žinios, I Dalis, Kaunas 1928, 275 nr. 

suvereninės Lietuvos galios reiškėjas», o 1922 ir 1928 m. Konsti- 
tucijose pažymėta, kad « Valstybės Valdžią vykdo Seimas, Vyriau- 
sybė ir Teismas». Šiose Konstitucijose nurodyta, kad « Kariams 
turi būti suteikta laisvo laiko savo tikybos pareigoms atlikti. Ligo- 
ninėse, kalėjimuose ir kitose viešose įstaigose laikomiems žmonėms 
turi būti leidžiama savo tikybos pareigas atlikti. Valstybė saugoja 
atskirais įstatymais darbininką ligoje, senatvėje, nelaimingais atsi- 
tikimais ir darbo trūkstant ». 

Kadangi 1922 ir 1928 m. Konstitucijos mažai kuo skyrėsi, o 
1928 m. Konstitucija galiojo 10 metų, todėl turime pagrindo tvirtinti, 
kad Nepriklausoma Lietuva 1922-1938 m. laikotarpyje turėjo pil- 
nos demokratijos konstituciją. Kitas dalykas, kad užsienio ir vidaus 
Lietuvos valstybės griovikai juodino jos politinę santvarką, griovė 
valstybę ir privertė valstybės institucijas imtis praktiškų apsaugos 
priemonių. Tai privedė prie 1926 m. perversmo, profsąjungų veiklos 
apribojimų, prezidento perrinkimų įšaldymo. Vienok jau po pervers- 
mo, 1928 m. Konstitucija be esminių pakeitimų buvo priimta, 
pagrindinai pakartojant 1922-ųjų metų Konstituciją. Beje, 1920 m. 
Laikinoji Konstitucija turėjo 7 skyrius ir 18 paragrafų, 1922 m. 
atitinkamai — 15 iv 108, 1928 m. — 15 i7 107, o 1938 m. — 
21 ir 156. 

Kai dėl 1938 m. gegužės 12 d. Lietuvos Konstitucijos, tai dėl 
jos daug triukšmavo įvairaus plauko opozicija tėvynėje ir išeivi- 
joje, ypač užsienio penktoji kolona, ruošianti dirvą 1940 m. oku- 
pacijai. Tačiau, vardan tiesos, ir ši Konstitucija visuotino puolimo 
nenusipelno, joje atkartoti kitoje redakcijoje esminiai ankstesnių 
Konstiiucijų principai apie pagrindines piliečių teises, išryškintos 
piliečių pareigos, nė iek nepaneigta visų tautybių ir tikybų piliečių 
lygybė prieš įstatymą. Nepakartota, kad Lietuvos valstybė yra 
demokratinė, bet pasakyta, kad Lietuva yra nepriklausoma suverę- 
ninė valstybė, kad Lietuvos valstybė yra respublika. Sustiprinta 
prezidento institucija. Nurodyta, kad valdžią vykdo Prezidentas, 
Seimas, Vyriausybė iv Teismas. Seimo nariai ir prezidentas — Ten- 
kami. Valstybės suverenumas priklauso Tautai. Kadangi nepasa- 
kyta kokiai tautai — tai tuomet aiškų, kad Čia suprantama vals- 
tybinė tauta, Kurios tautinės mažumos, jų dalis, deja, intensyviai 
griovė valstybę ypač 1940 metų okupacijos išvakarėse. 

Reikia pažymėti, kad, atsižvelgiant į 1938 m. Konstitucijos 
nepakankamumus, vis dėlto ši konstitucija nenusipelno tiek daug 
jai adresuotų užsipuolimų. Tai paveiki artėjančio karo ir didžiųjų 
pavojų laikmečio Konstitucija, kuriai, deja, nebuvo lemta apginti 
Lietuvos valstybę. 


96 INŽ. ANTANAS RUDIS 6* 


Demokratinės šalys patvirtina konstitucijas, kad jomis vado- 
vautųsi, o diktatūros kraštai, tokie kaip Sovietų Sąjunga ir kiti, 
konstitucijas suformuluoja sūktai, prieštaringai ir, priedo, jų nesi- 
laiko. Taigi, konstitucija tampa teatrine parodija, apgaule. Pavyz- 
džiui, sovietai okupavę 1940.VI.15 d. Lietuvą, paskubomis liepos 
14-15 d. jėga primetė Seimo «rinkimus», suvarė į Seimo sesiją 
išdavikus ir pasimetėlius. Šie «nutarė » prašyti Maskvą «priimti » 
Lietuvą į Sovietų Sąjungos sudėtį, ką Kremlius « sutikęs » ir išpildė 
rugpiūčio 3 dieną. Seimas rugpiūčio 25 d. « priėmė» sovietų primes- 
tą Lietuvai okupacinę « konstituciją » ir specialiu rugpiūčio 25 d. 
nutarimu nr. 5998 save panaikino. Visos šios okupanto piktada- 
rybės buvo atliktos per 10 savaičių (per 71 dieną). Tariamoji konsti- 
tucija 13 ir 17-uoju straipsniais panaikino Lietuvos valstybingumą, 
nes juose nurodyta, kad Sovietų Sąjungos įstatymai Lietuvoje yra 
privalomi. 116 ir 117 straipsniais panaikinti Lietuvos valstybės 
herbas ir vėliava. 45-u0ju straipsniu ministerijos pertvarkytos į 
komisariatus, panaikinta Krašto Apsaugos Ministerija, ir 8 iš 13 mi- 
nisterijų perėjo Sąjunginei mišriajai priklausomybei. Šiama paže- 
minusiame tautą dokumente padaryta daug ir kitų piktadarybių, 
tokių kaip 77 straipsnio specialūs Sovietų Sąjungos teismai, sunai- 
kinę ar ištrėmę iš Tėvynės šimtus tūkstančių Lietuvos piliečių. 
Prieš tuos teismus nublanksta viso VIII skyriaus Sovietų tuščiai 
deklaruojamos žmogaus teisės, o lieka apgaulinga teisė, tikrumoje 
prievolė į prievartinį darbą, visuotinę karinę prievolę tarnauti ir 
žūti okupanto agresyvioje armijoje ir kita. 


Peržvelgę Lietuvos sukurtą teisę nuo seniausių iki moderniškų 
laikų, mes su pasididžiavimu ir pasigėrėjimu galime pažymėti, kad 
istorijos bėgyje sudėtinguose konfliktų ir karų laikuose Lietuva dažnai 
siekė ir buvo pasiekusi palaimingas taikos ir suklestėjimo epochas. 
Tai mes galime konstatuoti ir valstybės kūrimosi Mindaugo laikais, 
ypač Algirdo ir Gedimino laikais, kai mūsų valdovai arba buvo visu 
ūgiu aukščiau pakilę humanizmo pozicijose negų mūsų kaimynai, 
ypač agresyvieji (Kryžiuočių Ordinas ir kiti), arba grūmėsi su jais 
ir laimėjo. Į visa tai dabar lietuviams reikia ypač gerai įsigilinti. 
Tokiam įsigilinimui atėjo laikas ne tik dėl pasiekto mūsų tautos 
išsimokslinimo. Dabar mes pasklidome dėl Tėvynės pavergimo po 
platų pasaulį. Nežinantiems mūsų šalies, kitų valstybių žmonėms 
Teikia įtikinamai perduoti, įtvirtinti jų sąmonėje, kad Lietuva buvo 
pagal galimybes taiki ir darnios teisėtvarkos šalis ir kad viskas dabar- 
tiniojo okupanto sunaikinta, nusižengiant teisei ir teisingumui. 

Viena iš neabejotinų vertybių yra dar senaisiais laikais sufor- 
muluoti 1529, 1566 ir 1588 metų Lietuvos Statutuose tautų, reli- 

gijų ir luomų lygiateisiškumo principai. Tuose teisės dokumentuose, 
kaip minėjome, pasakyta, kad Valstybės teisynas garantavo lietu- 
viams ir visiems Lietuvos Didžiosios kunigaikštijos žemės čiabu- 
viams, rusams, prūsams, žemaičiams, mozūrams ir kitiems gyven- 
tojams, kokio luomo ir kilmės jie bebūtų, visas lygias jų teises ir 
bažnytines privilegijas. Valstybė tas teises vykdė ir saugojo žmones, 
ką patvirtina ir didelis pabėgėlių skaičius į Lietuvos valstybę iš 
Maskvos ir kitų rusų kunigaikštysčių. Lietuvos Statutas būvo didelė 
to meto teisinė naujovė. Tai Lietuvos tautos nusistatymas, kuris 
atsispindi ir naujųjų laikų teisėje, būtent Nepriklausomos Lietuvos 
visų parengimų Konstitucijose (kiek tai liečia tautybės ir religijas — 
ir 1938 m. konstitucijoje). 

Nepriklausomos Lietuvos visos Konstitucijos tautybių teisių 
klausimų buvo efektyvios, net savaip gal sunkinančios neturtingos 
valstybės tautinę daugumą. Vienok tautybių įstatyminė globa Nepri- 
klausomoje Lietuvoje buvo įgyvendinta kasdieniniame gyvenime. 
Už antisemitinius ir kitus išpuolius bausdavo pagal įstatymus, o 
šio pobūdžio stichiškas demonstracijas (antivokiškas, antilenkiš- 
kos ir įstatymų. Jau pradinėje mokykloje lietuviui mokiniui įžeidus 
ar užgavus tautinių mažumų atstovų jausmus (ypač žydų ir rusų, 
nes lenkus ir vokiečius kartais lietė tarpvalstybiniai konfliktai dėl 
Vilniaus ir Klaipėdos), jį direktorius išbardavo, dažniausiai išvary- 
davo su rašteliu iš klasės namo ir reikalaudavo ateiti abiem su 
tėvu pasiaiškinti. 

Hebrew Jeruzalės Universiteto studijoje pabrėžia (D. Levin), 
kad Lietuvos nepriklausomybę paskelbus «jie (Lietuvos žydija) iš 
pat pradžios buvo pradžiuginti lygiomis teisėmis, lygiai kaip ir plataus 
masto socialine ir kultūrine autonomija. Buvo sukurta švietimo ir 
kultūros sistema, pagrįsta tautinių reikmių vertybėmis ir naudojo 
Hebrew ir Yiddish kalbas ; jas naudojo beveik visa Lietuvos žydija ». 

Toliau Dovydas Levinas, remdamasis Jokūbu Leščinskiu, pažymi, 
kad Lietuvos žydai asimiliavosi lėtai dėka religingumo. « Jie iš 
gymio buvo žydai ir buvo pasišventę tautinei tradicijai [...], dide- 
liuose ir mažuose Lietuvos miestuose laisvai kalbėjo Hebrew, lygiai 
kaip ir Yiddish. Prieš antrąjį (pasaulinį) karą, niekur kitur pasau- 
lyje nebuvo tokio išprusimo lygio žydų tautinės inteligentijos kaip 
Kaune, Vilniuje ir kituose regiono (Lietuvos) miestuose » 6. 


“ Versta iš anglų kalbos pagal D. LEvINo straipsnį Participation of the Lithua- 
nian Jews in the Second World War. 

Mes, lietuviai, labai dėkingi Dovydui Levinui it Jokūbui Leščin- 
skiui už senosios iki 1840 m. ir naujosios (1918-1940) Lietuvos 
valstybių Žmogaus teisių ir jų praktiškų rezultatų nuoširdų pripa- 
žinimą. Toliau D. Levinas pažymi, kad iki II pasaulinio karo tau- 
tinė žydų būklė Lietuvoje apčiuopiamai nepakito, o prasidėjus karui, 
kasmet vis blogėjo ir pasiekė, nuo savęs pridursime — visų nelai- 
mei, liūdną krizę, kai 1940 metais Lietuvą okupavo Sovietų Sąjunga. 
Sovietai primetė Lietuvai svetimos valstybės konstitucijos proto- 
tipą, kurios 2-uoju paragrafu įkūrė Proletariato diktatūrą, 17-tuoju 
paragrafu primetė Sovietų Sąjungos įstatymus, 77-tuoju paragrafu 
įsteigė Specialius Sovietų sąjungos teismus ir visu tuo, ir kitomis 
piktadarybėmis, nepriklausomos Lietuvos teisę panaikino. Beje, 
sovietai piktavališkai neleido nurodyti, kad Lietuvos įstatymai 
pasilieka galioje, kas visuomet buvo praeityje padaryta, priimant 
kiekvieną naują Lietuvos konstituciją. 

Apibendrinant Žmogaus teisių klausimą, įtvirtintą nepriklau- 
somos Lietuvos konstitucijose, pasakytina, kad Europos ir Šiaurės 
Amerikos 35 valstybių Helsinkio Pasitarimo Deklaracijos doku- 
mentuose 1975 m. fiksuotos Žmogaus Teisės jau turėjo aiškią išraišką 
visų trijų parengimų (1529, 1566, 1588 m.) Lietuvos Statute, kurio 
veikimą sustabdė Rusija 1940 metais; tos Teisės buvo vėl įgyven- 
dintos visų parengimų (1919, 1920, 1922, 1928 ir 1938 m.) nepri- 
klausomos Lietuvos konstiiucijose. Tokia tauta, Sovietų Sąjungos 
ir viso pasaulio gėdai, negali būti pavergta, nes ji nuo amžių gyveno 
laisva teisėtvarkos valstybėje ir turi vėl grįžti į buvusią teisinę būklę. 
Lietuvių tautai iv jos tautinėms mažumoms nereikia rėksnių ir varg- 
valdiškai viršininkaujančių rūsų, atžagareiviškai puoselėjančių pagal 
Rusijos carūs Sovietų komunizmo kolonijinę imperiją. 

Deja, lietuviai ir pavergtoje tėvynėje ir išeivijoje dažniausiai 
miglotai suvokiu, kai visų laikų jų valstybės teisė iv visos konstitu- 
cijos nepriklausomybės laikais garantavo visiems valstybės pilie- 
čiams lygis teises ir demokratines laisves, tautinėms mažumoms — 
savasties išsaugojimą it mokyklų išlkikymą, teikiant paramą iš valsty- 
bės iždo. No lietuviai, o žydai, kitataučiai iškelia šiuos Lietuvos 
valstybės įstatymų privalumus iv tolerantiškumą tautinėms mažu- 
moms. Lietuvių nelaimė, sakyčiau gėda lietuvių tėvams ir jų vaikams, 
kad jie šitų dalykų nežino av net nenori Žinoti. 

Lietuviai nežino av nenori žinoti ir tokio dalyko, kad žemai- 
čių sostinėje "Telšiuose, pripažįstant pagal Lietuvos Didžiosios 
kunigaikštijos Statutą visoms tautinėms mažumoms lygias teises, 
1793 metis buvo atidaryta trimetinė mokykla, kurioje buvo dėsto- 
ma ir žydų kalba. Telšiuose buvo garsi, viena didžiausių pasau- 
lyje rabinų mokykla — Jašiva, į kurią atvykdavo studijuoti iš 

Amerikos, Afrikos, Mažosios Azijos ir daugelio Europos šalių. Ši 
rabinų mokykla apie 1938 m. buvo iškelta į Clevelandą Jung- 
tinėse Amerikos Valstybėse, kur veikia Telšių Jašivos vardu ir 
dabar. Kai kurie Lietuvos žydai menininkai Amerikoje nevengia 
prie pavardės pridėti prierašą «from Lithuania». Tai dera žinoti 
lietuviams. Tuo tarpu kaikurie pasimetę vergijoje lietuviai nega- 
luoja nepilnavertiškumu, nes sakyčiau nemoka mylėti kitų tautų. 
Žinant pavergtos tautos nelaimes tuos lietuvius galbūt galima 
suprasti, bet pagirti negalima. Ir pavergtoje Lietuvoje, beje, daug 
priregistruota visokių paminklų, tačiau Telšių Jašivos pastato ar 
jos griuvėsių, lygiai kaip ir Lietuvos suvereniteto saugotų žydų, 
taip pat daugumos liuteronų kapų niekas nesaugo ir jais nesirūpina. 

Susumuojant anksčiau pateiktus teisės turinio faktus, pažy- 
mėtina, kad jie yra labai svarbūs, tik mes tas vertybes paskleidžiame 
didžiųjų tautų sluoksniuose per mažai ir neryžtingai. Tai daug 
svarbiau negu su pasididžiavimu vien kalbėti, kad kadaise Lietuva 
laimėjo Žalgirio mūšį ir buvo nuo marių ligi marių, arba vien blez- 
dingėlę šokti ir daineles dainuoti. Tokia išeivijos lietuvių vadovy- 
bės laikysena apsiribotų tik tuo, kas Lietuva yva pati sau. Mūsų 
svarbiausias uždavinys — dirbti pozityvų, politinį darbą ir nuola- 
tos priminti, kas Lietuva yra kultūringoms ir demokratiškoms 
Vakarų pasaulio, taip pat naujoms Trečiojo pasaulio valstybėms. 
Gerbdami ir brangindami Amerikos laisvę ir jos institucijas, mes 
turime parodyti, kad esame subrendę ir darniai siekiame tai įgy- 
vendint Lietuvoje, atkuriant valstybinę nepriklausomybę. 


Ixž. ANTANAS RUDIS 

(Trumpa apžvalga) 


I. ŠIEK TIEK BIOGRAFINIŲ ŽINIŲ 


Kun. Juozas Vailokaitis gimė 1880.XII.17. Tėvai Petronėlė 
valsčiuje, Šakių apskrityje turėjo nemažą ūkį — 130 margų. 

Būdamas 17 metų, iš Marijampolės gimnazijos 1897 metų rudenį 
įstojo į Seinų kunigų seminariją, vėliau mokėsi Petrapilio Dvasinėje 
Akademijoje, kurią baigė Šv. Teologijos magistro laipsniu ; 1905.I1V. 
15 d. įšventintas į kunigus ir paskirtas Suvalkų Kalvarijos parapijoos 
vikaru. Po vienerių metų buvo perkeltas į Seinus redaguoti Šaltinio 
savaitraščio. Ten išbuvo apie 9 metus — iki 1915 metų pradžios. 
Kai vokiečiai užėmė Seinus, kun. J. Vailokaitis su laikraščio redakcija 
persikėlė į Vilnių, iš ten per Maskvą nuvyko į Petrapilį, kur veikė iki 
1918 metų vėlyvo rudens. 

1918 metų pabaigoje parvyko į Vilnių. Čia 1919 m. vasario mėnesį 
drauge su kitais veikėjais bolševikų buvo suimtas ir išvežtas į Rusiją. 
1919 m. birželio mėnesį Lietuvos valdžia pasikeitė su Sovietų Sąjunga 
kaliniais, ir kun. J. Vailokaitis grįžo į Kauną, kur išgyveno iki 1941 
metų birželio vidurio. 

Bolševikai per pirmuosius trėmimus kun. J. Vailokaitį suėmė ir 
nugabeno į Altajaus kraštą, Krivošensko rajoną, Brovkos kolchozą.. 
Trejus metus ten išlaikę, vėl grąžino į Lietuvą. Čia mažoje Paštuvos 
parapijoje, netoli Vilkijos, praleido paskutiniuosius savo gyvenimo 
metus. Mirė 1953.VIII.5. 


II. Jo VEIKLOS SRITYS 


Kunigas Juozas Vailokaitis buvo kelių talentų žmogus. Čia pami- 
nėsiu svarbesnes jo veiklos sritis : 


Organizatorius. — Jau 1897-1898 metais jis, būdamas pirmo kurso 
klierikas, 17 metų jaunuolis, su Vincu Mickevičium, irgi klierikų, 

(vėliau jis tapo garsiuoju bolševikiniu Kapsuku) ir kun. Pijum Biels- 
kiu Seinų kunigų seminarijoje suorganizavo slaptą lietuviškų 
knygų ir laikraščių skaitymą. Nuvykęs į Seinus Šaltinio redaguoti, 
jau kunigas, pablogėjusius laikraščio finansus ne tik pagerino, bet 
ir prenumeratorių skaičių padidino iki 15 tūkstančių. Anuo metu tai 
buvo nepaprastas laimėjimas. 

Gyvendamas Petrapilyje, leido ir redagavo laikraštį Vadas, 
suorganizavo pabėgėlius, įsteigdamas Liaudies Sąjungą, įsigijo spaus- 
tuvę, sudarė užuomazgą šv. Povilo draugijai, kuri turėjo tapti moterų 
vienuolynų, dalyvavo Lietuvių Tautos Taryboje, Rusijos Lietuvių 
Seimo Vykdomojoje Komisijoje, Vyriausioje Lietuvių Tautos Tary- 
boje Rusijoje, buvo Krikščionių Demokratų Centro Komiteto pir- 
mininkas. 

Kun. dr. K. M. Rėklaitis, artimas kun. J. Vailokaičio veiklos 
bendradarbis, aprašydamas ano meto veiklą Petrapilyje, sako, kad 
«+ Viso veikimo spyruoklė — spiritus movens — buvo kun. J. Vai- 
lokaitis, kurio išmintimi ir praktiškumu visi stebėjosi ir su noru 
bendradarbiavo jo nurodyta linkme » 1. 

Parvykęs į Lietuvą, uoliai ir sėkmingai dalyvavo politikoje, buvo 
trijų seimų atstovas, Katalikų Veikimo Centro pirmininkas, įvairių 
katalikiškų organizacijų narys. 


Spaudos darbinininkas. — Apie 12 metų uoliai dirbo lietuviškoje 
spaudoje. Buvo seiniškio Šaltinio redaktorius-leidėjas ir lietuviškos 
spaustuvės-leidyklos administratorius, Petrapilyje laikraščio Vadas 
leidėjas (ir redaktorius). Yra sudarytas jo išspausdintų Šaltinyje 256 
straipsnių sąrašas (apie 8!/, metų laikotarpio). Bet čia neįeina tie 
straipsniai, kurie Šaltinyje buvo išspausdinti, bet jo nepasirašyti. 
Vadinasi, jo straipsnių skaičius šiame laikraštyje būtų dar didesnis. 


Veikėjas-politikas-visuomenininkas. — Ne tik Seinuose, bet ir 
nepriklausomoje Lietuvoje reiškėsi visuomeniniame ir politiniame 
gyvenime. Buvo Katalikų Veikimo Centro pirmininkas, Ateitininkų 
Susišelpimo Fondo valdybos narys. Dalyvavo trijuose seimuose, 
būdamas Ūkininkų Sąjungos atstovu. Labai uoliai reiškėsi parengiant 
daugelį pačių svarbiųjų valstybės įstatymų, ypač ūkinio gyvenimo. 
Jo įtaka matyti parengiant, pavyzdžiui, žemės reformos, valiutos, 
Lietuvos Banko, bendrovių, mokesčių ir kitus įstatymus. 


Ūkinių įmonių kūrėjas. — Jis drauge su broliu Jonu sukūrė 
apie dešimtį akcinių bendrovių. Kelios pagrindinės išsilaikė per visą 
nepriklausomybės laikotarpį. Jos buvo nuolat gerinamos ir augo. 


1 Atsiminimai iš Petrapilio veiklos, žr. Tautos Praeitis, I t., 1959. 

Švietimo puoselėtojas. — Prieš I pasaulinį karą rašė Šaltinyje 
apie Žiburio, Saulės ir Žagrės draugijų veiklą, dalyvavo jų organi- 
zacijose, o nepriklausomoje Lietuvoje netiesiogiai įsijungė į švietimo 
darbą, skirdamas studijuojantiems stipendijas. 


III. ŪKINĖ KUN. J. VAILOKAIČIO VEIKLA 


Padaręs lyg ir dvi įžangas, pateikęs kelias biografines žinias ir 
suminėjęs jo veiklos sritis bendrai, šiuo kartu ribojuosi tik trumpai 
ir bendrai aprašydamas jo ūkinę veiklą. 

Kun. J. Vailokaičio ūkinę veiklą šiame rašinyje dalinsiu į dvi 
dalis. Pirmoje dalyje paminėsiu, kaip jis raštu, kalbomis, visuomenine 
veikla kovojo su carinės valdžios užmačiomis Lietuvą kolonizuoti 
rusais. Be to, paminėsiu jo veiklą kuriant nepriklausomą Lietuvos 
valstybę, ypač pirmuose trijuose seimuose, ir jo domėjimąsi Lietuvos 
pažanga ir krašto ūkinėmis problemomis. 

Antroji dalis apims jo praktišką ūkinę veiklą, kuri pasireiškė 
sukuriant keletą ūkinių įmonių, akcinių bendrovių ir sudarant naujus 
projektus ar finansiškai remiant jau sudarytuosius ; visa tai buvo 
naudinga Lietuvos pažangai bei lietuviams. 

Taigi šių dviejų kun. Vailokaičio ūkinės veiklos sričių trumpas 
aprašymas yra šio rašinio uždavinys. 


1. PRiEš I PASAULINĮ KARĄ IR KARO METU 


« Šaltinio » redaktorius ir spaustuvės vedėjas. — Reikia manyti, 
kad pirmųjų jo ūkinių užmojų idėja susiformavo gyvenant Seinuose 
ir redaguojant, leidžiant ir tvarkant Šaltinį bei spaustuvę ir leidyklą. 


Kad ši prielaida būtų aiškesnė, paminėsiu jo straipsnį Žemės 
reikalai Lietuvoje, išspausdintą Šaltinyje. Tas straipsnis buvo lyg 
paaiškinimas — įvadas Dūmos atstovo A. Bulotos kalbos, pasakytos 
Dūmoje apie neteisingą elgesį žemės tvarkymo komisijų ir valstiečių 
banko Lietuvoje. Vailokaitis, labai teigiamai vertindamas Bulotos 
kalbą, paminėjo kelias tos kalbos vietas bei mintis, pridėdamas 
ir savo nuomonę. Cituoju visą straipsnį : 


«+ Žemiau dedame p. A. Bulotos kalbą Dūmoje apie neteisingą elgi- 
mąsi žemės tvarkymo komisijų ir valstiečių banko Lietuvoje. Kalba 
graži ir turininga. Jeigu visuomet taip rūpestingai dirbtų Lietuvos naudai 
ir taip rimtai elgtųsi mūsų gerbiamas atstovas, tikrai būtų jam Lietuva 
dėkinga. 

A. Bulota savo kalboje atkreipė Dūmos akį į daromas mums netei- 
sybes, mus gi lietuvius perspėja, kad nesnaustume, bet šoktumėm viso- 

mis pajėgomis prie darbo. Nurodytas toje kalboje svarbiausias mūsų dienų 
reikalas, didžiausias pavojus. 

Valdžia, turėdama daug pinigų, perka dvarus Lietuvoje ir dalija 
juos rusams « poselancams», nors lietuviai maldaute maldauja, kad ir 
jiems būtų duotas bent sklypelis žemės. Patys Kauno banko valdininkai 
pripažinę žmonėms, jog daugis lietuvių prašo žemės, bet tie visi prašymai 
esą išmetami balon. Duodama, tiesa, ir lietuviams po šiek tiek banko 
pirktosios žemės, kad akis apdūmus. Parodo tai skaitlinės. Rusams valstie- 
čiams bankas paskyrė 22 dvarus, turinčius 21 tūkstantį dešimtinių žemės, 
lietuviams valstiečiams vos 4 dvarai teišdalyta su 4 tūkstančiais aštuo- 
niais šimtais dešimtinių. Atsiminę, jog Lietuva susideda ne iš rusų, bet 
iš lietuvių, aiškiai matysime, kokia didelė neteisybė mums daroma. 

Toliau galima dar daugiau pikto laukti, nes valdžia kaskart labiau 
stengiasi išplėšti mums lietuviams žemę ir rusais ją apgyvendinti. 

Buvo mums uždrausta per 40 metų spauda. Vargome, nykome 
tamsybėse. Dabartinis valdžios darbas nemažiau neteisingas, ne mažesnę 
darąs mums skriaudą. Atimama mums žemė, kurią mūsų tėvai-protėviai 
savo krauju ir prakaitu laistė, kuri nuo amžių mums lietuviams turi pri- 
klausyti, o atiduodama rusams ateiviams, tiesiog suteršiantiems mūsų 
kraštą. Tie atėjūnai dažniausiai tamsūs, žemos doros žmonės. Jau į patarlę 
inėjo, kad valdžia arkliavagius Lietuvoje veisia. 

Taip, veržimas žemės iš lietuvių yra mums baisesnis, negu spaudos 
uždraudimas. Netekę žemės, nebeteksime tėvynės ! į 

Mokėjome atstatyti savo krūtinės, kuomet reikėjo savo kalbą apginti, 
mokėkime eiti visi išvien, mokėkime nesiduoti, kuomet norima mums 
antras brangiausias turtas — žemė išplėšti. 

Kas gi mums daryti ? 

Dvarai bankrutuoja. Anksčiau, ar vėliau jie išnyks. Kol kas dar 
girios juos prilaiko, bet girių nebtekę, turės ponai savo dvarus pardaviman 
statyti. 

Valdžia juos perka, turime ir mes pirkti. Tiesa, pajėgos nelygios. 
Valdžia gali pinigus rieškutėmis berti: jos rankose milijonai, bet ir mes. 
vis tik galime ir privalome dirbti. 

Negalėsime inkurti banko panašaus valstiečių bankui, nes valdžia 
neleis, bet už tatai galime daryti smulkias draugijas, gali atskiri Žmonės 
užsiiminėti pirkimu ir pardavimu žemės. Ton pusėn mums ir reikėtų 
krypti. Žemės pirkimo kuopelėms gali gerai klotis. Ligi šiol patys vals- 
tiečiai susidėję nusipirko ir pasiskirstė tarp savęs jau ne vieną dvarą. 
Esant tam tikroms draugijoms, darbas, be abejo, daug geriau klotųsi. 
Reikia tikėtis, kad ir dvarininkų tarpe atsiras žmonių, suprantančių mūsų 
krašto reikalus, kurie neapsiims žemės rusams atėjūnams parduoti su 
vietinių gyventojų skriauda. 

Pradėkime tik rimtai ir tesėdami dirbti, o vaisių, be abejojimo, susi- 
lauksime gerų! 3. 


2 J. VamLokamis, Žemės reikalai Lietuvoje, žr. Šaltinis, 1910 m. 12 nr. 

Už šį straipsnį kun. J. Vailokaitis gavo 3 mėnesius kalėjimo ir 
dar sumokėti piniginę baudą — 150 rublių. 

Tada Šaltinio tvarkytojai — kunigai sutarė pakeisti atsakingąjį 
redaktorių — leidėją (kun. J. Vailokaitį) kitu asmeniu, kūrį rusai 
netaip persekiotų, bet kun. J. Vailokaitis vis vien buvo laikomas 
Šaltinio moderatorium. Be to, jis administravo spaustuvę-leidyklą. 


Prekybos ir pramonės draugija. — Kun. J. Vailokaitis savo min- 
tis, skelbiamas raštu, ir vykdė. 1912 metais suorganizavo Prekybos 
ir Pramonijos draugiją Broliai Vailokaičiai ir Bendrovė. Į bendrovės 
veiklą įsijungė ir jo jaunesnysis brolis Jonas, kuris tuo metu dirbo 
Marijampolės lietuvių bendrovėje — sindikate Žagrė. 

Čia reikia pastebėti, kad toliau beveik visi Vailokaičių ūkiniai 
užmojai buvo vykdomi abiejų brolių. Todėl kalbant apie šią sritį, 
dažnai minima tik Vailokaičių pavardė, neminint vardų (kunigo 
Juozo ar Jono). Kun. Juozas Vailokaitis betgi buvo visos jų veiklos 
ir galva, ir.širdis. Žinoma, čia nenorima sumažinti ir brolio Jono darbų 
vertės. Apie tai reikėtų kalbėti atskirai. 

Seinuose leidžiamame laikraštyje Spindulys yra šios bendrovės 
toks skelbimas : 


« Prekybos ir Pramonijos Draugija 
Broliai Vailokaičiai ir B-vė Kaune (Netoli katedros bažnyčios) : 
I. Perka ir parduoda dvarus susyk arba dalimis 
II. Apsiima parceliuoti dvarus ir tarpininkauti jų pardavime ir užsta- 
tyme paskolos įstaigose 
11. Norintiems pirkti žemės, suranda tinkamą vietą 
IV. Tarpininkauja ūkininkams jų žemės pardavime, jei kas nori parduoti 
V. Perka, parduoda ir tarpininkauja pardavime miestuose namų ir kitų 
nekilnojamų turtų 
VI. Duoda paskolas užstatant nekilnojamą turtą 
Draugija atlieka visus matavimo ir girininkavimo darbus. 
Sustato planus perkant ir parduodant žemę, skaldant į kolonijas prie 
parceliacijos, kilus ginčams patikrina ribų (gronyčių) tikrumą, inkainuoja 
žemę, daro smulkią taksaciją girių, užveda girinį ūkį prie pardavimo, 
išskirsto į dalenkas ir t.t. 
Visi darbai atliekami pigiai ir sąžiningai. 
Adresas laiškams: « Bratja Vailokaitic i Ko» gor. Kovno 
Telegramoms : «+ Kovna Vailokaitie» (rusų kalba) 
Telefono Nr. 294 Telefono Nr. 29493. 


Skelbimo šonuose įrašyta : «4115.000 rublių garantijos ». 


š Spindulys, 1914.VI.17, 12 nr. 

Iš šio skelbimo matyti, kokius darbus bendrovė ėmėsi dirbti. 
Kitas skelbimas rodo, kad draugija priiminėjo indėlius kaip kredito 
įstaiga. 

Bendrovės pagrindinė įstaiga buvo Kaune. Reikia manyti, kad 
kita jos įstaiga ar atstovas buvo ir Seinuose, nes ir ten žmonės pasi- 
dėdavo pinigus (Yra apie tai paliudijančių). Ji neilgai teveikė, nes 
kilęs I pasaulinis karas jos normalią veiklą nutraukė. Tačiau keletą 
dvarų nupirko ir pardavinėjo lietuviams. 

Per karą Vailokaičiai visiškai bendrovės nelikvidavo. Jonas 
veikė Kaune (o gal ir Pilviškiuose), o kun. J. Vailokaitis « nusigabeno » 
bendrovę ir į Maskvą bei Petrapilį, o nepriklausomybės pradžioje 
bendrovė dar veikė Kaune. Ūkio Banko veiklą beplečiant, bendrovė 
tyliai buvo likviduota. 

Apie šios bendrovės reikšmę ir vertę dr. Kazys Grinius, buvęs 
prezidentas, taip rašo : 


« Šia proga verta prisiminti, kad buvo kilusi mintis Lietuvoje buvu- 
sius dvarus parceliuoti lenkams. Lenkai norėjo išpareeliuoti šalia Ochot- 
nikų esantį Jonavičių dvarelį. Bet kun. Juozas Vailokaitis suorganizavo 
« Brolių Vailokaičių Banką» ir nupirko šį dvarelį. Lenkų kolonistai jo 
jau negalėjo gauti. Tai buvo tikras kovos būdas su Lietuvos parceliuotojais. 

Nors 1914-1918 metų karas ir kiti įvykiai tą kovą pakreipė žemės 
reformos pusėn ir apgynė Lietuvą nuo lenkų kolonistų, bet kun. Vailo- 
kaičiui tenka to reikalo pradžios garbė. Tiesą pasakius, Vailokaičių bankas 
neilgai gyveno ir nedaug dvarų teišparceliavo, o į žemės reformą tas 
sumanymas neturėjo įtakos, bet kun. Juozui Vailokaičiui tą garbę reikia 
pripažinti. Jis padarė pirmuosius žingsnius telkti lietuvių kapitalą į banką, 
t. y. steigti lietuviškus bankus » *. 


2. Jo ŪKINĖ VEIKLA NEPRIKLAUSOMOJE LIETUVOJE 


Kun. Juozo Vailokaičio gyventas laikotarpis nepriklausomoje 
Lietuvoje (apie 23 metai) dalytinas į du tarpsnius: pirmieji 6-7 
metai (1919-1926) ir likusieji iki bolševikų okupacijos. 

Ypač žymi jo veikla pirmaisiais valstybės kūrimosi metais. Jis 
turėjo neišsenkančią energiją ir daug gerų planų, nes tuo pačiu metu 
(1919-1926) labai uoliai dalyvavo politiniame gyvenime ; buvo ne tik 
trijų seimų atstovas, bet dalyvavo kai kuriose seimų komisijose ; 
be to, organizavo privačias ūkines įmones, dažniausiai akcinės ben- 
droves. 


* K. GRiINIUS, Atsiminimai ir mintys, IX dalis, 209-210 psl. 

Vailokaičio veikla seimuose. — Steigiamajame Seime (1920-22) 
jis buvo Konstitucijai parengti komisijos narys ir Ekonominės komi- 
sijos pirmininkas. Steigiamojo Seimo posėdžiuose jis kalbėjo 128 
kartus, Ekonominė komisija turėjo 90 posėdžių. Ši komisija pateikė 
Steigiamojo Seimo plenumui svarstyti visus pagrindinius Lietuvos 
ūkį, jo organizavimą bei tvarkymą liečiančius įstatymų projektus: 
žemės reformos, ūkinių bendrovių, piniginio vieneto, Lietuvos Banko, 
Lietuvos Kooperacijos Banko, akcizo mokesčių, muitų tarifų, valsty- 
binio žemės mokesčio ir kitų įstatymų projektus. 

Jis ne tik dalyvavo Ekonominėje komisijoje įstatymų projektų 
svarstyme, bet Steigiamojo Seimo posėdžiuose pasakė svarbių tais 
klausimais kalbų. Kai kurias gal būt reikėtų atskirai aptarti ar studi- 
juoti. Galima paminėti, pavyzdžini, kun. J. Vailokaičio kalbą, pasa- 
kytą žemės reformos reikalais 1921.V.3 Kun. V. Bagdanavičius šią 
kalbą aptarė ir nagrinėjo ilgame straipsnyje, pavadintame pagal 
Vailokaičio žodžius *. 

Pirmajame Seime (1922-1923) jis buvo Ekonominės komisijos 
narys ; seime kalbėjo 7 kartus. 

Antrajame Seime (1923-1926) jis dirbo Finansų ir Biudžeto komi- 
sijoje ir Užsienio komisijoje. Seime kalbėjo 26 kartus. 

Dalyvaudamas seimuose, jis rūpinosi lietuvių reikalais, ypač kad 
neįsigalėtų Lietuvoje užsieniečiai prekybininkai bei pramoninkai, 
kad jie, investuodami kapitalą, neįgytų per daug teisių, neužgožtų 
šio krašto ūkio ir kad krašte nepradėtų šeimininkauti. Tuo tarpu kai 
kurių mažumų atstovai norėjo, kad būtų išleisti tokie įstatymai, kurie 
leistų laisvai dalyvauti ekonominiame gyvenime ir ne Lietuvos 
piliečiams. 

Kun. J. Vailokaitis matė, kad krašte visko stokoja, ir kad lietuviai 
beveik nieko neturi: nei pakankamai žinių (specialistų), nei pakan- 
kamai sukauptų turių (kiek jų buvo, tai ne lietuvių rankose). Nėra 
krašte ir natūralių žemės turtų. 

Iš gausių to meto jo darbų matyti, kad jis labai daug norėjo 
aprėpti, įvairias ūkio sritis suorganizuoti trumpiausiu laiku, kad tik 
nereikėtų bet kurių ūkio sričių atiduoti svetimtaučiams. Jo kalbos 
seimuose, svarstant aprėžtos atsakomybės bendrovių, akcinių bendro- 
vių ir Lietuvos Banko įstatymus tai rodo. Jis ne tik skelbė savo 
pažiūras, bet ir praktiškai vykdė įvairius ūkinius užmojus. Didesnę jų 
dalį čia suminėsime. 


Ūkio Bankas. — Pirmoji Vailokaičių įmonė nepriklausomoje 
Lietuvoje buvo Ūkio Bankas (pradžioje vadinamas Lietuvos Ūkio 


5 Mes kuriame, vyrai, valstybę, žr. Draugas, 1981.11.14, (38)7 nr. 

Bankas). Įstatai įregistruoti 1919 m. vasario mėn. 16 d. Bankas 
greitai plėtėsi ir išaugo į didžiausią Lietuvoje privatų banką. 1939 
metų pabaigoje balansas buvo 68,4 milijonai litų. Krašte turėjo 
28 skyrius. Jis buvo Vailokaičių veiklos centras. 

Svarbų tautinį ir valstybinės reikšmės vaidmenį Ūkio Bankas 
suvaidino įvedant litą. Galima sakyti, kad jis litą išgelbėjo nuo 
žlugimo. Buvęs paskutinis Ūkio Banko generalinis direktorius Jonas 
Matulionis savo atsiminimuose rašo, kaip pirmas lito pasirodymo 
dienas rinkoje prekybininkai ir pramonininkai (beveik visi buvo 
ne lietuviai) lito neėmė, o atsiskaitė markėmis. Ūkio Bankas paskelbė, 
kad keičia litus į dolerius ir kitą užsienio valiutą, tuo būdu pakelda- 
mas ir išlaikydamas lito vertę. Tai matydami, fabrikų darbininkai 
ir prekių pardavinėtojai ėmė reikalauti atlyginimų ne markėmis, 
o litais. Tokiu būdu įmonių savininkai buvo priversti ieškoti litų 
ir jais atsiskaityti. Taip litas įsitvirtino Tinkoje. 

Ūkio Banko elgesio reikšmę padidina ir šioji aplinkybė. Tik ką 
suorganizuotas Lietuvos Bankas tuo metu neturėjo nei kapitalo, nei 
užsienio valiutos, kad būtų galėjęs litą įtvirtinti. 

Ūkio Bankas turėjo priešų, ypač ne lietuvių, kurie norėjo kaip 
nors pakenkti ar jį priversti bankrutuoti. Tačiau Vailokaičiai išmintin- 
gai tvarkė, nugalėjo visas kliūtis, ir bankas stiprėjo, augo ir išsilaikė 
iki nepriklausomybės netekimo. 


Akcinė bendrovė + Metalas ». — Dar prieš lito įvedimą Vailokai- 
čiai nupirko didžiulę metalo apdirbimo įmonę iš vokiečių bendrovės 
« Br. Šmidt ». Įmonė Kaune veikė nuo 1869 metų. Jos gaminiai buvo 
paplitę po visą carinę Rusiją. Nutrūkus bet kokiems ryšiams su Rusija, 
Šmidtų fabrikas nustojo rinkų iv negalėjo savo gaminių parduoti, 
o gamyba Lietuvos ūkio reikalams nebuvo pritaikinta. Krintant 
pinigų vertei, savininkai nutarė Lietuvoje likviduotis. Vailokaičiai 
pasinaudojo ta proga ir fabriką (bendrovės akcijas) nupirko, gamybą 
pritaikė Lietuvos ūkiui, ypač žemės, ir gerai vertėsi. 1939 metų 
pradžioje jo balansas buvo 12,5 milijonų litų. 


Akcinė bendrovė «Palemonas» (Plytų gamybos įmonės). — Kun. 
J. Vailokaitis, svarstant žemės reformos įstatymą, ne kartą Stei- 
giamojo Seimo posėdžiuose minėjo, kad Lietuva turėtų būti mūrinė, 
kad krašte neužtenka miškų tinkamai įgyvendinti žemės reformai ir 
atstatyti karo sugriautam ūkiui. Jam atrodė, kad yra būtina organi- 
zuoti mūrinę statybą. Dėl to reikią imtis statyti plytines. Taip jis 
įsteigė akcinę « Palemono » bendrovę netoli Kauno ir pradėjo gaminti 
plytas, čerpes ir kitus molio gaminius. 

Vailokaičiai bendrovės įstatuose įrašė : « Bendrovės tikslas yra : 
Lietuvos pramonę ir statybą kelti ir Lietuvos miškų eikvojimą ma- 
žinti ». Nė viena kita Lietuvoje veikusi privati ūkinė bendrovė nebuvo 
savo įstatuose įsirašiusi tokio gražaus, visam kraštui naudingo tikslo. 
Jos balansas 1939 metų pradžioje buvo 11,7 milijonų litų. 

Akcinė «+ Palemono» bendrovė 1939 metais visame krašte jau 
turėjo 6 ar 7 plytines ir gamino daugiau kaip pusę visų pramoninių 
Lietuvoje naudojamų plytų. 

Šios trys įmonės (Ūkio Bankas, Metalas ir Palemonas) veikė visą 
nepriklausomybės laikotarpį, ir jos buvo gerinamos ir plečiamos. 
1924 metų pabaigoje Mažulis (kun. J. Vailokaičio slapyvardis) rašė, 
kad « Ūkio Bankas su visomis fabrikomis kelia Lietuvos pramonę, 
gerina Lietuvos ūkį ir padeda ūkininkų reikaluose. Užtat ir Žemės 
ūkio parodose kasmet Ūkio Banko fabrikos gauna aukso medalius ir 
pats Ūkio Bankas yra apdovanotas aukso medaliu už Lietuvos 
pramonės kėlimą » Š. 


Kitos bendrovės. — Be šių bendrovių, Vailokaičiai buvo įkūrę 
dar keletą: 
1. Medžio pramonėje ir prekyboje — akeines bendroves « Me- 
dis » ir « Venta ». 
2. Žuvininkystės srityje — akcinę bendrovę «Spėka ». 
3. Linams ir sėmenims eksportuoti — akeinę bendrovę « Linas ». 
4. Akcinę bendrovę « Eksimportas ». 
Jos betgi ilgiau neišsilaikė ir buvo tyliai sulikviduotos. 


Akcinė bendrovė « Maistas». — Atskirai reikia paminėti 1923 
metais Vailokaičių įsteigtą akcinę « Maisto » bendrovę. Ši bendrovė 
per trumpą laiką pastatė šalia Kauno didelį modernų mėsos perdir- 
bimo fabriką su skerdyklomis ir šaldytuvais. Tačiau po dvejų ar 
trejų metų didžiąją bendrovės akcijų dalį perleido kooperatyvams : 
Lietuvos Ūkininkų Sąjungai, Lietuvos Žemės Ūkio Kooperatyvų 
Sąjungai ir kooperacinei bendrovei « Eksimportas ». Vėliau « Mais- 
to» bendrovė buvo visiškai valdžios kontroliuojama ir valdoma. 
Vailokaičių nuopelnas čia yra tas, kad nepriklausomybės pradžioje 
pastatyta ir visiškai įrengta įmonė vėliau davė kraštui daug naudos. 
Bolševikiniai okupantai dar labiau ją išplėtė ir jos gaminius ekspor- 
tuoja į daugelį kraštų. 


Cukraus pramonės kūrimas. — Vailokaičiai daug prisidėjo prie 
cukraus pramonės suorganizavimo. Jie pirmieji (per Ūkio Banką) 
suorganizavo cukrinių rūnkelių auginimą, siuntė cukrinius runkelius 


* Artojo Kalendorius, 1925 m., 72 psl. 

į Rytprūsius ir Latviją, norėdami ištirti, kiek Lietuvoje užauginti 
cukriniai runkeliai yra cukringi ir ar tinka cukraus gamybai. Jie 
taip pat įsirengė savo laboratoriją ir joje darė tyrimus. Vėliau Ūkio 
Bankas tą laboratoriją padovanojo Kauno Universitetui. 

Be to, buvo sudaryta komisija (į tą komisiją įėjo ir Žemės Ūkio 
ministerijos ir Žemės Ūkio Rūmų atstovai), kurios uždavinys buvo 
patirti, ar Lietuvoje galima auginti cukrinius runkelius ir įtikinti 
vyriausybę, kad Lietuvoje statytų cukraus fabrikus. Po tokių pir- 
minių pastangų buvo pastatytas ir 1931 metais pradėjo veikti pirmas 
cukraus fabrikas Marijampolėje. (Pastatytas aštuoneriais metais 
vėliau už « Maisto » fabriką). 


Kiti užmojai. — Ūkio Bankas turėjo nemažus sandėlius Alek- 
sote prie Nemuno kranto. Trumpai prieš karą buvo sumanyta juos 
pertvarkyti ir paversti vadinamais tranzitiniais sandėliais. Jie turėjo 
sudaryti atskirą įmonę. 

Be to, už Aleksoto buvo pradėti statyti daugiabučiai gyvenamieji 
namai, tai lyg kondominijumai. 

Kun. Juozui Vailokaičiui visą laiką rūpėjo ir visuomeninis bei 
valstybės ūkis. Prieš bolševikų okupaciją jis įteikė Finansų ministrui 
projektą, kaip valstybė, įsteigdama javų monopolį, padėtų žemės 
ūkiui. 


IV. PELNO NAUDOJIMAS 


Vailokaičiai sukūrė, matuojant Lietuvos ūkio mastu, nemažas 
įmones. Ūkio Banko pagrindinis kapitalas buvo 15 milijonų litų. 
Banko akcijų-broliai, Juozas ir Jonas, turėjo po lygiai. Tai tikri 
lietuviai milijonieriai. 

Tačiau kun. Juozas Vailokaitis savo pragyvenimui ne per daug 
išleisdavo, o geroką gauto pelno dalį aukojo. Jis buvo labai gero būdo 
ir geros širdies. Nuo pat kunigavimo pradžios jis sielojosi lietuvių švie- 
timu. Todėl labai daug aukojo mokslus einančiam jaunimui. Lietuvių 
Enciklopedijoje rašoma, kad Vailokaičiai davė apie du šimtus stipen- 
dijų. Buvo bandyta apskaičiuoti, kiek jie per nepriklausomybės 
laikotarpį galėjo išleisti stipendijoms ir įvairioms kitoms aukoms. 
Apytikriai galima sakyti, kad ne mažiau, kaip 600 tūkstančius litų. 

Tačiau visų aukų negalima tiksliai apskaičiuoti, nes dalis jų 
nėra niekur paminėta ar užrašyta. Apie tai yra žinoma vien tik iš 
gavusiųjų pasisakymų. Vadinasi, čia minima suma susidarytų daug 
didesnė. 

1925 metų Lietuvos Ūkio Banko išleistame Artojaus kalendoriuje 
yra kun. J. Vailokaičio straipsnis, pasirašytas Mažulio slapyvardžiu. 
Straipsnyje taip rašoma : 

+ Ūkio Bankas nuo pat pradžios įsisteigimo buvo ir tebėra lietuvių 
bankas. Kas tik Lietuvai brangu, visa tai Ūkio Bankas stengėsi remti ir 
kelti. Nė viena, tur būt, lietuvių įstaiga nėra paaukojus tiek pinigų viso- 
kiems lietuvių reikalams, kaip Ūkio Bankas. Užtenka atsiminti, kad, 
atvaduojant Klaipėdos kraštą, vienas iš pirmutinių ėjo į pagalbą Ūkio 
Bankas. Jis siuntė sukilėliams maistą, jis aukojo dideles sumas pinigų. 
Taip pat ir kitose srityse jaučiamas noras, kur tik galima ir kaip galima, 
lietuviams padėti. 

Lygiai ir kitose labdarybės srityse Ūkio Bankas yra visiems žinomas. 
Nėra, tur būt, žymesnės draugijos, kuri nebūtų gavusi pašalpą iš Ūkio 
Banko. Išskaičiuoti visų aukų, skaitomų kasmet šimtais tūkstančių litų, 
šiame trumpame aprašyme nėra galima. [...] 

1924 metais Ūkio Bankas yra išdalinęs apie pusantro šimto tūkstančių 
litų, šelpdamas einančius aukštuosius mokslus studentus. Daugiau kaip 
šimtas žmonių buvo nuolatos Ūkio Banko šelpiami. Ūkio Bankas nori, kad 
jauna atgimstanti Lietuva kuo greičiausiai galėtų susilaukti daug šviesių, 
išėjusių aukštuosius mokslus žmonių, kurie galėtų dirbti Lietuvai ir 
savo darbais ją stiprinti. [...] 

Šalia labdarybės darbų Ūkio Bankas deda visas pastangas, kad Lie- 
tuvos ūkis kuo geriausiai galėtų pakilti. Jis imasi labai sunkių ir mažai 
jam pačiam pelningų darbų, kad tik padėtų pagerinti ūkininkų reikalus 
ir sumažintų jų vargus». 


Reikia pridurti, kad iš tikrųjų nebuvo Lietuvoje kito tokio žmo- 
gaus, kaip kun. Juozas Vailokaitis, kuris darbais būtų taip mylėjęs 
savo kraštą ir lietuvius. 

Norėčiau užbaigti šį rašinį ištrauka iš laiško, rašyto vieno geriausių 
Lietuvos ekonomistų, prof. Vlado Jurgučio, Mykolui Krupavičiui : 


« Mano minėtas ekonomistas (Vailokaitis, Red.) pradėjo be skatiko 
organizuoti uogų ir grybų eksportą. Ir pamažu vis platesniu ir didesniu 
mastu vystydamas darbą buvo sukūręs stambias įmones. Jį vertė kaž- 
kokia nežinoma jėga į ūkio statybos darbą, kai kitus garsius vyrus kaž- 
koks nesuprantamas genijus stumia į mokslo ir meno kūrybą. Tokiems 
žmonėms paprastai mažai rūpi asmeninė nauda, jiems svarbus yra patsai 
darbas. Ekonomistas buvo kietas įmonėje, nes kitaip darbas neįmanomas, 
bet duosnus namie. Žinau nemaža mokslo jaunimo ir šiaip į vargą pate- 
kusių žmonių, kuriems jis ištiesė duosnią pagalbos ranką. Kelis kartus jis 
ir per mane, niekieno neprašomas, yra aukojęs palyginti stambias sumas, 
įprašydamas nesakyti, iš kokio šaltinio pareina lėšos. Jis stengėsi dirbti 
savo darbą, nedarydamas niekam žalos, nebent tik sau ar savo vardui 
tam tikrų žmonių akyse. Ekonomikos jį mokė ne profesoriai, ne knygos, 
bet pats gyvenimas, kurio reiškinius sugebėjo stebėti, analizuoti, lyginti 
ir iš jų daryti išvadas [...] Mirė tikru ubagu, bet kilnia nuotaika » *. 


JONAS SAKAS 


* Tėvynės Sargas, 1972 m. 1 nr., 152-154 psl. 


THE REV. J. VAILOKAITIS CONTRIBUTION TO LITHUANIA'S 
ECONOMY 


by 

Summary 


Juozas Vailokaitis (1880-1953), the son of a prosperous farmer, fini- 
shed his studies at the St. Petersburg Catholic Theological Seminary and 
was ordained a priest in 1905. He made his mark as a talented, steadfast 
and successful organizer in the fields of culture, politics and business. 

For 10 years (1906-15) he edited, published and managed the Catholic 
weekly Šaltinis (The Source). During World War I (1915-18) he was highly 
active in the Lithuanian refugee community at Petrograd, where he orga- 
nized the Lithuanian Association, published the newspaper Vadas (The 
Leader), acguired a printing press, initiated the founding of a convent, 
and participated in Lithuanian charitable and political organizations. 
Upon his return to Lithuania, he was arrested by the invading Bolsheviks 
ir Pebruary, 1919, shipped back to Russia, and released half a year later. 

From 1920 to 1926 he was elected to all three Lithuanian parliaments, 
where, as an influential member of the Catholic Farmers' Association, 
he helped draft and pass much significant legislation, especially in the 
economic sphere. 

In addition to his work in parliament, he and his brother, Jonas Vai- 
lokaitis, founded approximately 10 stock companies, of which the Farmers' 
Bank (15 million litas in capital assets), the metal processing firm Metalas, 
and the clay and brick manufacturing company Palemonas lasted until 
the Bolshevik oceupation of 1940. In 1924-25 he built Maistas, the first 
modern meat-processing plant in Lithuania, helped introduce the culti- 
vation of sugar beets and the development of a sugar industry, organized 
transit warehouses, etc. All of these activities filled essential needs in the 
economic reconstruction of Lithuania. 

A large portion of the profit from these enterprises were earmarked 
for the support of students, the arts and various organizations such as the 
Ateitininkai, the Pavasarininkai, and the Marians. 

In 1941 he was deported by the Russians to Siberia. Five years 
later he was allowed to return to Lithuania and served as the pastor of a 
small parish until his death. 


SENOSIOS LIETUVOS VALSTYBĖS PRAMONINIMAS 


Lietuvoje, taip kaip ir kituose kraštuose, nuo priešistorinių laikų 
palaipsniui vystėsi namų gamybinė pramonė. Iš pradžių gaminosi 
sau atskirų ūkių gyventojai. Vėliau atsirado nagingi savamoksliai 
amatininkai. O kad senovės Lietuvoje būta nagingų amatininkų, 
liudija nuo priešistorinių laikų lietuvių gyventose žemėse rastieji 
apyvokos dirbiniai daryti iš akmens, kaulo, žalvario, bei geležies, 
o taip pat ginklai ir papuošalai !. 


Prieš pramoninis laikotarpis. Privati gamyba. — Nors ir nedi- 
deliais kiekiais, žalvario amžiuje Lietuvoje buvo gaminami amati- 
niai gaminiai, kaip tai įvarios formos kirviai ir papuošalai. Geležies 
amžiuje amatinė gamyba padidėjo ir pradėjo aprūpinti krašto gyven- 
tojus dideliais kiekiais įvairiausiais darbo įrankiais, ginklais ir papuo- 
šalais. Ta gamyba vyko įvairiose Lietuvos dalyse *. 

Beveik kiekvienas dvaras ar ūkis buvo savistovus ir lietuviai 
pasigamindavo, kas jiems buvo reikalinga: susiverpdavo siūlus ir 
drobes baltiniams bei gelumbės rūbams išsiausdavo, žvėrių ir gyvu- 
lių kailius išsidirbdavo, bei drabužius ir apavą pasisiūdavo. Pasi- 
darydavo ir kitus reikalingus dalykus, kaip tai indus, baldus, veži- 
mus, pakinktus, ginklus bei įvairius įrankius š. 

Bet matyti, kad to, ką lietuviai turėjo ir sugebėjo, neužteko, 
nes didysis Lietuvos kunigaikštis Gediminas, norėdamas pakelti 
Lietuvos medžiaginį gerbuvį, 1323 metais rašytais laiškais į Vakarų 
Europą bandė kviesti trūkstamų amatininkų 4. Jisai iš Hanzos 
miestų kvietė į Lietuvą riterius, ginklanešius, pirklius, gydytojus, 
kalvius, vačius, kailiadirbius, malūnininkus, krautuvininkus ir kitus 
amatininkus 5. Tačiau dėl to meto Vokietijos kunigaikščių ir Kry- 


1 Pramonę kuriant ir gamybą plečiant, žr. Lietuvių Inžinierių ir Architektų Me- 
traštis, I t., 4 dalis, Bostonas, 7-8 psl. Toliau cituojama sutrumpintai : Pramonę kuriant. 

* Lietuvių Enciklopedija, X. t., Bostonas 1957, 405 psl. 

* Pramonę kuriant, 8 psl. 

* Ten pat. 

* K. MEšKauUSKAS, V. PuRoNAsS, M. MEšKAUSKIENĖ, J. JuRcinIs, Lietuvos 
pramonė ikisocialistiniu laikotarpiu, Vilnius, 1976, 20 psl. Toliau cituojama sutrum- 
pintai: MEšKAUSKAS ... Lietuvos pramonė. 

žiuočių Ordino priešiškumo Gediminui užsimojimo įvykdyti 
nepavyko 6. 

Tačiau Lietuvos kunigaikščių pastangos nenuėjo ir visai veltui, 
nes jau Vytauto Didžiojo laikais (1392-1430) ir vėliau Lietuvos prie- 
piliuose, miestuose, dvaruose ir kitose gyvenvietėse darbavosi jau 
visa eilė amatininkų : kalviai, šaltkalviai, tekintojai, skardininkai, 
auksakaliai, cino liejikai, anglininkai, degutininkai, dračiai, mūri- 
ninkai, akmentašiai, dailidės-statybininkai, staliai, račiai, odininkai, 
balniai, batsiuviai, audėjai, knygrišiai, laikvodininkai, aludariai, 
duonkepiai, žvejai, plaukų kirpėjai, chirurgai, ir kiti ?. 


Amatai. — Amatų pramonėje meistras prekę gamino pats vie- 
nasŠ. Gamyba virsta amatu tada, kai gamintojas — amatininkas — 
ima pragyventi tik iš tos specializuotos gamybos. Susikūrus suvieny- 
tai Lietuvos valstybei, amatams plėstis susidarė palankesnės sąly- 
gos ypač Didžiojo Lietuvos Kunigaikščio dvaruose ir XIV amžiuje 
besikuriančiuose miestuose kur amatai paėmė smulkios pramonės 
formą. Tuo laiku amatininkai buvo svetimšaliai, dažniausiai atsi- 
kėlę iš Vokietijos ?. 

Penkioliktame ir šešioliktame amžiuje amatai netik buvo sti- 
priai išsispecializavę, bet jau atsirado ir įvairių dirbtuvėlių. Tie 
amatininkai gamino ne tik įvairius ūkio padargus, indus, puodus, 
plytas, balnus, bet jų tarpe yra dar buvę ir visokių specialistų : 
užraktų, iečių ir kardų dirbėjų, rūdos geležies gamintojų, anglininkų, 
degutininkų, peleninkų, druskininkų, ir kitų. Šešiolikto amžiaus 
viduryje Gardino pilies dvare tokių amatininkų priskaičiuota 46 
atskiros rūšys 19, 

Tačiau suvaidinę tokį didelį ekonominį ir socialinį vaidmenį 
Europos Vakaruose amatininkai, kad ir pas mus gausūs, bet pabirę 
ir finansiškai nepajėgūs, niekuomet nedarė žymesnės įtakos valsty- 
bės ir miestų gyvenimui ir nepajėgė savarankiškai pasireikšti krašto 
ūkyje!l!. Vėliau, įsigalint baudžiavai, didysis kunigaikštis ir kiti 
stambieji žemvaldžiai stengėsi reikalingiausius amatininkus pri- 
rišti prie žemės ir jų darbą paversti prievoliniu !1?. Tik amatininkai 
atsisakę žemės buvo laisvi ir galėjo keltis kur norėjo. 


* Pramonę kuriant, 8 psl. 

* Ten pat. 

* MEškAuUSKAS.... Lietuvos pramonė, 44 psl. 

* Lietuvių Enciklopedija, 1 t., Bostonas 1953, 133 psl. 

29 Lietuvių Enciklopedija, X. t., 405-406 psl. 

11 Steponas KaikRvs, Lietuva budo, New Yorkas 1957, 98 psl. 
13 MEŠKAUSKAS.... Lietuvos pramonė, 19 psl. 

Cechai. — Nuo XV amžiaus galo Lietuvos miestų amatininkai 
ėmė telktis ir organizuotis į cechus 3, OCechas yra amatininkų susi- 
jungimas pagal profesinio darbo rūšį. Cechų sistemoje kiekvieno 
gamintojo siekimas buvo pasidaryti nepriklausomu meistru. Cechai 
taip pat turėjo taisykles, Tibojančias kiek meistras galėjo turėti 
pameisterių ir kiek mokinių. 

Į cechus pirmiausia būrėsi amatininkai mažiausiai susiję su 
pirkliais. Amatininkus burtis į cechus vertė rinka ir siekimas išvengti 
konkurencijos. Gamindami iš užsakytojo medžiagos amatininkai 
susidurdavo su darbo konkurencija, o pradėję gaminti prekes iš 
pirktos žaliavos — dar ir su prekių konkurencija. Todėl cecho 
tikslas buvo įsigyti kurio nors gaminio monopolinę teise ir tuomet 
gaminti savo prekes užsakytojams ir laisvai rinkai, tačiau ribotos 
konkurencijos rėmuose, nes cechų statutuose svarbiausias dalykas 
buvo vyriausybės garantija, kad ne cecho nariams draudžiama 
verstis tos specialybės amatu 14, 

Cechinėje gamyboje darbo pasidalinimas buvo tarp atskirų cechų 
arba tarp atskirų prekių. Tačiau prekę amatininkas gamino pats 
vienas ir todėl jis turėjo mokėti keletą sudėtingų gamybos procesų. 
Didėjant prekių paklausai vidaus ir užsienio rinkoje, pramonės 
amatų cechai skaidėsi į siauresnes specialybes 15, tuo būdu keldami 
savo darbo našumą. 

Jau 1458 metais du kailininkai įsteigė kailininkų broliją, o už 
80 metų (1538) didysis kunigaikštis patvirtino šios brolijos statutą. 
1495 metais didysis kunigaikštis Aleksandras patvirtino Vilniaus 
auksakalių cecho statutą. Šis cechas ir laikytinas pirmuoju cechu 
Vilniuje ir visoje Lietuvoje. Netrukus statutą gavo siuvėjai. XVI 
amžiuje cechų skaičius augo labai sparčiai: 1509 metais įsteigtas 
barzdaskučių cechas, 1516 metais bendrą cechą įsteigė kalviai, 
katiliai ir šaltkalviai. Apie 1522 metus atsirado batsiuvių cechas 19, 

1595 metais didysis kunigaikštis patvirtino Vilniaus mūrininkų 
ir dailidžių cecho statutą!?. Statybininkų cechai buvo du: mūri- 
ninkų ir dailidžių. Statybines medžiagas ruošdavo plytininkai, kokli- 
ninkai, čerpininkai, miško kirtėjai. Tačiau šie savo cechų neturėjo *8. 

Nuo cechų atsiradimo iki XVIII a. Vilniaus šaltiniuose minimi 
37 cechai su 73 specialiais amatais. Žemės ūkio produktų perdir- 


13 Lietuvių Enciklopedija, X. t., 406 psl. 

4 MEšKAUSKAS... Lietuvos pramonė, 24 psl. 
15 Ten pat, 25-26 psl. 

14 Ten pat, 23-24 psl. 

17 Ten pat, 25 psl. 

33 Ten pat, 27 psl. 

bimo pramonėje buvo 20 amatų rūšių, odų ir kailių pramonėje — 14, 
metalo apdirbimo — 25, audimo ir siuvimo — 24, ir f. t, 19, 

Cechai ne tik skaldėsi pagal naujas amato šakas, bet ir iširdavo — 
nustodavo veikę. Būdavo ir taip, kad kelių šakų amatininkai susi- 
jungdavo į vieną cechą. Taip, pavyzdžiui, XVI a. viduryje Kauno 
puošnių ginklų dirbėjai atsiskyrė nuo auksakalių ir su kitais ginkli- 
ninkais sudarė atskirą ginkladirbių cechą. Panašiai įvyko ir su Vil- 
niaus kepurininkų cechu, kurie atsiskyrę, nuo kailininkų, buvo 
geri kailinių kepurių gamintojai. Jų pasiūtos kepurės turėjo didelę 
paklausą užsienyje. Tačiau ilgainiui kailines kepurės ėmė išstumti 
skrybėlės, plintančios Vakarų Europos miestuose. Vilniaus kepuri- 
ninkai turėjo taikytis prie mados ir mokytis velti vyriškas bei mote- 
riškas skrybėles. Šį darbą geriausiai galėjo atlikti amatininkai vėlė- 
jai, gaminę vilnonius filcus, dedamus po šalmais ir šarvais. Jų reikėjo 
ir balnų dirbėjams 20, 

Ne visi amatininkai priklausė cechams. Net ir Vilniuje dirbo 
daug amatininkų neturėjusių savo cechų. Tokie buvo mėsininkai, 
kepėjai, puodžiai, salyklininkai, pirštinių dirbėjai. Oechui nepri- 
klausantieji amatininkai buvo vadinami medžiagos gadintojais 
(« peckeliais »). Tai buvo daugumoje iš kaimų ar miestelių atke- 
liavę amatininkai. Jie neturėjo teisės steigti mieste dirbtuvių ir par- 
davinėti savo gaminių turguje. Tačiau jiems buvo leidžiama dirbti 
užsakytojo namuose iš užsakovo medžiagos, nes to nebuvo galima 
susekti ir uždrausti 21, 

Amatininkų cechai galėjo sėkmingai veikti ir gamybą plėsti 
bei tobulinti tik tuose miestuose, kurie turėjo savivaldos teises. Magi- 
stratų valdžiai silpnėjant arba pakrinkant, cechų reikšmė gamy- 
boje menkėjo, nes nebuvo kam saugoti statutuose įrašytą tvarką 
ir ginti monopolines teises. 

XVII a. vidurio karų metu prasidėjo Lietuvos ūkio smukimas, 
sunyko miestų pramonė, cechų organizacija pakriko ir daugelis jų 
nustojo veikę 22. Jie pradėjo irti ne tik dėl politinių suiručių, bet ir 
dėl dvarininkų konkurencijos. Dvarininkai valdydami dalį miestų 
ir jų jurisdikcijai nepriklausydami, amatų išmokytus savo baudžiau- 
ninkus įkurdindavo savo namuose mieste ir jų padirbtais gaminiais 
konkuravo su cechais 23. To pasėkoje XVIII amžiuje Vilniaus cechai 
tapo smulkūs. 


19 Ten pat, 25 psl. 

* Ten pat. 

*! Ten pat, 26-28 psl. 

*ž Ten pat, 25-26 psl. 

* Lietuvių Enciklopedija, LU t., 138 psl. 

Kylant pramoninių prekių paklausai ir kompeticijai tarp prekių 
tiekėjų, cechų sistema pradėjo nebetikti laiko reikalavimui : dides- 
nio masto gamybai. Tad labiau pasiturintieji meistrai pradėjo nebe- 
sidomėti mokyti kitus meistrais, o tik apmokyti juos būti darbi- 
ninkais. Taip jie patys pradėjo steigti manufaktūras. 


Manufaktūros. — Lietuvos miestams ėmus labiau vystytis, 
aplink juos ir pačiuose miestuose, imta steigti dirbtuvių — manu- 
faktūrų. Manufaktūra — tai viduramžių terminas įmonėms, kuriose 


dirbo įvairių specialybių amatininkai ir kurios, be rankų darbo, 
naudojo vandens arba arklių varomas mašinas. Nors tose įmonėse 
darbo techninio pasidalinimo dar buvo maža, tačiau jos turėjo didelę 
reikšmę pramonės vystymosi eigoje *+, 

Šešioliktame amžiuje dirbtuvėse jau buvo liejamos patrankos, 
gaminamas popierius, bei liejamas stiklas. Be to, atsirado daugiau 
plytinių, vandens malūnų, alaus ir degtinės varyklų it kitų smulkių 
įmonių. Tas įmones labiausiai steigė Lietuvos didžiojo kunigaikščio 
dvarai bei didieji magnatai. Tad tos įmonės pirmoje eilėje ir gamino 
valstybei bei kilmingųjų dvarams. Valstiečiai visus savo įrankius 
gaminosi patys. Iš Lietuvos Didžiosios kunigaikštijos laikų įmonių 
valstietis tesinaudojo tik malūnu ir degtinės varykla. Malūneė 
buvo priverstas maltis, o iš degtinės varyklos privalėjo per metus. 
imti nustatytą degtinės kiekį 25, 

Manutaktūrinės įmonės buvo taip pat steigiamos palivarkuose 
— pusiau savarankiškuose, nuo stambaus dvaro centro atskirtuose 
ūkiuose — kuriuose buvo gaunamos žaliavos, kaip tai linų pluoštas, 
vilna, odos, mediena. Palivarkų įmonėse dirbo samdomieji meistrai 
ir baudžiauninkai valstiečiai. Šios įmonės sunkiai laikės. Pagrindinė 
jų nesėkmės priežastis buvo lažinis darbas : darbas buvo nenašus, 
o gaminių kokybė — menka. Jų gaminiai negalėjo konkuruoti su 
geresniais it pigesniais užsienio gaminiais 6. 

Aštuonioliktame amžiuje, vis telkiant daugiau darbo rankų 
krūvon, pereita prie stambesnių dirbtuvių, ypač audimo manufak- 
tūrų. Tačiau nors jos ir žymiai skyrėsi nuo XVI amžiaus dirbtuvėlių 
ne tik savo įrengimais, bet ir darbininkų bei mašinų skaičiais, jos 
ir toliau gamino valstybei ir bajorijai. Tik XIX a. įmonės pradėjo 
gaminti platesnei rinkai, rasdamos pirkėjų ir kaime *7. 


21 Lietuvių Enciklopedjia, X. t., 406-408 psl. 

2 Ten pat, 406 psl. 

* Lietuvių Enciklopedija, XXI t., Bostonas 1961, 423 psl.; MEšKkAUSKAS, 
Lietuvos pramonė, 49 psl. 

*? Lietuvių Enciklopedija, X. t., 406 psl. 

Įvairių pramonės šakų vystymasis. — Kad susidarytume ti- 
kresnį vaizdą apie Lietuvos pramonės vystymasi, žvilgterėkime 
bent paviršutiniškai į atskiras pramonės sritis: kokios ir kuv jos 
buvo, bei kaip klojosi jų vystymasis. 


Geležies dirbimas. — Nuo priešistorinių laikų iš vietinės balų 
rūdos išgrynintos geležies buvo gaminami įvairūs metalo dirbiniai : 
vežimų apkaustai, ginklai, įrankiai, ir kiti daiktai. Archeologai jų 
suranda net iš II amžiaus prieš Kristų laikų 2. O II-TV amžiais Lie- 
tuvos gyventojai naudojo daug geležinių įrankių: peilius, pentinus, 
kirvius, dalgius, piautuvus, peikenas, ylas, adatas, skobtus, vedegas, 
kaltus, ietgalius, kovos peilius, geležimi kaustytūus skydus, žąslus. 
Gi III-IV amžiais Lietuvoje pradėjo gaminti plieną ?9. 

Balų rūda buvo išdegama į kritę su medžio anglies pagalba. Tai 
buvo atliekama arti rūdos radimo vietos. Tuomet kritė buvo vežama 
į kalves (dangiausia prie piliakalnių) ir ten perkaitinus buvo perka- 
lama į geležies juostas 39, 

Daug balų rūdos eidavo ginklams. XIII amžiaus vokiečių šalti- 
niai (ypač Eiliuotinė Livonijos Kronika) iškelia lietuvių metalinių 
ginklų gerumą ?!. Vėliau nemažą dalį vietinės geležies suvartodavo 
patrankų liejyklos 3ž. Kadangi vietinio metalo neužteko, tai gele- 
žies žaliava ir geležiniai ginklai bei darbo įrankiai buvo įvežami į 
Lietuvą ir iš svetur 33, 

Metalo gamyba Lietuvoje vyko įvairiose vietose. Čia bus sumi- 
nėtos tik kaikurios geriau žinomos. Penkioliktame amžiuje buvo 
liejykla Rudninkuose, į pietus nuo Vilniaus34, Iš Lietuvoje veikusių 
patrankų liejyklų plačiausiai žinomos buvo Vilniaus ir Valkininkų. 
Vilniaus liejykla jau veikė 1540 metais, o Valkininkų 1553 metais 35. 
Valkininkų liejykloje veikė vandens kilnojami kūjai ir hidraulinės 
dumplės. Vien kalvių šioje liejykloje buvo surinkta net trisde- 
šimt trys 39, 

Prieš 1744 metus buvo įsteigta liejykla Kazlų Rūdos kaime. 
1768 metais A. Tizenhauzas turėjo geležies įmonę Bartininkuose 


28 Pramonę kuriant, 9 psl. 

29 MEŠKAUSKAS.... Lietuvos pramonė, 9-10 psl. 
30 Ten pat, 9 psl. 

3 Lietuvių Enciklopedija, X. t., 408 psl. 

32 MEŠKAUSKAS.... Lietuvos pramonė, 30 psl. 

33 Ten pat, 11 psl. 

31 Pramonę kuriant, 9 psl. 

35 MEŠKAUSKAS.... Lietuvos pramonė, 30-32 psl. 
36 Lietuvių Enciklopedija, X., 408 psl. 

(Vilkaviškio apskrityje), o 1785 metais vielos gamybos įmones prie 
Lietuvos Brastos — Rūdos kaime, ir prie Augustavo — Sčerboje. 
Trejetą metų vėliau, 1778 metais, vicekancleris Jokimas Chrepta- 
vičius įsteigė geležies fabriką Vyšniavo dvare (Ašmenos apskrityje) 37. 

Bet iš balų rūdos maža tebuvo galima gauti geležies, o pats 
darbas buvo labai sunkus. Dėl jos žemo produktyvumo Lietuvos 
balų rūdos pramonė neišvystė didelių gamintojų, o liko daugumoje 
tik valstiečių užsiėmimas. Tai turėjo ir labai neigiamų pasėkų me- 
talo dirbinių gamybai bei visam Lietuvos tolimesniam pramo- 
ninimui. 


Audimo Pramonė. — Lietuvos kaimuose buvo paplitęs drobių, 
staltiesių, paklodžių, lovatiesių, užtiesalų, rankšluosčių ir juostų 
audimas, vartojant savo gamybos verpimo įrankius ir audimo sta- 
kles. Audinius jau nuo XVI amžiaus parduodavo į Olandiją, Vo- 
kietiją ir kitas šalis. Ypatingai buvo vertinama plona lietuviška 
drobė 38, 

Manufaktūros mintis prigijo ir audime. Pavyzdžiui, audimo 
manufaktūros savininkas Mykolas Kazimieras Radvila išgarsėjo 
savo «Slucko juostomis». Jo įmonėje veikė 24 staklės, kuriose buvo 
audžiamos įvairaus spalvų derinio juostos bajorams 39, Su Tizen- 
hauzo pramoninimo veikla dar labiau imta domėtis audimo pra- 
mone. To pasėkoje visoje Lietuvoje 1780 metais veikė 23 audimo 
įmonės 49, 


Statybos ir statybinių medžiagų pramonė. — Tarp statybos ama- 
tininkų mūrininkai atsirado Žymiai vėliau už dailides. Jau XII 
amžiaus Vilniaus miesto pastatai buvo dailidinės statybos. Gi nuo 
XIII amžiaus jau randama ir plytinė mūro statyba pilyse. Po mū- 
Tinių pilių sekė mūriniai gyvenamieji namai ir mūrinės bažnyčios *!. 

Svarbią statybinių medžiagų pramonės šaką sudarė plytų, čer- 
pių, kalkių gamyba ir miško medžiagos paruošimas. Statybinės 
medžiagos dažniausiai buvo gaminamos vietoje iš užsakovo žaliavos. 
Pavyzdžiui, plytos paprastai nebuvo pardavinėjamos, o įmonė pava- 
dinta plytine reiškė tik vietą, kurioje buvo galima imti molį ir degti 
plytas, čerpes arba koklius *ž. Mūrinei statybai plečiantis, mažo- 


37 Pramonę kuriant, 9 psl. 

3 Ten pat., 12 psl. 

3 Lietuvių Enciklopedija, X. t., 408 psl. 

** Pramonę kuriant, 12 psl. 

*1 MEškauUsKAS.... Lietuvos pramonė, 16 ir 18 psl. 
** Ten pat, 27 psl. 

sios plytinės išaugo ir buvo įrengiamos naujos. Jose buvo gaminama 
savininkų herbais-inicialais papuošti kokliai *š. 


Miško pramonė. — Seniausios miško prekės buvo vančosas- 
ąžuoliniai šuleliai laivams statyti, derva ir pelenai. Vančosas net 
minimas Lietuvos kunigaikščių Jogailos ir Kęstučio 1379 metų sutar- 
tyje su Kryžiuočių Ordinu. Vidaus rinkai buvo gaminamos mau- 
knos ir skiedros stogams dengti, šuleliai kubilams ir statinėms 44, 
Lentų piovimas buvo atskira pramonės šaka. Didysis kunigaikštis 
1547 metais išleistose dvarų ūkio vedimo nuostatuose liepia gaminti 
tartyčias — piautas lentas — ne tik dvaro reikalams, bet ir par- 
davimui 35. 

Šešioliktojo-aštuonioliktojo amžių laikotarpiu miško pramonė 
išsiplėtė ir susikoncentravo į girių kirtimą ir miško eksportą. Tuo 
metu Lietuvos didžiojo kunigaikščio ir privačių didikų žemėse 
buvo įrengiamos būdos, kur buvo sudedama išvežimui parengta 
medžiaga ir kur gyveno miškadirbiai. Būdininkai skirstėsi į smul- 
kesnes specialybės: anglininkus, pelenininkus, degutininkus, klap- 
kininkus ir kitus amatininkus 48, 


Pinigų kalyklos. — Seniausi Lietuvos didžiojo kunigaikščio iždo 
liedinti sidabriniai pinigai buvo vadinami «kartimis». Nuo ketu- 
riolikto amžiaus pinigai Lietuvos Didžiajai kunigaikštijai buvo 
kaldinami savose etnografinės Lietuvos kalyklose. Žinoma, kad 
Kęstučio sidabriniai šeštokai (vadinami denarais) pradėti kaldinti 
apie 1360 metus Trakuose *. Gi tikros žinios apie Vilniaus pinigų 
kalyklą siekia penkiolikto amžiaus pabaigą *8. 

Iki Žygimanto Augusto laikų buvo kalami tik sidabriniai pini- 
gai. Jo valdymo laiku buvo pradėti kalti auksiniai, o prie Jono Kazi- 
miero ir variniai pinigai *9. 


Popieriaus gamyba. — Lietuvos didžiojo kunigaikščio Vytauto 
kanceliarijoje, be pergamento, jau buvo vartojamas ir popierius. 
Popieriaus dirbtuvių, vadintų malūnais, atsiradimas Lietuvoje XVI 
amžiaus pradžioje buvo surištas su popieriaus poreikio didėjimu 


43 Pramonę kuriant, 12 psl. 

11 MEšŠKAUSKAS..., Lietuvos pramonė, 34-35 psl. 
*5 Ten pat. 17 psl. 

* Lietuvių Enciklopedija, X. t“, 406 psl. 

*7 Pramonę kuriant, 9-10 psl. 

* MEŠKAUSKAS.... Lietuvos pramonė, 33 psl. 

+ Pramonę kuriant, 9 psl. 

knygas ėmus spausdinti. Žygimantas II (Senasis) 1524 metais pavedė 
Vilniaus pilies prievaizdui U. Hozijui įrengti pusiau valstybinę popie- 
riaus dirbtuvę, kurioje dirbo iš Šveicarijos pakviestas popieriaus 
gamybos meistras San Vernartas. Kitą tokią dirbtuvę įrengė tais 
pat metais Karolis Vernartas (spėjama, pirmojo brolis) Užupyje 
(tada vadinamoje Pavilnėje). Dalį įrengimų jis atsivežė iš Švei- 
carijos 50, 

Nuo XVI amžiaus pabaigos iki XVII amžiaus antrosios pusės 
Lietuvos popieriaus gamybos istorijoje buvo klestėjimo laikotar- 
pis. Tuo laiku popieriaus dirbtuves steigė Miestų magistratai, turtin- 
gesni miestiečiai, vienuolynai bei didikai savo dvaruose. L. Mamoni- 
čius 1575 metais įrengė popieriaus ir parako dirbtuvę Vilniuje. 1577 
metais Kauno seniūnas Jonas Chodkevičius dovanojo žemės sklypą 
popieriaus meistrui Jurgiui Reineriui popieriaus dirbtuvei statyti. 
Matyt ši dirbtuvė davė nemažą pelną, nes Reineris 1590 metais ją 
praplėtė bei geriau įrengė. Popieriaus dirbtuvę turėjo ir Kauno magi- 
stratas. Balceris Reinertas apie 1630 metus įsteigė popieriaus dirb- 
tuvę Ronkantiškėse, prie Naujosios Vilnios. Popierius buvo gami- 
namas ir Vievyje, kur 1633 metais prie Aliosos upės seno tvenkinio 
buvo pastatyta dirbtuvė. M. S. Pacas savąją popieriaus dirbtuvę 
1649 metais perleido Vilniaus vaivadai K. Chodkevičiui. Stambi 
J. Radvilo dirbtuvė apie 1650 metus buvo įsteigta Kėdainiuose. 
Prienuose, prie Drubingės upelio žiočių, popieriaus dirbtuvę apie 
1785 metus įsteigė Kazimieras Sapiega *!. Popieriaus dirbtuvių 
veikė dar ir daug kur kitur. 

XVI-XVIII amžiais Lietuvoje veikė net kelios dešimtys popie- 
riaus malūnų. Popieriaus dirbtuvės neretai buvo pertvarkomos 
į grūdų malūnus arba, atvirkščiai, grūdų malūnai buvo verčiami 
popieriaus malūnais. Popieriaus dirbtuvės buvo išsimėčiusios po 
visą Lietuvą, todėl jų meistrai ir pameistriai negalėjo sudaryti tokių 
amatininkų cechų, kokie veikė miestuose. Tačiau ir šioje gamybos 
šakoje meistrų, pameistrių ir mokinių santykiai buvo tvarkomi 
pagal cechų statutų tradicijas 32. 

Ir pradėjus popierių gaminti Lietuvoje, jo neužteko vietiniam 
vartojimui ir reikėdavo daug įsivežti iš užsienio. Ypač popieriaus 
paklausa Lietuvoje padidėjo XVI amžiaus antrojoje pusėje, vyks- 
tant atkakliai kovai tarp reformacijos šalininkų ir jos priešininkų. 


50 Ten pat, 11 psl.; Meškauskas, Lietuvos pramonė, 37-38 psl. 
31 Pramonę kuriant, 11 psl.; Meškauskas, Lietuvos pramonė, 38-39 psl. 
32 Ten pat, 39, 41. 


124 FELIKSAS PALUBINSKAS 10* 


Žinoma, Lietuvoje gamintas popieris buvo ne tik savam vartoji- 
mui, o taip pat parduodamas Varšuvai, Maskvai ir Rytprūsiams 33, 

Rašybai daugėjant, popieriaus reikėjo vis daugiau ir jo kainos 
kilo. Galimybė pasipelnyti viliojo į Lietuvą užsienio meistrus. Dva- 
rininkai, steigę savo dvaruose popieriaus dirbtuves, stengėsi jas 
kuo brangiau išnuomoti, 0 nuomininkai — kuo daugiau pelno 
gauti, ir mažai tesirūpino gamybos kokybe. To pasėkoje XVIII 
amžiuje popieriaus kokybė žymiai pablogėjo ne tik Lietuvoje, bet 
ir kaimyninėse valstybėse. Prie šios popieriaus krizės dar prisidėjo 
it tai, kad iki XVIII amžiaus pabaigos popierius buvo gaminamas 
beveik vien iš lininių ir medvilninių skūudurų. Kadangi skudurų 
kiekis buvo ribotas, tai daugelis valstybių išleido potvarkius, regu- 
liuojančius prekybą skudurais. Tad jau XVII amžiaus viduryje 
prasidėjo popieriaus žaliavos trūkumas — badas 84. 


Spaustuvės. — Pirmąją spaustuvę Lietuvoje įsteigė Pranciš- 
kus Skorina, persikėlęs į Vilnių iš Prahos su spaustuvės reikmeni- 
mis. Pirmoji spausdintoji knyga Lietuvoje ir buvo pagaminta 1525 
metais toje spaustuvėje 5?. 

Atsirado spaustuvių ir kitur. Žaludove veikusi spaustuvė 1574 
metais perkelta į L. Mamoničio namus Vilniuje. Radvilo spaustuvė 
Nesvyžiuje, atitekusi jėzuitams, 1575 metais buvo perkelta į Vil- 
niaus Akademiją. J. Radvilas apie 1650 metus įsteigė spaustuvę 
Kėdainiuose. Vazų laikais (1588-1688) veikė jau keletas spaustuvių : 
Kaune, Kėdainiuose, Lietuvos Brastoje, Nesvyžiuje, Vievyje ir 
Vilniuje 59. 


Stiklo gamyba. — Pirmiausia stiklas Lietuvoje buvo pradėtas 
gaminti papuošaliniais tikslais. Stiklinius indus kaip ir langų stiklą, 
Lietuvoje pradėta gaminti ne ankščiau kaip XVI amžiuje. Ligi tol 
buvo vartojamas atvežtinis stiklas. 57. 

K. Kiršensšteinas turėjo stiklo dirbtuves Pajūrės valsčiuje, Že- 
maitijoje. Be šios dirbtuvės, Žygimantui Augustui leidus, M. Pale- 
ckis 1547 metais įsteigė stiklo dirbtuvę prie Vilniaus 5. Už gautą 
monopolio privilegiją gaminti stiklinius indus ir verstis jų prekyba, 


* Ten pat, 37 psl.; Pramonę kuriant, 11 psl. 
54 MEškausKAS, Lietuvos pramonė, 39-41 psl. 
6 Ten pat, 37 psl.; Pramonę kuriant, 11 psl. 
* Ten pat 11, 12 psl. 

** MEškausKAS, Lietuvos pramonė, 42 psl. 

» Pramonę kuriant, 11, 12 psl. 

įmonės savininkas arba jo įpėdiniai turėjo didžiajam kunigaikščiui 
kasmet pristatyti 200 didelių ir 200 mažesnių stiklinių 5?. 

Žinoma, M. Paleckio dirbtuvės gamyba nebuvo didelė, ir vidaus 
rinkai jos neužteko. Stiklo paklausa didėjo, ir gamyba plėtėsi. XVIII 
amžiaus pradžioje Ona Sanguūškaitė-Radvilienė (Karolio žmona) 
Nalibokuose (Ašmenos apskrityje) įsteigė stiklo indų ir veidro- 
džių dirbtuves 90. Plėtėsi ir stiklių cecho veikla. Svarbiausia sti- 
klių cecho meistrų veiklos sritis buvo vitražų darymas *!, 


Tizenkauzas — plataus masto Lietuvos pramonintojas. — Aštuo- 
nioliktame amžiuje Lietuvos-Lenkijos Respublika vis labiau 
smuko ūkiškai ir politiškai, artėdama prie nepriklausomybės pra- 
radimo. Tik XVIII šimtmečio pabaigoje karalius Stanislovas Ponia- 
tovskis (1764-1794) dėjo desperatiškas pastangas valstybės ūkiui 
gelbėti — kiek galint jį supramonindamas. Bet tai buvo jau pavė- 
luotos pastangos 92. 

Lietuvos kunigaikštijos iždininkas ir artimas Lietuvos-Lenkijos 
karaliaus bičiulis Antanas Tizenhauzas (1733-85) sumanė įsteigti 
Lietuvos Didžiosios kunigaikštijos pramonės centrą iv gaminti visa, 
kas Lietuvai buvo reikalinga. Tam tikslui jis iš karaliaus 1765 metais 
pigiai išsinuomavo dvarus, vadintus ekonomijomis, Gardine, Aly- 
tuje iv Šiauliuose, pasiskolino iš valstybės iždo ir užsienio pinigų 
ir ėmėsi pramoninimo darbo 93, 

Tizenhauzo planas buvo pirmiausia padidinti pajamas iš dvarų 
žemės ūkio ir paskui tas lėšas investuoti į pramonę. Tuo tikslu jis 
steigė palivarkus. Palivarkuose jis įrengė žuvims tvenkinius, užveisė 
sodus, o daržuose ėmė sodinti bulves vietoje ropių. Paėmęs paskolą 
iš Olandijos banko, Tizenhauzas įsigijo olandiškų karvių, ukrai- 
nietiškų jaučių, anglų veislės avių ir kiaulių, 0 taip pat ir įmonėms 
reikiamų mašinų 64, 

Palivarkai su gyvenamais namais ir ūkiniais pastatais, su grūdų, 
mėsos ir pieno prekių gamybos ir žemės ūkio žaliavų perdirbimo 
įmonėmis buvo steigiami toje žemėje, kurią valstiečiai naudojo kaip 
priimtinę. Taip Šiaulių ekonomijoje buvo naujai įkurtas 21 pali- 
varkas iš valstiečių atimtoje priimtinėje žemėje 6š. 

Pramoninimas vyko sparčiai, iv vien Šiaulių ekonomijoje 1765- 


5 Lietuvių Enciklopedija, X. t., 408 psl. 

“0 Pramonę kuriant, 12 psl. 

“: MEškausKaS, Lietuvos pramonė, 43 psl, 
*ž Steponas KaiRys, Lietuva budo, 199 psl. 
* Pramonę kuriant, 13 psl. 

“4 MEšKausKaAS, Lietuvos pramonė, 46 psl. 
* Ten pat. 


126 FELIKSAS PALUBINSKAS 12* 


1768 metų laikotarpyje buvo pastatyti 4 vėjiniai malūnai, 2 bra- 
vorai, sutaisyti ir pagerinti 3 vandens malūnai. Žagarėje atsirado 
naujas «vokiškas » miestas su apgyvendintais meistrais ir moky- 
tais darbininkais. 

Gruzdžiuose buvo įrengti bravoras ir verpykla“. Gardine gi 
Tizenhauzas 1765-80 metais įsteigė 16 įmonių ir gamino ginklus 
bei įrankius, karietas ir pakinktus, baldus ir indus, gelumbes, rūbams 
medžiagas, drobes, persišką šilką, aukso siūlo audinius, mezginius, 
kilimus, kojines, autus, skrybėles, adatas, segtukus, kortas, žvakes 
ir kitus dalykus. Ten pat veikė vėlyklos, dažyklos, odų ir kailių apdir- 
bimo ir vaško perdirbimo įmonės, aliejaus spaudimo ir popieriaus 
gamybos įmonės, spaustuvė ir kiti pramonės įrengimai. Rengė įmo- 
nes ir kitur: Bartininkuose, prie Augustavo ir prie Lietuvos Bra- 
stos įrengė geležies dirbtuves ; Bartininkuose (Vilkaviškio apskrityje) 
pastatė gelumbės audyklą (1768), bei vielos ir aksomo gamybos 
įmones (1785); Rzeczycoje — verpimo ir audimo įmones; Šiau- 
liuoso — drobės audyklą ir spirito varyklą; prie Vilniaus popie- 
riaus malūną, o savame Pastovių dvare audyklą, popieriaus malūną 
ir diržų gamybos įmonę. Iš viso buvo pastatęs 24 didesnes įmones, 
o dvaruose veikė aliejinės, vėjiniai ir vandeniniai malūnai ir kitos 
įmonės *7, 

Gamybai vykstant Lietuvoje, atsirado darbo ir vietiniams dar- 
bininkams. Vien tik Gardino dirbtuvėse dirbo virš 3.000 darbininkų, 
o ryšium su išaugusia pramone tūkstančiai žmonių vertėsi dervos, 
potašo ir medžio anglių gamyba 98, 

Tizenhauzo drąsūs užsimojimai ir išaugusios pramonės gaminiai 
visus stebino, o valstybės 1778 metų iždo pajamos, lygintant su 
1768 metais, padidėjo pusantro karto. Kiti dvarininkai irgi pra- 
dėjo sekti A. Tizenhauzo pavyzdžiu“?. Jeigu Tizenhauzas buvo 
lakios minties žmogus kuriant naujas įmones — tai visgi nebuvo 
jis geras savo sukurtos pramonės vadovas. Savo dideliems sumany- 
mams vadovauti turėjo per mažai patyrimo, dirbo be plano ir s3ma- 
tos. Nemokėjo įpratinti savo tarnautojų bei darbininkų dirbti tvar- 
kingai ir atsakingai. Pagaliau ir pats ėmė didelę algą ir plačiai 
gyveno 70, 

1780 metų seime paaiškėjo, kad "Tizenhauzas buvo išeikvojęs 
valstybės iždo pinigų. Tuomet karalius atsiėmė valstybines žemes 


“ Ten pat, 47 psl. 

? Pramonę kuriant, 13 psl. 
58 Ten pat. 

*“ Ten pat. 

9 Ten pat. 

ir atleido jį iš iždininko pareigų. Tizenhauzo fabrikai visai sunyko, 
nes nepajėgė be paramos iš šalies išsilaikyti. Už penkerių metų Tizen- 
hauzas mirė visų užmirštas 7!. 


Pramonės vaidmuo Lietuvos ekonomijoje. — Lietuvos pramo- 
nės stovis aštuoniolikto šimtmečio gale dalinai yra nušviečiamas 
1792 metų pirmojo pusmečio Lietuvos prekybos balanso su užsie- 
niu?ž. Pagrindiniai eksporto dalykai buvo duoniniai javai, miškas, 
linai, galvijai, arkliai, medienos pelenai, taukai, smala, vaškas, neiš- 
dirbtos odos, vilna ir apyniai. Šių pagrindinių eksporto dalykų 
vertė sudarė 909, viso eksporto. Išbaigtų dirbinių Lietuva tuomet 


išvežė nepaprastai mažai — vos 1,49, viso eksporto "3, 
Gi importo daiktai buvo pramonės gaminiai daugumoje skirti 
kariuomenės reikalams ir bajorų prabangai — pasilepinimui. Tik 


maža dalis importo buvo skirta darbo našumui pakelti. 

Taigi tuo laiku Lietuva buvo dar grynai agrarinis kraštas, siun- 
tęs užsienin savo natūralaus ūkio žaliavas ir už jas pirkęs tai, kas 
jam buvo reikalinga. Eksportą pagamino žemdirbiai, o importą 
didele dalimi sunaudojo kariuomenė ir ponai. 


Santrauka ir išvados. — Senosios Lietuvos valstybės laikais bet 
kurių daiktų masine gamyba rūpinosi arba valstybė, arba paskiri 
magnatai, reiškę ypatingą ūkišką iniciatyvą. Ir kas buvo gaminama, 
buvo skiriama beveik išimtinai bajorijos ir dalinai valstybės rei- 
kalams. Priešingai Vakarų Europai Lietuvos pirkliai neparodė 
susidomėjimo organizuoti gamybą platesnei visuomenei“4. Taigi 
senosios Lietuvos pramonė toli gražu nebuvo pasiekusi tokį lygį 
it mastą, kad galėtų aptarnauti valstybės ir jos žmonių poreikius. 

Lietuvos pramonės neišsivystymo priežasčių buvo keletas. Kai 
kurioms pramonės šakoms trūko tinkamų medžiagų (pavyzdžiu — 
gerų vietinių metalų žaliavų). Daug rimtesnės priežastys randasi 
politinėje srityje: karai su kitomis valstybėmis ir grumtynės tarp 
bajorų ir karaliaus. Visus dų šimtus metų nuo paskutiniojo Jogai- 
laičio mirties 1572 metais, Lietuvą niokojo nebaigiami karai su 
švedais ir rusais. Kai kurie iš tų karų truko dešimtimis metų; 
kraštas buvo metų metais okupuojamas, deginamas ir plėšiamas, o 
gyventojai žudomi arba ištisomis apygardomis mirė nuo epide- 
deminių ligų “5. 


1 Ten pat, 14 psl. 

72 Steponas Kaimys, Lietuva budo, 203 psl. 
"8 Ten pat, 203-204. 

“ Ten pat, 198-199 psl. 

** Ten pat, 201 psl. 

Grumtynės tarp bajorų ir karaliaus dėl valdymo jėgos ne tik 
kad kenkė politikoje ir karuose su kaimyninėm valstybėm, bet 
taip pat kenkė ir ekonominės politikos srityje. Tiesa, buvo bajorų 
pramonininkų. Antai, savo gausių dvarų reikalams Radvilai jau 
nuo šešioliktojo amžiaus turėjo varinių indų, žvakidžių, veidro- 
džių, apmušalų, gobelenų, medžio ir kitų dirbinių dirbtuves Jona- 
vičiuose, Kazeliče, Lachavoje, Užčėje ir kitur; nuo aštuonioliktojo 
amžiaus pradžios Sapiegos turėjo gelumbių ir drobių audyklas Gal- 
šoje ir Rožanoje; M. K. Radvilas 1758 metais įsteigė šilko, sidabro 
it aukso juostų dirbtuves Slucke “9, Tačiau bendrai paėmus kil- 
mingieji bajorai amatininkų gamybos nepalaikė, nes be muitų ga- 
lėjo įsivežti įvairių gaminių iš užsienio 77. 

Pačios svariausios Lietuvos pramonės neišsivystymo priežastys 
randamos socialinės santvarkos srityje: kraštutiniškas susiskir- 
stymas visuomenės į valdančiuosius ir valdinius, arba turtinguo- 
sius ir beturčius ; praktiškas nebuvimas viduriniosios klasės ir mie- 
stų; ir pagaliau buvimas baudžiavos. Tuo metu besivystanti Lie- 
tuvos socialinė santvarka aštriai atskyrė valdančiuosius nuo valdi- 
nių. To pasėkoje atsirado praraja, perskirtos dvi ekonominės klasės : 
turtingieji ir beturčiai. Tai neskatino kurtis miestams — vidu- 
rinės klasės buveinėms. Iš tikrųjų to laiko Lietuvos miestai buvo 
tik miesteliai. Štai 1792 metais Vilnius turėjo 24.175 gyventojus, 
Gardinas ir Kėdainiai po 5.000, Kaunas 4.500, Minskas 2.037, Šiau- 
liai ir Lyda po 1.300, Trakai 400, Nesvyžius 200, Ukmergė kelis 
šimtus 78, 

Tačiau baudžiavos buvimas ir aštrėjimas ypatingai kenkė Lie- 
tuvos pramoninimui. Baudžiauninkai buvo pririšti prie savo pono 
ir negalėjo keltis kitur (pavyzdžiui, į miestus) laimės ieškoti. Jie 
buvo verčiami pašvęsti didelę savo darbo laiko dalį dirbant savo 
pono naudai — be uždarbio. Taip jie tapo dar neturtingesni ir 
dar mažiau pajėgesni pirkti pramonės gaminius. Baudžiava ypa- 
tingai darė Lietuvos visuomenę statine. O tuo tarpų pramonės 
kūrimas ir plėtojimas kaip tik reikalauja dinamiškos visuomenės. 

Tokioms sąlygoms esant Lietuvoje pramonė negalėjo išsivystyti. 
Pramonės neišvystymas netik kad pakenkė valstybės ekonominiam 
gajumui, bet be abejo net labai pakenkė ir Lietuvos valstybės išsi- 
laikymui. 


FELIKSAS PALUBINSKAS 
*“ Pramonę kuriant, 12-13 psl. 


" Ten pat, 8 psl. 
"8 Steponas KaiRys, Lietuva budo, 201-202 psl. 

Summary 


In Lithuania, as in other European lands, industrialization started 
with the production by individual craftsmen who later joined into guilds 
and eventually were replaced by mass production means. Although tine 
handicraft products are found in Lithuania from prehistoric times, the 
rulers of the early period were intent on accelerating industrialization of 
the Old Lithuanian State. With this in mind they invited craftsmen from 
Western Europe to settle in Lithuania. In the Middle Ages a whole array 
of industries were active in the country : iron works, weaving, construction 
materials, forest products, mints, paper production, printing, glass produc- 
tion, and others. 

During this period volume production was carried out by the state 
itself and by some enterprising noblemen with the products intended 
for use by the state or the nobles. Contrary to the situation in Western 
Europe, traders in Lithuania did not take initiative in organizing production 
and industry did not develop to adeguate proportions to properly serve 
the state and its population masses. 

There were a number of reasons for the inadeguate development of 
industry and especially mass production in Lithuania : for some industries, 
such as metals, there was a lack of adeguate raw materials; there were 
constant wars, some lasting decades, with aggressive neighboring countries ; 
there was a long and indecisive struggle over political power between the 
kings and nobility. However it was the social structure that was the greatest 
hindrance to industrialization : the country lacked a substantial middle class 
and urban populations and also there was serfdom. As seridom became 
harsher, it in particular became counterproductive to industrialization. 
Since the serfs had to work at the lord's manor without compensation large 
segments of the population did not participate in monetary economy 
and did not purchase industrial goods. 

Serfdom not only aggravated Lithuania's economic development 
but also created static Bocial conditions. No doubt the combination of 
the two eventually contributed to the demise of the Old Lithuanian State 
and its occupation in 1795 by Czarist Russia. 

VYRESNIO AMŽIAUS PSICHOLOGINIAI IŠGYVENIMAI 


Žmogaus gyvenimas dalinamas į laiko tarpsnius. Nuo kūdi- 
kystės iki žilos senatvės tuose tarpsniuose mes išgyvenam įvai- 
rius psichologinius, fiziologinius bei dvasinius pergyvenimus. Kiek- 
vienas gyvenimo tarpsnis atneša su savimi specifinių savybių ir 
uždavinių. Norint sėkmingai išgyventi kiekvieną tarpsnį, mes turi- 
me tuos uždavinius įvykdyti. Perėjimas iš vieno laikotarpio į kitą, 
yra surištas su tam tikra fiziologine bei psichologine krize. Krizė 
išplaukia iš reikalo atsisakyti to, kas praeita, ir atverti vartus tam, 
kas ateina. To neatliekant, yra neįmanoma numatyti ateities per- 
spektyvų ir į jas įsijungti. Šiandien aš noriu kalbeti apie vieną iš 
šių Žmogaus gyvenimo laikotarpių, būtent senąjį amžių. Gvildensiu 
šią temą giliau paliesdama tris dalis : šio amžiaus reiškinį, perėjimo 
į jį procesą, sveiką jo išgyvenimą. 

Perėjimas iš vidurinio amžiaus tarpsnio į vyresnį amžių papra- 
stai pradeda reikštis šeštos dešimties laikotarpyje. Jis neatsiranda 
staigiai, bet yra pradedamas jausti iš lėto, keletos metų eigoje. Kaip 
ir ankstyvesnes, mes šią krizę pergyvename kiekvienas savaip ir 
savo laiku. Yra patartina žengiant iš vieno tarpsnio į sekantį susi- 
pažinti su ateinančiuojų. Tai padeda suprasti, ko laukiama, ir atskirti 
faktiškus atsiradimus nuo prietarų. Daug dalykų apie vyresnio am- 
žiaus tarpsnį yra dar nežinoma. Gerontologijos mokslas kaip toks 
dar yra labai jaunas, gal 20-30 metų. Šiuo laiku psichologai, socio- 
logai bei medikai yra įsitraukę į įvairius šios srities tyrinėjimus bei 
studijas. Jie liečia visokius klausimus ir mėgina rasti atsakymus. 
Iki šiol yra pastatyta daug daugiau klausimų, negu surasta atsa- 
kymų. Bendrai paėmus, jau yra padaryta šiokia tokia pažanga ir 
verta visiems su ja susipažinti. 

Vyresnio amžiaus (senumo) tarpsnis yra dalinamas į tris dalis : 
jaunas vyresnis amžius arba senumas (60-75 m.) ; vidurinis vyre- 
snis amžius arba senumas (75-85 m.); senas vyresnis amžius arba 
senumas (85-iki mirties). 

Senėjimo procesas yra labai individualus. Randama, kad jis 
dažnai yra pagreitintas ir kai kada net įsivaizduotas. Tai įvyksta 
dėl to, kad istoriniai vyresnis amžius buvo laikomas kaip kas nors 
neigiamo, kaip praradimas jaunystės, energijos, sveikatos, bei jėgos, 

ypač jėgos. Ashley Montegu, 77 metų garsus antropologas, teigia, 
kad dažnai vyresnis amžius ir senatvė yra lyginama su « nudžiu- 
vimu sausos šakos». (Jo gyvenimas yra puikus kontrastas šiam 
teigimui. Jis dar ir dabar aktyviai reiškiasi savo profesijoje, nes1- 
stabdęs savo veiklumo ir beskaitąs paskaitas Princetono universitete). 

Žmonės subrendę aplinkoje, kuri žiūri į senumą kaip «šakos 
nudžiuvimą », pradeda įtikėti į tai ir pagal tas «tiesas» veda savo 
gyvenimą. Dažnai pasitaiko, kad individai tarp 60 ir 70 m., pra- 
deda elgtis taip kaip to amžiaus žmonėm «pridera » elgtis. Žodis 
« pridera » išduoda šio elgesio pagrindą — reiškia vietoje sekti savo 
vidinį jausmą, žmogus atsiduoda išorės įtaigai. Kaip dažnai užgirsi 
žmones sakant, « na, kur aš tau čia šoksiu, ar slidinėsiu, ar moky- 
siuosi ar spalvingai rengsiuosi ir panašiai, gi, jau man nepritinka, jau 
per sena, -2a8 esu, neturiu jėgų, negaliu, nesugebėsiu, protas neveikia 
ir panašiai». Reiškia, jei priimta mūsų visuomenėje, kad vyresnio 
amžiaus žmonės turi ramiau ar sėsliau gyventi, tai dažnai jie taip ir 
pradeda elgtis, nors iš tikro jie turi ir sveikatos, ir noro, ir energijos 
gan aktyviai bei triukšmingai gyventi. 

Tokia galvosena ypač atsiliepia į vyresnių žmonių lytiškus santy- 
kiavimus. Fiziologiškai žmonės sugeba būti lytiškai aktyvūs iki 
mirties. Nors lytinis pasireiškimas gali šiek tiek pasikeisti, tačiau, 
paprastai jis niekad nėra prarandamas, nebent ligos ar tam tikrų 
vaistų poveikio atžvilgiu. Daugiausia lytinis santykiavimas yra 
sustabdcmas netikslių žinių dėka. Master and Johnson, savo stu- 
dijoje Human Sexuality, konstatuoja, kad lytinis veikimas nepra- 
randamas dėl amžiaus, bet dėl to, kad žmonės įtikėdami tariamam 
seksualiniam ribotumui, pradeda jį įgyvendinti, stabdydami savo 
polinkius. Pagal Masters and Johnson, nepraktikavimas bet kokių 
žmogaus funkcijų neša jų praradimą. 

Iš tiesų, senesniame amžiuje lytinis santykiavimas gali išsi- 
vystyti dar pilniau ir plačiau. Pirma, šiame amžiuje turima dau- 
giau laiko, negu, kad jaunesniuose metuose, nereikia bėgt į darbą, 
vaikai nelaukia ir panašiai, antra, žmonės jau turi daug daugiau 
patirties ir drąsos, trečia, vietoje kiekybės galima sau leist jieškoti 
kokybės ; jaunystėje paprastai ieškoma kiekybes. Vyresni žmonės, 
turėdami daugiau patirties už jaunuosius, gali daug tinkamiau apie 
tai išsikalbėti savo porose. Jie gali išsiaiškinti, suprasti, kam kas 
patinka, kaip save bei kitą patenkinti ir bendrai išlyginti bet kokius 
neaiškumus. Visas šis klausimas yra daugiau ir daugiau supranta- 
mas gerontologijos specialistų ir yra priimamas kaipo teigiamas 
reiškinys. Jau ir senelių namuose, kur ankščiau senųjų lytinio 
santykiavimo klausimas buvo smerkiamas bei ignoruojamas, dabar 

yra pripažįstamas ir suprantamas. Yra daug patalpų, kur vedusios 
poros būna apgyvendinamos taip, kad jų privatumas būtų apsau- 
gotas. 


Kitas apsiribojimas, kurį žmonės užsideda vyresnio amžiaus 
vardu, yra lavinimosi ar žinių gilinimo stabdymas. Dažnai išgirsti 
juos sakant, «ak, kad jau dabar aš negaliu taip lengvai ką nors 
naujo išmokti, kad nesuprantu ar neatmenu, arba bus juokinga 
vėl sėsti į suolą ». Bendrai, daugelis žmonių nesupranta, kad vyresnis 
amžius neatneša intelektualinio sužlugimo. Kaip tik senesni žmonės 
gali lengviau naujus dalykus išmokti, nes jie gali juos rišti su kitais, 
sau žinomais dalykais, su praeitimi ir su per eilę metų įsigytomis 
žiniomis. Amžius gali kiek silpninti dėmesį ir greitą reagavimą. 

Švietimo organizacijos gerai supranta, kad vyresnių žmonių 
intelektualinis veikimas yra sveikas. Per paskutinius 20 m. įvairūs 
aukštesnio mokslo organai yra sudarę palankias sąlygas ir gali- 
mybes mokymuisi. Galima pasirinkti įvairiausių kursų daugelyje 
sričių. Vasaros metu būna trijų mėnesių mokslo tarpsniai, kur 
rengiamos pamokos vien vyresniesiams. Jie net yra apgyvendinami 
universiteto bendrabučiuose. Jiems maistas patiekiamas studentų 
valgyklose. Man teko pažinti vieną 85 m. moterį, kuri įsigijo -4ss0- 
ciate Degree didelėje Pittsburgh'o Community College. Ji lankė 
paskaitas su įvairaus amžiaus studentais, imdama tiek kursų, kiek 
norėjo, duodama sau laiko mokslui, pramogom bei poilsiui. Kai 
jai buvo įteiktas diplomas, studentai, svečiai ir profesoriai iškėlė 
jai didžiausias ovacijas. Ji yra puikus pavyzdys žmogaus veržlumo 
ir nenuilstamos energijos atsiekti vis ką nors naujo. Pradedant 1960 m. 
Vyresniųjų Piliečių Centrai įkurti daugelyje Amerikos miestų. Tose 
vietose taip pat yra įvarios galimybės lavintis bei tobulintis. Tie 
Centrai sugeba įtraukti dalyvius į intelektualinius, meniškus, rankų 
darbų bei bendravimo užsiėmimus. 

Yra svarbu konstatuoti ir suprasti faktą, kad «senatvės ligos » 
kaip tokios nėra. Niekas nemiršta nuo senatvės. Fiziniai senėjimo 
negalavimai pasirodo vienokios ar kitokios ligos formoje. Paprastai, 
kokia nors kūno dalis ar organas pradeda šlubuoti; tai paveikia 
kitą kūno dalį ar funkciją. Su laiku, kaip krentantys domino kau- 
liukai, vienas negalavimas iššaukia kitą negalavimą, ir pagaliau 
paveikia visą žmogaus sveikatą ir su laiku net gyvybę. Medicina 
yra padariusi daug pažangos šioje srityje. Laukiama, kad su laikų, 
daugelis ligų, kurios pasireiškia vyresniame amžiuje, bus apval- 
domos ar išgydomos. Gali būti, kad artimoje ateityje, žmogaus 
gyvenimas bus pratęstas iki 100 ar daugiau metų. 

Kadangi daugelio vyresnio amžiaus žmonių sveikata yra pavei- 
kiama vieno ar kito organo sukrikimo, tai mums visiems yra labai 
svarbu gyventi taip, kad sumažintumėme galimybes visokioms 
ligoms išsivystyti, apsaugant savo sveikatą bei gyvybę. Norint, 
kad kūnas būtų sveikas, reikia jį tinkamai užlaikyti. Tai geriausias 
būdas užbėgti senatvės ligoms už akių. Ligos paprastai turi savo 
pradžią ankstyvesniame žmogaus amžiaus laikotarpyje ir tik parodo 
savo blogąsias žymeės sulaukus 60-70 m. Jei sveikata nėra prižiū- 
rima jaunystėje ar viduriniuose metuose, tai ji su laiku išsenka iT 
sukrenta. Žmonėms labai svarbu kreipti dėmesį į savo mitybos, 
poilsio, pramogavimo bei gimnastikavimosi įpročius. Dažnai nesveika 
it neteisinga dieta sukelia senėjimo simptomus. Pavyzdžiui, Dr. 
Pritikin yra suradęs, kad aukštas cukraus, riebalų ir perdirbtų maisto 
medžiagų naudojimas veda į kraujo indų sukalkėjimą. Pakeitus 
mitybos įpročius ir atliekant atitinkamą gimnastiką, išsivalo ap- 
skretę kraujo indai ir sumažėja širdies bei smegenų sužalojimo 
galimybės. 

Dažnai žmonės, per ilgus metus įgiję nesveiko gyvenimo papro- 
čius, ligos atveju, staiga, pradeda ieškoti sveikatos daktarų kabine- 
tuose bei vaistuose. Kada jau sveikata sukrenta, tuomet norima 
stebuklingu būdu ją atstatyti. Tas tikėjimas į mediciniškus stebuklus 
dažnai atneša dar didesnių negalavimų. Nustatyta, kad daug vyre- 
snio amžiaus žmonių ligų išsivysto nuo netinkamo ir perdidelio vaistų 
naudojimo. Norėdami staiga pasveikti, žmonės kreipiasi su visokiais 
negalavimais pas eilę gydytojų. Ten jiems dažniausiai yra prira- 
šomi vaistai, neatsižvelgiant į visą sveikatos stovį ir neklausiant 
apie kitų vaistų naudojimą. Vieni vaistai yra imami prieš vienus 
simptomus, antri prieš kitus, treti dar kam nors. Tokiu atveju, gau- 
nama šių vaistų sąveika (vienas vaistas įtakoja kito veikimą ir orga- 
nizme iššaukia naują poveikį), kuris gali iššaukti visai netikėtą ir 
neigiamą reakciją. Šios vaistų sąveikos nepaisymas yra atsiliepęs į 
tūkstančių, o gal ir į milijonų žmonių sveikatą. Pavyzdžiui, neseniai 
buvo nustatyta, kad organinis smegenų sindromas, kuris buvo pri- 
skiriamas senatvei, iš tikrųjų sukeliamas neteisingai naudojant vai- 
stūs. Šis sindromas reiškiasi taip, kaip tikra senatvės demencija 
(Alzheimerio liga). Daug žmonių, su šia diagnoze yra, per klaidą, 
patalpinti prieglaudose. Per paskutinius 10 metų šis reiškinys buvo 
imtas tyrinėti, ir pagaliau pavyko atskirti Alzheimerio ligą nuo 
aštraus smegenų sindromo. Dažnai pastarasis yra iššauktas netei- 
singo vaistų naudojimo ir jų sąveikos ; tokiais atvejais, ligoniams 
vaistus nutraukus, grįžta sveikas proto veikimas. 

Sekantieji vaistai sukelia aštrų smegenų sindromą: nemigos 
vaistai veikiantys į centrinę nervų sistemą; anti-psichotiniai ir 

anti-depresiniai vaistai; anti-parkinsoniniai vaistai; bromidai. 
Kitos šios ligos priežastys yra: badavimas arba neišbalansuota 
dieta ; alkoholio besaikiškas naudojimas; metabolinės ligos, kaip 
tiroidinės liaukos pakrikimas, ar anemija dėl vitamino B12 trū- 
kumo; infekcijos, kaip plaučių uždegimas, ar venerinės ligos kaip 
sitilis. 

Šie radiniai yra daugžadantys. Su laiku nemaža taip vadinamų 
senatvės ligų išnyks. Senatvės demencija ateityje rečiau pasirodys, 
o tvarkingai gyvenant gal bus visai išvengtina. 

Iš psichologinio taško žiūrint, senėjimo procesas atneša daug 
visokių išgyvenimų. Kodėl? Todėl, kad, aplamai, bet kokie fizi- 
niai pasikeitimai smarkiai veikia į vidinį žmogaus pasaulį. Vyres- 
nio amžiaus atžvilgiu šis poveikis paaštrėja, nes tie pasikeitimai 
yra vertinami neigiamai. Ta pažiūra yra išsivysčiusi per daugelį 
metų. Ypač dabartiniame šimtmetyje yra įsigalėjęs taip vadinamas 
«< jaunatvės kultas». Tokia pažiūra į senėjimo procesą liūdnai įta- 
koja žmones. Ateinant vyresnio amžiaus laikotarpiui, mes jį verti- 
name pagal dabartinės kultūros samprotavimą. Sunkiai kur beat- 
rasti, kad kas nors vertintų vyresnį amžių daugiau už jaunatvę. 
Šitokioms pažiūroms dominuojant, daugelis kenčia ir baidosi senė- 
jimo žymių. 

Būtų labai sveika, jei mes galėtumėme tas pažiūras pakeisti. 
Kokia revoliucija įvyktų mumyse ir visuomenėje jei pradėtumėme 
žiūrėti į vyresnį amžių teigiamai. Vietoje sakyti, kad vyresnis amžius 
yra jaunatvės praradimas, būtų galima sakyt, kad tai yra integra- 
cija jaunatviškų troškimų, nuspalvintų gyvenimo realybės pergy- 
venimais, žadanti turtingą ateitį su didesniais psichologiniais lobiais. 
Pavyzdžiui, moteris jaunystėje svajojus pagerinti pasaulio stovį 
ir sumažinti žmonių skausmus, sū amžiumi gali apipavidalinti šiuos 
siekius realiu supratimu, kas įmanoma ir kas neįmanoma. Nors savo 
profesinio darbo metais ji gali pradėti to siekti, jos vaisingiausias 
darbas kaip tik gali būt vyresniame jos amžiuje, kuomet ji yra atpa- 
laiduota nuo kasdieninių darbo rūpesčių ir nuo tarpasmeninių kon- 
iliktų. Šiame tarpsnyje ji yra laisva rašyti, organizuoti grupes ir apke- 
liauti daug vietovių, kurios jos užsimojimams yra svarbios. Paga- 
liau ji gali atsiekti to, ko jaunystėj troško. Geras pavyzdys yra Mar- 
garet Mead, kuri iki mirties buvo guvi ir daug ko siekianti. 

Teigiamos pažiūros į vyresnį amžių pasirodo įvairiuose « kam- 
peliuose » kaip prošvaistės bylojančios apie pilną žmogaus gyvenimą, 
nežiūrint metų skaičiaus. Deja, jos yra retos; dažniausiai senatvės 
išoriniai pasikeitimai yra pergyvenami traumatiškai. Žmonės sie- 
loje jaučiasi kaip 30-40 metų, tačiau visuomenės pažiūros, darbo- 
vietė, ar veidrodis byloja ką kitą. Šis kritiškas momentas, kai žmo- 

nės atsistoja sankryžoje tarp išorinės realybės ir vidinio pojūčio, 
yra labai svarbus jų psichologinei gerovei. Čia ir randasi tas psi- 
chologinės krizės laikas, kuris, jei yra tinkamai pergyvenamas, 
neša praeities integraciją bei išsilaisvinimą ateičiai. Kiekvienas ją 
pergyvena savaip, bet manoma, kad tinkamiausia ją pereiti palaips- 
niui. Šie laipsniai yra : 

1. Pripažinimas. — Žmogus turi pripažinti, kad gyvenimas 
keičiasi. Turi peržvelgti, kas prarasta, ir priimti faktą, kad tas jau 
niekad negrįš, (vyro-žmonos mirtis, darbo nustojimas, kūno išo- 
rinis pasikeitimas ir panašiai). 

2. Gedulas. — Čia gedima visko to, kas buvo atpažinta kaip 
prarasta (jaunatviška išvaizda, mirę šeimos nariai, darbe nereali- 
zuoti siekiai ir t.t.). Šis gedulo žingsnis yra nepaprastai svarbus, 
nes be atsisveikinimo bei gedulo neįmanoma žengti į ateitį. Daug 
senų žmonių šio gedulo žingsnio nėra perėję ir gyvena 10-20 metų 
gedule. 

3. Integracija. — Po gedulo pas žmones vyksta psichologinė 
integracija. Čia nesakoma, kad reikia praeitį užmiršti, tik negalima 
joje gyventi. Integracija atsiekiama, įjungiant praeitį į dabartinę 
asmenybę. Tokiu būdu, praeitis sutampa su dabartimi, ir praei- 
ties reikalai liaujasi dabar mus motyvavę. 

4. Išsilaisvinimas. — Žmogus pasiekia išsilaisvinimo tuomet, 
kai integruoja praeitį, nuo jos atsipalaiduoja ir žvelgia į ateitį su 
naujomis perspektyvomis. 

Nesugebėjimas šią krizę palaipsniui pereiti, sustabdo žmones 
tartum paralyžius. Jie nei pivmyn, nei atgal nesugeba žengti; atgal 
jau neįmanoma, o pirmyn nepajėgiama, nes įsikibę į praeitį. Toks 
paralyžius yra pavojingas žmogaus psichologinei gerovei ir ilgai- 
niui gali privesti prie fizinių bei psichologinių ligų. Laikydami, 
kad jaunatvės galimybės yra jau prarastos, ir nesuprasdami, kad 
vyresnio amžiaus galimybės dar prieš akis, žmonės sukrinta, nega- 
lėdami mobilizuoti psichinių jėgų. Tokiais atvejais, kai žmonės. 
jaučiasi bejėgiai gyvenimą tvarkyti savarankiškai, yra atveriamos 
durys psichiniams negalavimams, kaip kad depresijai. 

Pasitaiko tokių atvejų, kad ne patys senesni žmonės save apri- 
boja ar paraližuoja, bet tai daro jų šeimos ar vaikai. Dažnai vaikai, 
nesuprasdami senėjimo proceso, tėvus varžo ir jiems sunkina šį 
gyvenimo laiką. Šiuo atžvilgiu, tėvai turi nepasiduoti vaikų įtakai. 
Jie turi pasitikėti bei vadovautis savo vidiniu supratimu ir įsiti- 
kinimais. Tinkamiausias būdas sumažinti nesusipratimus tarp vyres- 
nių tėvų ir suaugusių vaikų yra atviras išsikalbėjimas. BReko- 
menduotina supažindinti vaikus su esama literatūra apie vyresnį 
amžių ir jiems paaiškinti, kad jų pažiūros sunkina tėvus. Po to yra 

labai svarbu pakreipti santykiavimo eigą kitu keliu, įtraukiant juos 
į pozityvią ir viens kitam pagarbą rodančią draugystę. 

Dažnai įvyksta, kad vyresnio amžiaus žmonių socialinis ben- 
dradarbiavimas sumažėja. Tai atsitinka dėl to, kad žmonės per 
eilę metų nebuvo išvystę platesnių draugystei barų, daugiausia 
tenkindamiesi darbo kontaktais ir vedusių porų bendravimu. Pra- 
radus darbą, arba žmoną ar vyrą, dažnai yra prarandamos drau- 
gavimo galimybės. Pensijos laikui atėjus, dingsta lengvas priė- 
jimas prie darbo draugų ir dažnai su laiku dingsta ir pats bendra- 
vimas. Mirties atžvilgiu, likusiam partneriui draugystės perspektyvos 
taip pat labai sumažėja. Nuo to ypač kenčia moterys. Tai įvyksta 
dėl keletos priežasčių, pirma, moterų našlių yra daugiau negu vyrų, 
antra, ir svarbiausia, vyrai socialiniuose santykiuose yra vertinami. 
Jie dažnai yra paieškomi ir kviečiami į subuvimus. Moterys papras- 
tai yra nuvertinamos ; vedusios poros savo subuvimuose jų bai- 
dosi. Kaip dažnai pamatysi moteris s0 savo vyrais pramogaujant, 
dalyvaujant visokiuose priėmimuose ir labai išdidžiai laikantis. 
Jos bendrauja su kitomis vedusiomis poniomis, planuodamos atos- 
togas, baliukus, ar bendrus užsiėmimus. Bet kaip žiauriai pasikei- 
čia ši scena vienai iš jų praradus savo vyrą. Tos pačios puošnios ir 
populiarios ponios staiga dingsta iš to būrio. Jau nematysi jų, 
tuose privačiuose subuvimuose ; nekviečiamos jos nei į priėmimus 
nei į baliukus, ir staiga jos iškrenta iš aktyvaus, daug pasitenkinimo 
nešusio bendravimo. 

Praradimas galimybių bendrauti su kitais neša gana liūdnas pasek- 
mes. Žmonių gerbūviui labai daug reikšmės turi draugystės. Jie 
čia Tanda progą išsikalbėti, juoktis, planuoti, svajoti, ginčytis, aiškin- 
tis, ir t.t. Aplamai, per bendravimą su kitais žmogus pajunta savo 
energiją, reikalingumą, ir vertę kitiems, atpažįsta individualumą ir 
randa savo bendrumą su kitais. Žmogaus sveikatai bei gerbūviui 
santykiavimas turi beveik tiek pat svarbos kaip maistas ar poilsis. 
Dažnai visokios ligos išsivysto dėl vienišumo. Ne retai depresija 
atsiranda dėl to. Asmenys pasijunta esą bejėgiai tvarkyti savo gyve- 
nimą kaip norį ir nebejaučia tos energijos ir vitališkumo. Dingsta 
jausmas, kad esi kam nors reikalinga -as, kad kam nors tu rūpi, ir 
panašiai. Tokiais atvejais žmonėms pradeda trūkti gyvenimo tikslo 
bei užsibrėžimo, ką nors dar atsiekti, ką pamatyti, išmokti ir t.t. 
Taip įsitikinus, tas pasyvumas pavirsta realybe, nes dažnai tai, 
kuo yra tikima, su laikų būna įgyvendinta. Tad, su laiku, senesni 
žmonės pasidaro betiksliai, atsiskyrėliai, užsidarę savyje ir baimėje. 
Vienišumas yra didelis senatvėje priešas, 

Svarbu yra atskirti vienišumą nuo vienatvės, kur žmogus pasi- 
rinkęs gyventi pats vienas savo bute. Tokiais atvejais gyvenimas 

gali būt labai tinkamas, aktyvus, pamėgtas ir nešantis daug pasi- 
tenkinimo. Vienišumą neša ne gyvenimas vienai -am, bet psicholo- 
ginis ir socialinis atsitolinimas nuo žmonių. Žmogus, ir gyvendamas 
su kitais, gali kęsti dėl vienišumo. 

Vienišumo atsiginama intymumu. Psichologinis intymumas reiš- 
kiasi atvirumu, pasitikėjimu kito gera valia ir tikru domėjimusi 
viens kitu. Intymumas yra galimas išvystyti su bet kokiu žmo- 
gumi, kuris to taip pat nori, nors ir nebūtų šeimos narys ar senas drau- 
gas. Svarbu yra turėti noro, pasiryžimo ir energijos sudaryti naujas 
draugystes, po truputį ugdant atvirumą, pasitikėjimą vienas kitu, 
ir išmokstant su kitais dalintis savo vidiniu pasauliu. Vietoje užsi- 
darymo savyje, nes jau nėra žmonos-vyro ar kitų šeimos narių bei 
draugų, reikia, priėmus ir adgedėjus tą liūdną faktą, sudaryti naujus 
ryšius su tais, kurie yra dabartyje. 

Kol gyvi, mes visi esam pajėgūs sudaryt naujas draugystes, 
suartėti su senais ar naujais pažįstamais ir pajusti artumą, išugdytą 
intymumo. Šis faktas yra mums visiems svarbus atsiminti, bet ypač 
vyresniems žmonėms, kuriems atrodo taip sunku pradėti ką nors 
iš naujo. Vienišumas yra viena iš didžiausių žmogaus negalavimo 
priežasčių. Jis yra fizinės ir psichologinės mirties nešėjas. Reikia 
ir sau ir kitiems padėti kovoti prieš tai. Patartina, matant mote- 
riškę ar vyrą atsiskyrus nuo žmonių, nepalikti jų vienų vien dėl 
to, kad jie sakosi nenorį būti su kitais. Reikia draugiškai kviesti, 
skatinti ir net prisispiriant raginti, kad jie neatsiskirtų. Dažnai 
tokie žmonės jau kenčia nuo depresijos ir yra bejėgiai patys suprasti, 
kad tokiu užsidarymu jie sau žaloja gyvenimą. 

Kad gyventume pilnai ir energingai, reikia, kad kiekviena mūsų 
diena būtų pradėta su tikslu ir užsimojimais, nešančiais džiaug- 
smo ir troškimų pojūtį. Depresija visa tai užslopina. Prieš ją reikia 
kovoti aršiai. Ją gydo intymumas, žinant, kad esi kieno nors mylima 
-as, sugebanti -is ką nors dar atsiekti, ir mokėjimas džiaugtis, dalintis 
ar trokšti. Mes priimame gyvenimo dovanas, jei mes sugebame 
domėtis bei vertinti naujenybes, draugystes, idealus, pramogas ir 
panašiai. Gyvenimas be perstojimo neša savo įvairumus. Mes 
niekad nesužinosime visko, kas žinotina, niekad neišsidžiaugsime 
viskuo, kas sukelia džiaugsmo, ir neatsieksime visko, kas yra siek- 
tina. Taigi, mūsų potencialo riba niekad nėra prieita. Sako, kad 
Einsteinas yra realizavęs gal tik apie 209, savo potencialo, tai ką 
kalbėti apie mus, kurių dauguma gal sugebėsime atsiekti tik 15 94. 
Nesvarbu kiek ilgai gyvensime, visad yra kas nors naujai siektino, 
nugalėtino, ar verto išgyventi. Supratimas šito fakto ir tvar- 
kymas savo gyvenimo, naudojantis gamtos dovanomis, iššaukia 

mumyse skatinimą (motivaciją), kuris mums teikia jėgų bei ener- 
gijos ir atveria naujas perspektyvas. 

Vyresnio amžiaus žmonės, atsiremdami į per eiles metų įgytą 
gyvenimo išmintį, gali daug greičiau realizuoti naujus užsimoji- 
mus. Jie jau nėra dirginami baimės, nes jie supranta, kas yra aktualu 
ir kas ne, ir žino, kur glūdi gyvenimo prasmė. Jie gali atsipalai- 
duoti nuo varžtų, kuriuos buvo užsidėję jaunystėje ; jie gali moky- 
tis, sportuoti, keliauti, pramogauti ir, bendrai, vesti aktyvų socia- 
linį bei asmeninį gyvenimą. Galima sakyti, kad pagal gamtos dėsnius 
šitoks elgesys yra daug normalesnis negu nereikalingas lankymasis 
pas daktarus, beieškant amžinos jaunystės šaltinio. Pagaliau, jų 
gyvenime atėjo laikas, kuomet jie gali žingsniuoti laisvi ir išmin- 
tingi, su viltimi išgyventi kiekvieną dieną kaip dovaną, kurią jie 
gauna iš Dievo ir kurią jie vakare padovanoja Jam atgal, pripil- 
dytą prasmingų žmogiškų pergyvenimų ir momentų. Kaip minėjau 
pradžioje, kiekvienas tarpsnis neša savo užduotis bei malonumus. 
Vyresnis amžius gali būti kulminacija viso to darbo, vainikuojanti 
jį su išvystytu intymumu, išmintingumuų, drąsa bei meile sau, 
gyvenimui, artimui ir Kūrėjui. 


ALDONA A. MALCANAITĖ GRINIENĖ, Pa. D. 


THE PSYCHOLOGICAL: ASPECTS OF AGING 
by 
ALDOoNA MALCANAITĖ GRINIENĖ 
Summary 


The science of gerentology is rather young and many professionals are 
immersed in its study. Much progress has been made in this area and much 
is yet to evolve. The cld age period is divided into three parts : the young 
old (60-75), the middle old (75-85), and the old old (85 and over). There 
are many misconceptions regarding older years. Freguently people will 
curtail their activities, their guest for learning, achieving, or innovating 
because of these mMisconeeptions. 

Older people's sexuality is often atfected by the prevaling myths. 
Although human. beings are sexual till they die, many curtail their sexual 

expression because of erroneous beliefs. Master and Johnson have stated 
that human sexuality is not limited by age but by the myths. They note 
in their book « Human Sexuality », that human beings lose that which 
they do not use. In reality sexual expression can be enhanced in the 
older years because people have more experience, greater ability to 
discuss likes and dislikes, and increased availability of time and privacy. 
This fact is starting to be acknowledged by those who run old age homes 
as they attempt to have married couples housed so as to insure their 
conjugal privacy. 

Another limitation that older people set for themeelves because of 
erroneous beliefs is in the area of learning and education. Professionals 
insist that the ability to learn does not decrease with age. On the contrary 
much that has been acguired by the older people can facilitate the absor- 
ption and integration of new things. Schools have recognized this and 
have developed courses for senior citizens. Some have provided dorms and 
claszes during the summer, while others offer free education to those in 
the older age group. 

A third misconception is the belief that old age is a disease from wbich 
people die. In reality because of poor caretaking of themselves through- 
out many years people experience the boakdown or disoas0 Of one 
organ or another. The interruption of healthy functioning of one area aifects 
another. In time, like the dominos, many parts start failing. It has been 
recognized that too much medication can also cause problems for the 
elderly and often, their interactions causes 2 condition that mimics a real 
disease, i.e. the Acute Brain Syndrome. 

As in any crisis people approaching old age will need to go through 
certain steps before they can experience wellbeing and acceptance of the 
change. These steps are: 1. Recognition and admission their youth will 
never be, that the mate has died, that their careers are finished, etc.; 
2. Mourning that which has passed, such as youthful body, mate or 
friends, unrealized career ambitions etc. ; 3. Integration of the loss and 
of the past into the present, instead of living in the past; 4. Freeing of 
oneself from the past and focusing on the future with its new possibilitities. 

If people do not go through these steps fully they tend to get stuck 
in this process and never move on to a fuller and happier future. They 
Teel helpless and often either die before their age, or suffer from depression, 
inertia, insomnia etc. 

Loneliness is a freguent phenomenon experienced by the elderly. 
Women, especially suffer from this, since many more of them are wi- 
dowed. It's imperative to have a wide range of friedships and interests 
to safeguard from this. The importance of a support group can't be 
overemphasised. Life at any age can bring its stresses and its challenges. 
Old age, the third stage of our lives can bring joy, satisfaction, 2cceptance 
and peace if we are willing to take steps to make our lives productive 
and worthwhile. 


NUO JAUNYSTĖS IKI SENATVĖS: 
SUAUGUSIOJO KAITOS FAZĖS 


Įvadas. — Žmonėms įprasta galvoti, kad vystosi tik kūdikiai, 
vaikai ir jaunuoliai, o suaugę — jau gatavi. Pagal Sigmund Freudą, 
žmogus vystosi tik kūdikystėje ir vaikystėje. Vėliau tik apsireiškia 
tai, kas ir kaip susiklostė pasąmonėje. Freudo mokinys Carl G. 
Jung, nuo jo atsiskyręs, buvo pirmasis, kuris pabrėžė suaugusiojo 
vystymąsi. Pagal jį, žmogaus gyvenimas susideda iš dviejų dalių, 
kurias skiria gyvenimo vidudienis apie 40-uosius metus : pirmoje 
dalyje formuojasi išorinis « aš» (eg0), kai siekiama pritapti prie išo- 
rinio pasaulio ; antroje dalyje vystosi vidinis « aš » (Self), kai devina- 
masi prie vidinio pasaulio. 

Vėliau kiti psichologai kaip Charlotte Būhler, Else Frenkel- 
Brūnswik (1936) ir Erik Erikson (1950) plėtė ir gilino žinias apie 
suaugusiojo vystymąsi. Pastarajame dešimtmetyje atspausdintos 
studijos, kaip Roger Gould (1972), Gail Sheehy (1974), George Vail- 
lant (1978), Daniel Levinson (1978), susilaukė dar platesnio dėmesio. 


Levinsono studija. — Iš pastarųjų bene pati reikšmingiausia 
yra Levinsono studija, kurios duomenys būvo atspausdinti knygoje 
The seasons of mam's life. Jis ir jo bendradarbiai nuodugniai apklau- 
sinėjo 35-45 m. amžiaus vyrus: 10 darbininkų. 10 administratorių, 
10 mokslininkų-biologų ir 10 romanų rašytojų. Štai trys pavyzdžiai 
iš tų 40 (asmenys ir jų gyvenimo faktai tikri; vardai ir pavardės 
pakeistos). 

John Barnes, būdamas 12 m., apsisprendė tapti didžiu moksli- 
ninku išradėju. Su laiku jis tapo vieno pačių didžiausių JAV uni- 
versitetų biochemijos fakulteto vedėju, tarptautinio garso dėl 
savo atradimų. Vis dėlto jis ne tik nelaimėjo Nobelio premijos, bet 
nebuvo jai nė pasiūlytas. Būdamas 44 m. amžiaus, jis pergyveno 
ir asmeninę, ir profesinę krizę. 

Pauli Neuman, nuo jaunų dienų norėjo tapti ir rašytoju ir biz- 
nieriumi. Savo gyvenimo pirmoje dalyje daugiau dėmesio skyrė bizniui 
ir pelnė kelius milijonus dolerių. Pasiekęs 37 m. amžiaus, atsisakė 
daugelio milijonų dolerių apyvartos biznio, kad įgyvendintų savo 

antrąją svajonę. Būdamas 43 m., jis pergyveno gyvenimo prasmės 
krizę, kai jo romanai nesusilaukė dėmesio, kurio jis tikėjosi. 

Jim Tracy, siekęs būti žmonių vadu, 34 m. amžiaus nebesiti- 
kėdamas tapti admirolų, pakeitė savo veiklos areną iš laivyno tar- 
nybos į administravimą industrijoje. Po 7 metų apsivylė ir čia, nepa- 
siekęs administravimo viršūnės : virš jo vis dar buvo bent vienas 
viršesnis. 

Šalia šių didžiai ambicingų vyrų buvo ir kiti, kurie turėjo dau- 
giau ar mažiau ryškias gyvenimo svajones. Retas kuris jas atsiekė. 
Daugumas jų negalėjo atsiekti dėl gyvenime pasitaikiusių kliūčių : 
keli administratoriai ir biologai įklimpo į vidutiniškumo vagą; keli 
rašytojai daug rašė, bet jų romanai nebuvo vertinami; net ir dar- 
bininkai nenorėjo būti vien darbininkais, tik gyvenimo sąlygos juos 
ten įklampino. 

Nors šių vyrų biografijos įvairavo, jose pasikartodavo pasto- 
vesni laikotarpiai, kurie kaitaliojosi su kitais neramesniais, audrin- 
gesniais, klausiančiais, ieškančiais ir neretai atnešančiais rimtas 
permainas. Tie periodai nebuvo netaisyklingai išsibarstę, bet, pačių 
tyrinėtojų nustebimui, įvairiuose asmenyse atsitikdavo apytikriai 
tuose pačiuose kelių metų laikotarpiuose. Pastovieji periodai tęsėsi 
apie 6-7 metus; jų Metu, remiantis pagrindiniais pasirinkimais, 
buvo statoma gyvenimo struktūra. Po pastoviųjų sekdavo kiti, 
kiek trumpesni (4-5 m.) pereinamieji periodai, kuriuose gyvenimo 
struktūros būdavo persvarstomos ir atitinkamai pagal norus ir 
gyvenimo sąlygas paliekamos tos pačios, truputį pakeičiamos ar 
iš pagrindų pertvarkomos. Po pereinamojo periodo vėl ateidavo 
pastovesnis laikotarpis. 

Ypatingai ryškūs du pereinamieji laikotarpiai: apie 30-uosius 
metus ir apie 40-uosius. Tie du laikotarpiai daug kam buvo ne tik 
pereinamieji, bet ir krizės periodai. Levinsono studijoje 6294, visų 
apklausinėtų vyrų apie savo 30-uosius gyvenimo metus turėjo dides- 
nę ar mažesnę krizę, ypač rašytojai, kurie buvo pasirinkę netra- 
dicinę profesiją, it darbininkai, kurie neturėjo galimybės kilti savo 
darbe. Kaip apie 30-u0sius metus daugiau sukama galva apie savo 
darbą ir vedybas, taip apie 40-uosius daugiau jaudinamasi dėl paties 
gyvenimo prasmės. Tame vidurgyvenimo laikotarpyje daugiau ir 
giliau klausiama ir ieškoma atsakymų apie patį gyvenimą, mirtį, 
savo gyvenimo svajones. Levinsono apskaičiavimu, apie 80945 jo 
apklausinėtų vyrų apie 40-u0siūs metus turėjo didesnę ar mažesnę 
krizę. 

Levinsonas suaugystę padalino į ankstyvąją (20-40 m.), vidu- 
riniąją (40-60 m.) ir vėlyvąją (60-80 m.). Studijoje daugiau ištirtas 

pirmąsias dvi dalis jis toliau suskirstė į periodus ir apibūdino jų 
uždavinius. 

Maždaug 17-22 m. — pereinamasis periodas iš jaunystės į ank- 
styvąją suaugystę. Uždaviniai tame periode: 1. palikti paauglio 
pasaulį ir 2. stebėti-rinktis-išbandyti pirmuosius žingsnius suaugu- 
siųjų pasaulyje. 

Maždaug 22-28 m. — pastovus periodas, kaip įžengimas į suau- 
gusiojo pasaulį. Uždaviniai: 1. išieškoti galimybes suaugusiojo 
gyvenime it 2. suformuoti provizorinę gyvenimo struktūrą, ban- 
dant išlaikyti lygsvarą tarp pirmojo ir antrojo uždavinio. 

Maždaug 28-33 m. — 30-ųjų metų pereinamasis periodas. Užda- 
viniai: 1. persvaistyti provizorinę gyvenimo struktūrą ir 2. nutarti 
dėl gyvenimo sekančios struktūros (aną paliekant tokią pačią, modi- 
fikuojant ar iš viso naują pasirenkant). 

Maždaug 33-40 m. — nusistovėjimo periodas. Jo uždaviniai : 
1. užimti savo vietą visuomenėje ir 2. tapti savo paties žmogumi, 
pavyzdžiui, kilti karjeroje. 

Maždaug 40-45 m. — vidurgyvenimo pereinamasis periodas. 
Uždaviniai: 1. persvarstyti ankstyvesnę gyvenimo struktūrą (atsi- 
kratant iliuzijų), 2. atkreipti didesnį dėmesį į savo gyvenimo polia- 
rizuojančias tendencijas ir jas integruoti (jaunas-senas, kurti-nai- 
kinti, vyriškas-moteriškas, prisirišti-skirtis) ir 3. padėti pagrindą 
gyvenimo naujai struktūrai. 

Tolimesnių periodų Levinsonas nebenagrinėjo, bet juos maž- 
daug taip apibrėžė, kad po kiekvieno pereinamojo penkmečio seka 
pastovus penkmečio periodas. 

Savo išvadas Levinsonas laiko hipotezėmis, kurios reikalingos 
tolimesnių studijų. Tačiau jis linksta manyti, kad tie periodai turi 
ką tai pastovaus. Tam pastovumui išryškinti jis pateikia tris žmo- 
gaus gyvenimo ciklo pavyzdžius iš senovės : žydų Talmudo, graikų 
tilosofo Solono (700 m. prieš Kr.) ir kiniečių išminčiaus Konfuci- 
jaus (500 m. prieš Kr.). Tie ciklai yra panašūs į Levinsono. Palygi- 
nimui čia pateikiame Konfucijaus : 

« Būdamas 15., aš pakreipiau savo širdį mokytis. Būdamas 
30 m., aš padėjau tvirtai savo kojas ant žemės. Būdamas 40 m., 
aš daugiau nebekentėjau nuo blaškymosi. Būdamas 50 m., aš žino- 
jau, kokie yra dangaus kvietimai. Būdamas 60 m., aš tų kvietimų 
klausiaus paklusniom ausim. Būdamas 70 m., aš galėjau sekti savo 
paties širdies nurodymus, nes tai, ko aš norėjau, daugiau nebeper- 
žengdavo teisingumo ribų ». | 

Pagal Levinsoną, skritingų tautų ir kultūrų senoji išmintis ir 
XX-ojo amžiaus studijos randa ką tai panašaus ir bendro žmogui 
kaipo žmogui — jo gyvenimo ciklą. 

Levinsono studija ribojosi vyrais. « Passages : Predictable crises 
of adult life » autorė Gail Sheehby apklausinėjimais surinko 115 bio- 
grafijų: tiek vyrų, tiek moterų. Jos pastebėti periodai praktiškai 
yra tokie patys, kaip ir Levinsono. 

Pasinaudosime jos surinkta medžiaga papildyti kai ką specia- 
liai apie moteris. 


Moterų gyvenimo stiliai. — Gail Sheehy kreipė ypatingą dė- 
mesį į šių laikų kai kurių moterų problemą, o kartai ir dilemą : 
žmonos-motinos uždaviniai ir profesija-darbas. Ji išryškino šiuos 
moterų gyvenimo stilius pagal jų apsisprendimą siekti vieno ar 
kito tikslo: aprūpintojos, jau suaugystės pradžioje apsisprendžia 
tapti namų šeimininke, žmona-motina ir tokia anksčiau ar vėliau 
tampa ištekėdama; integruojančios, jau nuo suaugystės pradžios randa 
būdą derinti vedybas-motinystę ir profesinę karjerą ; pirma vedybos, 
paskui profesija — šiuo stiliumi moteris pirma išteka ir net suūsi- 
laukia vaikų, bet su planu, kad kai tik galės, ims dirbti savo profe- 
sijoje; pirma profesija, paskui vedybos — šiuo stilium moterys 
pirma pasišvenčia užsitikrinti savo vietą profesijoje, o paskui siekia 
ištekėti. Šalia jau suminėtų, yra dar niekad neištekančios savo pasi- 
rinkimu (pavyzdžimi, viennolės) arba tokiu gyvenimo susiklojimu, 
o taip pat perėjūnės, kurios, nenorėdamos ar negalėdamos tvirtai 
užsiangažuoti, per visą savo gyvenimą tęsia jaunystės eksperimentus 
draugystėse ir užsiėmimuose. 


Rinktinės moterys: pirma profesija, paskui vedybos. — Gail 
Sheehy pateikė Margaret Hennig disertacijos duomenis: JAV-ėse 
visos 25 apklausinėtos finansų ar biznio korporacijų prezidentės 
ar viceprezidentės savo suaugystės pradžioje sąmoningai pasirinko 
«pirma profesija, paskui vedybos » gyvenimo stilių. Jos visos buvo 
pirmgimės, tolimos niekuo nepasižyminčiai bespalvei motinai, arti- 
mos sėkmingam tėvui, kuris jas skatino siekti; studijose ir profe- 
sinio darbo pradžioje jos stipriai pasireiškė ir pasižymėjo pasiek- 
damos aukštas pozicijas. Apie 35 metus jos atkreipė dėmesį į savo 
moteriškumą, kurio nebuvo paneigusios, tik neryškinusios ; parodė 
susidomėjimą vyrais. Pusė jų surado sau gyvenimo partnerius ir 
ištekėjo. Nors neištekėjusios, kitos ir vėlyvesniam gyvenime išlaikė 
artimą ryšį su kitais. Ir vienos ir kitos labiau atsiliuosavusios žmo- 
giškumu, tolimesniu pasišventusiu darbu pasiekė korporacijos pre- 
zidentės ar viceprezidentės pozicijas. Jų gyvenime išryškėjo jų suge- 
bėjimas integruoti dvigubą kelią: profesinį ir moteriškąjį-Žmogiš- 
kąjį. Palyginimui buvo pateikti bruožai tų moterų, kurios tepa- 
siekė vidurinių pozicijų administracijoje: to derinimo bruožo jos 
neturėjo. 

Vyrų gyvenimo stiliai. — Turėdama dėmesyje sąmoningais ar 
nesąmoningais apsisprendimais padarytus neigiamus užsikirtimus 
ar teigiamus posūkius suaugusiųjų vystymesi, Gail Sheehy pateikė 
šinos vyrų gyvenimo stilius: nesubrendę « berniukai », kurie « išven- 
gia » jaunystės brendimo proceso ir taip pasilieka amžinai prisirišę 
prie motinos, niekad netapdami nepriklausomais; perėjūnai, kurie 
per visą savo gyvenimą tęsia jaunystės eksperimentus, nenorėdami 
ar negalėdami tvirtai kam užsiangažuoti; prisirakinusiejė, kurie 
stipriai prie ko « prisiriša », bet be aiškaus sąmoningumo ar be krizės 
pergyvenimo, kuris sudarytų progą ir galimybę sąmoningesniam 
ir brandesniam apsisprendimni; vunderkindai, kurie savo gyvenime 
sukuria rizikingas situacijas ir žaidžia, kad laimėtų, dažnai tikė- 
damiesi, kad, kai pasieks siekiamą viršūnę, jų asmeniniai nesau- 
gumo jausmai dings; integruotojai, kurie derina ir integruoja savo 
gyvenimo įvairius aspektus, kaip savo darbą-profesiją, atsidavimą 
šeimai, pasitarnavimą vistomenei. Pridėtini du rečiau pasitaiką 
stiliai : niekad nevedusieji ir globojantieji. 


Gyvenimo permaina. — Anksčiau dėmesį atkreipęs ir moterų 
gyvenime akcentuotas fenomenas «gyvenimo permaina » (change of 
life) vis daugiau išaiškinamas psichologiniu, ne biologiniu priežas- 
tingumu. Įvairūs tyrimai rodo, kad vidurinėje suaugystėje mote- 
rims pasitaiką simptomai, kaip depresija, nervuotumas, nuovargis, 
galvos skausmai, kyla daugiau iš asmeniui charakteringų polinkių, 
negu iš biologinių priežasčių ; vienintelis tikrai biologiniu laikomas 
yra karštis, su prakaitavimu naktį. Pavyzdžiui, Olandijoje (1972 m. 
tyrimuos) neištekėjusios, be vaikų, dirbančios, taip pat aukštes- 
nio socioekonominio lygio moterys turėjo mažiau nusiskundimų ; 
gi Indijoje Raiput moterys, tokiame amžiuje apklausinėtos apie 
tuos simptomus, nei nežinojo, apie ką kalbama : jos tų simptomų 
neturėjo ; paaiškėjo, kad, kai jos eina senyn, jos labiau gerbiamos 
ir jų statusas pagerėja. 


Senatvė. — Charlotte Biūhler, studijavusi asmenis po 64 m. 
amžiaus, surūšiavo juos į keturias grupes pagal jų gyvenimo siekį : 
savo gyvenimo tikslą pasiekusieji, tai tie, kurie jautė nuveikę ar padarę, 
ko norėjo, ir todėl senatvėje patenkiati galėjo ilsėtis ; gyvenimo tiks- 
lą tebesiekiantieji, tai tie, kurie jautė, kad jų aktyvus gyvenimas 
nepasibaigė, turėjo ko siekti ir dėl to toliau ir siekė ; gyvenimo tikslo 
nepasiekusieji, nepatenkinti, nelaimingi, rezignavę, savo nepasiekto 
tikslo dėl fizinio ar psichologinio nepajėgumo nebegalį siekti; ir 
betiksliai gyvenusieji, tai tie, kurie, gyvenę be plano ir be tikslo, 
šioje paskutinėje gyvenimo fazėje jautė frustraciją, kaltę ir apgai- 
lestavimą. 

S. Reichard su bendradarbiais savo studijoje stebėjo, ar žmonės 
susitaikė su savo senėjimo padėtimi ir kaip prisiderino, o jei ne, 
tai kodėl. Pagal šį žvilgsnį jie atrado tris prie senatvės prisideri- 
nusiųjų ir du prie jos neprisiderinusiųjų tipus. Prie senatvės priside- 
rinusieji: mėgstantieji supuokles kėdes, pasyvieji, mėgstantieji gyve- 
nimą be atsakomybės ir todėl mielai priimą senatvę be atsakomybės, 
kurioje patenkina savo pasyvias reikmes ; «+ apsišarvavusieji », akty- 
vieji, išvystę ir išlaikę stiprią apsaugos sistemą prieš nuogastavimą 
ir baimę judėjimu, krutėjimu, užsiėmimu, veikla; subrendusieji, 
daugiau ar mažiau realiai priimantieji save ir savo padėtį, netuūrį 
varžančių, kaustančių, neurotiškų konfliktų, sugebą rasti pasiten- 
kinimo dabartyje ir su savim ir su kitais; šie sveikiausiai prie senat- 
vės prisiderinę. Prie senatvės tinkamai neprisitaikiusieji: piktieji, 
apkartę, nes neatsiekę savo tikslų ankstyvesniuose gyvenimo laiko- 
tarpiuose ir su tuo nesusitaikę, kaltinantys už tai kitus ir negalį susi- 
taikinti su savo senstančia padėtimi; savęs neapkenčiantieji, nusi- 
vylusieji, nes neatsiekę savo tikslų, su tuo nesusitaikę ir už tai kal- 
tiną save ir smunką į depresiją. 


Išvados. — Asmuo pilnai nesusiformuoja kūdikystėje ir vaikys- 
tėje, bet paprastai keičiasi ir vėliau. Keitimasis pastebimas ir suau- 
gusiojo gyvenime, kuris, atrodo, vyksta ciklu, besikaitaliojant pasto- 
viems periodams su pereinamaisiais. Senatvėje kaupiasi visas žmo- 
gaus gyvenimas: gyvenime tinkamą tikslą turėję, jo siekę, deri- 
nasi prie senatvės ir jos metu toliau bręsta. Mirtis — gyvenimo 
epitomė : mirštama, taip, kaip gyvenama. 


KĘSTUTIS TRIMAKAS 
Forest Park, IU, JAV. 

FROM ADOLESCENCE TO OLD AGE: 
ADULT DEVELOPMENTAL STAGES 


by 
KĘsTuUTIS A. TRIMAKAS, Pa. D. 


After Sigmund Freud's emphasis on development of the infant and 
child, Carl G. Jung was the first to focus on adult development, with 
age 40 as the «noon of life». Others followed : Charlotte Bihler, Else 
Frenkel-Brunswik, Erik Erikson, Roger Gould, Gail Sheehy, George 
Vaillant, and Daniel Levinson. 

Levinson's study based on biographical interviews of forty adult 
men discovers characteristic cycle of stable and transitional periods : 
early adult transition (age 17-22), entering the adult world (age 22-28), 
age 30 transition (ago 28-33), settling down (age 33-40), midlife tran- 
sition (age 40-45), entering middle adulthood (age 45-50), etc. The 
adulthood is further divided into early (age 20-40), middle (age 40-60), 
and late (age 60 and above). 

Levinson's hypothesis of adult developmental periods is further 
compared with the life cycles offered by the Talmud, Confucius (500 B. 
C.), and Solon (7th Century B. C.). 

Female dimension is added by introducing Gail Sheehy's life patterns 
of women (the caregiver, the nurturer who defers achievement, the achiever 
who defers nurturing, late-baby superachievers, integrators, never-married 
women, and transients). Similarly, life patterns of men are also pre- 
sented : latency boys, the transient, locked in, the wunderkind, never- 
married men, paranurturers, and the integrators. 

Charlotte Bihler grouped people in old age according to their goal 
seeking : 1. those who had achieved what they wanted and now relaxed, 
2. those who continued striving to the end, 3. those dissatisfied but 
unable to strive anymore, and 4. those frustrated after thoughtless and 
meaningless lives. On the other hand, 6. Reichard classified old people 
according to their positive or negative adjustment to old age: 1. passively 
adjusted in their «rocking chairs», 2. actively adjusted, seli-defending 
by moving around, 3. balanced and mature, 4. angry and blaming others, 
5. feeling guilty, disappointed and blaming themselves. 

VYRIAUSYBĖS ŽINIOS IR JŲ PERSPAUSDINIMAS 


PRoF. DR. BRoNIUS KaASLAS 


EGZILINĖS VYRIAUSYBĖS IR EGZILINIAI VEIKSNIAI 
TARPTAUTINĖJE TEISĖJE 


Prof. Dr. Bronius Kaslas į Suvažiavimą atvykti negalėjo. 


VYRIAUSYBĖS ŽINIOS IR JŲ PERSPAUSDINIMAS 


Iniciatoriai. — Šis mano pranešimas yra grynai apžvalginis, 
apimąs šio sumanymo kilmę ir jo praktišką įvykdymą. Mintis imtis 
šio nelengvo ir nelabai dėkingo darbo kilo berenkant medžiagą pla- 
tesnei studijai apie vieną iš pirmųjų ir žymiųjų Lietuvos ūkinio gyve- 
nimo kūrėjų kun. Juozą Vailokaitį. Turėjau progos perversti lapas 
po lapo beveik visus Vyriausybės Žinių numerius1. Bedirbant paaiš- 
kėjo, kad čia, Jungtinėse Amerikos Valstybėse, vienoje vietoje nėra 
pilno Vyriausybės Žinių rinkinio. Nei Lietuvos generaliniai konsu- 
latai Chicagoje ir New Yorke, ne iLietuvos Pasiuntinybė Washingtone 
neturėjo pilnų komplektų. Ten rasta tik nepilni Vyriausybės Žinių 
rinkiniai, ir tų pačių kai kurie lapai labai sutrūniję ir pageltę. Ilgai- 
niui visiškai sutrūnės, ir sunkiai bus galima pasinaudoti. 

Susirūpinta šią labai svarbią ir vertingą valstybinio gyvenimo 
medžiagą apsaugoti nuo visiško sunykimo. 

Jokia lietuviška įstaiga ar organizacija nebuvo ėmusi tai atlikti. 
Šio pranešimo autorius, kun. Vytautas Bagdanavičius ir dr. Juozas 
Meškauskas, kelis kartus pasikalbėję bei pasitarę, nutarė imtis šio 
darbo : surinkti visus Vyriausybės Žinių numerius, pagaminti keletą 
egzempliorių xeroxo būdu, juos įrišti ir bent dalį šių nuorašų padėti 
saugion vieton, įgalinant platesnę visuomenę jais pasinaudoti. Man 
teko būti šio sumanymo vykdytoju. 

Liudas Kairys, žinomas lietuviškų knygų rinkėjas, saugotojas, 
jų tvarkytojas ir įrišėjas, apie tai patyręs, su entuziazmu šiam suma- 
nymui pritarė ir pasisiūlė atspaudus patikrinti ir juos įrišti. Už tai 
jam buvo pažadėta vienas Vyriausybės Žinių nuorašų egzempliorius. 

Dail. Vladas Vijeikis, turįs spaustuvę Chicagoje, paprašytas leisti 
pasinaudoti xeroxo mašina, su mielu noru ir be atlyginimo sutiko. 
Reikėsią sumokėti tik už popierių ir mašinos pataisymus. 

Darbą pradėjus, talkon atėjo teisininkas Juozas Dėdinas ir 
Leonardas Kerulis. Taip mes visi trys atlikome perspausdinimo 
darbą. 

Dalį Vyriausybės Žinių originalų pasiskolinau iš Lietuvos Gene- 
ralinės Konsulės Juzės Daužvardienės. Ji, be to, mielai tarpinin- 
kavo gauti trūkstamuosius Vyriausybės Žinių numerius iš Lietu- 
vos Generalinio konsulato New Yorke ir Lietuvos Pasiuntinybės 
Washingtone. 


1 Lietuvos Ministerių Kabineto kanceliarijos leidinys, 1918-1940. 

Mūsų buvo padaryta atskirai keletas tokių nuorašų ir papildymų, 
kurių trūko konsulatų ir Pasiuntinybės Vyriausybės Žinių rin- 
kiniuose. Tokiu būdu ir ten dabar yra pilni Vyriausybės Žinių I 
dalies komplektai. 

Iš viso buvo atspausta penki egzemplioriai. Įteiktasis egzem- 
pliorius Pasaulio Lietuvių Archyvui Chicagoje, jam pageidaujant, 
buvo neįrištas. Manyta, kad besinaudojantiems bus patogiau daryti 
xeroxo Mašina nuorašus. 

Kiti keturi egzemplioriai buvo labai gražiai įrišti; kiekvienas 
egzempliorius sudarė 21 knygą ; iš viso 84 knygos. 

Šiuo metu jie yra šiose vietose : 

Vienas egzempliorius yra perduotas Lietuvos Generaliniam 
Konsulatui Chicagoje. 

Vienas egzempliorius perleistas Tautos Fondui ir dabar yra 
VLIKo būstinėje Washingtone. 

Vieną egzempliorių turi dr. Juozas Meškauskas (šis egzemplio- 
rius yra šio suvažiavimo parodoje). 

Vienas egzempHorius yra Liudo Kairio knygų rinkinyje. 


« Vyriausybės Žinių» pavadinimas. — Pirmieji 37 numeriai, 
apėmę laikotarpį nuo 1918. XII. 29 iki 1920. VI. 12 d. buvo vadi- 
nami Laikinosios Vyriausybės Žiniomis. Nuo 38-to iki 205-40 nume- 
rio, apėmę laikotarpį nuo 1920. VI. 22 iki 1927. XII. 28 d. — vadi- 
nami Vyriausybės Žiniomis. 

Vėliau, nuo 1928 metų, jos buvo leidžiamos dviem dalimis. Mat, 
medžiagos vis daugėjo, pasidarė praktiškiau pirmoje dalyje palikti 
pagrindinius, pastovaus pobūdžio dalykus (įstatymus ir kita). To- 
dėl nuo 206-to iki 685-40 numerio buvo vadinamos « Vyriausybės 
Žinios I Dalis » ir apėmė laikotarpį nuo 1928 iki 1939 metų pabaigos. 

Vadinamoje Vyriausybės Žinių antroje dalyje, spausdinamoje 
lygiagrečiai su pirmąja dalimi, buvo dedama ne taip svarbi medžiaga 
(teismų skelbimai, bendrovių įstatai, balansai ir t.t. Žr. žemiau 
paminėtus 5-12 punktus-skyrelius). 

Nuo 1940 metų pradžios pavadinimas vėl kiek pakeistas. Vie- 
toje Vyriausybės Žinios, I Dalis pradėta vadinti tik Vyriausybės 
Žinios (nr. 686) o vietoje Vyriausybės Žinios, II Dalis — Vyriau- 
sybės Žinių priedas. 

Kai 1940 metų birželio mėnesį bolševikai okupavo Lietuvą, 
Vyriausybės Žinios ir jų priedas buvo spausdinama ta pačia tvarka 
toliau, iki 1940 m. rugsėjo mėn. 10 d.; paskutinis numeris buvo 780. 
Maždaug 20 numerių buvo leisti bolševikų. Šiose Vyriausybės Žiniose 
bolševikai skelbė savo įstatymus, iš kurių matyti, kaip jie sugriovė 
valstybę. 

Visos Vyriausybės Žinios buvo spausdinamos Valstybinėje spaus- 


tuvėje, Kaune (nr. 1 — Vilniuje). 
« Vyriausybės Žinių » turinys. — Vyriausybės Žiniose buvo spaus- 
dinama — skelbiama : 


1. Visi valdžios įstatymai, įskaitant ir biudžetus ; 

2. Lietuvos patvirtintos tarptautinės sutartys ; 

3. Prezidento aktai; 

4. Ministrų, ministerijų įsakymai, taisyklės, patvarkymai, 
muitų, akcizo, geležinkelių tarifai, savivaldybių taisyklės ir pana- 
šūs dalykai ; 

5. Teismų skelbimai (testamentai, globa, įgaliojimai) ; 

6. Nekilnojamo turto varžytynių skelbimai ; 

7. Draugijų registracija ; 

8. Prekybos registras ; 

9. Ipoteka ; 

10. Prekybos bei pramonės bendrovių įstatai, balansai, meti- 
nių susirinkimų šaukimo skelbimai ir panašūs dalykai ; 

11. Pamesti pasai, liudijimai ; 

12. Pavardžių keitimas. 

Pažymėtina, kad Vyriausybės Žinios iš pradžių ėjo keturiomis 
kalbomis : lietuvių, lenkų, baltgudžių ir žydų. 

Vyriausybės Žinios yra nepriklausomos Lietuvos valstybininkų 
kūryba. Bolševikai sunaikino daug Žmonių, sugriovė valstybę, kraš- 
to ūkį ir daugelį kitų dvasinių bei medžiaginių vertybių, bet pasi- 
liko lietuvių sukurti įstatymai, kurių bolševikai iš istorijos nepa- 
jėgs išbraukti. 


Lietuvos teisyno seminaras. — Darbą užbaigus, 1981 m. rugsėjo 
mėn. 18 d. (darbas buvo pradėtas tų pačių metų kovo mėnesio vidu- 
ryje), buvo surengta Chicagoje, Jaunimo Centro kavinėje, vakaronė, 
pavadinta Lietuvos teisyno seminaras. Jos tikslas buvo supažin- 
dinti visuomenę su atliktų darbu, painformuoti apie jo pobūdį bei 
svarbą ir paskatinti visuomenę pasinaudoti Vyriausybės Žiniomis. 

Vakaronėje paskaitą, tema Lietuvos teisės kodifikacijos reikalin- 
gumas, skaitė prof. dr. Bronis Kaslas. Taip pat dar kalbėjo Lietu- 
vos Generalinė Konsulė Juzė Daužvardienė, Mečys Mackevičius, 
Jonas Dainauskas, dr. Juozas Meškauskas ir Jonas Sakas. Keletą 
Vyriausybės Žinių vietų paskaitė Lietuvos Moterų Federacijos 
Chicagos Klubo pirmininkė Milda Martinkienė. Vakaronei vado- 
vavo kun. Vytautas Bagdanavičius, MIC. 

Vakaronę surengė L. K. Mokslo Akademijos Chicagos Židinys, 
Lietuvos Moterų Federacijos Klubas ir sumanymo vykdytojai. 

Visi kalbėtojai darbą vertino labai teigiamai. Po paskaitos ir 
kalbų, keletas asmenų pageidavo, kad Vyriausybės Žinios būtų ir 
Kalifornijoje, ir Kanadoje, ir Australijoje. Šio darbo sumanytojai 
paaiškino, kad daugiau egzempliorių pagaminti buvo sunkoka: nau- 
dotoji xeroxo mašina nebuvo pati moderniausia, todėl daugiau 
laiko būtų reikėję pagaminti didesnį kiekį egzempliorių (vienas 
egzempliorius sudaro daugiau kaip 9000 puslapių). Be to, daugiau 
ir lėšų būtų reikėję, o jų sukaupti nelengva. 

Tačiau galimybė paruošti didesnį egzempliorių kiekį, kai suda- 
ryti pilni komplektai, yra palyginti daug didesnė. Pasaulio Lietu- 
vių Archyve yra vienas pilnas neįrištas egzempliorius, kuriuo Archy- 
vas mielai leidžia pasinaudoti. Ten pat, tik kitam kambaryje, yra 
Lituanistikos Instituto neseniai įsigyta moderni xeroxo mašina. 
Prireikus galima kreiptis į Archyvo direktorių Česlovą Grincevičių. 

Buvo teirautasi lietuviškose spaustuvėse, už kokią kainą jos galėtų 
perspausdinti Vyriausybės Žinias. Patirta, kad už vieno puslapio 
perspaudinimą reikėtų mokėti 16-18 dolerių, 0 viename egzemplio- 
riuje yra daugiau kaip 9 tūkstančiai puslapių. 


Lėšos. — Darbas buvo pradėtas sumanytojų pinigais; vėliau 
gauta aukų iš inž. Kazio Pabedinsko ir dr. Leono Kriaučeliūno. 
2000 dolerių, tarpininkaujant L. K. Mokslo Akademijos Chicagos 
Židinio pirmininkui kun. V. Bagdanavičiui ir dr. J. Meškauskui 
buvo gauta iš Lietuvių Fondo. Tokiu būdu nereikėjo prašinėti dau- 
giau aukų. 


Kas dar darytina? — Kad Vyriausybės Žinių rinkinys būtų 
pilnas, reikėtų ir Vyriausybės Žinių antrąją dalį (1928-1939) ir Vy- 
riausybės Žinių priedus (1940) surinkti ir keletą egzempliorių paga- 
minti. Nelengvas tai būtų darbas, nes jos dar labiau išsklaidytos ir 
daugiau jų numerių trūksta. 

Be Vyriausybės Žinių I ir II dalies, nuo 1918 metų pabaigos 
iki 1928 metų pradžios buvo valdžios leidžiamas laikraštis Lietuva. 
Jame buvo įdėta šiek tiek medžiagos, kuri normaliai turėjo būti 
Vyriausybės Žiniose. Ir iš ten reikėtų išrinkti tą medžiagą. 


Kas tai galėtų padaryti? — Gal buvusieji teisininkai, nes tai jų 
sritis ? 

Gal konsulatai, nes jie yra tikrieji Vyriausybės Žinių saugotojai ? 

Gal Pasaulio Lietuvių Archyvas ar Alka, nes jie renka ir kaupia 
lietuvišką istorinę medžiagą ? 

Be šio atlikto darbo, reikėtų dar surinkti ir sutvarkyti nepri- 
klausomos Lietuvos seimų protokolus. Steigiamojo Seimo proto- 
kolai buvo vadinami Sieigiamojo Seimo Darbais, o vėlesniųjų sei- 

mų — Seimo Stenogramos. Iš protokolų matyti, kodėl ir kaip įsta- 
tymai buvo leidžiami. 


Baigiamosios mintys. — Vyriausybės Žinios yra oficialus ne- 
priklausomos Lietuvos valdžios paliktas dokumentas. Jis yra vie- 
nintelis originalus lietuvių tautos valstybinės, politinės, visuome- 
ninės ir kultūrinės kūrybos vaisius. Šį brangų valstybinį turtą, turi- 
me būtinai apsaugoti, nesigailėdami nei darbo, nei lėšų. 

Jos yra šaltinis daugelio studijų apie nepriklausomos Lietuvos 
gyvenimą ir jo santvarką. Visi, kas nori studijuoti šį Lietuvos laiko- 
tarpį, čia Tas pagrindinę medžiagą. 

Ir dabar turime klausimų, kuriuos spręsdami galime naudotis 
Vyriausybės Žinių medžiaga. Pavyzdžiui, norint atsakyti į prie- 
kaištą, kad nepriklausomoje Lietuvoje buvo varžoma mažumų 
veiklos laisvė, Vyriausybės Žiniose galima rasti medžiagos. Vyriau- 
sybės Žimiose buvo skelbiama draugijų registracija. Per pirmuosius 
9 metus (1918-1927) buvo įregistruota apie 1371 organizacija (drau- 
gija, sąjunga, klubas). Ten matyti, kiek ir kokias organizacijas 
turėjo mažumos : lenkai, žydai, vokiečiai, baltgudžiai, latviai, toto- 
riai ir kiti. Sakysime, per šį laikotarpį viena mažuma buvo įregi- 
stravūsi ne mažiau kaip 233 savo organizacijas, neskaitant jų ūkinių 
organizacijų (jas reikėtų skaičiuoti atskirai). Pagal bendrą gyven- 
tojų skaičių kai kurios mažumos turėjo gana daug organizacijų, it 
jų veikla buvo netrukdoma. Vadinasi, kai kurių mažumų priekaiš- 
tas, kad jų veiklos laisvė buvo varžoma, nėra teisingas. 

Baigiant šį pranešimą, tebūna man leista pacituoti keletą sakinių 
iš Lietuvos Generalinės Konsulės Juzės Daužvardienės viešos padėkos 
Vyriausybės Žinių talkai : 


« Būrelis entuziastų savanorių sėkmingai užbaigė reikšmingą 
ir didžiai vertingą valstybinį darbą: Vyriausybės Žinių restaura- 
vimą ir jų išsaugojimą ateičiai [...] Šių visų geradarių dėka gen. 
konsulatas praturtėjo 21 tomu atnaujintų Vyriausybės Žinių (nuo 
1918 iki 1940 metų) pilnu, gražiai įrištu komplektu. New Yorko 
gen. konsulatui taipgi buvo parūpinta trūkstamų Vyriausybės Žinių 
numerių fotokopijos komplekto papildymui. Visiems šios ypatingos 
talkos dalyviams reiškiu nuoširdžią padėką. 

Įdomi vakaronė apvainikavo darbo pabaigą. Dėkoju vakaro- 
nės rengėjams, dalyviams ir Lietuvių Moterų Federacijos Chicagos 
Klubui už vaišes » ž. 

JONAS SAKAS 


2 Draugas, 268 nr., 1981.XI.17. 


GOVERNMENT NEWS 
by 
JoNAS SAKAS 
Summary 


Vyriausybės Žinios [Government News] was a special publication of 
the Republic of Lithuania's Cabinet of Ministers. Published throughout 
the period of national independence (1918-40), it carried the text of all 
national laws, budgets, ratified foreign treaties, acts of the president, 
orders, rules and regulations issued by the ministers and ministries, customs, 
excise, and railroad tariffs, rules of local governing bodies, decisions of 
the courts (probate, custody, powers of attorney), real estate auction noti- 
ces, registry of associations, trade registry, mortgages, commercial and 
industrial firms' by-laws, balances, notices of annual meetings, notices 
of lost passports, affidavits, name changes, etc. 

At the beginning (1918-1920) the publication was known by the name 
Laikinosios Vyriausybės Žinios [Provisional Government News]. Subse- 
guently (1920-1927) it was called Vyriausybės Žinios [Government News], 
later Vyriausybės Žinios I Dalis [Government News, Part I], and finally 
(1940) again Vyriausybės Žinios [Government News). 

From the beginning of 1928 a second part was added — Vyriausybės 
Žinios II Dalis [Government News, Part II]. Laws, presidential acts et al. 
continued to be published in the first part, whereas the second part was 
devoted to court decisions, notices of real estate auctions, trade registry, 
mortgages, corporate by-laws, balances, etc. 

At the beginning of 1940 the second part was renamed Vyriausybės 
Žinių Priedas [Government News Supplement]. 

The entire set of Vyriausybės Žinios, with the exception of the second 
part and supplement, was gathered together and photocopied in five 
copies by Jonas Sakas and colleagues in 1981. 

Issuos of Vyriausybės Žinios appeared freguently, but not regularly. 
All together, 730 issues were published for a total of approximately 9,500 
pages. The final 20 or so issues (June-September, 1940) carried the 
laws of the Russian Bolshevik ocecupagovernment. 

Each of the photocopied full sets consists of 21 volumes. Four of the 
sets were bound; the fifth, unbound set was donated to the Lithuanian 
World Archives (5620 S. Claremont Ave., Chicago IL 60636) for use by 
the general public. 

The task of photocopying Vyriausybės Žinios was undertaken because 
copies existing in occupied Lithuania have been destroyed or removed 
irom cirenlation. Conseguently, the publication is inaccessible to the 
public in Lithuania. 

Furthermore, access to it has been difficult in the free world and 
particularly the United States as well because institutions such as the Li- 
thuanian Legation in Washington, D. C., and the several Lithuanian 
consulates did not have full sets either. 

The project took about a half a year, and was completed September 
18, 1981. On that occasion a celebration was held at the Lithuanian Youth 
Center in Chicago, where the public was acguainted with the project and 
its purpose. 

ŠIANDIENINIAI METODAI SVEIKATAI PALAIKYTI 


EUTANAZIJA 


Gydytojui karts nuo karto tenka susidurti su labai komplikuota 
problema, būtent, jam tenka padaryti sprendimą ar sunkiai sergan- 
čiam ir be vilties pagyti ligoniui verta pratęsti gyvenimą, arba tik 
sumažinti kančias ir leisti jam numirti natūralia mirtimi. Toks trum- 
pinimas gyvenimo nepagydomam ir kančiose esančiam ligoniui yra 
vadinamas eutanazija. 

Eutanazija yra graikiškas žodis. Pu reiškia lengvas, o thanatos 
— reiškia mirtis. Taigi, išvertus — lengva mirtis. Eutanazija gali 
būti pasyvi arba aktyvi. Pasyvia eutanazija yra vadinama natūrali, 
nenužmoginta mirtis, kai nepagydomam, beviltiškai sergančiam 
ligoniui leidžiama numirti be skausmų, nutraukiant arba net neprade- 
dant herojiškų iv ekstraordinarinių priemonių gyvybei palaikyti, 
kaip, pavyzdžiui, intzavenozinių skysčių, kraujo transtuzijų, dirbtinio 
kvėpavimo, bei širdies funkcijos palaikymo. Ekstraordinarinės gydymo 
priemonės nutraukiamos todėl, kad neprailgintų mirimo proceso ir 
su tuo procesu susijusių kančių. Ligoniui leidžiama numirti palengvi- 
nant tik skausmus raminančiais vaistais. 

Aktyvi eutanazija yra tada, kad nepagydomam ir skausmuose 
besikankinančiam ligoniui suleidžiama didesnis kiekis skausmą 
malšinančių vaistų, nuo kurių jis miršta. Aktyvi eutanazija yra trak- 
tuojama kaip žmogžudystė, nežiūrint, kad ir geriausios būtų inten- 
cijos. 

Pasyvi eutanazija yra saistoma paskirų valstijų įstatymais. Dau- 
gumos valstijų įstatymai leidžia gydytojui nutraukti ekstraordinarines 
priemones jeigu yra nustatyta, kad smegenų funkcija yra pranykusi, 
kitaip sakant, kad smegenys yra mirę. Mirusių smegenų celių jokiu 
būdu atgaivinti negalima, todėl smegenų funkcijai pranykus ligonis 
gyventi negali, nors kiti jo organai palaikomi dirbtinu kvėpavimu ir 
intravenoziniais skysčiais gali išsilaikyti gyvi ilgiau. Mirus smege- 
nims tolimesnis širdies ir kvėpavimo palaikymas darosi betikslis. 

Kaip gi yra nustatoma smegenų mirtis? Smegenų funkcija lai- 
koma pranykusia, jeigu ligonis yra gilioje komoje ir nereaguoja į 
skausmą sukeliančius jaudiklius, į gerklės kutenimą ir akių korneos 
jaudinimą. Tokio ligonio akių lėlytės būna išplėstos ir nereaguoja į 
šviesą. Pranyksta gilūs kojų refleksai, kraujo spaudimas krenta ir 

pranyksta spontaninis kvėpavimas. Šie klinikiniai reiškiniai nusako, 
kad ligonio smegenų funkcija nebeegzistuoja ir smegenys yra mirę. 
Tačiau nežiūrint šių klinikinių davinių, galutinam smegenų mirties 
nustatymui reikalinga dar vieno svarbaus ir objektyvaus davinio, 
būtent, elektroencefalogramos, rodančios, kad smegenų funkcija 
yra pranykusi. Gyvo žmogaus smegenyse susidaro elektrinės bangos, 
kurios specialiu aparatu būna užrašomos ant popierinės juostos, 
elektroencefalogramos vadinamos. Smegenų funkcijai pranykus, vie- 
toje banguotų linijų būna tik tiesi linija, vadinama izoelektrine ence- 
falograma. Jeigu tokia izoelektrinė encefalograma, tęsiasi 30 minučių, 
tai tas žmogus laikomas mirusiu, ir tolimesnis jo kvėpavimo palai- 
kymas turėtų būti nutrauktas. Harvardo kriteriumas reikalauja 
encefalogramą dar pakartoti už 24 valandų, bet kai kurie gydytojai 
mano, kad toks reikalavimas nereikalingas. Jis tik sudaro keblumus 
organų persodinimui. Jeigu asmenį su izoelektrine encefalograma 
galima pripažinti mirusiu pirma negu jo širdis, plaučiai, inkstai, 
kepenys ir kiti organai nustos funkcijonavę, tai šie organai gali būti 
išimti labai gerame stovyje ir persodinti į kitų žmonių kūnus. Tokiu 
būdu galima išgelbėti ne vieno, bet kelių žmonių gyvybes. Dažnai 
yra sunku žmonėms išaiškinti, kad išimant iš kūno plakančią širdį 
iš to asmens, kurio smegenys yra mirę, jo nenužudai, bet perkeli 
jo gyvybės dalį į kito asmens kūną, ir tokiu būdu palaikai kito 
žmogaus gyvybę, kuris be tokio organo numirtų. 

Čia nupasakota smegenų mirties eiga nesudaro gydytojui proble- 
mos padaryti sprendimą. Bet gana dažnai atsitinka, kad, sužeidus 
smegenis, jų funkcija visai nepranyksta, ir smegenys šiek tiek funkcio- 
nuoja, bet su tokiais pažeistais smegenimis ligonis normaliai gyventi 
negali. Jis gali tik vegetuoti. Čia ir iškyla gydytojui problema, ką 
daryti su tokiu ligoniu ? 

Pavyzdžiu imkime Karen Ann Guinlan atvejį. 1975 metų balandžio 
15 dieną į New Jersey ligoninę buvo atvežta be samonės 21 metų 
mergina, Karen Ann Guinlan. Aplinkybės, kodėl ji nustojo sąmonės 
nebuvo aiškios, bet jos kraujuje ir šlapime buvo rasti maži kiekiai 
migdančių ir raminančių vaistų. Yra manoma, kad ji be to dar buvo 
gėrusi alkoholinius gėrimus. Guinlan akių lėlytės buvo išplėstos ir 
nereagavo į šviesą. Kvėpavimas buvo sutrikęs. Jos elektroencefa- 
lograma rodė tik mažas difuzines bangas. Intravenoziniais skysčiais 
ir plaučių respiratoriumi buvo palaikoma jos gyvybė. Sekančią dieną 
jos akių lėlytės pradėjo reaguoti į šviesą. Po keletos dienų ji atidarė 
akis ir pradėjo žiovauti. Atsirado spontaninis kvėpavimas, bet išjun- 
gus respiratorių ji pradejo dusti. Respiratorius vėl buvo įjungtas. 
Tokioje būklėje ji išbuvo tris su puse mėnesio. Neurologų nuomone 
tolimesnis jos neurologinis pagerėjimas buvo beviltiškas. 

Guinlan šeima pareikalavo išjungti respiratorių.  Neurologas 
atsisakė motyvuodamas, kad toks veiksmas nesiderina su medicinos 
praktika. Guinlan šeima neurologą ir ligoninę patraukė teisman, 
reikalaudama įsakymo išjungti respiratorių. Po trijų mėnesių tokios 
būklės vietinis teismas paneigė Guinlan šeimos reikalavimą. Šeima 
apeliavo sprendimą ir byla atsidūrė New Jersey valstijos vyriausiame 
teisme. Karen Guinlan stovis visą tą laiką buvo nepakitęs. Sekan- 
čiais metais, 1976 gegužės mėnesį, New Jersey valstijos vyriausias 
teismas pripažino Guinlan šeimos pageidavimą ir įsakė išjungti respi- 
ratorių. Išjungus respiratorių Karen kvėpavo savo jėgomis. Toli- 
mesnei jos priežiūrai ji buvo perkelta į prieglaudą, kur ji ir šiuo metu 
yra. Ji yra maitinama skystu maistti per vamzdelį įstatytą į skrandį. 
Šiuo metu ji sveria tik 68 svarus. 

Kitas pavyzdys. 1979 metais New Yorke 83 metų vienuolį kunigą 
Joseph Fox operacijos metu ištiko širdies priepuolis. Po operacijos 
jis visą laiką buvo komoje ir galėjo kvėpuoti tik su respiratoriaus 
pagalba. Ligoninės neurologo ir neurochirurgo nuomone vienuolio 
smegenys buvo taip smarkiai pažeisti, kad jis jokiu būdu normaliai 
funkcionuoti ateityje nebegalės. Po mėnesio laiko ligonio draugas 
Eichneris, kitas kunigas, pareikalavo teismo sprendimo, kad Joseph 
Foxui būtų išjungtas respiratorius ir nutrauktas dirbtinas kvėpavi- 
mas. Jis sakė, kad prieš keletą metų, jiem abiem bediskutuojant 
Karen Guinlan nuotykį, Joseph Fox pareiškė, kad jeigu jam taip 
atsitiktų, tai jis norėtų, kad jo gyvenimas tokiomis priemonėmis 
nebūtų pratęstas ir respiratorius būtų išjungtas. Teismo prokuroras 
priešinosi Eichnerio reikalavimui. Teismui tebesprendžiant šią bylą 
pacientas mirė. Vis dėlto apeliacinis teismas darė sprendimą: jeigu 
pacientas, būdamas sąmoningoje būklėje, yra pareiškęs norą, kad 
nepagydomos ligos atveju jo gyvenimas nebūtų pratęstas ekstraordi- 
narinėmis priemonėmis, tai jo tas noras turi būti išpildytas. Užtenka 
ligonio globėjo arba jo draugo paliudymo, kad ligonis, turėdamas 
pilną sąmonę, tokį norą yra pareiškęs. Šis sprendimas galioja New 
Yorko valstijoje. Ar kitose valstijose jis galioja, pasakyti negaliu, 
nors pagal konstitucinę teisę, ligonis gali pats pasirinkti, ar būti 
gydomu, ar numirti be gydymo. 

Dabar pažiūrėkime, kokia yra teismo nuomonė, kai ligonis nėra 
pajėgus pats padaryti sprendimą. 1981 metais New Yorke John Storer, 
52 metų, protiškai neišsivystęs ligonis, buvo laikomas psichiatrinėje 
ligoninėje. Jis turėjo toli pažengusį šlapimo pūslės vėžį. Vėžio metasta- 
zės buvo pasklidusios po visą kūną. Tos ligos pasėkoje jis turėjo didelę 
mažakraujystę. Ligoninės gydytojas paskyrė jam kraujo transtuziją, 
bet ligonio motina pareikalavo, kad kraujo transftuzijos gydytojas 
nedūuotų, o leistų jos sūnui mirti, motyvuodama tuo, kad kraujo 


164 DR. DANIELIUS DEGĖSYS 4* 


transfuzija, prailgindama gyvenimą, tik pratęsia jos sūnui kančias. 
Gydytojas nesutiko. Ginčas atsidūrė teisme. Žemesnysis teismas 
pripažino, kad motina turi teisę daryti sprendimą, bet apeliacinis 
teismas paneigė tą teisę, motyvuodamas, kad teismas negali leisti 
nukraujuoti kad ir nepagydomu vėžiu sergančiam ligoniui, jeigu 
jis nėra pajėgus protiškai ir negali pats pareikšti savo nuomonės. 
Taigi, ne motina, bet tik pats ligonis gali daryti sprendimą, ar jo 
gyvenimas turi būti pratęstas, ar ne. 

Sekantis nuotykis paryškina šį klausimą. 1979 metais, Floridoje, 
Broward county, Abe Perlmutter, 73 metų amžiaus pacientas, sirgo 
skausminga progresyvine nugaros smegenų liga, vadinama amiotro- 
fine lateraline skleroze. Su tokia liga žmogus neišgyvena ilgiau kaip 
trejus metus. Jis buvo visą laiką sąmoningas, bet jam buvo labai 
sunku kalbėti. Jis kvėpavo tik su respiratoriaus pagalba, kuris buvo 
įstatytas į trachėją. Jis visą laiką skundėsi savo šeimai ir gydytojui 
skausmais ir sakėsi nenorįs ilgiau gyventi. Jis prašė išjungti respira- 
torių. Kelis kartus jis pats buvo jį išjungęs, bet ligoninės personalas 
respiratorių vėl įjungė. Perlmutterio advokatas užvedė bylą, prašy- 
damas teismo leidimo respiratorių išjungti. Apskrities teisėjas leidimą 
davė, bet Floridos valstijos attorney general apeliavo į apeliacinį 
teismą ir pagrasino, kad tas, kas be apeliacinio teismo sprendimo 
išjungs respiratorių, bus kaltinamas kaipo padėjęs ligoniui nusižudyti. 
Apeliacinis teismas patvirtino apskrities teisėjo sprendimą ir Tespi- 
ratorius buvo išjungtas. Ligonis pasikankinęs dvi dienas numirė. Po 
215-kos mėnesių Floridos vyriausias teismas patvirtino abiejų teismų 
sprendimus. Teismas sprendimą motyvavo tuo, kad Abe Perlmutter 
turėjo konstitucinę teisę apsispręsti, ar būti gydomam, ar numirti 
be gydymo. 

Dabar pažiūrėkime, kas gali atsitikti, kai gydytojas paklauso 
šeimos prašymo ir išjungia respiratorių bei nutraukia ekstraordinarines 
priemones be teismo sprendimo. 1981 metais, Los Angeles mieste, Roy 
Herbert, 55 metų pacientas, buvo gilioje komoje. Buvo nustatyta, kad. 
dėl jo smegenų sužeidimo jam nebuvo vilties pagyti. Jo gyvybė buvo 
palaikoma intravenozinėmis infuzijomis ir plaučių respiratoriumi. Jis 
buvo maitinamas skystu maistu per žarnelę įstatytą į jo skrandį. 
Jis gulėjo lovoje be jokio judėsio. Herberto šeimos reikalavimu gydy- 
tojas išjungė respiratorių. Išjungus respiratorių, ligonis kvėpavo savo 
jėgomis. Tada gydytojas nutraukė intravenozines infuzijas ir dirbtiną 
per žarnelę maitinimą. Pacientas po kelių dienų mirė. Viena ligoninės 
medicinos sesuo apskundė gydytoją. Los Angeles distrikto prokuroras 
du gydytojus patraukė teisman už tai, kad pagal jo žodžius «... jų 
veiksmai buvo taip suplanuoti, kad atimtų žmogui gyvybę. Tai yra 
žmogžudystė » (angliškai « they followed the course of conduct desi- 

gnaited to take the person's life. That's murder»). Tai pavyzdys 
rodantis, kaip yra komplikuotas eutanazijos vykdymas. 

Modernios eutanazijos idėja Jungtinėse Amerikos Valstybėse 
prasidėjo, 1938 metais įsteigus Amerikos Eutanazijos sąjungą. Ta 
sąjunga turėjo keletą tikslų : 1. Ji propagavo idėją, kad tik pats ligonis, 
o ne kas kitas, turi teisę nuspręsti, ar jis turi būti gydomas, ar ne. 
2. Ji smerkė medicinišką gydymą, kuris tik prailgindavo mirimo procesą 
ir su tuo procesu susijusias kančias. Jie siūlė tokiems ligoniams 
duoti tik tokius vaistus, kurie palengvintų jų kančias taip, kad 
jie mirtų be skausmų natūralia, nenužmoginta mirtimi. 3. Žinant, 
kad paskutines dienas išgyvendamas ligonis gali nesiorentuoti ir 
nesuprasti savo padėties, todėl jie reikalavo, kad paciento anksčiau 
pareikštas noras dėl jo gydymo būtų vykdomas tiek gydytojų, tiek 
ligoninių. 4. Siekdami apsaugoti mirštančių ligonių bei gydytojų 
teises, jie ragino paskirų valstijų legislatūras leisti įstatymus, pagal 
kuriuos ligonis legaliu dokumentu galėtų apsisaugoti nuo gydymo, 
kuris tik prailgina mirimo procesą. 

Paskivų valstijų legislatūros bei Amerikos Gydytojų Sąjunga 
nenoriai šį klausimą nagrinėjo. Nuo 1970 metų iki 1981 metų, berods, 
tik 26-ios valstijos išleido įstatymus nusakančius žmogaus mirties 
definiciją. 1970 metais Kansas valstijos legislatūra buvo pati pirmoji 
patvirtinusi tokį aktą. Tokie aktai nusako, kada gydytojas gali nu- 
traukti gydymą, ir tokiu būdu atpalaiduoja gydytoją nuo teisminės 
atsakomybės. Amerikos Gydytojų Sąjunga tik 1973 metais priėmė 
rezoliuciją, pritariančią pasyvios eutanazijos vykdymui. Aktyvią 
eutanaziją, žinoma, jie pasmerkė, nes gydytojas, duodamas Hipo- 
krato priesaiką, pasižada neduoti niekam mirtingų vaistų, net jeigu jų 
kas nors ir prašytų. Aktyvią eutanaziją smerkia it Katalikų Bažnyčia, 
tuo tarpu pasyvią eutanaziją ji aprobuoja. Popiežius Pijus XII 1957 
metais lapkričio mėnesį, kalbėdamas anesteziologų kongreso daly- 
viams Romoje, ragino nevartoti herojiškų ir ekstraordinaginių 
priemonių skausmuose esantiems ir be vilties pagyti ligoniams. Jis 
ragino tokiems ligoniams leisti numirti natūralia mirtimi, sudarant 
tik sąlygas, kad jie nesikankintų ir nekentėtų skausmų. 

Eutanazijos idėja dar ir dabar turi šalininkų bei priešininkų. Jos 
priešininkai tvirtina, kad gyvenimą, nežiūrint koks jis bebūtų, reikia 
kiek galint ilgiau pratęsti. Už pratęsimą gyvenimo, jų nuomone, kalba 
trys argumentai: galimybė, kad pratęsus ligonio gyvenimą ligonis 
gali pasitaisyti arba gali atsirasti tuo metu vaistai, kurie jį gali pagy- 
dyti; kad gydytojo diagnozė, gali būti klaidinga ir, pagaliau, kad 
giminių ir bendrai ekonominė būklė gali turėti įtaką į eutanaziją. 

Pirmas argumentas, kad ligonis laikui bėgant gali pasveikti, 
nėra realus, nors medicinos istorijoje yra aprašyta virš 100 paskirų 

atsitikimų, kur ligoniai buvo laikomi nepagydomais, bet pagijo savo 
jėgomis arba naudodami kokias nors gydymo priemones. Štai vienas 
tokių atsitikimų. 

1949 metais, Jacksonvillėje, Floridoje, į ligoninę buvo priimtas 
30-ties metų vyras, kuris turėjo po visą kūną paplitusį metastazinį 
vėžį — melanomą. Jo melanoma buvo prasidėjusi ant blauzdos ir 
greitu laiku išplito po visą kūną. Tokiu atveju Žmogus miršta gana 
greitai, nes melanoma yra labai greitai progresuojanti vėžio liga. Į 
jo blauzdą, apie tą vietą, kur buvo melanomos pradžia, įsimetė infek- 
cija, ir ta vieta supūliavo taip, kad pirminio vėžio audiniai iškrito. 
Užgijus jo kojai, pranyko jo kūne išsiplėtę metastazai. Praėjo 5 metai. 
Į tą pačią ligoninę buvo atvežtas kitas 26 metų vyras. Šis irgi turėjo 
po visą kūną išsiplėtusį tos pačios rūšies vėžį. Jam buvo daryta prieš 
metus operacija, kurios metu prasidėjęs jo nugaroje vėžys — Mela- 
noma buvo išpiautas. Bet operacija ligos nesustabdė, ir vėžys išsiplėtė 
po kūno liaukas ir plaučius. Paciento stovis atrodė beviltiškas. Vienas 
ligoninės gydytojas prisiminė keistą pirmo ligonio pagijimą prieš 
penkeris metus. Jis galvojo, jeigu pirmas pacientas pagijo, tai tur 
būt jo kraujuje susidarė vežiui atsparumas. Kas gi atsitiktų, jeigu 
padarytume kraujo transtuziją iš pirmo ligonio antrajam? Pirmas 
ligonis buvo lengvai surastas, jo kraujo grupė buvo tokia pat kaip 
ir antrojo. Gydytojas, paėmęs 500 cc pirmojo ligonio kraujo, suleido 
antrajam. Praėjus 6 savaitėm antrojo paciento išsiplėtęs vėžys 
pradėjo nykti ir po metų laiko jo kūne vėžio nebebuvo surasta. 

Nežiūrint, kad Jungtinių Amerikos Valstybių Vėžiui tirti insti- 
tutas darė galybę tų abiejų pacientų kraujo tyrimų, bet institutui 
nepavyko surasti jokių specialių antikūnių jų kraujuje. Vėliau tų 
ligonių kraujas buvo naudojamas ir kitiems ligoniams tokios pat 
ligos atveju, bet tokių pagijimų daugiau nebuvo. Panašūs įvykiai yra 
taip reti, kad praktiškai jie ligos atveju vilčių suteikti negali, gi 
galvoti, kad kelių savaičių bėgyje bus atrasti vaistai, kurie pagydytų 
paskutinėje stadijoje besikankinantį, nėra realu. Naujų vaistų atra- 
dimas užtrunka ilgai, o jų bandymas nė kiek netrumpiau. 

Antras argumentas, kad yra galimybė jog gydytojo diagnozė 
gali būti kaidinga, praktiškai neegzistuoja. Eutanazijos reikaluose 
diagnozė būna tikrinama ne vieno, bet kelių gydytojų. Jie visi re- 
miasi objektyviais, o ne subjektyviais daviniais. 

Trečias argumentas, būtent, ekonominis faktorius yra daugiausiai 
realus. Šeimos ir bendrai ekonominė padėtis gali turėti įtaką į eutana- 
ziją. 1962 metais Seatle mieste į inkstų ligų centrą pateko trys ligoniai, 
sergantieji sunkia inkstų liga. Du buvo apie 40 metų amžiaus, tūurin- 
tieji šeimas ir geras profesijas. Gi trečias ligonis buvo 33 metų darbi- 
ninkas. Seatle inkstų ligų centre (reikia stebėtis, bet tai yra faktas) 

tuo metu buvo tik vienas dialyzo (dirbtinų inkstų) aparatas, kuriuo 
buvo galima gydyti tik vieną pacientą. Reikėjo nuspręsti kuris iš 
tų trijų ligonių tūrėtų būti gydomas. Buvo sudarytas komitetas iš 
dviejų gydytojų, advokato, bankininko, darbo organizacijos vadovo, 
namų šeimininkės ir kunigo. Komiteto sprendimas buvo palankus 
darbininkui, nes jis turėjo 6 vaikus, o jam mirus jais būtų reikėję 
rūpintis socialinėms įstaigoms. Kelių savaičių bėgyje kiti du ligonys 
mirė. Ar tų dviejų žmonių Mmirimą mes galime vadinti eutanazija 
yra filosofinis klausimas. Šis įvykis tik rodo, kaip yra susipynę mir- 
ties ir gyvenimo situacijos su ekonomine realybe. 

Yra laikoma nemoralųu paciento gydymą, Tišti su jo finansiniais 
resursais, bet vis dėlto gydytojas, pacientui esant beviltiškoje ir 
nepagydomoje būklėje, privalo apsaugoti šeimą nuo katastrofinių 
išlaidų. Pacientą laikyti intensyvios priežiūros skyriuje su pri- 
jungtu respiratoriumi į dieną reikia mokėti nuo 500 iki 900 
dolerių. Kiek gi tokių ligonių kaip Karen Guinlan galima išlaikyti 
ligoninėje? Už vienuolio Joseph Fox 5 mėnesių buvimą ligoninėje 
reikėjo Mokėti 87 tūkstančius dolerių, neskaitant 20 tūkstančių dole- 
rių teismo išlaidų. Gydytojas turėtų turėti ne tik teisę, bet ir pareigą 
nutraukti gydymą, jeigu jo nuomone tas gydymas yra betikslis. 
Jeigu mes galvojame, kad sprendimas užbaigti žmogaus gyvenimą 
yra dalis viso gydymo, tai gydytojas negali atsisakyti savo pareigos. 
Kalifornijos įstatymai nusako, kad jeigu ligonis, prieš patekdamas 
į ligoninę, raštiškai pareiškia norą, patvirtintą dviejų liūdininkų, 
kad jo gyvenimas nebūtų pratęstas ekstraordinarinėmis priemonėmis 
beviltiškos ligos atveju, pripažintu dviejų gydytojų, tai ligonio gy- 
dytojas privalo vykdyti ligonio norą, arba jeigu gydytojui nepriimti- 
na, tai jis turi parūpinti kitą gydytoją, kuris ligonio valią įvykdytų. 
Kitu atveju ligonio gydytojas yra atsakingas prieš etikos komitetą. 

Aktyvios eutanazijos šalininkai sako, kad pasyvi eutanazija tik 
prailgina ligonio agoniją. Jie sako, kad numarinti skausmuose esantį 
ir be vilties pagydyti ligonį būtų kur kas humaniškiau, jį numarinti, 
suleidžiant jam didelę dozę skausmą malšinančių vaistų. Nežiūrint, 
kad Jungtinių Amerikos Valstybių įstatymai aktyvią eutanaziją 
traktuoja kaip žmogžudystę, bet praktikoje jie nėra griežti. Ligi 
1977 metų buvo žinomi 9 aktyvios eutanazijos įvykiai, padaryti 
gydytojų ir 16 padarytų ligonių draugų arba jų giminių. Iš devynių 
gydytojų, įvykdžiusių aktyvią eutanaziją, 2 buvo teismo nubausti, 
bet bausmė sulaikyta ; o iš 16 draugų arba giminių įvykdytų — kai 
kurie buvo išteisinti, kiti nubausti, bet bausmės buvo visiems sulai- 
kytos. Teisėjai visais atvejais ėmė dėmesin motyvą, kad aktyvios 
eutanazijos vykdytojas norėjo tik palengvinti ligonio kančias. 

Įdomu pastebėti, kad Amerikos teismai nebaudžia tų žmonių, kurie 
buvo bandę nusižudyti, bet jiems nusižudyti nepavyko. Tuo tarpų 
tie, kurie kolaboruoja su savižudžiu ir jam padeda nusižudyti, yra 
teismo baudžiami. Pavyzdžiu paimkime 80 metų senukės Lois Carle- 
ton nuotykį. Ta senutė gyveno pas savo seserį Peterso, Ashvillėje, 
North Carolinoje. Ji sirgo sunkia chroniška širdies liga. Buvo visa 
sutinusi, jos kvėpavimas buvo sunkus ir ji visą laiką jautėsi labai 
silpna. Ji galėjo tik šiek tiek pavaikščioti ramsčiais pasiremdama ir 
tik kito žmogaus padedama. Ligos iškankinta ji prikalbėjo savo 
seserį, kad sesuo jai padėtų nusižudyti. 1981 metais gegužės 19 dieną, 
seseriai padedant, ji šiaip taip nuėjo į garažą ir įlipo į automobilį. 
Sesuo užvedė motorą ir paliko ją automobilyje. Po kelių valandų 
sesuo grįžus į garažą rado senutę Lois mirusią. Teisme ji prisipažino 
padėjusi seseriai numirti. Teismo sprendimas buvo toks: « Valstybė 
negali toleruoti tokį Mrs Peterson elgesį ». Ji buvo nubausta dviejų 
tūkstančių dolerių bauda ir 6 metais kalėjimo, bet kalėjimo bausmė 
nebuvo vykdyta. 

Natūralu, kad įstatymai ir teismo bausmės turi apsaugoti nuo 
eutanazijos tuos ligonius, kurie jos nenori. Bet ką daryti su tais 
ligoniais, kurie yra agonijoje ir ilgiau gyventi nenori? Paimkime, 
kad ir Floridoje gyvenusio Abe Perlmutterio mirtį. Išjungus re- 
spiratorių, jis dar dvi dienas kankinosi, kol numirė. Ar nebūtų 
buvę gailestingiau suleisti jam skausmą malšinančių vaistų didesnį 
kiekį ir be kančių numarinti? Arba paimkime ligonį, mirštantį 
nuo gerklės vėžio ligos. Jis yra dideliuose skausmuose, nenura- 
minamuose net su morfijaus bei Demerolio injekcijomis. Visiems 
aišku, kad jis mirs dienų arba savaičių bėgyje, nežiūrint gydymo. 
Jis nenori toliau tokiuose nepakenčiamuose skausmuose gyventi ir 
prašo gydytojo užbaigti jo gyvenimą. Jo šeima pritaria jo norui. 
Savaime aišku, kad gydytojas nori padėti ligoniui, bet kaip? 

Jungtinėsė Amerikos Valstybėse iš 6 šimtų gimdymų maždaug 
vienas vaikas gimsta su Down's sindromu (Mongoloidizmu). Tokie 
protiškai defektyvūs vaikai daugumoje miršta nesulaukę 20 metų. 
Dažnai jie gimsta su įvairiais stemplės bei žarnų sutrikimais, reika- 
lingais operacinės intervencijos tiems defektams pašalinti. Kai kurie 
tėvai neleidžia daryti vaikui operacijos, tokiu būdu vaikas miršta. 
Toks vaikas kankinasi keletą dienų, kol jis numiršta. Tėvai to nema- 
to, bet ligoninės personalui skaudu būna žiūrėti į besikankinantį 
vaiką. Todėl ir kyla klausimas, kas yra geriau? 

Eutanazijos šalininkai ir priešininkai savo pažiūras gina įsitiki- 
nimais, o ne objektyviomis žiniomis. Mokslinio įvertinimo eutana- 
zijai mes neturime ir negalime turėti. Ji remiasi gailesčiu tų žmonių, 
kurie, būdami nepagydomoje ir beviltiškoje būklėje, kenčia didelius 

skausmus, arba būdami be sąmonės, komoje, tik vegetuoja. Nežiūrint 
mūsų humanistinių ir gailesčio motyvų, Mes turime laikytis normų, 
kurios saisto Mūsų gyvenimą. Mes gyvename socialinėje santvarkoje, 
kuri remiasi juridiniais, religiniais ir etikos nuostatais, smerkiančiais 
aktyvią eutanaziją, todėl mes jos vykdymui pritarti negalime. Tuo 
tarpu pasyvios eutanazijos idėja remiasi ne tik gailesčiu, bet ir logika 
ir randa vis daugiau iv daugiau pritarimo ne tik minėtų institucijų, 
bet ir pačių žmonių tarpe. 


DR. DANIELIUS DEGĖSYS 

EUTHANASIA 
by 
DanIEL DEGėsys, M. D. 
Summary 


The purpose of this presentation is to offer an overview of the medical 
and legal problems of euthanasia. The physician's duty has always been 
and will continue to be that of providing the best medical care and human 
compassion to the patient. In spite of today's very advanced medical 
knowledge it is not always possible to achieve a cure for many diseases 
especially those related to cancer. 

Today's medical technological skills may prolong patient's life, so that 
the patient, who in the past would have died a relatively guick death is faced 
with the alternative of a survival that does not necessarily contain any 
meaning. In this context medical treaiment which serves only to prolong 
dying and cause needless suffering is being discussed. Fear of long agonising 
dying, when the end is inevitable has prompted many to protect themselves 
in advance by executing « Living Wiil » documents in other words to reguest 
to die with dignity. This concept of death with dignity is referred to as 
passive euthanasia, which consists of conscious withdrawal of Life prolonging 
technics, when the situation is hopeless and allowing the patient to die as 
comfortably as possible. The active euthanasia, or mercy killing on the other 
hand refers to the deliberate act of taking a human being's life. Such act, 
regardless of the motive is killing. 

The issue of euthanasia has been examined in court cases, yet the 
decisions released in such cases in recent years have not been consistent. 
The inability of courts to come to a somewhat consistent viewpoint im- 
plies not only differences in opinions, but rather an unwillingness of both 
the medical and legal organizations to clearly confront the problem and as 
such, to deal with it in a compassionate, but decisive manner. 


ŠIANDIENINIAI METODAI SVEIKATAI PALAIKYTI 


Žymus graikų filosofas — Sokratas kartą buvo paklaustas 
vieno iš jo mokinių: Koks gyvenimo būdas žmogui yra geriausias ? 

Sokratas atsakė: Būti laimingam. 

Tada sekantis klausimas buvo: Kas yra laimė ? 

Jo atsakymas: Būti sveikam ir padaryti geriausiai ką gali iš 
savęs it savo aplinkos. 

Kad žmogus būtų laimingas ir patenkintas savo gyvenimu, jis 
pirmiausia turi būti visapusiškai sveikas : fiziškai ir dvasiškai. 

Šiuolaikinis gyvenimas yra labai komplikuotas. Nuo pat mažens 
kiekvienas individas turi eiti į įvairias mokyklas, kad pasiruoštų 
gyvenimui. Tie mokslai trunka daug metų, žmogus daug ko išmoks- 
ta, bet mažai žinių jis gauna, kaip sveikatą išvystyti, o ypač — kaip 
ją palaikyti. 

Net ir medicinos mokslai daugiausia yra nukreipti į ligų tyri- 
nėjimą, ligų diagnozavimą, gydymą, chirurgiją, rentgenologiją ir 
kitas medicinos šakas. Visas dėmesys yra skiriamas ligoms ir sergan- 
čiam žmogui, bet palyginti mažai dėmesio duodama sveikatos pa- 
laikymui. 

Senovėje kiniečiai labai vertino sveikatą ir gydytojams mokė- 
davo mokestį, kol jie buvo sveiki, o kai susirgdavo, tai nustodavo 
mokėti, buvo gydomi veltui, ir tik pilnai pasveikę vėl pradėdavo 
mokėti. Tai turbūt buvo pirmasis mokestis už sveikatos palaikymą 
medicinos istorijoje. 

Amerikoje per paskutinius keletą metų susidarė organizuotos 
grupės, kurios išimtinai rūpinasi sveikatos palaikymu, taip vadi- 
nami sveikatos klubai. Aš manau, kad tos organizacijos greitu laiku 
labai plačiai išsiplės. 

Kas gi yra sveikata ? 

Pagal Dr. Sigmund Freud aptarimą: Jeigu žmogus neturi jokio 
skausmo, tai jis yra sveikas. 

Platesnis aptarimas būtų: Jeigu žmogus neturi jokių fizinių 
skausmų ir turi sielos ramybę, tai jis yra sveikas. 

Kiekvienas individas susideda iš dviejų dalių: fizinės ir psicho- 
loginės, kurios yra labai artimai, t. y. neišskiriamai, surištos ir turi 
viena kitai įtakos. 


172 A. MILIUS, M. D. 25 


Ne be reikalo romėnų posakis sako: Mens sana in corpore sano : 
(Sveikame kūne yra sveika siela). 

Psichologinei lygsvarai palaikyti yra reikalingi 5 pagrindiniai 
dalykai : 

Individas turi ką nors veikti, t. y. būti užimtas. Geriausiai yra 
daryti tai, kas neša pasitenkinimą ir džiaugsmą ; jis turi tikėti atei- 
timi, jis turi ką nors mylėti; jis turi turėti sielos ramybę ; jam rei- 
kalinga stimuliuojanti socialinė aplinka, į kurią įeina geras šeimos 
sugyvenimas, malonūs bičiuliai iv pakankama ekonominė padėtis. 

Iš fizinės pusės žmogui reikalinga : 

Švarus oras; Švarus vanduo; pakankama dieta, į kurią įeina 
vitaminai, elementinės medžiagos, hormonai. 

Ypatingai svarbus žmogui yva fizinis ir protinis aktyvumas. 
Visi mūsų organai: kaulai, raumenys, nervai, smegenys ir kiti turi 
būti naudojami kiek tik galima daugiau, nes jie visi veikia pagal 
vieną nepakeičiamą fiziologinį dėsnį: Jeigu nenaudosi, tai nustosi ! 

Maistas, kuriuo mes Maitinamės, susideda iš taip vadinamų 
didžiųjų ir mažųjų maisto medžiagų. 

Mažosios maisto medžiagos yra gaunamos iš maisto, bet labai 
mažais kiekiais. Iš jų yra elementinės medžiagos, kaip geležis, cinkas, 
jodas, kalcijus, natris, potašas ir daug kitų; vitaminai: A, B-kom- 
pleksas, C, D, E, K. Kiek žinoma iki šiol, tik auksas ir sidabras 
neturi jokios dietinės ir metabolinės reikšmės žmogui, bet auksas 
yra naudojamas kai kurių ligų gydymui, pav. artričio. 

Didžiosios maisto medžiagos yra trys: angliavandeniai arba 
karbohydratai; riebalai ir baltymai arba proteinai. 

Šios maisto medžiagos yra metabolizuojamos arba suskaldomos 
organizme, ir tas procesas pagamina energiją, kuri yra matuojama 
kalorijomis. Viena maža kalorija yra šilimos kiekis reikalingas sušil- 
dyti 1 g vandens 196, 

Karbohydratų 1 g duoda 4 cal. 

Baltymų 1 g duoda 4 cal. 

Riebalų 1 g duoda 9 cal. 

Iš maisto mes gaunam energiją. Bet jeigu maisto yra daugiau 
suvalgoma negu reikalinga energijai ir kitoms kūno funkcijoms 
palaikyti, tai toji dalis yra paverčiama į riebalus. Žmogaus organiz- 
mas negali sukrauti atsargos karbohydratų ir baltymų, tik riebalų. 
Tie riebalai yra paskirstomi po visą kūną pagal žmogaus fizinę kon- 
stituciją it sukraunami atsargai. 

Normaliai žmogus turi suvalgyti apie 1.200 cal. į 24 val., kad 
jis gautų pakankamai vitaminų ir elementinių medžiagų. Taigi, 
jeigu kas nors laikosi dietos, tai turi imti vitaminus ir elementines 
medžiagas. 

Labai svarbu, kad kiekvienas individas valgytų nemažai daržo- 
vių ir javinių valgių. Maždaug prieš 180 metų Sylvester Graham 
pradėjo rašyti Amerikos spaudoje apie natūralius valgius arba javi- 
nius valgius, kurie turi daug celiuliozės, hemiceliulozės, lignino ir 
pektino, nes šių medžiagų žmogaus organizmas negali suvirškinti, 
bet jos padeda virškinimui, nes pripildo virškinamąjį traktą ir tuo 
padeda vidurių reguliavimui ir apsaugo nuo virškinamojo trakto 
ligų: divertikulito, biatus hernia, storųjų žarnų piktybinių auglių 
ir tulžies pūslės akmėnų susidarymo. 

Daug celiuliozės ir kitų nesuvirškinamų medžiagų turi: grynų 
grūdų duona, javiniai valgiai ir švieži vaisiai. 

Dar labai svarbu tai, kad kiekvienas individas valgytų tris kartus 
į dieną: pusryčiai yra svarbiausi. Pusryčius turi valgyti kaip kara- 
lius, t. y. karališkus, priešpiečius turi valgyti kaip princas, t. y. 
mažesnius negu pusryčius, o pietus — kaip neturtingas žmogus. 

Daug dėmėsio reikia kreipti į duoną: Kuo baltesnę duoną valgysi, 
tuo trumpiau gyvensi. 

Fizinis aktyvumas palaiko sveikatą ir pagerina visų organų 
Tunkcijas. Viena, griežtai kontroliuota, medicinos studija parodė, 
kad paguldžius į lovą jauną žmogų (25 metų) 3 savaitėms, jo kūne 
įvyktų daug tiziologinių pasikeitimų: plaučių ventiliacija suma- 
žėtų 809,, deguonies sunaudojimas sumažėtų 300, širdies išme- 
tamas kraujo kiekis sumažėtų 2695, raumenys sumažėtų 1,504. Tie 
visi pasikeitimai maždaug atitiktų 30 metų pasenimui po 3 savaičių 
lovoje gulėjimo be jokio fizinio aktyvumo. 

Fizinis aktyvumas padidina deguonies sunaudojimą raumenyse, 
padeda kraujo cirkuliacijas, stiprina širdį, sumažina cholesterolį ir 
kraujo spaudimą, padeda virškinimui ir turi raminantį psichologinį 
iaktorių. Plaučių ventiliacija padidėja nuo 9 iki 7694. Raumenys 
pasidaro stipresni, sąnarių lankstumas padidėja ir palengvėja. 

Kita statistika rodo, kad 20 žmonių, virš 72 metų amžiaus, darė 
tizinę mankštą kasdien per 12 savaičių ir jie visi jautėsi geriau fiziškai 
ir psichologiškai, taip pat jų sąnariai pasidarė lankstesni: kaklo 
sąnarių lankstumas padidėjo 27,895, peties sąnario lankstumas 
padidėjo 12,89, riešo lankstumas padidėjo 8,39, klubo ir nugaros 
sanarių padidėjo 26,99,, kelio padidėjo 11,69,, kojos riešo padi- 
dėjo 48,3 4. 

Kita grupė, to paties amžiaus, kurie nedarė jokios fizinės mankštos, 
jų visų sąnarių lankstumas sumažėjo 39, per tą patį laiką. 

Fizinis aktyvumas turi didelį efektą į kaulus. Laike normalaus 
tizinio aktyvumo dvi pagrindinės jėgos veikia į kaulus: muskulų 
kontrakcija traukia kaulus ir tuo pačiu laikų kūno svoris spaudžia 
kaulus žemyn, 

Jeigu fizinis aktyvumas sumažėja, tai kaulai plonėja, deminera- 
lizuojasi ir jų masė sumažėja, sumažėja ir atsparumas. Klasiškas 
pavyzdys yra teniso žaidėjas, kurio rankoje, kurią jis naudoja žaidi- 
mui, kaulo mineralai yra 30-509, didesni negu kitoje rankoje, kurios 
jis nenaudoja žaidimui. 

Dr. Smith pravedė studiją su 30 moterų, kurių vidurinis amžius 
buvo 81 metai. Jos darė mankštą, sėdėdamos kėdėse 30 min. per 
dieną, 3 kartus į savaitę. Po trejų metų jų kaulai sustiprėjo 50. 
Tai parodo, kad nežiūrint amžiaus, kaulai labai greit reaguoja į 
fizinį aktyvumą ir padidina savo masę, padidina remineralizaciją 
įr sumažina galimybę kaulų lūžimo. 

Tai ypač svarbu moterims, nes 809, iš jų, po klimakteriumo turi 
mažesnio ar didesnio laipsnio osteroporozę, tai yra kaulų suminkš- 
tėjimą. Osteoporozei gydyti yra naudojama fizinis aktyvumas, 
estrogeninis hormonas, kalciumas ir vitaminas D. 

Senesniems žmonėms geras fizinis aktyvumas yra vaikščiojimas, 
plaukymas, yoga, šokis. Bėginėjimas, raketinis sportas, kaip teni- 
sas, golias ir kiti reikalauja ilgesnio pasiruošimo. 

Sveikatai palaikyti reikia nueiti tarp 3 ir 5 mylių į dieną. Žinoma, 
kiekvienas turi pasirinkti tokį fizinį aktyvumą, kuris jam patinka 
ir duoda malonumą. 

10 auksinių taisyklių sveikatai palaikyti, patarta Amerikos 
Sveikatos Instituto : 

Kartą į metus patikrinti sveikatą, nerūkyti, alkoholį naudoti 
tik mažais kiekiais, skaičiuoti kalorijas, miegoti 7-8 valandas, palai- 
kyti normalų svorį, būti užimtam: protiškai ir fiziškai, surasti laiką 
džiaugsmingam laisvalaikiui iv atostogoms, išvystyti mankštos pro- 
gramą, suprasti savo fizines galimybes ir trūkumus. 


Baigdamas noriu pasakyti, kad daugumas žmonių būtų sveikesni, 
jeigu jie būtų vidutiniame ekonominiame stovyje ir vietoje auto- 


mobilio naudotų dviratį. 


A. MiLius, M. D. 


METHODS FOR HEALTH PRESERVATION 


by 


A. Mictus M. D. 
Summary 


The most important asset of human existence is health. To be healthy, 
we all need an adeguate diet and a hospitable enviroment. Our diet must 
supply necessary calories, vitamins, minerals and contain suificient amount 
of fibre. 

Every one should eat three meals a day. First: one should eat break- 
fast like a king, big and nourishing. Second : lunch like a prince, medium 
sizo meal and third: supper, like a pauper, small amount. 

Physical and mental activities are also very important, because the 
human body and all its systems function aceording to physiological law : 
« Use it or lose it». 10 golden rules for health preservation: have yearly 
physical examination, do not smoke, use alcohol in moderation only, 
count calories, keep normal weight, sleep 7-8 hrs, be active physically 
and mentally, take time for leisure and vacation, have a regular physical 
exercise program, know your physical and mental capabilities and limi- 
tations. 


St. Petersburg, Fla. 


ŠIRDIS IR KRAUJO SPAUDIMAS 


Tema Širdis ir kraujo spaudimas yva labai plati, ją pilnai išna- 
grinėti reikėtų viso šio suvažiavimo laiko. Skirtojo laiko užtenka 
tik santraukai svarbesnių minčių. 

Per šią paskaitą nevartosiu žodžio kraujospūdis, bet patoges- 
nius terminus, kaip aukštas kraujo spaudimas ir hipertensija, nes 
jie visi trys tą patį reiškia. 

Šiuo laiku daug dėmesio yra atkreipta į aukštą kraujo spau- 
dimą ir jo gydymą ne tik medicinos profesijos, bet taip pat valdžios 
ir visuomenės. Tačiau nevisada taip buvo. Tik po 1970 metų per 
kolektyvinius tyrinėjimus veteranų ligoninėje buvo aiškiai įrodyta 
labai dideli mirtingumo ir galimo mirtingumo sumažėjimai, suma- 
žinus kraujo spaudimą. Tie patys tyrinėjimai buvo pakartoti su tais 
pačiais rezultatais Švedijoje, Austrijoje ir Norvegijoje, darant 
stebėjimus su 8000 pacientų. 

Net ir 1956 metais išleistos pagrindinės medicinos knygos Cecil — 
Loeb taip pat ir Hanisum dar rašė, kad nesą įrodymų, jog suma- 
žinus silpnai arba vidutiniškai pakilusį kraujo spaudimą, bus suma- 
žintas mirtingumas bei prailgintas gyvenimas. 

Tuo laiku buvo apskaičiuota, kad 159, Amerikos gyventojų turi 
aukštą kraujo spaudimą, iš jų 50 9, nežinojo, kad jis pakilęs. Iš likusių- 
jų 509, žinančių tik 159, buvo gerai regaliuojamas. Šiomis dienomis 
259, turi aukštą kraujo spaudimą, tai yra, apie 50 milijonų gyven- 
tojų, tačiau didėsnis skaičius yra, kurie žino ir kontroliuoja. Hiper- 
tensija, yra tylusis žudikas, nes žudo be ženklo ar ankstyvesnio pra- 
nešimo. Pirmasis jo pasireiškimas gali būti staigi ir netikėta mirtis. 

Per pastaruosius 10 metų daug energijos ir lėšų išleista, supažin- 
dinti visuomenę su šiuo netikėtu žudiku. Rezultatai yra gana geri, nes 
sumažėjo mirtingumas apie 59, kas metai ir apie 509, nuo programos 
pradžios. Per paskutiniuosius penkeris metus buvo išleista daugiau 
vaistų kontroliuoti hipertensiją, negu per praeitą šimtą metų. 

Dabar yra aštuonios kategorijos, it vaistai gali būti pritaikyti 
kiekvienam pacientui pagal jo reikalavimus ir su kuo mažiausia 
reakcija. Hipertensija yra padalinta į pagrindinę, kuriai priklauso 
909, visų sergančiųjų, ir antrinę su likusiais 10 44. Pirmajai (pagrin- 
dinei) pagydymo nėra, išskyrus kelis sumažinimo būdus, kurie bus 

paminėti vėliau, nuo jos vaistus reikia imti visą gyvenimą. Antroji 
hipertensija, mažiau kaip 1094, gali būti galutinai pagydoma, nes 
jos priežastys gali būti augliai (kaip pheochromocytoma, reminoma, 
aldosteroma), Kušingo liga, inkstinės arterijos sumažėjimas ir t. t. 
Tačiau jas analizuoti ir diagnozę nustatyti reikia imtis priemonių, 
kurios yra brangios, pavyzdžiui, kraujuje ieškoti renino ar aldoste- 
rono apie 100 dol., daryti inkstų nuotraukas — kelis šimtus, o užsa- 
kyti artiogramą apie — 1000 dol. Tad viskas gali atsieiti apie 2000 
dolerių, kad atpažintum šias retas antrosios hipertensijos priežastis. 
Todėl ne kiekvienas pacientas yra pilnai patikrinamas dėl antrosios 
hipertensijos priežasčių. Dažnai pasitenkinama jo kraujo tyrimais, 
parodančiais kalį (potassium), cukrų ir t. t., jo šlapimo patikrinimų 
dėl kraujo ląstelių bei proteino. Daroma ir kardiograma — paro- 
danti padidėjusius širdies raumenis bei širdies ligas. Šie gan pigūs 
patikrinimai sukelia pirmus įtarimus, kurie vėliau gali būti įrodomi 
kitais būdais. 

Žmogus be aukšto kraujo spaudimo, normaliai turi spaudimą 
apie 120 sistolinį ir 80 diastolinį, bet visuomet žemiau negu 140-90. 
Sveikam bemiegant, spaudimas nukrenta ik 90/60, o pabudus, vėl 
pakyla. Tačiau žmogui su pakilusiu aukštu kraujo spaudimu, kuris 
yra negydomas, pavyzdžiui 200/110, bemiegant nusileidžia tiktai 
ligi 180/90, o pabudus pakyla vėl iki 200/110, o kartais dienos metu 
trumpam laikui net ligi 260/170. To žmogaus širdis blogai dirba net 
ir miegant. 

Šiais laikais vidutinis žmogaus amžius Amerikoje yra 76 metai. 
Jaunuolis 35 metų amžiaus, kurio spaudimas yra 130/90 ir nėra 
gydomas, sutrumpina gyvenimą keturiais metais ir miršta apie 
72 metų. Jeigu jo spaudimas yra 140/95, sutrumpina gyvenimą 9 me- 
tais, miršta sulaukęs 67 metų. O su negydomu spaudimu 150/90, 
tesulaukia tik apie 60 metų amžiaus, praradęs 16 metų. Tačiau tre- 
čia rūšis aukšto kraujo spaudimo — blogybinė, kada spaudimas 
pakyla net iki 250/150 — jei negydoma, mirtis gali ištikti kelių mė- 
nesių laikotarpyje nuo jos pradžios. Pirmoji ir antroji hipertensija 
gali tapti pagreitinta ir virsti blogybine. 

Pakilęs aukšto kraujo spaudimas yra pagrindinė priežastis sužalo- 
jimo kraujo indų svarbiuose organuose, sukelianti širdies smūgius, 
apopleksijas, periferines gyslų ligas, inkstų nusilpimą, širdies nusil- 
pimą ir aneurizmą. Širdies smūgis, nešąs apie 509, Mirtingumą, 
yra dažniausiai hipertensijos rezultatas. Framinghamo tyrimų 
rezūltatai rodo, kad rizikos laipsnis priklauso nuo spaudimo lygio. 
Pavyzdžiui, jeigu spaudimas yra 160/95, širdies smūgio galimumas 
bus tris kartus didesnis, širdies silpnumas keturis kartus didesnis ir 
apopleksijos galimumas septynis kartus didesnis. Net ir jaunų 

žmonių, 40-50 metų, kurie turi diastolinį apie 104, palyginus juos 
su Žmonėmis su normaliu diastoliniu apie 85 mm, apopleksijos 
rizika yra dešimt kartų didesnė. 

Fizinis egzaminas, istorijos surinkimas ir laboratorijos egzami- 
nai turi tris tikslus : 

Sugrįžkime prie pirmojo — organų sužalojimo. Labai dažnai 
aukštas kraujo spaudimas neturi jokių simptomų, retkarčiais galvos 
skaudėjimą iš ryto, kartais pablogėjimą regėjimo arba silpnumą. 
Egzaminuojant randama širdies impulso padidėjimas, širdies garsų 
pasikeitimai, plaučių skendimas edemoje ir širdies susilpimas. Akyse 
matyti mažų kraujo indų pasikeitimas ir net kraujavimas. Taip pat 
padeda kardiograma ir inkstų tyrinėjimai. 

Antras tikslas — ieškoti pagydomų priežasčių. Tos gali būti 
pneochromocytoma, aldosteroma, moterų hormonų vartojimas, švinu 
apsinuodymas, kraujo indų stenosė ir t. t. 

Trečias tikslas — pažeminti rizikos faktorius. 

Ankstyvos širdies ligos. Tai bus apibūdinta vėliau. Pagrindiniai 
aukšto kraujo spaudimo sumažinimo būdai yra sumažinimas nitros 
(sodium), sumažinimas svorio, įvairūs vaistai. 

Druskos sudėtis yra sodium ir chloridai, tačiau ne abudu yra 
vienodai svarbūs hipertensijai, ir kadangi įvairūs kiti chemikalai 
turi sodium, bet ne chloridus ir pablogina hipertensijos kontrolę, per 
sekančias diskusijas aš paminėsiu tiktai sodium. Be druskos sodium 
taip pat randasi sodium nitrate, monosodiumglutamate, sodium 
ascorbate — visi šie nesveiki druskiniai gaminiai yra pavduodamose 
konservų dėžutėse, kumpiuose, dešrose, marinuotuose agurkuose, 
sūryje ir t. t., o ypatingai greito maisto krautuvėse. 

Pirmas mėginimas sumažinti druską dietoje buvo Kemprenio 
ryžių dieta 1940 metais, nors pats pirmas pastebėjimas, kad druska 
sulaiko vandenį kūne, buvo pastebėta jau 1904 metais. Tačiau gydymai 
su drūskos mažinimo tendencija buvo apleisti per 40 metų. Kemp- 
neris atspausdino rezultatus, surinktus iš 500 pacientų, kurie pri- 
silaikydami ryžių ir vaisių dietų, įspūdingai sumažino kraujo spau- 
dimą. Toje dietoje buvo leista tiktai 400 mg sodium. Reikia prisi- 
minti, kad kasdieninis saugūs kiekis yra ligi 3000 mg (3 g), tačiau 
suaugusiam žmogui reikia mažiau kaip 500 mg, o Amerikos dieta 
turi apie 10.000 mg (10 g) per dieną. 

Yra primityvių tautelių visame pasaulyje, kurios visai nenau- 
doja arba labai mažai naudoja druskos maiste ir neturi jokių hiper- 
tensijos ženklų. Gyventojai tokiose šalyse, kaip Naujoji Guinėja, 
Solomono Salos, Uganda ir kitur sunaudoja mažiau kaip 250 mg į 
dieną, o Brazilijos Ganomano indėnai tik 40 mg, kai Kenijos gyven- 
tojai, naudodami 200 mg sodium dienai, buvo paimti į Kenijos 

kariuomenę, kur jiems skirtas maistas turėjo 11.000 mg sodium 
dienai visų kraujo spaudimas pakilo antraisiais tarnybos metais 
ir išbuvo pakilęs per šešis metus, kol jie buvo kariuomenėje. Deja, 
paleidus juos iš kariuomenės, jų kraujo spaudimas nebuvo matuo- 
jamas. 

Eskimai naudoja 300 mg dienai ir nenukenčia nuo aukšto kraujo 
spaudimo ar apopleksijos. Amerikos piliečiai sunaudoja 10.000 mg 
dienai ir sulaukia 109, aukšto kraujo spaudimo ir apopleksijos. 
Pietiniai Tapmai naudoja 13.000 mg ir turi 209, žmonių su aukštu 
kraujo spaudimu, o šiaurės japonai, naudodami 256.000 mg net 
804,. Daviniai rodo, kad sodium vartojimas mažiau kaip 3000 mg 
dienai ir normalus svoris sumažina širdies ligų galimybę. Seniau 
buvo galvojama, kad. svorio praradimas pažemina kraujo spaudimą 
tik dėlto, kad kartu ir druska būna sumažinta. Tačiau Reisin studijos 
1978 metais įrodė, kad svorio sumažinimas savarankiškai gali hiper- 
tensiją sumažinti. 


Toliau bus kelios mintys apie arteriosklerozę ir širdies ligas. Ate- 
roma yra sudaryta iš lygiojo raumens ląstelių: collegen, elastin, 
glycoaminnoglycinų ir lipidų. Procesas prasideda jaunystėje ir tę- 
siasi visą gyvenimą, nors pirmame dešimtmetyje liga yra tik sly- 
pinčioje formoje, vėliau arteriosklerozė sukietėja ir pažengia į ate- 
romą su lipido pagalba. 

Arteriosklerozė randasi dažniausiai dideliuose ir vidutiniuose 
kraujo induose, tačiau sigarečių rūkytojams randasi net ir mažuose. 
Rizikiniai faktoriai surinkti per epidemiologiškus tyrinėjimus, dali- 
nasi i 10 rūšių. Pagrindiniai yra pirmieji trys : Plasmoje cholestero- 
lio kiekis, Aukštas kraujo spaudimas, Cigarečių rūkymas. 

Antriniai, ne taip svarbūs yra: Pakilęs plasmoje cukrus, Svoris, 
Fizinė mankšta, Alkoholio naudojimas, Amžius, Lytis, Psychoso- 
ciologiniai faktoriai. 

Pirmieji trys labai svarbūs : cholesterolis, hipertensija, rūkymas. 

Cholesterolis ir glyceridai yra lipidai. Lipoproteinų yra keturios 
klasės, su įvairiu procentu cholesterolio ir gliceridų kiekviename. 
Aukšto tirštumo lipoproteinai turi daugiau proteinų, žemo tirštumo 
lipoproteinai (LDL) turi 2/3 cholesterolio, o labai žemo tirštumo 
lipoproteinai (VLDL) turi daugiau triglicenidų. Yra įrodymų, kad 
aukšto ir žemo tirštumo lipoproteinai yra svarbesni už cholesterolio 
ir glicenidų kiekį. 

Nuo širdies arterijų ligų kas metai Amerikoje miršta apie vienas 
milijonas gyventojų ir 1/3 jų yra tarp 35-65 metų amžiaus. Po mir- 
ties randamos ateromos, kuriose yra degeneruojantis neurotinis 
fibrosis ir sukalkėjimas. Šitą lygi pasiekęs procesas jau nepagydomas. 


5* ŠIRDIS IR KRAUJO SPAUDIMAS 181 


Išvengti šitos ateromos stengiamasi vaistais ir dieta. Pakilę (HDL) 
aukšto tirštumo lipoproteinai, apsaugo nuo arteriosklerozės ir širdies 
ligos. Galvojama, kad HDL neleidžia lygiojo raumens ląstelėms 
paimti cholesterolį, ir net mažina ląstelėse cholesterolį, jį perduo- 
dami į kepenis perdirbimui. 

HDL sudaro 20-2595 viso cholesterolio. Tad viso cholesterolio 
ir HDL santykis, jeigu virš 4,5 yra svarbus. Pavyzdžiui, diagnozėje 
gali būti klaida su pakilusiu cholesteroliu, jeigu jis nebus suderin- 
tas su HDL kiekiu. Cholesterolis ir gliceridai gali būti sumažinti 
kalorijų kiekio suvaržymu, svorio sumažinimu ir gyvulių riebalų 
vartojimo pakeitimu į augalinės alyvos vartojimą, taip išvengiant 
prisotintų riebalų rūgšties. 

Cholesterolio žeminimas su cholestiraminu yra pacientams nema- 
lonus. Clofibratas sumažina gliceridus, bet sukelia tulžies akmenė- 
lius ir svarbiausia, kad nesumažina mirtingumo nuo širdies ligų. 

Kaip minėta, antras pagrindinis rizikos faktorius yra aukštas 
kraujo spaudimas — sistolinis virš 160 ir diastolinis virš 95, padi- 
dina širdies riziką penkeriopai. Pacientams virš 45 metų amžiaus 
ypatingai padidina apopleksiją. 

Trečias svarbus faktorius yra rūkymas. Pasiekus 45 metus, 
arteriosklerozės laipsnio pasiekimas priklauso nuo cigarečių skaičiaus 
surūkymo per dieną. Cigarų ir pypkių rūkytojai taip pat turi aukš- 
tesnį procentą atsitikimų negu nerūkantieji. Tarp rūkančių, pasie- 
kus 59, carboxyhemoslobino krauje, staigi ir netikėta mirtis yra 
dažna. Širdies mūgiai ir anginos bei kitos arterijų katastrofos — dvi- 
dešimt kartų dažnesnės. 

Ketvirtas faktorius — cukraus pakilimas virš 120 mg arba 
cukraus pasirodymas šlapume padidina riziką. Jeigu gliceridai taip 
pat pakilę, sinergistiškas veiksmas ir širdies išsiplėtimo liga gali 
pasirodyti. 

Šeštas faktorius — svoris. Jeigu pakilęs svoris yra 209, nor- 
malaus svorio, taip pat yra rizika, bet tik tada, jeigu kartu yra hiper- 
tensija, cukrinė liga arba lipidemija. Be jų, pakilęs svoris, atrodo, 
neprisideda prie širdies ligos. 

Likę faktoriai — mankšta, asmenybės tipas ir paveldėjimas 
yra mažiau svarbūs. Įdomu, kad kai kurių gyvulių tarpe, panai- 
kinus cholesterolį dietoje, pastebėtas arteriosklerozės regresas. 

Norėčiau dar duoti kelias pastabas apie hipertensiją: sistolinė 
hipertensija, ar tik sistolinis pakilimas, pavyzdžiui, 200/80, taip 
pat padidina galimą mirtingumą. Stengiamasi sistolinį pažeminti 
kuo žemiau, nors normalumo dažniausiai negalima pasiekti. Tačiau 
pagydomos priežastys yra mažakraujystė, Beri-beri liga, guzai, 
liaukos ligos ir kitos. Bet dažniausiai priežastis yra aortos sienelių 

sukietėjimas. Tokiu atveju maža kas galima padaryti, bet stengtis 
išlaikyti sistolinį kiek galima mažesnį. Patariama nevalgyti kai 
kurių sūrių, imant vaistus nuo depresijos, kadangi sūryje yra tyra- 
mino ir kraujo spaudimas gali staiga pakilti labai aukštai ir ištikti 
apopleksija. Tas pats gali atsitikti su slogų vaistais, kurie turi phe- 
nylproponolaminą ir kuriuos be recepto galima gauti, 

Amerikos hipertensijos susekimo tyrimai aiškiai įrodė, kad pa- 
cientų gydymas specialiose klinikose duoda mažesnį mirtingumą 
bei palinkimą į mirtingumą negu besigydančių įprasta medicinos 
prižiūrėjimo tvarka. 

Šią savaitę medicinos žurnale! buvo įvertintas naujas būdas 
išvengti arteriosklerozės su žuvies taukais. 

Medical Letter yra leidžiamas daktarams du kartus per mėnesį. 
Šis rimtas leidinys išeina Bostone. Jo leidėjai yra žymesni Amerikos 
specialistai iš įvairių medicinos sričių. Medical Letter įvertina įvai- 
rius vaistus, kurie yra išleidžiami, palyginant juos su dabartiniais, 
ir aprašo visus tyrinėjimus, kurie buvo padaryti. Jie mėgina atskirti 
rimtus vaistus nuo pavojingų bei beverčių vaistų, nors tie beverčiai 
vaistai vistiek pagaliau būna reklamuojami įvairiais būdais. 

Pasirodo, kad yra išleistas naujas vaistų gaminys. MAX-EPA- 
marine Upid compound, tai yra, žuvų taukai su vitaminu E-A. Juos 
galima gauti vitaminų krautuvėse. Jų gamintojai rėmėsi tuo, kad 
eskimai, kurie valgo žuvį, plaukiojančią šaltuose vandenynuose, 
pavyzdžiui, lašišas, makreles, sardinkas sumažina savo cholesterolį, 
sumažina gliceridus ir padidina HDL (aukšto tirštumo lipoproteiną). 

Tačiau nors iš pradžių HDL pakilo, po 9 mėnesių nukrito ir 
pasiliko žemesnis negu pradžioje. Tie patys taukai buvo išmėginti 
su pelėmis, jie kai kurioms sukėlė širdies ligas. Buvo išmėginti su 
kiaulėmis — joms sukėlė kepenų negalavimus. Pasirodo, kad viena 
sudėties dalis, cetoleir rūgštis, gyvulių yra nepakenčiama. Ar ji yra 
pavojinga žmonėms, dar neaišku. Tad Medical Letters daro išvadą, 
kad nėra įrodymų apie ligos pasireiškimą, bet vaistų saugumas dar 
nežinomas. 

Man atrodo, kad yra daug sveikiau valgyti pačią žuvį, o ne svei- 
katos ieškoti vitaminų krautuvėse, kurių pagrindinis tikslas yra 
žinansinis, o ne žmonių sveikata. 


S. T. VaIčAIMIS, M. D. 


! Medical Letter on Drugs and Therapeulics, 24 t., 1982 m., lapkričio 12 d. 

Ekslibris domina ne tik kolekcionierius, bibliofilus, menotyrinin- 
kus ar knygotyrininkus. Jis studijuotinas ix istorikų bei sociologų, 
nes būdamas ištikimu knygos palydovu, informuoja mus apie isto- 
rinių asmenybių ar atskiro laikotarpio bibliotekas. Neatrandu 
« Amerikų » pastebėdamas, kad daug vertingų žinių galime surinkti 
apie asmenį ar visuomenę pasiremdami jų bibliotekomis. Knygos 
byloja apie skaitytojo kultūrinius interesus, jo pasaulėžiūrą ir 
horizontų platumą. 

Esu nepavydėtinoje padėtyje — kaip mes bežiūrėtume į ekslibrį : 
ar kaip į simbolinės ir dekoratyvinės miniatiūrinės grafikos pavyzdį, 
ar kaip į knygos puošmenį, ar kaip į žymeklį nurodantį priklauso- 
mybę (ar visų trijų kombinaciją) — man skirto laiko tikrai nepa- 
kanka, kad ir prabėgomis apžvelgti beveik keturių šimtų metų lai- 
kotarpį. Todėl ribojamas laiko ir temos platumo paminėsiu po keletą, 
pavyzdžių iš kiekvieno šimtmečio, kurie mano nuomone, yra svarbūs 
istoriškai, kultūriniu atžvilgiu ar meniškai. Turėkime galvoje, kad 
ekslibriai keitėsi, atspindėdami vyraujantį savo laikotarpio meninį 
lygį, skonį, naudojamas technikas ir net politines nuotaikas, todėl 
čia nepretenduoju į išsamią apžvalgą ar analizę. Organizatoriai prašė 
kalbėti apie senuosius iškiliuosius ekslibrius. Ši paskaita paskirta 
architektūros-menotyros sekcijon, todėl lyg ir reikėtų pagrindinai 
akcentuoti ekslibrius iš meninės pusės. Ilgai sukau galvą, kuriuos 
ekslibrius įrikiuoti į tą išrinktųjų tarpą. Naudojant vien meninį 
kriterijų ar originalumą, tektų nutylėti apie pirmuosius ženklus 
turinčius lietuvišką užrašą ar kitus svarbius istoriniu bei kultūriniu 
atžvilgiu, tačiau niekuo neišsiskiriančius meniniu požiūriu. 

Visų pirma pradėsiu klausimu — kas yra ekslibris ? Visi žinome, 
kad lotyniškąjį Ea libris ar Ex bibliotheca lietuviškai verčiame 
«iš knygų» ar «iš bibliotekos ». Šie du žodžiai yra tapę bendriniu 
daiktavardžiu, ir daugumas iš mūsų šį žodį asociuoja su lipdomu 
ekslibriu, t. y. grafine kompozicija, kurioje žodis ex libris ir savininko 
pavardė ar inicialai sukomponuoti su dailininko pritaikytų piešiniu 
ar ornamentų. Tas lapukas lipdomas į vidinį knygos viršelį tuo 
jasmenina ją, puošia ir atlieka savotišką sargo vaidmenį. Šiandien 
žodis ekslibris yra tapęs sinonimu knygos ženklui, ir po jo rubrika 

telpa ne tik lipdomasis ekslibris, bet ir ranka daryti įrašai, autografai, 
piešiniai, antspaudai, įspaudai ir panašiai, t. y. ženklai nurodantys 
knygos ar spausdinio priklausomybę. Šioje vietoje noriu pabrėžti, 
kad ne visi sutinka su tokia plačia, knygos ženklui sinonimine defi- 
nicija. Puristai, 0 jų yra ir mūsų lietuvių dailininkų tarpe, kate- 
goriškai reikalauja itin siaurų rėmų : ekslibris jiems būtinai yra lipdo- 
mas, grafikos technika multiplikuotinas (spaustinas nuo originalios 
klišės), kurio kompozicijoje būtini žodžiai Ex libris av Ex biblio- 
theca. Nesutinku. Laikantis šios definicijos neturėtume kur įrikiuoti 
visos eilės senųjų knygos ženklų, kuriuose dažnai nebūdavo ne tik 
to Magiškojo užrašo Ex libris, bet ir savininko pavardės — herbas 
pakankamai gerai nurodė knygos savininką. O ką puristai pasakytų 
apie knygos ženklą atliktą jiems priimtina technika, turintį visus 
būtinus užrašus, tačiau nepatekusį knygon? Turiu pastebėti, kad 
tokie ekslibriai, tolstantys nuo savo motinos knygos, šiuo metu labai 
plinta ir kelia susirūpinimą tikriems bibliofilams. 

Pirmieji knygų rinkėjai Lietuvoje buvo dvasininkija ir vienuo- 
lynai. Dvasininkų centras buvo Vilnius, tad čia ir buvo XV a. 
susikūrusios pirmosios bibliotekos. Galima spėlioti, kad jose knygos 
buvo žymimos vienos ar kitos rūšies ženklais, tačiau iš tų laikų, 
deja, išliko labai nedaug knygų. Pirmieji knygų ženklai žinomi iš 
XVI a., kai bibliotekas pradėjo kaupti kilmingieji. XVI-XVII a. 
ypač populiaru buvo odoje bei kitokioje rišimo faktūroje įspausti 
savo inicialus ar heraldikos ženklus, vadinamus superekslibriais. 
Seniausiu lietuvių knygos ženklu yra laikomas DLK Žygimanto 
Senojo bibliotekos knygoje esantis apvalus superekslibris su Vyties 
herbu viduryje ir įrašu DOMINE IN VIRTUTE TUA LETABITUR REX ET 
SS Tzv aplinkui bei apačioje išraižytais metais 1518 (Iliustracija 1). 


Iliustracija 1. 

Spaustuvės tuo metu leidinių nerišdavo, ir tuo reikalu 
tekdavo rūpintis savininkams. Minėtoji Žygimanto Senojo knyga 
buvo įrišta Vilniuje, o superekslibrio plokštelė išraižyta ir datuota 
Vilniaus pinigų kalykloje. Beje, Lietuvos bibliotekose nėra nė vienos 
knygos pažymėtos šiuo Žygimanto Senojo superekslibriu, seniausiu 
lietuvių knygos ženklu. Bene du egzemplioriai randasi TSRS Mokslų 
akademijos bibliotekoje Leningrade. Pakartotinos Vilniaus Uni- 
versiteto pastangos atgauti šias ir kitas senąsias knygas (kalba eina 
apie 40.000 tomų, kurie yra Leningrade, Kijeve, Charkove!, po 
1832 m. išgabentas iš Vilnius, nėra vaisingos. 

Didelė, turtinga ir gerai sutvarkyta buvo DLK Žygimanto Au- 
gūsto rūmų biblioteka. Jo knygos buvo įrišamos vienodais odos 
viršeliais, papuoštos auksiniais Tenesansiniais ornamentais, 0 pirmojo 
viršelio pusėje buvo įspaudžiami supersekslibriai, kurių viduryje 
supinti ir karališkąja karūna sujungti skydai su Lietuvos ir Lenkijos 
herbais, o aplinkui užrašas SIGISMUNDUS AUGUSTUS REx POLONIAE 
MAGNUS Dux LiTUANIAE. Įvairaus formato knygoms Žymėti buvo 
dojami kelių rūšių antspaudai (žinomi septyni skirtingi supereksli- 
briai). Žygimanto Augusto bibliotekos superekslibriai yra svarbūs 
kaip knygos meno kūriniai, ir jais domėjosi bei aprašė ne tik Lietuvos, 
Lenkijos, bet ir Danijos, Švedijos bibliofilai. Savo puošnumu ir 
originalumu pažymėtini dar keli XVI-XVII a. superekslibriai, jų 
tarpe Vilniaus vyskupo sufragano Jurgio Albinijaus, vyskupo Vale- 
Tijono Protasevičiaus, Radvilų, Sapiegų bei Valavičių šeimos narių. 
Didesnės ar mažesnės meninės vertės superekslibriai sutinkami 
Lietuvos kilmingųjų bibliotekose iki pat XVIII a. 

Ankstyviausiu lietuvių ekslibriu laikytinas 1533 m. Vilniaus 
vyskupo Povilo Aleksandro Alšėniškio (miręs 1555 m.) knygos 
ženklas, rastas Jogailaičių universiteto bibliotekoje Krokuvoje ir 
pirmą kartą spaudoje reprodukuotas 1974 m. Šis nežinomo daili- 
ninko ženklas buvo atspaustas tiesiogiai iš kvadratinės medžio 
graviūros kaladėlės į knygos viršelio vidinę pusę ir renesansiniame 
skyde vaizduoja kentaurą, besitaikantį ištemptu lanku į savo uodegą, 
besibaigiančią žalčio galva. Virš skydo yra dviguba infula, pasto- 
ralas ir viskas apjuosta gėlių bei lapų vainiku, kampuose perrištu 
keturiais kaspinais (Iliustr. 2). 

Šis ekslibris rastas Jono Eko (Johann Maier Eck) knygoje Opera 
Contra Ludderum (Lutherum), išleistoje Augsburge 1530-1532 m. 
Knygos viršelį puošia superekslibris su Vytimi apvaliame arabes- 
kiniame rėmelyje ir yra įspausti metai, nurodantys knygos įrišimo 
datą — 1533 m. Šis Alšėniškio ekslibris neturi nei inicialų, nei 
užrašo, bet dėl jo priklausomybės nesiginčijama — už tą kalba 
ekslibrio herbas, superekslibris su Vytimi ir pati knyga: vokiečių 

teologo Jono Eko, vadovaujančio kontrreformacijos atstovo darbas 
atitiko vyskupo Povilo Alšėniškio interesus ir jo pastangas, ginant 
katalikybę kovoje su ——> 

Iliustracija 2. 


Iš XVI-XVII a. mus pasiekė vos keletas lipdomų ekslibrių — 
visi jie heraldiniai atlikti vario ar medžio raižinio technika. Iš jų 
paminėtinas ekslibris, skirtas Boguslavo Radvilos (1620-1669) biblio- 
tekos knygoms, po savininko mirties testamentu skirtoms Prūsijos 
kunigaikščiui elektoriui Fridrichui Vilhelmui (Iliustr. 3). 

Tas itin vertingas 450 knygų rinkinys (jų tarpe 17 inkunabulų) 
pateko kunigaikščio Karaliaučiaus pilies biblioteken. Knygos buvo 
paženklintos 1671 m. datuotu ekslibriu, kuris ilgą laiką buvo 
laikomas pirmuoju lietuvių lipdomu ekslibriu. Dabar žinomi ma- 
žiausiai trys ankstyvesni už jį. 

Žymiai turtingesnis ekslibriais buvo XVIII a., kai knygos ženk- 
lai buvo pradėti plačiai vartoti Lietuvos bibliotekose. Išpopulia- 
rėjus knygai, o tuo pačiu ir ekslibriui, sutinkame nemažai spaustu- 
vėje rinktų ženklų, pasirodė vaizdiniai ekslibriai, o taip pat atsirado 
ir pirmieji knygų antspaudai. Vis dėlto ir šiame šimtmetyje tebe- 

vyravo heraldiniai ekslibriai, su mažomis išimtimis atlikti vario 
raižinio būdu. 


A CELSISSIMO PRINCIPE,(| 

——>-1BIBLIOTHECAGUA REGIOL—— 
ŽMONTI EST, ELECTORALILŲ 

Iliustracija 3. 


Spaustuvėje rinkti ženklai daugiausiai buvo naudojami vienuo- 
lynų bibliotekose. Štai dominikonų ordinas Gardine (įsteigtas Fri- 
dricho ir jo žmonos Kristinos Sapiegų iniciatyva ir 1632 m. patvir- 
tintas Žygimanto III) garsėjo turtinga biblioteka, kurios knygos po 
vienuolyno uždarymo (1864 m.) atiteko steigiamai Vilniaus Viešajai 
bibliotekai. XVIII a. Gardino dominikonų bibliotekoje buvo nau- 

dojama net 21 skirtingas spaustuvėje rinktas ekslibris su ornamen- 
tiniu arba dviejų linijėlių rėmeliu. (Iliustr. 4). 

Iliustracija 4. 


Atrodo, kad spaustuvėje atskirai atspausdavo šrifto blokelius, t. y 
tekstą (Bibliothecae Conventus Grodnensis Ordinis Praedicatorum arba 
Praedicator.), o po to ant to paties lapo, greičiausiai rankomis užspaus- 
davo rėmelius, išraižytus medyje ar metale. Gardino Dominikonų 
bibliotekos knygas puošia ir kiti ekslibriai. Štai šiai bibliotekai savo 
rinkinius padovanoję vienuoliai-bibliofilai Hilarijonas Piskovskis ir 
Hilarijus Pomianas turėjo vilniečio Pranciškaus Vaclovo Balcevičiaus 
darbo ekslibrius. Apie P. V. Baleevičių biografinių žinių turime mažai. 
Išliko devyni jo ekslibriai, o taip pat nemaža graviūrų religine tema- 
tika Jo raižiniai pasižymi profesionaliu lygiu, dekoratyvumu ir iš kitų 
to meto dailininkų darbų ypač išsiskiria konkrečių kultūros detalių — 
knygų, gaublių, mokslininkų biustų — pavaizdavimu. Štai H. Piskov- 
skio ekslibrį (datuotinas apie 1740 m.) sudaro barokinė sąlygina 
knygų lentyna su dviem biūstais ir gaubliu viršuje, herbiniu baro- 
kiniu kartūšu apačioje ir apskritimu tekstams viduryje. Apatiniame 
kartuše, padalintame į dvi dalis, vienoje pusėje dominikonų ordino, 

o kitoje Piskovskio šeimos herbai, o aplinkui knygos ir rašymo reik- 
menys (Iliustr. 5). 


Iliustracija 5. 


P. V. Balcevičiaus amžininkas Herško Leibovičius (1700-1770), 
Nesvyžiaus dvaro graveris yra antrasis iš Lietuvos kilęs dailininkas, 
kurių ekslibriai mus pasiekė. Jis sukūrė keletą meistriškos kompo- 
zieijos, tipiškų barokinio stiliaus knygos ženklų Radvilų Nesvyžiaus 
bibliotekai (Iliustv. 6). 

Nors ir tik prabėgomis, bet negalima nepaminėti dar vienos knygos 


ženklo formos — įrašų. Jie, gal būt, patys dažniausi ir gal net 
seniausi — pradedant nuo XVI a. ranka daryto įrašo « Ex-libris 


Melchior Dux Giedroic » (vyskupo Merkelio Giedraičio, g. apie 1536- 
1609). Iki pat šių dienų knygų savininkai naudoja vidines viršelių 
puses, priešlapius ar puslapių paraštes įvairiems įrašams. Randame 
įvairias kombinacijas ar atskirus asmenvardžius, profesiją, vietovar- 
džius, gimimo, mirimo ar įsigijimo datas, prakeikimus, perspėjimus, 
raginimus skolininkams, ir t.t. Štai Paulius Galaunė mini maldakny- 
gėje Jėzus Maria Juozapas Szventas, išleistoje Vilniuje 1828 m., rastą 
sekantį užrašą : « Isz pripotko jei tropitumys mon pamesti, o Tamsta 
prietely atrasti tori aduoty i rankas mona patos arba atneszk i 
Kulum zokrastyje. O jei neaduosi prapulsi po smerti ir i pekla 


192 VITOLIS E. VENGRIS 8* 


ipūlsi». Pagerintų giesmių knygų savininkė irgi pragaru baugina 
knygos pasisavintoją: «Šitos giesmų knygos priklausa Katrinei 
Povelaitei is Jurgu kema rašyta tame mete 1848. Kas tas knygas ras 
o ne atduos, tas su šumilu arkliu peklon nuvažiuos ». 


Iliustracija 6. 


Be lipdomų ekslibrių, superekslibrių, specialių įrašų, tarp knygos 
ženklų reikšmingą vietą užima antspaudai. Atsiradę XVIII a. jie 
ypač paplito XIX a. antroje pusėje. Plačiai jie naudojami ir šian- 
dien. To populiarumo priežastis suprantama : pradėjus knygas leisti 
masiniais tiražais, klijuoti į jas ekslibrius pasidarė ne tik varginantis, 
bet ir nepigus užsiėmimas. Kur kas lengviau įspausti atitinkama 
antspaudą. Antspaudų paplitimas XIX a. liudija išaugusį biblio- 
tekų skaičių ir knygų paplitimą įvairiuose visuomenės sluoksniuose, 

o ne tik dvaruose, pas kilminguosius ar vienuolynuose, kaip tai buvo 
XVII-XVIII a. Tuo antspaudai ir yra svarbūs knygotyrininkams : 
daugelį bibliotekų mes ir begalime atsekti vien tik iš knygos ženklų : 
pavyzdžiui, be knygos antspaudų niekas ir nebežinotų kiek mokyklų 
XIX a. pabaigoje turėjo savo bibliotekas. 

Bene seniausias knygų antspaudas, naudotas Lietuvoje dar 
XVIII a., buvo paprastas, apvalus metalinis Vilniaus Akademijos 
bibliotekos antspaudas. Aplamai, XVIII-XIX a. antspaudai labai 
įvairūs — stačiakampiai, apvalūs, ovaliniai, su puošniais rėmeliais 
ar visai be jų. Vieni įrašai su piešiniais, papildomais tekstais, knygų 
numeriais, 0 kiti sudaryti vien iš inicialinių raidžių. Nedaug sutin- 
kame heraldinių antspaudų. Visumoje daugumas antspaudų yra 
paprasti, grynai funkciniai, su mažais pagražinimais. 

Sunkios XIX a. istorinės ir kultūrinės sąlygos, ypač Vilniaus 
Universiteto ir jo dailės katedros uždarymas negalėjo neatsiliepti ir 
ekslibrio vystymuisi. Be to, knygų ženklai išsisklaidė su knygomis po 
įvairias šalis, miestus ir jų bibliotekas, kai buvusių vienuolynų, 
dvarų, mokyklų bibliotekas rusų valdžia konfiskavo, susidorodama 
su 1831 ir 1863 metų sukilėliais. 

XIX a. atsirado litografija, o vėliau ir cinkografija — technikos 
leidžiančios greitai atspausti didelius tiražus. Funkcionalumas paėmė 
viršų prieš meniškumą. Knyga tapo masiškesnė, bet kartu smuko 
jos meninis lygis. Drauge su knygomis, panašius vystymosi etapus 
pergyveno ir jų ženkai. Kaip minėta, plačiai buvo vartojami spaustu- 
vėje rinkti ekslibriai ir ypač knygų antspaudai. Labai išpopuliarėjo 
litografijos technika spausti ekslibriai, kurių tarpe pasitaikė meniškų 
bei įdomių miniatiūrų (Bžostovskio, Tiškevičių, ete.). XIX a. daug 
retesni oforto ir vario graviūros technika daryti ekslibriai. 

Pirmieji lietuviški knygos ženklai, t. y. turintys lietuvišką tekstą 
ar lietuviškai įrašytą knygos savininko pavardę yra iš Mažosios 
Lietuvos. Jono Bertulaičio superekslibris (įspaudas « Jons Bertulait, 
1862 5), rastas protestantiško psalmyno Visokios naujos giesmės 
arba evangeliški psalmai odiniame knygos įrišimo apdare, yra vienas 
iš ankstyviausių. Vilnietis knygos istorikas Domas Kaunas, pirmasis 

11* IŠKILIEJI (ISTORINIAI) LIETUVOS EKSLIBRIAI IKI XX AMŽIAUS 195 


atkreipęs dėmesį į Mažosios Lietuvos lietuvninkų knygos ženklus, 
mini du paprastus, spaustuvėje rinktus lipdomus ekslibrius, datuo- 
tinus 1866-1867 metais. Šiuose keturkampiuose, plonuose, beveik 
laikraštinio popieriaus lakšteliuose (turinčiuose analogišką šriftą 
bei įrašo kompoziciją, bet skirtingus rėmelius) stambiu spaustuviniu 
šriftu Klaipėdos lietuvininkų tarmės forma nurodomos savininkų 
pavardės (be vardų ar inicialų): Budrikis (ekslibrio dydis 20 x 47 mm) 
11 Banžėras (žinomi du dydžiai: 25 x 51 mm ir 27 x 53 mm) 
(Iliustr. 7). 

Greta vieno Banžėro ekslibrių pieštuku yra įrašytas vardas 
+ Martynas » ir gyvenamoji vieta « Mantvydai ». 

Tais laikais spaudos leidinius Mažosios Lietuvos skaitytojams 
pardavinėjo ne leidyklos, bet knygynai — knygrišyklos. Juose kli- 
jentai nusipirkdavo jau įrištas knygas arba patys užsisakydavo 
įrišimą, bei nuosavybės ženklą. Atrodo, kad abiejų šių pirmųjų 
lietuviškų lipdomų ekslibrių autorius buvo tada plačiai žinomas 
Šilutės knygininkas ir knygrišys Rudolfas Štalis. 

Mūsų nestebina, kad ankstyvieji lietuviški knygos ženklai yra 
iš Mažosios Lietuvos. Lietuviškos spaudos draudimas 1864-1904 mę- 
tais neigiamai atsiliepė bibliofilijos vystymuisi Didžiojoje Lietuvoje; 
laikančiam lietuviškas knygas grėsė kalėjimas ar tremtis, tad ką 
bekalbėti apie ekslibrį, kuris kaip daiktinis įrodymas liudijo savininko 
nusižengimą įstatymams. Bet buvo drąsuolių : žinomi du skirtingi 
Mato Jono Slančiausko knygų antspaudų variantai (Iliustr. 8). 

Spėjama, kad M. J. Slančiauskas, žinomas knygnešys, tautosakos 
rinkėjas, antspaudo piešinį pasidarė pats tarp 1873-1890 metų. 


ViTOLIS E. VENGRIS 

The author traces a history of Lithuanian bookplates dating back 
to the sixteenth century and going through the nineteenth century. "The 
oldest surviving mark of book ownership (dated 1518) is from the library 
of Žygimantas Senasis (Sigismund the 0ld, 1467-1548), Grand Duke of 
Lithuania and King of Poland. The handiul of sixteenth- and seventeenth- 
century bookplates which have survived to the present day, whether 
woodeuts or copper engravings, all portray armorial designs. Bookplates 
became more widely used in Lithuanian libraries during the eighteenth 
century. Heraldic bookplates, mostly copper engravings, continued to 
be the dominant type but the gradual emergence of aifluent and educated 
elasses during this century produced the demand for a variety of other 
bookplate styles. The artists responded with pictorial bookplates, typogra- 
phical labels, and book stamps. As books and printed matter became 
more generally available in the nineteenth century, their aesthetic guality 
tended to decline. Lithography and photo-engraving were more readily 
adaptable to mass technigues and gradually supplanted copper and wood 
engraving processes. The most numerous nineteenth-century forms of 
indicating book ownership guickly became the typograpbic label and the 
book stamp. 


BAROKO ORNAMENTO APRAIŠKOS LIETUVOJE XVI-XVIII a. 


Baroko stiliaus ir jo charakteringų poreiškių klestėjime Lie- 
tuvoje reikšmingą vietą užima, kad ir nelabai gausi, baroko orna- 
mentika, dažniausiai pasireiškianti kaip neatskiriama architektū- 
Tinės formos dalis, kuri gali būti sugretinama su puošmena, plates- 
nės plokštumos dekoracija arba puošybos motyvais — ornamentais. 

Visumoje, kaip tokių, barokas savo ornamentų perdaug neiš- 
vystė, tik pasinaudodamas renesanso sukurtaisiais suteikė jiems 
daugiau sodrumo ir plastiškumo. Todėl šalia skulptūrinių kompo- 
zicijų tame laikotarpyje iškyla taip pamėgtos įvairios kriauklės, 
vainikų pynės, lapai, gėlės, vaisiai, groteskinės kaukės ir t. t. 

Literatūrinis lobynas baroko ornamento klausimais irgi yra ma- 
žas, apsiribojantis tik bendru vieno ar kito krašto baroko apibūdi- 
nimų arba lietuvių autorių pavienių paminklų aprašymu. Kiek išsa- 
mesnę studiją apie kremzlinę ornamentiką paskelbė M. Matu- 
šakaitė 1, 


Baroko ornamentų kilmė. — Lietuviškame fone, palyginant su 
kitais kraštais, baroko stiliui charakteringos ornamentacijos ran- 
dame mažiau. Ši ornamentika čia išreiškiama daugiausia aplinkos 
charakteriu, kaip pilnutinio kūrinio neatskiriamąja dalimi. Didžiųjų 
architektūrinių siekimų, kurie yra taip ryškūs Centrinės Europos 
baroke, čia pasigendame. Eberhard Hempel, kalbėdamas apie baroko 
ornamentą, sako, kad vokiečiai XVII-XVIII a. mene yra pasiekę 
aukščiausią laipsnį, bet tai dar nebūtinai charakterizuoja pilnutinį 
periodo veidą. 

XVI a. pabaigoje Europos mene ornamentas įgavo dar didesnę 
reikšmę. Jo vadovaujamoji rolė dailėje buvo perimta niderlandų 
menininkų. Vėliau, sekant bendrąją tendenciją, tapybiškam skoniui 
patenkinti apie 1620 metus atsirado «minkšta» ausies kremzlės 
ornamentinė forma (kremzlinė), vaizduojama įvairiais kriauklių 
ir kremzlių pavidalais. Šį, vadinamą auricular stilių pirmieji pradėjo 
Cornelius Flori ir Vredeman de Vries iš Antverpeno, tačiau aukštumą 


1 Menotyra, Vilnius 1974, 

Šv. Petro ir Povilo bažnyčia, Vilnius. 


pasiekė Wendel Dietterlin iš Strasburgo. Jo veikale Architektur und 
Austheilung der V Sūulen, 1593 m., naudojamas 5 kanonų orderis 
kaip pradedamasis išeities taškas, interpretuojantis ornamentą 
visumoje arba paskyrose dalyse (karnizuose, languose ir t. t.). Toli- 
mesnis baroko ornamento klestėjimas paraleliai sekė gamitą-natūrą. 

Baroko ornamentika Lietuvoje sutinkama jau XVII amžiuje, 
kuri ypatingo dėmesio susilaukė antroje amžiaus pusėje. Yra manoma, 
kad barokinė ornamentika Lietuvon atėjo individualiai, nepriklau- 
somai nuo pirmųjų Mums žinomų itališkojo pavyzdžio statinių prie- 
žastigumo, tiesioginės įtakos ar tiesioginio itališko baroko formų 
atkartojimo. Ji galėjo būti Lietuvon atnešta įvairiais keliais. Pagrin- 
dinį ir svarbiausią vaidmenį čia atliko svetimšaliai meistrai, atvykę 
iš Pietų Vokietijos, Italijos, Prūsijos, Olandijos ir kitų vietovių. 
Manoma, kad prie ornamentikos plitimo prisidėjo ir Vokietijoje 
spausdinti leidiniai su ornamentų pavyzdžiais, kaip Donatho Horno, 
Neues und wohl inventiertes Zierarten Buch, 1660 arba Erasmo Sūu- 
len Buch, 1666 ir kitos. 

Pilnūtinio ritmo išbaigtinio vientisumo atsiekimas visuose archi- 
tektūrinių masių elementuose iššaukė tam tikrą baroko vystymosi 
stagnaciją. Didieji architektai Fischer von Erlach (Vokietijoje), 
Bernini ir Borromini (Romoje) nuskambėjo plačiais akordais. Tta- 
lijoje skulptūra ir tapyba tapo taip sugretinta su architektūra, kad 
viena kitą pilnai papildė. Auvicular stiliaus ornamentui mažėjant, 
pradėjo dominuoti modeliuotas paviršius. Tas pasikeitimas buvo 
pasektas ir Lietuvoje XVII amžiaus antroje pusėje. Šalia neatsi- 
sakyto, gal pavėluoto, ir ypač liaudies puošyboje taip pamėgto kremz- 
linio ornamento, buvo pastebėtas palinkimas į akanto lapus. 

XVII amžiaus viduryje Stefano della Bella (1610) į visą kompozi- 
ciją įvedė ir figūrinius elementus. Tokie pasekimai Lietuvoje irgi 
byloja puikiais ir išbaigtais kompoziciniais pavyzdžiais, apjungian- 
čiais gryną dekoratyvinį ornamentą ir skulptūrinį kūrinį. Tai liudija 
apie bendrąjį XVII amžiaus baroko siekimą vienumos, bendros 
plotmės temos ornamento testinumą filosofijos ir religijos rėmuose 
(1710 m. Bernardinų bažnyčios altoriai Vilniuje). 

Savyje tobulėdamas ornamentas XVIII amžiuje įgavo didesnį 
palinkimą į gamtinę prigimtį. To amžiaus kūrybinis gėris kaip tik 
ir glūdėjo tarp gamtos pripažintų nuostatų ir žmogaus-kūrėjo pajė- 
gumo sujungti į darnią visumą. Lietuvoje tame laikotarpyje orna- 
mentika reiškėsi nuotoliau nuo Ttalijos įtakos, kuri šimtus metų 
buvo pagrindiniu pavyzdžiu. Karališkasis Augusto II dvaras, vėliau 
Stanislovo Poniatovskio, jų ryšiai su vakarais ir buvo ta tiesioginė 
bei netiesioginė įtaka atėjusi su prancūziškuoju ir germaniškuoju 
menu. Kai visur buvo pripažintas Rubensas ir kiti flamandų tapy- 
tojai, tai ir jų įtakingos žymės yra pastebimos meno istorikų ir Lie- 
tuvoje. Visa tai įgalino vakarietiškai įtakai augti ir plėstis krašte, 
nors pats procesas vyko kiek lėčiau negu Vidurio Europoje, kur 
aštuonioliktojo amžiaus viduryje pradėjo iškilti natūralistinių augalų 
ir sraigių motyvų rokoko elementai. 

Bernardinų bažnyčia, Vilnius. 

Bernardinų bažnyčia, Vilnius. 


Lietuvoje monumentaliosios architektūros puošyba vijosi vaka- 
rietiškąją. ornamento tėkmę, bet provincijos statiniuose, dar vis 
vėluojant, toliau buvo tęsiamos pirminės barokinės ornamento for- 
mos. Tai vyko sekant gamtos natūralistiškai sukoordinuotus este- 
tinius principus, atsipalaiduojant nuo simetrijos ir pasiduodant 
architektūrinei kontrolei. Ornamentas susijęs su puošyba sudarė 
plačias galimybes menininko fantazijai, juo labiau, kad pati deko- 
racija, kaip tokia, reikalavo gilaus kūrybinio išradingumo. 


Fasadas. — Manierizmas Lietuvoje yra ryškus tik kaip bendras 
epochos krypties reiškinys, nes pats barokas, kanoniškasis barokas, 

pradžioje buvo priešingas bet kokiam puošimo elementų panaudo- 
jimui fasade. 1615 metais, paveiktas vizito Italijoje, Inigo Jones 
savo užrašų knygelėje įrašė, kad ornamentas «solidiškoje » archi- 
tektūroje neturėtų būti naudojamas, išskyrus sodų ir vidaus navų 
dekoravime. Taip ir Lietuvoje fasadai drauge yra ir nėra nunuo- 
ginti. Jie yra suskaidyti architektūriniais skaidmenimis, specifiškai 
neatsisakydami tam tikros barokinės ornamentikos, kada portikai 
puošiami heraldikos ir vėlesniuoju akanto lapų dekoravimu. 


Metalo dirbiniai. — Metalo dirbinių puošyba rado sau vietos 
ir pritaikomumo monumentalioje architektūroje, lyg  apeidama 
anksčiau minėtas taisykles ar nuostatus. Gyviausiai pasireiškė fa- 
saduose (bokštuose) kaltos geležies labai turtingai ornamentuotais 
kryžiais, neturinčiais sau lygių kitų kraštų epochinėje architektūroje. 
Ankstyvojo baroko ornamentų motyvų sutinkame ir smulkesniuose 
metalo dirbiniuose : pavyzdžiui, Kauno auksakalių darbo monstran- 
cija, datuota 1606 metais, arba kalta sidabro žvakidė iš 1650 metų, 
profiliuotais krašteliais, iškalinėtos reljefiniais-geometriniais moty- 
vais, taip pat įvairūs pinti augalinių formų sietynai, žibintai ir t. t. 


"“* 


Rubikių bažnyčios altoriaus detalė. 

Akmens paminklai. — Akmens medžiagos barokinio ornamento 
daugiausia sutinkame sakralinių pastatų epitafijose. Pažymėtini 
yra ir Tenesansiniai antkapiai, kuriuose randama ir barokinių dekora- 
tyvinių elementų, kaip Stanislovo Radvilo antkapis, Vilniuje Bernar- 
dinų bažnyčioje, turintis barokui ryškių augalinių puošmenų. Taip 
pat Samuelio Oginskio antkapyje, Kruonio bažnyčioje, aprėminimų 
ornamentuose pastebima nauja tekmė, nauja apdirbimo technika. 


Medžio puošyba. — Barokinis ornamentas daugiausia išryškėjo 
Lietuvoje medžio technikos vidaus dekoracijose. Įvairiose galimose 


Smilgių bažnyčios altoriaus ornamentika, 

vietose pavieniai ornamentiniai elementai buvo pritaikomi ne tik 
sakraliniuose bet ir kasdieniniuose apdaros objektuose. Gana aukšto 
meninio lygio darbų, atliktų vietinių meistrų-dailydžių galima rasti 
Skarulių, Kauno šv. Mikalojaus, Smilgių ir kitose Lietuvos miestų 
ir kaimų bažnyčiose, ypač tai raišku altorių kompozicijose. Orna- 
mentas čia virsta judria, vilnijančia mase, iš kur išauga išcentrinės 
jėgos paveikti charakteringieji kriauklinės formos ornamentai. Labai 
jautriai moduliuotas frontines plokštumas pagyvina tvirtai su jomis 
suaugę kiti dekoratyviniai motyvai. Pagal XVII amžiaus tėkmę 
ornamento kompozicijos pagrindą sudarė įvairūs siluetai, išsiskleis- 
dami vėduoklės pavidalo puslankiais arba pavirsdami plačiais, kar- 
pytais lapais, apsupti smulkutėmis kremzlinėmis juostomis. Lietu- 
vos bažnyčių dekoracijose yra dažnai sutinkamos charakteringos, 
ornamentuose besikartojančios, ryškiai išlinkstančios kreivės, api- 
pintos smulkesniais puslankiais ir pagražinimais. Retkarčiais sutin- 
kame ir pilnai išsivysčiusių figūrinių sprendimų, kur lankstūs kontūrai 
organiškai susilieja su ornamentinė dalimi, pavirsdami neatskiriamu 
dekoratyvinės kompozicijos elementu. Charakteringos yra ir ažū- 
rinės pynės išaugančios beveik iš lygios plokštumos ir išryškinančios 
ornamento puošnumą. 


Karnizai. — Karnizų yra sutinkami įvairūs variantai, kurie 
bendrai dekoracijai suteikia individualumo. Smulkūs, padriki, relie- 
finiai ornamentai puošia daugumoje taip pat ir altorių karnizus, 
kaip šv. Jurgio bažnyčioje Kaune ir kitur. Nesutinkami kitose epo- 
chose baroko ornamentai čia užpildo ir visus konstrukcinius ele- 
mentus. Vienur jie puošnesni, kitur paprasteni. Turtingais, kiau- 
rapjūve technika atliktais, ažūriniais altorių karnizais yra išpuoš- 
tos ir medinės bažnytėlės Užventyje, Pievėnuose ir kitur. Ši deko- 
ratyvinė tėkmė taip pat pastebima ir bažnyčių fasaduose. 


Kaukės. — Dar vienas charakteringas karnizų ornamentikos 
požymis yra stilizuotų kaukių panaudojimas, kaip reikšmingo ir 
dekoratyvinio kompozicinio elemento. Kaukės vaizdavimas gana 
plačiai taikomas taip pat ir pendantyvų ornamentikoje, pavyz- 
džiui, šv. Petro ir Povilo bažnyčioje Vilniuje. Skirtingai nuo spar- 
nuotų angeliukų galvučių, joms dažnai buvo pasirenkamas plokš- 
tesnis reljefas. Lietuvos baroke dekoracijose su retomis išimtimis 
buvo vengiama kaukėms priduoti natūralistinių tendencijų, kas 
buvo taip būdinga Vakarų dailininkams, kurie į ornamentą įvesdavo 
įvairius kūno anatomijos fragmentus. 

Barokinio ornamento taip pat matome ir klausyklose, krikštyk- 
lose, suoluose, sakyklose, altorėliuose, kuris daugiausiai koncen- 

Šv. Petro ir Povilo banyčia, Vilnius. 


truojasi filingo pavyzdžiu. Taip pat iv galerijų vertikalios juostos 
bei siauri horizontalūs filingai, papuošti atskirai uždėtais ažūriniais 
ornamentais, betarpiškai susilieja su galerijų konstrukcija. Įdomu 
iai, kad šiuo atveju griežta simetrinė kompozicija, reta barokinėje 
ornamentikoje, tampa labai savita. 


Profaninė puošyba. — Profaninių pastatų apimtyje, kaip mag- 
natų 1ūmose ar miestiečių namuose, monumentalioji puošyba 
negali būti charakterizuojama kaip tipiškoji Lietuvos krašto išraiška. 
Nėra likusių pavyzdžių išsaugojusių pirmykštę vidaus dekoraciją, 
taip pat neturėta savų meistrų bei dekoruotojų, kurių nagingumas 
galėtų atstovauti epochos standartus. Išlikę objektai liudija gyve- 
nimišką kultūrą, kur kai kurie gyvenimo apyvokos daiktai buvo 
padirbinti svetimų meistrų arba atvežti iš kitų kraštų, kurie yra 
paveikti barokinio elemento, pavyzdžiui, muziejuose esantieji ekspo- 
natai: XVII a. laikrodžiai, XVIII a. spintos, skrynios ir t. t. 

Baroko ornamento elementų yra ir kitų medžiagų dirbiniuose, 
pavyzdžiui, Radvilų stiklo manufaktūroje gamintos karališkosios 

Nešamas altorėlis, kapinių koplyčia, Veiviržėnai. 

Koklis su herbu, Biržuvėnai. 


taurės savuoju herbiniu ornamentu yra raiškios šios epochos atsto- 
vės. Grafikos ar kito vaizduojamojo meno apraiškose, ornamentika 
formų ir motyvų atžvilgiu pradžioje buvo artimesnė renesansui 
ir tik vėliau įgavo stilizuotas, laisvesnes baroko formas. 


Nors baroko menas Lietuvoje buvo priimtas su tam tikru jaus- 
mingumuų, tačiau bet koks tolimesnis ornamento suskirstymas 

laikotarpiniu bei forminiu atžvilgiu arba bandymas jo apraiškas 
tipizuoti nebūtų tikslus. Trūkumas savų meistrų ir išpildymo nepajė- 
gumas, tai pat neįsijaustas tikrosios baroko ornamento esmės supra- 
timas, daugumoje įgalino pasireikšti tik formų atkartojimo pasi- 
tenkinimu ar vietinio meistro kūrybiniu sugebėjimu. Įvairius besi- 
kartojančių plokštumų variantus galima apibūdinti kaip individualų 
pradą. Ornamento pomėgis gana stipriai įaugęs į Lietuvos krašto 
žmogaus religinius ir gyvenimiškus jausmus, tapo savita kūryba. 


Dr. ALFREDAS KULPA-KULPAVIČIUS, AROHITEKTAS 


NAUDOTA MEDŽIAGA 3 


Architektūros paminklai, V d., Vilnius 1979, ir VI d., 1980. " i 
Muziejai ir paminklai, Vilnius 1967, 1968, 1970. K 
S. SaMaALAvIčIUS, Baroko šedevras, Vilnius 1979. i 
XVI-XX a. apšvietimo priemonės, katalogas, Vilnius 1980. 

Menotyra, Vilnius 1967, 1974, 

Lietuvių Enciklopedija, XXI t., Bostonas 1960. 

R. GLazEn, Historic Ornament, 1899, 

J. Evans, Patiern, II t., 1976. | 

H. HzmrEL, Barogue Art and Architecture in Central Europe, 1965. 

H. W. JonsonN, History of Art, 1974. 

R. WirrkowER, Siudies in the Italian Barogue, 1975. 


Paskaitos pailiustravimui buvo panaudota iš autoriaus archyvo 120 skaidrių. 


UBERSICHT ŪBER DIE ENTWICKLUNG 
DER BAROCK -ORNAMENIK 


IN LITAUEN 
ALFRED KuLeA-KuULPAVIČIUS 
(Zusammenfassung) 


Das barocke Ornament in Litauen hat sich langsamer und unabhūn- 
gig vom ganzem Štil entwickelt. Es ist hier einfacher, weniger griffig und 
dekorativ  gegeniber anderen Landern. Der barocke Stilbegriff kam 
nach Litauen aus Italien mit der ersten in diesem Stil gebauten Jesui- 
tenkirche in Wilna (1609) Exemplare der Frihbarock-Ornamentierung 
findet man nur noch in Kacheln und Grabmalerausschmickung. Die 
spūtere, von italienischen Baumeistern und Kiūnstlern geschatfene Hoch- 
barock-Innendekoration mit verstūrkter malerischer, reichbewegter und 
schwingender Ornamentierung wurde in Wilna und in anderen Landeskir- 
chen reprūsentiert. Die meisten Fassaden von Kirchen und Profanbauten 
sind nur sparsam mit Wappenschildern oder Kartuschen geschmiickt. 
Die reichlich verzierten Holzschnitzerei-Dekorationen findet man in der 
Holzbaukunst der Dorikirchen, wo mit ergreifendem Ausdruck die Altare 
volkstimHch mit auriceulum-Ornamentierung ausgeschmickt sind. Das 
Barock-Ornament reprisentierte in Litauen die Ausdruckskunst seiner 
Zeit, aber sein Drang nach Prunk und Schwulst war ruhiger und sein 
kiinstlerisches Streben einfacher. 


ČIURLIONIO FANTASTINIS MENAS 


Kaip mums primena Jurgis Baltrušaitis savo klasikiniuose vei- 
kaluose Le Moyen Age Fantastigue ir kiek vėliau pakartoja Rėveils 
et Prodiges, fantastinis menas neprasideda kažkur tai viduramžiuose ir 
pasibaigia su Renesansu, bet tai yra nesibaigiantis reiškinys žmogaus 
kūryboje. Jorge Luis Borges beveik tuo pačiu laiku patvirtino šį 
faktą, bet šį kartą iš literatūrinio taško, dviprasmiškai sakydamas, 
jo mėgiamausiu sofismu : « mes net neturėtume kalbėti apie fantas- 
tinę literatūrą, nes mes nežinome, kuriai krypčiai priklauso šis pasau- 
lis, ar fantastinei ar realiai». Menas ir literatūra, kaip žmogaus 
kūrybos išdava, yra visados fantastinis, nes jis pavaduoja realybę, 
kuri darosi banali ir tolima. Bet mene bei literatūroje tam tikri 
kūriniai arba kūrėjai panaudoja tokią energiją sukurti savotišką 
pasaulį, kad jie darosi daugiau fantastiniai negu kiti. Tai būtų lyg 
menininkas atsisakęs visos logikos ir taisyklių valdančių šį pasaulį 
ir be jokio racionalaus paaiškinimo būtų sukūręs savo vaizduotės 
pasaulį ir jį apgyvendintų savo būtybėmis. 

Kuo mažiau žmogus tiki Bibliją tuo daugian ji davosi fantastinė. 
Tą patį būtų galima pasakyti apie graikų mitologiją arba apie bet 
kokią mitologiją. Hieronymus Bosch arba William Blake naudojo 
Šventą Raštą dėl jo fantastinio turinio. Panašia kryptimi, bet semda- 
miesi iš kitų šaltinių, eina Goya arba Redon, James Ensor, De Chirico 
arba Max Ernst. Jų fantastinio meno įkvėpimas nėra mums paslaptis, 
ir kiekvienas iš mūsų galėtų atpažinti jų įkvėpimo pradą. Bet vis 
dėlto, jų pasaulis mums atrodo fantastinis ir mes gėrimės jų įkvė- 
pimu. 

Fantastinis menas yra priešingybė realizmui, nors jis naudoja 
tikrovę, kad ją sudarkius, ją paslėpus ir ją savaip atkūrus. Sovietinis 
realizmas niekados tų fantastinių elementų negalės panaudoti, nes 
jis iš principo jį užmuša arba užgniaužia kaipo dekadenciją. Fantas- 
tinis menas pasirodo tik tada, kai dailininkas savo valia sudarko 
realybę, arba kaip Čiurlionis taikliai išsireiškė, sukuria «kažkokį 


1 Alejandra PizARNIK ir Ivonne A. BoRDELois, Entrevista con Jorge Luis Borges, 
žr. Zona Franca, Caracas, I, 2 nr., 1964 m. rugsėjo mėn. 

kitokį pasaulį — fantastinį ». Fantastinis menas yra tad. subversija, 
parodija tos realybės, kuri jau virto bereikšme ir nebegali daugiau 
atitinkamai išreikšti kūrėjo vidinius jausmus. 

Čiurlionio du mėgiamiausi rašytojai, Edgar Allan Poe ir Rudyard 
Kippling, nerašė nei pasakų nei mokslinės fikcijos, bet subtilia linija 
keistai išsiskyrė iš kitų. Kaip fantastinės literatūros kritikas Tzvetan 
Todorov rašė « absolutus netikėjimas ir pilnas tikėjimas atitolina mus 
nuo fantastinio meno, tik abejingumas mus palaiko fantastinio meno 
sferoje » 2. 

Tos pačios taisyklės yra pritaikytinos menui. Beaudelaire'as buvo 
gal pirmutinis tai supratęs ir pasiūlęs panaikinti ribas tarp menų, 
sujungti muziką, poeziją ir tapybą, vėliau teatrą, išraiškų šokį, 
istoriją ir filosofiją kaip vieną išdavą žmogaus kūrybos. Beaudelair'o 
pradėta meno sintezė sukėlė tokį maištą, kūris dar ir šiandien nėra 
nustojęs savo galios. Jau jam mirus, iškilo simbolizmas, iš jo gimė Art 
Nouveau, Jugendstil ir Vienos secesija, iš kurių kilo modernus menas, 
kurio paskutinė išdava kaip tik ir buvo abstraktinis menas. 

Šitame keistame istoriniame sūkuryje gyveno ir kūrė Čiurlionis, 
kuris, kaip matysime, buvo aktyvus istorinis ir menininis veikėjas 
ir, nors ir netiesiogiai, prisidėjo prie meno sampratos pasikeitimo, 
kuris sukrėtė XX amž. meną. 


Čiurlionio Pasaulio sutvėrimo cikle, susidedančiame iš 13 paveikslų, 
nupieštų 1905-1906 metais, yra gan nuostabu, kad nėra «šeštos 
dienos », t. y., žmogaus sutvėrimo. Dailininkas, kuris, deja, retai apie 
savo meną terašydavo, paliko vieną iš svarbiausių tekstų apie savo 
meną, laiške rašytame savo broliui Povilui (kuris tada gyveno Law- 
rence, Ma.) 3 


Paskutinis ciklas nebaigtas ; turiu sumanymą jį tapyti visą gyvenimą, 
žinoma, kiek toliau turėsiu naujų minčių. Tai pasaulio sutvėrimas, tiktai 
ne mūsojo pagal bibliją, o kažkokio kitokio pasaulio — fantastinio. 
Norėčiau padaryti ciklą bent 100 paveikslų, nežinau ar padarysiu, 
(1905 m. balandžio [20] d.). 


Dabar mes jau žinome, kad dailininkas niekad nenupiešė daugiau 
kaip tuos pradinius 13 paveikslų. 

Dar kiek anksčiau, Tvane (1904-1905), Čiurlionis irgi nerado vietos 
žmogui. Vienintelę užuominą apie žmogaus tragediją randame I ir 


ž Tzvetan TopoRov, Iniroduction 4 la littėralurė fantastigue, Paryžius 1971. 
* M. K. ČiuRtionIs, Apie muziką ir dailę, Vilnius 1960, 178 psl. 

VI paveiksle (pagal paryžietiško albumo išskirstymą), kur simboliškai 
pavaizduotos dvi milžiniškos rankos siekiančios gailesčio. Abiejuose 
paveiksluose jos siekia dangų, bet Žmogaus veido juose nematyti. Jo 
trūksta ir vėlesnuose cikluose kaip Miestas ir visose Sonatose. Tai nereiš- 
kia, kad Čiurlionis buvo netikęs žmogaus portretistas, kaip jis pat 
yra prisipažinęs, «piešiniai nesiseka» (laiškas Povilui, 1904 m. 
balandžio 12 d.)4, bet gali būti surišta su Skandinavų ir Baltijos kraštų 
pažiūra, kuri vertina žmogų mažiau negu gamtą. Viduržemių civili- 
zacijos garbino žmogaus kūną aukščiau už viską, palikdamos gamtai 
tik labai antraeilę reikšmę, daugiausia dekoratyvinę. Skandinavų 
ir baltų mene žmogus dažnai yra beveidis, atsukta nugara, žiūrintis 
su dailininku į gamtą. Romantizmo susižavėjimas gamta yra dalis 
tos visatos, kur žmogus metaforiškai ir realiai stovi vienas, mažas 
prieš gamtos prajovus. 

Mes nukrypome gal truputį nuo temos, bet mūsų tikslas buvo 
pavaizduoti Čiurlionio žodžiais jo užsidegimą kurti fantastinius pasau- 
lius. Tai buvo pastebėta ir kitų rašytojų bei meno istorikų, kaip 
pavyzdžiui, Maksimo Gorkio, kuris jau tada kalbėjo apie fantastinės 
savybes Čiurlionio mene ; arba Lydie Krestowsky, kuri bandė aptarti 
jo «fantastinius darbus » ir sulygino su Kubinu ir Redonu; panašiai 
aptarė vokiečių meno istorikas Werner Haftmann savo klasikinėje 
knygoje Painting of the Twentieth Century, « Čiurlionio tapyba yra 
paimta (...) iš fantastiškai sugalvoto “kosminio? pasaulio »; Alexander 
Benois pavadino jo tapybą « fantasmagorija », ir t.t. 5 

Nėra jokios abejonės, kad Čiurlionis bandė tapyti fantastinius 
pasaulius tokiuose paveiksluose kaip Angelas, Preliudas (1908), 
pusiau žmogiška, pusiau paukščio figura, stebinti nuo pasaulio vir- 
šūnės tiltais susikryžiavusias gelmes. Bet skirtingai nuo bendraamžių 
simbolistų, Čiurlionis mėgo tapyti angelus, kaip simbolius tyrumo, 
ramybės ir pamaldumo, parodydamas juos dažnai maldoje, 
pasilenkusius prie laukinės gėlės, kaip Angelas (1906-1907) ar Eojus 
(1909), ar skrendančius į menininką, kaip jo vieninteliam autopor- 
trete pavadintame Tiesa (1905). Iš viso yra apie 15 paveikslų nutapytų 
su angelais ir tik vienas su Demonų (1909). Kodėl Čiurlionis skyrė tiek 
daug dėmesio angelams ? Pirma, angelų tapybinis kultas buvo gan 
stiprus Šiaurės romantikų tradicijoje, kuriai Čiurlionis priklauso ne 
vien tik geografija bet ir epocha6; antra, dailininkui susižavėjusiam 


* Ten pat 171 psl. 

5 St. GošTAUTAS, Čiurlionis in the History of Art, žr. Čiurlionis in the History 
of Art, Chicaga (spaudoje). 

5 Robert RosENBLUM, Modern Painting and the Northern Romantic Tradilion : 
Friedrich to Rothko, New Yorkas 1975. 

grožiu, angelai buvo kaip tik prototipas lengvumo ir grakštumo, 
kaip simbolis to fantastinio pasaulio. Čiurlionis nemėgo baidyklių 
ir netapė baisenybių, kaip tai darė jo bendralaikiai. 

Iš visų menų, architektūra savo paskirtimi yra pati realiausia. 
Net Reino pilis ir Loire'os rūmai yra funkcionalūs (ir čia nereikia 
sumaišyti su Bauhaus funkcionalizmu), o ne fantastiniai, nes jie 
statyti apsigynimui ir malonumui. Aišku, turime pavyzdžių, kaip A. 
Gaudi ar Otto Wagner, kurie įvykdė architektūroje, ką Čiurlionis 
sukūrė tapyboje. Viduramžiais nepaisyta tų fantazijų, statyba vyko 
romaniškuoju ar gotiškuoju stiliumi, kaip tai liudija šimtai katedrų 
išbarstytų po visą Europą su savo dekoratyviniais — fantasti- 
niais elementais. Tik daug vėliau, jau gale Viduramžių ir pradžioje 
Renesanso, fantastinė architektūra atsirado tapyboje, kaip pas Van 
Eyck, Flemalle'o meistrą, Grūnnewald ir kitus ?. 

Kaip Čiurlionis susidomėjo fantastine architektūra — ypač kai 
jokių pavyzdžių savame krašte nebuvo — yra tikras galvosūkis. 
Pavyzdžiui, kad ir jo Tvirtovė-Pasaka (1909), arba Vytis (1908-1909), 
sovietinės Lietuvos pavadintas Miestas-Preltiudas, arba Piramidžių 
Sonata (1909), arba visas ciklas pavadintas Miestas (1908). Čiurlionis 
kūrė išgalvotus miestus, apsuptus paslapties, tuščius, kaip modernių 
dangoraižių vidurmiestis sekmadienio rytą; arba vėl, miestas ant 
kurio raitelis joja su siurrealistiniu žirgu. Yra miestai panašūs į 
pasakas, kaip Pilies pasaka (1909); arba milžiniškas pastatas, kaip 
piramidė, pagal Centro Amerikos Maya pavyzdį, pavadintas Alio- 
rius (1909), vienas iš geriausiai išsilaikusių Čiurlionio paveikslų, 
kur aukuro dūmai susilieja su jūra. Tai viskas priklauso fantazijos 
pasauliui, neesamam, dailininko naujai išrastam, išsapnuotam. 
Čiurlionis net sukūrė kitų pasaulių vizijas Marso pasaulis (1904- 
1905), į kurį įeiname per gotikos skliautą, pilną gyvatvorių ir 
išgalvotų būtybių. 

Kaip jau anksčiau minėjome, Čiurlionis retai fantazuoja apie 
žmogų ar būtybes. Jo fantazijos ribojasi gamta, kurią jis taip die- 
vino, miestais, kurių jis nematė, angelais, apie kurios jis sapnavo. Jeigu 
galėtume padaryti išvadas, apie kur Čiurlionis ieškojo įkvėpimo, tai 
galėtume lengvai teigti, kad gamtoje, miške, debesyse, laukuose, 
laukinėse gėlėse viduryje miško. Kas gali būti paprastesnio kaip žiemą 
nušalusi šakelė (Žiemos cikle), arba aukštų medžių siluetai atsispindį 
debesyse (Vasaros cikle). Čiurlionio tapyboje visa gamta virsta fantas- 
tine, pilna nematytų formų ir situacijų, kaip Karalių pasakoje, kur 


* Jurgis BaLTRUšAITIS, Le Moyen Age fantastigue, antiguitės et exotismes dans 
Uart gothigue, Paryžius 1955; Rėveils et prodiges, le golhigue fantastigue, Paryžius 1960. 

mažas kaimelis yra laikomas ant karalių delno. Kai paklaustas, kodėl 
jis taip nutapė, dzūkiškai atsakė: «už tai, kad aš taip panorėjau »8. 

Savo laiškuose Čiurlionis dažniausiai aprašo gamtą. Bet gamta 
jam yra tik pradinis taškas, ne taip kaip Redon, kuriam tai buvo 
išeiginis. Čiurlionis vartojo gamtą paryškinti jos burtams, nes tai 
ne realistinė gamta, o viršgamta, sukurta jo galingos fantazijos. 
Gamta pasiliekanti rami, nežiūrint žmogaus ambicijų ir vilčių. Čiur- 
lionis, kaip tas kaimietis, kurį aprašė Antroje Lietuvių Dailės Parodoje, 
kurią jis suorganizavo 1908 metais, klauso ir stebi gamtą, kad išmoktų 
iš jos paslaptis ir jėgas, kurių mes nesuvaldom: 


Kaimietis klauso ir žiūri tyliai, niekas jos nemokina : žiūrėk, kaip tai 
gražu! Jisai patsai žino. Ir gėrisi gamta, bet taip pat saviškai : suformuoja 
dainas, o jose yra viskas, visi gamtos grožybių turtai ; pastebėti, papasa- 
koti, išvardyti, ir išvardyti sušvelnintai : vietoje saulė — saulutė, vietoje 
Nemunas — Nemunėlis, vietoje aušra — aušrelė ir t. t., kas parodo, kad 
vis tai mylima ir miela širdžiai. Sodietis nepasikakina dainų suposmavimu, 
veizėk, dirba peiliuku, išpiausto lazdelę. Kam ? Argi ji nuo to paliks 
tvirtesnė ? Ne. Tai vėl papuošia šaukštą kas žin kokiais dyvinais papuo- 
šalais. Argi skaniau valgyti tokiu papuoštu šaukštu ? Kas žin ?9 


Jau pastebėjome anksčiau kaip Čiurlionį masino debesys (Vilniaus 
Žinios, 1908, N. 25). Juose jis matydavo neįprastus, neregėtus, simboli- 
nius daiktus, kaip Laive (1906). Virš apleisto laivelio jūroje matyti kiti 
trys debesys (Pavasaris I). Debesys danguje ir debesys ant žemės (Pava- 
saris III) ; debesyse sukurtos pasakos ir milžinai, kaip Karalaičio kelio- 
nėje (1907), triptikas, kur visa pasaka išsakyta ant dangaus ; ar Pugoje 
(1908) horizontas yra užpildytas mažų miškelių, o dangus pilnas 
žmogiškų figūrų. Pavasario sonatoje (andante), matome fantastinį 
peizažą su mažais malūnais ir vieno didelio malūno tik dalį nupieštą 
debesyse. Kokie maži jie ant žemės ir tokie dideli tie malūnai danguje! 

Fantastiniai vaizdai jungiasi, ir jų reikšmė ne visad aiški, nes 
galop, tai fantazijos, kaip tai jas vadina Čiurlionis 10. Gamta jį slegia 
su visomis savo paslaptimis iki beprotiškumo. Bet tuo pačiu metu, 
Čiurlionio pasigardžiavimas fantazija yra kaip vaiko, kuris susižavi 
Disneyland, arba kaip Walt Disney filma, kaip tik pavadinta Fantasia 
(1940), kupina simbolinių veikšmių ir grožio. 

Čiurlionis priklauso Šiaurės romantikų tradicijai, kuri davė menui 


8 Mstislav DoBuzuINSKY, Čiurlionis in St. Petersburg: 1908-1909, žr. M. K. 
Čiurlionis, (ed. Paulius GaLAUNĖ), Kaunas 1938, 95 psl. 

> Čiurlionis, Apie muziką ir dailę, 279 psl. 

10 Ten pat, 181 psl. 

kone siurrealistinius Caspar David Friedrich paveikslus ir tęsėsi 
iki XX šimtmečio, neaplenkiant nė abstraktinio meno. Gamta 
pavirsta į viršgamtą, yra tiesiog panteistinis religijos supratimas ir 
metafizinis Dievo prigimties ieškojimas. 

Čiurlionio menas įkūnija fantastinį gamtos suvokimą, kurį jau 
pristatė simbolistai ir įamžino romantiško gamtovaizdžio pojūtį kaip 
metaforą, kuri ribojasi religine patirtimi. Toks yra Čiurlionio 
pasikartojantis pasireiškimas saulės tematikos. Saulė jam yra 
kaip šventa, dualistinė dievybė, kuri duoda gyvenimą ir mirtį. 
Saulė yra įo panteistinio pasaulio išdava. Neminėsiu čia visų paveiks- 
lų, kur saulė yra centrinis elementas. Jo saulėtekiai ir saulėlydžiai 
primena — gal iš tolo — Van Goghą ir Edward Munchą. Muncho 
Saulė (1909-1911) nupiešta Oslo Universitete ir Čiurlionio Saulės 
sonaia (1907) turi tuos pačius mitologinius ir formalinius dėsnius. 
Saulės motyvas nustato svarbų santykį tarp tų dviejų tokio skirtingo 
charakterio dailininkų. Muncho centralizuota saulės išvaizda, 
iškylanti virš horizonto, simbolis šviesos sutvėrimo, pasikartoja ir 
Čiurlionyje. Ar'ta saulė pagoniška ar krikščioniška — tai visai 
nesvarbu. Bet kas abiem dailininkam yra bendra, tai tikslas sukurti 
tokį meną, kurio šventumas mus priverstų, kaip sakė Munchas, 
« nusiimti kepures, lyg būtumėme šventoriuje »11. 

Fantastiniai elementai Čiurlionio mene jungia jį su simbolistais. 
Dar 1903 metais jis rašė broliui Povilui ant Bėcklino atvirutės 
(Prometėjus): « Jau nutapiau vieną simbolinį paveikslą ... » (1903 m. 
rugsėjo 2 d.)12, Deja, mes nežinome apie kurį paveikslą jis čia rašo. 
Simbolizmas yra viena iš mokyklų ar sąjūdžių dažniausiai primetamas 
Čiurlioniui. Aišku, jis buvo artimiausias epocha ir principais Čiur- 
lionio tapybai; simbolizmas, kuris turėjo tokią svarbią įtaką į 
Art Nouveau, Jugendstil ir Vienos secesijai. Jau 1904 metais Čiurlio- 
nis turėjo progos pamatyti to sąjūdžio tapybos pavyzdžius Varšuvoje, 
kaip Redoną, Maurice Denis, Whistler, Munch, Tolouse Lautrec, 
Klinger, Bėocklin ir t.t. Sujungus natūralizmą su idealizmu ir sin- 
tetizmu, simbolizmas pasitraukė į sapnų užuominų pasaulį, kuris 
pagal Mallarmė «turėjo tapyti ne patį daiktą, bet jo priežastį » 13 
arba išdavą. Tapymas Mallarmė reiškė poezijos kūrimą, lygiai kaip 
Debussy muzikos komponavimas. Čiurlionis, rašydamas (1902 m. va- 
sario 17) apie Berliozą ir Richard Strausą, pavartojo tą patį žodį 


11 Ingrid LaxGAARD, Eduard Munch, Modningsar, Oslo 1960. 

12 ČIURLIONIS, Apie muziką ir dailę, 168 psl. 

13 John RussEL, The Meaning of Modern Art: History ad Nighimare, New Yorkas 
1974, 7 psl. 

«tapyti»: «Neseniai klausiau jo (Berliozo) uvertiūrą Benvenuto 
Celini : žavus dalykas, skamba — net miela. Norėčiau taip instru- 
mentuoti, kaip jis ir Sirausas. Nėr ką sakyti, Gražiai tapo »14, 
Tą pačią menų sintezę Čiurlionyje pastebėjo Ivanovas, nors jis ir 
nevisados sugebėjo tai išreikšti. 

Čiurlionis, kaip ir visi taip vadinami simbolistai arba dekadentai, 
pasiliko nepriklausąs, t. y., pasiliko savo sukurtame vidiniame 
pasaulyje. Kaip Redon, jo sapnai ir vizijos buvo per daug asme- 
niškos, kad turėtų stiprią įtaką tarp savo mokyklos draugų ar vėliau 
Peterburge. Čiurlionio įtaką galima pastebeti tik poroje antraeilių 
rusų dailininkų: Roerich ir Benois. 

Kaip Bėcklinas, Čiurlionis išvystė stiprų  chromatinį stilių ; 
paveikslas turi būti sukurtas ir pajaustas kaip spalva, rašė Bėcklinas. 
Bet, atvirkščiai negu Bėcklinas, kurį Čiurlionis mėgo ir aprašė savo 
laiškuose, jis nėra įmantrus, juokingas ar komiškas. Jis niekad nėra 
sataniškas, kaip kai kurie iš jo numylėtų simbolistų. Vienas iš 
motyvų, kodėl Čiurlionis yra skirtingas, tai jo anti-literatūrinis nusi- 
statymas, t. y., jis niekad neiiliustravo Poe novelių, kaip tai darė 
Redonas, nei Oskaro Wilde kūrinių, kaip Beardsley, nei Balzako 
romanų, kaip Dore. 

Sapnai ir fantazijos užpildo visą kūrybą: meną ir literatūrą 
XIX ir XX šimtmečio pradžioje. Poe ir Hoffmann, Nodier ir 
Maupassant, Kaika ir Borges, Goya ir Redon, Ensor ir de Chirico 
priklauso tai plačiai šeimai, kuri išpranašavo Naujojo Kontinento 
atradimą, kaip tai sakė Romain Rolland apie Čiurlionį. 

Turiu tačiau sau paprieštarauti Čiurlionio ir jo literatūros atveju. 
Mes visi žinom, kad jis bandė rašyti mažus literatūrinius gabaliukus 
Sofijai ir fantazavo savo laiškuose tiesiog iki sentimentalizmo. Štai 
jo literatūrinis gabaliukas : 


Pavargęs, belakstydamas didelio miesto gatvėmis, atsisėdau ant 
suolelio, pasiuntiniams paskirto. 

Buvo baisus karštis, pilkai geltoni namai kaleno dantimis, įvairių 
spalvų iškabos aštriai spindėjo, kur-ne-kur stuogsojo paauksuotas, sau- 
lėtas bokštas, o žmonės, karščio nukankinti, ėjo iš lėto, kaip ir apsnūdę. 

Kažkoks senas žmogus, net jau senelis, sunkiai kojas vilkdamas, 
lazda pasiremdamas, galvą kratydamas, atsistojo prieš mane ir atidžiai 
ėmė į mane žiūrėti. Jo akys buvo liūdnos, išvarvėję ir kaip ir be minties. 

Ant jo krūtinės kabojo virvelė, apvarstyta visokio dydžio kryželiais : 
buvo tenai didelių, truputį parūdijusių, ir mažesnių plokščių varinių, ir 
mažučių sidabrinių — trumpai sakant, visas rinkinys. 


14 Čiurlionis, Apie muziką ir dailę, 93 psl. 

« Elgeta », — nusprendžiau minty, ir jau norėjau išimti iš kišenės 
varinį, bet senelis, keistai prisimerkęs ir paslaptingai šnibždėdamas, 
paklausė : 

— Bičiuli, pasakyk man, kaip žalia spalva atrodo ? 

— Žalia spalva? — Hm... Žalia spalva tai yra spalva, — ha, to- 
kia, kaip žolė, medžiai... Medžiai taip pat žalios spalvos — lapai, — 
atsakiau jam ir apsidairiau aplink. Bet niekur nebuvo nė vieno medelio, 
nė vieno žolės lustelio. 

Senas žmogus nusijuokė ir paėmė man už sagos : 

— Eik su manimi, bičiuli, jei nori. Aš skubu į tą kraštą... Pakeliui 
apsakysiu tau šį tą labai įdomų. 

O kai atsikėliau eiti su juo, jis pradėjo pasakoti : 

« Kadaise, labai jau seniai, kai dar buvau jaunas, kaip tu, mano 
sūnau, buvo labai karšta. Pavargęs, belakstydamas didelio miesto gat- 
vėmis, atsisėdau ant suolelio, pasiuntiniams paskirto. 

Buvo baisus karštis, pilkai geltoni namai kaleno dantimis, įvairių 
spalvų iškabos aštriai spindėjo, kur-ne-kur stuogsojo paauksuotas saulėtas 
bokštas, o žmonės, karščio nukankinti, ėjo iš lėto, kaip apsnūdę. 

Ilgai aš į juos žiūrėjau ir baisiai pasiilgau pievos, medžių, žalumos, 
žinai, tokios gegužės žalumos. 

Staiga atsikėliau ir ėjau per visą gyvenimą, taip veltui jos ieškodamas 
tame mieste. 

Ėjau vis pirmyn, klausdamas sutiktų žmonių, bet jie, užuot atsakę, 
davė man kryželius. 

Pasilipdavau ant aukštų bokštų, bet, deja, ant visų horizontų vis 
buvo miestas, miestas, niekur žalumos. Tačiau aš jaučiau, kad ji yra tame 
krašte, tik aš, tur būt, jau nebeprieisiu, — senas esu. 

Ech, kad čia taip nebetoli, ot, galima būtų pasilsėti. Kvapas, mu- 
selės birbia, aplink žaluma, žolė, medžiai ... » 

Žvilgterėjau į senelį — jis šypsojos kaip vaikas ir verkė. 

Dar tylomis ėjova tiek kelio. Galop senelis tarė : 

— Na, man gana. Toliau nebegaliu, čia jau ir pasiliksiu. O tu eik, 
eik be poilsio. Iš anksto tau pasakiau : karštis bus nuolatinis ; tuo keliu 
einant, nakties nėra, tik amžina diena. 

Pakeliui kalbėk žmonėms apie pievas, apie medžius, tik jų nesiklausk, 
arba pasiimk virvelę kryžiukams verti. 

Na, eik laimingas, o aš čia pasiliksiu. 

Bet vos nuėjau dešimtį žingsnių, senelis pradėjo šaukti : 

— Palauk, sūnau, — užmiršau: žvalgykis nuo aukštų bokštų, tai 
kelią pajusi. O jeigu bus dar labai toli ir senatvė tave apims, tenai taip 
pat bus suolelis, pasiuntiniams paskirtas, o ant jo jaunų žmonių nie- 
kuomet netrūks. 

Na, dabar jau eik. — 

Taip pasakė senelis, ir ėjau tolyn, ir žvalgiaus nuo aukštų bokštų *. 


5 Ten pat, 275-276 psl. 

Ar ne fantastinės literatūros pavyzdys? Tai nereiškia, kad jis 
būtų tai iliustravęs, ir todėl nemanau, kad prieštarauju sau. Šito gaba- 
liuko kritiška laida ir analizė galėtų pridėti dar vieną dimensiją 
Čiurlionio genialumui pažinti. Neužmirškime, kad daugumas jo laikų 
dailininkų, muzikų, poetų ir kitų menų kūrėjų bandė visus menus ir 
bandė juos visus suvesti į vieną sintezę, kuri paskui buvo išjuokta, 
bet dabar, po 100 metų vėl bandoma grąžinti, grindžiant ją šį kartą 
daugiau moksliniu bagažu. 

Bet, skirtingai nuo simbolistų, Čiurlionis buvo vien tik vaizdinis 
tapytojas, susikaupęs gamtoje ir savyje, ir dėl to apleido grynai 
literatūrinę interpretaciją. Tai gal ir paaiškina jo vengimą rašyti 
apie meną ir aiškinti savo paveikslus, kaip tai darė visi jo bendra- 
laikiai, tuo padėdami meno kritikams ir istorikams. Iš Čiurliono 
rašinėlių, liko tik laiškai šeimai ir Sofijai ir gal dar porai gerų draugų. 
Ypač svarbūs yra rašytieji iš Leipzigo ir jo kelionių įspūdžių po 
Vidurinę Europą 1906 metais. Tuose laiškuose jis užsimena apie 
dailininkus, kurie jam yra padarę didžiausią įspūdį, būtent : pirmoje 
eilėje Bėcklinas, paskui Hodler, Klinger, Segantini ir Stuck. Įdomu 
yra tai, kad jie visi priklauso fantastiniam menui, visi yra germanų 
kilmės, net Segantini, italas, praleido trumpą savo gyvenimą Švei- 
carijoje, visi buvo Vienos Secesijos nariai ar pirmtakūnai ir paliko 
svarbų pėdsaką savo kūrybos Vidurinėje Europoje. Jų analizė, 
kurią esu parašęs, padėtų daug ką suprasti ir apie Čiurlionį ir jo skonį, 
bet tai jau netilptų šios paskaitos rėmuose. 

Klausimas, ar Čiurlionis buvo gyva dalis to sąjūdžio, t. y., Art 
Nouveau ir Vienos Secesijos ? Kas nebuvo? Visa Europa ir Šiaurės 
Amerika buvo užsidegusi to naujo sąjūdžio laisvės ir fantazijos kova 
prieš racionalizmą, grožio ir erotikos eksploziją. Simbolizmo ilgas 
sintezės ieškojimas galop davė savo vaisių ir visi menai pradėjo 
kurti kartu: muzika ir tapyba ; architektūra ir skulptūra ; teatras ir 
baletas ; baldai ir dekoratyvūs instrumentai; knygos ir plakatai, 
Čiurlionis, kaip savo laiko menininkas, nebuvo abejingas tam sąjū- 
džiui, bet gan aktyvus jos dalyvis. 

Pagal Art Nouveau ir Jugendstil ir Vienos Secesijos pavyzdį, 
Čiurlionis iliustravo knygas (ne literatūriškai, kaip jau minėjau) ir 
gaidas ; tapė teatro dekoracijas ir darė knygų užsklandas ; dekoravo 
dailės dainas ir piešė plakatus ; net seniai apleistą meną, iliustruoti 
abėcėlę fantastinė kaligrafija, kaip tai darydavo viduramžių neži- 
nomi dailininkai, buvo atkurta Čiurlionio ir jo bendralaikių daili- 
ninkų. Bet yra ir nemaža skirtumų tarp Art Nouveau ir Čiurlionio. 
Jo menas neturi tos stilizacijos charakteringos Art Nouveau, nei 
plokščios spalvos vartojimo, kaip tai simbolistai su Gauguin įvedė, 

pasiskolinę iš japonų graviūrų. Nėra abejonės, kad šiokią tokią įtaką 
japonų menas yra padaręs Čiurlionio menui, kaip tai aiškiai liudija 
Jūros sonaia, nutapyta po jo kelionės į Pragą, kur jis pažymi, 
kad matė « japonišką panneaus »19, Bel ir tai jis darė savaip, niekam 
nelikdamas skolingu, grynai savo fantazija. Mes negalime paneigti, 
kad Čiurlionis vienur kitur įvėlė ornamentini elementą savo naujame 
stiliuje, kurį jis pastebėjo Art Nouveau sąjūdyje. Tačiau visas tas 
sąjūdis turi daug daugiau bendro su Kandinskio naujų kelių ieš- 
kojimu negu su Čiurlioniu. Čia vertėtų sustoti ir palyginti Kandinsky 
su Čiurlioniu, kurių įtaka buvo ta pati, bet nueitas kelias visai skir- 
tingas. Kandinsky atrado abstraktą ir tai jis suvokė gan greitai ir 
turėjo laiko išvystyti; Čiurlionis tik tam tikruose dekoratyviniuose 
atvejuose užgriebė abstraktinius elementus, bet niekad nesuvokė to, 
nei turėjo laiko tai išvystyti, nei teoretiškai paremti. Čia aš nenoriu 
leistis į tą nesibaigiančią polemiką, pradėtą Rannito, kas buvo ar 
nebuvo pirmas abstraktas. Apie tą problemą esu sukaupęs nemaža 
medžiagos, kuri bus išspausdinta Čiurlionio monografijoje, kai ji 
išeis. Bendrai paėmus, ta polemika nedaug tepadeda Čiurlionio vardui 
ir jo menui suprasti ir iškreipia dailininko tikrą vertę. 

Reikia pripažinti, kad. Čiurlionis, kaip ir jo minėti dailininkai, 
nespėjo privesti fantastinį meną iki jo paskutinio taško. Jo ankstyva 
mirtis pakirto jo kūrybą, kai jis tik pradėjo rimtai suprasti, kur jo 
menas veda. Jis nukreipė savo tapybą nuo paprastos alegorijos pir- 
muose paveiksluose į simbolį; nuo pasakų atpasakojimo į sapnų 
pasaulį. Jis Timtai nuėjo Mallarmė keliais « nupiešti ne daiktą, ne 
tai kas yra, bet tik jo išdavą, efektą ». Tai jau matyti jo paskuti- 
niame Kea (1909), kuris yra jo vienintelis didelis aliejus, pilnas simbo- 
lių ir fantazijos elementų. Kelias buvo atviras nepaprastai tapybai. 
Galop Čiurlionis atrado savo kelią, savo stilių. Jau ligonis, Varšuvoje, 
jis bandys tapyti, vogti popierių ir dažus, bet ligoninės budelių 
viskas liko sunaikinta, kai kas galvoja kad tai Sofijos darbas (1). 
Jo fantazijos buvo nesuprantamos šiam pasauliui, nes jo karalystė 
nebuvo iš šio pasaulio, kaip tai sakė Gustav Klimt apie savo Bee- 
thoveno frizą. 

Nors Čiurlionio ryšys su individualiais dailininkais yra neįma- 
nomas įrodyti, jo ryšys su fantastiniu menu yra nepaneigtinas. 
Tai jį ir riša su jo bendramžiais. Čiurlionio menas buvo jo laikų 
menas, XX šimtmečio meno pradžia. Tai nereiškia, kad jis pamėg- 
džiojo ką nors, tai buvo natūrali išdava stipraus kūrėjo, kuris pagavo 


19 Ten pat, 152 psl. 

savo laiko pulsą, vienas iš įdomiausių meno laikotarpių, kai menas 
nusigręžė nuo realizmo ir mokslinio pagrindo ir ieškojo dvasinio 
atgimimo. Mokslas įrodė savo menkumą išspręsti žmogaus dvasines 
problemas. Dailininkai, kurie tik prieš dešimtmetį kūrė su šūkiu 
« Dievas mirė», atrado atsakymą į savo vienumą ir sopulį virš- 
gamtiniame ir fantastiniame mene. Čiurlionis prisidėjo prie to dva- 
sinio estetikos atgimimo ! 


The University oi Texas at Dallas, 1982 m. lapričio 20 d. 

The talent of the Lithuanian artist Mikalojus Konstantinas Čiurlionis 
has been subject to much research and scholarly claims and controveray. 
Many assertions have led to comparisons to his predecessors ot the 
Northern Romantic Tradition and to the contemporary Art Nouveau and 
Jugendstil movements, and discussion as to Čiurlionis* influence on futuro 
developments in abstract art, and Futurism. Those parallels have led many 
critics and historians to overstate Čiurlionis' real value and have con- 
tributed to the confusion as to his place in the history of art. 

This paper has no other purpose than to show one more possible, but 
not necessarily unigue, face of the painter which in a way explains all 
the others, such as the fantastic elements in his art. The overwhelming 
power of fantasy, which should not to be confused with inspiration, has 
been constant trough the centuries, starting from the Middle Ages and 
powerful even in today's arts. Čiurlionis joined his generation of great 
masters of the Art Nouveau, Jugendstil and Symbolism, in creating, to 
Guote him a new, fantastic world. 

INFORMACIJA ŠIŲ DIENŲ GYVENIME 


Dvidešimto amžiaus mokslo ir civilizacijos raidoje įvyko istorinės 
reikšmės poslinkių. Pirmajai šio amžiaus pusei buvo charakteringas 
spartus įvairios rūšies variklių išvystymas ir energetikos pramonės 
augimas, pasiekęs aukščiausią laipsnį atominės energijos pažabojime. 
Todėl tas laikotarpis pagrįstai vadinamas energijos amžiumi. Tam 
laikotarpiui taip pat būdingas intensyvus gamybos procesų mecha- 
nizavimas. Moksle ir valdyme dar tebedominavo individas, jis dar 
galėjo aprėpti ir įsisavinti savo mokslo šaką ar veiklos sritį. 

Antroje mūsų amžiaus pusėje vaizdas keičiasi. Pramonėje ir kitose 
ūkio šakose mechanizacija išsivystė į automatizaciją. Gyvenimo kelia- 
mos problemos jau nebesiduoda sprendžiamos atskirai nuo aplinkos, 
bet tik kompleksiniu ar sisteminių būdu. Ne tik valdyme, bet ir 
moksle individą palaipsniui keičia kolektyvas. Technika ir mokslas 
atidaro Žmogui kelią į erdves, atskleidžia genetinės paslaptis. Tačiau 
būdingiausias mūsų laiko bruožas yra nepaprastai išaugęs informa- 
cijos vaidmuo ir jos pareikalavimas. 

Informacijos sankaupos ir jos sriautai pasaulyje auga taip spar- 
čiai, kad kalbama apie informacijos tvaną. Pavyzdžiui, nuo Guten- 
bergo laikų iki 1970 metų visame pasaulyje buvo išleista 12 milijonų 
knygų pavadinimų, tame skaičiuje 10 milijonų knygų 1870-1970 
metais. Bet vien tik 1975-1979 metais išleista 3,2 mil. knygų pava- 
dinimų 1. 1750 metais visame pasaulyje buvo 10 mokslinių periodi- 
nių leidinių, 1950 metais — apie 100.000, o šio šimtmečio gale 
jų numatoma apie 1.000.000. Vien tik JAV 1960 metais periodiniuose 
leidiniuose buvo atspausdinta 208.000 mokslinių straipsnių, o 1980 
metais - 416.0002. Arba štai kitas pavyzdys: 1900 m. JAV buvo 
užregistruota 650.000 patentų, 1930 m. - 1.750.000, gi 1960 m. - 


1 KrnG, D. W., McDoxaLD, D. D., RopERER, N. K., The Journal in Scientific 
Communication: The Roles of Authors, Publishers, Libraries and Readers in a Vital 
System, Washington, D. C., 1979. 

apie 3.000.000. Iš to daroma išvada, kad įvairių leidinių skaičius, 
bent iki šiol, auga eksponencialiai. 

Duomenys apie knygų, mokslinės literatūros ar patentų skaičiaus 
augimą tik iš dalies pavaizduoja informacijos daugėjimo tempus. 
Dar sparčiau auga ir dar intensyviau cirkuliuoja įvairių rūšių opera- 
tyvinė informacija, duomenų ir faktų fondai, įmonių ir agentūrų 
kaupiamos žinios ir panašiai. Nepaprastai dideli kiekiai informacijos 
nuolat cirkuliuoja telefono, radijo, televizijos ir kitokiais kanalais. 
Atsirado nauja pramonės šaka — informacijos pramonė. Apie 759, 
JAV darbo jėgos šiuo metu sutelkti patarnavimų sektoriuje, iš to 
skaičiaus apie du trečdaliu dirba su informacija surištą darbą 3. 
Kaip sakoma, mes jau gyvename informacijos amžiuje. 

Iš visų modernios technikos atradimų daugiausia prie informacijos 
tvano prisidėjo elektroninė skaičiavimo mašina. Tų mašinų įsisavi- 
nimas iš pagrindų keičia mokslą, administraciją, švietimą, mediciną, 
krašto apsaugą, pramonę, prekybą — jos keičia visą mūsų gyve- 
nimo būdą ir mūsų galvoseną. Lygindamas šių dienų mokslininko 
ar administratoriaus darbo perspektyvas su anksčiau turėtomis, 
Richard Hamming yra pasakęs, kad skirtumas tarp rankinio skait- 
liuko ir elektroninės skaičiavimo mašinos yra lygūs skirtumui žmo- 
gaus, turinčio vieną dolerį ir vieną milijoną dolerių. Kad elektroninės 
skaičiavimo mašinos skraidina lėktuvus be pilotų pagalbos, tvarko 
miestų susisiekimą, paskirsto paštą, tikrina mūsų patiekiamas mokes- 
čių apyskaitas, padeda susekti nusikaltėlius ir išaiškinti nusikalti- 
mus, kontroliuoja oro užteršimą ir net eina piršlių pareigas, niekam 
nėra naujiena. Bet visa tai tik mažmožiai palyginus su tuo, kas 
ketinama įgyvendinti netolimoje ateityje. Pavyzdžiui, federalinė 
valdžia planuoja (tiesa, labai kontroversinį) Valstybinį duomenų 
banką, kuriame būtų sutelkta informacija iš visų departamentų ir 
agentūrų : žinios apie krašto gyventojus, gamtos turtus, jų panau- 
dojimą, žinios apie pramonę, prekybą, žemės ūkį, žinios apie piliečių 
pajamas ir mokesčius, apie gyventojų judėjimą, duomenys, kaip nau- 
dojamos valstybinės lėšos ir 6. t. — fantastinė sankaupa duomenų, 
kurie elektroninių skaičiavimo mašinų būtų apdorojami planavimui, 
kontrolei ir visoms kitokioms visuomeninio gyvenimo funkcijoms. 
UNESCO vysto pasaulinę mokslo ir technikos informacijų sistemą, 
kurios rėmuose paskirų kraštų informacijų fondai būtų visiems betar- 
piai prieinami. Planuojami ir taip vadinami « globaliniai smegenys » ; 
pirmoje to projekto fazėje bandoma apjungti elektroninių skaičia- 


3 ABELsON, P. H., The Revolution in Compulers and Electronics, žr. Science, 
215 t., 4534 nr., 1982, 751-753 psl. 

vimo mašinų tinklais mokslininkų grupes, kurios naudotų ir kei- 
stųsi programomis ir duomenimis, dalintųsi darbo patyrimu ir pana- 
šiai. Pagaliau, visiškai naujus horizontus atskleidžia asmeninių elek- 
troninių skaičiavimo mašinų spartus plitimas. 

Įdomu, kad pasirodžius pirmosioms elektroninėms skaičiavimo 
mašinoms, net ir specialistai negalėjo suvokti atsivėrusių perspek- 
tyvų. 1950 metais, jau veikiant pirmosioms elektroninėms skai- 
čiavimo mašinoms, kurių tada buvo šešios, tvirtinta, kad visiems JAV 
poreikiams patenkinti užteksią 30 tokių mašinų. Tuo tarpu 1953 m. 
JAV buvo jau 50 elektroninių skaičiavimo mašinų, o 1971 m. — 
75.000, kurių bendra rinkos kaina buvo apie 22 milijardus dolerių. 
Nuo 1955 m. elektroninių skaičiavimo mašinų pramonė augo viduti- 
niškai 2009, į metus, o tų mašinų kaina, palyginus su jų našumu, 
nepaprasti sparčiai krito: kas 1955 m. kainavo 100,00 dolerių tas 
1975 m. tekainavo 1 centą ir 1985 m. (spėjama) tekainuosiant tik 
0,01 cento *. 

Iš visų auksčiau minėtų elektroninių skaičiavimo mašinų panau- 
dojimo pavyzdžių aiškėja, kokį svarbų vaidmenį tos mašinos vaidina 
kaupiant ir perdirbant informaciją. Bet kaip tą informacijos perdir- 
bimą ar apdorojimą suprasti? Ar gali šiuolaikinės elektroninės 
mašinos panaudoti sukauptą informaciją naujoms mokslo paslaptims 
atskleisti? Ar gali jos nustatyti, kiek informacijos reikalinga tai ar 
kitai problemai išspręsti ? Ar gali tos mašinos atskirti vertingą infor- 
maciją nuo bevertės? Prieš atsakant į tuos klausimus, reikia kiek 
paryškinti pačios informacijos sąvoką. 


INFORMACIJA IR SEMIOTINĖS INFORMACIJOS DIMENSIJOS 


Plačia prasme, informacija yra tai, kas keičia subjekto (žmogaus, 
gyvulio, eventualiai ir mašinos) « sąmonėje » susiformuojantį jo aplin- 
kos modelį. Subjektas gauna informacijos, stebėdamas aplinką, 
lytėdamas daiktus, klausydamas garsų ir panašiai. Tačiau žmonių 
bendruomenėje daugiausia informacijos gaunama ne pasėkoje betar- 
pės sąveikos su aplinka, bet komunikuojant su kokiu nors informa- 
cijos šaltiniu, kaip, pavyzdžiui, knyga, televizija, ar kitu asmenių. 
Toji komunikacija įmanona tik kokių nors ženklų sistemos pagelba. 
Informacijos mokslas pirmoje eilėje domisi informacija, kuri susieta 
su ženklais. 


* BIRNBAUM, J. S., Computers: A Survey of Trends und Limilations, žr. Science, 
215 t, 4534 nr., 1982, 760-765 psl. 

Su ženklais mes susiduriame kiekviename žingsnyje : tai rodyklės, 
brėžiniai, schemos, matematinės formulės, ligų simptomai, kompiu- 
terių programos, rašytinės ir žodinės kalbos tekstai ir t. t. Bendrai 
paėmus, ženklas yra koks nors pojūčių objektas, veiksmas ar įvykis, 
kuris subjekto sąmonėje sukelia kokio nors kito objekto, veiksmo ar 
įvykio sąvoką ir kuris gali būti subjekto panaudotas perduoti, kaupti, 
formuoti ir apdoroti informaciją. Procesas, kuriame koks nors objektas 
yra kokio nors subjekto — stebėtojo perprantamas kaip ženklas 
kokio kito objekto, yra vadinamas semiotiniu procesu ar semioze. 
Subjektas, dalyvaujantis kokiame nors semiotiniame procese, bus 
toliau vadinamas interpretatorium 8. 

Kadangi bendrai semiotiniai procesai yra labai komplikuoti, 
dažnai būna paranku tuos procesus ir su jais susijusią informaciją, 
analizuoti tik dalina prasme, tik tais požiūriais, kurie turi esminės 
įtakos sprendžiamai problemai. Paryškinsime tai pavyzdžiais. 

Prileiskime, jums sakoma : « Atrasti nauji vaistai cukraus ligai 
gydyti». Tas sakinys yra tam tikrų garsinių simbolių — ženklų seka, 
ir kadangi jums tų ženklų — šiuo atveju žodžių — prasmė yra 
žinoma, jūs suprantate, kas buvo pasakyta, ir gaunate tam tikros 
informacijos. Bet ta pati informacija, ta pati žinia gali būti pertiekta 
ne tik žodžiu. Ją galima užrašyti kreida lentoje ar pieštuku ant lapo 
popieriaus ir jums tą užrašą parodyti. Ta pati žinia gali būti užrašyta 
lietuvių kalbos alfabeto raidėmis, bet ji gali būti užrašyta ir gotiško- 
mis raidėmis. Galima ją perduoti naudojant Morzės kodą, ar signa- 
lizuojant vėliavėlėmis. Žinia ir informacija visais tais atvejais bus ta 
pati, nors kiekvieną kartą kitokiame « apvalkale ». Tas « apvalkalas » 
arba kodas, kurį mes galime keisti nepakeisdami ir neiškreipdami 
informacijos prasmės, yra vienas jos aspektų, vadinamas sintaktinių. 
Kiti sintaktinės semiotinių procesų dimensijos aspektai yra įvairūs 
ženklų sistemos formaliniai transtormavimai, pavyzdžiui, dedukty- 
viniai transtormavimai kokioje nors aksiomų sistemoje. Technologinės 
komunikacijos mokslas esmėje suinteresuotas tik tokiais sintaktiniais 
informacijos aspektais. Sakysime, kai informacija perduodama tele- 
grafu, nei inžinierius, kuris telegrafą projektavo, nei operatorius, 
perduodantis žinią, nei pagaliau telegrafo bendrovė nesuinteresuoti 
telegramos turiniu ; jie suinteresuoti tik tuo, kad visi informacijos ko- 
do pasikeitimai — išrašyto teksto į Morzės kodą, iš Morzės kodo 
į tam tikrus operatoriaus rankos judesius, iš operatoriaus rankos 
judesių į elektros srovės pulsus, iš jų atgal į tam tikrus mechaninius 


* MoRkiIS, C. W., Foundations of the Theory of Signs, Chicago, Il., 1947. 

judesius ir t. t. iki telegrama galiausiai pasiekia adresatą — vyktų 
be klaidų, užimtų kuo mažiau laiko ir nebrangiai kaštuotų “. 

Imkime dabar kitą tos pačios informacijos aspektą. Kaip ir 
anksčiau, jums sakoma : « Atrasti nauji vaistai cukraus ligai gydyti ». 
Prileiskime dabar, kad klausytojų tarpe yra tokių, kurie lietuviškai 
nesupranta. Ar jiems toji žodžiu paskelbta žinia suteikė kokios 
nors informacijos ? Aišku, kad ne. Ir greičiausiai ne todėl, kad jiems 
būtų svetimos vaistų, « cukraus ligos» ir panašios sąvokos, bet 
kadangi jiems yra nesuprantami tie lietuvių kalbos žodžiai, jie nežino, 
koks yra ryšys tarp tų garsinių ženklų ir sąvokų, su kuriomis tie 
garsiniai ženklai yra siejami. Nedaug ką jiems padėtų, jei toji žinia, 
užuot pranešta žodžiu, būtų užrašyta ant lentos ar ant lakšto po- 
pieriaus. Bet jei jie yra amerikonai ir toji žinia būtų perduota ang- 
liškai, tuomet jie gautų tą pačią informaciją, kuri lietuviškai kalban- 
tiems buvo pertiekta lietuvių kalba. Teisybė, gali būti ir kitoks atvejis. 
Prileiskime, žmogus neturi jokio supratimo, kas yra cukraus liga. 
Aišku, kad tuomet jam toji žinia taip pat nesuteiks daug informacijos, 
nors kalba tam žmogui būtų ir nesvetima. Aplinkybės čia kitokios, 
bet priežastys esmėje tos pačios : ir vienu, ir kitu atveju nėra ryšio 
tarp garsinių ženklų «vaistai», «< cukraus liga» ir kitų ir jiems 
atitinkančių sąvokų, tik kad pastaruoju atveju interpretatorius savo 
aplinkos modelyje visai tų sąvokų neturi. Tie informacijos aspektai, 
kurie susiję su kalbos ar bendrai ženklų interpretacija, kurie yra 
esminės svarbos nagrinėjant ženklų prasmės ir reikšmės klausimus, 
t. y., ryšį tarp ženklų, ar tai būtų žodžiu, miesto judėjimo signalu, 
mostu ar kokiu kitu, ir to, ką tie ženklai reiškia ir kokias sąvokas jie 
sukelia interpretatoriuose, sudaro taip vadinamą semantinę informa- 
cijos dimensiją ar semantiką. 

Pagaliau yra dar vienas svarbus informacijos aspektas. Grįžkime 
vėl prie žinios apie vaistus cukraus ligai gydyti. Prileiskime, kad 
visi klausytojai supranta lietuviškai, kad jie žino, kas yra vaistai, 
cukraus liga ir t.t. Ar tokiu atveju kiekvienas klausytojas gautų 
su tąja žinia pertiektą visais atžvilgiais tolygią informaciją? Ar 
ji turėtų tą pačią vertę ir tam, kas serga cukraus liga, kaip ir tam, 
kas ja neserga ? Ar į tą žinią taip pat reaguotų medicinos gydytojas 
kaip ir graborius ? Ar ji turėtų tokį patį poveikį savininkui bendro- 
vės, kurios pelnas to atradimo pasėkoje padidės, kaip ir savininkui 
įmonės, kurios pelnas to pasėkoje sumažės ? Aišku, ne. Tie ir jiems 
panašūs aspektai, susiję su informacijos verte, estetiniais interpre- 


* ZunDėĖ, P., On Signs, Information, and Information Measures, žr. ISA Tran- 
sactions, 10t., 2 nr., 1971, 189-193 psl. 

tatorių jausmais, moraliniu jiems poveikiu, poveikiu interpretorių 
sprendimams ir veiksmams, sudaro jos pragmatinę dimensiją. 

Tuo būdu kiekvienas informacijos procesas turi sintaktinę, seman- 
tinę ir pragmatinę dimensiją. Informacijos vertės klausimas, kuris 
yra pragmatinės kilmės, yra viena iš aktualiausių informacijos 
mokslo problemų. Toji problema yra svarbi tiek teoretiniu, tiek ir 
praktiniu žvilgiu, tuo labiau, kad ji tampriai rišasi su informacijos 
matavimo klausimais, 


INFORMACIJOS MATAI TIR VERTĖS MATAVIMAS 


Sakoma, kad mokslas prasideda matavimu : jei negalime matuoti, 
tai nėra ir mokslo, Nors tai ir nėra visai teisinga, bet matavimo 
reikšmė mokslui ir jo pažangai yra neabejotinai labai didelė. Tad 
kaip reikalai stovi su informacijos matavimu? Ar mes galime išma- 
tuoti, kiek yra informacijos žinioje, kad atrasti vaistai cukraus ligai 
gydyti? Arba kiek yra informacijos inžinieriaus brėžinyje, moksli- 
niame straipsnyje ar kriminaliniame romane ? 

Nors tie klausimai ir yra intriguojantys, reikia pažymėti, kad 
bene didžiausia kompleksinio informacijos matavimo problemos 
sprendimo reikšmė būtų algoritminių procesų efektingumo įverti- 
nimui. Iki šiol informacijos ir skaičiavimo mašinų mokslo dėmesio 
centre buvo algoritminių procesų našumas. Norėdami našiau panaudoti 
informacijos apdorojimo technologiją, informacijos ir elektroninių 
mašinų mokslų specialistai siekė apdoroti galimai didesnius duomenų 
ir informacijos kiekius kuo didesne sparta, tikėdamiesi tokiu būdu 
susidoroti su sparčiai didėjančiu informacijos antplūdžiu. Naujos 
technikos ir naujų metodų poveikyje algoritminių procesų našumas 
tikrai pakilo nepaprasti aukštai ir vis dar smarkiai kyla. Iš kitos 
pusės, procedūrinių algoritmų efektingumas yra dar palyginant 
menkai ištirtas klausimas. To priežastis yra, kad toji problema yra 
žymiai komplikuotesnė ir sunkesnė, kaip procedūrinių algoritmų 
našumo problema. Procedūrinių algoritmų efektingumas pirmoje 
eilėje priklauso nuo informacijos, kurios pagrindu daromi sprendimai, 
vertės. Išeina, kad norint rasti optimalius sprendimus, reikia žinoti, 
kaip matuoti informacijos vertę. 

Informacijos matavimas ir matai dažniausiai siejami su ameri- 
kiečio matematiko ir informacijos teorijos kūrėjo Claude Shannon 
vardu, nors iš tikro jis nebuvo pirmas, iškėlęs informacijos matavimo 
idėją. Ją maždaug dvidešimt metų anksčiau būvo pasiūlęs anglas 
inžinierius Hartley. Net ir informacijos teorijos vardas, pritapęs 
Shannon'o darbams, yra kiek klaidinantis, nes informacijos sąvoka 

toje teorijoje ribojasi tik sintaktiniu jos aspektu. Todėl ir joje varto- 
jami informacijos matai, kaip entropija, kanalo talpa ir kiti, pritai- 
komi daugiausia tik situacijoms ir procesams, kuriuose dominuoja 
sintaktinė informacijos dimensija '. Pavyzdžiui, mes galime Shan- 
non'o matu matuoti du skirtingų kodu ir nustatyti, kuris iš jų yra 
taupesnis laiko ar informacijos perdavimo kaštų atžvilgiu, bet tais 
matais negalima išmatuoti, ar daugiau informacijos yra pirmame 
ar antrame kurio nors laikraščio puslapyje. Naudojant informacijos 
teorijos matus, galima palyginti informacijos perdavimo kanalus 
ir nuspręsti, koks kodas geriausiai tinka kuriam kanalui, bet tie 
matai nepadės nustatyti, kiek yra naudingos informacijos žinioje, 
kad Aliaskoje atrasti nauji alyvos šaltiniai. Shennon'o informacijos 
teorija esmėje yra komunikacijos teorija, kuriai reikšmę turi tik 
kodas, o ne informacijos turinys, prasmė, ar vertė. Komunikacijos 
technologijai toji teorija turėjo labai didelį poveikį, svarbiausia todėl, 
kad buvo rastas būdas tos teorijos rėmuose išvystyti kiekybinę 
informacijos sąvoką. 

Nežiūrint to, kad pastaruoju metu daug dėmesio skiriama infor- 
macijos matavimams semantine ir pragmatine prasme, tose srityse 
pažanga, palyginti, dar nėra didelė. Bene svariausias įnašas į seman- 
tinę informacijos matavimo teoriją yra R. Carnap ir J. Bar-Hillel 
studijos *. Mes čia semantinių teoriją neliesime, bet kiek smulkiau 
išryškinsime pragmatinės informacijos vertės problemą. 

Pragmatinis informacijos poveikis ir, specifiškai, jos vertė yra 
apsprendžiami šiais pagrindiniais faktoriais : 

a) Interpretatoriaus sąmonėje susiformavusiu aplinkos modeliu ; 
b) Interpretatoriaus siekiais ir tikslais ; 
c) Interpretatoriaus vertybių sistema. 

Interpretatoriaus sąmonėje susiformavęs ir nuolat besikeičiąs 
aplinkos modelis yra pasėka visų jo sukauptų žinių, jo istorinės 
patirties, socialinės raidos iv kitko. Tas modelis vystosi interpreta- 
toriaus nuolatinės sąveikos su aplinka, su gyvąja ir negyvąja gamta 
pasėkoje. Aplinkos modelio sąvoka yra artima « visuotino pasiruošimo 
stovio» ir «visų galimų elgesio variantų relevantinėse aplinkybėse 
sąlyginių tikimybių masyvo» sąvokoms?. Nesigilindami į smulk- 


? ZunbĖ, P., Information Theory and Information Science, žr. Information Pro= 
cessing and Management, 17 t., 6 nr., 1981, 341-347 psl.; ZunDĖ, P., Predictive 
Models of Information Systems, žr. Information Processing and Management, 17 t., 
2 nr., 1981, 103-112 psl. 

* CARNAP, R., and BaR-HiLLEL, Y., An Outline of the Theory of Semantic In- 
formation, žr., Research Repori, M.I.T., 247 nr., 1952. 

* Mac Kav, D.M., The Place of Meaning in the Theory of Information, žr. 
CnzRRY, C. (ed.), Information Theory, New York, N. Y., 1956, 215-225 psl. 

menas, prileisime, kad teoretiškai galima operuoti interpretatoriaus 
aplinkos modelio būvių aibe, ir kad kiekvienu metu yra įmanoma 
nustatyti, kokiame būvyje yra interpretatorius. Tiesa, praktiškai 
tai kol kas yra įmanoma realizuoti tik labai suprastintuose aplinkos 
modeliuose, pavyzdžiui, žaidimų teorijos rėmuose. 

Interpretatoriaus siekių ir tikslų aibė teoretiškai interpretuotina 
kaip aibė jo vidinių būvių, kuriuos jis savo užmoju ar kieno kito 
įpareigojimu siekia realizuoti. Tie vidiniai būviai, kurie atitinka 
interpretatoriaus tikslus, gali būti dviejų rūšių: būviai, kuriuos 
esmėje galima pasiekti, ir būviai, kurių negalima pasiekti. Pirmuosius 
mes paprastai vadiname realiais tikslais arba siekiais, antruosius — 
nerealiais. Pasiekiami arba realizuojamieji vidiniai būviai savo ruožtu 
gali būti skirstomi į būvius, kurie įgyvendinami ribotame laiko tarpe, 
ir būvius, kuriems įgyvendinti reikia neribotai ilgo laiko. Tikslai, 
atitinkantieji pirmosios kategorijos būvius, yra «praktiški», tiks- 
lai, gi antrosios kategorijos atitikmenys — idealūs tikslai. Pasta- 
rieji nėra įgyvendinami interpretatoriaus gyvenimo amžiaus ribose, 
todėl idealūs siekiai formuoja ne tiek paskirus interpretatorius, kiek 
ištisas bendruomenes. 

Interpretatoriaus vertybių sistema susideda iš vertybių aibės ir 
vidinio « arbitražo » proceso, kurio išdavoje interpretatorius įvertina 
savo turimas alternatyvas, ypač tas, kurios yra tarpusavyje nesu- 
derinamos, ir nusprendžia jų pirmenybės tvarką 19, 

Visi tie faktoriai drauge ir apsprendžia informacijos vertę. Kaip 
tą operatyviai nustatyti, kol kas dar neaišku. Drauge reikia pažy- 
mėti, kad vertės ir naudos sąvokos nėra tolygios, todėl reikia skirti 
taip pat ir informacijos vertės nuo informacijos naudos sąvokas. 
Nauda yra realizuota vertybė: apyvarton paleistos vertybės pa- 
klausa yra jos naudos matas V, Taigi, informacijos nauda pareina 
pirmoje eilėje nuo to, kiek interpretatorius gali ją savo tikslams 
panaudoti. Tokiu būdu informacijos nauda yra artimai susijusi su 
interpretatoriaus praktiškais siekiais. Bendrai ji, informacija, gali 
būti naudinga kuriam nors interpretatoriui tik, jei ji yra vertinga, 
bet ne kiekviena vertinga informacija yra savaime ir naudinga. 
Ekonominiu požiūrių, informacijos nauda gali būti matuojama jos 
pinigine verte, kuri pareina nuo jos paklausos. Smulkiau tie infor- 
macijos vertės ir naudos klausimai yra nagrinėjami kituose autoriaus 
straipsniuose 12, 


10 REscHER, N., Introduction to Value Theory, Englewood Clitfs, N. J., 1969. 
1! JEvoNs, W. S., The Theory of Political Economy, New York, N. Y., 1965. 
12? ZunDĖ, P. A Semiotic Approach io Information Value, žr. Peoceedings of 
the Annual Meeting of the Semiotic Society, 1982; ZuNDĖ, P., On Information Value, 

Baigiant, keletą pastabų apie informacijos vertės matavimo 
galimybes. Pažymėtina, kad įvairių pasiūlymų, kaip tą vertę matuoti, 
netrūksta, bet daugumas jų neturi praktiškos reikšmės ar pritaikomi 
tik labai specialiems atvejams. 

Charkevič siūlo matuoti informacijos vertę pagal tai, kiek gautoji 
informacija paveikia tikimybę pasiekti užsibrėžtą tikslą B. Jei, 
prieš gaunant informaciją, tikimybė pasiekti užsibrėžtą tikslą buvo 
lygi P,, o informaciją gavus, toji tikimybė pasidare lygi pp, tai 
informacijos vertė yra V(I) = log P, — log p, = log p,/p9. Aišku, 
kad toks matas turi tik labai reliatyvią reikšmę, nes jame visai 
neatsispindi tikslo svarbumas ir reikšmė, o tik jo atsiekimo tikimybė. 
Gi informacijos vertė, be abejo, priklauso ir nuo tikslo svarbumo : 
juo svarbesnis tikslas, tuo didesnę vertę turi informacija, kuri padeda 
tą tikslą pasiekti. Sakysime, informacija, kuri padeda atrasti naujus 
vaistus vėžio ligai gydyti yra neabejotinai vertingesnė už informa- 
ciją, kuri padėtų atrasti Sacharoje pamestą dolerį. Tačiau jei apskai- 
čiuotumėme vienos ir kitos informacijos vertę aukščiau nurodytu 
Charkevičiaus metodu, rezultatas, tikriausiai, būtų atvirkščias. 

Daugiau žadantys yra bandymai išdirbti informacijos vertės 
matus panaudojant optimalios strategijos metodus, apjungiant 
statistinę informacijos teoriją su sprendimų teorija, žaidimų teorija 
ar optimalaus valdymo teorija 14. Visiems tiems metodams yra 
charakteringas įvedimas baudos ar naudos funkcijos, įvertinant 
informaciją nuostolio minimizacijos ar pelno maksimizacijos žvilgiu : 
aukščiausia vertė priskiriama informacijai, kuri padeda nustatyti 
optimalinę strategiją, t. y. strategiją, kurią naudojant gaunami 
mažiausi nuostoliai ar didžiausias pelnas. Yra taip pat bandymų 
išvystyti informacijos vertės matus, apjungiant atitinkamas naudos 
funkcijas su semantiniais informacijos matais 15, 


Užsklandai. Įžanginiame skyriuje buvo keltas klausimas, ar 
elektronininės skaičiavimo mašinos tik kaupia ir apdoroja infor- 


žr. Proceedings of the 7-ih Mod- Year Meeting of the ASIS, May 21-24, 1978, Houston, 
Tx. 

13 KHARKEVICH, A. O., O cennosti informacii, žr. Problemy Kibernetiki, 4 nr., 
Moscow, 1960, 54-58 psl. 

4 HuRLEY, W.V., A mathematical theory of the value of information, žr. Int. 
Journal of Comp. Mathematics, 1 t., 2 1965, 97-146 psl. GAvURIN, M. K., O cennosti 
informacii, žr. Vestnik Leningradskogo Universiteta, 19 nr., 1963, 27-34 psl. STRA- 
TONOVICH, R. L., Kivoprosu 0 cennosti informacii, žr. Tekhnicheskaia Kibernetika, 
5 nr., 1965, 67-84 psl. 

*5 HaARRAH, D., Communication: A Logical Model, Cambridge, M. A., 1967. 

maciją, ar taip pat ir praturtina mus naujomis žiniomis. Nežiūrint 
visų tų milžiniškų atsiekimų, padarytų per palyginti trumpą laiką 
elektroninių mašinų konstruktavime ir jų programavime, jos tebėra 
esmėje dar tik mašinos, kurios manipuliuoja informacijos kodą. Juk 
ir matematiniai veiksmai, visos deduktyvinės operacijos, taip pat 
yra tik kodo manipuliavimas. Jų privalumai tuo atžilgiu akivaizdūs : 
labai didelis skaičiavimo greitis ir tikslumas. Tos savybės turi ne tik 
kiekybinę, bet ir kokybinę reikšmę. Sakysime, tik elektroninės 
skaičiavimo mašinos yra pakankamai greitos analizuoti erdvėlaivio 
trajektorijos duomenis ir laiku atlikti veikiamas pataisas. Faktas, 
kad elektroninių mašinų poveikis mokslo ir kitose srityse buvo toks 
didelis, nežiūrint jų ikšiolinio reliatyvaus ribotumo, kad jomis dau- 
gumoje dar tik manipuliuojamas informacijos kodas, o ne jos turinys, 
tiktai paryškina tas nuostabias perspektyvas pramonės automati- 
zavime, valdyme, technikoje, medicinoje, švietime ir kitose srityse, 
kurios atsivers ateityje, panaudojant tas mašinas apdorojimui infor- 
macijos semantinė ir pragmatine prasme. Pažanga ta kryptimi 
nemažai priklausys nuo to, kaip seksis spręsti semantinės ir prag- 
matinės informacijos matavimo klausimus. 

RELIGINIAI SVYRAVIMAI ŠEŠIOLIKTOJO ŠIMTMEČIO 
LIETUVOJE 


Religijos sociologijos mokslininkai pabrėžia, kad visuomenės ir 
religijos sąsaja yra išaiškinama dvasinių veiksnių, idėjų ir dogmų 
rėmuose arba materialinių veiksnių kaitoje, kuri sąlygoja religiją. 
Bene ryškiausiai materialinių ir ideologinių veiksnių sankryžą studi- 
javo Maxas Weberis, nors jam labiau cūpėjo įrodyti — prieštaraujant 
Karlo Markso idėjai — pastarųjų veiksnių įtaką pirmiesiems. Tuo 
būdu jis labai patikimai parodė, kad vad. protestantinė etika (kon- 
krečiau — predistinacinė kalvinistų dogma) išrutuliojo moderniško 
kapitalizmo charakterį. 

Ši studija, neliesdama visų galimų veiksnių, pagrindžiai koncent- 
ruojasi į socialinę visuomenės sąrangą ir į ritualinius pavidalus 
šešioliktojo šimtmečio Lietuvoje. Tuo būdu — iškeldami svarbiausius 
religinės kaitos veiksnius — tikimės ryškiau bei giliau pažvelgti 
į studijuojamą problemą. 

Bandysime atsakyti į du klausimus: 

Ar Maxo Weberio tezė apie socialinės stratifikacijos vaidmenį 
religiniame judėjime yra galiojanti XVI a. Lietuvos atveju? 

Ar ritualizmo, simbolizmo ir dogmų vaidmenys yra lygiai svarbūs 
religinių įsitikinimų kaitoje ? 

Istoriniai šaltiniai, liečiantys reformaciją Lietuvoje, yra gausūs. 
Šioje studijoje panaudoti lietuvių, lenkų, vokiečių, rusų ir ame- 
rikiečių autoriai gvildeno daugiau istorinius, politinius, ekonominius, 
teologinius, dargi literatūrinius aspektus, rečiau lietė socialinius 
klausimus. Tad slinktis į religijos sociologiją gali naujai nušviesti 
studijuojamą problemą. 

Istorijos ir sociologijos ryšiai yra suvokiami įvairiopai. Esminiai 
skirtumai išryškėja metodologijoje. Neįsileidžiant į kraštines api- 
brėžtis, tenka pastebėti, kad istorikai aplamai rekonstruoja praeities 
įvykį pasakojamąja forma; sociologai analizuoja socialinę sąveiką, (inte- 
raction), kuri nebūtinai turi koncentruotis dabartyje, nors dažniausiai 
ji taip nagrinėjama. Pagrindiniai istorijos varikliai yra suvokiami 
politinių, įstatyminių bei kitų institucijų rėmuose, tuo tarpu sociologi- 
niai požiūriai pabrėžia žmonių poelgius tapusavio santykiuose kaip 
pagrindinį visuomenės veiksnį. Istorikai, pavyzdžiui, klausia, ar tam 

tikro krašto (vietos) ir tam tikru laikotarpiu (laiku) gyventojų skai- 
čius augo ar mažėjo; tuo tarpu sociologai klausia, kokiomis 
sąlygomis ar aplinkybėmis gyventojų skaičius kinta. Istorikai 
domisi chronologine įvykių raida, sociologai — tų įvykių sąsaja 
aplamai. Pastarieji bando formuluoti dėsnius, kurie galiotų kitais 
(ar visais) panašių aplinkybių atvejais. 

Siekdami užsibrėžtų tikslų, palyginsime XVI a. Lietuvos socialinę 
sistemą su kaimyninių kraštų, būtent: Prūsų Lietuvos, Livonijos, 
Lenkijos. Reformacija paveikė lyginamus kraštus skirtingai, o to 
priežastys didžiąja dalimi pagal mūsų hipotezę ieškotinos skirtin- 
gose luomų sąrangose bei jų tarpusavio bendravime. 


Didžiojoje Lietuvoje išskiriame tris socialinius sluoksnius : kilmin- 
guosius — didikus ir kunigaikščius, (smulkiąją) bajoriją ir žemdir- 
bius. Dvasininkai priklausė prie aukštojo ar žemojo luomo (pagal 
kilmę). Daugiausia buvo žemdirbių; jų vieni buvo prišlieti prie di- 
džiojo kunigaikščio, kiti prie kilmingųjų, treti prie dvasininkų. Žem- 
dirbių sluoksnis pagal teises driekėsi nuo vergų (karo belaisviai) ligi 
laisvųjų. Didikai ėjo aukštas pareigas — administratorių, karinių 
vadovų, maršalkų ir panašiai. Drauge su vyskupais jie sudarė didžiojo 
kunigaikščio tarybą. Kariniams tikslams jie privalėjo teikti šimtus 
raitų karių. Smulkieji bajorai negalėjo lygintis su « įgimtais » kilmin- 
gaisiais ir tapo viduriniu luomu tarp kilmingųjų ir žemdirbių; ekono- 
miniu požiūriu tie bajorai mažai tesiskyrė nuo žemdirbių, pagrindinė 
jų rango prievolė — karinė tarnyba. Kai karinės tarnybos poreikiai 
didėjo, net ir kai kurie žemdirbiai įsimaišė į bajorų tarpą, tad griežtų 
ribų tarp bajorų ir valstiečių nebuvo. Dalis miestiečių — amatininkų, 
prekybininkų, patarnautojų — privalėjo atlikti karinę prievolę, 
lygiai kaip iškilesni žemdirbiai. Žydai turėjo savo autonomiją. Jie 
vertėsi, šalia amatų, prekyba, valiutos keitimu, muitininkavimų ir 
turėjo prievolę kolektyviai parūpinti nustatytą skaičių raitųjų karinei 
tarnybai. Miestuose ir vokiečiai vertėsi prekyba ir turėjo įtakos savival- 
dybėse. 1557 m. žemės reforma ir 1566 m. Lietuvos Statutas rodo, 
kad bajorai iškilo kaip nominali, jei nevisuomet tikra, politinė bei 
socialinė jėga, su kuria bendros Lietuvos-Lenkijos valstybės karalius 
(didysis kunigaikštis) bei didikai privalėjo skaitytis, o žemdirbių sluok- 
snis tapo ryškiai teisiškai išskirtas nuo bajorų. 


Prūsų Lietuva buvo mažesnė už Didžiąją Lietuvą ir rečiau ap- 
gyvendinta, jos gyventojai beterogeniški (maišyti): « senieji » prūsai, 
lietuviai, kuršiai, mozūrai ir kolonistai vokiečiai. Kraštą valdė Kryžiuo- 
čių Ordinas, kurio aukštąjį sluoksnį sudarė didysis magistras, riteriai 
ir broliai, visi jie svetimi vietiniams gyventojams. Jie prižiūrėjo bei 

administravo kraštą, kad nuolat papildytų ordino iždą, kuris vargiai 
buvo pasotinamas. Palygindami Prūsų Lietuvos visuomenės sąrangą 
su pirmąja, randame, kad Prūsų Lietuvos kilmingųjų luomas buvo 
labiau atsiribojęs bei uždaras nuo žemųjų. Prūsų Lietuvoje neapy- 
kanta tarp riterių ir žemdirbių turėjo gilias šaknis, susijusias su diskri- 
minacine okupanto politika ir skirtingomis tautybėmis, kai tuo 
tarpų Didžiojoje Lietuvoje gyventojų homogeniškumas aplamai 
nedidino įtampos tarp įvairių sluoksnių. 

Kitą luomą sudarė žemvaldžiai, kurie turėjo glaudžius ryšius 
su kryžiuočių riteriais, nors kartais ir pasipešdavo su jais. Aukštieji 
dvasininkai taip pat priklausė aukštajam sluoksniui ir patys buvo 
žemių savininkai. Miestiečiai čia sudarė gana svarbų sluoksnį, drauge 
su dvasininkais jie atstovavo miestų luomui, kurio svoris kilo, kai 
ordinas menkėjo. Miestai tapo prekybiniais tarpininkais tarp ordino ir 
Lietuvos, sudarydami sąjungas, tai nusileisdami ordinui, tai šiauš- 
damiesi prieš jį — konkuruodami su paties ordino prekyba. Prū- 
siškieji miestai išplėtojo savo įtaką bei autonomiją savivaldybėse, 
kai lietuviškieji turėjo labiau paisyti valdovų politikos ir varžytis su 
kaimo amatininkais. (Vilnius šiuo atžvilgiu sudarė išimtį). Žemiausiam 
sluoksniui priklausė žemdirbiai : laisvi, pusiau laisvi ir vergai. Laisvais 
galėjo tapti tik vokiečių kilmės kaimiečiai. Išimtimi galima laikyti 
«laisvus prūsus», bet ir jų tik vyriškos lyties palikuonys galėjo būti 
laisvi. XVI amžiuje pusiau laisvieji jau buvo išnykę: kai kurie tapo 
laisvi, visi kiti paversti baudžiauninkais. Beveik visi Prūsų lietuviai 
tapo baudžiauninkais ir negalėjo verstis amatais. O ta dalis vokiečių, 
kuri liko baudžiauninkais, turėjo daugiau privilegijų nei lietuviai. 
Tad socialinė stratifikacija (luomų sklaida) Prūsų Lietuvoje buvo 
griežtesnė nei Didžiojoje. 


Livonijoje gyventojai kilme taip pat buvo maišyti. Ją valdė kala- 
vijuočių ordinas, talkinamas Rygos arkivyskupo ir hanziškų miestų 
atstovų, nors šios trijulės tarpusavio įtampa dažnai prasiverždavo 
smurtu. Tačiau visos trys galios vieningai išnaudojo vietinius gyvento- 
jus, kurie tapo baudžiauninkais. Vokiškus sluoksnius nuo nevokiš- 
kųjų skyrė neperkopiamos užtvaros. Ir patys kolonistai gyventojų 
duokles bei administracinį pelną išsigabendavo į savo kilmės kraštus. 
Luomų diskriminacija Livonijoje niekuo nesiskyrė nuo Prūsų Lietuvos. 


Lenkijoje socialinė stratifikacija buvo panaši į tą, kūrią matėme 
Lietuvoje, nes lietuviai pasekė lenkus. Pastarųjų socialinė sąranga — 
kilmingiesiems išreikalaujant daugiau privilegijų iš karaliaus — buvo 
įleidusi gilias šaknis bent porą šimtmečių anksčiau nei Lietuvoje, 
tad ji tapo sustabarėjusi. Vienu atveju ji skyrėsi nuo lietuviškosios : 

aukštieji lenkų dvasininkai turėjo daugiau galios už lietuviškuosius 
(atitinkamuose kraštuose), labai kišosi į politiką ir rodė dažną prie- 
šiškumą didikams. Lenkai taip pat turėjo didesnį miestų iškilimą. 


Pereidami prie prieškrikščioniškos lietuvių religijos, pastebime, 
kad šaltiniai negausūs, o ir išlikusieji neišsamūs, pilni neaiškumų ir 
prieštaravimų. Minėtini ketveriopi kultai: dangaus kūnų (saulė), 
ugnies, miškų (šilai, ąžuolai, liepos) ir žalčių. Iš dievybių minėtinas 
Perkūnas, dangaus ir griausmo dievas, Žemyna ar Žemynėlė, žemės 
deivė, Gabija — ugnies, Medeinė — kiškių bei žvėrių. Laukuose, 
miškuose, prie upių ir ežerų yra buvę šventaviečių — alkų, kur 
lietuviai melsdavęsi bei aukas aukodavę ar mirusius laidodavę. 
Dvasininkų vietoje randame žynius, aiškiaregius, žavėtojus. Krikščio- 
nybė pasiekė Lietuvą vėliausiai, kai pati krikščioniškoji Europa 
rodė negalavimo žymių. Lietuviai pasigedo pasišventusių misininkų, 
Ne tik kryžiuočiai ar kalavijuočiai, bet ir lenkai, kurie galiausiai 
nešė krikščionybę Lietuvai, turėjo politinių tikslų, ne tik misijinių, 
ir pirmieji galėjo dominuoti. Nė vienas lenkų dvasininkų, apaštala- 
vusių Lietuvoje, neturėjo vyskupo rango. Jie buvo labai pasaulie- 
tiški, « blogesnis elementas iš blogų lenkų kunigų », kanauninko isto- 
riko Antano Aleknos teigimu. Gyventi jie liko Lenkijoje (pagrindi- 
nėje parapijoje), o jų bažnyčios Lietuvoje buvo tik papildomas lėšų 
šaltinis bei prestižo veikalas. Jie nemokėjo ir nesimokė lietuvių 
kalbos. Kunigas dr. Juozas Purickis surinko daug medžiagos apie 
lenkų (ir lietuvių) dvasininkų gobšumą, girtavimą, pavydą, ginčus 
ir taip toliau. 

Lietuvių dvasininkus ruošė speciali Prahos Kolegija ir Krokuvos 
Akademija, nors pirmąja mažai kas naudojosi, 0 antrosios mokslo 
lygis buvo žemas. Krokuvos Akademijoje paskaitos nebuvo lenkiš- 
kos, bet « universalia » lotynų kalba, tačiau studentai turėjo progų 
pasiskolinti lenkų kultūros bruožų. Šis asimiliacijos vyksmas 
apėmė ištisą kilmingųjų luomą Lietuvoje. Kita vertus, net ir lietu- 
viai kunigai nekreipė tinkamo dėmesio savo bei liaudies prigimtai 
kalbai. 

Lietuvos didikai statė bažnyčias pagal ius patronatus, t. y., teisę 
samdyti dvasininkus savo nuožiūra. Dėl tos teisės varžėsi ir didysis 
kunigaikštis, ir vyskupai. Tokia teisė prisidėjo prie apgailėtinos 
bažnyčios būklės Lietuvoje. Visa tai paaiškina, kodėl XVI amžiaus 
lietuvių krikščionybė stokojo gilesnio turinio bei tinkamesnio per- 
gyvenimo. Lietuviai iš tikrųjų formaliai lankė bažnyčias, bet tuo 
pat metu tęsė senųjų įvaizdžių kultą. Daugelis šaltinių tai patvir- 
tina. Martynas Mažvydas prikaišioja, kad jie garbina kaukus, ait- 
varus, žemėpačius, lauksargus ar kad užsiima magija bei valgo 

gaidį drauge su burtininkais. Mikalojus Daukša kalba apie nuodė- 
mingumą tų, kurie garbina ugnį, Žemyną, gyvates, žalčius, Perkūną, 
medžius, alkas, medeines, kaukus ir kitus velnius ir taip toliau. 
Kiti šaltiniai mini mirusių vaikų, kurie nebuvo krikštyti, kūnų lai- 
dojimą šventose liepose. Tad galime tvirtinti, kad «naujų » krikš- 
čionių sąmonėje krikščioniški ir prieškrikščioniški pergyvenimai 
ne tiek vienas kitam prieštaravo, kiek papildė ar vienas kitą sti- 
prino. Tokių simbolinių pynių galima užtikti net XX amžiaus lietu- 
viuose, kaip etnografiški beletristai Juozas Tumas-Vaižgantas ar 
Vincas Krėvė rodo. Kas kažkada simbolizavo, sakysime, paklus- 
numą nenumaldomai, teisingai, kaprizingai ar ekscentriškai dievybei, 
dabar tapo senų laikų palaika. Tačiau XVI amžiuje tie simboliai 
tvankčiojo gyvastimi ir tausojo raiškią prasmę, kurios to laiko lie- 
tuvis negalėjo iš savo sąmonės išmesti. 

Kaip matėme, iš vienos pusės, socialinė stratifikacija, būdinga 
kilmingųjų privilegijomis bei laisvėmis keliauti į užsienį, kad « įsi- 
gytų prestižą ir išmoktų kariško riterio meno », didele dalimi paruošė 
dirvą, į kurią turėjo kristi reformacijos grūdas ir sudaiginti naujo- 
višką javą. Tos dirvos priemaišomis galima laikyti ir karaliaus — di- 
džiojo kunigaikščio sandūras su užsienio menininkais, svetimų 
kraštų pirkliais ir miestiečių vokiečių mažuma. Iš antros pusės, 
politeistinė lietuvių religija, jau atmiešta ar persunkta katalikiško 
ritualo, kur priešybės galėjo prarasti ribas ir supanašėti, rodo tą dirvą 
esant gležną, minkštą, sakytume, išpurentą bet kokiems daigams 
prasikalti ir sužydėti. Dabar lieka pasekti naujojo sėjėjo sėklą ir 
užderėjusį derlių. 

Pirmasis lietuvių kunigas, priėmęs naująjį tikėjimą, buvo Jonas 
Tartila, kuris 1535-1536 metais Šilalės bažnyčioje paskelbė Liuterio 
tezes. Tuo pat metu korespondencija tarp Prūsų Albrechto Branden- 
burgiečio ir lietuvių didikų — Bilevičių, Kęsgailų, Katkų ir Radvilų — 
rodo pastarųjų poslinkį į reformaciją. 1540 metais pranciškonai 
pradėjo sakyti protestantiškus pamokslus šv. Onos bažnyčioje, 
Vilniuje, kur vokiečių kalba pamaldos tebevyko nuo šimtmečio 
pradžios. Truputį vėliau pranciškonas Stanislovas S. Rapolionis, 
būsimas garsus Karaliaučiaus universiteto profesorius, tapo protes- 
tantu. Kitų tarpe minėtinas Abraomas Kulvietis, vadovavęs vidurinei 
mokyklai Vilniuje ir buvęs pamokslininku anksčiau minėtoje bažny- 
čioje, turėjo palikti kraštą ir rado prieglobstį Prūsijoje. Tenai gi įsteig- 
tas Karaliaučiaus universitetas, globojamas buvusio didžiojo magistro 
Albrechto, ir XVI amžiuje turėjęs įmatrikuliuotus 233 lietuvius 
studentus, turėjo paskirtį suprotestantinti Lietuvą. 

Reformacijos judėjimo potvynis pirmąja banga apsėmė vokiečių 
miestiečius, kurie įsisavino liuteranizmą. Antroji banga apliejo didžio- 

jo kunigaikščio rūmus, kurie palinko į kalvinizmą. Bet tuometinis 
valdovas Žygimantas Augustas išliko drungnas — nei jis rėmė 
reformaciją, nei jis kovojo prieš ją. Tuo laiku daugelis didikų šeimų 
perėjo į protestantizmą. Pagal Magna Charta Libertatum (1563) visos 
denominacijos turėjo lygias privilegijas su katalikais Lenkijoje, 
kuo pasekė ir lietuviai, bet didysis kunigaikštis išliko katalikas, o 
nepaklusniesiems tebegrėsė katalikų vyskupų bažnytinės sankcijos. 
Tačiau potvynis netrukus atslūgo. 

Dviejų šeimų — Radvilų ir Katkų — pergyvenimai būdingi, 
«didžiųjų vyrų» istorinės fazės pavyzdžiai rodo persilaužimą į 
reformaciją ir vėl sugrįžimą į katalikybę. Tais pavyzdžiais pasekė 
didžioji lietuvių didikų dalis. Iš tikrųjų reformacija buvo palietusi 
tik mažą dalį gyventojų. Kaimiečiai galėjo nominaliai priklausyti 
katalikiškam ar protestantiškam dvarininkui ir save pagal tai 
tapatinti, bet, kaip minėta, jų religinė sąmonė negalėjo būti pilnai 
susikristalizavusi, o vienokia ar kitokia tapatybė galėjo tarnauti 
kaip lojalumo ženklas, nerodantis tikrųjų asmens įsitikinimų. Pro- 
testantizmo daigai Lietuvoje plėtėsi horizontaliai, bet ne vertikaliai, 
tad vargiai galėjo giliau pasiekti kaimiečius. Tai turėjo būti gana 
uždaros socialinės stratifikacijos išdava, bent didžiąja dalimi. 

Smulkieji bajorai ir žemdirbiai, kaip minėta, religine patirtimi 
buvo panašūs ir galėjo būti stipriau nei didikai veikiami ritualo. 
Pastarieji buvo labiau išsimokslinę, jų religinė patirtis buvo labiau 
susijusi su skirtingom dogmom, vidujiniais įsitikinimais, kaip jų 
laiškai rodo. Bet jų valdų baudžiauninkai tų požymių stokojo, 
ir tik paviršutiniškai ritualo praktiką buvo įsisavinę. 

Paliekant nuošaliai principą cujus regio, ejus religio, kuris kitokio 
pobūdžio stratifikacijoje galėjo viską nulemti, tenka galutinai įver- 
tinti socialinės stratifikacijos ir psichologinį — ritualizmo vaidmenį 
religinėje kaitoje. 

Lietuvoje nebuvo nei religinių karų, nei religinių maištų, kuriuos 
mes užtinkame Vakarų Europoje. Radvilo Juodojo protestantinė 
veikla buvo atsverta jo sūnaus Radvilo Našlaitėlio katalikiškom 
pastangom. 

Katalikiškoji ekskomunikacijos grėsmė palygintina su protes- 
tantišku didiko Kiškos gąsdinimu mirties bausme antiarianistams, 
tačiau neturime jokių duomenų apie lietuvių smurto aukas, ikono- 
klastiškumą bei bažnyčių ar vienuolynų naikinimą, kuo taip aistrin- 
gai tuomet pasižymėjo protestantai Pomeranijoje ir Rygoje. Tik 
vėliau, į šimtmečio pabaigą, girdime, kad protestantai šaudė į kryžių 
ir draskė šventųjų paveikslus katalikų procesijose, ar katalikai nai- 
kino protestantų bažnyčias Vilniuje, net užmušė vieną dvasininką . 

Religinė tolerancija kilmingiesiems buvo laiduota ne tik Lietuvos 

Statuto (1588 m.), bet žinoma per šimtmečius, kai Didžiosios Lie- 
tuvos heterogeniškumas tai skatino. Kadangi Lietuvoje nebuvo 
vienalytės valdžios galios, tad ir įvairios protestantų sektos galėjo 
laisvai tarpti, bet nė viena iš jų nesuvaidino dominuojančios rolės. 
Protestantai stokojo vietinio religinio vado, kuris galėtų kitus pa- 
traukti, nes dažnai protestantais tapdavo tie katalikai, kuriems 
buvo sunku atsikratyti « nepadoraus » kataliko vardo ir tapti reli- 
giniais « grynintojais ». Iš tikrųjų krikščionybė nebuvo gili pačiuose 
Lietuvos ir Lenkijos dvasininkuose, nes patikimi šaltiniai teigia, 
jog iš pamokslų nebuvo galima nuspręsti, kokį tikėjimą patys dva- 
sininkai išpažino. Daugelį protestantizmas patraukė kaip naujovė 
ar mada. Žinoma, reformacijos išsisklaidymas į 34 sektas Lietuvoje 
protestantizmą silpnino, nors katalikų grėsmė jį vienijo. Kaip žinia, 
Lietuva neturėjo tautinės bažnyčios, tad ir st tuo susijusių aistrų. 
Lietuva, priešingai daugeliui kitų Europos kraštų, galimą neapy- 
kantą Romai nukreipė į kryžiuočių ir kalavijuočių ordinus už pasta- 
rųjų gobšumą ir politiškumą, iš vienos pusės. Gi daug daugiau įtam- 
pos būta tarp lietuvių ir lenkų dėl lenkų bažnytinės hierarchijos 
pastangų paskirti lenkus į aukštus Lietuvos hierarchijos postus, 
iš kitos pusės. 

Reformacija Lietuvoje nebuvo susieta su masių socialiniais porei- 
kiais ar siekiais. Gyventojai negalėjo ryškiau justi jiems užkrautos 
ekonominės naštos, nes, išskyrus Vilniaus katedrą ir kapitulą, ilgą 
laiką net bažnytinės duoklės nebuvo reikalaujamos, Lietuvos bažnyčia 
gal buvo pati neturtingiausia visoje Europoje (kai, pavyzdžiui, 
Prancūzijos bažnyčios turtas apėmė nuo 1/5 ligi 1/4 visos krašto 
nuosavybės), tad jos supasaulietinimas (reformacija) negalėjo ma- 
sinti didikų, trokštančių pralobti. Didikai savo patronato teise galėjo 
išnaudoti religiją savo tikslams, bet dažnai jie privalėjo ją ir globoti, 
ir šiuo atveju nebuvo skirtumo, ar bažnyčia bus katalikiška, ar ji 
bus protestantiška. Tad ekonominiai ir politiniai motyvai didikų 
nelenkė į reformaciją. 

Išprusę žmonės ieškojo religinių tiesų išpopuliarėjusiuose susi- 
rinkimuose, kur vienos ar kitos sektos pamokslininkas bandė paro- 
dyti savo tiesą ir tuo pat atmesti kito argumentus. Tai galėjo išju- 
dinti tikinčiųjų protus ir širdis, bet iš tikrųjų tai buvo dažniau mados 
apraiška, bet ne gilus rūpinimasis savo siela. Bajorai, turintys mažiau 
išsimokslinimo, žvelgė į tuos religinius ginčus kaip į visuomeninį 
spektaklį, ne tiek kaip į rimtą tikėjimo išpažinimą. Madai praėjus 
ir, žinoma, jėzuitams pagelbstint, dargi prieš jų įsikūrimą Lietuvoje, 
didžioji didikų dalis nusigręžė nuo protestantizmo ir savarankiškai 
sugrįžo į katalikybę. 

Weberis savo religijos sociologijos studijose rodo, kad religinis 
judėjimas (plėtra, raida) yra propaguojamas, palaikomas, pertei- 
kiamas tam tikrų socialinių sluoksnių daugiau nei kitų. Čia minė- 
tinas ypatingas amatininkų, prekybininkų, pramonės vedėjų vaid- 
muo. Ir tiesa, kad Prūsijos miestiečiai buvo pasidavę į reformaciją 
dar prieš Albrechto atsiskyrimą nuo katalikybės, jie rodė simpatijų 
žemdirbių maištui 1525 metais, nes visa tai aukštino miestiečio sta- 
+usą bei prestižą, darydami jį labiau nepriklausomą nuo kunigaikš- 
čio ar valdų ponų galios. Panašius neramumus ir kaitą pastebime 
Livonijoje. Ir Didžiojoje Lietuvoje reformacija įsiveržė įprastu 
keliu — per prekybą, amatus, švietimą, tai yra, per Karaliaučiaus 
universiteto auklėtinius. Lietuvos miestų ir miestelių vokiškoji 
mažuma negaišdama savinosi reformacijos idėjas dar ir dėl to, kad 
jos sklido iš paliktų tėvynių ar kitų vokiečių kolonijų. Bet tai sudarė 
tik mažą miestiečių dalį, kai aplamai lietuviški miestai nebuvo tapa- 
tūs su vokiškaisiais. 

Lietuvos miestai iškilo pagal Rytų Europos (ar slavišką) modelį, 
priešpastatytiną: vakarietiškajam. Lietuviškieji išsirutuliojo iš auto- 
kratiškų kunigaikščių valdų, kai Vakarų Europoje — iš rinkų, 
prekybos, amatų ar diocezinių vietovių. Abeji turėjo taip pat ir 
apsaugos paskirtį karo Metu. Rytiniai miestai išliko valdovų prie- 
žiūroje, kurie neskatino privatinės miestiečių iniciatyvos ir nepri- 
klausomų amatų, kad paties valdovo interesai nenukentėtų. Lietu- 
voje amatai, išskyrus Vilnių ir Kauną, pagrindžiai buvo susiję 
ir su kaimu, žemdirbiai iš dalies buvo ir amatininkai, atlikdami 
baudžiavą valdovui. Aplamai Lietuvoje kilmingųjų statusas ir galia 
augo kaimiečių ir miestiečių sąskaita. Tuo tarpu Prūsijos ir Livonijos 
miestiečiai, priešingai, remiami Hanzos tradicijų, savarankėjo. 

Heterogeniška Lietuvos miestiečių sudėtis — lietuviai, vokie- 
čiai, žydai, lenkai, gudai, ukrainiečiai, rusai, totoriai ir kiti — neska- 
tino vienijimosi, o greičiau stiprino uždarumą. Tad Lietuvos vokiš- 
koji miestų bendruomenė, tapusi protestantiška, vargiai galėjo 
patraukti vietinius lietuvius į reformaciją. Ir kilmingieji galėjo šalin- 
tis nuo miesčioniškojo liuteranizmo vien dėl to, kad pastarieji kon- 
vertitai vertėsi « pažeminančia » prekyba, amatais bei kitais verslais, 
netinkančiais «aukštai kilmei». Bet kalvinizmas tų «dėmių» 
neturėjo. 

Nors Prūsijos ir Livonijos miestiečių sudėtis buvo panaši į lietu- 
višką, tai yra, heterogenišką, jų sąranga skyrėsi. Dancigas, Kara- 
liaučius, Ryga ir kiti miestai turėjo savivaldą net ligi tokio laipsnio, 
kad kone kėlė karą prieš savo varžovus. Betgi, pavyzdžiui, Rygoje 
dominavo tik viena miestiečių grupė — vokiečiai (Herrenvolk). 
Tą patį užtinkame Karaliaučiuje, Elbinge, Kulme ir kitur. Amati- 

ninkų gildijos apėmė didelę miesto gyventojų dalį; miesto, kurs 
buvo charakteringas «laisvu oru», kas reiškė laisvę pasikeisti tech- 
nologinėms, prekybinėms ir kitokioms idėjoms. Prūsijos ir Livo- 
nijos miestai laisvinosi nuo priklausomybės vyskupui ir sprūdo iš 
valdžios kontrolės, o netrukus troško atsiteisti su savo prispaudė- 
jais, kas teikė progų intelektinėms ir radikalioms idėjoms tarpti. 
Šia prasme tad Weberio ypatingas visuomenės sluoksnis galioja kaip 
reformacijos tarpininkas bei variklis Prūsijoje bei Livonijoje. Ta 
pačia prasme betgi Lietuvoje tokio pajėgaus, savarankaus sluoksnio 
pasigendame, ir tai reikia laikyti pagrindine reformacijos nesėkmės 
priežastimi Lietuvoje. 

Socialinė stratifikacija, uždarumu slopinanti tarpluominį susiži- 
nojimą bei bendravimą, net ir religinės kaitos viršūnėje neleido kal- 
vinizmo bangai išsilieti, kaip minėta, horizontaliai, t. y., į žemesnius 
sluoksnius. Didikai neišleido iš savo rankų tradicinės galios, tad 
didžioji dalis Karaliaučiaus Universiteto auklėtinių, skirtų Lietuvai 
suprotestantinti, pasijuto priversta apsigyventi Prūsų Lietuvoje, 
nors daug jų buvo kilę iš Didžiosios Lietuvos. Mažuma plėtė liute- 
rvanizmą savajame krašte, kiti pasuko į kalvinizmą, dar kiti kaip 
«sugrižę » katalikai užėmė aukštus postus bažnytinėje hierarchijoje 
ar krašto administracijoje. Beje, religinė protestantų — katalikų 
kova tikybiniais raštais lietuvių kalba išsiplėtojo į šimtmečio pabaigą, 
tačiau reformacijos atoslūgis jau buvo įvykęs faktas. 

Kitas pagrindinis veiksnys, palietęs gyventojų mases — smul- 
kius bajorus bei žemdirbius, — yra ritualizmas bei simbolizmas. 
Atsakysime į klausimą, ar masės būvo paruoštos, t. y., psicholo- 
giškai atviros, prisiimti naujoviškus religijos įvaizdžius, siūlomus 
reformatorių. 

Senovės religijų mokslininkai pabrėžia ritualizmo atsparą bei 
jėgą visuose tikėjimuose. Pasekdami Artūru D. Nocku, galime suti- 
kti, kad senovėje religijos esmė buvo ritualas, suvokiamas kaip 
veiksmas, išgaunantis ir palaikantis tinkamus ryšius su žmogų gau- 
biančiomis neapibrėžtomis jėgomis, ir mitas, kurs davė tradicinį 
pamatą ritualui ir tradicinę (bet besikeičiančią) pažiūrą į tas jėgas. 
Kaita lėta. Senovės romėnų religiniai pavidalai ilgai spyrėsi prieš 
krikščioniškuosius. Paulius Miliukovas, analizuodamas rusų reli- 
gijos raidą, prieina prie išvados, kad «naujoji religija nepajėgė 
suvirškinti rusų mentaliteto, bet priešingai — ji nukentėjo nuo to 
mentaliteto primityviškumo ». 

Tikinčiųjų Masės negalėjo suprasti, ką naujojo ritualo simboliai 
reiškė, bet įprato ritualą vertinti dėl paties ritualo ir jam skyrė tą 
pačią misterišką ir magišką galią, kurią jie suvokė prieškrikščioniš- 
kame kulte. 

Panaši religinė raida bei kaita vyko ir XVI amžiuje Lietuvoje. 
Žemdirbių bei didžiosios bajorų dalies religinė patirtis buvo abiejų 
tikėjimų — pagoniško ir krikščioniško pynė. Išorėje jie atliko 
krikščionišką praktiką, bet viduje — iš jų sąmonės nebuvo išguitas 
senasis Titualas, ir sunku nuspręsti, kurio ritualo prasmė tikin- 
čiojo sąmonėje buvo tikroji, mūsų dabartiniu diskriminaciniu protu 
matuojant. Kaip tad galėjo paveikti tokią nepilnai susikristaliza- 
vusią, atvirą tikinčiojo sąmonę reformacinis proveržis 7 

Oficialiai abi bažnyčios — katalikų ir protestantų — visiškai 
atmetė prieškrikščionišką ritualą, bet tikrovėje abiejų laikysenos 
skyrėsi. Liuteris nuožmiai puolė tikras ar tariamas pagonybės lie- 
kanas, kurias jis rado ne tik liaudies papročiuose, bet ir pačiose kata- 
likų apeigose. Reformatoriai tuo teisino ikonoklastiškumą bei kata- 
likų institucijų teriojimą. Jų pačių apeigos turėjo būti suprastintos, 
švenčių skaičius sumažintas, Mergelės Marijos ir šventųjų garbi- 
nimas panaikintas, maldininkų kelionės bei relikvinių šventovių 
kultas uždraustas. Tuo tarpu yra duomenų, kad krikščionybę platin- 
dami katalikų misininkai iškirto šventus senojo tikėjimo medžius 
ir tose pačiose šventavietėse (alkose) statydino katalikų bažnyčias. 
Vilniaus katedra buvo įkurta Šventaragio slėnyje, kita bažnyčia 
Mosėdyje (XVI a.) buvo pastatyta šventame miškelyje. Tad neatsi- 
tiktinai religinėje kaitoje gyventojų prieraišumas prie tos pačios 
kulto vietos išliko, sakytume, atnaujintas. 

Martynas Mažvydas skundėsi savo globėjui Albrechtui, kad jo 
Ragainės parapijos tikintieji neatsikrato «popiežiškų papročių » 
ir važiuoja į Lietuvą ir Žemaitiją švęsti įvairių šventųjų ir kitokių 
švenčių, pagelbėti prie tos «šlykščios stabmeldystės » arba tą patį 
daro namuose: maldauja šventųjų globos ir «kaip stabmeldžiai » 
uždega vaško žvakeles ant sienų per tas šventes. Yra daugiau duo- 
menų, liudijančių lietuvių susibūrimus katalikiškų švenčių proga. 
Jėzuitas Stanislovas Rostowskis mini, kad prieš saulėgrąžą lietu- 
viai, susinešę grūdus ir darę alų, vėliau susikvietę draugę, nudūrė 
avį, o žynys ar kūris senas žmogus pradėjo aukojamą gyvulį valgyti, 
po to ir kiti jį pasekė, ir meldėsi, kad užderėtų derlius. Konstantinas 
Jablonskis dokumentuoja, kad per šv. Petrą lietuviai gėrę paprastą 
alų, vadinamą sambarios, bet tikra šventė buvusi rytojaus dieną, 
kai žmonės susirinko alkoje prie upės Rosčiuose, netoli nuo Kėdainių. 
Gi prieškrikščioniškų Joninių šventės papročiai su ugnies kulto lie- 
kanomis baltuose išliko ligi šio šimtmečio. 

Šie duomenys rodo, kad nominaliai jau protestantiški lietuviai 
buvo drungni krikščionys, ir po ketvirčio šimtmečio naujos indok- 
trinacijos tebetęsė Mergelės Marijos ir šventųjų garbinimą. Čia per- 
šasi mintis, kad jų gležna krikščionybė galėjo būti artimesnė kata- 

likybei, ne protestantizmui dėl to, kad kai kurie katalikiški įvaiz- 
džiai bei ritualai buvo paremti prieškrikščioniškos religinės patir- 
ties. Romos katalikų šventųjų šeima, vadovaujant Mergelei Marijai, 
galėjo turėti ryškų atliepą prieškrikščioniškuose religiniuose pavi- 
daluose. Marija, dangaus karalienė ir nėščių moterų globėja, galėjo 
sutapti su pagoniška Žemyna, žemės deive, ir net su Laima, likimo 
dievybe. Gal tuo galima paaiškinti ypatingą Marijos kulto popu- 
liarumą lietuviuose ligi mūsų laikų (gegužinės pamaldos). Visi šven- 
tieji — žemdirbių bei amatininkų patronai — dar lengviau galėjo 
surasti savo atitikmenis prieškrikščioniškoje žemdirbių mitologijoje, 
kur moteriškosios dievybės — pasyvusis pradas — dominavo ir 
galėjo susilieti su šventųjų paskirtimi. Netgi pats Perkūnas galėjo 
sutapti su Dievo sūnumi, nors mes neturime duomenų patvirtinti 
ar atmesti, jog jis buvęs vyriausias dievas. 

Krikščionių mąstytojai dvejopai suvokė pagoniškas dievybes : 
jos yra vaizduotės padaras, neegzistuojančios būtybės; jos yra 
antgamtinės būtybės, tačiau blogio atstovės — piktos dvasios. 
Senovėje jos buvo vadinamos demonais, kaip pastebime romėnų 
perėjimo į krikščionybę laiku ar rusų Pečerskio vienuolių gundy- 
mų metu. 

Mažvydas priklauso antrajai krikščionių kategorijai: jis kaukus, 
žemėpačius ir lauksargus priskiria velnių būtybėms. Jėzuitas Lavins- 
kis aprašo savo misiją: « kaukas nesiliovė paspęsti mums naujų ža- 
bangų, bet Viešpats mus saugojo». Misininkai dažnai suvokė pagoniš- 
kas antgamtinės būtybes egzistuojant, tik jų veiklą laikė piktybine, 
žalinga. Žinoma, tai pagelbėjo atbaidyti žmones nuo senųjų dievybių 
priklausomybės ir davė progą ieškoti saugumo krikščionybėje. Kiek- 
vienu atvejų katalikybės ritualai, tegu sau ir sumišę si senosios 
religijos liekanomis, to meto krikščioniui lietuviui galėjo ir turėjo 
būti artimesni už protestantiškuosius. Juk protestantiška liturgija, 
kaip minėta, buvo suprastinta, sakytume, nuskurdinta, tad mažiau 
patraukianti žemdirbius ir smulkius bajorus. Taip pat ir katalikų 
ritualo socialinė bendravimo forma, priešpastatyta protestantų 
humanistiniam, bet blankiam, šaltam individualizmui, galėjo ir 
turėjo būti artimesnė to laiko lietuviui. 

Kaip matome, Weberio hipotezė, pabrėžianti tam tikrų visuo- 
menės sluoksnių svarbą religiniame judėjime, yra paremta mūsų 
duomenimis apie religinius svyravimus XVI a. Lietuvoje. Tai buvo 
vokiečių miestiečių bendruomenės, kurios pirmąja potvynio banga 
nuplaukė su protestantizmu. 

Jas sudarė individai, kuriuos galima vadinti gyvastingais, judriais, 
keliaujančiais, vyžtingais, savimi pasikliaujančiais ir besirūpinančiais 
ir gana nepriklausomais miestiečių nariais. Bet toji svetima kraštui 

mažuma nepatraukė masių. Kito tokio pobūdžio visuomenės sluoks- 
nio Lietuvoje neužtinkame. Iš kitos pusės, naujovės įspūdžiui 
pabliuškus, kilmingasis lietuvių sluoksnis neturėjo interesų 27 naudos 
puoselėti naująją religiją ir sugrįžo į katalikybę. Tai išryškėjo dvi- 
gūboje analizėje: žvelgiant į religijos įtaką socialinei stratifikacijai 
ir pastarosios — religijai. 

Ritualizmo vaidmens svarba religinėje kaitoje, kaip TOdo mūsų 
duomenys, yra patikima, bet reikia daugiau tyrinėjimų tai griežčiau 
patvirtinti. 

Atrodo, kad šis religijos sociologijos priėjimas yra vaisingesnis 
nei kiti. 

Summary 


The purpose of this study is to examine Max Weber's thesis of the 
role of « civic strata », as he terms it, as a major factor in a religious move- 
ment, and our notion of the role of ritualism in the replacement of the reli- 
gious faith by another. 

The study concentrates on the characteristics of the social strati- 
fication of the 16th Century in Lithuania and her neighbours, the possi- 
bilities for social mobility among these strata, and the effect of both on 
the fluctuations in religious belief that took place. 

It was the German communities in Lithuanian cities that took over 
and carried on Lutheranism in the first wave of the Reformation. They 
were composed of individuals who could be termed as the representatives 
of a live, vivid, mobile, self-determinated, seli-centered, rather indepen- 
dent and at the same time German-culture-bound-community-minded 
stratum. But the Germans composed only one part of a city community. 
The heteorogeneity of the city population with more or less exclusive inte- 
rests toward other parts of the city communities did not permit the deve- 
lopment of civic strata such as we observe in Western Europe, and they 
could not become the stronghold of the new religious movement. After 
the initial attraction of the new ideology had passed, the Lithuanian 
nobility found no advantage in furthering the religious movement. 

The role of ritualism in conversion or change of faith may have been 
of great importance in Lithuania. The so-called pagan — Christian Lithua- 
nians had the religious experience that corresponded much more to Catholic 
ritualism and symbolism than to the Protestant, which was a relatively 
rationalistic and simplified worship. 

To conclude, Weber's thesis is supported by our data. We need more 
research to assess the role of ritualisam in religious fluctuations. 

Poeto kalba yra tur būt visuomet individualesnė, negu prozi- 
ninko, kuris savąją daugiau pajūngia savo gyvenamojo laiko priim- 
tam išraiškos būdui. Ilgą laiką buvo galvojama, kad poetai visai 
autonomiškai kuria savo pasaulius ir nebūtinai taikosi prie jiems 
duotojo. Jų žodynas neribotas (Italijoje iki šio amžiaus jis net turėjo 
būt kitoks, negu konversacinės kalbos), ir laki vaizduotė dažnai 
siejama su estetinių efektų ieškančiais įvaizdžiais. Pati eilutė ir viso 
eilėraščio forma betgi būna įtakojamos įvairių srovių. Tai aiškiai 
pasistebi ne tik lyginant skirtingų epochų poetų veikalus, bet ir 
vieno autoriaus kūryboje ilgesne metų eile atskirtus rinkinius. Vartant 
paskutiniųjų 5-10 metų bėgyje pasirodžiusias knygas, nesileidžiant 
į tiksliai matuojančias statistikas, gaunasi įspūdis, kad lietuviškas 
poetiškas žodis « trumpėja », nors ta suglaudinta išraiška neatsisakoma 
nei gilumo, nei pilnumo. Anaiptol, yra eilėraščių, kurių trumpos 
eilutės turi išskirtiną įtaigojimo galią. 

Rašybos kitimas gali būti aiškinamas įvairiais būdais. Priklauso 
jis nuo lėto, visa apimančio epochų bangavimo ; gali būti įtakotas 
tokių bendrų generacinių situacijų kaip karas ar tremtis. Iš indivi- 
dualių situacijų paminėtinas kūrėjo amžius. Šalia šių kintančių veiks- 
nių lieka, žinoma, ir nuolatinės savybės, kaip poeto temperamentas 
ir jo ars poetica. Paskutiniu laiku kritikai dažniau prisimena, kad 
svarbos turi ir publika, kuriai rašoma : jos apsiskaitymas, jautrumas, 
reagavimas į bendrus kultūrinius « kodeksus » ir kontekstus. Pasak 
Martinaičio, 


Poezija 

kalba tiems, 

kurie 

supranta daugiau, 
negu 

gali jinai pasakyti !. 


i Marcelijus MARTINAITIS, + Fragmentas», Tie patys žodžiai, Vainikas, Vil- 
nius 1981, 251 psl. 

Tuo jis lyg patvirtina per eilę amžių kartotą poezijos apibūdi- 
nimą, neperseniausiai naujai suformuluotą vieno iš žymesnių moder- 
niųjų kritikų : One factor remains constant : poetry eapressės concepis 
and things by indirection. To put it simply, a poem says one thing 
and means another?. Šių metų Poezijos pavasaryje, aptardamas 
Albino Žukausko poeziją, Martinaitis praplečia tą apibūdinimą, 
paliesdamas ir kūrybos procesą : 


Ar poetinė kūryba — pati savaime — nėra vienas keisčiausių para- 
doksų : bandai išreikšti žodžiais tai, ko negali pasakyti žodžiais ? Visaip 
temdai žodžius, kad jie prašviesėtų, statai kliūtis, spendi spąstus, išgal- 
voji vis naujų ir naujų gudrybių ... Rašydamas mėgini susitvarkyti savyje, 
gudrumu, menine klasta sieki sustabdyti, susigrąžinti paprastus dalykus, 
kuriuos kažkada patyrei, ypač kada supranti jų reikšmę po laiko. Jų 
pradedi ieškoti « užlaikiuose », nebūty, amžinybėj, jauti praėjusio laiko 
patvarumą : kaip į jį prasimušti, kaip jį pataisyti, atpirkti ? Žinai, kad ten 
jau niekas neprapuls 3. 


Iš Lietuvoje tašančiųjų poetų jis gal yra vienas iš įdomiausių 
suglaudinto ir paprastai nuskambančio žodžio kūrėjų. 

Įvairių amžių kritikai yra pastebėję nuolatinį bangavimą lite- 
ratūroje tarp priešingų tendencijų, kartais apibūdintų kaip klasi- 
cizmas ir romantizmas. Daugelyje atvejų su jom galima sieti 
tiek tematiką, tiek išraiškos formą, kuri svyruoja tarp pilno išsakymo, 
nekontroliuojamo jausmų prasiveržimo ir kondensuotų eilučių, pilnų 
daugiaprasmių užuominų, kurios vis labiau įsiviešpatauja modernia- 
jame laikotarpyje. Skirtumą tarp šių dviejų poezijos rūšių tiksliai 
yra nusakęs « pavėlavęs » romantikas, bet kartu ir pirmasis simbolis- 
tas Ispanijoje, Gustavo Adolfo Bėcguer. Pasak jo, vienos rūšies 
poezija, viską išsakydama, pilnai užima mūsų vaizduotę ir ausį 
pripildo darniais akordais, kol mes klausome ar skaitome eilėraštį. 
Kita, iš išorės varganai atrodanti poezijos rūšis pradeda mūsų jau- 
trumą virpinti tik knygą užvertus, bet jos sukurtos melodijos aidai 
mumyse negreit nustoja skambėti 4. Tas paprasto žodžio sukeltas 
virpėjimas yra būdingas tokiems poetams, kaip Martinaitis. 

Bangavimą tarp pilno išsakymo ir trumpų užuominų galima atsekti 
nuo pat pirmųjų poezijos apraiškų. Tautų kūrimosi laikotarpis visuose 
kraštuose sutampa su epikos užgimimu. Tautinei sąmonei kelti ir 
išlaikyti yra reikalingi herojai ir jų žygdarbiai, kurie atpasakojami 


2 Michael RiFFATERRE, Semiotics of Poetry, Bhoomington 1978, 1 psl. 
3 Trečiasis poezijos laikas, žr. Poezijos pavasaris, Vilnius 1982, 80 psl. 
* G. A. BžcouzR, La Soledad, žr. Obras completas, Madrid 1954, 1257 psl. 

su visomis smulkmenomis. Veiksmas vyksta visiems pažįstamame 
fone ; ilgos, dažniausiai mintinai kartojamos eilės skiriamos plačiai 
publikai. Tad ir pasakoma jose viskas. 

Beveik lygiagrečiai su epika gimsta lyrika, išreiškianti tik esminius 
jausmus. To pasiekiama dviem būdais: trumpais liaudies dainų 
pobūdžio primityviai skambančiais posmais, kurie grįsti paprastu 
žodžiu, ir pagrindiniais, kiekvienam žmogui bendrais jausmais, arba 
stilizuotais taip vadinamos «karališkųjų rūmų meilės poezijos » 
(courily love) eilėraštukais, sukurtais trubadūrų pagal nusistovėjusius 
dėsnius, operuojančiais tomis pačiomis temomis ir emblemomis 
pavirtusiais įvaizdžiais, nešančiais savyje svarų poteksčių krūvį. 
Jei liaudies dainų mergelė dūsauja dėl šalia jos nesančio bernelio 
— ir skaitytojui paliekama laisvė įsivaizduoti, kodėl —, tai truba- 
dūrai skundžiasi, nepasiekią savo širdies damos malonės. Ir viename 
ir kitame atvejyje pasakoma labai nedaug. Viską papildo kiekvienam 
pažįstama tų laikų tradicija ir daugiaprasmiai simboliai ar emblemos. 
Liaudies dainų efektingumas aiškiai pasimato krizių metu: prie jų 
grįžtama per karą, jomis ginamasi nuo perdaug akylios cenzūros. 
Jose atrandami ir modernių technikų pradai: taip, pavyzdžiui, 
ispanų avant-garde poetai, vietoje aklai kopijavę prancūzų siurreali- 
stus, nusprendžia, kad jie savo liaudies dainose gali atrasti panašių 
procesų ir elementų, ir sukuria savitą, originalią modernią išraišką. 
Visų pažįstamos liaudies dainos leidžia jomis naudotis, lyg emble- 
momis, net be aliuzijų keliais trumpučiais žodžiais sukeliant galybę 
asociacijų. Trubadūrų tradicija taip pat išsilaiko — per Petrarką, 
renesanso, vėliau XVIII a. neoklasikinę poeziją — beveik iki šių 
dienų, operuodama ne tiek tuo, ką pasako, kiek tuo, ką jos žodžiai 
yra reiškę per amžių eilę. Tiek vienu, tiek kitu atveju, šiandien nau- 
dojant jų techniką beveik einama prie metapoezijos. 

Žodžio potencinė įtaiga darosi kaskart stipresnė nuo simbolizmo 
įsigalėjimo. Romantizmo eilės liejosi plačiai, skambiai, st parinktais 
gražiais žodžiais, ir pasakydavo beveik viską. Tuometinio poeto 
supratimu lyrika buvo tolygi savęs išsakymui. Simbolizmo atstovai 
pradeda žodį glaudinti, remiasi sinestezija, daugiaprasmiais įvaiz- 
džiais, apvaldo visur prasikišdavusį « aš » — bet dar nevisai sutrum- 
pina eilutę. Daug daugiau prie « grynosios poezijos » priartėja kubis- 
tai, ieškantys tik esencijų, norintys meną apvalyti nuo sentimenta- 
lizmo ir anekdotiškų smulkmenų. Jų lygiagretis atstovas poezijoje 
Guillaume Apollinaire kalba apie reikalą atsisakyti tradicinio apra- 
šomojo meno, apsiribojant tik esme. Taip, kaip kubistai tapyboje 
skaldo plokštumas ir iš jų modeliuoja naujas formas, Apollinaire 
siūlo « išlaisvinti » eilutę, pripildant ją ne retorika, o tuščiais tarpais, 
kurių dėka kiekvienas parašytas žodis įgauna daugiau interpretaci- 

nių galimybių, savo « nuogumu » atskleisdamas pilną prasmę. Tiek 
futuristai, tiek dada atstovai, tiek anglosaksų Imagists bando pasiekti 
naujų rezultatų koncentracijos, ne išsiliejimo būdu. 1920-1930 m. 
daug eksperimentuojama, pasinaudojant pokario ramybe; krei- 
piamasi į reiklesnį ir pajėgesnį skaitytoją. Visoms naujoms srovėms 
būdinga tai, kad jos atsisako pilno išsakymo ir apeliuoja į kiekvieno 
skaitytojo vaizduotę. Tik antrasis pasaulinis karas poeziją vėl sugrą- 
žina prie paprastesnio, liaudies motyvais grįsto pasisakymo būdo; 
vėl daugiau išsakoma, nes rašoma ne ribotam rateliui, o dažniausiai 
visai tautai ; estetiniai rūpesčiai užleidžia vietą egzistencialiems. 

Paskirų poetų kūryboje brendimas dažnai pasireiškia žodžio ir 
eilutės trumpėjimu, nutylėjimu, visko neišsakymu. Tai akivaizdu 
Emily Dickinson poezijoje. Anot jos, To fight aloud is very brane, 
| But gallanter, I know, | Who charge within the bosom | The cavalry 
of w0e 5. Po jos mirties išleisti paskutiniai eilėraščiai yra trumpučiai, 
bet sutelkia gilesnių minčių negu pirmieji. Ispanų 1956 m. Nobelio 
laureatas J. R. Jimėnez taip pat yra parašęs eilėraštį, apibūdinantį 
jo poeziją, kur kalba apie « puošnius apdarus » savo pirmosiose knygose, 
kurios iš tiesų buvo gana sentimentalios, pilnos spalvų ir įvaizdžių, 
ir apie subrendusio autoriaus atrastą idealą : «nuogą žodį». XX a. 
palinkimas į trumpinantį procesą gana dažnas. Ne vienas poetas rašo 
haiku ar epigramas, juosna sutelkdami visą savo ir pasaulio išmintį. 
Iš viso, į filosofiją linkstantys poetai dažniau pasirenka taiklų, negu 
skambų žodį. Pas kai kuriuos toks eilutės ir eilėraščio sutrumpėjimas 
atspindi pasidavimą skepticizmui. Tai ryšku paskutinių Nobelio 
poezijos laureatų kūryboje: tiek Eugenio Montale, kiek Vicente 
Aleixandre pakeitė paskutinių knygų toną, požiūrio tašką, eilėraščio 
raidą. Juos skaitant, beveik jaučiasi tam tikras nusivylimas ir nuo- 
vargis, susitaikymas su mintim, kad jų dalia jau atgyventa ir nebėra 
vietos naujoms svajonėms. 


Į lietuvių literatūrą beveik visos tarptautinės srovės atkeliauja 
pavėlavusios, tad ir jų apraiškos kitokios : kartais susijungia įvairių 
laikotarpių įtakos. Taip, pavyzdžiui, pirmaisiais pokariniais metais 
žemininkai aistringai skaito prancūzų neosimbolistus, pradedant nuo 
Baudelaire ir baigiant Valėry, žavisi Rilke ar vokiečių ekspresio- 
nistais. Savaime ir šiųjų technika palieka žymių jų poezijoje: tuo 
laiku rašytose knygose (čia reikia įskaityti ir Mačernį) vyrauja 
vizijos, stiprios, bet ne preciziškos nuotaikos kūrimas, aleksandrinai 


* Favorite Poems of Emily Dickinson, New York 1978, 36 psl. 

ar net dar ilgesnės eilutės. Ir patys eilėraščiai yra ilgi. Beveik visi 
šie poetai kuria, pasiremdami evokacija. Čia girdimas ne tik gim- 
tojo krašto ilgesys, bet ir tuo metų labai populiaraus Le Grand 
Meaulnes aidas. Nuotaikos plaukia plačiai besiliejančiom eilutėm, 
iškyla pilni nostalgijos pasauliai, kuriuose net ir praėjusių dienų 
tikrovė idealizuojama. Eilėraščiai žodingi, gausu juose būdvardžių ; 
daug kur vyrauja šviesūs vaikystės prisiminimai; bandoma ją 
grąžinti su visom smulkmenom. Pas visus lengvai užčiuopiama 
romantiška gaida, perduodama simbolistinėm technikom. 

Metams bėgant, ši beveik «uniforminė » generacinė kalba pas 
kiekvieną iš žemininkų užleidžia vietą savitam, jau į niekeno kito 
nepanašiam išraiškos būdui. Išnyksta bendriniai bruožai — kiek- 
vienas ieško savo asmeniškos esmės. Žodis taiklėja ir trumpėja. 
Sustiprėja kiekvienam būdinga skirtinga gaida. Iš šių poetų grupės 
daugiausiai dėmesio šiuo atžvilgiu patraukia Nyka-Niliūnas ir 
Nagys. Pas abu vystymasis vyksta panašia linkme, nors pasiekiama 
skirtingų rezultatų. Abiejų paskutinės knygos griežtai skiriasi nuo 
pirmųjų, nors jų pagrindinių elementų neatsisakoma. 

Aptardama Nykos-Niliūno Vyno stebuklą, Viktorija Skrupskelytė 
taikliai nurodo pakitėjusius jo kūrybos aspektus : atsisakymas nees- 
minių detalių, koncentracija, suintensyvintas žodis ir tuo pačiu 
aukštesnis techniškas atsiekimas ir meistriškumas, išbalansuoti 
sąvokų ir įvaizdžių junginiai“. Poetas mąsto vaizdais, o sąvokas 
paverčia taikliomis metaforomis. Nurodo ji ir emocijos santūrumą, 
(poetas įterpia tarp savęs iv eilėraščio didelę distanciją, mažiau 
leidžia pasireikšti savo «aš», ar stebi jį objektyviai). Per visą 
rinkinį aiškiai jaučiamas sąmoningas žodžio « nuoginimas ». Skrups- 
kelytė pastebi, kad Vyno siebukle kai kurie skaitytojai pasiges 
Praradimo simfonijų intensyvumo, spontaniško nuotaikų prasiver- 
žimo, plačių mostų, emocijos kupinų frazių ir užakcentuoja, kad. šioje 
knygoje Nykai eilės rūpi kaip meninė forma, o ne savęs išsakymas. 
Panašiai būtų galima apibūdinti ir Nagio paskutinių dviejų rinkinių 
evoliuciją. Lietuvoje apie retorikos atsisakymą šiais metais pasisakė 
Martinaitis jau minėtame Albino Žukausko poezijos vertinime : 


Atvira, neromantizuojama, neegzaltuojama įtaiga — viena didžiau- 
sių mūsų poezijos naujienų, priešybė eilėraščiui, linkstančiam į herme- 
tiškumą, formos uždarumą, reikalaujančiam visų pirma gerai išbalansuoto 
ar ištreniruoto skonio, tam tikro išankstinio emocinio « žinojimo »... Di- 
delio išraiškingumo įgyja eilėraštis, atleistas nuo įvairių literatūrinių 


“ Alfonso Nykos-Niliūno + Vyno stebuklas », žr. Aidai, 1978, 1 nr., 20-24 psl. 

prievolių, draudimų, sąlyginumų, prietarų, išmokimo, apsimetimo, dirb- 
tinio reikšmingumo : jis paliekamas atviras, niekuo neapsaugotas, nepa- 
ruoštas kokiam nors specialiam rafinuotam suvokimui. Nužymima tik 
vaizdų, asociacijų, atsiminimų, jų grupavimo principas, priežastinis 
ryšys » 7. 


Tokią poeziją iš tiesų yra sunkiau kurti. Tik tikras žodžio meis- 
tras išorinių efektų ir griežtų normų atsisakymu sugeba pasiekti 
didesnės įtampos ir pilnesnės įtaigos. Nenuostabu tad, kad atsiranda 
ir tokio rašymo būdo kritikų, kaip Ričardas Pakalniškis tame pa- 
čiame Poezijos pavasario tome 8. 

Savo aptarime Skrupskelytė pažymi ir tai, kad Vyno stebukle 
vyrauja neigiamos nuotaikos. Tuo dalinai aiškintinas ir « sutrum- 
pėjęs žodis» tiek pas Nyką, tiek pas Nagį. Jų paskutines knygas 
skaitant, gaunasi įspūdis, kad dingo svajonės ir viltys. Iš regėtojų- 
pranašų jie virto paprastais kalbėtojais. Juozas Girnius įvade į 
Žemę? komentavo Nykos savo « Trečiajai elegijai » pasirinktą Oscar 
Wilde moto : « Svajonės yra vienintelė realybė ». Kai poetas nebe- 
sugeba tikėti ta savo sukurta realybe, atsisako svajonių, jis lengvai 
krypsta į neviltį. Tai itin akivaizdu Algimanto Mackaus kūryboje, 
kuris mūsuose įgyvendino «neornamentuotos kalbos generacijos » 
terminą 10, 

Įvade į Žemę Girnius nurodo kaip vieną iš pozityvesnių tų poetų 
kūrybos elementų jų «išėjimą iš savęs į objektyvinę tikrovę — 
gimtosios šalies skausmo kaip objektyvios tiesos, ne subjektyvių 
aimanų perdavimą». Galima tur būt būtų tvirtinti, kad su paskuti- 
nėm knygom jie pažengia dar žingsnį toliau : iš asmeniško skausmo 
perėję į vizijas, dabar jie atsisako ir jų, atsisako tiek praeities, tiek 
ateities, ir apnuogintu žodžiu kalba apie dabarties realybę. Gimtosios 
šalies skausmas nedingsta: jis susikristalizuoja, pagilėja; nors iš 
paviršiaus jis gali atrodyt aptilęs, iš tiesų jis vis labiau panašėja 
į neviltį. Šį procesą galima pailiustruoti Nagio sukurtais žiemos 
vaizdais Mėlynam sniege, Broliai balti aitvarai ir Prisijaukinsiu 
sakalą : 


Šią naktį sapnavau: mes skridome per lygumas — 
ir mūsų rogės buvo lengvo juodo medžio, 


? M. MaRTINAITIS, Trečiasis poezijos laikas, žr. Poezijos pavasaris, Vilnius 1982, 
81 psl. 

5 Ričardas PAKALNIšKIS, Ar likrai lyrinė poema amorfiška, žr. Poezijos pavasaris, 
Vilnius 1982, 144 psl. 

* Žemė, Los Angeles 1951. 

19 Žiūr. R. ŠiLBAJORIS, Religiniai įvaizdžiai Algimanto Mackaus poezijoje, žr. 
šiame tome 276, 281, 286 psl. 


7 TRUMPAS POEZIJOS ŽODIS 259 


ir mūsų žirgas — juodas, kaip naktis ... 
Per žvilgančius sniegynus klaidžiojo trobelės, 
tartum mišių varpeliai, sidabriniai ir balti ... N 


Šiaurė mano namai. Neringos smėlis 
užpustė žvejų sodybas: Tegul ilsis ramybėje 
aisčių Žvejai !*. 


Nebuvo pavasario : 
po žiemos atėjo 
žiema. 

Kaip pasakoje, 
kaip sapne. 

Keista : 

ledai kai užklojo 
dangų, veidą ir ežerą — 
nepastebėjau ; 
nebuvo vasaros, 
nei rudens: 

po žiemos atėjo 
žiema 1, 


Pirmajame tebeviešpatauja sapnų ir pasakų pasaulio nuotaika, 
sukuriamas plastiškas grožis. Eilutės pilnos dinamikos ir pakilimo: 
«skridome», «lengvi». Anafora, būtojo dažninio laiko formos, 
daugtaškiai įtaigauja begalę galimybių. Būdvardis « juodas » pakar- 
tojamas tik stipresniam kontrastui sukurti. Jis perviršijamas « žvil- 
gančių sniegynų ». Paskutinių dviejų eilučių mažybinės formos pri- 
duoda švelnumo, o užuomina apie mišias — tam tikros sakralinės 
potencijos. Čia egzistuoja tik sukurtas pasaulis, ir jo bendras vaizdas 
šviesus. Antrajame pavyzdyje žiema-šiaurė nebetarnauja gražių 
įvaizdžių kūrimui, o užmenama kaip esmė, sugestijonuojant jos galų- 
tinę reikšmę. Mirties ir amžinojo laiko sąvoka perduodama veiks- 
mažodžio stoka pirmajame sakinyje, baigtinė forma «užpustė », 
kuri įgalina prasmę iš smėlio perkelti ir į sniego pūgą, ir tradiciniu 
< tegul ilsis » (per amžių amžius), nurodant, jog tai ne bibliniai žvejai, 
o paprasti mirtingieji. Čia niekas nebejūda. Čia reikalingas nebe 
sapnas, 0 malda, malda už poeto prarastą galimybę džiaugtis auten- 
tišku gyvenimu, už jo krašto prislėgtus žmones, už patį kraštą — 
jo namus. Kondensacija didesnė, nebėra puošnių žodžių ; neužtin- 


u H. Nacys, «Mano žemės paveikslais žr. Žemė, Los Angeles 1951, 178 psl. 
12 H. NaGys, Broliai balti aitvarai, Chicaga 1969, 70 psl. 
8 H. Nacys, Prisijaukinsiu sakalą, Chicaga 1978, 24 psl. 

kame nei vieno būdvardžio. Vietoje linksmų Kalėdų nakties varpelių 
skamba reguiem. Tačiau dar nepuolama į neviltį. Eilutės, kurios 
seka, įneša tam tikro giedrumo. 

Trečiasis tekstas žengia dar toliau : «išverčia » pasakos ir sapno 
reikšmę. Tai nebe vaikam sekama pasaka ar meilus sapnas, bet 
košmaras, kuris taip pat transformuoja realybę, bet neigiama, prasme. 
Ir čia paneigiamas normalus laiko tekėjimas ; neigimas tampa beveik 
vienintele išraiškos galimybe: «nepastebėjau», «nebuvo». « Už- 
klojo», kuris galėtų būti teigiamas, susietas su «ledais», tad ir jis 
reiškia gyvenimo neigimą: ledai užkloja žmogų, gamtą, dangų 
(anksčiau sietą su lakia vaizduote ir svajone). Eilutės šiame eilė- 
raštyje dar trumpesnės, « žiema » pakartojama keturis kartus. Cir- 
kuliarinė struktūra uždaro visas duris, paneigia visas galimybes. 
Ši žiema nėra laukiama net šiaurės sūnaus. Ji slegia. 

Panašią raidą galima atsekti ir pas Nyką-Niliūną, sugretinant du 
jo tekstus : 


Kai vėjo neramaus šiurenamas vanduo virpėdavo, 

Ir upė šniokšdavo dangaus skliaute išlauždama ledus, 

Tuomet pavasaris — iš svetimų šalių atėjęs juodaplaukis išdidus — 
Nedrąsiai pastatydavo ant kranto basą pėdą — 

Ir žemė krūptelėdavo, lyg moteris ją gundančia ranka palietus ; 
Suošdavo aistringai susispaudę liepos, 

O jis ten ilgas valandas sėdėdavo, 

Pirštus panėręs sau į plaukus, drėgnus ir juodus **, 


Prie violetinio saulėleidžio altoriaus 
Suklaupę žiurkės meldžiasi šiurpioj tyloj. 
Bet nėra žmogaus. Nebuvo, 

Nebėra ir nebebus žmogaus **. 


Ir čia pirmajam tekste gausu konkrečių smulkmenų, ir čia jos 
perduodamos būtuoju dažniniu laiku. Net ir pats metų laikas sim- 
boliškai primena, kad visa ateitis dar prieš akis. Prisiminimai pie- 
šiami teigiamom varsom. Jie čia sudaro vienintelį poeto laiką. Ne- 
vengiama būdvardžių, prieveiksmių. Visas vaizdas liejasi plačiu 
mostu per aštuonias eilutes : jaučiasi gamtos gaivalingumas, bet ji 
nežlugdo žmogaus. Anaiptol, pats pavasaris įvedamas jaunuolio 
pavidale. Antrasis pavyzdys parodo kitokią liniją. Čia mus sutinka 
ne aušra ar pavasaris, o saulėleidis, ir jis ne auksinis, o violetinis : 


1 Nyka-NiLiūnaS, «Pavasario simfonijas, žr. Žemė, Los Angeles 1951, 123 psl. 
15 Nyka-Niliūnas, Vyno stebuklas, Chicaga 1974, 46 psl. 

skausmo ir atgailos spalva. Pirmosios dvi eilutės dar gana ilgos, 
tačiau jų aliteracija nieko džiuginančio nežada: dž — ž — dž — š. 
Antrasis būdvardis nuskamba itin stipriai savo kontekste, intensi- 
fikuojamas jį įvedančio įvaizdžio. Personifikacija čia nebetarnauja 
gaivalingai jėgai perduoti; bandant įsivaizduoti atsiklaupusią žiurkę 
iš tiesų ima šiurpas. Altoriaus paminėjimas nustoja sakralinio efekto : 
jis tarnauja tik gamtos apraiškai atvaizuoti, o iš kitos pusės supamas 
tik nemąstančių gyvūnų. Pats «šiurpios tylos » įvaizdis sustipri- 
namas staiga labai sutrumpinant sekančias eilutes ir sakinius, kur 
kartojamas tik negatyvus konstatavimas visuose galimuose laikuose. 
Pas Nagį paskutiniame pavyzdyje viską užvaldo žiema. Nykos 
pasaulis dar nykesnis : metų laikas nebesvarbus, nes nebėra kam jį 
pajausti. 

Net rašymas nebesugrąžina tėviškės, jauno likimo, svajonių, 
tikėjimo. Tiek vienas, tiek kitas poetas prieina beveik prie žodžio 
neigimo, jo atsisakymo. « Tūkstantis antrojoje naktyje » Nyka teigia, 
kad žestu galima daugiau išreikšti, negu žodžiu. Likimas stipresnis už 
jį; ženklai tampa nebereikalingais. Ir Nagys pripažįsta tylą (įdomu, 
kad ir pas jį, kaip pas Nyką, jos neigiamas aspektas siejamas su 
aliterarcija «Žž»). Ji figūruoja ne viename jo paskutinio rinkinio 
eilėraštyje. Kartais atrodo, kad jos grėsmė nėra galutinė : 


Nebijok tylumos. Žiūrėk 
kaip žemė žiemą žiemoja : 
tyli ir kantri. 


Leisk žodžiui nokti. 
Tylėk — 
ir lauk 46. 


Tada atrodo, lyg jis sakytų, kad poeto balsas gali pritilti, bet ne 
visai nutilti. Šiame eilėraštyje viltis nėra galutinai prarasta. Kaip 
matysime vėliau, paskutiniame šio rinkinio eilėraštyje tyla tampa 
numirėliška. 

Girnius kalbėjo apie šių poetų kūrybą kaip apie + žmogaus prasmės 
žemėje poeziją». Gretinant 1940-1950-4jų metų knygas su pasku- 
tinėmis, žiūrint į jų struktūrą, peršasi mintis, kad jie pamatė, jog 
tos prasmės gal ir nėra. Tą įtaigauja Nagio pasirinkti moto Pri- 
sijaukinsiuų sakalą, kurie byloja apie priėjimą prie abuojumo. Tai 
itin išryškėja, lyginant jo trijų knygų paskutinius eilėraščius. Saulės 
laikrodžius užsklendžia « Upės»: 


“* H. Nacys, Prisijaukinsiu sakalą, Chicaga 1974, 45 psl. 

Lygumų upės! Spindinčios saulėj, plačios ir tingios, 
srūvate jūs iš rytų horizonto bekraščių pelkynų 

per šimtamečius raistus, kur medžių kamienai galingi 
šlamantį dangų supa virš jūsų. Ten jūsų gimtinė. 

Ten jūs vingiuojat siaurais, sidabriniais voratinkliais, 
tarytum žemės gyslos : skaisčios ir nuostabiai mėlynos, 
per tankumynų puvėsius, šaknis ir per baltus akmenis, 
kol išsiliejat saulėtom strūklėm į žydinčius slėnius 17. 


Tos upės teka, juda, plačios, gaivalingos, viską į save sugerian- 
čios, bet ir gyvenimą turtinančios. Pirmojoje eilėraščio dalyje vy- 
rauja pakili nuotaika, pozityvūs įvaizdžiai. Nuo vidurio prasideda 
metamorfozė : užsimenama ir apie destruktyvias jėgas, didėja įtampa 
— «nerimas». Paskutinės eilutės byloja jau apie upių galutinę 
paskirtį : 


įr taip įsiliejat į ūžiančios jūros putotus verpetus, 
ir vilnyti imat bekraštėj platybėj — ir šniokšdamos miršta+ 18, 


Tai nuo klasiškų laikų vartojama metafora visam žmogaus gyvė- 
nimui. Čia ji perduodama taip, kad gyvenimo jėga viršija eventualią 
prapultį. 

Brolių baltų aitvarų paskutinė dalis pavadinta Eilėraščiai apie 
šiaurę. Tad ir čia iš gyvenamojo laiko ir vietos persikeliama į evo- 
kuotuosius, o paskutiniame jų — IX — ir į amžinybę. Jo pir- 
mąsias eilutes jau komentavome, pastebėdami neigiamas gaidas. 
Tąsa kalba apie gamtos ir paties krašto išlikimą, nors ir ne visai 
džiugiu balsu jį pristatant : 


Liko žuvėdros ir marių vandenys. 
Liko 

žemė, sūraus lietaus plaunama. 
Šiaurės pašvaistė šviečia į mano brolių 
ir mano 

veidą 

skaisčia, 

nemirtinga 

ugnim *, 


Pabaiga tebetvirtina viltį. Nors gale telieka ugnis, ji yra nemir- 
tinga, gal sietina su senųjų vaidilų kūrentais aukurais. Eilutė ir 


*? H. Nacvs, Saulės laikrodžiai, Chicaga 1952, 75 psl. 
18 Ten pat, 76 psl. 
19 H. Nacys, Broliai balti aitvarai, 70 psl. 

įvaizdžiai čia labai sutrumpėja. Ne kartą vienintelis paprastas žodis 
užima visą eilutę. Iš viso, šioje knygoje pasaulinės literatūros remi- 
niscencijos užleidžia vietą tautiniams pradams : « Liaudies poetai 
kalbėjo žemės, vandens ir velėnos kalba »29, Visoje eilėje eilėraščių 
panaudojamos liaudies dainų formos. Pasiliekama prie esminių 53- 
vokų, tarp jų — Mirties, kuri vis dažniau pasigirsta, išgaudama vis 
juodesnius tonus?! Šios knygos Svajonės pirmosios eilutės : 


Norėčiau prisijaukinti sakalą, 
pilką, išdidų paukštį, 
aitvaro brolį **, 


kaip leitmotyvas veda iki paskutinio Prisijaukinsiu sakalą puslapio, 
kur svajonė virsta Reguiem. Metamorfozės iš gyvenimo į mirtį vis 
dažnėja : « Atskrenda sakalėlis per žalią girelę» baigiamas « Nebe- 
žaliuosi, eglele, ne. Tiktai pačioj viršūnėlėj, kasnakt, vėlai sakalai 
linguos »2, Net ir liaudies dainų skoliniai « išverčiami » ir tuo pasie- 
kiama stipresnio efekto. Būdvardžiai vartojami vis rečiau ; jų paskirtis 
nebėra puošti ar aprašyti, o pagilinti prasmę. Taip, pavyzdžiui, 
pakartotinai pasirodo «sukrekėjęs». Gi paskutinį Prisijaukinsiu 
sakalą eilėraštį skaitant, darosi beveik šiurpu : 


Paskutinieji vėjai pakyla 
ir atsidūsta miškai. 
Kadugynuose atradau tave. 
Kvepia eglių sakais. 

Tavo plunksnas nudažė 
vakaras pelenų spalva. 
Bežadė, kurčia kalva 

į tuščią erdvę kyla... 


Ir tyliausia tyla nutyla, 
kai rankoje šaltą ir pilką 
sakalą savo laikai **. 


Pasak Skrupskelytės, sakalas pas Nagį simbolizavo kūrybinį 
polėkį, galingo paukščio skridimą, duodantį jam pranašiškos galios, 


20 Ten pat, 11 psl. 

21 Galime prisiminti, kad jo disertacija rašyta apie Georg Trakl poeziją, kur tų 
tonų labai gausu. 

22 H. Nacyvs, Prisijaukinsiu sakalą, 19 psl. 

*3 Ten pat, 20 psl. 

2i Ten pat, 66 psl. 

nežemiškos tiesos viziją 23. Viename iš ankstyvesnių rinkinių jau 
buvo pasigirdę, kad laikas «kietomis žirklėmis nukarpo paukščio 
sparnus ». Prisijaukinsiu sakalą «+ Reguiem », atradus sakalą kadugy- 
nuose negyvą, į trumpą, koncentruotą, aliteracijomis suintensyvintą 
eilutę sukaupiamas visas sielvartas, poeto-kūrėjo atsisakymas žodžio : 
«ir tyliausia tyla nutyla ». Tai apie neviltį bylojanti tyla, ne tokia, 
kaip mistikų, kurioje skamba Dievas. Po šios eilutės tam, kad poetas 
įstengtų toliau kurti, beveik reikalingas Prisikėlimo stebuklas. 

Labai akivaizdžiai panaši evoliucija pasimato, lyginant du Nykos- 
Niliūno eilėraščius ta pačia tema: Praradimo simfoniją ir Exil. 
Dėl pirmojo ilgumo čia patiekiame tik jo dalį: 


Varnų kranksėjime vėl skendi rudenio laukai prigesę, nykūs, 
Keistos tamsos, kuri taip širdį spaudžia, kupini. 

Pavirtę rudenio dalim, laukuose blaškosi sėjikai 

Ir sunkūs rudenio lašai, kaip akmenys, atsimuša many. 


Tenai, pačiam gale laukų, ant mano kraujo žemės, stovi didelė beržų 
šeima, 
Pasaulyje vienintelė man artima palikusi, 
Ant kalno, lyg būrys vienuolių, geltonais apsiaustais apsigaubusių 
nuo saulės ir lietaus. 
Sušalęs paukštis girdi, kad laukai yra bekraštis klyksmas, 
Kurį aš vėl šiandien, po daugel metų, pajutau. 


O buvo toks tamsus pavakarys vėjuotas. Šaltai geltoni medžiai virš 
galvos šakas išskleidę. 
Arba gilus vidudienis. Ugnis. Ir aš sulytas, purvinas šalia žemėtų 
akmenų... 
Bet žemė man tuomet sava aistra šio liūdesio pajust neleido — 
Ir man prisiminė dabar viena šaltai skaidri rudens diena, tartum 
taurė prikritusi 
Laukų, namų, dangaus ir sodų lapų geltonų. 


Kadais aš ten miegojau tuščiame lauke, su vėjais susijungęs, vienišas 
Dangaus bedugnėse ; sapne kalbėjo žemė : « Nieks tavęs man neatims!o» 
O grįžusį namo pradėjo šaukti sienos, 

Ir durys vesti iš namų naktin, 


Ten, kur tamsoj žiūrėjo alkani šviesos veidai ir metafizinėje nevilty 
paskendę akys, 

Kur miegančiais laukais sunykusių vaikų būrys su knygomis, lyg su 
žibintais, bėgo nužudyti sutemų. 


25 Jos bendras Nagio poezijos aptarimas yra įvade į Lietuvių poeziją, III, Chi- 
caga 1971. 


13* TRUMPAS POEZIJOS ŽODIS 265 


Bet jie, kelionėje herojiškai kovoję su tamsa, apako — 
Ir parvedė, ilgai jieškojęs, ištikimas brolis skurdas į namus. 


Tik aš pabėgau, tolimus laukus palikęs, 

Su lapkričiu ir jam po kojų gęstančia ugnim. 

Šiandien blaškausi, kaip netekęs rudenio laukų sėjikas, 
Nes nepabėgau iš savęs ir liūdesio, kurs gimė su manim 2. 


Nepažįstami augmenys. 
Gamtos katastrofoje gimusi žemė 
Mirusios dilgės šiurenime. 


Nuo varpo smūgių 
Sutrūkinėjo širdis 
Kaip lango stiklas. 


Datura fastuosa. 

Geranium Valley vienatvė. 
Usnis sugrubusiom rankom 
Drasko žemę ir verkia. 


Aš amžinai einu 
Dilgės šiurenimo ir builio 
Laidotuvių eisenoje. 


Nes mums teliko 
Pėdom ant kapo parašytas 
Tavo testamentas 7. 


Praradimo simfonija pilna detalių, spalvų, prisiminimų, estetinių 
efektų ieškančių lakių įvaizdžių, pusiau tikrovės — pusiau vizijos 
pasaulio, sapnų. Kuriama viena nuotaika, įtaigaujama, atkuriama 
tai, kas buvo brangu; nenorima to prarasti. Eilutė lyg prailgina 
turėjimo jausmą: pasiekiama 32 skiemenų. Dažnai vartojamas 
būtasis laikas — tebegyvenama ten. Eilėraštis yra dinamiškas, ne 
kartą jame pasirodo vėjas, kurį Šilbajoris mini, kaip vieną būdin- 
giausių Nykos poezijos elementų *š. 

Praradimo simfonijos T5 ilgaskiemenes eilutes pakeičia 16 trum- 
pučių, į trumpus posmelius padalintų Ezil eilučių, beveik be būd- 
vardžių. Kiekvienoje betgi užakcentuojamas praradimas. Jis karto- 


26 Nyka-NiLiūNAS, + Pavasario simfonija», žr. Žemė, 132 psl. 
2? NyKaA-NiLiūNaAS, Vyno stebuklas, 13 psl. 
2* R. ŠiLBaJORIS, Perjection oj Eaxile. Norman, Okla. 1970, 163-164 psl. 

jamas, lyg įkalamas skaitytojo mintin??: nepažįstami-katastrofoj- 
mirusios-smūgių-sutrūkęs-usnis-verkia-laidotuvių. eisenoj. Paskutinis 
posmas sukondensuoja ir patvirtina visa, kas išsakyta, nurodydamas 
priežastį ir beveik visai sunaikindamas realybę : testamentas neap- 
čiuopiamas, parašytas pėdom ant kapo. Jei norėtumėm šiam eilė- 
raščiui sudaryti priešingas scemantiškas grupes, ieškant pozityvių- 
negatyvių elementų, pamatytumėm, kad tai beveik neįmanoma : 
net ir pozityvūs ar neutralūs žodžiai perima šalia jų stovinčiųjų 
reikšmę, ir belieka neigimas. Tai nebe lakių įvaizdžių ar vizijų kūri- 
mas — tai preciziški durklo dūriai. Čia nebėra nieko nereikalingo, 
kiekvienas žodis turi savo funkciją. Eilėraščio fragmentiškumas 
perduoda nuovargį ir beveik abuojumą, negalėjimą pabėgti nuo 
likimo: «aš amžinai einu». Monotoniškumas pabrėžiamas « dilgės 
šiurenime » pakartojimų. Vartojamas tik esamasis laikas: praeitis 
jau per toli, į ateitį gal ir nebetikima. Jei Praradimo simfonijoje 
dar buvo bandoma, sekant Mallarmė, peindre mon la chose, mais 
Veffet gw'elle produit, čia nebepiešiamas efektas: duodama pajusti 
totalinė tuštuma. Vyno stebukle Nyka ne kartą užsimena apie laiko 
daromą žalą: «Ir juodas laiko sniegas krinta. Ant jos išdužusių 
akių 530. Kai kur prieinama beveik sarkazmo : « Lopšinėje » atvivkš- 
čiai išverčiama visa, kas tradiciniai su ja susieta : 


Miegok ir neklausyk! Lopšinėse 

Medėjos smaugia savo kūdikius, 

Mėnulis šviečia pavogta šviesa. 

Tavo tėvas — Agamemnonas — 

Bailys ir išdavikas. Snieguolės miego 
Nesudrumstė joks princas : ją suėdė 
Darbšti kandis, ir ilsis po dienos darbų 
Stiklo karste. Tai ją, ne karalaitę, 
Mes saugome su mirusiais nykštukais *!. 


Šiame rinkinyje esamojo laiko tikrovė blanki, o vizijos ne taip 
greit ją pakeičia. Gal dėl to dažnai grįžtama prie literatūrinių ir 
mitologinių užuominų : vienintelių, įrodžiusių sugebėjimą išlikti. 

Paskutinis Vyno stebuklo eilėraštis nėra toks beviltiškas, kaip 
Nagio ar jo paties Reguiem, bet ir jis labiau primena apokalipsę, 
negu naujos dienos užtekėjimą. Tai tartum kiek ilgesnė ir daugia- 


2 Skrupskelytė atkreipia dėmesį į šį rekursą. Pasak jos, permąstytu pakartojimu 

poetas pasiekia reljefinių efektų ir kaskart didesnio kalbos tyrumo. Aidai, 121 psl. 
39 Nyka-NiLrūnas, « Prarastas rojus», žr. Vyno stebuklas, Chicaga 1974, 18 psl. 
31 Ten pat, 19 psl. 

prasmiškesnė rinkinį pradėjusio Esil variacija. Jame pranašaujama 
aušra vargu bau lauktina : 


Melsvai raudonas saulės rutulys 
Staiga ištykšta tūkstančiais skeveldrų. 
Suklinka veidrodis, ir šv. Jonas 
Nubudęs bėga pro duris: gatve 

Iš mistiškų laukų pareina, faunų, 
Žemėpačių ir kaukų lydima, 


Su trypiančiomis bandomis, su paukščių 
Riksmais ir milijonais parazitų 
Jauna eschatologinė diena **, 


Apie Lietuvoje rašomos poezijos kitimą sunkiau kalbėti, neišgalint 
kruopščiai jį atsekti nuo knygos į knygą. Paskutiniu laiku pasiro- 
dančios rinktinės tą uždavinį kiek palengvina. Ir ten galima atrasti 
jau nuo pat pradžios į paprastesnę išraišką ar liaudies dainų formų 
pavartojimą linkusių poetų (Martinaitis, Širvys, dalinai Degutytė) ir 
visas petorikos priemones labai sumaniai ir gausiai vartojančiųjų 
grupę, kur ir literatūrinis — intertekstualinis aspektas yra svarbus 
(Vaičiūnaitė, Geda, Venclova). Daugelis iš pirmųjų skolinasi liaudies 
dainų simbolizmą. Jų eilėraščiuose neišsakymas gal būt remiasi 
labiau specifiniais motyvais. Įdomu pastebėti, kad net Geda, iki 
šiol žinomas savo plačiom, beveik bibliškom eilutėm, ilgom poemom 
paskutiniajame rinkinyje — Žydinti slyva snaigyno ežere (1981) — 
visą sekciją skiria trumpučiams eilėraštukams, kurių ne vienas ištisai 
susideda iš vienažodžių eilučių, primenančių Jono Meko Pavienius 
Žodžius av Gėlių kalbėjimą. Pas Gedą kartais gaunasi įspūdis, kad tai 
vos leisgyvis kalbėjimas. Perduodami tik fragmentai, akimirkos 
impresijos, dingusio pasaulio trupiniai. Juose įdomiai susilieja liaudies 
dainų motyvai, kartais išvirstantys vizijomis, ir džiaugsmas panašia 
į 1920-ųjų metų eksperimentavimo laisve. Išlieka polinkis į mitiško 
pasaulio tvėrimą, į archaiškas formas, istorines užuominas. Tarp 
trumpų posmelių vaizduotė priverčiama šuoliuoti. Net ir ten, kur 
atsisakoma veiksmažodžių, nedingsta dinamika. Šioje knygoje Geda 
išgauna įdomių efektų, sugretindamas labai nevienodas, beveik 
prieštaraujančias dalis. 


Janinos Degutytės poezija retai kada pereina ištisai tik į kalbė- 
jimą, tačiau puošmenų ji perdaug nemėgsta. Jai būdinga klausti 


32 Ten pat, 74 psl. 

klausimus, duoti tik užuominas, eilėraščio pagrindinės minties visai 
neišsakant. Į jos kuriamą pasaulį reikia reaguoti emocija, bet tai 
nebėra tik romantiškas savo «aš» skelbimas. Jau Ugnies lašuose 
randame eilėraščių, kurie, nors ir rašomi romantiškų pavyzdžių 
(gamta =aš), pasitenkina trumpa sugestija, kaip Šilagėlė : 


Šilagėlę atnešei iš miško ... 

Pilną taurę mėlyno spindėjimo, 
su rasa dugne. 

„.. Gal save tu man čia palikai ? 
Pilną šilo kvapo ir čiulbėjimo — 
Ir su ašara dugne ... 93 


Paralelistinė struktūra čia savaime sujungia gėlę ir «tu» ir 
padeda atrasti atitikmenis kiekvienam elementui. 

Degutytė jau pirmuosiuose rinkiniuose ieško esencijų, visuomet 
daug išgauna liaudies dainų įkvėptu pakartojimu. Ji moka — ir 
mėgsta — į kelis posmelius sukrauti visą žmogaus paskirtį, jo li- 
kimą. Būti taupesne negu Ariojuje, tur būt neįmanoma : 


Kokią naktį žemė atėjo į tavo širdį 
ir pasakei: « Tu — mano»? 
Dvi šiurkščios rankos — 
ir išvagota žemė kvėpuoja. 
Dvi dieviškos rankos — 
ir pilkas laukas pražysta sidabro rugiais. 
Dvi tėviškos rankos — 
ir suraikyta duona pakvimpa ant balto skobnio. 
Kokią naktį žemė atėjo į tavo širdį 
ir pasakė: « Tu — mano?y34 


Čia panaudojama ir paralelistinė forma (ne tik kaip forma, bet 
ir kaip tema : sugretinami duonos stebuklas ir Žmogaus gyvenimas), 
ir anafora, ir pakartojimas, įrėminant eilėraščio prasmę ir išgaunant 
stiprių efektų. Visa «drama » perduodama tik vieno žodžio pakei- 
timu: «pasakei» — «pasakė», bet tas pakeitimas reiškia perėjimą 
iš gyvenimo į mirtį. Daug pasiekiama ir tik rankas modifikuojančio 
būdvardžio keitimu, perkeliant jų funkciją kaskart į kitą plotmę. 
Degutytei būdinga, kad šioms esencijoms perduoti ji pasirenka 


3 J. DEGUTYTĖ, Ugnies lašuose, 1960, žr. rinkinį Trys valandos, Vilnius 1978, 
28 psl. 
3 J. DzcuTYTĖ, Pilnatis, 1966, žr. Tylos valanda, Vilnius 1978, 135 psl. 

žemdirbio figūrą : visa jos poezija neatskiriamai susijusi su Lietuvos 
kaimu ir gamta. 

Nemažiau efektingas yra eilėraštis Rūpintojėliai, suglaudinantis 
jau ne vieno žmogaus, 0 visos tautos likimą : 


Atsistojo laukuos 

Rūpintojėliai. 

Kažkas savo širdies 

Nepakėlė. 

Ir sudėjo visą skausmą 
Į medį. Į medį. 
Ilgesiai sumedėjo, 
Dievo neradę. 

O lydėjo į sukilimus 

Kryžiai mediniai. 

O lydėjo į sibirus 

Dievai mediniai. 

Lyg paukščiai sustingę — 

Kryžiai laukuos. 

Medinis dieve, 

O tave kas paguos ? 
Kruvinos sienos — 
Tavo vardu. 
Pelenų kalnė 
Su mumis ir tu. 

Kryžius ant lauko — 

Raudos ir žygio tąsa... 

Kryžių girios — 

Praeitis visa... ** 


Ir čia pasitenkinama labai nedaugeliu žodžių ir visai neieškoma 
vaizduotę užburiančių ar protą užintriguojančių metaforų. Efektas 
ir čia išgaunamas kartojimu ir dinamizacija : rūpintojėliai prista- 
tomi ne kaip nekintantis simbolis, o kaip Lietuvos varguolius užjau- 
čiantis it visur lydintis žmogumi tapęs Dievas. Jo pavertimas me- 
diniu reiškia jau antrąją transformaciją, o joje galima įžiūrėti ir sekan- 
čią : «ilgesiai sumedėjo » iš tiesų reiškia žmogaus ieškojimą Dievo, 
ne mMechanišką jo figūros skaptavimą iš medžio. 

Norint atsekti kitimą Degutytės poezijoje, galima būtų palyginti, 
kaip pas Nyką, du eilėraščius ta pačia tema: Karalių pasakos 
« Gimtoji kalba » (1964) ir Tarp saulės ir netekties « Mūsų motinų 
kalba » (1973). Jie abu betgi ilgoki, tad atsisakysim pilno teksto per- 


35 Ten pat, 137 psl. 

davimo. Pasitenkinkime tik pastebėdami, kad pirmojo posmai regu- 
liarūs, eilutės ilgos, pilnos konkrečių vaizdų, tikslių aliuzijų. Ten 
kalbama visų pirma apie lietuvių kalbą, atkuriant krašto istoriją, 
iš kurios ji gimus, ir suminint visas « lietuviškumo » esencijas, kurias 
ji sutelkia savyje. Šį eilėraštį skaitant, galima matyti Lietuvą. 
Antrajame kalba eina jau ne apie pačią kalbą, o apie jos reikšmę 
poetei. Eilutės nelygios, trumpesnės, dingsta padalinimas į vienodus 
posmus. Aptarus kalbos poveikį jai pačiai, išvardinami tik patys 
pagrindiniai jaunatvės prisiminimų elementai be būdvardžių, be 
spalvų, neieškant muzikalumo : prie jų artinamasi, kaip prie maldos 
žodžių, kurių reikšmė svarbesnė už išorę. Paskutinis eilėraščio frag- 
mentas visiškai sutrumpina eilutę ir išsakymą, nes juo išreiškiama, 
kad kalba — tai ji pati: 


Ir mėlynu varpu skamba erdvė, 
kai žiūriu į tave 
kaip į veidrodį, 
kuriame 
„ atrandu 
Bavo pradžią *. 


Paskutiniame rinkinyje gausu trumpų eilėraštukų, kurie neban- 
domi « aprengti ». Ten atitinkamai išreiškiama ir Degutytės poetika : 


eilėrašti mažas, 

bejėgi, beginkli, 

būk šūvis, 

būk pabučiavimas, 
sauja rūko, 

žolės nupjautos kvapas 
tylų 

vasaros 

vakarą *7. 


Visų įtikinamiausias paprasto ir trumpo žodžio atstovas, juo 
pasiekiantis tikrų aukštumų, šiandien Lietuvoje rašančiųjų tarpe 
tur būt yra Marcelijaus Martinaitis. Jo eilėraščiai nuo pirmųjų rin- 
kinių atsisako bet kokios retorikos, nėra išdailinti, betarpiškai kalba 
į skaitytoją. Jis daug yra išmokęs iš liaudies dainų, pasiekdamas net 
grynesnių esencijų ir beveik absoliutaus taupumo. Taip, pavyz- 
džiui, cia duodamame pavyzdyje iš jo Debesų liepių paralelistiniu 
vystymu ir tų pačių žodžių kartojimu jam pavyksta perduoti visą 
moters likimą, beveik nenaudojant net aliuzijų : 


“* J. DEcuTrxTĖ, Tarp saulės ir netekties, Vilnius, 1980, 14 psl. 
37 Ten pat, 16 psl. 

Tris dainas mokėjo motina : 


Pirmoji buvo — apie sūnų. 

Antroji buvo — apie sūnų. 

Trečioji buvo — apie sūnų. 

Pirmoj dainoj — sūnus išėjo. 
Antroj dainoj — sūnaus vis laukė. 
O iš trečios — jai įkapes pasiuvo **. 


Martinaitis niekad neįveda patoso : pas jį net simbolizmas savo- 
tiškas, kartais patiekiamas su humoru ar vaikiškų žaidimų forma. 
Gilesnė užuomina pasiekia skaitytoją tik baigus skaityti visą eilė- 
raštį, kartais per ištisai dviprasmes meditacijas, kurios veikia, lyg 
sintezė. Beveik kiekviename eilėraštyje pasigirsta magiška, iki galo 
neišdainuota gaida. Sumaniai jis naudoja anaforą : kartodamas ją 
per kelis posmus lyg įvadą, bet neduodamas nei tąsos, nei pabaigos. 
Todėl jo eilėraščiai dažniausiai lieka atviri. Įdomios ir efektingos jo 
struktūros, sekant liaudies dainų klausimus, į kuriuos nėra atsakymo. 
Labai daug jis pasiekia eilėraščių sugrupavimu rinkinyje, iškeldamas 
kiekvieno potencialą, bet kartu ir stiprindamas bendrą nuotaiką. 
Kartais nutylėjimas būna svaresnis už tą, kas pasakoma, ir aliuzijos 
suprantamos ne kiekvienam: skaitytojas turi daug žinoti, kad 
pajustų pilną jų krūvį, kuris susideda iš realybės, prisiminimų, 
vizijų ir veda į transcendenciją, kaip sekančiame eilėraštyje, Akių 
tamsoj, širdies šviesoj : 


Mano metai eina per žmones, 
pro bažnytkaimius, 

su elementoriumi 

karo sniegu 

klupdami — 

vaikystės šventumo. 


Vargšai vargšai — jie eina 
su tylėjimo gėlėmis 

pro išbadėjusius, 

apsnigtus 

žuvusių veidus, 

atskirtus nuo saulės. 


Kojų baltų šviesoje 

jie gelžkeliais eina 

į bėgių nutolstantį dangų 
gyvybės gyvenimui. 


38 Marcelijus MARTINAITIS, Vainikas, Vilnius 1981, 13 psl. 

Maži mano metai — 

jų vėlės 

eina duonos gyvybei, 

iš kaulų ir mojaus gėlių 
jie žaidžia 

vaikystę **. 


Paskutiniame rinkinyje, Tie patys žodžiai (1980), eilėraščiai dar 
sutrumpėja, dviprasmiškumas sustiprėja. Jame telpa ir šio rašinio 
pradžioje cituotas Pragmenias apie poezijos užduotį *9. Tuo Marti- 
naitis priartėja prie tokių poetų, kaip Mallarmė ar J. R. Jimėnez, 
nors visiškai skirtingų eilėraščio apipavidalinime, tvirtinusių, kad 
ideali poezija turėtų būti tapati skambančiai tylai. 


Baigiant norisi patiekti dar vieną kontrastą, šį kartą tarp dviejų 
poetų. Judita Vaičiūnaitė pažįstama savo grakščiomis metaforomis, 
sudėtingais simboliais, turtingu žodžiu. Šių metų Poezijos pavasaryje 
pasirodę jos ciklo Kęstutaičiai fragmentai taip pat lyg nurodo į 
žodžio ir formos trumpėjimą ir paprastėjimą. Dingsta spalvingi 
būdvardžiai, eilėraštis liejasi nelygiom eilutėm, kurių nedaugelin 
sukaupiamas labai pilnas turinys : 


Verk, Julijona, — 

Trakuos jis miršta, nukritęs nuo žirgo, 
ašarok, senas Jogaila, 

ūkanom niaukis, lietuviška žeme, 
sprinkit rauda, karaimai, totoriai, 
inkšk, juokdary, susirietęs į kuprą, 
staukit, skalikai, — 

išmuša gedulo varpas, 

klaupiasi Krokuvoj pasiuntiniai, 
spindi vogta karūna, 

Vytauto akys 

žiūri iš Trakų nublukusios freskos, — 
ten spinduliavimo centras, 

prarastas kapas po katedra, 

kūnas po karo vėliavom, 

Žalgirio kraujas, 

sakalo klyksmas, 

žalvario, molio ir sniego karalių 
titnago kirviai, 


3 Ten pat, 89 psl. 
*0 Įdomu pastebėti, kad jo poeziją skaitant vertime svetimtaučiams, ji dažniau 
patraukia dėmesį, negu kitų mūsų poetų. 

laužo liepsna, mums užgrūdinus širdis 
amžiams *!, 


Akyliau į šį eilėraštį pažiūrėję, pamatysime, kad čia poetė panau- 
doja visus retorikos rekursus, idant išgavus Kuo stipresnį įspūdį. 
Istorinės aliuzijos eina ištisai ; liepiamoji nuosaka labai dažnuose 
veiksmažodžiuose sukuria didelę įtampą, kuri padidinama tobulom 
aliteracijom ir vystoma iki eilėraščio vidurio, kur po kelių esamojo 
laiko formų staiga eliminuojama bet kokia dinamiška forma. Neti- 
kėtas užbaigimas, kur staiga atsiranda ir « mums », kulminacinių 
efektu iškelia pagrindinę minti: lietuvio atsparumą, užakcentuojant 
ją vienu paprastu, bet beveik testamentiniu žodžiu : « amžiams ». 

Išnykimo grėsmė gana dažnai užmenama paskutinųjų metų 
bėgyje Lietuvoje rašomoje poezijoje. Kiekvienas poetas ją perduoda 
savaip. Pas Vaičiūnaitę matėme istorišką, puikiai apvaldytą alegoriją, 
kurios balsas tiesiog purto skaitytoją, neleisdamas jam likti apatišku. 
Martinaitis reaguoja jam įprastu būdu : vos-ne-vos užsimindamas, 
apie ką kalba. Jo eilėraščio efektingumas didele dalimi priklauso 
nuo skaitytojo jautrumo : 


Ligi pavasario 

suguldžiau sėklas, 
užmigžiau žiedus 

ir užspaudžiau daigų akis. 


Sėdžiu dabar ir galvoju : 
kad tik užtektų žmonių 
valgyti duonai, 

kad tik užtektų žmonių 
pavasarį, 

kai atsibus sėklos. 


Dieve duok, 

kad atsimerkę žiedai 
vėl mus matytų visus, 
gražiai skubančius, 

kad mūsų užtektų 
kiekvienam 

sugrįžusiam paukščiui **. 


PRoF. DR. BIRURĖ CIPLIJAUSKAITĖ 


41 Judita VaičiūNAITĖ, Vytautas iš ciklo Keęsiutaičiai, žr. Poezijos pavasaris, 
1982, Vilnius 164 psl. 
42 M. MARTINAITIS, Tie patys žodžiai, Vilnius 1981, 226 psl. 


BREVE PALABRA POĖTICA 


Paor. DR. BIRUTĖ CIPLIJAUSKAITĖ 
Riassunto 


En esta ponencia 86 examina un fenėmeno počtico general: la con- 
densaciėn y polivalencia conseguidas con rechazar recursos retėricos. En 
muchos poetas 12 evolucion hacia esta tėcnica se identifica con su madurez 
y con el escepticiamo creciente, como en Eugenio Montale y Vicente 
Aleixandre. Entre los poetas lituanos del grupo Tierra, gue empiezan a 
escribir durante la segunda guerra mundial y continūan en el exilio, este 
desarrollo es partieularmente notable. Su formacion tiene como fondo la 
pėrdida de su pais, cambio de profesiėn iorzado en la tierra dcl exilio, 
y una lenta desaparicion de las ilusiones y esperanzas. Los primeros libros 
de ellos se basan en la evocacion de lo perdido, idealizandolo y presen- 
tandolo a travės de gran rigueza de im4g nes. En los ūltimos se ha eli- 
minado toda retėrica - y esto refleja casi la pėrdida de la esperanza. 
Han adoptado el tono hablado, y cada palabra hierre como un pužal 
en su condensacion. Una inclinaciėn semejante se puede observar tambiėn 
en una serie de poetas gue eseriben en Lituania. La palabra desnuda 
adguiere tremendo poder sugestivo. A travės de ella, incluso alli parece 
insinuarse una amenaza de extinciėn. 


RELIGINIAI ĮVAIZDŽIAI ALGIMANTO MACKAUS POEZIJOJ 


Tik pavarčius Mackaus knygas galima pamanyti, kad tai pats 
religingiausias mūsų išeivijos poetas, kurio eilėse dažniau sutiksime 
Mariją, angelus ir patį Viešpatį Dievą, negu net pas Bernardą Braz- 
džionį, ar Leonardą Andriekų. Arčiau pasižiūrėjus, darosi aišku, kad į 
«<religingųjų» eiles, kaip mes taip pagal tradiciją suprantame, Mackus 
tikrai netiks, o kiek giliau įsiskaičius net ateina mintis — ar nebus 
jis, ko gero, mūsų poezijos didžiausias netikintysis?1!1 Kiekvienu 
atveju, nelieka abejonės, kad Dievas, įvairiose Jo sampratose, Mackui 
be galo skauda ir be galo rūpi. Tačiau religinė tematika neegzistuoja 
pas Mackų pati per save ir vien dėl savęs pačios. Mackus nėra nei 
teologinis, nei galbūt net sakralinis poetas. Greičiau religijos tematika 
jam tarnauja kaip pasirinktoji įvaizdžių sistema, nešanti jam pačių 
giliausių ir svarbiausių egzistencinių klausimų krūvį, iš kurių galbūt 
neatlaidžiausias yra klausimas, kaip Mackus kartą sakė : « ar Dievas, 
toji iš mirties neišvengiamumo kilusi didžioji kūrybos tema, tikrai 
yra Dievas? »1 Iš tiesų, galima sakyti, kad Mackui Dievas, būtent, 
skauda, kaip tvemtiniui arba nelaimingajam skauda širdis. 

Poetinis Mackaus santykis — kiti sako, konfliktas — su religija 
ypač išryškėjo po jo vėlesnių knygų pasirodymo, bet ir pati pirmoji, 
pavadinta Elegijos (1950) jau turi savyje jo pradmenų. Iš dalies 
tai dar gana konvencionali, beveik « brazdžioniška » religinės tema- 
tikos poezija, išreiškianti visus įprastus tikinčiojo tremtinio jausmus : 


O kas atves klajūnus prie Nevėžio kranto, 
benamius, kas į apsnigtąją Lietuvą grąžins? — 
Tik Tu, Didysis žemės ir dangaus Valdove, 
kurs krintančioje snaigėje esi 2. 


Kitais atvejais, tačiau, jau ir šiame rinkinyje pastebime tam 
tikras priimtų išraiškos normų deformacijas, išsakant santykius tarp 


1 A.J. Greimas viena proga Mackų tiesiog ir apsprendė kaipo « absoliutų 
netikėlį » A. J. GREIMaAS, Algimantas Mackus arba namų ieškotojas, žr. Metmenys, 
1963, 7 nr., 114 psl. 

2 Algimantas Mackus, Elegijos. Chicaga 1950, 13 psl. 

lietuvio-tremtinio-poeto, iš vienos pusės, ic Dievo iš kitos. Tos 
deformacijos turi du aspektus: vaizdinį ir idėjinį. 

Kai kuriuose įvaizdžiuose matyti noras pakeisti religinės kate- 
gorijos terminus terminais iš grynai laicistinių pergyvenimų plotmės, 
tačiau perkeliant į šiuosius tų pakeistųjų žodžių religinę semantiką.. 
Viename, Mykolaitį-Putiną primenančiame posmelyje skaitome : 


Rūpestėli mažas, Rūpestėli menkas, 
prie Tavęs suklupti pakeleiviai renkas (ten pat, 15 psl.) 


Jausminė sąvoka, rūpestis, čia, taip sakant, sudaiktėja, tapdama 
egzistencinės būklės emblema su religinėmis implikacijomis, pavel- 
dėtomis tiesiog iš Rūpintojėlio simbolio, kuris mūsų kalboje turi 
aiškią religinę prasmę. Panašiai sudaiktėja, įgyja savo simbolinę 
erdvę ir laiką ir dvasinės, ar abstrakčios kategorijos. Eilėraštyje 
Skausmas (30 psl.) po įvaizdžio «išroviau skausmą su šaknim o, 
Mackus tęsia : 


Šiandien jis auga užmirštos vaikystės soduos 
ir siekia Viešpatį šakom. 


Skausmas išaugęs medžių atminimų pasaulio erdvėje ir palietęs 
joje prisimintą Viešpatį čia sudaro pradinį tašką labai gausių vėly- 
vesnių įvaizdžių rinkinyje Jo yra žemė (1959) ir pasiekia ypač 
aštrios ir lakoniškos išraiškos knygoje Neornamentuotos kalbos gene- 
vacija ir augintiniai (1963), jau pačioje jos atsklandoje : 


— Ką nešu stikliniame karste ? 
— Šurinkau visus daiktus, turėtus anuomet. 
Šaknis įleido mirę daiktai manin 3. 


Mirę daiktai — tai tas pats Elegijų šakotas skausmas, atsišau- 
kiantis net ir į liaudies dainų šakotą, lapotą vargelį, bet jau su tuo 
dideliu skirtumu, kad Aisklandos (ten pat) eilėraštis tiesiai ir besąly- 
giniai pasirenka ne prisiminimų erdvės namus, o vienatvę : 


— Kai žmogus nebeturi ko laidoti, jis tampa vienas. 
— būk. 
Čia matome deformuotą jau ne tik įvaizdį, bet ir idėją — pe- 
reiname iš vilties į neviltį. Idėjinėje plotmėje Elegijos taip pat turi 


3 Algimantas Mackus, Neornamentuotos kalbos generacija ir augintiniai, Chi- 
caga 1962, 7 psl. 


3+* RELIGINIAI ĮVAIZDŽIAI ALGIMANTO MACKAUS POEZIJOJ 277 


savo minimalinius pradmenis, tačiau nešančius būsimo išsivystymo 
gemalą. Eilėraštis Mūsų žingsniai (16 psl.) aprašo tremtį gana 
įprastu būdu: 


Nuo Kauno iki Sibiro ir Kazakstano 
benamių vieniši kapai rymos. 


bet gale jau iškelia savitą, naują mintį : 


Tu išvedei į tolimą kelionę — 
neklausėme : « Kodėl?» ir nei « Už ką?» 
Su kruvina širdim prisiėmėm karionę, 
kad būtų su Tavim, o Viešpatie, taika ! 


Taikos, kapų ir nesuprantamos Viešpaties valios sąvokų sugre- 
tinimas, nebeieškant teisybės, o tik nusilenkiant Dievo rykštei, 
įgyja jau visai kitą, nykiai skausmingą ir tamsią išraišką, kurioje 
slypi ir užuomina į Kristaus kančią, knygoje Chapel B, dedikuotoje 
žuvusiam Antanui Škėmai (1965): 


Rytoj mes tave išlydėsim 

į taikią numirusių tautą : 
mes šnekame mirčiai skirtąja, 
bizūnais kapota kalba“ 


Sopulingos ir šiurkščios tremties vienatvės tema sukaupta ties 
Škėmos mirtimi, bet plačiai vystoma rinkiniuose Jo yra žemė ir 
Generacija turi savo užuomazgą taip pat Elegijose, kur ji surišta su 
religiniais motyvais. Eilėraštis Vardas Trijuose Kryžiuose (20 psl.) 
pirmą kartą išreiškia mintį, kad tikėjimas ir Dievas, kaip jie norma- 
liai būna išreiškiami religinėse emblemose, atsiskiria ir nutolsta nuo 
tremtinio Žmogaus : 


Ar dar atsimenat mane, Trys Kryžiai, 
kai Jūs ramybę, žaisdamas drumsčiau ? 
Nerūstaukit : tada mes buvome karžygiai, 
šiandien — kovojame kiekvienas sau, 
šiandieną savo vardą dulkėse rašau. 


Mintis apie dulkes įgyja ir savitą ironišką jėgą šiandien, kada ir 


patys tie Trys Kryžiai, bolševikų išsprogdinti, taip pat yra dulkės, 
kaip ir poetas Mackus. 


* Algimantas Mackus, Chapel B, Chicaga 1965, 43 psl. 

Iš šito taško išsivysto supratimas, kad egzilė reiškia ne vien tai, 
kad. žmogus prarado savo žemę, bet ir tai, kad Dievas ir žmogus 
nueina savais keliais, nebesusitikdami. Eilėraštyje Netikėjimas (17 
psl.) iš Jo yra žemė sakoma : 


Nebeieškokime — 

mes nieko nesurasime, 
kol patys sau nebūsime 
ir žemės ir pavasariai. 


Kitame to paties rinkinio eilėraštyje, Dedikacijos mirčiai ir meilei 
(82 psl.), Mackus jau pakeičia gyvą Evangelijos žodį mirtimi, ir tuo 
užtvirtina savo visišką, net ir metafizinę, vienatvę. Kreipdamasis į 
«didįjį evangelistą mirtį», jis sako : 


mylėk mane, evangeliste senas 
nes jau išmokau atsisveikinti, 
nes jau išmokau įtikėti, 


kad. vienišumas — amžinasis tėvas, 
kad džiaugsmo ir ramybės valanda 
tėra tikėjimas į didįjį evangelistą. 


Generacijos knygoje (16 psl.) tremties, o taip pat ir viso šian- 
dieninio pasaulio vienatvė įgyja hermetišką, savyje užsidarymo, į 
savę įsisiurbimo pobūdį, ir mirtinoji jos tuštuma užsipildo karčiai 
skausmingais įvaizdžiais : 


Maitinuosi savimi : 
sanariams — kondoras, 
sanariams esu hiena. 


Skausmą dedikuodamas sau, 
sapnuoju homoseksuališkus angelus, 
lesbijaniškas teresėles. 


Šventvagystės bijodami, mes gal nedrįstame perprasti Mackaus 
minties, kad hermetinėje tremtinio vienatvėje ir pats dangus yra 
bergždžias, ir bergždžia, kaip homoseksualo lytis, yra ir šventoji 
meilė dangui. Ir nesakykime, kad jis per toli nuėjo nuo misų tautos 
ir mūsų tikėjimo taip žiauriai atsiplėšdamas, nes labai gali būti, 
kad čia poetas kalba ne tik, ar ne tiek, apie save, kiek apie mus 

pačius, Mackaus požiūriu, dar neišmokusius tame, ką įpratome vadinti 
tikėjimu, atpažinti hermetiško savyje užsidarymo, iliuzijos, perversijos 
ir melo. Iš Mackaus poezijos visumos palengva aiškėja, kad tai, kuo 
mes ji kaltiname, iš tiesų yra jo paties mums mestas didelis ir tra- 
giškas kaltinamasis aktas. Ir nebūtinai specialiai mums, bet ir visam 
save krikščionišku vadinančiam pasauliui. 

Mums, tačiau, šiuo momentu svarbu ne šis moralinis iššūkis, 
kaipo toks, o Mackaus poetika — jo įvaizdžių sistemos apibūdinimas. 
Angelai, šventieji, ir visa religinių vertybių sistema sudaro dalį 
mūsų tautinės sąmonės tikrovės, moralinį-metafizinį jos aspektą, 
kurį savo kūryboje modeliuodamas Mackus, kaip ir kiekvienas meni- 
ninkas, deformuoja pagal savo vidinį poetinės tiesos pajutimą.. 

O toji poetinė tiesa Mackui yra visų pirma ir galutinai egzilio 
tiesa — praradę tėvynę, mes prarandame ir visą religinių simbolių, 
apeigų, papročių pasaulį, visą mitologiją, kuri namuose mus pri- 
glaudė ir laimino, bet kuri čia išsidraiko svetimos žemės ūkanose, 
nebent jeigu tyčia liksime kietai savyje užsidarę. Mackui gi visų 
svarbiausia yra išsilaisvinimas ir tiesa, kurie abu tremties situacijoje 
įsikūnija kaip susvetimėjimo pajutimas. Sunkiai ir su didele įtampa 
Mackus ieško savo poezijoje įvaizdžių, kurie perduotų tą alienacijos 
jausmą — nei kalbos, nei prasmės ryšių nebebuvimą su prarastu 
pasauliu. Eilėraštis Mano gyslos tau yra stangrios (49-50 psl.) iš. 
rinkinio Jo yra žemė, prasideda žodžiais : 


Maldų knygos rūdyja. 
Kiekvienas puslapis sunkus, kaip įkaitintas metalas. 
Jeigu jų daugiau neatversiu, kaip kalbėsime ? 


Matome, kad pati kalba atmeta mums įprastą ir suprantamą 
žodžių santykių logiką. Žodis «rūdyja » netinka popieriui, ir « įkai- 
tintas metalas » nebūna dėl to sunkus. Prasmės ieškoti telieka tik 
mintyje, kad malda, geležinis dvasios šarvas, tremtyje nyksta, ir kad 
sunku ir skausminga dabar paliesti kadaise buvusį lengvą vėsios 
Dievo malonės lapą. Toliau Mackus sistemingai nutraukia visus tra- 
dicinius žmogų, žemę ir tikėjimą jungiančius ryšius : 


Mūsų nesujungs aštri dievnamių gotika 
ir sodrios baroko linijos ; 

nei kraujas, 

nes gyslos yra stangriai uždaros ; 

nei šaknys, 

nes jomis alsuoja žemė. 

Eilėraštis baigiasi posmeliu : 


Aš jį tikrai buvau sutikęs. Vieną vidurnaktį 
Jis akimirkai pakėlė saulę nuo žemės. 
Aš žinau: Jis buvo Dievas. 


Mane baigė pavergti žemė: 
aš nebežinau, ar jis yra Dievas. 


Šventoji ostija, kadaise nušvietusi dvasios sutemas, tartum ste- 
buklu sulaikanti į nebūtį grimstančią saulę, tremtyje Mackui jos jau 
nebepakelia. Šiuo momentu vertėtų prisiminti kadaise Mackaus 
sakytus žodžius, savo knygą pristatant : 


Aš turiu teisę tikėti ir abejoti. Abejonė man yra pagrindinė 
laisvės principe išnokusi, kūrybinė sąlyga. (...) Ir taip lieku ištikimas tai 
abejonei, kuri gauna pavidalą, arba tai, kurią atpažįstu pavidale. Aš 
lenkiuosi formos meisteriams, lenkiuosi formai, duodančiai turinį. Aš esu 
įsitikinęs, kad religingi žmonės dažniau garbina Dievą už suteiktą pavi- 
dalą, — už tai, jog Dievas nepasitenkino siela. (...) Ar iš tikrųjų patekės 
saulė, kai manęs nebus ? (...) Pasilieku teisę išdidžiai abejonei. Ir šiai teisei 
manifestuoti pasilieku teisę šokiruoti, nes toji teisė yra tūlo teisė gintis 5. 


Forma, suteikusi tikėjimui turinį, namuose buvo visa paveldėta 
bažnyčių ir apeigų simbolika. Forma, suteikianti abejonei turinį, 
yra sunkus ir skaudžiai deginantis maldaknygės lapas. 

Abejonė, ir net netikėjimas, kaip abejonės forma, gali iš tiesų 
nuvesti į naują tikėjimo būdą: nusisukant nuo Dievo, kuriuo per- 
pildytas dangus, ir atsigręžiant į sausą, dygų, trokštantį ir skaudantį 
Kalvarijos, tremties Dievą, kuris išsipildo žemėje. Eilėraštis Sausros 
alegorija, iš Jo yra žemė (15-16 psl.), šitokį naują Dievo vaizdą 
išvysto tartum nebetikėjimo tezę, kurią, kaip skaudų sopulį, neša 
išdžiūvusi žemė, pati per tai įzydama mistišką savybę, tartum Dantės 
pragaro sausi ir uolėti gamtovaizdžiai : 


Šią vasarą nelijo : 
sausi miškai 
supleišėję dirvonai 
nemato debesio. 
Miškų šešėly 
rudeniškai šlama 
ištroškusi žolė. 


* Algimantas Mackus, Laisvės siekimas ir žemės trupiniai. Fragmentai iš ran- 
kraštinio palikimo, žr. Metmenys, 1965, 9 nr. 10-11 psl. 


7 RELIGINIAI ĮVAIZDŽIAI ALGIMANTO MACKAUS POEZIJOJ 281 


Ant augaloto medžio 
džiūstanti šaka, 
norėdama paliesti 
siauras upokšnio lūpas, 
giliai suaimanuoja. 


Kodėl šią vasarą 

nebeatsinešė skaros Veronika ? 

nejau nebuvo kam numirt šią vasarą, 
nejau vinim per sausas buvo medis ? 


Šią vasarą 

karūnos nesapnavęs 
aštrus erškėtis 
aiktelia iš skausmo. 
Šią vasarą 

jo niekas nenuskynė, 
nepapuošė galvos. 


Minėjom Dantę. Prisiminkime, kaip septintame pragaro rate 
stovėjo sausi medžiai, nusižudėlių sielos, kurie kraujavo jų šakas 
palaužus. Mackus šį įvaizdžio principą atsuka atvirkščiai, pripildy- 
damas erškėčius Kristaus agonijos skausmo ir tuomi savaip išryš- 
kindamas mintį, ką tai reiškia kentėti už žmonijos nuodėmes, ir 
įtaigodamas tam tikrą užslėptą, bet giliai bauginantį Kristaus aukos 
sąryšį su savižudybe. 

Šis eilėraštis įdomus dar ir tuo, kad sudaro savitą pradinį tašką 
sausiems, mirtimi persunktiems peizažams Generacijos knygoje, ir 
galų gale Chapdl B. (23 psl.) Škėmos mirčiai dedikuotam katastro- 
fiškam žemynui : 


Žemyno balsas, tapęs kūnu ir lytim, 
prieš aktą paryčiui isteriškai suspiegia : 
varinėj plokštėje — intaglio — 

įnirtęs Dievas ritualo vidury 

atšaukia masei numestą išganymą. 
Apvalų, kaip vanduo ir sūrų, kaip druska 
mirties sezoną grąžinu į Dievą. 


Neornamentuotos kalbos generacija ir augintiniai gravituoja į 
religinę tematiką, greičiau, į jos simbolius ir emblemas, užpildydama 
jais kiekvieną besivystančios kūrybinės minties aspektą. Daug kas 
yra perimta ir plėtojama toliau iš Jo yra žemė, bet yra ir naujų 
elementų, surištų ne tiek su religiniais klausimais savyje, kiek su tuo, 
ką Mackus vadino « forma, duodančia turinį » — su apeigų kanonais, 

maldos žanrais ir religinių simbolių sistemomis. Tremtyje, pagal 
Mackų, tos formos sustingsta ir praranda turinį, ir joms reikia 
grąžinti, jei ne naują gyvybę, tai bent relevanciją tikram žmogiškam 
pergyvenimui. Mackus apsisprendžia tai atlikti jas paneigiant, pakei- 
čiant atvirkštiniais vaizdais. Štai, pavyzdžiui, litanija, kuri remiasi 
dievybės arba šventojo atributų išvystymu intensyviai besikarto- 
jančio maldos kreipinio rėmuose, pas Mackų pakeičia šį kreipinį 
(sakykime, « melskis už mus» arba «pasigailėk mūsų») pergyve- 
namos dvasinės būklės beatodairišku konstatavimu (10 psl): 


amžinas gedulas 
įsivaizduotas nemirtingumas 
prieš kaupiantis sniegui 
Amžinas gedulas 

prieš viską, kas su pradžia 
Amžinas gedulas 

prieš viską kas be pradžios 
Amžinas gedulas 

prieš amžiną Dievą. 


Jei litanijos kreipiniai sukaupia maldą ir viltį, Mackaus litanija 
išreiškia « nebesikreipimo » ir « nebeprašymo » amžinybę, nusisukimą 
nuo vilties, kontakto nutraukimą su visa religine tradicija. Reli- 
ginio gyvenimo vaizdinis pasaulis dažniausiai susidaro jau vaikystėje, 
ir esame įpratę šiuos ankstyvuosius prisiminimus rišti su namų 
šiluma, jaukia ir pakilia šventės nuotaika, kada buvome apsaugoti 
šviesaus ir suprantamo Dievo pasaulio prieglobstyje. Tas pasaulis, 
dabar tik savyje nešiojamas, trukdo suvokti visą mus ištikusios trem- 
ties realybę, o be pilno jos suvokimo Mackus nemokėjo būti poetu. 
Užtat jis atlieka kūrybos aktą taip, kad jis tuo pačiu būna ir to 
vaikystės pasaulio sugriovimas (13 psl): 


Sopulio valandą būk gailestinga, 
ledu ir akmeniu, vaikyste, 
sninga ir sninga. 


Atsiklaupsiu sniego litanijoj 
motinos lūpom išpažintą 
nusimazgoti vaikystę 
Nepailstantis meilės kalbėtojau!, 
kryžium puola karta 

ant žemės pažadėtos. 


Kartą sunaikinsi, besąlyginis Viešpatie, 
atsiminimų įsišaknijusio miesto. 

Amžinai sopulingoji 
ledu ir akmeniu 
sninga, sninga ir sninga. 


Toje tremties užsnigtoje vaikystėje, religinio pergyvenimo šilta 
šviesa dažnai susilieja su gimto sodžiaus liaudies dainų ir kalbos 
lyriška gaida. Mackus giliai ir tragiškai jaučia, kad ir šis pasaulis 
turi būti įtrauktas į nykų tremtinio žodžio susvetimėjimą, nes ir 
jis, kaip ir religinių simbolių skliautas, mus izoliuoja ir verčia maitintis 
savo pačių krauju. Užtat pilkoji liaudies dainų bitelė pati save nuodija 
tremties praradimo nuodais (15 psl.) : 


koris išvalgytas 
avilys išdraskytas, 
bitele pilkoji ; 


sudegink sparnus, 
geluonį įleisk, 
bitele pilkoji ; 


valandėlę gyvenk, 
ir ramios tau mirties, 
bitele pilkoji. 


Bitelės metaforinis atitikmuo, liaudies dainų mergelė jaunoji, krinta 
į Mackaus apraudotą likimą (30 psl.) : 


Pulki mergele, 
pūlki, jaunoji, 

į gilų vandenėlį 
saulelės paieškoti, 
saulužės nebegrįžti. 


Tuomi jinai, ta mergelė, ir tampa visos tremtyje užaugusios 
kartos simboliu, kuriai, kaip kartą Mackaus minėtai Teresei de la 
Parra, visų daugiausiai reikėjo suvalgyti trupinį gimtosios žemės ; 
reikėjo vaikystės namų (32 psl.). 


Mirštančiųjų procesijos gieda. 
Užtroškę vaikai 
sapnuodami skęsta 


gėluos šuliniuos. 


Dairykis, Teresėle, vaikystės, 
dairykis neišraudojamo. 

Šulinio gelmė atsišaukia į peilio belaukiantį liaudies pasakų 
Jonuką, avinėliu pavirtusį, ir tai savo ruožtu pas Mackų įsipina į 
Kristaus kraujo auką eilėraštyje Melskimės, vasara artinas (20 psl.), 
kur iškyla nyki mintis, kad Kristus, Dievo avinėlis ir žmogaus sūnus, 
vienintelis Šventoje Trejybėje kentėjęs numirimo agoniją, per ją, 
galbūt, prarado ir savo dieviškumą. 


Jeigu aš būčiau Dievas, 

jeigu aš būčiau Dievas tėvas, Dievas sūnus ir Dievas 
šventoji dvasia, 

aš būčiau indas, pripildytas žmogiškos meilės, 

aš būčiau indas, kupinas peilio, sklidinas miego. 
Melskis už mus, Išganytojau, 
kad peilio ašmenys būtų kieti, 
kad ranka būtų tikinti 
į aukos nemirtingumą, 
į Dievo trejybę. 


Tiek religinių simbolių, tiek ir tautiško liaudies paveldėjimo her- 
metiškas uždarumas Mackui atrodo ypač pavojingas tuo, kad jis 
gali privesti prie jų abiejų išsigimimo, prie to neva katalikiškai- 
patriotiško, hermetiško užsidarymo, kurį Mackus be jokio gailesčio 
tiesiog prilygina prie aklo, militaristinio šovinizmo (25-26 psl.) : 


Transcendentiška mėnulio šviesa 
liaudiškai filosofuoja 

ties užvertais saulužės langais. 
(Ar negyvi vaikai 

nereikalingi tikėjimo, angele ? 
Ar negyvi vaikai 

nereikalingi pasakų ?) 


Iš atsargos pašaukti — 
Gott mit uns — 
būriuojasi angelai. 


Ir štai, su tragiškai karčia ironija, Mackaus pajuoka jiems ir 
raudojimas iškankintame tremties plote : 


žaliuose užmaskuotų dievų vitražuose mano pajuokai 
drausmingai rikiuojasi generolų antpečių žvaigždės, 
jų pajuokai — nepaklausiau įsakymo gyventi aš. 
2. 

Staiga nebeleidžia ilsėtis šitame iškankintame plote ! 
Klausau, Dieve tėve! Tamsta, klausau! 

Klausau, kaip staiga prisikėlimo operacijos baimėje 
verkiat, jaunatviškos akys. 

Nebijokit, sakau: Mesijas dar negimė. 

Klausau, Dieve tėve! Tamsta, klausau ! 

užmiršote šalmais prisidengti mobilizuotus 
smegenis — 

atleidimo nėra už tokią mirtiną nuodėmę. 


Antroje knygos dalyje, Augintiniai, šitoks geras « dangaus gene- 


rolų » klausytojas yra baltiems kolonizatoriams įtikėjęs sustabmel- 
dėjusio ir imperializmu virtusio Dievo žodžio, greičiau, šventvagys- 
tės Dievo, juodas skelbėjas Afrikoje, aprašomas Baladėje apie gerą jį 
John'ą (56-57 psl.). Skaitome : 


Derliaus dvasių vardais 
John'o protėvis krikštijo 
baltųjų medžiotojų skalpas. 


Baltųjų medžiotojų skalpos 
aistringai šnekėjo apie Dievo baltumą. 


Medžiotojų kaulai buvo balti, 
bet vidurnaktis buvo juodas, 


o John'as buvo geras žmogus ir geras sakytojas. 
Vidurnakčio valandą John'as šnekejo Dievo 
viršspalviškumą. 


Vidurnakčio valandą John'as Dievui pasiūlė skalpą. 
Tą vidurnakčio valandą John'as tapo augintiniu. 


Afrikos vaikas, pavadintas John'o vardu, tampa savo žemei 


svetimas. Lygiai taip svetimas yra ir baltųjų imperijos Dievas, pava- 
dintas Lordo vardu. Prisikėlimas tada tampa tolygus Afrikos kru- 
vinam sukilimui (59 psl): 


— Lorde, o Lorde, tai Tu 
prisišaukei savo likimą : 
sidabriniam danguj 

jau šviečia Afrikos mėnuo. 


Lyja atogražų lietus, 
krauju prakaituoja mašetė. 
— Lorde, o Lorde, tai Tu 
prisišaukei Judą. 

Šis mūsų poezijai neįprastas Afrikos motyvas, sujungtas su labai 
gerai pažįstamais religiniais motyvais, nenurodo Mackaus kokio nors 
specialaus, politiškai nuspalvinto domėjimosi naująja Afrikos istorija. 
Greičiau tai tąsa poetiško užsiangažavimo savo paties tautos tikėjimo 
ir netikėjimo, istorijos ir egzilės klausimų kompleksui, ir toji savaip 
paraleli Afrikos situacija leidžia Mackui ja pasinaudoti, kaipo medžiaga 
savo įvaizdžių struktūroms kurti. Afrikos tema taip aštriai sužadino jo 
vaizduotę, kad jis ją įpynė net į šiaip su Afrika nieko specialiai bendro 
neturinčią Škėmos mirties temą knygoje Chapel B. Kontekstas yra 
štai koks: Lietuva ir jai kardu atnešta krikščionybė susilygina su 
Afrika ir jai bizūnais įdiegtu tikėjimu, kaip Mackus jau rašė, «į 
Dievo baltumą ». Vokiečių ordinas atitinka Afrikos kolonizatoriam ; 
Pennsylvanijos lietuviai angliakasiai — juodiems vergams, atvežtiems 
į Ameriką ; lietuvių nykimas tarp kasyklų atitinka Škėmos mir- 
čiai tose pačiose vietose, prie Lankasterio. Religinė tematika, persunkta 
kančios, mirties ir tikėjimo, sudaro labiausiai tinkamą plotmę, tą, 
anot Mackaus, « iškankintą plotą », visiems šio konteksto elementams 
tarpusavyje santykiauti formuojant kūrybinį žodį. Rezultate skai- 
tome (12 psl): 


Mirtis yra į patį žemės turtą 
ištįsusių kolonijų žemėlapiai : 
į prievartą paklojo Marija —- 
į krikštą — savo kūno liemenį. 


Mirtis yra iš Afrikos žemyno įtraukti 
naujų respublikų vardai istorijos žabangon : 
netekus žado klupo negrė Marija, 
suspaudus ankštą amuletą rankom. 


Mirtis yra sunaikintos valstybės, 
žemėlapiuos ištrintos upės iki marių : 
dainuoja sausrą negrė Marija 

lelijų, ledo ir lietaus kalba. 


Pastebėkime poetinių priemonių tęstinumą iš Generacijos knygos 
ir iš Jo yra žemė: Kristaus nebeprisikėlimo išdžiūvusį, pragarišką 
gamtovaizdį, ir metaforą «ledu ir akmeniu sninga ir sninga », kuris 
tame pačiame Generacijos eilėraštyje (32 psl.) tęsiasi į liaudies dainų 
žodyną: 

pulki mergele, 
pulki, jaunoji, 

į gilų vandenėlį, 
kur lelija siūbuoja, 
kur akmenėliai žydi, 
kur debesėliai lyja. 

Tarpinis ryšys tarp liaudies motyvų tematikos ir Škėmos mirties 
susijungia su negrės-Marijos įvaizdžiu per užuominą į Škėmos Čelesta, 
kur Škėma pasinaudojo Eglės žalčių karalienės pasaka, greičiau, tik 
šauksmu : « Žilvine, žilvinėli ... » Mackus rašo (27 psl.) :: 


Marija lyčiai sutvertoji, 
Marija kilus iš tiesos. 
Marija negre kruvinoji 
puta išplaukia ant bangos. 


Toji puta, žinoma, yra ir Škėmos kruvinas lavonas. O galutinis 
sąryšis tarp Škėmos mirties ir Pennsylvanijos kasyklų, sugretinant 
negrę Mariją ir Aušros Vartų Mariją, randa savo išraišką cilutėse 
(33-34 psl.): 


Kasyklose kasa anglis Ir užkasa 

plaukus Marija Retėjantis vyrų būrys 

sekmadieniais traukia į smuklę Užkimę balsai 

dainuoja kaip Nemunas plaukia Ir skaito vidurnakčiais laiškus 


iš gimtojo krašto Marija 
ir laukia pilkoj atvirutėj 
labanakt iš Vilniaus Marija. 


ir toliau : 


Šmaikštūs bizūnai, rašai 
gyvatėmis čaižo Mariją 

Į kietą plantacijų žemę 
pakloji pečius ir krūtinę 
gulies iš apnuoginto kūno 
į Afrikos rasę Marija 


Patrauksiu į kraštą belaikę valandą 

negre Marija Retėjantis vyrų būrys 
sekmadieniais traukia į smuklę Ten geria mirtis 
Dainuoja kaip Nemunas plaukia. 


Mackui, kaip ir Škėmai, iš tiesų atitinka Dostojevskio prisipaži- 
nimas, kad « Dievas jį kankino visą gyvenimą, arba galbūt jis Dievą ». 
Chapel B yra kartu ir skaudi rauda ir aštrus dialogas su Dievu, arba, 
tiksliau, su į gyvenimo būdą įsisunkusiais, nors Mackui tikrąją reli- 
ginę prasmę jau praradusiais, bažnytinės struktūros ir hierarchijos 
įpročiais ir simboliais, kuriuos Mackus yra linkęs įtarti esant stab- 

meldystės, reiškia, netikėjimo, požymiais. Šitame kontekste skaitome 
posmelį (38 psl): 


Dvokia audros išmesta 
žuvis ant ežero kranto. 
zvimbia ir zvimbia 
musės įkyrios per naktį. 


Prisimename žuvį, kaipo krikščionybės simbolį, ir žuvies bei 
duonos stebuklą, taip pat transtormuotą į tragišką išraišką anks- 
tyvesniuose Mackaus eileraščiuose, ir žuvies-žalčio įvaizdžių, arti- 
mumą Škėmos-Žilvino simbolikoje, ir iš to išeinantį įvaizdį žuvis- 
lavonas, ir jo implikaciją žuvis-tremtis. Iš šitokios poetinio mąstymo 
sistemos išplaukia ir ironiškos eilutės « Raudiškoje » Chapel B dalyje 
(47 psl.). 


tikėjimų reprezentantai 

trumpetėm ir trombom paskelbė — 
Dievo nėra! 

„ir ta proga pasveikino popiežių. 


Paties Škėmos, kaipo žodžio kūrėjo, situacija atitinka Mackaus 
kadaise išreikštai minčiai, kad : «esame išvakarėse absoliutaus egzilio 
rašytojo vienišumo — rašytojo be skaitytojo, 0 po to — rašytojo 
be kalbos »9. Chapel B (39 psl.) ši mintis įgyja tokią formą : 


Mes kalbame nykstančiais žodžiais 
merdinčios mūsų kalbos. 

Pilas vanduo į laivus — 

jais išplaukė mūsų šeima. 

Tuščioj, išardytoj krantinėj 
niekas nelaukia sugrįžtant. 

Mes kalbam išgelbėtais žodžiais 
mirusios mūsų kalbos. 


Mirusio Škėmos, mirštančios mūsų meno kalbos akistatoje, 
didele ironijos ir kartėlio jėga padvelkia Mackaus užuomina į religiją 
ir žodį (44 psl.) : 

Buvę valstybės piliečiai, 
įsidėmėkite jo mirtį: 
kūnas pavirto į žodį, 
ne žodis pavirto į kūną. 


* Ten pat, 13 psl. 

Gimusio Kristaus išganymas yra žodis pavirtęs į kūną; miręs 
Škėma ir jo nykstantis kūrybinis palikimas yra kūnas pavirtęs į 
žodį. Jeigu pradžioje buvo žodis, tai mūsų tremčiai žodžio nebebu- 
vimas yra visa ko pabaiga. 

Mackus labai skaudžiai pergyveno ir savo asmenišką, ir lietu- 
višką, ir aplamai, visuotinę tremtį kaip šiolaikinio žmogaus pagrin- 
dinę situaciją. Paprasti tėvynės ilgesio vaizdai neatitiko Mackaus 
pergyvenimo gelmei ir jo sopulio erdvei. Kaipo poetas, jis buvo pil- 
nas tokios karčios širdgėlos ir totalinės vienatvės, kad jų nei pakelti 
nei išreikšti niekas kitas negalėjo, kaip tik religiniai įvaizdžiai ir sąvo- 
kos, nes jos yra lygiai tiek totalinės ir savo reikšmės absoliutumu 
kiekvieną būties smulkmeną persmelkiančios, kaip ir Mackaus 
egzistencinės dvejonės. 


RIMVYDAS ŠILBAJORIS 


RELIGIOUS IMAGERY IN THE POETRY OF ALGIMANTAS MACKUS 
by 
Prof. Dr. RIMVYDAS ŠILBAJORIS 
SUMMARY 


Of all Lithuanian poets in exile, Algimantas Mackus (1932-1964) was 
perhaps the most intense and tragic in his confrontation with the idea 
and the image of God. Religion in itself is not necessarily at the center 
oi his vision as a poet, but rather those symbols, rituals, customs and 
images which accrue around the practice of religion. As a structure, they 
constitute a model af the religious dimension in the total cultural experience 
which Torms the perception of « Lithuania » as a country, a « home », and 
as a way of life. In his poetry, Mackus was intensely concerned with depic- 
ting the moral and existential perfection of the experience of exile, and 
this meant that all the systems and structures of values which an exiled 
person might surround himself with to achieve the illusion of still being 
«at home » and still meaningful to himselt and others, had to be sacrificed 
on the altar of what Mackus perceived as the ultimate existential truth, and 
that this had to be done with total and ruthless honesty, indeed, with 
a certain tragic pride. 

Conseguently, a very crucial aspect of Mackus' poetry pertains also 
to the deconstruction of the image of God and of the values, now unreal 
and therefore bankrupt, which this image reprensented to the Lithuanian 
exiles in their community. In his book Yis Is the Earth, Mackus develops 
the paintul, traumatic process of gradual separation of one's moral conscious- 
ness from the traditional perceptions of man's relationship with God. 
It is a process of alienation and of departure, promising nothing. In his 
later collections, The Generation of Unornamented Speech and Its Wards, 
and Chapel B, subtle and elaborate systems of images and symbols are 
worked out to reach into all aspects of our religious, patriotic, and generally 
existential experience with the intention and effect of reversing all value- 
bearing signals to mean the destruction of these values and in the end 
of the signals themselves. Whatever signifies life, in Mackus' poetry 
means death, whatever means «+ home » is a shapeless, self-enclosed inner 
void, and whatever is «+ God » signifies nothing. 

It is not that Mackus had no beliefs left, but rather that he burned 
out with the flame of despair any images that, in their conventionai fal- 
sehood, prevent a person from establishing a meaningful moral relationship 
between truth and belief. 


ISTORIJA IR MITAS: 
RELIGINĖS IMPLIKACIJOS TRIJUOSE DABARTIES 
LIETUVOS ROMANUOSE 


(BALTUšŠIO, MIKELINSKO, KONDROTO) 


Nuo maždaug šešiasdešimtųjų metų pradėta džiaugtis lietuviš- 
ko romano suklestėjimu — jų tikrai nuo tada iki dabar sukurta 
gausiai ir nemažas jų skaičius savo kokybe paskatino okupuotos 
Lietuvos kritikus didžiuotis, kad yra įdiegta lietuviško romano tra- 
dicija ne tik Sovietų Sąjungos sutelktinėje literatūroje, kūr jai pri- 
klauso, net ir rusų kritikų pripažinta, išskirtinė vieta, bet taipogi, 
kad lietuvių romanai pagaliau gali rikiuotis greta pasaulinės svarbos 
įgijusių mūsų šimtmečio romanų Vakarų kultūrose. Čia dažniausiai 
buvo linksniuojami Avyžiaus, Petkevičiaus, Sluckio, Bubnio, Kanovi- 
čiaus, Lankausko, Bieliausko, Girdzijausko, Kašausko, brolių Dirgėlų, 
taipgi Baltušio ir Mikelinsko tuo laikotarpiu pasirodę romanai, 
Saulius Tomas Kondrotas atėjo kiek vėliau, o pastaruoju metu ypač 
daug dėmesio susilaukia Broniaus Radzevičiaus Priešaušrio vieškeliai, 
savo tematika įsijungiantys į pagausėjusį tragiškos lietuvių tautos 
istorijos apmąstymą ir meninį apipavidalinimą, įskaitant ir Nepri- 
klausomybės laikotarpį. 

Kaip iš tikrųjų bebūtų, šios tezės čia nesiimsiu nei ginti, nei 
jai prieštarauti — pirmiausia, tam paprasčiausiai stinga reikiamos 
kompetencijos. Antra, jau ir dabartinėje Lietuvos kritikoje reiškiama 
stipri abejonė, ar ta ankstesnė euforija pateisinama. Pavyzdžiui, 
girdima balsų, kad «lietuviškas romanas devalvavo », ir klausiama, 
«ar labai jau aukštai buvom su tais romanais įkopę ? »1. Stipriausias 
priekaištas, nuolat įvairiai kartojamas, tai, kad dabartiniame lie- 
tuviškame romane (būdinga, kad žodis «romanas» paprastai ten 
naudojamas vienaskaita) nėra « herojaus kaip idealo» — O yra apstu 
smulkių, kombinuojančių miestelėnų tarnautojų, įvairaus plauko biu- 
rokratų, inteligentiškų cinikų ir, geriausių atveju, susvetimėjusių 


* Romualdas GRaNAUSKAS, Ieškojimai apšviestoj gatvėj, žr. Literatūra ir Menas, 
1982,.X.2 d., 40 nr., 6 psl., 3 kol. 

menininkų. Trečia, iš mūsų, išeivijoje gyvenančių lietuvių ir norom 
nenorom persiėmusių vakarietiškom pažiūrom į literatūrą, taško, 
klausimas apie lietuvių kalba parašytų romanų rangą visuotinėje 
pasaulio literatūroje, o tuo labiau Sovietų Sąjungoje, nėra jau taip 
labai degantis. Jį, be abejo, kursto mažos ir į pasaulinę kultūrą dar 
tik besijungiančios tautos menkavertiškumo baimė (kuri išeivijos 
lietuviams, keliose kultūrose dalyvaujantiems, nėra tokia grasi), 0 
jam atsakyti reikia kažkokios per ištisą trisdešimt metų parašytų 
lietuviškų romanų suvestinės ir išvestinės — ko mes ne tik kad 
praktikuoti nemokame, bet ir sunkiai įsivaizduojame, kaip tai būtų 
atliekama. Mums būdingesnė prieiga prie romanų yra klausti, ką 
kiekvienas iš jų turi pasakyti, į kokį naują, savitą pasaulį esame 
kviečiami įžengti. Gal tik telieka ir mums dalytis savo tautiečių 
Lietuvoje pasitenkinimu, kad jų pripažinti rašytojai neabejotinai yra 
praturtinę iki tol labai ploną romanų klodą lietuvių literatūroje ir 
tuo pačiu praplėtę visų lietuvių kalbos, vaizduotės ir galvojimo 
galimybes. 


Užsiminiau okupuotos Lietuvos aukštą tenykščių romanų verti- 
nimą ir visam romanų kokybės klausimui teikiamą svarbą todėl, 
kad jų fone būtų galima pateisinti pasirinkimą šiame referate bandyti 
pažvelgii į Juozo Baltušio Sakmę apie Juzą, Jono Mikelinsko rašomos 
trilogijos Kur lygūs laukai pirmąją dalį — Duonos keliu ir Sauliaus 
Tomo Kondroto Žalčio žvilgsnis. Jeigu reikėtų atrinkti tris iškiliausius 
dabartinės Lietuvos romanus, pasiremiant ne vien tik išeivijos sąly- 
gomis neišvengiamai ribota skaityba, bet ir įžvalgiausių Lietuvos kri- 
tikų sprendimais, turbūt nebūtų labai suklysta, nurodant kaip tik 
šiuosius. Kita ir gal svarbesnė pasirinkimo priežastis yra visų šių trijų 
veikalų centre stovintis klausimas — žmogaus gyvenimo istorišku- 
mas. Visų trijų romanų šis klausimas keliamas lietuvių tautos istorijos 
rėmuose: Baltušio knygoje Juzos gyvenimas apima laikotarpį nuo 
caro valdžios iki 1950-taisiais metais amnestuotų išvežtųjų į Sovietų 
Sąjungos gilumą grįžimo į Lietuvą; Mikelinsko knyga labai tiksliai 
apsiriboja Nepriklausomybės laikotarpiu — nuo lietuvių laisvės kovų 
iki 1940-4ųjų metų okupacijos — kadangi tai pirma dalis planuotos 
+rilogijos, jo problematika turbūt bus vystoma tolimesniame Lietuvos 
istorijos kontekste, po visomis okupacijomis. Kondrotas savo romano 
veiksmą nukelia į ankstesnį istorinį tarpsnį — pradėdamas kažkada 
po 1863 metų sukilimo ir baigdamas XX šimtmečio pradžia, su 
epilogu Nepriklausomybės metais. 

Visuose trijuose kūriniuose žmogaus istoriškumo problema iš karto 
veda į klausimą: kokia pagrindinė pasaulio ir žmogaus gyvenimo 

prasmės vizija (o gal beprasmiškumo, Kondroto atveju) atsiskleidžia 
šiuose veikaluose, kaip ji skirtingai įkūnijama. Ją turime teisę vadinti 
religine — nes ji rungiasi su galutiniais žmogaus egzistencijos klau- 
simais ir į juos atsako. Todėl ir ją suprasti galime siekti religinių 
simbolių, taipgi ir krikščioniškųjų, pagalba. Labai įdomu, kad ir 
tarybinė kritika be šios perspektyvos neišsiverčia, tik, aišku, bandy- 
dama ją derinti prie marksistinių rėmų. Taip, pavyzdžiui, pirminis 
sunkumas su šiais trim kūriniais yra juose pasigedimas visuomenės 
kaitos ir klasių santykių traktavimo. Jį kritikai sprendžia dvejopai: 
vieni vis vien iškasa klasių konfliktą; pavyzdžiui, rusas Novikovas 
Juzą padaro komunistiniu liaudies herojum, savavališkai ir neteisingai 
skaitydamas epizodą, kuriame Juza leidžia žūti liaudies priešui — 
partizanui Adomėliui, kaip «liaudies kerštą ». Kiti, priėmę šią spragą 
kaip dalį autoriaus meninės intencijos, skuba pažymėti, kad ir Baltų- 
šis, ir Mikelinskas ankstesnėje savo kūryboje klasių kovą yra vaizdavę 
ir todėl dabar lyg jau turi teisę į kitaip tematiką diktuojantį meninį 
pasirinkimą, vis dėlto primindami, kad visuomenės santykiai šiuose 
kūriniuose taip pat liečiami, tik tapę nukelti į antrą planą. O tada 
imamasi šiuos kūrinius aiškinti kaip atsikreipimą į liaudies idealines, 
amžinas vertybes, kaip grįžimą į tautos gyvenimo ištakas. Tokiu 
būdu ir kritika dalinasi ir puoselėja tą patį mitą, kurį ji gan teisingai 
įžvelgia šių autorių kūryboje. Jeigu religijų istoriko Mircea Eliade 
teigimas yra teisingas, kad mito paskirtis yra grąžinti žmones į kūri- 
nijos pradžią, į visatos versmę, iš kurios vėl naujai prasidėtų tolimesnis 
bendruomenės gyvenimas, ir jeigu teisinga to paties Eliade įžvalga, 
kad Marksas perėmė Artimųjų Rytų didįjį eschatologinį mitą apie 
Teisųjį žmogų, kuris savo kentėjimu pakeičia pasaulio ontologinę 
padėtį, tik tą vaidmenį priskirdamas proletariatui, tuomet aiškėja, 
kodėl šių trijų romanų komentatoriai didžiausiu jų autorių pasiekimu 
laiko liaudies, kaip išminties ir moralės idealo, iškėlimą. Ši interpre- 
tacija teisinga iki tam tikro taško, bet grįžimo į pradžią mitas galėtų 


būti labiau diferencijuojamas — reikėtų toliau klausti: kokia ta 
pradžia — žmogui palaiminga, ar priešiška, ir koks jos santykis sū 
dabartimi — su istorija. Į šiuos klausimus atsako didžiosios ir pilnai 


išvystytos pasaulio religijos, aiškiausiai iš jų — krikščionybė, 0 
meninėje plotmėje šitie klausimai neišvengiamai glūdi kiekvieno 
romano sąrangoje. Todėl čia vėl esame nukreipiami į žmogaus gyve- 
nimo žemėje prasmės klausimą, kaip romano religinį matmenį. 


Čia būtų gera vieta pažymėti, kad nebūčiau paskiau neteisingai 
suprasta, jog klausimas: kokias religines implikacijas galėtų turėti 
šie Baltušio, Mikelinsko ir Kondroto romanai, nereiškia, kad juose 

būtina ieškoti tradicinės katalikybės jos lietuviškose formose ele- 
mentų. Galima tik pastebėti, kad ir jų apsčiai rastume, jeigu toks 
būtų tikslas. Pavyzdžiui, Baltušio Juzos tikėjimas į Dievą arba 
greičiau jo neretleksyvus priėmimas antgamtės, ateinantis jam iš 
protėvių kartų su visa kita liaudies išmintimi ir jos dalis, yra svarbus 
momentas Juzos kaip charakterio vaizdavime. Kiek tas Juzos tikė- 
jimas iš krikščioniškosios teologijos taško yra primityvus (jis, pavyz- 
džiui, žada vienu savo gyvenimo tarpu labai kietai telkiamas santau- 
pas panaudoti savo laidotuvių mišioms ir įsivaizduoja, kokios tai 
bus iškilmingos apeigos, tikrai pakankamai galingos išrūpinti jam 
ramų pomirtinį gyvenimą), tiek tas tikėjimas įtaigauja ir jo gyvenimą, 
nes senolių jame įskiepyta pagarba mirusiems kelia jo sąžinei klausi- 
mūs, ar teisingas buvo jo elgesys su jais, dar jiems gyviems esant 
— pavyzdžiui, tik radęs nuskendusios Karusiotės lavoną, jis įtaria, 
kad negerai padarė, jį mylinčią mergaitę nuo savęs žiauriai atstum- 
damas. O kryžius, kurį pastatyti Juza padaro apžadą, ir tik iš kelinto 
karto įstengia Kristaus galvą tinkamai pakrypusią išdrožti, užima 
visoje knygoje Južos vidinių pergyvenimų lokalizavimo tašką. Toje 
pačioje vietoje jis yra palaidojęs, šulinį kasant, atrastus kareivių 
kaulus iš ankstesnių karų, vokiečių ir rusų kartu vienoje duobėje. 
Mirtis reikšmingesnis gyvenimo faktas, negu politiniai konfliktai. 
Ten pat užkasa ir Karusiotę — ir karas, ir meilė suplaukia į dar 
labiau esminę žmogišką tikrovę — mirtį. Virš jos tačiau rymo kry- 
žius — ar tik kaip jos dalininkas, ar jos įprasmintojas. Turbūt ir 
Juzai neaišku. 

Pas Mikelinską tokių specifiškai religinių elementų ypač daug — 
pavyzdžiui, kunigo misionieriaus figūra pristatoma ne tik teigiamai, 
bet ir reikšmingai, kaip skelbėjo to paties moralinio standarto, pagal 
kurį matuojami knygos veikėjai, ir kaip ankstyvas nurodymas į knygos 
pabaigą, kurioje išsipildo jo žodžiai. Į atlaidus susirinkusiems valstie- 
čiams jis pasako ugningą pamokslą, smerkiantį jų daromas artimui 
neteisybės. Prieš tai senis Dominykas Kiaupša, kaip tik pirmo- 
sios ir didžiosios knygoje neteisybės — piemenėlio Praniuko užmu- 
šimo kaltininkas, nepažįstamam kunigui atlieka išpažintį. Domi- 
nykas apstulbsta supratęs, kad rūstusis pamokslininkas tai tas pats 
geras ir įžvalgūs nuodėmklausys. Šiame kunige nesunku atpažinti 
Senojo Testamento pranašą, kuris šaukia savo tautą į atgailą, grasin- 
damas ją užgriūsiančia baisia nelaime — ateisiančia iš svetur, jei 
ji neatsisuks nuo savo blogų darbų atgal į Dievą. Taip pat Dominyko 
Kiaupšos brolis, senelis Lukas, per visą knygą eina kaip tradicinė 
šventojo figūra — žmonėms, kurie jį sutinka, jis primena pirmykštį 
Dievo sukurto pasaulio gerumą, nušviečia ir sudvasina jų gyvenamą 

aplinką. Net ir gimnazistų ateitininkų būrelio slapias susirinkimas, 
kuriame kalbėtojas reiškia susirūpinimą Europos ateitimi prieš pat 
karą, yra traktuojamas visai rimtai — jis irgi tarnauja kuriamai 
įtampos nuotaikai, vedančiai į kataklizmą 1940 metais. Žodžio 
DIEVAS rašymas visom didžiojom raidėm yra taip pat rūpestingas meni- 
nis sprendimas, kaip nesulaužyti skaitytojui perspektyvos, kada vaiz- 
duojama tikinčioji Lietuva, nes mažąja raide rašomas «dievas » 
būtų rėžiantis anachronizmas, aikeliantis pokario laikyseną tikėjimo 
atžvilgiu į Nepriklausomybės laikotarpio vaizdavimą, kurio istori- 
niuose rėmuose šis romanas griežtai siekia meniškai išsilaikyti, kitus 
klausimus turbūt palikdamas sekančioms trilogijos dalims. 

Kondroto romane krikščioniškų elementų nedaug — gal ryškiau- 
sias jų ir gan įtaigūs yra jauno kunigo Pelužio charakteris. Jis drįsta 
pasipriešinti grafo Pipivo, išnaudotojų klasės atstovo, reikalavimui, 
net per Pelužio bažnytinius viršininkus, sustabdyti Kristupo ir Pimės 
vestuves, nes grafas geidžia Pimės sau, Kunigas Pelužis, nepaisyda- 
mas jam grasomų pasekmių, gina valstiečių teisę į savo pačių meilę ir 
gyvenimą i1 gina ją, kaip tik pasiremdamas krikščionybės pagrinduose 
esančiu įsitikinimu, kad visi žmonės, ir patys mažiausi, yra lygiai 
svarbūs prieš Dievą. Pelužis ir žmogiškai simpatingas — kada jis 
savo vyskupui turi pasakyti, kas atsitiko jo parapijoje — Kristupas 
ir Pimė po savo vestuvių buvo grafo baisiai išniekinti — pasakojimo 
nebeįstiengia tęsti, pravirksta. Prabėgomis galima pastebėti, kaip 
stiprus yra etinis impulsas Kondroto romane, jeigu jį lygintume su 
Gabriel Garcia Marguez Šimtas metų vienatvės, į kurį, atrodytų, viena 
akimi nusižiūrėjęs Kondrotas rašė savąjį — Marguez romane etinė 
intencija tikrai nėra pirmame plane. Tai lyg patvirtintų kritiko 
Vytauto Kubiliaus teiginį, kad lietuviškame romane « etinė refleksija, 
peršviesta poetinio jausmo, yra mūsų romano nacionalistinės mokyklos 
pradmuo >. 

Tačiau šitokių specifiškai religinių elementų, jų traktavimo būdų 
ir jų reikšmės kūrinio sąrangai tyrinėjimas būtų atskira tema ir 
lietuviškoje padėtyje galbūt per ankstyva. Norėta iki šiol tik atkreipti 
dėmesį, kad jeigu būtume linkę susiaurinti religinių implikacijų 
lauką literatūroje, reikšmės teikdami tik aiškiai iš krikščioniškos 
tradicijos rašytojų imtiems ir naudojamiems įvaizdžiams ir idėjoms, 
tai ir tuo atveju šie trys veikalai duotų nemažai medžiagos. 


O šičia labiau norėtusį paklausti, kokios atsiskleidžia šituose 
kūriniuose universalios galvojimo ir jausmo struktūros, kai autoriai, 
sau iškėlę klausimą, koks mūsų santykis su savo pačių istorija, jį 
atsako ir įkūnija meniškai. Tad toliau pirmiausia rūpi apibrėžti, 

kokia pagrindinė religinė problema išryškėja visuose trijuose roma- 
nuose aplamai, ir tada klausti, kokioje perspektyvoje ją mato kiek- 
vienas iš jų atskirai. Jos formulavimui ir daliniam sklaidymui pasitelk- 
siu Chicagos universiteto teologijos ir religijų istorijos studijų tradi- 
ciją, kurios pagrinde rymo svarbusis mūsų šimtmečio teologas Paul 
Tillich, kuri buvo labai praplėsta rumuno religijų istoriko Mircea 
Eliade ir pagilinta prancūzo filosofo Paul Ricoeur. Pagrindinis reli- 
ginis klausimas, su kuriuo čia susiduriame, yra : ar istorija turi tikslą, 
ar turi transcendentinę prasmę, kurioje sutilptų ir būtų atperkamos 
visos blogio apraiškos žmonijoje ir atskirų žmonių kančia rastų ir 
prasmę, ir galą? Kitaip tariant, ar struktūrinis istorijos dviprasmiš- 
kumas, kurį yra smulkiai išanalizavęs savo sistematinėje teologijoje 
Tillich, išsisprendžia, kaip jis nurodo, krikščionybės teigiamojoje 
dieviškos dvasios, veikiančios istorijoje, šviesoje? Ar, kita vertus, 
bet koks istorinis vyksmas, o tuo pačiu ir kiekvieno Žmogaus gyveni- 
mas yra absurdiškas? Visoms žmonių kultūroms yra buvę būdinga 
mitų būdu aiškinti istorijos prasmės ar beprasmiškumo klausimą, 
kuris dažniausiai ir pasireiškia blogio problemos forma — iš kur 
kyla istorijoje blogis ir ar jis bus nugalėtas kokiu nors transcendenti- 
niu būdu. Mito sąvoką čia naudojame Eliadės jam duota reikšme 
— tai yra tikras pasakojimas apie pasaulio pradžią — Žmogaus ir 
visų žemės reiškinių vietą jame. Pasakojimas yra šventas, reikšmin- 
gas, teikiantis pavyzdžius, kaip žmonės turi gyventi. Toks pasa- 
kojimas liečia konkretų jį išpažįstančiųjų žmonių gyvenimą — iš 
tikrųjų pasakojami įvykiai žmogų pagrindžia, valdo jo elgesį, bet 
svarbiausia, leidžia jam dalyvauti sakralinėje plotmėje, iš savo gyve- 
namo laiko persikelti, sugrįžti į kitą laiką — šventą, pirmykštį. 
Kada žmogus žino mitą apie savo paties pradžią, jis tą pirmykštį 
laiką gali neribotai susigrąžinti į savo dabartį ir ta prasme istoriją 
peržengti. Mitas kaipo toks yra priešpastatomas istorijai, ir tada 
istorinis blogis tampa toleruotinas. Mito pagrindinė paskirtis yra 
išaiškinti istoriją, kaip turinčią gilesnę prasmę, ir tokiu būdu atremti 
siaubą, kylantį istorijoje įsišaknijusios neteisybės, o ypač katakliz- 
mų — karų, invazijų, persekiojimų akivaizdoje. 

Matysime, kad išaiškinimo paskirtį mitas atlieka visuose trijuose 
mūsų žvelgiamuose romanuose. Baltušiui rūpi lietuvių tautos per- 
gyvenimus ir radikalią gyvenimo kaitą šiame šimtmetyje sustatyti 
į rėmus, kurie būtų meniškai ir žmogiškai prasmingi, toli paliekant 
bet kokią sociologinę visuomenės analizę, ir siekiant juos padaryti 
visuotinai reikšmingus — visos žmonijos mastu. Mikelinsko veika- 
las, atsikreipęs išimtinai į Nepriklausomybės laikotarpį, siekia jam 
duoti tokį meninį pavidalą, kad jis galėtų tapti įglaustas sū visa savo 

šviesa ir šešėliais į pilną Lietuvos istorijos vaizdą, kad šį laikotarpį 
galėtų visi lietuviai dvasiškai pasisavinti (teigiamai ar neigiamai, 
tai kitas klausimas). Bet jam svarbu, kad šitas tautos gyvenimo 
tarpsnis neliktų tiktai kažkokia atplaiša, nerandančia vietos valdan- 
čios ideologijos istorinėje schemoje, bet kad ir jis, ne vien tiktai 
«+ Didysis Tėvynės karas» it pokario sąmyšio metai, atminties būtų 
perneštas į ateitį, kaip vienas iš lietuviškosios sąmonės sandų. Tary- 
binė kritika teigiamai vertina ne vien Baltušio ir Mikelinsko, bet ir 
kitų romanistų pastangas apmąstyti istorinę tautos praeitį — kritikas 
Petras Bražėnas pažymi, kad kol tautinė literatūra to reikšmingiau 
nepadaro, ji lieka savotiškai nesubrendusi?. Tik tarybiniai kritikai 
pabrėžis, kad čia vyksta «atsisveikinimas su praeitim » ir akcentuoja 
< atsisveikinimą ». Tuo tarpu iš epo tradicijos visuotinėje literatūroje 
žinome, kad beveik kiekvienas didelis epinis kūrinys, vaizduodamas 
jau užsibaigusią epochą 21ba, net dažniau, tokią, kuri yra dar tik 
bepradedanii grimzii į praeitį, kaip tik nori tai epochai laiduoti 
tolimesnę gyvybę Meno ir aplamai kultūros plotmėje, 0 per tai — ir 
ateities kartų sąmonėje. Kondroio tikslas Žalčio žvilgsnyje skiriasi 
nuo Baltušio ir Mikelinsko kiek panašaus noro sueiti akistaton su 
praeitimi, ją meniškai aprėpti, apvaldyti ir įvesti jon prasmę, kuri 
toliau veverberuotų lietuvių sąmonėje. Kondrotas, atrodytų, iškart 
pradeda mitiniu žvilgsniu į pasaulį ir istoriją sąmoningai naudoja 
kaip to mitinio vyksmo areną. Blogio problemai lokalizuoti jis pasi- 
renka, tiesa, lietuvių istorijos iškarpą, bet ideologiškai ne per daug 
reikšmingą, — XIX amžiaus galą ir nuo politinės to meto Lietuvos 
situacijos jis Inikosi beveik visiškai atokiai. Kondroto kūrinys todėl 
atrodo artimesnis gan dažnai modernioje literatūroje pasitaikančiam 
mito naudojimui, kur mitas yra priemonė romano struktūrai pagrįsti, 
bet kur jo prasmėmis daugiau tik meniškai žaidžiama — tuo būdu 
neretai irgi atveriamos giliausios Žmogiškos problemos, bet dėl jų 
sprendimo rašytojas galutinai nesiangažuoja. 


Baliušio Sakmėje apie Juzą pasakojimo ašis yra sankirtis tarp 
mito, kuriame gyvena herojus Jūza, ir istorijos atneštų permainų. 
Mitas čia būtų visatos, kaip nuolat besisukančio ir sugrįžtančio ciklo, 
suvokimas, ciklinis gamtos ir žmogaus gyvenimo ritmo išgyvenimas 
ir iš to išplaukiantis pastovus liaudies gyvenimo būdas. « Tai taip 
gyveno Juza» — šia eilute, atsikartojančia per visą knygą, autorius 
užbaigia ir skyrius, kuriuose pasakojami Juzos besimainantys metiniai 
žemės ūkio darbai, ir tuos, kuriuose atskleidžiami širdies sopulizi, 

ir rūpesčiai, ir tuos, kuriuose į Juzos gyvenimą veržiasi valdžių 
atstovai iv priešingų kovojančių pusių antagonistai. Ciklinis gamios 
ir žmogiško gyvenimo supratimas atsiremia į beveik religinį įsitiki- 
nimą, kad tokia yra visatos sąranga jos gelmėse, ir jai paklusdamas 
žmogus turi joje užtikrintą, saugią vietą, kaip Juza savo Kairabalėje 
tikisi pergyventi visus karus ir visokius valdžias. Kiekvieną blogį, 
pasauliui besisukant, po daugiau ar mažiau laiko pakeis gėris. Kaip 
atgimsta gamta, taip galimybę atgimti turi ir žmogus. Šita viltis 
duoda jėgų, kad ir labai suakiose sąlygose, tęsti savo iT ypač savo 
genties gyvenimą. Svarbiausias Žmogiškas rūpestis žemėje čia yra 
išlikti, išsilaikyti. O šita grumtis su gamta, su valdžiomis, su savo 
paties polinkiais susemia visas žmogaus jėgas. Bet tuo pačiu ji atsi- 
skleidžia kaip prasminga savo rezultaiais: žemdirbys tik per savo 
darbą išmaitina save ir savo šeimyną, o liaudis tokiu būdu paliiko ir 
visos tautos tęstinumą. Teisingai pažymi okupuotos Lietuvos kiiiikė 
Elena Bukelienė, kad Sakmė apie Juzą duoda sinietišką, pakylėtą 
žmogaus vaizdavimą, kad ji liaudies tikėjimą, tradicijas, papročius, 
moralę, žemdirbio gyvenimo būdą ir išminiį pastato darbo ir gamtos 
« amžinajame » kontekste. Iš savo pusės galima pridėti, kad tai yra 
tradicinio žmogaus apsisaugojimas nuo istorijos. Nuolatiniame gamtos 
atsikartojime Juza gali gyventi, nepasiduodamas nevilčiai, įsijung- 
damas į jį atkartojimu to, ką jo senoliai darė — visus ūkio darbus, 
trobų statybą, pelkių saugų vaikščiojimą jis vykdo taip, kaip jį 
išmokė jo senelis. Istoriją susiedamas su gamta, Juza bando pasilikti 
laisvas nuo savo paties istorijos — atstumias jo įsimylėtos Vinciū- 
nės, jis įsitviriina anksčiau niekieno negyventoje Kairabalėje ir šird- 
gėlą nugramzdina žemdirbystėje, kaip vieninteliame savo pašau- 
kime. Tuo labiau jis priešinasi istoriniam laiko supratimui, kurį 
neša politinės permainos — Kai jo sūnėnas Adomėlis jį įtikinėja, 
kad komunistinėje santvarkoje patys žmonės kurs gyvenimą, Juza 
žino, kad tik saujelė žmonių, tokių kaip Adomėlis iv jo revoliuciniai 
bendrai, tai darys, o jam pačiam tai bus ir toliau iš šalies ateinantys 
įvykiai, nes jis pats gyvena kitokiame laike, sakraliniame gamtos ir 
prosenelių laike. Jis jokiu būdu nemato reikalo įsijungti į kolekty- 
vinį ūkį po karo, nors jam pavestus to ūkio darbus jis sutinka atlikti, 
nes ūkio darbus jis supranta kaip savaime prasmingus, nereikalingus, 
kad jie pirmiau būtų išaukštinti ir pašvęsti komunistinės ideologijos. 
Kai sūnėnas Adomėlis jį liaupsina kaip kolūkio veršelių auginimo 
meistrą ir žada jį į garbės lentą įrašyti, Juza nesusigaudo. Adomėlis 
paaiškina : « Tu gerai dirbi, dėde Juza, Supranti »? Juza nesupranta : 
«+ 0 kada dirbau prastai »?, atremia. Istoriniam laikui Juza priešinasi, 
kaip tik šaukdamasis, net ir ironiškai, pasikartojimo mito pagalbos — 

kada nacių laikais Juza eina į valsčių pas pareigūną Stonkiuką bandyti 
gelbėti brolio sūnų Juzuką, jis « Stonkiuką surado raudonajame mūre. 
Senas buvo tas mūras. Kiek tiktsi atminė Juza, toks ir toks. Prie 
caro pristavas čionai šeimininkavo, prie bolševikų — revkomas veikė, 
paskui viršaičiai, vienas po kito, dabar... Viskas keilėsi, o mūras 
stovėjo. Raudonų plyvų sienomis, stiprus. Daug, matyt, visokių 
valdžių perstovės »3. O toje valsčiaus raštinėje (kaip Juza jau yra 
patyręs) toje pačioje kėdėje, kur sėdi Stonkiukas, sėdėjo prie komunis- 
tų kalvis Šarkiūnas, prieš jį sėdėjo viršaitis... Su visom veldžiom 
yra priešiškas santykis, nes jos visos, valstiečio akimis žvelgiant, yra 
primestinės, reikalaujančios iš jo mokesčių, duoklių, raštų, arba dova- 
nojančios tai, kas joms nepriklauso — kaip, pavyzdžiui, Šarkiūno 
siūlymas Juzai atrėžti gabalą žemės iš buožės Kaulakio, kuris, 
Juzos akimis, lygiai taip pat sunkiai dirbo, kad prasigyventų, kaip ir 
jis pats. Tuo tarpu valstiečiai iš valdžių vargiai ar ko reikia. Jos tik 
trukdo jam vykdyti amžiną žemdirbio paskirtį — auginti duoną, 
mėsą, vaisius, rinkti uogas, grybus, kopti medų, su kaupu aruodus 
pripildyti, kad žiemą visa bendruomenė turėtų ko valgyti ir neišmirtų. 
O Juzos pajėgumas šituos darbus dirbti yra vaizduojamas kaip 
žmogaus jėgas perviršijantis, primenantis daugiau mitologinius hero- 
jus, negu tikrovinius Lietuvos ūkininkus. Tai viena priemonė sukurti 
Juzą, kaip realybę pranokstantį veikėją, įkūnijantį visos tautos 
charakterį — sakmės, nebe romano, herojų. Juzos minimalūs ryšiai 
su pasauliu, iš vienos pusės, ir jo gyvenimo būdo pastovumas, tiesiog 
nepajudinamas, iš kitos, taip pat yra priemonės jo didybei išryškinti. 
Epinis herojus tuo ir skiriasi nuo mums gerai pažįstamų modernių 
romanų herojų, kad jis nesikeičia, nesivysto, išlieka nuo pradžios iki 
galo toks pats, nes tik taip gali išryškėti tos esminės jo savybės, kurios 
ir sudaro jo didingumą — prisiminkime Iliados Akilą arba Odisėją. 
Ir Juzoje skaitytojas mato vientisą, vienišą žmogų tiesioginiame sąly- 
tyje su gamta ir žeme. Iš religinio taško, šitoks Juzos vaizdavimas 
leidžia mums praregėti, koks yra jo santykis su galutine tikrove 
arba, kaip įprastai ją vadiname, Dievu. Savo visišku atsidavimu 
gyvenimo ritmams, savo likimo — tos iš tėvų ir prosenelių paveldėtos 
gyvenimo formos ištikimu vykdymu Juza su Dievu santykiauja. 
Bent taip jį apibūdintų viena dalis krikščioniškos tradicijos, nors ir 
toliau nuo centro stovinti. Ji yra labiau būdinga, anot Eliade, Rytų 
Europai, kuri neperėmė hebraiškos pažiūros į gamtą, kaip į nuodėmės 
persmelktą pasaulį, bet pasilaikė pažiūrą į gamtą, kaip Dievo kūrybą, 

kur Dievas dar vis teberandamas ir sutinkamas. Iš šitos pažiūros 
išeinani, šėtono darbas yra greičiau žmonijos istorija. 

Šitas Juzos savarankiškumas ir gyvenimo būdo pastovumas, kuris 
jo artimumą transcendencijai kaip tik laiduoja, yra perkamas labai 
didele kaina. Ir čia išryškėja, kaip rūpestingai autorius savo 
kūrinio rėmuose sankirtį tarp istorijos ir mito yra sustatęs. Užsiminta, 
kad Juzos heroiška prigimtis atskleidžiama per jo vienišumą, kuris 
taip pat yra sąlyga, kad Juza galėtų išlaikyti savo gyvenimo būdo 
pastovumą. Kairabalėje — kaimo pelkynėje, į kuią jis iš tėvų sody- 
bos iššikelia, jis pasistato trobesius ir tartum iš nieko įveisia klestintį 
ūkį, kuriame jis vienas ir toliau gyventų, net brolio ir sesers priveng- 
damas. Tačiau kaip tik šitoji jo pasirinkta izoliacija veda į tragiką. 
Jai progą sudaro istorijos atneštas permainų krūvis, bet Juza nėra 
tik istorijos auka, o tikrai tragiška figūra, nes jo nuopuolio šaknys 
glūdi taip pat jo iš senovės paveldėtose elgesio normose ir vertybėse — 
liaudies žmonių hūumaniškume, įsitikinime, kad nelaimėje privalu 
artimą gelbėti, rūpestyje, kad ir artimas išliktų. Nors Juzai vykstan- 
čios politinės permainos krašte atrodo tik kaip svetimos jėgos, nesu- 
tampančios su jo natūraliuoju pasauliu, ir jis net nebando jų vertinti, 
nes jos jam lieka nesuprantamos, tačiau reikalą gelbėti nuo pražūties 
į pavojų patekusius savo giminaičius ir pažįstamus jis labai aiškiai 
supranta. Ir prisiima, kaip savo atsakomybę. Tam juk jis ir žino slaptus 
takus per pelkę, dav senelio jam patikėtus, kad išvestų tiek komunis- 
tų, tiek nacių gaudomus jaunuolius. Tam jis moka trobos sienas 
perstatinėti, kad slėptų žydo Konelio šeimą. Siekdamas išlikti vieni- 
šas ir atskiras, jis nesideda su jokiais politiniais varžovais, ir kai žmo- 
nes galbsti, taip pat nedaro tarp jų skirtumo. Čia jis vėl seka pakarto- 
jimo principu: pirmosios okupacijos metu išgelbsti savo tebemyli- 
mos ir į Sibirą išvežtos «buožės» Vinciūnės sūnų Adomėlį, nacių 
okupacijos metu išgelbsti brolio sūnų Adomėlį kartu su kitais komu- 
nistų partizanais (abiejų šių jaunuolių tas pats vardas pabrėžia ideo- 
loginį koniliktą peršokantį žmonijos universalumą, o ir abu yra ne 
tik Juzos tautiečių, bet ir jam brangių asmenų sūnūs). Jis gelbsti 
žydą Konelį, nes Konelis nuo neatmenamų laikų su savo geležies 
krautuvėle Maldyniškėje yra Juzos pasaulio sudedama dalis — kaip 
gali jo buvimas žydu staiga jį pasmerkti mirčiai ? Pagaliau, ir antro- 
sios komunistinės okupacijos pradžioje, jis vėl ryžtasi padėti dabar jau 
lietuviui partizanui, Vinciūnės sūnui Adomėliui, pasprukti, bet šį kartą 
su nelaiminga ir dviprasmiška pabaiga. Adomėlis, begrasindamas 
Juzai, paslysta ir pelkėje prigeria. Neaišku, ar Juza jo nebegelbsti 
tyčia, ar tuo metu negali. Tačiau šis momentas ne tik atneša mirtį 
Adomėliui, knygoje besielgiančiam kaip Jūzos priešui, bet yra ir 

Juzos gyvenimo dramatiško žlugimo knygos pabaigoje priežastimi. 
Mito pagalba, Juza, kaip ir jo protėviai, įstengė, nors ir sunkiai, bet 
prasmingai gyventi. Tuo tarpu istoriniai įvykiai, dėl kurių neišvengia- 
mumo autorius neprotestuoja, išbloškia Juzą iš jo mitu paremto 
pasaulio. Ir kadangi jis tuose įvykiuose prasmės neįžiūri, o savo vaid- 
mens juose irgi negali paneigti, jis prisiima grįžusios iš Sibiro Vinciū- 
nės už jos sūnaus mirtį jam metamą ištarmę : « Kilo nuo suolo Vinciū- 
nė. Abiem kumščiais atsirėmė į stalo lentą. Baltesnė už balčiausią 
drobę. — Būk tu prakeiktas, — pasakė taip tyliai, nė neišgirdo 
Juza, tik iš lūpų krustelėjimo suprato. — Būk tu prakeiktas, lietuvių 
žudike! Tegu mano sūnaus kraujas tau ...»4. Po šitų žodžių, Vinciūnei 
išėjus, rytui auštant seka Juzos mirtis: « Pakilo Juza. Ėjo prie 
skrynios pasienyje. Tylėdamas atkėlė sunkų geležies apkaustais nuvin- 
guriuotą dangtį. Palinko prie baltai išklojėtų drobės marškinių ... » 5. 
Baltos drobės įvaizdis užsklendžia Juzos gyvenimą, susiedamas jį su 
Vinciū nės likimu, o Vinciūnės apsireiškimas Juzos namuose užsklen- 
džia knygą, grąžindamas ir Juzą, ir skaitytoją į jos pačią pradžią. « Sak- 
mė apie Juzą » prasidėjo Vinciūnės vestuvių naktį, kai Juza negalėjo 
sumerkti akių, o rytą broliui Adomui pasakė, kad eis gyventi į Kaira- 
balę. Jis visą gyvenimą liko ištikimas savo vienintelei meilei Vinciū- 
nei, ir net Karusiotės savižudybė todėl krenta ant jo, kad jis ją atstūmė, 
negalėdamas atsižadėti Vinciūnės. Bet taip pat baltos drobės įvaizdis, 
vesdamas nuo Vinciūnės iki skrynios, prie kurios mirtinai sukniumba 
Juza, siūlo ir Juzos savo kaltės įsisavinimą, jau savo paties istorijos 
prisiėmimą. O baltai išklojėti drobės marškiniai skrynioje, su krikšto 
simbolio užuomina, lyg sakytų, kad Juza tik grįžta į savo gyvenimo 
pradžią, iš kurios jis niekada tikrai nebuvo išėjęs. Dvigubai panaudo- 
tas baltos drobės įvaizdis mena ir Juzos pirmykštę (bet neįmanomą 
išlaikyti) nekaltybę, ir, analogiškai, lietuvių tautos istorinę padėtį. 
Autorius jo vaizduojamam mito ir istorijos sankirčiui nesiūlo, ir 
netūri intencijos siūlyti, jokio sprendimo. Skaitytojas turi pajusti 
Juzos, o jame visos lietuvių tautos šio šimtmečio tragiką. 


Jeigu Baltušis iškelia istoriją kaip problemą, kurią tetinka trak- 
tuoti tragiškų didingumu, tai Kondrotas ir Mikelinskas vis dėlto 
ieško, nors labai skirtingai, tai problemai tokio meniško pavidalo, 
kuriame išryškėtų ir salima istorijos prasmė. Kondroto atveju turbūt 
reiktų sakyti, kad tas ryškinimas baigiasi istorijos prasmingumo 

neigimu. Žalčio žvilgsnyje žmogaus žemiškas gyvenimas, matomas 
laiko perspektyvoje, kelia gryną siaubą. Pradžioje sutinkame taikius 
ir ramius XIX šimtmečio antros pusės Lietuvos valstiečius — dar- 
bininkus — Meižių šeimos narius, įsikabinusius į žemę, į praeitį, 
jaučiančius ryšį su mirusiais, tarsi vieni ir kiti gyventų tame pačiame 
pasaulyje (Kondrotas net siurrealistiškai šitą vaizduoja — senolio 
šermenys trunka visą mėnesį, per kurį šermenų dalyviai, pasisodinę 
numirėlį už stalo, kartu su juo valgo ir geria). Tačiau jie nėra pana- 
šūs į Baliušio Juzą, kuris bandė gyventi atsitvėręs nuo istorinių 
įvykių; jie atviri ir didesnės savo tautos žmonių bendruomenės pro- 
veržiams — pavyzdžiui, tas pavs senolis 1863 metų sukilimo metu 
aistringai laukia «sukilėliukų», kaip jis juos vadina, atsilankymo 
į jo sodybą, taupęs ir ruošęs iš paskutiniųjų jiems geriausią maistą 
ir arkliams pašarą. Jis tampa istorijos apgaunamas, būdingu auto- 
riaus gectu, kai apsitinka ir viską supeni ca70 dragūnams, palaikęs 
juos savo laukiamais lietuviais. Berniukas Kristupas, išaugęs į tiesų 
ir simpatingą jauną vyrą, įsimylėjęs Pimę, prieš visas kliūtis ją vedęs, 
kartu su ja yra. demoniško apylinkės grafo, Pipiro, brutalizuoja- 
mas — po vestuvių jiems vykstant į jaunojo namus, grafas su 
pasamdytais sėbrais juos užpuola ir Pimę išprievarcauja, o Kristupą 
nukryžiuoja. Tai « Pradžios» knyga TomMano sąrangoje, 0 antroje 
dalyje jau veikia kitas Kristupas, pramintas Gauriuoju, kurio kilmė 
iš šios pirmosios Meižių šeimos ne visai aiški — galbūt jis Kristupo ir 
Pimės sūnus, galbūt grafo ir Pimės, o galbūt nė vieno iš jų. Jis auga 
našlaitis, atrodo, sudeginęs savo tėvų namus, kartu su motina ir mo- 
tiną bandžiusiu gelbėti tėvu, yra kankinamas jį auginančio patėvio, 
o vėliau pats tampa plėšikų, skriausdamas ne tik apylinkės gyven- 
tojus, bet ir savo mylimą mergaitę, patėvio dukrą. Tuo pačiu metu 
jo širdyje glūdi ir šviesaus, mylinčio gyvenimo troškimas — sugautas, 
kaip kalinys, jis siunčiamas pas gubernatorių į Kauną su pažadu, 
kad būs amnestuotas už atlydėjimą kito piktadario — jis to laukia 
kaip išganymo, nes jis tada mes ligtolinį kriminalinį gyvenimo 
būdą ir pagaliau ves savo mylimą Reginą ir laimingai gyvens. Žinoma, 
jis ir čia apgaunamas — panaudojant gerai žinomą pasakos motyvą: 
sargybinio nešamas laiškas, turįs jam užtikrinti gubernatoriaus atlei- 
dimą, iš tikrųjų yra laiškas, pasmerkiantis jį mirti. Paskutinėje 
romano dalyje, visą ištisą naktį prieš būdamas pakartas, jis 
pasakoja savo gyvenimo istoriją savo kalėjimo vienutės bendrui — 
kuris, kaip tik paskiau išryškėja, yra dar vienas atšvaitas Lizano 
(pačioje knygos pradžioje pasirodžiusio kaip Likroviško duobkasio 
senolį laidojani). 

Tai per visą knygą einanti daugiaprasmė, čia pasirodanti, čia 

vėl dingstanti figūra — įkūnijanti ir išmintį, ir pagundą kūniškiems 
geiduliams, ir vilionę neišmatuojamiems žmogiškos vaizduotės tur- 
tams, ir apgaulę, ir transcendentinį pasigailėjimą. Lizanas primena ir 
velnią, ir po žemę vaikščiojantį mūsų tautosakoje Dievą, ir menininko 
prigimtį, it pačią mirtį — gėrio ir blogio Lizano figūroje neįmanoma 
išskirti. Epiloge — kuris vyksta jau Nepriklausomos Lietuvos laikais 
— jaunuolio, dabar jau suaugusio vyro, kurio tėvas, caro armijos 
karininkas kapitonas Uozolas, buvo tas, kuris Gaurusį pagavo ir 
siuntė į Kauną, noras išsiaiškinti, ar tikrai Gaurusis buvo apgautas 
pažadu jį išlaisvinti ir tada buvo išduotas, atsimuša į sieną. Jau 
pasenęs tėvas, kapitonas Uozolas, prisidengia teisiniais argumentais, 
kuriuos jis vadina viešąja visuomenės morale ir todėl galiojančia 
visais atvejais, ir atsisako sūnui atsakyti jam knietintį klausimą. 

Istorijoje, kaip ir paskirų žmonių gyvenime, yra viskas sumišę, 
ir neįmanoma sužinoti, kaip iš tikrųjų buvo, o tuo labiau reikalauti 
kam nors teisybės, lyg ji žmogui priklausytų. Čia galima prisiminti, 
kad ir grafas Pipiras po savo įvykdyto smurto paprasčiausiai 
dingsta iš krašto — jam nekliūva joks atpildas už tai, kad jis naudojo 
savo turimą visuomenėje galią vykdyti žemėje blogį, sekdamas savo 
paties iškreipta prigimtimi. Jis vaizduojasi, savo sapnų ir istorinių 
bei mitologinių skaitinių pagalba, kurie įterpiami į knygos tekstą, 
2535 pasaulį kurianti ir naikinanti dievybė. Galbūt jis net ją simboli- 
zuoja visos knygos kontekste. Šitą istorijos vaizdą, kaip beprasmės 
kovos tarp prieštaraujančių žmoguje ir pasaulyje glūdinčių jėgų — 
siaubti, kankinti, naudoti, statyti, kurti, mylėti, ilgėtis — labai 
padeda realizuoti faktas, kad pasirinktas vaizdavimui istorinis lai- 
kotarpis tiesiogiai nesusiliečia su marksistine istorijos samprata, 
kuri labai įsakmiai pabrėžia istorijos dėsningumą ir tikslingumą. 
Todėl dabartinės sovietinės visuomenės problemos čia gali likti 
nuošalyje, ir autorius gali spėlioti apie istorijos beprasmiškumą — 
kurio pajūutimas paraližuoja žmogų, nelyginant žalčio žvilgsnis. Šį 
istorijos siaubą ypač sunku pakelti mūsų amžiaus pasaulėžiūrai, kuri 
istorinius įvykius mato kaip savyje išsisemiančius, neturinčius ryšio 
nei tarpusavyje, nei su transcendencija. Šitai atspindi ir Kondroto 
romano forma — jo ypatingas fragmentiškumas: keturi atskiri 
skyriai, užvardinti « Pradžia », dviejų romano pusių beveik visiškas 
atsajumas, veikėjams nedavimas to, ką paprastai vadintume psicho- 
logine motyvacija, įvairių Lizano vaidmenų nerišlumas tarpusavyje. 
Kaip istorija, pagal šį žvilgsnį, neturi jungties, taip jos formaliai 
nereikalauja ir šis romanas — yra tik skausmo, neaiškumo, vergiš- 
kumo, baimės ir nepasiekiamo ilgesio be galo įtaigūs aprašymai. 
Kondroto savitą istorijos traktavimą yra pastebėję ir tarybiniai 

kritikai — girdami jį už naujo tipo romaną lietuvių literatūroje, 
vis dėlto prikiša jam, kad tikrai su istorija jis nė nebando susidurti. 
Jam stinga, pasak juos, istorinės autentikos, kurios vietą užima inte- 
lektualiniai išvedžiojimai, o jo siužetinė medžiaga, nežiūrint, kad tai 
aiškiai apibrėžtas Lietuvos istorijos tarpsnis, kritiko Gusčiaus žodžiais, 
tėra « kurpalis, ant kurio valiūkiškai tempiama savoji pasaulio 
samprata ». 


Jeigu Juozo Baltušio Sakmė apie Juzą yva artimiausia epo žanrui, 
kur sutelkiama viso vieno laikotarpio istorija ir įkūnijama viename 
heroiško dydžio veikėjuje, kur pasakojantis balsas išlaiko, kaip ir 
privalo, epinę distanciją, herojų nei teisdamas, nei teisindamas, o 
istoriniai klausimai peržengia save ir tampa visuotiniais žmonijos 
istorijos klausimais, o jeigu Sauliaus Tomo Kondroto Žalčio žvilgsnis 
istoriją vartoja kaip medžiagą klausimui apie gyvenimo iš vis bet 
kokią prasmę, tai Jono Mikelinsko prieiga prie istorijos jo veikale 
Kur lygūs laukai yra kur kas glaudesnė — intymesnė ir sudėtingesnė. 
Autorių tartum veda gyvas reikalas atkurti, įsigyventi dar vieną 
kartą į mums visiems taip svarbius lietuvių istorijos tarpsnius, surasti 
juose pačiuose prasmę, kad tada jie taptų atpirkti iš užmaršties ar 
paneigimo, ir visa mūsų praeitis — ar ji priimtina, ar ne iš kurios nors 
valdančios ideologijos taško — galėtų tapti mūsų dalimi. Religinis 
horizontas, jei jį suprasime kaip tikėjimą į istorijos galutinio prasmin- 
gumo galimybę, gaubia Mikelinsko romaną, kaip tie bažnyčių bokštai, 
kurie vienam jo veikėjui pasirodo, kaip saugantys jo gimtojo krašto 
apylinkę. Net ir pirmosios veikalo dalies pavadinimas « Duonos 
keliu» užmena, kad autorius siekia duoti savo romanui kryptį. O 
Mikelinsko naudojama forma šią jo intenciją tobulai atitinka — tai 
panoraminis, be galo talpus, lėtai tekantis pasakojimas, primenantis 
XIX šimtmečio romano tradiciją suformavusius pasaulinius romanus 
— turbūt jis pirmas tokios skalės, taip pilnai išnaudotų realistinio 
romano konvencijų ir taip apvaldyto pasakojančio balso romanas 
lietuvių literatūroje. Jo veikėjai yra tuo pačiu metu ir individuali- 
zuoti, ir lietuvių visuomenei iki II pasaulinio karo būdingi tipai. 
Romanui charakteringa, kad jame nesiimama iliustruoti vienos ar 
kitos tezės apie lietuviškos visuomenės raidą — kokia ta raida yra 
ar kokia turėtų būti. Jį valdo nuolatinis, kantriai tyrinėjantis ieško- 
jimas žmonių gyvenimo tikslo ir prasmės ir ryškus žmogiškos pilnatvės 
ilgesys. Net ir neigiamieji veikėjai, kaip apylinkės turtuolis Benve- 
nutas Kiaupšas, skriaudžiantis savo artimus, ar nihilistinės sielos 
miestelio ekscentrikas Karolis, vėliau flirtuojantis su nacių ideologija, 
autoriaus vaizduojami kaip žmonės, taip pat siekiantys išrišti savo 

pačių gyvenimo mįslę, tik jie tą mįslę sau yra klaidingai sudėstę. Mi- 
kelinsko veikėjai yra nuolatiniame ryšyje su pasauliu, kuriuo jie stebisi, 
juo rūpinasi, ir savo patirtį nuolat bando suvokti kaip kelią, vedantį 
juos į gilesnį savęs pačių, o tuo pačiu visos žmogiškos tikrovės pažinimą. 

Ryšį su pasauliu ypačiai sutvirtina autoriaus meistriškai naudo- 
jamas gamtos vaizdavimas savo veikėjų vidinei nuotaikai išsakyti 
ir, atvirkščiai, veikėjai pergyvena gamtą, kaip savo pačių vidinio 
pasaulio pratęsimą — veikale iškyla vientisas, be galo didelis, visas 
sukurtas pasaulis, kaip žmogaus patyrimo ir veikimo erdvė. Tačiau 
Mikelinsko veikėjai, priešingai Baltušio Juzos aklam vieningumui su 
jį supančiais gamtos procesais, yra iš savo pačių vidaus verčiami 
nuolat kreiptis į ateitį, ir jie ryžtasi į ją eitį, net ir mirtį sutikdami, 
kaip dar vieną žingsnį į priekį — į šventą nežinomybę, kuri jų 
neapvils. Istorija šiame veikale atrodo kaip nesibaigianti situacijų 
grandinė, kurias pasitikdami, jas įveikdami arba joms pasiduodami, 
žmonės įgauna žinojimą ir supratimą jiems naujų tikrovės plotmių, 
kurių kitaip jie nepasiektų. Bet tai reiškia, kad istorija kur nors veda, 
tik žmogus turi ją savo gyvenimu nuolat šifruoti. Pats rašytojas 
Jonas Mikelinskas yra išsireiškęs, kad gyvenimą jis supranta, kaip 
ėjimą į Paslaptį *. Šitoks nusiteikimas gyvenimo atžvilgiu neutrali- 
zuoja istorijos siaubą. Jame taip pat galima išgirsti sąskambių su mūsų 
laikų katalikiškąja teologija — pavyzdžiui, lygiai tokią pačią frazę 
kaip Mikelinsko galėtų būti panaudojęs ir Karl Ralner, kuris įvairiais 
būdais yra teigęs, jog asmuo, kuris leidžiasi į savo paties egzistencijos 
bedugnę, galutinai jai pasiryžęs ir galutinai ja pasitikėdamas, yra 
priėmęs Dievą, nors Jo jis ir neišpažintų tradicinėmis konfesinėmis 
formomis. Čia bandoma keliais žodžiais užgriebti Mikelinsko romane 
vystoma tikrovės vizija atsiskleistų, aišku, tik per pilnesnį romano 
literatūrinių savybių ir priemonių išnagrinėjimą, o ypač jo dviejų 
pagrindinių veikėjų — Albino Šaknio ir Benvenuto Kiaupšos — vidi- 
nės būsenos ir elgsenos pasaulyje analizę, bet ją bandyti duoti teks 
palaukti kitos progos, kaip ir pilnesnį istorijos vaidmens Baltušio 
ir Kondroto kūriniuose pagrindimą. 


Norėtųsi tik nurodyti, taip pat atidedant reikiamą analizę, dar 
vieno religinės prieigos prie šių trijų kūrinių kryptį, kuri savyje gal 
įdomesnė ir reikšmingesnė negu iki šiol eitoji. Tai būtų blogio proble- 
mos pasekimas pas kiekvieną iš šių autorių, nes istorijos prasmingumo 
klausimas neišvengiamai pareina nuo to, kaip yra suvokiamos blogio 


“ Jonas MikELINSKAS, Savom žirklėm į Delfus, arba Minčių pabiros nelygiame 
kelyje į lygius laukus, žr. Pergalė, 1982 m., 5 nr. 

apraiškos istorijoje ir kaip nusistatoma jų atžvilgiu. Jeigu pas Mike- 
linską pasaulis yra iš esmės geras, pas Kondrotą blogis ir gėris neat- 
narpliojamai pasaulyje sumišę, o pas Baltušį blogis neišvengiamas, 
tačiau Juza jam herojiškai priešinasi, turėtume klausti, kur kiekvie- 
name iš šių veikalų yra blogio versmė : kas gimdo Juzos tragiką, kodėl 
plėšiko Gaurusio likimas yra patetiškas, iš kur kyla Albino Šaknio ir 
aibės Mikelinsko veikėjų rūpestis, vargas ir viltis? Kaip žinia, s3vo- 
kinio sprendimo blogio problemai per visą kultūros istoriją nėra nė 
vieno patenkinamo, bet religinių mitų, aiškinančių blogio pradžią ir 
žadančių jo pabaigą, yra nesuskaitomai daug ir įvairių. Čia rūpėtų 
įžvelgti, ar į kiekvieno iš šių romanų sąrangą įeina koks nors blogio 
apraiškas jame nušviečiantis ir valdantis mitas. Pagal filosofo Paul 
Ricoeur pateiktą keturių pagrindinių blogio mitų Vakarų kultūroje 
tipologiją? galima būtų aiškinti, jog Kondroto Žalčio žvilgsnis priartėja 
prie teogoniško mito: blogis gimsta kartu su pasauliu ar net dar 
anksčiau, su pačiais dievais; jis glūdi pačioje pasaulio pirmykštėje 
sąrangoje kaip visatos dalis ir nuolat reiškiasi ir per gamtą, ir per 
žmones. Tragiškašis mitas, kurį tobuliausiai yra įkūnijusios graikų 
dramos, blogį laiko neišvengiamu žmonėms dievų paskirtu likimu. 
Šitas jo neišvengiamumas, kylantis iš paties herojaus prigimties, 
ir yra veiksnys, kuris Baltušio Juzai suteikia tragiško kilnumo, 
o skaitytojui iššaukia baimę ir užuojautą — Sakmėje apie Juzą 
blogio nebūtų buvę įmanoma atšaukti, bet Juza tampa herojumi, jam 
priešindamasis. Trečiasis — pirmojo žmogaus Adomo mitas — su- 
kurtą pasaulį mato kaip gerą, ir blogio įvedimą į jį bei atsakomybę už 
ji priskiria žmogui, Šitokia samprata atsispindi Mikelinsko romane, 
kur blogis suprantamas kaip sugadintas gėris, ir todėl skaitytojas 
neišvengiamai jautrinamas šituo patosu. Net ir blogieji Mikelinsko 
romano veikėjai nėra praradę savo žmogiškos gelmės, nei orumo — 
tik jie ryškiųi nuklydę nuo teisingo santykio su kitais žmonėmis, 
savo asmenybės dovanas, progas ir galimybes iškreipę, panaudo- 
dami jas taip, kad kitiems iš to kiltų žala. Neužmirštamas yra Mike- 
linsko romano galas — 1940 metų vasarą Lietuvoje vyksta apokalipsė. 
Benvenutas Kiaupšas iš Kauno miesto išbėga į Nemuno skardžius, 
tarsi Peskutirio teismo dieną į kalnus, prašydamas, kad jie jį uždeng- 
tų. Šitaip klajodamas jis sueina akistaton su visu savo gyvenimų 
ir pajunta, kad jis iš tikrųjų ieškojo ir troško ne turto ar galios ant 
kitų žmonių visais savo neteisingais darbais, o laisvės — kurios jis 
taip ir nerado. Bet šičia išryškėja ir jo kaip žmogaus tragika, kurią 


* Paul RicoEva, The Symbolism of Evil, Trad. Emerson BucHANAN, Bostonas, 
Beacon Press, 1967. 

nušviečia Adomo mitas, nesgi Benvenutas buvo laisvas visą laiką, 
turtingas ir žemiškomis gėrybėmis, ir stipria, veržlia asmenybe, ir 
progomis, ne taip kaip vos šeimyną aprūpinantis, įsiskolinęs, varžy- 
tinių grasinamas savanoris kūrėjas Albinas Šaknys. Laisvės, kaip ir 
kito gėrio, piktnaudojimas įveisia istorijoje blogį. Šita elegiška gaida 
reikia baigti pirminį žvilgsnį į tris reikšmingus dabartinės Lietuvos 
literatūros kūrinius. 

Three recent Lithuanian novels: Sakmė apie Juzą by Juozas Baltų- 
šis, Kur lygūs laukai by Jonas Mikelinskas and Žalčio žvilgsmis by Saulius 
Tomas Kondrotas are interesting in their treatment of the conilict between 
history and myth, which is here discussed from the standpoint of a religious 
perspective on literature, as developed in the thought of Mircea Eliade 
and Paul Ricoeur. It is suggested that the work of Baltušis unfolds a tragic 
interpretation of the history of the Lithuanian people, that of Saulius 
Tomas Kondrotas reveals a basic understanding of creation that is in- 
formed by the theogonic myth and that Jonas Mikelinskas wrestles 
with the Adamic myth of the Judaeo-Christian tradition — that of 
an essentially good, but fallen creation, in his attempt to give artistic 
shape to the historical period of Lithuanian independence between the 
two world wars. 

BIBLINIS TVANAS GEOGRAFINIU, GEOLOGINIU IR 
ARCHEOLOGINIU ATŽVILGIU 


Geologė B. Saldukienė, M. S. savo paskaitos teksto redakcijai neatsiuntė. 


BRANDUOLINIŲ RŪGŠČIŲ MANIPULIACIJA 


Genetika tai biologijos mokslų šaka tirianti orgavinę variaciją ir 
paveldėjimą. Tuo būdu genetikai rūpi veisimosi procesai, evoliucija. ir 
pati gyvoji medžiaga. Ji padeda pagrindus augalų ir gyvulių selekcijai, 
kai kurioms medicinos šakoms, viešajai sveikatos tarnybai. Paveldė- 
jimo vienetai, arba genai, pirmą kartą Gregorijaus Mendelio aprašyti 
ir bandymais parodyti 1865 m. Jie yra chromosomų sudėtinė dalis. 
Chromosomas randame kiekvienoje gyvojo organizmo celėje. 

Žvelgiant į vėliausius ir labai įdomius pasiekimus celės biologijos 
srityje, tenka apsistoti prie vadinamos genetinės arba branduolinių 
rūgščių manipuliacijos, kitaip dar vadinamos genetine inžinerija. 
Šios mokslo srities pastangomis bandoma išaiškinti galimumus pada- 
ryti pakeitimų genetinėje organizmų, o taip pat ir pačių genų struk- 
tūroje, žmogui sąmoningai įsikišant. Šios pastangos siekia toliau, negu 
kryžiavimo ar atrankos būdu padaromi pakeitimai, kurie paprastai 
apima operacijas tik tos pat organizmų rūšies ribose. 

Esminė inžinerijos žymė yra planavimas, arba projektavimas, 
gi manipuliacija nurodo, kad vykdomas koks nors komplikuotas day- 
bas, iš anksto įgijus patyrimą, siekiant tam tikrų pasistatytų tikslų. 
Todėl genetinė inžinerija arba geneiinė manipuliacija būtų skir- 
tinga nuo taikomosios genetikos: genetinėje manipuliacijoje būtų 
įvedamas žmogaus planas, sudarant naujus genus ir naujas genų 
kombinacijas. Taigi, genetinės branduolinių rūgščių manipuliacijos. 
metodai papildytų senuosius genetikos metodus, kurie remiasi tik 
atranka ir propagavimu atsitiktinai susidariusių genetinių kombi- 
nacijų, dažniausiai natūralinės selekcijos proceso metu l. 

Genetinė branduolinių rūgščių manipuliacija reiškia daugiau 
negu komplikuotą mikro-manipuliaciją su gyva cele, jos branduoliu, 
chromosomomis bei genais. Dauguma šios srities žinovų žiūri į šią 
manipuliaciją daug platesniame kontekste ir mano, kad ši biologinio 
tyrinėjimo sritis gali pažadinti nepaprastą pažangą biologinėje ar net 
ir socialinėje srityje ž. 


1 SINSHEIMER, R., Troubled dawn for genetic engineering, žr. New Scientist, 
1975 (Oct.), 148-151 psl. 

2 PaIMRosE, S. B., Genetic engineering, žr. Science Progress (Oxf.) 1977 m., 
64 t., 293-321 psl. 

Dabartiniai genetinės manipuliacijos pasiekimai buvo galimi 
tik dėl greitos pažangos branduolinių rūgščių (DNR) technologijoje, 
apimančioje jos sintezę, analizę, transportaciją celėje ir apskritai 
jos manipuliaciją3. Šiuos posiekimus įgalino tik daugelio tyrinėtojų 
kruopštus darbas, kurio dėka surasti būdai suskaldyti DNR tam 
tikrose specialiai norimose pozicijose, nekomplikuotai ir lengvai 
sujungti suskaldytas DNR dalis ir nesudėtingu būdu įvesti DNR į 
kitus organizmus 4. 

Šie pastarieji pasiekimai neliko nepastebėti dieninės spaudos, 
televizijos ir kitų viešosios komunikacijos sistemų. Sensacijų ieškantys 
reporteriai turėjo kur pasireikšti, neabejotinai viską perdėdami ir 
tuo būdu sukeldami pasitikinčioje visuomenėje nereikalingą jaudi- 
nimąsi. Korespondentų aprašymuose nebuvo praleista, kad senovės 
graikai yra aprašę pusiau žmogiškas, pusiau gyvuliškas būtybes, kad 
egyptiečiai vaizduodavo savo deives su varlių, kačių ar gyvačių 
galvomis, kad Indijos pirklių šventasis patronas buvęs dievas su 
keturiomis rankomis i> dramblio galva. Tačiau tos būtybės gi nėra 
realios, nes kiekvienos gyvių rūšies ateitį apsprendžia tai, kuri vyTiš- 
koji spermos lastelė susijungs su kuriuo moteriškuoju kiaušinėlia. 
Elementarinė biologija sako, kad toks susijungimas turi būti tarp, 
pavyzdžiui, žuvies spermos ir žuvies kiaušinėlio, arba tarp Žmogaus 
spermos ir žmogaus kiaušinelio. Panašiai ir kitų rūšių organizmuose. 

Paskutiniųjų metų tyrinėjimai parodė, kad šis tarp organizmų 
rūšių egzistuojantis barjeras gali būti nugalėtas it kad tuo būdu 
skirtingos organizmų cūšys gali būti tarpusavyje maišomos. Staiga 
atsidarė platūs mokslinio pasisekimo akiračiai. Čia noriu skaityto- 
jams prieinama forma pateikti žinių apie branduolinių rūgščių manipu- 
liaciją ir su ja susijusias problemas. 


BRANDUOLINĖS RŪGŠTYS 


Kiekvieno organizmo celė yra sudaryta iš bent dviejų pagrindinių 
dalių, citoplazmos ir branduolio. Branduolys paprastai yra apsuptas 
citoplazmoje. Augalų celės turi dar gerai išvystytas sieneles. Bran- 
duolyje randami tam tikri siūleliai, chromosomos, su genais ant jų. 
Organizmai, kurie savo celėse turi branduolius, vadinami eukariotai. 


3 ALVARADO-URBINA, Gabriel, Aulomaled synthesis of gene fragments, žr. Science, 
1981 m., 214 t., 270-274 psl. 

* CoLIN, Norman and Eliot MaRsHaLL, Boom and bust in biotechnology, žr. 
Science, 1982 m., 216 t., 1076-1082 psl. 

Didelė grupė vienacelių organizmų, kaip bakterijos, kurie branduolio 
neturi ir kurie turi tik vieną chromosomą citoplazmoje, vadinami 
prokariotais. 

Genu vadinsime paveldėjimo vienetą, užimantį fiksuotą poziciją 
ant chromosomos ir turintį specifinį efektą fenotipui. Jis gali būti 
mutacijos keliu pakeistas į kitas alelines (porines) formas. Genas 
tat yra labai maža, bet organizuota medžiagos dalelė, aukšto moleku- 
linio svorio branduolinės rūgšties molekulė (deoxiribozės branduolinės 
(arba nukleinės] rūgšties molekulė — DNR; angl. deoxyribonuc- 
leic acid — DNA). Ši molekulė yra sudaryta iš fosforo rūgšties ir 
pentozos cukraus skeleto, prie kurio tam tikra tvarka yra prisijūun- 
gusios pirimidino ir piurino bazės : piurinai — adeninas ir guaninas, 
ir pirimidinai — citozinas ir timinas. Dvi virvelių pavidalo molekulės 

N NH2 

Pav. 1. - Pagrindinių branduolinėse rūgštyse randamų bazių struktūrinės formulės : 
piurinai — adeninas ir guaninas pirimidinai - citozinas ir timinas 


yra laikomos viena prie kitos vandenilio ryšiais tarp adenino ir ti- 
mino, ir tarp citozino ir guanino. Tokia porinė DNR erdvėje sudaro 
sraigtinę struktūrą arba dvigubą spiralę. Porinės struktūros fragmentas 
sudarytas iš vienos piurino ir vienos pirimidino bazės yra vadinamas 

nukleotidų. Viename gene priskaitoma tokių nukleotidų nuo kelių 
šimtų ligi kelių tūkstančių. Cheminis net ir vieno nukleotido 
pakeitimas gali ir kurią nors organizmo savybę pakeisti. "Tai 
mutacija 3. 

Geno definicija santykyje su kuria nors organizmo savybe gali 
įvairuoti pagal turimą tuo metu mokslinę informaciją. Pavyzdžiui, 
pirmieji genetikos darbuotojai manė, kad akių spalvą kontroliuoja 
vienas genas. Vėlesnieji biocheminiai tyrimai parodė, kad akių spal- 
vos paveldėjimas yra daug komplikuotesnis ir kad kelias akių spalvai 
pagaminti yra kelialaipsnis procesas, kur kiekvieną iš šių laipsnių 
kontroliuoja atskiras genas. Viename iš šių laipsnių yra pagaminama 
amino rūgštis triptofanas. Triptofano gamyba irgi yra daugialaipsnis 
procesas, kur kiekvieną laipsnį vėl kontroliuoja atskiras genas. Nežiū- 
rint to, kad genai gali būti daugiau ar mažiau komplikuotos cheminės 
sudėties, buvo stengiamasi tokius pavienius genus išskirti iš chromo- 
somos struktūros. 1969 m. pirmą kartą tai buvo sėkmingai padaryta. 

DNR yra cheminis paveldėjimo kodas, randamas visuose gyvuose 
organizmuose. Pūkstančiai tokių genų yra prijungta prie celės bran- 
duolyje esamų chromosomų. Pilnas genų ir chromosomų komplektas 
randamas kiekvienos aukštesniųjų organizmų celės branduolyje. Bak- 
terijos būdamos vienaceliai be branduolio organizmai, turi tik vieną 
chromosomą, kuri yra žiedo pavidalo dvigubo siūlelio DNR. Be to, 
tokie organizmai dar turi vieną ar daugiau irgi žiedo pavidalo dvigubų 
siūlelių struktūrų su nedideliu genų skaičiumi, kurie vadinami plazmi- 
dėmis 9. 


DNR rekombinavimo technologija. — Rekombinuotos DNR tech- 
nologijos pradžia laikoma 1973 ir 1974 metai, daugiausia remiantis 
Stanley Cohen (Stanfordo Universitete) ir Herbert Boyer (Kalifornijos 
Universitete, San Francisco) tyrinėjimais.  Daugumas technikinių 
metodų, kuriuos genetinės inžinerijos mokslininkai naudoja, yra 
išvystyti iš metodų, vartotų mikrobų genetikoje. Tai pagaliau atvedė 
ligi atskiro geno izoliavimo *. 

Bakterijos turi pirmenybių prieš kitus organizmus, studijuojant 
genų struktūros ir funkcionavimo molekulinę bazę, nes jų celės turi 


* PoviLaiTis, Bronius, Mutacijos modernioje biologijoje, žr. Lietuvių Katalikų 
Mokslo Akademijos Suvažiavimo Darbai, 1974 m., 8t., 493-516 psl. 

* RowBuRRY, R. J., The replication of bacterial plasmids, žr. Science Progress 
(Oxf.), 1978 m., 65 t., 231-250 psl. 

* PRIMROSE, S. B., Genetic engineering, žr. Science Progress (Oxf.), 1977 m., 
64 t., 293-321 psl. 

apie 104 kartų mažiau DNR, gali greitai ir pigiai išauginti nepapras- 
tai didelius celių kiekius (idealiomis sąlygomis viena bakterija, 
besidalindama kas pusvalandį, į parą gali išauginti 7x10 13 koloniją), 


Pav. 2. - Schematiškai parodyta deoksiribozės branduolinės rūgšties (DNR) mole- 

kulės sekcija iš 5 nukleotidų. Molekulės skeletas sudarytas iš fosfato (P) ir deok- 

siribozės cukraus (S). Centrinėje dalyje matyti prie skeleto prijungtos piurino 

(adenino — A, guanino — G) ir pirimidino (citozino — C, timino — T) bazės. Šios 

dvi virvelės pavidalo molekulės laikomos viena prie kitos vandenilio ryšiais tarp A 

ir T, ir tarp C ir G bazių porų. Tokia porinė DNR erdvėje sudaro sraigtinę 
struktūrą. 

be to, ir labai reti mutantai bei genetiniai rekombinantai gali būti 
lengvai atpažinti net ir milžiniškai didelėse populiacijose Š. 

Molekulinė rekombinacija pasidarė galima tik po visos eilės 
atskirų atradimų. Vienas iš tokių atradimų buvo pastebėjimas, kad 
bakterijos celė dažnai turi vieną ar daugiau plazmidžių, kaip priedų 
prie bakterijos chromosomos. Plazmidės yra mažos ir turi labai 
nedidelį genų skaičių. Chromosomoje yra paprastai sukaupti visi 
augimui ir dauginimuisi reikalingi genai. Plazmidės gi prideda dar 
papildomų genų, kurie dažnai praplečia sugebėjimą prisitaikinti 
platesniame aplinkos pasirinkime, suteikiant bakterijai atsparumą 
prieš įvairius jos egzistenciją trukdančius faktorius, ar sugebėjimą 
naudotis ir kitais maisto šaltiniais. 

Kitas rekombinacinės technikos išvystyme žingsnis buvo atradi- 
mas savotiško DNR skaldymo metodo, panaudojant tam tikras endo- 
nukleazes, sudėtingus baltyminio tipo organizmo junginius, dar 
vadinamus «apribojimo» enzimais, arba restriktazėmis. Tie jau 
anksčiau bakterijose surasti enzimai buvo atpažinti kaip bakterijos 
apsauga prieš DNR, atėjusią į celę iš kitų organizmų. Kiekvienas iš 
tų surastųjų enzimų skaldo DNR į skirtingas ir specifines trumpas 
sekcijas nuo 4 ligi 8 bazių porų, pagal atitinkamo nukleotido dažnumą 
chromosomos siūlelyje. Tos sekcijos yra palindromiškai simetringos : 
vieno chromosomos siūlelio sekcija ir tos sekcijos Kkomplimentas iš 
chromosomos antrojo siūlelio yra identiški, tik siūlelių atskiras 
sekcijas skaitant priešinga kryptimi. Daugumas šių enzimų atskelia 
sekcijas, kurios yra simetriškos jų priešinguose galuose ir tuo būdų 
sudaro trūkį dvisiūlėje DNR grandinėlėje. Normaliose sąlygose DNR 
gabalai išsiskiria trūkio vietose, tuo būdu abiejuose tokios sekcijos 
galuose lieka po trumpą vienasiūlę DNR sekvenciją, kurios yra 
komplimentinės viena kitai. Šiandie jau yra atpažinta per 40, 0 gal 
ir daugiau, skirtingų restriktazės enzimų, veikiančių atskiras DNR 
sekvencijas. Tuo tarpų nėra duomenų, kad tokių restriktazių skai- 
čius negalėtų būti dav didesnis. Restriktazių tipų gausumas yra 
ypač stiprus įrankis DNR frakcionavimo technikai. 

Esant tinkamoms sąlygoms komplimentiniai, arba lipnūs, sekcijų 
galai, kilę iš tos pat ar kitos molekulės, gali vandenilio ryšiais susi- 
jungti. Šio sekcijų galų lipnumo dėka yra galima į plazmidę įjungti 
sekcijas iš svetimos DNR: atidaromas plazmidės žiedas, svetima 
DNR suskaldoma į segmentus, veikiant tam pačiam enzimui, ir 


5 Davis, B. D., The recombinant scenarios, žr. American Seientist, 1977 m. 
65t., 547-555 psl. 

Pav. 3. - DNR molekulės trūkis. (a) — Dviejų suporuotų DNR molekulių schema. 

Vandenilio ryšiai tarp bazių G ir C, A ir T. Specifinio restriktazės enzimo veikimo 

vietos DNR molekulės skelete parodytos rodyklėmis. (b) — Veikiant restriktazei 

molekulės skeleto ištisumas pertraukiamas trūkio vietose, taip pat ir vandenilio 

ryšiai tarp bazių tuose tarpiniuose keturiuose nukleotiduose nutraukiami. Porinė 

DNR molekulė prie trūkio užsibaigia neporuota molekulės sekcija, kuri yra «+ lim- 
panti» ir gali susijungti su kito trūkio atitinkama sekcija. 


leidžiama sekcijų galams sulipti. Pastovumui užfiksuoti šioje proce- 
dūros vietoje naudojamas dar kitas enzimas — DNR ligazė. Manoma, 
kad enzimas-ligazė turi taip pat svarbų vaidmenį pataisant DNR 
mechanizme pasitaikančias klaidas9. Skirtingų restriktazių gausu- 
mas įgalina perskelti DNR molekulę tyrinėtojo pasirinktoje vietoje, 
o taip pat atskelti palyginti mažus molekulės gabalėlius. Pasinaudo- 
jant šiuo metodu, bet koks parinktas DNR fragmentas, nežiūrint 
jo kilmės, gali būti inkorporuotas į atitinkamai parinktą plazmidę 19, 
Susiduriama su nemaža sunkumų, kurie be abejo žymiai sulėtina 
pasistatyto tikslo pasiekimą. Pavyzdžiui, pradiniai rezultatai rekom- 


? Inoue Nabuo and Takahito Karo, Nuclear DNA ligase and its action on 
chromatin DNA in neuronal, glial, and liver nuclei isolated from adult guinea pigs, 
žr. Journal of Neurochemistry, 1980 m., 34 t., 1574-1583 psl. 

10 SINSCHEIMER, R., An evolutionary perspective for genetic engineering, žr. 
New Scientist, 1977 (Jan.), 150-152 psl. 

binuotos DNR studijose naudojant plazmides niekada nebūna homo- 
geniški. Pirmiausia dėlto, kad enziminiai bei cheminiai DNR sintezės 
metodai nėra pilnai efektyvūs. Be to, natūraliai padaryti pradiniai 
branduolinės rūgšties fragmentai patys dažnai sudaro sudėtingą 
mišinį ir dažnai turi tik mažą pageidaujamo geno procentą. Norima 
DNR sekvencija gaunama didesniame kiekyje tik naudojantis klo- 
navimo būdu ll, 


iivv 


Vvit 


Pav. 4. - Rekombinuotos DNR sudarymas plazmidėje. (a) - Plazmidė iš 24 nukleo- 

tidų. Šiuo atveju svarbūs AT, AT, TA, TA. (b) — Pertraukta plazmidės struktūra 

su limpančiais molekulės galais TTAA ir AATT. (c) — Su restriktazės pagalba gauta 

kitos DNR molekulės sekcija iš šešių nukleotidų abiejuose galuose turinti AATT ir 

TTAA limpančius galus. (d) — Sekcija «c» su ligazės enzimo pagalba įjungta į 

plasmidę +b». Nauja plazmidė «d» tuo būdu turi sekciją iš 6 kitų nukleotidų, 
kurių nebuvo plazmidėje «a». 


11 WeTzEL, Ronald, Application of recombinant DNA technology, žr. American 
„Scientist, 1980 m., 68 t., 664-675 psl. 


9* BRANDUOLINIŲ RŪGŠČIŲ MANIPULIACIJA 319 


Paskutinių kelių metų bėgyje buvo išvystyti metodai, kaip leng- 
vai ir greitai nustatyti DNR nukleotidų sekvencijas fragmentuose 
ligi kelių šimtų nukleotidų ilgio. Šį metodą kombinuojant su DNR 
analize, naudojant restriktazes, yra galima nustatyti viso genomo 
nukleotidų sekvencijos eilę 12, 

Kad rekombinuota plazmidė daugintųsi, reikia ją inkorporuoti 
į bakterijos celę. Dažniausia tokiems tyrimams naudojama bakterija 
yra žmogaus žarnyno lazdelė, Escherichia coli, kuri tačiau vienokių 
ar kitokių plazmidžių tik labai mažai paima iš aplinkos. Modifikuo- 
jant E. coli paviršių temperatūros pagalba ir pridedant substratan 
kalio chlorido, bakterija jau gali inkorporuoti nemaža tokių plaz- 
midžių. Tačiau ši procedūra nėra labai efektyvi, nes gal tik viena 
plazmidė iš milijomo yra inkorporuojama, be to, tik nedaug jų turės 
dirbtinai įvestą sekciją. Ieškoma efektyvesnių metodų, kurie grei- 
čiausia būtų dar komplikuotesni. Daugindamosios plazmidės dalijasi 
sinchroniškai su celės chromosomomis, tačiau kartais dalijasi nepri- 
klausomai ir dažnai daug kartų greičiau. Kartais naujoji genetinė 
medžiaga susilieja su celės chromosomcmis ir tada reaguoja kaip 
normalus celės genetinis aparatas. Iš tikrųjų tokios celės, kurios gavo 
svetimus anksčiau neturėtus genus, yra nauji organizmai, būdami 
pastovūs hibridai tarp celės šeimininko ir organizmo, davusio per- 
keltus genus 28, 

Rekombinuotos DNR technologija prokariotuose nesudaro sunkių 
problemų. Tačiau daugumai tyrinėtojų labiau rūpi genetinė inži- 
nerija eukariotuose — aukštesniuosiuose organizmuose. Pagrindi- 
nės problemos ir eukariotuose yra tos pačios: įvedimas svetimos 
DNR, tos DNR stabilizavimas, vėliau transskripcija ir transliacija, 
vedanti į reprodukciją. Eukariotuose ta kryptimi yra kol kas dar 
labai mažai tyrinėjimų keliu pasiekta, palyginat su prokariotais 4, 


REKOMBINUOTOS DNR TYRINĖJIMO MORATORIUMAS 


Paskutinieji techncloginiai pasiekimai, kaip izoliuoti ir vėliau 
sujungti DNR segmentus, davė metodą, kuriuo buvo in vitro sukon- 


12 GiLBERT, Walter, DNA seguencing and gene structure, žr. Science, 1981 m., 
214t., 1305-1312 psl. ; SaNGER, Frederick, Determination of nucleotide seguences in 
DNA, žr. Science, 1981 m., 214 t., 1205-1210 psl. 

13 SINSHEIMER, R., Troubled dawn for genetic engineering, žr. New Scientist, 
1975 (Oct.), 148-151 psl. 

4 Makx, Jean L., Gene transfer yields cancer clues, žr. Science, 1982 m., 215 t., 
955-957 psl. 

struota DNR, vėliau pasirodžiusi biologiškai aktyvi. Daugelis moks- 
lininkų, pasiremdami šiais atradimais, ėmė planuoti įvairius ekspe- 
rimentus, panaudojant virusų, bakterijų ir gyvulių medžiagą. Neabe- 
jotinai tokie tyrinėjimai duotų daug naudos, sprendžiant teorines 
biologijos problemas. Neišskirta tačiau galimybė, kad tuo keliu 
galėtų būti pagaminta naujų, gal ir žalingų ar net užkrečiamų DNR 
elementų, kurių savybių niekas negalėtų iš anksto atspėti. Daug kam 
atrodė, kad šis pavojus, gal ir retas, bet yra galimas ir realus, jei tokia 
žalinga DNR paspruktų vienokiu ar kitokiu būdu iš laboratorijos ribų 
ir paplistų žmonių visuomenėje. Šis pavojus daug kam atrodė didelis, 
nes šiuose tyrinėjimuose naudojama veik išimtinai žmogaus žarnyno 
bakterija, E. coli. 

Neaiškumai ir abejonės paskatino eilę šios srities JAV moksli- 
ninkų, paremiant JAV National Research Council, persvarstyti 
problemą ir pasiūlyti laikinai sustabdyti bet kokius tyrinėjimus, 
apimančius gyvųjų organizmų genetinę mMmanipuliaciją'5. Pagrindi- 
nis šio pasiūlymo tikslas buvo duoti kiek daugiau laiko tolimesniems 
apsvartymams, kol dar ši be galo greit besivystanti mokslo sritis 
per daug neišsiplėtė ir kol dar galima ją sukontroliuoti 19. Daug kas 
negalėjo atsikratyti minties, kad kai kurios naujos gyvybės formos, 
sudarytos su rekombinuotos DNR pagalba, gali turėti ir nepageidau- 
jamų savybių. Niekas tuo tarpu negalėjo įrodyti, kad taip negali 
įvykti, ir, priešingai, niekas negalėjo įrodyti, kad taip galėtų įvykti. 
Todėl šios srities mokslininkų bendruomenė sutarė savanoriškai 
sustabdyti bet kokius šios srities tycimus, kol išaiškins ir nustatys 
saugias procedūras rekombinuotos DNR tyrimams. 

1976 m. vasarą JAV valstybinis sveikatos institutas (NIH) 
paskelbė taisykles rekombinuotos DNR tyrinėjimams, kurie buvo 
vykdomi su federalinės valdžios pinigine parama 17, Fizinės apsau- 
gos priemonės tose taisyklėse numatytos tokios, kad pati eksperi- 
mento procedūra būtų pakankamai izoliuota ir apsaugota nuo aplin- 
kos pagal įgytą patyrimą užkrečiamųjų mikroorganizmų laborato- 
rijose. Biologinės apsaugos priemonės numatytos tokios, kaip naudo- 
jimas mutacijos pagalba suluošintų organizmų, kad rekombinuota 
DNR negalėtų išsilaikyti kasdieninėmis aplinkos sąlygomis. 


15 BeRG, Paul et al., Potential biohasards in recombinant DNA molecules, žr. 
Science, 1974 m., 185 t., 303 psl. 

16 WapE, Nicholas, Gene manipuliation, žr. Science 1974 m., 185 t., 332-334 psl. 

1 Dept. of Health, Education and Welfare, National Institutes of Health 
(NIH). - Recombinant DNA Research, Guidelines, žr. Federal Register, 1976 m., 41 t., 
27902; ABELsoN, Ph. H., Recombinant DNA legislation, žr. Science, 1978 m., 
199t., 135 psl. 

Principingai panašūs saugumo standartai buvo paskelbti Angli- 
joje 1977 m., Kanadoje 1978 m., taip pat ir kai kuriuose kituose kraš- 
tuose. Visos kol kas paskelbtos taisyklės, reguliuojančios rekom- 
binuotos DNR tyrinėjimų saugumą, neturi įstatyminės galios. 

Paskelbus JAV taisykles, apibrėžiančias rekombinuotos DNR 
tyrinėjimo ribas, publikos susirūpinimas kuriam laikui aprimo. Tačiau 
opozicija šios rūšies tyrinėjimams labai aktyviai reiškėsi, kol padarė 
žymios įtakos viešajai nuomonei. Bene pats ryškiausias šia tema 
nuomonių susikirtimas buvo Bostone, kur Harwardo Universiteto 
biologų komisija, svarstydama rekombinuotos DNR tyrinėjimo 
saugumo ribas tame universitete, nesutiko su 1967 Nobelio premijos 
laureato, profesoriaus Dr. George Wald 18 nuomone, kad steigti tokią 
laboratoriją yra pavojinga. Prof. Wald tuo nepasitenkino ir ėmė 
ieškoti klausimo politinio sprendimo miesto savivaldybėje. Spauda 
šį konfliktą plačiai komentavo, o miesto taryba tam reikalui sudarė 
komisiją, kuri kantriai ir ilgai apklausinėjo daug pavienių asmenų ir 
grupių. Komisijoje liudijo net trys kiti Nobelio laureatai, kurių 
laiškų ištraukos išspausdintos The Sciences žurnale 1976 m. 

Iš jų genetikos profesorius J. Lederberg, Nobelio laureatas 1958 
m., komentuodamas dėl rekombinuotos DNR pavojų plačiajai publi- 
kai, rašė : « Rizika šiuo atveju grynai teoretiška, nes nėra pagrindo 
spėjimams, kad viešajai žmonių sveikatai pakenktų rekombinuotieji 
organizmai. Nepaprastas NIH atsargumas turėtų būti pakankamas 
užtikrinimas publikai, kad taisyklės eina daug toliau, negu reika- 
linga apsaugoti jos sveikatos reikalus ». 

Biochemikas profesorius A. Kornberg, Nobelio laureatas 1959 m., 
taip pat teigė: « NIH taisyklės peržengia normalias ribas, reikalin- 
gas asmeninės ir viešosios sveikatos apsaugai. Tenka tik prisiminti, 
kad esamosios rizikos ribos chemijos, bakteriologijos, biologijos ir 
fizikos laboratorijose yra daug platesnės, negu NIH taisyklės rekom- 
binuotos DNR tyrinėjimams ». 

Trečiasis iš jų virologas profesorius H. M. Temin, Nobelio laureatas 
1976 m., rašė, jog «galimybė atsitikti kokiam nors ypatingam pavojui 
tyrinėjant DNR yra tokia maža, jog ji gali būti laikoma lygi nuliui. 
Todėl NIH taisyklės gal būt yra per daug varžančios DNR tyrinė- 
jimus ». 

G. Wald buvo vienas iš labiausiai susirūpinusių pavojais galin- 
čiais kilti rekombinuotos DNR technologijos rezultatų pasėkoje. 
Pagal jį rekombinuotos DNR technologija pastato žmonių bendruo- 


15 WaLp, George, The case against genetic engineering, žr. The Sciences, 1976 m., 
16 (No. 5), 6-12 psl. 

menę prieš problemą be precedentų ne tik mokslo istorijoje, bet ir 
gyvybės istorijoje žemėje. Ši technologija įduodanti į žmogaus rankas 
galią perplanuoti gyvuosius organizmus, kurie yra kokius tris bilijonus 
metų trukusios evoliucijos rezultatas. Ši intervencija esanti tokia 
esminė, taip milžiniška savo implikacijomis ir galimomis pasekmėmis, 
kad tuo tarpu niekas nežino, kaip į tai reaguoti. Iki šiol gyvieji organiz- 
mai vystėsi labai pamažu, ir naujos formos turėjo daug laiko nusisto- 
vėti. Jis teigia, kad užtruko nuo 4 ligi 20 milijonų metų vienai mutaci- 
jai pakeisti tik vieną amino rūgštį hemoglobino sekvencijoje. Dabargi 
ištisos proteino molekulės gali net per kelias valandas ar dienas 
būti įvestos į naujas asociacijas, o to proceso rezultatai kol kas negali 
būti atspėti nei kiek tai liečia patį organizmą-šeimininką, nei jo kai- 
mynus 19, 

Nustatyti saugumo standartai rekombinuotos DNR tyrimams 
neturi įstatymo galios — jie yra savanoriški. Tačiau praktiškai, 
didžioji dauguma tokių tyrimų yra galimi tik su valstybės pinigine 
parama. Nesilaikantieji taisyklių, aišku, negautų reikalingos paramos. 
Privatiniam sektoriui kol kas yra galimas tik moralinis spaudimas. 
1977 m. JAV jau gal nemažiau kaip 150 laboratorijų turėjo darbo 
projektus rekombinuotos DNR srityje, o Kanadoje gal nemažiau 
kaip 10. Todėl manoma, kad šioks toks valstybinis reguliavimas būtų 
reikalingas. Suprantama, mokslininkų veiklą reguliuojant valsty- 
biniais įstatymais, jų kūrybingumas gali būti žymiai sumažintas ir 
tuo būdu dideli dalykai gali būti praleisti nepastebėti. 

JAV Office of Technology Assessment paskelbė raportą apie rekom- 
binuotos DNR tyrinėjimo reguliavimą ir finansavimą, apimantį 
ne tik mikroorganizmus, bet ir gyvulius bei augalus. Raporte nesu- 
gestijonuojama, kad plati reguliavimo akcija tuojau pat reikalinga, 
tačiau siūloma, jei privačios įmonės ar bendrai industrija nepanorėtų 
laisvanoriškai sutikti su nustatytomis taisyklėmis, tuomet krašto 
parlamentas galėtų įsikišti. Rekombinuotos DNR technika yra 
tik viena iš kelių technologijos tipų genetinėje manipuliacijoje. Kitos 
technikos yra mažiau naudojamos, kaip pavyzdžiui, celės ftuzija, 
tačiau šiai pastarajai niekas nesiūlo valdinių kontrolės priemonių, 
nors ir šiuo metodu rekombinuojant atrodo galėtų taip pat pasiga- 
minti pavojingi virusai. Iš tikrųjų, net ir mikroorganizmai, kurie 
yra visai nepaliesti genetinės inžinerijos, gali būti nemažiau pavojingi, 
kaip naujai sudarytieji. Greičiausia, kad nei rekombinuotos DNR 
technikos pagalba sudaryti, nei natūraliai pasitaiką mikroorganizmai 


“ Ten pat. 

nereikalingi stiprios kontrolės ir todėl nenuoseklu šiuo reikalu atkreipti 
dėmesį vien tik į rekomenduotos DNR techniką. 

Griežtai tariant, būtų sunku gamtoje rasti DNR molekulę, kuriai 
nebūtų galima duoti rekombinuotos molekulės vardo. Aukštesniuo- 
siuose organizmuose, lytinėms celėms formuojantis meiosės metu, 
vyksta krosoveris tarp homologinių chromosomų, ir tik po to chro- 
mosomos pasidalina į atskiras dukterines celes. Krosoverio metu 
dalis genų pakeičia poziciją pereidamos į kitą chromosomą. Tokiu 
būdu gauname natūraliai susidariusias rekombinuotas DNR mole- 
kules. Modernioji rekombinuotos DNR technologija yra savo esmėje 
perkėlimas šių natūraliųjų fenomenų į laboratorijos sąlygas, dažnai 
peržengiant tarprūšinį, tarp-gentinį ar ir dar platesnįjį barjerą. 


ŽARNYNO BAKTERIJA Escherichia coli 


Ši bakterija, kaip ir visos kitos bakterijos, yra vienacelis be bran- 
duolio organizmas. Pagal formą bakterijos yra skirstomos į rutulinės 
(coccus), lazdelines (bacilius) ir vingiuotines (spirilum). Jos dar 
skirstomos į saprotitines, kurios auga ir dauginasi tik ant negyvo 
organinio substrato, ir patogenines, kurios auga ir dauginasi tik 
gyvame organizme. Neperseniai buvo išaiškinta, kad paveldėjimą, 
atseit savybių perdavimą iš generacijos į generaciją, bakterijose 
irgi genai kontroliuoja, kaip ir kituose organizmuose. Bakterijos 
genai yra sukaupti į vieną chromosomą, kuri yra dvigubos spiralės 
žiedas. 

Atradus naujus DNR skaldymo ir manipuliacijos būdus, iš karto 
imta svarstyti, ar gal būtų galima tam tikrus svarbius genus iš aukštes- 
niųjų organizmų persodinti į bakterijas ir tuo būdu jas paversti į 
biochemines «įmones» (ar fabrikus), kad būtų galima pagaminti 
komplikuotas organines medžiagas, kurios būtų svarbios mediciniškai, 
pavyzdžiui, insuliną, augimo hormoną, tam tikrus specialius anti- 
kūnus, kraujo krešėjimo faktorių, ir kita. Kadangi žmogaus žarnyne 
randama labai gausiai bakterijos E. coli, kurios rasė K-12 yra pla- 
čiai naudojama mikrobinės genetikos tyrinėjimuose, šios TAsės gyvy- 
bingumo ir sugebėjimo veistis žmogaus žarnose problema iškilo ypač 
po paskelbtojo embargo rekombinuotos DNR tyrimams. Tačiau 
daugumos bandymų rezultatai parodė, kad žmogaus standartinės 
E. coli ir Salmonella bakterijos labai menkai tepriima hibridines 
plazmides. Be to, rasė K-12 žmogaus žarnose gali išsilaikyti gyva 
tik kelias dienas, ir nors ji ten trumpą laiką gali net daugintis, bet 
eventualiai pašalinama iš sistemos. Be to, žemas hibridinių plazmi- 

džių persodinimo dažnumas, nežiūrint didelių K-12 dozių, reiškia, 
kad labai maži šansai įvykti akcidentui 20, 

Nemaža abejonių buvo pareikšta prieš nuomonę, kad genetiškai 
pakeista E. coli gali pakliūti į aplinką ir sukelti pavojingą epidemiją. 
Už epideminės ligos sukėlimą beveik visada yra atsakingas ne vienas 
genas, 0 ištisos jų grupės. Todėl būtų labai sunku, o gal ir visai nega- 
lima pakeisti E. coli į kurią nors epidemiją sukeliantį organizmą. 
Jeigu jau ir susidarytų patogeninė E. coli, tai laboratorinių užkrėtimų 
istorija žino tik kelis atvejus, kuriais laboratorijoje dirbantieji 
perdavė infekciją kitiems asmenims. Daugumas šių užkrėtimų buvo 
per skysčių lašelius, išmetamus į orą užsikrėtusiam asmeniui kosint 
ar čiaudint. Betgi E. coli šiuo būdu negali plisti nes ji veisiasi žarnose. 

Bandymai parodė, kad rekombinuotos DNR procedūrose naudo- 
jama žmogaus žarnyno bakterija P. coli K-12 yva neabejotinai saugi, 
todėl ji pilnai tinka ne tik tyrinėjimo darbuose, pradinėse fermenta- 
cijose ir komercinio masto gamyboje. Ateityje gal ir kiti mikroorga- 
nizmai galės būti naudojami, kaip Streptomyces ar Sacharomyces. 


Genetinės inžinerijos žmogui pritaikymo klausimas. — Žymūs 
pasiekimai molekulinės genetikos srityje davė progos spekuliacijoms 
apie galimą naujos technologijos panaudojimą žmogui. Nemaža 
pareiškimų buvo pernelyg fantastiški ir neparemti faktais. Tačiau 
tai kėlė ir dar tebekelia pamatuotą susirūpinimą plačioje publikoje, 
kuri, gasdinama galimu atominės energijos panaudojimu ne taikos 
reikalams, yra taip pat lengvai sujaudinama galimo kišimosi iš šalies 
į pačią vidinę Žmogaus prigimtį. 

Svarstant pašalinio įsikišimo į žmogaus biologinę prigimtį pro- 
blemą, pravartu trumpai prisiminti kai kuriuos dabar jau gerai 
žinomus faktus. Vienas iš tokių pagrindinių faktų yra tas, kad žmo- 
gaus augimą ir vystymąsi, pradedant nuo kiaušinėlio apvaisinimo 
ligi jo mirties, kontroliuoja genai, randami kiekvieno gyvo organizmo 
celės branduolio chromosomose. Kai kurios organizmo savybės yra 
kontroliuojamos mažo genų skaičiaus, kaip žmogaus kraujaplūdžio 
liga hemofilija. Genetikos mokslui besivystant, išaiškėjo, kad tokių 
genų organizmuose paprastai yra nedaug. Didžioji dalis savybių yra 
rezultatas daugelio genų veikimo, tai apima visas kiekybines arba 
poligenines savybes. Manoma, kad žmogus turi šimtus tūkstančių 
genų poligeninėms savybėms išvystyti. Tie genai gal ir nedaug 
skiriasi vienas nuo kito savo cheminiu sudarymu, tačiau skiriasi 


20 ANDERSON, E. S., Viability and transfer of a plasmid, žr. Nature, 1975 m., 
255 t., 502-504 psl. 

jų veikimo produktai. Kadangi tokių pavienių genų, atskirai 
paimtų, įtaka savybės išvystymui gali būti labai maža, todėl 
tą įtaką sunku naudojantis esamomis fizikos ar chemijos prie- 
monėmis pastebėti, ypač matuoti, identifikuoti ir tyrinėti. Dėl tų 
priežasčių plačioji publika poligeninį paveldėjimą nepakankamai 
gerai įsivaizduoja. Šitoks savybių paveldėjimo būdas, atrodo, yra 
pati svarbiausia apsaugos priemonė nuo nereikalingo kišimosi į 
žmogaus biologinę prigimtį 21. 

Yra aprašyta daugiau kaip 2000 žmogaus genetinių ligų. Jos 
pasirodo paveldint defektyvų geną, kuris yra priežastis atitinkamą 
defektyvų proteiną pagaminant. Kai kurios iš šių ligų gali būti 
apvaldytos, bet nė viena negali būti išgydyta ligi šiol žinomais būdais. 
Pilnas išgydymas gali būti efektyvus arba pataisant klaidą DNR 
struktūroje, kuri yra atsakinga už ligą, arba pervedant normaliai 
funkcionuojantį geną į defektyvią celę. Rekombinuotos DNR tech- 
nologija rado būdų kaip išskirti prokariotuose atskirą geną iš viso 
organizme esančio DNR komplekso, kaip pertvarkyti DNR molekulę 
ir kaip tokią molekulę įvesti į bakterinę celę. Jei genetinė manipulia- 
cija galėtų būti pritaikyta eukariotinių organizmų celėms, tai kada 
nors ateityje vienas iš svarbiausių šio proceso pritaikymų būtų genų 
terapija pacientams iš žmonių visuomenės. 

Genetinė manipuliacija gyvulių kilmės celėse reikalauja daugiau 
informacijos ir atradimų negu jų yra išaiškinta dirbant su prokario- 
tais. Reikia surasti būdus kaip bakterijoje valytą ir padaugintą 
pageidaujamą geną įvesti į gyvuūlinę celę. Reikia taip pat rasti būdus 
tokio geno ekspresijai, t. y., DNR perrašyti į mDNR, kurio pagalba 
būtų pagamintas atitinkamas proteinas. Geno įvedimo metodai 
jau yra surasti. Bandoma nugalėti genų ekspresijos sunkumai perve- 
dus klonavimo būdu padaugintos celės genus į gyvulinę celę. Kol 
ši problema nebus išspręsta, genų terapija žmogiškuosiuose pacien- 
tuose negalės būti išvystyta ligi praktiškai naudingo lygio. 

Metodai, kaip pervesti genus iš vienos gyvulinės celės į kitą, jau 
buvo žinomi prieš rekombinuotos DNR technologijos išvystymą, 
pavyzdžiui, somatinių celių hibridizacija, arba dviejų somatinių 
celių fuzija. Šiuo metodu dirbant, imama dvi celių linijos mišinyje ir 
tam tikriems agentams veikiant, kaip kai kuriems virusams arba 
polietileno glikoliui, paskatinama fuzija tarp tų dviejų linijų celių. 
Tokia hibridinė celė pradžioje turi du branduoliu, kurių kiekvienas 
turi tik vieno tėvo chromosomas. Tolimesniuose celės dalinimosi 


21 Davis, B. D., Prospecls of genetic intervention in man, žr. Science, 1970 m., 
170 t., 1279-1283 psl. 

cikluose branduclio membrana disintegruojasi, ir formuojasi tik 
vienas branduolys su visomis pirminių dviejų branduolių chromoso- 
momis, ir jau galima fenotipe atpažinti abiejų tėvinių organizmų 
kai kūrių genų veikimas. Celės tada auginamos tam tyčia parinktame 
substrate, kuriame tik tikros hibridinės celės išsilaiko. Taip pat daug 
šioje srityje padėjo išdirbimas instrumentų ir metodų mikroinjekci- 
joms tiesioginiai į celės branduolį atitinkamų DNR frakcijų mikro- 
pipetės pagalba. 

Manoma, kad rekombinuotos DNR technologijos gyvulinėse 
celėse sėkmingumas priklauso ir nuo geno, su kuriuo dirbama, išsivys- 
tymo istorijos. Gali būti bent dalinė priežastis, kad genas klonuotas 
bakterijoje ir po to perkeltas į gyvulinę celę, yra reliatyviai neak- 
tyvus 22, 


PRIVATAUS SEKTORIAUS PASTANGOS 


Rekombinuotos DNR technologija gal betgi galėtų padėti žmogui 
nugalėti eilę genetinių nenormalumų, vadinamų genetinėmis ligomis. 
Viena iš tokių ligų būtų diabetas arba cukraus liga, pasireiškianti 
nepakankamu pagaminimu enzimo insulino, kurio reikia cukraus 
metabolizmui. Insulinas yra polipeptidinis hormonas. Chemiškai jis 
yra sudarytas iš dviejų grandinėlių (A ir B), kūrios yra sujungtos 
disulfido ryšiais. Šio hormono sintezė yra komplikuota ir mažai 
težinoma apie insulino geno transskripciją  pankreatinėse beta 
celėse 28, 

Insulinas medicinos reikalams gaunamas iš galvijų ar kiaulių 
kasos (pancreas) liaukos. Jo pareikalavimas nuolat didėja, ir yra 
galima, jog kada nors ateityje insulinui gaminti žaliavos iš sker- 
dyklų nebebus pateikiama tiek, kiek jo reikėtų pareikalavimui 
petenkinti. Pagal American Diabetic Association duomenis, JAV yra 
apie 10 milijonų diabetikų, iš kurių pusantro milijono turi naudoti 
insuliną šiai ligai kontroliuoti. Pagaminti insuliną sintetiniu būdu 
gal ir būtų galima, bet jo kaina būtų neprieinama. Todėl nenuostabu, 
kad vaistus gaminančios įmonės labai susidomėjo rekombinuotos 
DNR pagalba. 

Žmogaus kilmės insulinas per bakterijas ir naudojant rekombi- 
nuotos DNR techniką pirmą kartą buvo pagamintas 1980 vasarą, 0 po 


22 ANDERSON W. F. and E. D. DiaKuUMAKOS, Genetic engineering in mammalian 
cell, žr. Scientific American, 1981 m., 245 t., 106-122 psl. 

2 ULiAIcH, Axel et al., Genetic variation in the human insulin gene, žr. Science, 
1980 m., 209 t., 612-615 psl. 

kokio pusmečio jau buvo kliniškai patikrintas. Šioje procedūroje 
buvo pagaminta dvi atskiros bakterijų linijos. Viena linija turėjo 
sintetinį geną žmogaus insulino «+ A» grandinėlei, o kita — «B» 
grandinėlei. Bakterijų celėse insulino grandinėlės buvo prijungtos 
prie didelės prekursoriaus proteino molekulės, enzimo beta galak- 
tozidazės. Klonavimo būdu bakterijas padauginus ir išskyrus enzimą, 
insulino grandinėlės atidalinamos nuo prekursoriaus in vitro, panau- 
dojant cyanogeno bromidą. Išvalius ir sukondensavus atskirai, A ir 
B insulino grandinėlės sujungiamos oro oksidacija jau nebe bakteri- 
joje 24. 

Daugelis žmogaus kūno hormonų, kurie yra svarbūs mediciniš- 
kai, yra polipeptidai. Kliniškai kai kuriuos iš jų galima tik labai 
ribotai panaudoti, nes juos sunku gauti. Pavyzdžiui, augimo hormo- 
nas, kurio molekulė yra tokia didelė, ir todėl jis praktiškai negalimas 
sintetiniu būdu pagaminti. Dabar jis gaunamas iš žmogaus pituita- 
rinės liaukos ekstrakto būdu, ir todėl jo gaminimą vargiai galima 
išplėsti. Jam gyvulinės kilmės pakaitalo nėra, ne taip kaip insu- 
linui. Betgi ir insulinas, bent kai kuriais atvejais, geriau būtų 
naudoti tikrai žmogaus organizmo kilmės, nes gyvulių kilmės insu- 
linui kai kurie žmonės yra alergiški. 

Komercinė JAV firma Genentech pasinaudodama šia nauja tech- 
nologija pagamino insuliną iš žmogaus genų. Per didžiąją vaistų kom- 
paniją Lily jau gautas šiam enzimui U. S. Food and Drug Admini- 
stration, po atitinkamų tyrimų, pripažinimas kaip tinkamu vartojimui 
ir pardavimui?š. Pavadinimas — humulinas. Tas pats žmogaus 
kilmės insulinas buvo pripažintas ir atitinkamos įstaigos Anglijoje 26. 
Šis produktas kol kas yra bent du kartu brangesnis už gyvulinės kil- 
mės insuliną, bet tai didelė pagalba tiems diabetikams, kurie yra 
alergiški gyvuliniam insulinui ir todėl turėtų daug sudėtingesniais 
būdais kontroliuoti šią ligą, pavyzdžiui, naudojant steroidus. 

Yra nuomonių, kad kai kurių genų įvedimas į žmogaus organizmą 
jau gali būti laikoma techniškai pasiekiamas uždavinys. Spaudoje 
jau randama įvairių specialistų pareikštų balsų, kad jau laikas imti 
aiškintis etines problemas, surištas su tais pasiekimais ir su genų 
terapijos galimomis sukelti naujomis situacijomis. 

Reikia suprasti galimą didelį spaudimą gydyti pacientą turintį 
letalinę ar labai rimtą genetinę ligą, kai net mažai ištirti metodai 


21 Ric6s, Arthur D., Bacterial production of human insulin, žr. Diabetes Gare, 
1981 m., 4 (No. 1), 64-68 psl. 

25 Ten pat. 

* CLARK, Adrian J. L., RoDNEY, O. ADENIYI-JoNES, et al., Biosynthetic human 
insulin in the treaiment of diabeles, žr. The Lancet, 1982; 354-357 psl. 

gali būti reikalaujama panaudoti. Genų terapija žmogui gali būti 
labai naudinga, sumažinant jo kentėjimą ir mirties šansus dėl tų 
genetinių ligų 27. 

Praktiniam rekombinuotos DNR pritaikymui yra ir kitų per- 
spektyvų. Viena iš tokių aiškesnių sričių yra pagaminimas medicini- 
ninės reikšmės turinčių žmogaus proteinų arba polipeptidų, kaip 
hormonų, kraujo krešėjimo faktorių, antikūnų, ir kt. Antikūnai gali 
būti ypatingai svarbūs, nes dabar yra žinoma, kad jie yra produktas 
daugelio specifinių genų, 0 imunogenetinės studijos rodo buvimą 
specifinių ir deficitinių tuose genuose nukrypimų. Vėžio imunologi- 
nėms studijoms bedarant pažangą, galima laukti, kad apsaugai ir 
gydymui bus galima panaudoti kurios nors atskiros rūšies vėžio 
antigenus ir antikūnus tiems antigenams. 

JAV šiuo metu veikia beveik pora šimtų privačių kompanijų, 
dirbančių rekombinuotos DNR srityje, su viltimi, laboratorijoje 
pakeitus atitinkamus genus, pagaminti pigiu būdu medžiagas įvairiau- 
siems tikslams — nuo augalų derliaus padidinimo ligi vėžio gydymo. 
Daugelis tų kompanijų pradėjo darbą su palyginti mažu kapitalu. 
Jos kone visos nepakankamai įvertino ateities problemas ir neiš- 
siaiškino ar bus pakankama rinka pagamintam produktui, bei apie 
sunkią ir dar neišaiškintą produkto kokybės kontrolę. Taip pat 
nepramatė, kad tai pareikalaus milžiniškų pastangų bei patyrimo. 
Be to, tam pačiam tikslui (produktui) gauti ėmėsi darbo tikrai per- 
daug grupių. Todėl daugeliu atveju, laikui patenkinamus rezultatus 
gauti žymiai nusitęsus, gal tik apie ketvirtoji dalis tų grupių turi 
šansą išsilaikyti. Laukto didelio pelno laikai dar, atrodo, gana toli. 

Daugiausiai žadanti rekombinuotos DNR technologijos sritis 
yra tarmaceutinė industrija, nes ši genetinė technologija atidaro 
naujus kelius pagaminti antibiotikus, hormonus, proteinų junginius, 
vakcinus, enzimus, antikūnus. Farmaceutinė industrija galėtų šių 
junginių pagaminti didelius kiekius, pagal reikalą, tuo tarpu dabar 
daugelis iš jų gaunama tik labai ribotais kiekiais iš natūralinių šaltinių. 
Cheminei industrijai genetinė technologija gali būti labai naudinga 
plastikos ir smalinių medžiagų, prieskonių ir kvepalų, sintetinės 
gumos, medicinos reikalams svarbių chemikalų ir pirminių naftos 
produktų gamyboje, iš kurių šie pastarieji tarnautų kaip žalioji 
medžiaga sintetiniams organiniams junginiams gaminti. Gali būti 
naudinga ir biomasės panaudojime bei transformacijoje į organinius 
chemikalus, kaip etilo alkoholis, citrininė rūgštis ar amino rūgštys. 


32? ANDERSON, W. F. and J. C. FLETCHER, Gene therapy in human beings, žr. 
New England Journal of Medicine, 1980 m., 303 t., 1293-1297, 

Maisto paruošimo industrijai taip pat gali būti surasti atitinkami 
metodai 28, 

Paskutinieji molekulinės biologijos pasiekimai atidarė visai naujus 
horizontus, naudojant polipeptidus kaip terapijos agentus. Rekom- 
binuotos DNR technologijos tikrumas ir lankstumas buvo pirmiausia 
pademonstruoti, pagaminant keletą žmogaus hormonų, kaip somato- 
statiną, insuliną ir augimo hormoną. 

Pituitarinės liaukos hormonai yra būtini normaliam augimui 
ir vystymuisi vaikystėje, 0 suaugusiems normalios padėties išlaiky- 
mui. Kūno augimą kontroliuoja augimo hormonas somatotropinas, 
kuris turi būti nuolat neaugančiam organizmui pateikiamas pakan- 
kamu kiekiu 29, 

Tikėtina, kad artimoje ateityje kitų gal net dar svarbesnių poli- 
peptidų terapijos reikalams bus taip pat galima didesniais kiekiais 
pagaminti, ypač kai jau galima pasinaudoti sintetinės DNR chemi- 
nėmis procedūromis 30. Iš jų paminėtini kraujo koaguliacijos enzimai, 
ar enzimai genetinėms ligoms gydyti. Taip pat svarbu būtų paga- 
minti antikūnus bendrajai imunoterapijai ir tam tikrų ligų gydymui. 
Pagaminimas paviršiaus antigenų iš virusų, bakterijų ar kitų para- 
zitų palengvintų pagaminti saugesnės ir efektyvesnes vakcinas. 
Polipeptidai jau seniai buvo gaminami ir parduodami medicinos 
reikalams, tat čia stebuklų netektų laukti, tik jų niekada nebuvo 
gaunama pakankamai ir todėl ne visiems buvo prieinami, gi rekom- 
binuotos DNR technologija leidžia pagaminti polipeptidų pilnai 
patenkinti rinkai, kurie be to yra aukšto grynumo 3*, 

Proteinų apykaita daugumos žinduolių ir kitose eukariotų celėse 
yra didelė ir nuolatinė. Pirmesnieji geno pagaminti produktai, mRNA 
(messenger RNA) yra taip pat nuolat sintetizuojami su tikslų 
pakeisti degraduotas, ar kitu būdu tapusias neveiksmingomis, 
molekules. Geno produktų apykaita savo svarbumu gali net prilygti 
sintetiniams procesamss apibrėžiantiems fenotipą. Dideli ir nuola- 
tiniai fenotipo pakeitimai yra reikalingi celių diferenciacijai. Geno 


2 WaLToN, Susan, OTA weighs the impact of genetic engineering, žr. BioScience, 
1981 m., 31 t., 198-199 psl. 

22 SKOTTNER, Ann et al., Human growth hormone produced by «E. coli». žr. 
Insulins, Growth Hormone, and Recombinant DNA Technology, Edit. John L. GuE- 
RIGUIAN, N. Y. 1981, 109-116 psl. 

30 RiaGs, Arthur D. and Keiichi ITAKURA, Synthetic DNA and medicine, žr. 
The American Journal of Human Genėtics, 1979 m., 31 t., 531-538 psl. 

31 Ross, Michael J., Production of medically important polypeplides using recom- 
binant DNA technology, žr. Insulins, Gromth Hormone, and Recombinant DNA Te- 
chnology. Edit. John L. GUERIGUIAN, N. Y. 1981, 33-48 psl. 

produktų apykaita yra svarbus faktorius šitame diferenciacijos procese, 
ypač kai celės tampa labai specializuotos. Genų produktai tada yra 
labai pastovūs, ir išnaudojama minimum energijos tame procese 32, 

Genų persodinimo techniką panaudojant buvo parodyta, kad 
žmogaus ir gyvulio kilmės vėžio auglių celės, augintos kultūrose, 
dažnai parodo buvimą transtormuojančių genų, kurie gali pakeisti 
normalias celes į celes su vėžinio augimo savybėmis. Tokie bandymai 
davė tiesioginį įrodymą, kad geniniai pakitimai gali padėti daugelio 
vėžių rūšių augimui. Tai pirmą kartą duota tyrinėtojams galimybė 
izoliuoti, klonuoti ir detaliai studijuoti tokius transformuojančius 
genus iš vėžio, natūraliai atsiradusio ar dirbtinai sukelto chemikalais. 

Dar mažai žinoma, kaip toji genų transformacija vyksta. Yra 
tačiau įrodymų, kad genas nebūtinai turi būti nenormalus, t. y., 
gaminąs defektyvų produktą, galintį sukelti vėžį. Yra galima, kad 
geno ekspresijos kontrolė gali būti defektyvi, tuo būdu vedanti į 
žymiai padidintą produkto sintezę ar į sintezę netinkamu celei laiku. 
Daug tyrinėtojų mano, kad transtormuojantieji genai gali pradėti 
sintezę dėl geno pozicijos chromosomoje pertvarkymo, tuo būdu 
juos išstatant kitų kontrolės elementų įtakai 33. 

Interferonas tai proteino molekulė, kuri jau 1957 buvo pripažinta 
kaip medžiaga padedanti kūnui natūraliai kovoti prieš auglius ir 
virusus. Kai kurie tyrinėtojai skelbė gavę gerus rezultatus prieš 
vėžio ligą, be to, jie spekuliavo gal interteronas būtų galima panau- 
doti gydant virusinės ligas, kaip herpes, hepatitis ir gal net papras- 
tąją slogą. Trys pagrindiniai interterono tipai yra — alfa (Ileuko- 
citinis), beta (fibroblastinis) ir gama (limfinis). Visi trys tipai jau 
gaminami per bakterijas, t. y., rekombinuotos DNR metodais ir jie 
yra grynesni bei pajėgesni už senu biologiniu keliu gautą produktą. 
Šiuo metu JAV yra net 30 interferonui gaminti kompanijų. Oficialus 
šio produkto tyrimas dar tebetęsiamas, ir todėl oficialiai interferonas 
dar nėra pripažintas produktas vėžiui ar kitoms ligoms gydyti 34. 

Viena iš tų komercinių kompanijų interferonui gaminti, Southern 
Biotech, įsikurusi Tampa mieste Floridoje, nebepajėgė išpildyti savo 
pasižadėjimų tarnautojų algoms. Ši kompanija bankrutavo, todėl tai 
turėtų būti ženklas, kad gal jau laikas pakratyti ir visą biotechnologijos 
industriją. Geras skaičius tokių kompanijų sudarė savo pradinius kapi- 


32 KENNEY, Francis T. and Kai-LIN LEE, Turnover of gene producls in the control 
of gene expression, žr. BioScience, 1982 m., 32 t., 181-184 psl. 

33 MaRx, Jean L., Gene transfer yields cancer clues, žr. Science, 1982 m., 215 t., 
955-957 psl. 

31 MaRsHALL, Eliot, Gambling on interferon, žr. Science, 1982 m., 216 t., 1078- 
1079 psl. 

talus daugiausia remdamiesi dideliais pažadais. Dauguma tokių kom- 
panijų turi finansinių sunkumų su investavimo kapitalu bei akcijų 
vertės kritimu. Southern Biotech gamino leukocitinį (alfa) interferoną, 
iš baltųjų celių. Tačiau šiuo keliu gautas interferonas kompanijai 
nepasisekė parduoti, nes tai nėra oficialiai aprobuotas produktas 
medicinos reikalams. Kitos kompanijos šiai gamybai bandė pritai- 
kinti rekombinuotos DNR technologiją 33. 

Visa šiandieninė biosfera yra paremta ant DNR genomų, gi 
autonominiai RNR genomai randami tik ant celių su DNR genomais. 
DNR chromosomoms besidalijant, pasitaikančių klaidų skaičius labai 
įvairuoja, nuo 10-8 ligi 10-11 per inkorporuotą nukleotidą. Mutacijų 
dažnumas RNR virusuose bendrai yra gana aukštas, taigi evoliucijos, 
kitaip — gyvybingų mutacijų genome susikaupimo, greitis yra 
žymiai aukštesnis RNR genomuose negu DNR genomuose. Tat gi, 
DNR chromosomos eukariotiniuose organizmuose pareikalauja geolo- 
ginių laiko tarpų pasiekti tokį pat evoliucijos laipsnį, kaip RNR 
virusai pasiekia per vieną Žmogaus generaciją. Manoma, kad nema- 
žame dar neištirtų žmogaus ligų skaičiuje virusai atlieka vienokią ar 
kitokią rolę, pavyzdžiui, ligose žinomose kaip reumatoidinis artritis, 
jaunuoliuose staigusis diabetas, lupus erythematosis, kaulų Paget 
liga, multiple sclerosis, Parkinsonizmas, senstančiųjų ir senųjų demen- 
tia, amyotropinė šoninė sklerozė ir kita 38, 

Pastaruoju laiku ima vis labiau ryškėti DNR technologijos rolė 
ir pasisekimai vėžio ligos tyrinėjime ir supratime. Studijuojant 
chromosomas ir genus ant jų, kaupiasi vis daugiau informacijos ir 
įrodymų, kad tam tikri chromosomose pastebimi nenormalumai, 
kaip buvimas ekstra chromosomos, ar chromosomos gabalėlio prara- 
dimas, yra susiję su tam tikrais vėžio ligos tipais. Tyrinėjimai viro- 
logijoje parodė, kad virusai gali padaryti pakeitimų DNR molekulėse, 
t. y., genuose. Pakeisti genai ima gaminti atitinkamai pakeistus 
proteinus ir tuo būdu gali prasidėti vėžio liga. Linkstama daryti 
išvada, kad vėžio liga gali būti glaudžiai susijusi si paveldėjimu, 
nes jau genetinės inžinerijos metodais nustatyta, kad plačioje gyvu- 
nijoje, nuo vaisinės muselės ligi žmogaus, organizmuose randama 
genų, kurie yra beveik pilnai identiški genams randamiems virusuose 
sukeliančiuose tam tikras vėžio formas. Yra galima, kad netolimoje 
ateityje bus, remiantis proteinų identifikacija, išvystyti metodai labai 
ankstyvai vėžio ligos diagnozei. Tai taip pat padėtų biologams sukurti 


35 CoLIN, Norman and Eliot MaRsHALL, Boom and bust in biotechnology, Žr. 
Science, 1982 m., 216t., 1076-1082 psl. 

3 HoLLaND, John et al., Rapid evolution of RN A genomes, žr. Science, 1982 m., 
215t., 1577-1585 psl. 


332 BRONIUS POVILAITIS 22* 


antikūnus, kurie atakuotų vėžio celes ir jas sunaikintų, arba užblo- 
kuotų tų pakeistų proteinų gamybą, tuo būdu sustabdytų patį 
vėžio ligos procesą. 


ĮTERPMNĖS GENŲ SEKVENCIJOS 


Principe genų ekspresijos procesas yra aiškus, nekomplikuotas 
ir jau dabar pakankamai gerai suprastas. Šis procesas prasideda, kai 
nuo geno deoxiribozės branduolinės rūgšties (DNR) nukopijuojama 
ribozės branduolinė rūgštis (RNR). Ši pastaroji yra vadinama informa- 
cine RNR (angl. messenger RNA, mRNA). Informacinės RNR mole- 
kulės pagalba vyksta atitinkamo proteino sintezė, taigi toji mRNR 
skaitytina kaip enzimas arba kaip celės struktūrinis komponentas. 

Aukštesniųjų organizmų, arba eukariotų, celės paprastai turi 
branduolius, taigi jų celės yra žymiai komplikuotesnės už bakterijų 
celes, ir todėl genų ekspresijos tyrinėtojams sudaro žymiai daugiau 
vargo gauti reikiamą informaciją bei interpretuoti neaiškumus. Jau 
senokai buvo pastebėta, kad kai kurių eukariotų genai turi tam tikras 
nukleotidų sekvencijas, vadinamas įterptinėmis sekvencijomis, arba 
įterptiniais, arba intronais. Tos įterptinės sekvencijos paprastai yra 
inertinės ir nedalyvauja proteinų produkcijoje. Tariama, kad proteinų 
gamybos procesas vyksta šitaip: nuo DNR visiškai tiksliai nukopi- 
juojama pirminė RNR kartu su visomis įterptinėmis nukleotidų 
sekvencijomis. Tuo būdu pagaminama mozaikinė RNR, iš kurios 
vėliau tam tikri specialūs skaldymo enzimai pašalina įterptines 
sekvencijas ir tuo būdu pagamina subrendusią informacinę RNR 
(mRNR). 

Dauguma RNR molekulių yra sintetizuojamos kaip prekursoriai ir 
todėl turi pereiti dar tam tikrą procesą, kol ji gali aktyviai pasireikšti 
celėje. Svarbiausias proceso tarpsnis yra išskyrimas nekoduojančių 
įterptinių. Nors pirminė nukleotidų sekvencija RNR molekulėje 
dažnai yra esminė jos funkcijai, bet rasta kad ji dar turi aukštesnio 
laipsnio struktūrą, palyginant su DNR. 

RNR molekulė yra daugiau negu pasyvus elementas celėje. Kombi- 
nacijoje su proteiniais RNR gali kartais būti įrankis katalizuojamos 
reakcijos mechanizme. Tai gali palengvinti supratimą istorinių 
vyksmų atvedusių į chromosomų duplikavimąsi. Taip pat pastebėta, 
kad RNR turi autokatalitinių savybių. Taigi, atrodo, kad RNR yra 
pati per save labai idomi molekulė, gal net nemažiau įdomi už jos 
prekursorinę DNR molekulę 3?, 


37 LEWIN, Roger, Big problems faced in RNA processing, žr. Science, 1982 m., 
216t., 1208-1209 psl. 

Kaip įterptinių sekvencijų buvimo pavyzdys gali būti pelės beta 
globulino geno nukleotidų sekvencijos analizė. Jame rasta iš viso 
1567 nukleotidai. Rasta trys sekcijos aktyviai dalyvaujančios mRNR 
Teprodukuojant, kurios naudojamos proteinų gamybai, kitos penkios 
sekcijos yra įterptiniai. Klonuojančios aktyvios sekcijos turi 90, 230 ir 
125 nukleotidus, o įterptiniai 130, 110, 650 ir 232, tokia tvarka : 


130 - 90 - 110 - 230 - 650 - 125 - 232 


Kokia būtų šių įterptinių funkcija, tuo tarpu priimtinos hipotezės 
dar nėra pasiūlyta. Jie gali būti svarbūs pertraukiant struktūrinio 
geno informacijos sekvenciją, tuo padedant natūralinę rekombina- 
ciją ir genų variaciją evolucijoje padidinant. Jie gal gali būti įjungti 
į mMRNR transportą iš branduolio į citoplazmą. Jie taip pat gali 
būti naudojami kaip kokie nors DNR reguliavimo faktoriai 38. 

Azoto fiksavimas. — Kalbant apie rekombinuotą DNR, dažnai 
užsimenama, kad ši technika galėtų atvesti į naujus kelius padidinti 
biologinį oro azoto fiksavimą, tai yra sujungimą laisvo oro azoto 
organizmuose su vandeniliu ir tuo būdu amoniako (NH3) pagaminimą. 
Kai kurios bakterijos gali sujungti laisvą oro azotą su vandeniliu 
normaliomis tai bakterijai egzistuoti sąlygomis. Šiuo keliu gautas 
azotas turi pereiti visą eilę keitimosi fazių, kol augalai jį gali panau- 
doti kaip maisto medžiagą, nes laisvasis oro azotas augalams yra 
neprieinamas. Azotas yra būtinas visiems gyviems organizmams, nes 
jis sudaro amino rūgščių pagrindą, o iš amino rūgščių yra sintetizuo- 
jami baltymai. Be baltymų jokia gyvybė negali išsilaikyti. Dirbtiniais, 
ne biologiniais, būdais yra irgi galima azotą sujungti su vandeniliu 
ar deguonimi, panaudojant aukštą temperatūrą ir didelį spaudimą, 
bet šis procesas yra brangus. 

Biologiniai azoto fiksavimui keliai kol kas yra žinomi tik iš bakte- 
rijų, laisvai substrate gyvenančių ar esančių simbiotiniame santykyje 
su augalais. Aukštesnieji augalai azoto nefiksuoja, bet yra svarstoma, 
ar nebūtų galima jiems tą savybę suteikti, pasinaudojant rekombi- 
nuotos DNR technika. 

Iš bakterijų, galinčių azotą fiksuoti, gal daugiausia yra žinoma 
Ehizobium, kuri pakliuvusi į ankštinių augalų (žirnių, pupų, sojos, 
vikių, dobilų ir kitų) šaknelės, ima ten veistis ir pagamina įvairaus 
dydžio gumbelius, kuriuose ir sujungia oro azoto kiekius. Patys 
ankštiniai, kaip ir kiti augalai neturi azoto fiksavimo savybės ir tik 


33 PEDERSON, Thoru, Messenger RNA biosynthesis and nuclear structure, žr. 
American Scientist, 1981 m., 69t., 76-84 psl.; WeETzEL, Ronald, Application of 
recombinant DNA technology, žr. American Seientist, 1980 m., 68 t., 664-675 psl. 

simbiozės su Khizobium dėka gauna pakankai azoto junginių savo 
kūno statybai. Pažymėtina, kad dėl to vegetatyvinėse ankštinių 
dalyse ir ypač sėklose sukraunama dideli baltyminių medžiagų 
kiekiai. Tyrinėtojai taip pat yra susidomėję azotą galinčių fiksuoti 
melsvadumbliu, kuris gyvena simbiozėje su maža vandenine papar- 
čiu, ir tai galėtų būti panaudota tręšti žemumų ryžius, auginamus 
aptvindant vandeniu. 

Bakterijų pagamintas amoniakas jau kitų bakterijų yra oksiduo- 
jamas, t. y., vandenilio atomai pakeičiami deguonimi. Pirmojoje 
stadijoje, veikiant bakterijai Nitrosocossus, amoniakas yra oksiduo- 
jamas į nitritinį azotą (NO>), o antrojoje stadijoje, vėl kitų bakterijų, 
Nitrobacter, į nitratinį azotą (NO3). Šiame procese gauti nitrato 
junginiai su natriu (Na), kaliu (K), kalciu (Ca) ar ir kitais elementais 
paprastai lengvai tirpsta vandenyje, ir augalų šaknys juos lengvai 
absorbuoja. 

Neabejotina, kad tiek bakterijose, tiek melsvadumbliuose azoto 
tiksavimą kontroliuoja genai. Manoma, pasinaudojant rekombinuotos 
DNR technika, tuos genus per plazmides įvesti į kitus prokariotus, 
kurie tada galėtų būti panaudoti išvystant naują simbiotinį ryšį su 
kultūriniais augalais, neturinčiais natūralinių azotą fiksuojančių 
simbiontų, kaip kukurūzai ar kviečiai. Tačiau tos srities tyrinėjimai 
dar nėra toli pažengę, nes sutinkama nemaža sunkumų. Pavyzdžiui, 
bakterijos Klebsiela pneumoniae azoto fiksavimą kontroliuoja 8 
genų grupė, iš jų 3 yra struktūriniai, kiti 5 — būtini pagalbiniai. 
Tai per didelė grupė plazmidžių technikai. Bandoma ją perskelti į 
dvi mažesnes grupes, kurias kiekvieną tektų atskirai panaudoti per 
plazmidžių techniką persodinant į bakterijas. 

Svarstoma galimybė azotą fiksuojančius genus įvesti tiesiogiai 
į aukšteniųjų augalų celes ir tuo būdu augalą padaryti nepriklausomą 
nuo aplinkos azoto šaltinių. Šį klausimą svarstą tyrinėtojai mano, 
jog jei tai iš viso būtų galima pasiekti, tai negalės būti padaryta arti- 
mesnėje ateityje, nes prieš akis dar daug kitų neišspręstų problemų. 
Dar tik pradinėje stadijoje yra tyrinėjimai kaip pervesti genetinę 
medžiagą iš bakterijų į augalo celes. Atkreiptas dėmesys į kalafiorų 
mozaikos virusą, turintį DNR, nors daugumas kitų virusų turi RNR. 
Be to, neužienka įvesti naujus genus į augalo celes, reikia, kad tos 
celės funkcionuotų bei pagamintų ir augalui, ir mums naudingą pro- 
duktą. Reiškiama abejonių, ar augalo celė, į kurią yra įvesti azoto 
fiksavimo genai, iš viso galėtų sintetizuoti amoniaką. Tam procesui 
reikalingą nitrogenezės enzimą deguonis deaktyvuoja per kelias 
sekundes, o juk deguonis yra neišvengiamas fotosintezės produktas. 
Visos natūraliai išsivysčiusios sistemos turi kokį nors mechanizmą 
apsaugoti nitrogenezę nuo deguonies. 

Jeigu azotą fiksuojančių augalų ir nepasisektų sukurti, gal gi 
būtų galima manipuliuoti bakterijas ar melsvadumblius, pakeliant jų 
amoniako produkciją. Susidūuriama čia su nemažu sunkumų, nes 
tokiose celėse aukšta amoniako koncentracija, ar tai pačios celės 
sukurta, ar ateinanti iš šalies, sustabdo tolimesnę amoniako sintezę. 

Biologiniam azoto fiksavimui reikia palyginti daug energijos, 
daug daugiau negu anglies dvideginiui fotosintezės metu paversti į 
angliahidratus. Energija turėtų ateiti iš paties augalo, todėl tektų 
susidurti su derliaus sumažėjimu 39. 


Išvados. — Užbaigiant šią diskusiją genetinės manipuliacijos 
temomis, norisi suminėti, kad gyvieji organizmai, radę jiems tinkamą 
nišą mūsų planetos aplinkoje, dauginasi savo organinės struktūros 
dėka, ir jie yra palenkti jų pačių evoliucijai, kuri yra neprieinama 
mūsų, t. y. žmonių, kontrolei. Jei koks insekticidas, pavyzdžiui DDT 
ar kokie fluoro-anglies junginiai, pasirodo teršią aplinką, jų žala 
gali pranykti, šių junginių nebegaminant fabrikuose. Tačiau pakliuvę 
į aplinką organizmai, kurie toje aplinkoje sugeba daugintis, gali 
ten pasilikti neribotą laiką. Plačia prasme mes turime apsaugoti 
ne tik patys save, bet ir visą biosferą, nuo kurios mes patys priklau- 
some *9, 

Rekombinuotos DNR technologija mums padaro prieinamą 
visos mūsų planetos genų rezervą, tai yra visus genus, išvystytus 
daugybėje evoliucinių linijų per visą gyvybės istoriją planetoje. 
Teoretiškai, pasinaudodami šia technologija, mes galime tuos genus 
išskirti iš genomo (genomas — genų visuma organizme), ir įjungti 
į kitą taip, kaip mums patinka. Gyvybės evoliucijos medyje atskiros 
rūšys buvo rūpestingai atskirtos, o geninė interakcija galėjo vykti 
tik vienos rūšies ribose. Rekombinuotos DNR tyrinėjimas transfor- 
muoja šį evoliucijos medį į geninį tinklą, kuriame įvairios kilmės 
genai — tuo tarpu tik teoretiškai — gali būti sujungiami taip, kaip 
mes norime, pavyzdžiui, augalo genai su vabzdžio genais, ar grybo 
su žmogaus, ir t. t. Dauguma šių kombinacijų, žinoma, būtų gryna 
nesąmonė, ne gyvybingos, ne žalingos. Kai kurios kombinacijos pagal 
rūpestingą planavimą galėtų egzistuoti, nes jei ir tokios kombinacijos 
būtų ne gyvybingos, tai nebūtų nė prasmės šitokius tyrinėjimus vesti. 

Rekombinuotos DNR technologijos greitas vystymasis gali būti 
labai naudingas visai žmonijai. Jau pagaminta žmogaus kilmės 
insulinas, augimo hormonas, urokinazė, interferonas ir kt. Ši technolo- 


3 Maanx, Jean L., Nitrogen fization, žr. Science, 1977 m., 196t., 639-641 psl. 
10 SINSHEIMER, R., An evolutionary perspective for genelic engineering, žr. New 
Seientist, 1977 (Jan.), 150-152 psl. 

gija taip pat gali turėti įtakos energijos problemoms, žemės ūkiui, 
cheminėms procedūroms. Be to, kai surandama keliai kaip genai 
veikia, kaip jie reguliuojami, kaip jie paskatinami veikti, ir jų veikimas 
sustabdomas, susidaro galimybės biologijoje ir medicijoje toli siekian- 
tiems revoliuciniamas išsivystymams 11, 

Mokslininkai patys užaliarmavo, kad bandymai su rekombinuota 
DNR gali netyčia pagaminti nekontroliuojamas ligas sukeliančių 
bakterijų rases. Tačiau dabar žinovai nusprendė, kad tie pavojai yra 
žymiai perdėti. Ne mokslininkų tarpe tas baimės jausmas dar vis nėra 
sumažėjęs. Neskaitant kartais karštų ginčų spaudoje, per radiją ar 
televizijoje, JAV Kongresas ruošiasi išleisti įstatymus, kūrie kontro- 
liuotų šios rūšies tyrinėjimus. Tačiau tokiems įstatymams yra nemaža 
pasipriešinimo. Tyrinėtojai nenori, kad valdžios biurokratai kištų 
savo nosį į dalykus, kurių jie nesupranta, ir tuo būdu atgrasintų 
drąsesnius mokslininkų užsimojimus, suvaržydami mokslinių tiesų 
ieškojimo laisvę. Kita gal dar svarbesnė priežastis, tai naujais bandy- 
mais remiamas įsitikinimas, kad dabartinis rekombinuotos DNR 
tyrinėjimas yra pakankamai saugus, nes tyrimams naudojama 
žarnyno bakterijos E. coli rasė K-12 praktiškai negali veistis žmogaus 
žarnose. Tačiau tie padrąsinantys atradimai vis dėlto dar neatsako į 
klausimą, ar iš viso yra išmintinga ir moralu vesti plataus masto 
genetinės manipuliacijos tyrinėjimus, nes žmogui tai yra naujas 
dalykas, taigi tai yra nauja problema visuomenei. 

Ne vienas klausia, kaip toli mes norime išvystyti genetinę mani- 
puliciją, ir ar mes norime prisiimti pirminę atsakomybę už gyvybę 
mūsų planetoje, siekdami išvystyti naujas gyvybės formas pagal 
mūsų pačių pastatytus tikslus. Taip pat klausimas, ar mes norime 
paimti į savo rankas mūsų pačių būsimą evoliuciją. Tai klausimai 
susieti su mokslo pažanga, bet kartu klausimai, kurie peržengia mokslo 
ribas. Tie klausimai kviečia į labai rimtą ir nenuilstamą problemos 
svarstymą. Popiežius per Pontifikalinę Mokslų Akademiją (ją sudaro 
70 pasaulinio masto mokslininkų, daugiausia ne katalikų ; jų tarpe 
yra 26 Nobelio laureatai) irgi parodė susidomėjimą rekombinuotos 
DNR technologija 42. 


BRoNIUS POviLAITIS 


41 JonNsoN, Irwing S., Industrial recombinant DNA procedures: an overvietw 
of progress and limilations, žr. Insulins, Growth Hormone, and Recombinant DNA 
Technology, Edit. John L. GuERIGUIAN, N. Y. 1981, 183-189 psl. 

*2 KoLaTa, Gina, The Pope's science advisors, žr. Science, 1982 m., 215 t., 1076- 
1077 psl. 

GENETIC ENGINEERING 
by 
B. PoviLAITIS 
Abstract 


A decade ago the term Genetic Engineering was unknown. This 
area of biological sciences is being called also Genetic manipulation, 
Genetic manipulation of nucleic acids, or simply Nucleic acid mani- 
pulation. Various scientific disciplines have contributed in the develop- 
ment of this technology, namely genetics, cytology, microbiology, chemi- 
stry, also various refinements in scientific instrumentation. 

Every cell of a living organism is composed of cytoplasm and nucleus. 
The nucleus is located within cytoplasm. Plant cells have well developed 
cell walls. In the nucleus one finds several double stranded structures 
called chromosomes, on which in fixed positions the genes are located. 
A gene is a hereditary unit and has a specific effect on phenotype. 

Chemically a gene is identified as a molecule of deoxyribonucleid acid. 
It is a double-stranded helical structure, a string. Basic sceleton of this 
molecule is composed of phosphoric acid and ribose (pentose) sugar. On 
the inside of such a string purine and pirimidine molecules are attached to 
sugar molecules. Single strands of the molecule are kept in paired condi- 
tion by hydrogen bonds between purines and pirimidines (adenin-guanin, 
and citozin - thymin). 

Increased knowledge on procaryots, unicellular organisms which do 
not contain nuclei and in which the genes are assembled in one ring-form 
chromosome, was very useful in developing the methods of recombinant 
DNA manipulation. Also it was helpful the discovery of the presence of 
plasmids in bacterial cells which are in the cell in addition to the chro- 
mosome and are also in ring form containing only a small number of addi- 
tional genes. 

The recombinant DNA technigue is based on the ability of certain 
endonucleases, i. e., enzymes, called restrictases, to split the chromosome 
in some small chunks along specific nucleotides (base pairs), each fragment 
containing fron 4 to 8 nucleotides. The restriction seguences are in palin- 
dromic symetry, i. e., the seguence in one strand and its complement 
in the other are identical based on the constant pairing of bases adeninė 
with thymine, and guanine with cytosine, and reading the two strands in 
opposite directions. Under ordinary conditions the DNA breaks apart at 
these cuts and the short single-stranded extensions at the end are all 

complementary to each other. Under appropriate conditions these comple- 
mentary or sticky ends, on the same or on different fragments will stick 
together by hydrogen bonds. 

The splicing — annealing procedure is like this: the plasmid has 
its circle opened and the foreign DNA is cut into segments by the same 
enzyme, and the products are then annealed together. Because all the 
ends are complementary, the opened plasmid oceasionally links with 
some other segment before closing the circle. Another enzyme, DNA 
ligase, is used to make the conversion stable. 

A recombined plasmid should be incorporated into 2 bacterial cell 
80 it can multiply. The most often used bacterium in research of this 
type is Escherichia coli. 

This technigue opened the road for transterring genes from one orga- 
nism to another, including organisms which are unrelated between them- 
selves, also which are very far one from another in evolutionary line. Many 
scientists expressed their opinions that dangerous organisms with unpredic- 
table gualities may thus be created, and this may be potentially dangerous 
to the public at large. A moratorium was called for to give more time for 
further studies and reflections on the advisability of this kind of research. 
Presently the anxieties were relaxed, for, due to general consensus, no 
danger was anticipated. 

There is no guestion that the recombinant DNA technology opened 
wide and possibly successful fields of research in biotechnology. It has been 
speculated about the possibilities to create bacteria which could eat the oil 
spills, which can produce milk protein, which can concentrate metals such 
as copper, gold and uranium from unused mine tailings, which can break 
down sawdust or woodchips into sugars, lubricants and petrochemicals. 
In the field of agriculture it was speculated about the feasibility to tran- 
ster genes from bacteria into economic plants in order to give them the 
ability to bind the free atmospheric nitrogen and thus produce badly 
needed proteins independently from expensive fertilizers. 

Recombinant DNA technigues have already been used to commer- 
cially produce various scarce chemical compounds — enzymes which are 
often needed for medical purposes. One of such enzymes is human interferon, 
a natural part of the human body's defence system and apparently effective 
in fighting viral diseases and some forms of cancer. Previously this sub- 
stance had been gathered from natural sources and therefore it was pro- 
hibitively expensive. Various other projects include production of human 
growth hormone, human insuline, very pure antibiotics, human blood. 
proteins, vaccines against malaria, hepatitis, and venereal diseases. Most 
of these substances have already been produced commercially using the 
recombinant DNA method. 


PAVELDĖJIMO MOKSLO PAŽANGA 


Paveldėjimo mokslas, vadinamas genetika, yra gana naujas, bet 
greit augantis. Žinios apie paveldėjimą sparčiai didėjo, kai buvo 
išvystyti šalutiniai mokslai, citologija, fiziologija ix biochemija. 
Genetika nagrinėja paveldėjimo dėsnius, paveldėtų savybių inter- 
akciją su aplinka ir bando atsakyti į daug praktinių klausimų : 
kodėl mes esame tokie, kokie esame, kodėl vieni gyviai yra atsparūs 
specifinėm ligom, kai kiti miršta, ir t.t. Todėl genetikos dėsnių žinoji- 
mas yra labai svarbus mūsų gyvenime, ypač medicinoje ir agrikul- 
tūroje !. 


Panašumai ir skirtumai. — Augalai, žmonės ir kiti gyviai turi 
daug panašumo, kai yra studijuojamos jų celės. Tačiau šių orga- 
nizmų struktūra labai skiriasi tarp atskirų rūšių ir tarp atskirų 
individų, priklausančių tai pačiai rūšiai. Taip pat yra skirtumai tarp 
tos pačios šeimos narių. Mes žmonės skiriamės vienas nuo kito savo 
fizine išvaizda, fiziologija ir mentalinėmis ypatybėmis. Taip pat 
skiriamės savo atsparumu ligoms ir kitiems aplinkos veiksniams. 
Daug tų skirtumų gali atsirasti priklausomai nuo to, kokiose sąlygose 
gyvename. Tačiau daugumas ypatybių yra paveldėtos iš tėvų — gene- 
tinės savybės. Genetiškai vienodi yra tik tie dvynukai, kurie išsivystė 
iš tos pačios monozigotinės celės (tai yra, net ne visi dvynukai yra 
vienodi). 


Vivum ex vivo. — Nežiūrint visos mokslinės pažangos, žmogus 
niekuomet nesukūrė naujos gyvybės. Viskas yra «vivum €4 Vivo ), 
+. y. gyvybė iš gyvybės. Naujo gyvio gyvenimas prasideda iš zigotos, 
kuri yra dviejų mažyčių gametų, būtent motininės celės (kiaušinėlio) 
ir vyriškos spermos, susijungimo rezultatas. Šis vienacelis individas 
jau tada turi visą savo būsimo gyvenimo ir išsivystymo kodą arba 
paveldėtą planą. Tikrumoje sunku net įsivaizduoti, kad šis mažas 
padaras gali sutalpinti tiek daug informacijos. Jo mažumą, pavaiz- 
duoja faktas, kad dabartinio pasaulio žmonių pradžiai (t. y. jų moti- 


1 SaB, A. M., and R. D. Own, General genetics, San Francisco 1957, 561 psl. 

ninių celių apvaisinimui) užteko spermų, kurios galėtų būti suglaustos 
į dviejų adatų galvučių didumo tūrį. 

Žmonijos istorijos bėgyje buvo daug klaidingų teorijų apie pavel- 
dėjimo paslaptis. Taip pat buvo daug nenoro pripažinti tikruosius 
faktus. Pavyzdžiui, Sovietų Sąjunga sekė klaidingus T. Lysenkos 
aiškinimus ir tikrojo genetikos mokslo nepripažino ligi tol, kol mirė 
jo globėjas Stalinas 2, 


Genai ir chromosomos. — Dabar mes žinome, kad pagrindiniai 
biologiniai paveldėjimo vienetai yra genai. Jie randasi celėse, gali 
save replikuoti (tai yra pasidvigubinti) ir persiduoti į kitas celes, ir 
į kitas celių generacijas. Nors genai yra labai pastovūs, retais atvejais, 
veikiant tam tikriems aplinkos veiksniams, jie gali keistis ir tokie 
pasikeitimai palieka paveldimi. Tad gali įvykti labai mažos ar didesnės 
mutacijos. Genai laikosi celėse labai pastoviose pozicijose ant, taip 
vadinamų, chromosomų. Kūno celėso tokios chromosomos, panašios į 
trumpus siūlelius, laikosi analoginėse porose. Jos yra viena paveldė- 
ta iš tėvo, kita iš motinos. Tokių chromosomų porų skaičiai skiriasi 
pas skirtingus gyvius : 23 pas žmogų, 24 bulvėje, 12 eglėje. Tad ir 
genai (kurie randasi ant chromosomų) yra dvigubi, vienas reprezen- 
tuoja tėvą, kitas motiną, ir sudaro « aleles ». 


DNA ir enzimų sintezė. — Buvo atrasta, kad genų pagrindinė 
substancija yra deoksiribonukleinė rūgštis, vadinama DNA. Išstudi- 
javus tos substancijos struktūrą, buvo rasta, kad organizmo celėje 
DNA diriguoja enzimų ir kitų proteinų sintezę. Taip pat DNA 
turi genetinius kodus arba biologines instrukcijas, kurios nustato 
santykių detales tarp branduolinių rūgščių struktūros ir proteinų 
struktūros *. DNA molekulė tikrumoje susideda iš dviejų ilgų poli- 
nukleinių susivijusių retežių. Taigi individualus genas yra repre- 
zentuotas ilgos DNA molekulės, kuri turi keletą šimtų ar tūkstantį 
bazinių porų. Geno pasikeitimas (arba mutacija) įvyksta tada, kai 
koks nors įvykis pakeičia ar pakreipia minėtų dvigubų bazių strūk- 
tūrą. Organizmų celes sintezuoja labai daug rūšių visokių enzimų, 
kurie savo keliu turi funkcijas kontroliuoti komplikuotus metabo- 


* Genys, J. B., Rise and fall of Soviet plant breeder Trofim Lysenko, 19706, 
CEES (Univ. of. Md.) Ref. No. 77-5 TEL, 2 psl. 

3 SvyDER, L. H., and P. R. DaviD, The principles of heredily, Boston 1957, 
507 psl. 

* HanRRis, H., The principles of human biochemical genetics, Amsterdam, Oxford, 
1975, 473 psl. 

lizmo ir vystymosi procesus. Tad paveldėtas informacinis genų kodas 
yra lyg būsimo organizmo planas, kuris nustato visų enzimų ir kitų 
proteinų veiklą. Ligi šiol, šių molekulinių santykių pobūdis tebėra 
mažai žinomas, ir dar nėra geros teorijos, kuri įtikinančiai išaiškintų 
šių funkcijų komplikuotą veiklą daugiaceliniuose organizmuose 5. 


Pritaikomoji genetika. — Retas kitas mokslas yra atnešęs pasau- 
liui tiek naudos kaip pritaikomoji genetika. Dauguma augalų ir gyvų- 
lių, kuriuos šiandien auginame, naudojame ar valgome buvo genetiškai 
pagerinti. Jie neša dešimteriopą vaisių ar kitokią naudą. Daug 
augalų ir gyvulių buvo išvystyti, kad būtų atsparūs ligoms. Kai kas 
norėtų net ir patį žmogų pagerinti, bet čia susikryžiuoja įvairios reli- 
ginės, sociologinės ir kitos pažiūros. Mokslas tuo klausimu yra vadi- 
namas eugenika. 

Didžiausia pritaikomosios genetikos pažanga buvo padaryta, 
naudojant įvairius metodus išgauti dažnesnės mutacijas, padvigubinti 
ehromosomas ir manipuliuoti genus, naudojant genetinę inžineriją. 
Taip pat didelė pažanga padaryta studijuojant rasines varijacijas, 
vykdant eksperimentinę hibridizaciją ir celių kultivavimą. Pasku- 
tiniu metu buvo ypač susirūpinta išsaugoti visokių svarbių genų 
rezervus, kad jie nežūtų vykstant pasaulinėms katastrofoms (atomų 
sprogimams, ugniakalnių išsiveržimams ir panašiai). Sekančiose skilty- 
se paliesiu aukščiau minėtas temas, išskiriant genetinę inžineriją, 
kuri šiame (1982 m.) L. K. M. Akademijos suvažiavime jau buvo 
išdėstyta specialioje paskaitoje. 


Mutacijų dirbtinas paspartinimas. — Plačia prasme mutacijomis 
galima laikyti chromosomų translokacijas, delicijas (dalių praradimą), 
inversijas bei pasidvigubinimus. Tačiau, tikslesne prasme mutacijos 
yra pasikeitimai genų cheminėje struktūroje, tai yra subgeniniai 
pasikeitimai. 

Šiame šimtmetyje buvo susirūpinta išvystyti metodus, mutaci- 
jas iššaukti dirbtinu būdu. Buvo rasta, kad mutacijas gali pa- 
greitinti kai kurie chemikalai. Tačiau, labiausiai veiksmingos yra 
įvairių rūšių radiacijos. Kaip žinome, radiacija yra dvejopa: ne- 
jonizuojanti ir jonizuojanti. Dažniausiai naudojama nejonizuojanti 
radiacija yva ultravioletinė šviesa. Ji yra dirbtinai gaunama nau- 
dojant merkurijaus gamų lempą. Ši šviesa negali paveikti gilių orga- 
nizmo sluoksnių, bet yra efektinga iššaukti mutacijas augalų žieda- 
dulkėse, šaknų siūleliuose ir panašiuose mažuose objektuose. 


* Ten pat. 

Daug plačiau noudojama yra jonizuojanti radiacija. Šiai kate- 
gorijai priklauso X-spinduliai (rentgeno spinduliai), neutronai, 
radioizotopai (P3ž, S35) ir gama spinduliai (radiumas, radio-aktyvus 
kobaltas (Co*?). Augalų radiacijų ir dirbtinų mutacijų tyrimai yra 
labai platūs ir įdomūs. Daug svarbių mutacijų buvo gauta pagerinti 
agrikultūrinius augalus 9. Faktoriai, kurie prisideda prie sėkmingumo 
gauti mutacijas yra radiacijos dozė (t. y. kiek « R» galima naudoti), 
paties augalo palinkimas mutacijoms ir individualių savybių atspa- 
rumas (ar palinkimas) mutacijoms. Viena iš įdomiausių radiacijos 
tyrimų institucijų yra Brookhaven National Laboratory, Upton, 
New York, J.A.V. 


Poliploidija ir chromosomų dvigubinimas. — Normaliai, kūno celės 
turi du rinkinius chromosomų, vieną paveldėtą iš tėvo, kitą iš motinos. 
Tačiau kai kurios gyvulių ir augalų rūšys gali turėti tris, keturis, 
šešis ar net daugiau tokių rinkinių. Priklausant nuo skaičiaus, jie 
tada yra triploidai, tetraploidai, heksaploidai ir t.t. Pavyzdžiui, 
laukinė taboka (Nicotiana silvestris) yra diploidas (2n = 24), 0 
tikroji taboka (N. nicotiana) yra tetraploidas (4n — 48). Taip pat 
Europos beržas (Betula verrucosa) yra diploidas (2n = 28), o Amerikos 
geltonasis beržas (B. allegheniensis) yra heksaploidas (6n = 84). 

Poliploidai atsiranda gamtoje ir gan ryškiai skiriasi nuo diploidų. 
Spaudoje minima, kad rasta net triploidinių žmonių, kurie turi ne 
du bet tris rinkinius chromosomų. Kai kurie iš jų turėjo labai stip- 
rius kriminalistinius polinkius. 

Mokslininkai, kurie nori išvesti naujas augalų atmainas, naudoja 
įvairias priemones chromosomas dvigubinti dirbtiniu būdu. 1937 
metais buvo rastas chemikalas kolchicinas, gaunamas iš Europoje 
augančio augalėlio Colchicum autumnale. Laike aktyvaus augalų 
augimo, kai vyksta dažni celių pasidalinimai, šis chemikalas gali 
suparaližuoti normalų procesą. Kai celė jau turi dvigubą chromo- 
somų skaičių ir jau pradeda dalintis į dvi celes, kolchicinas šį galu- 
tiną pasidalinimo procesą sustabdo. Taip gali išsivystyti (likti) celės 
jau su dvigubu chromosomų skaičium. Tokie augalai atrodo šiek 
tiek kitaip, ir kartais gali būti naudingesni už originalius. Ypač 
greitai auga augalai sų trim chromosomų rinkiniais, pavyzdžiui 
3n-lopalis. Dažnai chromosomos yra dvigubinamos gauti naujas 
atmainas, kurios būtų atsparios ligoms 7. Chromosomų dvigubinimo 


* RoHMEDER, E., and H. ScudnBAcCH, Genetik and Ziichtung der Waldbūume, 
Hamburg 1959, 338 psl. 

*" GeENYS, J. B., One-year dala on colchicine-treated chestnut seedlings, žr. Che- 
sapeake Science, 1963, 4 (1), 57-59 psl. 

procesą šio straipsnio autorius plačiai išdiskutavo Lietuvių Kūrybos 
ir Mokslo Simpoziume Chicagoješ. Dalis įdomių rezultatų yra 
paminėta augalų genetikos ir cytogenetikos literatūroje ?. Daug 
augalų, kuriuos mes šiandien perkame ir valgome (bulvė, kava, 
bananai, kviečiai, avižos, cukrinės nendrės, slyvos ir kiti) yra poli- 
ploidai. Daugelis obuolių yra triploidai, už tai sunku juos auginti 
iš sėklų. Taip kaip yra sunku gauti vaisių iš mulo. Triploidai gamina 
nebalansuotas gametas. Įdomus yra moteikos (timothy) augalo atve- 
jis (x = 7), kuris gali turėti nuo trijų (3x) iki trylikos (13x) chro- 
mosomų rinkinių. Didėjant chromosomų skaičiui, atmainos auga 
geriau ligi 10x, o augalai su dar didesniais chromosomų rinkiniais 
jau vėl auga blogiau. 


Natūrali rasinė variacija. — Nereikia mums būti taip vadina- 
miems rasistams, kad matytume ir žinotume, kad tiek žmonėse, tiek 
kituose gyviuose gali atsirasti genetinės rasės 19. Iš terminologinio 
taško, rasė yra didelė individų grupė, kuri turi panašias paveldėtas 
savybes. Ta grupė gali būti žmonės, gyvuliai ar augalai. Teoretiškai 
rasės atsiranda atrankos keliu per ilgą laiką, veikiant tam tikroms 
sąlygoms ir esant didesnei ar mažesnei izoliacijai nuo kitų grupių. 
Natūralinė gyvių variacija gali būti įvairaus laipsnio. Rūšis (species) 
gali dalintis į porūšius (sub-species), atmainas (varieties), geografines 
rases, individualinius variantus ir kultivarus. Studijuojant rasinę 
variaciją, TaSė yra sugretinama su geografine kilmės vietove. 

Autoriui buvo proga pravesti net kelias dideles tarptautinio masto 
rasinės studijas. Dirbant su augalais, surenkamos sėklos iš apie 100 
įvairių vietovių, kur tas augalas natūraliai auga. Tada šie pavyzdiniai 
augalai yra auginami ir detaliai studijuojami įvairiose geografinėse 
sąlygose. Autoriui teko vadovauti tyrimams JAV (10 valstybių), 
Vokietijoje (2 vietovėse), Australijoje ir Naujoje Zelandijoje. Šios 
studijos suteikia daug svarbių duomenų. Nustatoma, kurios rasės 
auga greičiau, kurios yra daugiau atsparios ligoms, ir kurios yra 
naudingiausios ekonomiškai. Galima atrinkti rūšis, kurios auga du ar 
tris kartus greičiau negu eilinės rasės !!. 


* GENYS, J. B., Polyploidy and its induction with colchicine. Lithuanian Ame- 
rican Symposium on Arts and Sciences. Chicaga 1981, 8 psl. 

* ELioTT, F. C., Plant breeding and cytogenetics, McGraw-Hill Book Co., Inc, 
1958, 395 psl. 

19 HuzsE, F. S., The human species, Random House, N. Y., 1963, 490 psl. 

1 WaicHT, J. W., Introduction lo forest genelics, Academic Press, New York, 
N. Y., 1976, 463 psl. 

Tad ne tik žmonės gali būti balti, juodi, geltoni ir dar kitokie; 
panašūs genetinai skirtumai randami ir augaluose!2. Pasaulinėje 
IUFRO Konferencijoje Japonijoje autoriui buvo proga skaityti 
paskaitą apie augalų rasinę variaciją, kas liečia jų atsparumą vabz- 
džių atakai, o Vokietijoje — apie augalų atsparumą sieros dvide- 
giniui 5. Abiem atvejais buvo labai ryškūs rasiniai skirtumai. Nusta- 
tant gyvių genetinius skirtumus dabar naudojami įvairūs biochemi- 
miniai metodai, įskaitant proteinų struktūros analizę 4, 


Hibridai ir hibridizacija. — Teoretiškai hibridizacija gali vykti 
tarp dviejų gyvių rūšių, tarp dviejų atmainų, tarp dviejų skirtingų 
rasių, ir panašiai. Hibridizacija gali vykti natūraliai gamtoje ir gali 
būti dirbtinai pagreitinama žmogui žinomomis priemonėmis. Tiek 
natūrali, tiek dirbtina hibridizacija gali būti tik tarp giminingų indi- 
vidų. Pavyzdžiui, negalima sukryžiuoti beržo su maumedžių, arba 
žmogaus su bet kuriuo kitu gyviu. Tačiau galima sukryžiuoti Europos 
ir Japonijos maumedžius. Taip pat galima sukryžiuoti juodos ir 
baltos rasės žmones, ir jie esti vispusiškai sveiki ir stiprūs. 

Yra plačiai pripažintas faktas, kad pirmos generacijos hibridas 
(Fi) tuti daug gerų ypatybių ir dažnai geresnis už abu tėvus. Tas 
faktas yra vadinamas heteroze arba hibrido gajumu. Dažnai Fi 
hibridas gali prisitaikyti geriau prie įvairių aplinkos sąlygų negu 
tėvai. Labai vertingas hibridų pavyzdys yra Fi — generacijos 
kukurūzas. Kultivuojami rugiai, įvairios daržovės, vaisiai ir daug 
kitų augalų yra hibridai. 

Autorius pats turėjo progų studijuoti Pinus taeda et rigida 
hibridus Marylando valstybėjel5. Jie gali sparčiai augti šaltame 
klimate, kai tėvinė rūšis nepakelia žiemos šalčio, o motininė rūšis iš 
viso blogai auga. Dabar agrikultūroje gyvuliai ir augalai yra hibri- 
dizuojami, naudojant modernius metodus. Pavyzdžiui, yra įsteigti 


12 GENYS, J. B., D. CANAVERA, H. D. GERHoOLD, J. J. JokELA, B. R. STEPHAN, 
1. J. TuuLIiN, R. WasTFALL, and J. W. WaicuT, 1978. Intraspecific variation of 
eastern white pine studied in U.S.A., Germany, Australia and New Zealand. Contr. 
No. 5318 of the Maryland Agricultural Experiment Štation, 28 psl. 

5 GENYS, J. B., Preferences of « Pissodes strobi » in altacking different geogra- 
phic strains of Pinus strobus. Proc. XVII IUFRO World Congress, Japan, 1981, 
Div. 2, 191-194 psl.; GENYS, J. B. and H. E. HeEccEsTaD, Susceptibility of white 
pines to sulfur dioxide. Proc. XXI Horticultural International Congress, 1982. 

M HaRRis H., The principles of human biochemical genetics, Amsterdam, Oxford, 
1975, 473 psl. 

B GENYS, J. B., Hybrids of pitch pine and loblolly pine, + Pinus rigida et P. 
taeda», žr. Chesapeake Science, 1970, 11 (3), 191-194 psl. 

įvairių atmainų spermų rezervai, kur spermos išlaikomos ilgą laiką 
gyvos ir veiksmingos. Vienas iš populiariausių interspecifinių hibridų 
yra mulas. Istorijoje yra buvę daug stiprių interrasinių hibridų. 
Yra buvę ir juokingų sumanymų. Populiarioje (ne mokslinėje) 
spaudoje buvo rašoma, kad karo metu biologai galvojo jog geriausi 
policininkai būtų, jei sukryžiuotum lietuvius su kirgizais ; vieni yra 
stiprūs ir gudrūs, kiti — greiti ir žiaurūs. 


Celių kultivavimas ir genų apsauga. — Šiuometinėje augalų 
genetikos tyrimų fazėje labai įdomią vietą užima augalų išvystymas 
iš vienos ar keleto celių. Dalyvaujant Vokietijoje dviejuose pasau- 
liniuose kongresuose teko matyti daug progreso audinių kultiva- 
vime. Teko matyti didelius topolius, kurie buvo išauginti iš keletos 
celių stikliniame dubenėlyje. Ta pati privati institucija tokius augalus 
augina tūkstančiais, bet technikos metodų detalių neatskleidžia. 
Visa tai panašu į žmogaus celės auginimą ir išvystymą «+ vamzdelyje ». 
Tas metodas atrodo labai fantastiškas, bet jame nėra nieko stebu- 
klingo iš biologinės perspektyvos. Tas auglys nėra niekas kitas, 
tik vivum e2 vivo. 

Kitas svarbus paveldėjimo mokslo pažangos faktas yra rūpestis 
išsaugoti visus gamtoje esančius genus. Jei pasaulyje įvyktų kata- 
strofa (atominių bombų sprogimai arba siaustų žudančios ligos), 
tam tikri labai svarbūs augalai arba gyviai visai prapultų. Tad svarbu 
sudaryti taip vadinamus «genų sandėlius». Tuo projektu ypač 
rūpinasi JAV Augalų Genetikos Turtų Komitetas (National Plant 
Genetic Resources Board), į kūrį buvo paskirtas ir šių eilučių autorius. 
Amerikos augalų genų apsaugos klausimas buvo diskutuotas XXI 
Pasauliniame Sodininkystės Tarptautiniame Kongrese. Didžiausi 
genetinių turtų rinkiniai yra Cornvalyje (Oregono valstijoje) ir Davis 
(Kalifornijoje). Ten augalai yra saugomi taip kaip Nojaus arkoje. 
Vieni yra auginami, kitų žiedadulkės yra saugomos, dar kitų sėklos 
yra laikomos šaldytuvuose. Jei šiandien mokslininkas nori gauti 
kurios nors specialios rūšies augalo sėklų, jis gali ten kreiptis. 


Išvados. — Paveldėjimo mokslas padarė labai didelę pažangą 
per paskutiniuosius 30-50 metų. Ypač nauji buvo metodai pagrei- 
tinti mutacijas, dvigubinti chromosomas, atrinkti ir kryžiuoti nau- 


15 JAHN, O. L., and M. N. WEsTwooD, Clonal depositories in the United States : 
a system for maintaining genetic stocks of fruit and nut crops. Abstracts of XXI Inter- 
national Horticultural Congress, 1982, 1042 (psl). 

dingas rases ir atmainas. Labai naudinga taps genetinė inžinerija, 
jei ji būs atliekama laikantis visų atsargumo priemonių neišvystyti 
gyvių, kurie vėliau būtų žalingi ir nesukontroliuojami. Genetikos 
mokslo pažanga neprieštarauja nei Dievybės esmei nei Dievo valiai. 

TRASIMACHO TEORIJA APIE TEISINGUMĄ 


I 


Platono * Valstybėje Sokratas atpasakoja savo vakarykštį pasi- 
kalbėjimą su įvairiais asmenimis apie teisingumą, idealią valstybę 
ir kitas temas, daugiau ar mažiau surištas su anom dviem. Buvo 
nuvykęs su draugais į Pirėją pasimelstų Bendidijos-Atėnos šventovėje 
ir pasižiūrėtų procesijų. Jau buvo begrižtąs į Atėnus, kai Kefalo 
sūnus Polemarchas pakvietė Sokratą į savo namus, kad vakare 
galėtų pamatyti raitelių lenktynes, o vėliau nakties šventę. 

Polemarcho namuose senasis Ketalas maloniai priima Sokratą 
ir užmezga su juo pasikalbėjimą apie senatvę. Ši Kefalui nėra jokia 
sunki našta, bet Sokratas pastebi, kad daugelis žmonių pagalvos, 
jog Kefalas lengvai perneša senatvę ne tiek dėl savo charakterio, 
kiek dėl savo didelio turto. Kefalas nėra per daug prisirišęs prie 
turių, bet pripažįsta, kad jie padeda žmogui padoriai gyventi nieko 
neapgaudinėjant, nemeluojant, neliekant skolingų nei dievams, nei 
žmonėms, ir ramiai numirti, nebijant pomirtinių bausmių. Sokratas 
pastebi, kad sakyti tiesą ir grąžinti tai, ką esi gavęs, kartais nėra 
teisinga, pavyzdžiui, jei gavęs ginklą iš draugo, esančio sveikame 
prote, jį grąžini tam pačiam draugui jau išprotėjusiam. Kefalas su 
šia pastaba sutinka, bet, kadangi tūri pasirūpinti aukomis dievams, 
ji tęsti. Šis grįžta prie tėvo tvirtinimo ir jam paremti cituoja poetą 
Simonidą, pagal kurį teisingumas yra atiduoti kiekvienam tai, kas 
yra jam skolinga. Polemarchas vėliau paaiškina, kad poetas šiuo 
apibūdinimu nurodąs, jog reikia daryti gera draugams, o priešams 
bloga. Sokrato klausinėjimas, kokioje veiklos srityje pasireiškia 
teisingasis, padėdamas draugams iv darydamas žalos priešams, 
Polemarchas atsako : kare. Tada teisingasis bus nenaudingas nekariau- 
jantiems, pastebi Sokratas. Polemarchas su tuo nesutinka: teisin- 
gumas yra naudingas taip pat ir taikos metu, ypač finansinėse ben- 


* Visos Platono citatos yra mano verstos, nes 1982 metais dar nebuvo Bogotos 
pasiekęs J. Dumčiaus Platono Valstybės vertimas (Vilnius 1981). 

drovėse. Bet Sokratas įrodo, kad, naudojant pinigą, 6. y. perkant 
ką nors, pavyzdžiui arklį ar laivą, naudingesnis už teisingąjį bus 
arklių augintojas ar laivų statytojas bei vairininkas. Teisingasis 
bus naudingesnis negu kiti, pataiso savo tezę Polemarchas, kai 
pinigas bus saugomas kaip indėlis. Atseit, teisingumas bus naudin- 
gas, kai pinigas bus nejudomas ir nenaudingas (nei Sokratas, nei 
Polemarchas neužsimena apie palūkanas, kurios tais laikais jau 
buvo mokamos). Tokia pat nauda iš teisingumo būs ir saugojant 
kitus reikmenis, kaip skydą ar lyrą, bet, kai reiks juos naudoti, bus 
naudingas karo mokslas ar muzika. Prieinama išvada : ryšyje su bet 
kokiu reikmeniu teisingumas bus nenaudingas, kai reikmuo naudo- 
jamas, ir naudingas, kai reikmuo nenaudojamas. Bet tada kokią 
svarbą beturi teisingumas? 

Tolesniame dialektiniame žaidime Sokratas įrodinėja, kad geras 
saugotojas yra taip pat geras saugojamo daikto vagis. Išeitų, kad 
teisingumas yra menas vogti draugų naudai ir priešų žalai. Polemar- 
chas pradeda nebesusigaudyti savo teigimuose, bet jam ir toliau 
atrodo, kad teisingumas yra padėti draugams ir pakenkti priešams. 
Jis sutinka, kad draugas turi būti geras, o priešas blogas žmogus, 
tačiau Sokratas pastebi, kad Žmonės, vertindami kitus, dažnai apsi- 
rinka: daugeliui geri atrodo blogi ir atvirkščiai. Iš to seka, kad bus 
teisinga padėti blogiems ir pakenkti geriems. Betgi gerieji yra tei- 
singi ir nenusikaltę teisingumui. Tai išeitų, kad yra teisinga kenkti 
tiems, kurie nieku nenusikalto teisingumui. Tokia išvada Polemarchui 
atrodo nemorali. Jis pataiso draugo ir priešo apibūdinimus : draugas 
yra tas, kuris atrodo ir yra geras, o priešas tas, kuris atrodo ir yra 
blogas. Bet Sokratas po ilgesnių išvedžiojimų įrodo, kad teisingumas 
nedaro žalos nei draugui, nei priešui, nes teisingojo funkcija nėra 
paversti kitą blogesniu. Polemarchas su tuo sutinka. 

Tuo laiku staiga įsimaišo į diskusijas įžūlus sofistas Trasimachas : 
jam nusibodę šie tauškalai ir kvailas linkčiojimas vienas kitam ; jei 
Sokratas norįs žinoti, kas yra teisinga, turįs liautis kitus klausinėjęs 
ir nesididžiuoti atmetęs jų atsakymus; tegul jis pats atsakąs, kas 
yra teisinga. Tačiau Sokrato ir kitų pokalbio dalyvių prašomas 
pats Trasimachas pagaliau sutinka apibrėžti teisingumą: « Teisinga 
yra ne kas kita kaip galingesniojo nauda 16 100 xpeiTTOV05 GUUpĖPOVY 
(333 C). Vėliau, išvystydamas savo mintį, teigia: « Vienos vals- 
tybės yra tironų valdomos, kitos demokratiškos ir kitcs aristo- 
kratiškos ... Taigi, kiekviena valdžia leidžia įstatymus savo nau- 
dai: demokratija demokratiškus, tironija tironiškus ir kitos pa- 
našiai. Leisdamos įstatymus parodo, jog valdiniams teisinga yra tai, 
kas yra naudinga (ovupėpov) joms (4. y. valdžioms), ir baudžia 
prasižengusį kaip įstatymų laužytoją ir nusikaltėlį ... visose valsty- 

bėse teisingumas yra tas pats, tai kas naudinga esančiai valdžiai. 
Ji be abejo turi galią, todėl žmogui, taisyklingai galvojančiam, tei- 
singumas visur yra tas pats: galingesniojo nauda » (338 D - 339 A). 

Sokratas prikiša Trasimachui, kad jis, truputį anksčiau uždraudęs 
apibrėžti teisingumą kaip naudą, dabar pats ją taip apibrėžia, tiesa, 
pridėdamas: galingesniojo naudą. « Tikrai mažas priedas», sušunka 
ironiškai Trasimachas. Sokratas nežino, ar tai didelis ar mažas prie- 
das, bet nori patyrinėti, ar Trasimachas kalba teisingai. Abu sutinka, 
kad teisingumas yra tam tikra nauda, bet Trasimachas prideda: 
galingesniojo. Sokrato klausinėjamas "Trasimachas sutinka, kad 
yra teisinga klausyti valdančiųjų, bet iš kitos pusės prileidžia, kad 
valdantieji gali apsirikti, todėl šalis gerų įstatymų, t. y. jiems nau- 
dingų, gali išleisti ir blogų, t. y. jiems nenaudingų ar net žalingų. 
Jei klausyti įstatymų yra teisinga, tai išeina, kad yra teisinga daryti 
žalos valdantiesiems-galingiesiems, kai šie apsirikę įsako daryti ką 
nors žalingo jiems patiems. Trasimacho apibrėžimas virsta pats sau 
prieštaraujančiu, išveda Sokratas. 

Į diskusijas įsikiša Polemarchas, pritardamas Sokrato išvadai, ir 
Kleitofontas, aiškindamas Trasimacho mintį šia prasme: 1) yra 
teisinga vykdyti valdančiųjų įstatymus; 2) galingesniojo nauda 
yra tai, ką jis laiko naudingu sau, ir tai turi būti pavaldinio vykdoma. 
Sokratas klausia paties Trasimacho, ar jis taip suprantąs teisingumą : 
butų ar nebūtų iš to naudos galingesniajam, svarbu tik, kad jis tai 
laikytų naudiugu? Bet Trasimachas, atmesdamas Kleitofontio pasiū- 
lytą aiškinimą, atsako Sokratui: «Jokiu būdu. Argi manai, kad 
28 vadinu galingesniu apsirinkantį tuo momentu, kai jis apsirinka? » 
(340 C). Pagal Trasimachą, jei gydytojas ar sąskaitininkas apsirinka, 
tai tuo pačiu jau nebėra gydytojas nei sąskaitininkas, nes tikrasis 
gydytojas ar tikrasis sąskaitininkas negali apsirikti. Taip pat ir 
«+ valdantysis kaip valdantysis neapsirinka, neapsirikdamas jis paverT- 
čia į įstatymą tai, kas jam pačiam yra geriausia, o pavaldinys turi 
tai vykdyti» (340 E - 341 A). Ir iš naujo Trasimachas pakartoja 
savo apibrėžimą: « Teisingumas yra vydyti tai, kas yra naudinga 
galingesniajam » (841 A). 

Sokratas pradeda įrodinėti, kad kiekviena profesija ar amatas 
(rėxvų) ieško naudos ne sau, o kam kitam: medicina ieško kūnui 
sveikatos, veterinarija arkliams ir t. t. Profesija (rėyvų) valdo savo 
objektą ir viešpatauja ant jo, taigi ieško ne galingesniojo naudos, 
o silpnesniojo ir valdomojo. Gydytojas kaip gydytojas neieško to, 
kas yra naudinga jam, o ligoniui. Laivo kapitonas neieško savo naudos, 
o jūrininkų. « Taigi», prieina išvados Sokratas, «+ joks valdovas ne- 
žiūri ir neįsako to, kas yra naudinga jam pačiam, bet kas yra nau- 
dinga tam, kurį jis valdo ir kuriam skiriama jo profesija » (342 E). 

Kai prieinama prie šios išvados paneigiančios Trasimacho pasiū- 
lytąjį apibrėžimą, sofistas nebesusivaldo ir sušunka : « Pasakyk, 
Sokratai, ar turi auklę? » Sokratas nustemba dėl tokio klausimo. 
Trasimachas tęsia tame pačiame tone : « Klausiu todėl, kad ji palieka 
tave apsisnarglėjusį ir nenušluosto tau nosies. O tau to reikia, nes 
net neišmokai iš jos, kas yra avys ir piemuo » (343 A). Negi Sokratas 
tiki, klausia Trasimachas, kad piemenys rūpinasi avimis ar karvėmis 
žiūrėdami gyvulių naudos, o ne savo pačių ar šeimininko pelno. 
Tikrieji valdovai elgiasi su valdiniais lygiai taip pat, kaip pieme- 
nys su avimis: dieną ir naktį galvoja, iš ko daugiau pasipelnys. 
« Argi tiek pažengei pažinime, kas yra teisinga ir teisingumas, ne- 
teisinga ir neteisingumas, kad nežinai, jog teisingumas ir teisinga yra 
iš tikrųjų svetimas, t. y. kitam skirtas gėris, galingesniojo ir val- 
dančiojo nauda, ir paklusnaus valdinio žala sau pačiam, tuo tarpu 
neteisingumas yra priešingybė (t. y. nauda sau pačiam ir žala kitam) 
— 4 uėv Šieauocivų xa TO dixaLoV  dMGTPIOV kya0OV 16 Šv, TOD 
wpetTTOVO5 TE XXL KpyXOVTOS GUUPĖPOV, OL xei DĖ TOU TeLDOUĖVOL TE 
xxl OnepnTO0VTOG - BAkBų, 4 dė dauia ToUVAVTUOV ...» (843 OC) — ir 
valdo tuos, kurie yra tikrai paprasti ir teisingi, o valdiniai atneša 
naudą tam, kuris yra galingesnis ir, tarnaudami jam, padaro 
jį laimingą, bet jokiu būdu patys save» (343 C). Teisingam 
žmogui visur sekasi blogiau negu neteisingam ir finansinėse bendro- 
vėse ir politiniame gyvenime. Jeigu teisingasis paima valdžią, jom 
einasi blogai, nes apleidžia savo privačius verslus ir, būdamas tei- 
singas nepasinaudoja visuomenės lėšomis, be to, lieka giminaičių 
ir pažįstamų neapkenčiamas, kadangi dėl to paties teisingumo nenori 
jiems suteikti paramos. O su neteisinguoju viskas vyksta atvirkščiai ; 
tik reikia į jį pažiūrėti, kad įvertintum, kiek kartų yra naudingiau 
būti neteisingam negu teisingam. «+ O lengviausiai tai pažinsi, jeigu 
eisi ligi tobuliausio neteisingumo, kuris padaro laimingiausių ne- 
teisingąjį ir nelaimingiausiais tuos, kurie kenčia neteisingumą ir 
nenori elgtis neteisingai. Tas tobuliausias neteisingumas yra tironija, 
kuri išplėšia klasta ar jėga visa, kas yra nesava, ar tai būtų šventa 
ar profaniška, privatu ar vieša, ir tai daro ne mažomis dalimis, o 
masiškai. Jei kuris nors privatus Žmogus sūgaunamas padaręs kokį 
nors nusikaltimą, yra baudžiamas ir lieka su didžiausia gėda, nes 
vadinami šventvagiais, žmonių pirkliais, įsibrovėliais per išgriautas 
sienas, grobikais ir vagimis tie, kurie pažeidžia teisingumą, pada- 
rydami bet kurį iš tų nusikaltimų. Bet kada kas nors, pagrobęs 
piliečių turtus, sekvestruoja juos pačius ir paverčia vergais, vietoje tų 
gėdingų vardų gauna laimingo ir girtino vardą ne tik iš savo piliečių, 
bet ir iš visų tų, kurie žino, kad jis pasiekė neteisingumo pilnatvę. 
Neteisingumas yra peikiamas ne dėl to, kad bijoma jį realizuoti, 

bet dėl to, kad bijoma būti jo auka, Taip, Sokratai, neteisingumas, 
jei pasiekia pakankamą laipsnį, yra tvirtesnis, vertesnis laisvo žmo- 
gaus ir valdoviškesnis negu teisingumas ; ir kaip jau sakiau iš pra- 
džių, teisinga yra tai, kas naudinga galingesniajam, tuo tarpu netei- 
singa, kas yra pelninga ir naudinga sau pačiam» (344 A-C), 

Užbaigęs savo kalbą, Trasimachas nori pasitraukti, bet jo neiš- 
leidžia kiti pokalbio dalyviai, prašydami jo paiškinti savo teigimus. 
Sokratas pareiškia, jog jis nepripažįsta ir netiki, kad neteisingumas 
būtų pelningesnis už teisingumą, ir vėl grįžta prie ankstyvesnio 
amatų-profesijų palyginimo, į kurį įterpia paradoksalų sakinį, pri- 
taikomą, įvairioms profesijoms, bet taip pat ir valstybės valdžiai : 
nieks neapsima valdyti savanoriškai (o0deię ėdėkei doyxsiv Ėxav, 345 
E); todėl prašo atlyginimo, suprasdamas, kad jis neturės sau 
jokios naudos valdydamas, o tik jo valdiniai. Atlyginimas gali būti 
pinigais, garbe ar bausme, Bet gerieji valdovai nėra gobšūs nei gar- 
bėtroškos. Gi didžiausia bausmė neprisiimančiam valdžios yra būti 
valdomam blogesnio žmogaus. Jeigu būtų sukurta tobulų žmonių 
valstybė, joje nieks nesiveržtų prie valdžios. Toje valstybėje paaiš- 
kėtų, jog tikrasis valdovas nėra tam, kad žiūrėtų savo naudos, 0 
valdomojo. 

Čia Sokratas nutraukia diskusiją apie valdovų ir valdinių 
naudą ir klausia Trasimacho: « Tvirtini tu, kad tobulas neveisin- 
gumas yra pelningesnis už tobulą teisingumą? » Šis atsako teigiamai 
ir nesutinka vadinti teisingumą dorybe, o neteisingumą yda. Jam 
teisingumas yTa tik «kilnus paikumas» (yevvola e0h0zwx, 348 D). 
Kadangi žodis eūj0z:x etimologiškai reiškia « geraširdiškumą », šia 
prasme jį interpretuodamas, Sokratas klausia: -« Tai neteisingumą 
vadini blogumu (xx0x090214) 25. «Neo, atkerta  Trasimachas, «0 
išmintingumu ». Jam neteisingieji yra protingi ir išmintingi, bent 
tie, kurie sugeba būti tobulai neteisingais ir gali pavergti valstybes 
ir tautas. Sokratas lieka apstulbęs po radikalių Trasimacho pareiš- 
kimų: « Jeigu dar būtum teigęs, kad neteisingumas yra pelningas, 
tačiau pripažintum, kad jis yra blogas ir biaurus, kaip tai pripažįsta 
kai kurie kiti asmenys, galėčiau ką nors atkirsti, kalbėdamas pa- 
gal bendrai priimtą nuomone, bet dabar aiškų, kad sakysi, jog netei- 
singumas yra gražus ir tvirtas, ir priskirsi jam visa tai, ką mes pri- 
skyrėme teisingumui, kadangi išdrįsai laikyti jį dorybe ir išmintimi » 
(348 E - 349 A). 

Prieš Trasimacho teigimą Sokratas pavartoja tris argumentus. 
Pagal pirmąjį teisingas žmogus nesistengia pralenkti teisingojo, 
o tik neteisingąjį, gi neteisingasis nori pralenkti abu: teisingąjį ir 
neteisingąjį. Panaši padėtis esanti bet kokioje profesijoje: speciali- 
stas, t. y. protingasis, stengiasis pralenkti ignorantą, t. y. kvailį, 

o ne kitą specialistą; tik ignorantas bandąs pralenkti tiek žinovą, 
kaip ir kitą kvailį. Kadangi žinovas Sokrato filosofijoje yra geras, 
o ignorantas blogas, tai teisingas žmogus yTA gudrus in geras, tuo 
tarpu neteisingasis yra kvailys ir blogas. Reikia pripažinti, kad šis 
argumentas yra gana apgaulingas. (Koks lenktyniavimas yra įma- 
nomas tarp žinovo ir ignoranto? Atrodo, būtų teisingiau prileisti, 
kad lenktyniavimas yra galimas tik tarp žinovų). Prie argumento 
neįtikimumo prisideda tai, kad Sokratas, kalbėdamas apie teisingąjį 
ar neteisingąjį, vartoja žodį mAzovexTzetv viena reikšme: ' turėti 
daugiau? (taip bent supranta šią vietą, 349 B- 350 C, P. Friedlander, 
Platon, II, 58: nheovežix = Gier-nach-mehr), o imdamas pavyz- 
džius iš gydytojų ir muzikų profesijų, vartoja tą patį veiksmažodį 
kita reikšme: * pralenkti ?. Keistoka: Trasimachas po šio argumento 
išrausta, galbūt todėl, kad būdamas sofistas yra nugalimas sofistinės 
argumentacijos. 

Antrasis Sokrato argumentas yra daug svaresnis: bet kokia 
visuomenės grupė, ar tai bus valstybė, ar kariuomenė, ar plėšikų gauja, 
turi lakytis savitarpio santykiuose teisingumo taisyklių, kitaip nepa- 
sieks savo tikslų. 

Trečiajame argumente Sokratas teigia, jog kiekvienas daiktas ar 
būtybė turi savo funkciją (atliekamą darbą), jei jos negali atlikti yva 
ydingas. Sielos funkcija yra vadovauti, valdyti ir apsvarstyti. Be 
teisingumo šios funkcijos atlikti negali. Todėl teisingumas yra sielos 
dorybė (dpsTĄ) ir neteisingumas — jos yda, 

Trasimachas pritaria šiems trims Sokrato argumentams, lyg per 
prievartą  atsakinėdamas vienažodžiais sakiniais ir pagaliau visai 
nutyla. Bet ir Sokratas pats pareiškia, kad ieškojo, ar teisingumas yra 
yda ir ignorancija, 0 gal išmintingumas ir dorybė, taip pat norėjo 
surasti, kas yra pelningesnis: neteisingumas ar teisingumas, bet 
ligi šiol dar nežino, kas yra teisinga, todėl ir anie ieškojimai yra gana 
bergždi. Tik žinodamas, kas yra teisinga, Sokratas galės pasakyti, 
ar tai yra dorybė ar ne, ar teisingas žmogus yra laimingas ar ne. 
Pirmoji Valstybės knyga baigiasi, kaip ir kiti Platono jaunatvės 
laikotarpio dialogai, Sokrato prisipažinimu: nieko nežinau. 


II 


Nespėliojant, ar pirmoji Valstybės knyga buvo išleista atskirai ir 
pavadinta Trasimachu ar ne, ir neieškant šio sofisto argumentų 
silpnųjų pusių, galima apsiriboti dviem klausimais: 1) Kas yra 
Trasimacho supratimu teisingumas? 2) Kaip reikėtų klasifikuoti 
Trasimacho teoriją apie teisingumą? Tenka pastebėti, kad daugelis 

tyrinėtojų pakeičia atsakymų eilę: pirma pateikia klasifikaciją, 
o vėliau ją paremia Trasimacho apibrėžimų analize. 

Nuo XIX šimtmečio pradžios, kada prasidėjo išsamesnis Platono 
dialogų nagrinėjimas, buvo atsakyta į tuos klausimus įvairiais būdais. 
Juos visus išskaičiuoti būtų per ilga. Gali būti naudinga pradėti 
Kerferdo straipsniu, pasirodžiusiu 1947 metais, nes jame cituojami 
ankstyvesnių tyrinėtojų atsakymai į antrąjį klausimą. Kerferd 
konstantuoja, kad Trasimachui buvo priskirta viena ar daugiau 
iš sekančių pozicijų: 

1) Etinis nihilizmas : moralinė pareiga neturi realios egzisten- 
cijos, ji tėra iliuzija žmonių protuose, 2) Legalizmas: moralinė 
pareiga neturi kitos egzistencijos šalia įstatyminio potvarkio. 3) Pri- 
gimtinė teisė: moralinė pareiga turi realią nepriklausomą egzisten- 
ciją ir kyla iš žmogaus prigimties. 4) Psichologinis egoizmas : žmonės 
visuomet faktiškai siekia to, ką jie laiko savo nauda, ir pagal savo 
prigimtį turi taip elgtis !. Paskutinė pozicija, pasiremianti psicholo- 
gijos faktu ir nieko nesakanti apie moralinę pareigą, galinti būti 
kombinuojama su bet kuria iš ankstyvesnių pozicijų. 

Straipsnyje Kerferd paremia nuomonę, kad « Trasimachas lai- 
kosi trečiosios, t. y. prigimtinės teisės pozicijos ir kad jis tai daro 
nuosekliai per įvairius susikirtimus su Sokratu. Jo pozicija yra likusi 
neaiški dėl to, kad jis nepasako visko, ką galvoja, diskusijos pra- 
džioje, bet nėra nieko nenuoseklaus tarp įvairių jo pareiškimų šioje 
knygoje » ž. 

Kerferdas mano, kad Trasimachas, atmesdamas Kleitofonto pasiū- 
lytus paaiškinimus: 1) teisinga vykdyti įstatymus; 2) šie išreiškia 
tai, ką galingasis laiko naudinga sau, atmeta legalizmo, 0 tuo pačiu 
ir etinio nihilizmo pozicijas. Kad Trasimachas skelbia prigimtinę 
teisę, išryškėja iš trečiojo apibrėžimo. Pirmieji du apibrėžimai nesą 
visai aiškūs (1. teisingumas yra galigesniojo nauda, 2. kiekvienoje 
valstybėje valdantieji leidžia sau naudingus įstatymus, ir yra teisinga, 
kad valdiniai juos vykdytų), tuo tarpu trečiasis nusakymas « teisin- 
gumas yra svetimas (t. y. kitam priklausąs ar kitam skirtas) gėris », 
esąs tikrasis apibrėžimas, tik reikią jį papildyti ta prasme, kad val- 
diniai dirba valdančiojo naudai, o jis valdinių. Nors Kertferdo inter- 
pretacija susilaukė paramos iš kitų tyrinėtojų (kaip matysime vėliau), 
mano nuomone, ji yra klaidinga, nes jos autoriaus įvedamas priedas 
— valdantysis dirba valdinių naudai — neturi tvirtos atramos 


1! KeEnrFERD, G. B., The Doctrine of Thrasymachus in Plato's Republic, žr. Durham 
University Journal, 40, 1947, 19-27 (perspausdintas knygoje Sophistik, hrsg. von 
C. J. CLAssEN, Darmstadt 1976, 545-563). 

2 Ten pal, 548. 

Trasimacho pareiškimuose. Atvirkščiai, juose aiškiai pabrėžiama, kad 
teisingumas yra tik valdančiojo nauda. Jau po pirmojo apibrėžimo 
— teisingumas yra galingesniojo nauda, — Sokratas sutinkąs, kad 
teisingumas yra nauda, atkreipia dėmesį į tai, kad sofistas prideda 
«galingesniojo», o šis ironiškai atkerta: «Tikrai mažas priedas», 
tuo parodydamas, jog jam tas priedelis yra labai didelės svarbos, 
pagrindžiąs visą jo teoriją. Vėliau pareikšdamas, kad teisingumas 
yra svetimas gėris, čia pat prijungia paaiškinimą: galingesniojo ir 
valdančiojo nauda. Taigi, nenutolsta nė kiek nuo pirmojo savo api- 
brėžimo. Tiesa, Trasimachas prileidžia, kad gali būti ir teisingų 
valdančiujų, bet, kaip matėme, juos laiko nevykusiais valdovais, 
tuo tarpų tironus laiko tobulais valdovais. Kad valdantysis dirba 
valdinių naudai yva Sokrato tezė, ne Trasimacho. 

Paskutiniaisiais dviem dešimtmečiais pasirodė Phronesis žurnale 
keli straipsniai, turį ryšio su Kerferdo interpretacija. G. F. Hourani 
(1962), atmesdamas Kenferdo aiškinimą, laiko Trasimachą legalistu. 
Jis sehematizuoja sofisto pareiškimus į tris prielaidas ir išvadą: 

1) Valdantieji kiekvienoje valstybėje yra galingieji (politikos 
faktas). 2) Įstatymai yra ieidžiami pačių valdančiųjų naudai (psicho- 
loginis faktas). 3) Teisingumas yra paklusnumas įstatymams (api- 
brėžimas). Išvada: Taigi, teisingumas yra galingesniojo nauda. 
Pagal Hourani, tikrąjį apibrėžimą teduodanti trečioji prielaida, 
visa kita esą sintetiniai arba empirinėmis prielaidomis besiremią 
sprendimai. Todėl Hourani atmeta Kerferdo nuomone pagrindinį 
teisingumo nusakymą, kaip svetimą gėrį 3. 

Po poros metų Kerferd (1964) tame pat žurnale atkerta Houraniui, 
pabrėždamas, kad šio supratimu apibrėžimas esąs surištas su žodžių 
reikšme ir jam jokie kiti faktai nesą svarbūs, išskyrus kalbos vartoseną. 
Kerferdas konstatuoja, kad nuo J.S. Mill toks apibrėžimo supratimas 
yra beveik visų priimtas, bet kartu perspėja, kad jis yra pavojingai 
klaidingas, kada yra naudojamas Platonui interpretuoti. Kerferdas 
sutinka, kad sprendimas: teisingumas yra svetimas gėris, yra sintetinis, 
bet pastebi, kad Platono akimis žiūrint, jis dėl to nėra nė kiek blo- 
gesnis. Be to, nemažiau sintetinis sprendimas esąs ir Houranio 
priimtasis apibrėžimas: teisingumas yra paklusnumas įstatymams, 
nes jis remiasi politiniu faktu, t. y., kad valdantieji tai nustatė (338 
E 3) ir taip pavadino (II knyga, 359 A 3)4, 


* HouURANI, G. B., ' Thrasymachus ' Definition of Justice in Plato's “ Republic *, 
žr. Phronesis, 7, 1962, 110-120. 

* KERFERD, G. F.,“ Thrasymachus ' and Justice: a Reply, žr. Phronesis, 9, 1964, 
12-16. 

J. P. Maguire (1971) spėlioja, kad Kerferdas ginąs istorinį Trasi- 
mach4 nuo galimų puolimų dėl jo nenuoseklumo. Bet jam tik du 
pirmieji apibrėžimai esą nuoseklūs ir galį būti istorinio Trasimacho, 
gi trečiasis (svetimas gėris) esąs Platono įvestas tam, kad galėtų 
perkelti diskusiją iš moraliai neutralios politinės plotmės į moralinę. 
Bet man atrodo, kad teisingumo klausimas pirmoje Valstybės knygoje 
iš pat pradžių buvo svarstomas daugiausia moralinėje plotmėje, 
todėl nenuostabu, kad Trasimachas, perėjęs į politinio teisingumo 
svarstymą, vėliau grįžta prie jo moralinio aspekto. Tr netikiu, kad 
istorinis Trasimachas būtų nesugebėjęs domėtis teisingumu kaip 
moraline problema. Vienas iš jo išsaugotų fragmentų (DK 8) kaip 
tik liečia tą klausimą : « Dievai nežiūri žmonių reikalų, šiaip nebūtų 
išleidę iš akių didžiausio iš žmogiškųjų gėrių, teisingumo ; gi matome, 
kad žmonės jo nesilaiko ». Pareiškimas gana pesimistinis. Ar suderi- 
namas su Platono Trasimacho teisingumo teorija? Galbūt kad taip: 
kai žmonės jaučiasi dievų apleisti, ieško pagalbos pas šios žemės ga- 
linguosius, o vietoje jos gauna sunkų galingųjų «teisingumo» jungą. 

D. J. Hagdopoulos (1973) neieško tikrosios Trasimacho pozicijos, 
o tik įrodinėja, kad Kerferdo nuomonė esanti teisinga : Trasimachas 
nesąs legalistas, gi Houranio silogizmas atmestinas dėl formalių klaidų“. 

P. P. Nicholson (1974) bando atnarplioti Trasimacho argumentus, 
pasinaudodamas ankstyvesne literatūra. Sutinka su Kerferdu, kad 
sofistui teisingumas yra svetimas gėris, bet nepriima Kerferdo tezės 
apie Trasimacho priklausomumą prigimtinės teisės pozicijai. «Sutinku, 
rašo Nicholson, kad Trasimachas galvoja, jog neteisingumas yra 
aukštesnis negu teisingumas gyvenime, bet nesu tikras, jog teigių 
moralinę pareigą būti neteisingų, kaip tvirtina Kerferd »7. Atsaky- 
mas esąs sunkus todėl, kad. senieji graikai aiškiai neskyrė moralės 
nuo visos eilės vertybių, paremtų apskaičiavimu. 

Jau išeinant iš žurnale Phronesis pasirodžiusių straipsnių, tektų 
paminėti ilgą F. E. Sparshott (1966) straipsnį apie Sokratą ir Trasi- 
machą. Trasimachas vaizduojąs visus santykius tarp individų ir 
grupių kaip konfliktus. Mintis apie bendrą gėrį jam neprieinama. 
Geras valdovas yra nenormalumas. Jeigu jis ieškąs valdinių naudos, 
tuo pačiu krintąs iš valdžios Š. 


5 MAGUIBRE, J. P., Thrasymachus ...or Plato, žr. Phronesis, 16, 1971, 142-163 
(perspausdintas minėtoje knygoje Sophistik, 564-588). 

* HacDoPouLos, D. J., Thrasymachus and Legalism, žr. Phronesis, 18, 1973, 
204-208. 

? NicKoLsoN, P. P., Unravelling Thrasymachus Arguments in The Republic, žr. 
Phronesis, 19, 1974, 210-232. 

* SPARSHOTT, F. E., Socrates and Thrasymachus, žr. The Monist, 50, 1966, 421-456. 

Reikia sutikti, kad Trasimacho apibrėžimai yra nuoseklūs : teisin- 
gumas yra galingesniojo nauda, nes galingieji valdo valstybes ir leidžia 
sau palankius įstatymus, kuriuos silpnesnieji turi vykdyti savo nenau- 
dai, todėl jiems teisingumas yra svetimas gėris. Būčiau linkęs manyti, 
kad dviejų priešingybių — valdančiojo naudos ir valdinių nuosto- 
lio — sutapdinimas gali būti kilęs heraklitiškos minties įtakoje. 
Tarp Heraklito fragmentų skaitome (DK 23): « Nepažintų teisės 
vardo, jei tai neegzistuotų ». Žodis * tai? paprastai aiškinamas kaip 
teisės priešingumas, t. y. neteisingi veiksmai, nusikaltimai. Bet jeigu 
Heraklito mintyje neteisingumas iššaukia teisės egzistenciją, tai 
Trasimacho teisingumas kaip galingųjų nauda yra tuo pačiu laiku 
silpnesniųjų skriauda. 

Prieš Trasimacho teisingumo sampratą Platono Sokratas sekan- 
čiose Valstybės knygose išvystys savąją teoriją: kaip protingasis 
pradas (16 Aoytonxov) žmoguje turi vadovauti narsingajam (xė 
Ovuosidėc) ir geidulingajam (16 šmtOdUUNTM46Y) pradams, taip ir 
idealioje valstybėje filosofams-valdytojams turi paklusti sargybi- 
niai ir žemdirbiai bei amatininkai. Jei kiekvienas atlieka jam priklau- 
sančias funkcijas, valstybėje viešpatauja teisingumas. Tuo tarpų 
Trasimachas, mano supratimu, yra realistas. Skelbdamas : kieno galia, 
to ir valia, vadovaujasi sena graikų patirtimi. Jau pirmoje Iliados 
giesmėjeę Agamemnonas, remdamasis savo galia, priverčia nusileisti 
Achilą, ginantį savąją teisę. O ir Platono laikais brutalios jėgos 
garbinimas buvo nemažiau populiarus graikų politiniame gyvenime. 
Užtenka prisiminti to paties Platono Kaliklį, Gorgijo dialoge (481 
B 55.), skelbiantį viršžmogį, kuriam jėga yra aukščiausias įstatymas, 
arba Sofoklio Kreontą (Antigonoje, eil. 666-7) deklaruojantį, kad 
valdovo reikią klausyti mažuose dalykuose, teisinguose ir šiems prie- 
šinguose. Smurtas viešpatauja ne tik valstybių viduje, bet taip pat 
ir tarptautiniuose santykiuose. Tukidido Melo salos dialoge (V, 105, 
2) ateniečiai pareiškė: «+ Toks jau gamtos dėsnis, už ką esi galinges- 
nis, tą ir valdai ». Kai meliečiai nepasidavė, kilo karas. Jo pabaigoje 
ateniečiai «4 užmušė visus suaugusius salos vyrus, o vaikus ir moteris 
pardavė vergijon». 

Praėjo beveik du tūkstančiai keturi šimtai metų nuo to laiko, kai 
Platonas rašė Valstybę. Bet Trasimacho teorija apie teisingumą kaip 
galingesniojo naudą bent tarptautiniuose santykiuose praktiškai 
tebeklesti. Tai liudija mūsų tautos likimas. 


Bogota, Kolumbija 
JUuozAs ZARANKA 


LA TEORIA DE TRASIMACO SOBRE LA JUSTICIA 
Por 
Juozas ŽARANKA 
Resumen 


Trasimaco afirma en el primer libro de la Republica de Platėn gue 
la justicia es lo provechoso para el gobernante y lo perjudicial para los 
governados. Los investigadores modernos clasifican esta teoria de varias 
maneras: ya como nihilismo ėtico, ya como legalismo, ya como derecho 
natural. y4 como egoismo peicolėgico. Tal vez seria mas apropiado, en 
lugar de establecer clasilicaciones, buscar el origen de esta teoria en la 
observacion de la realidad politica y social griega. 


LIETUVIŲ KATALIKŲ MOKSLO AKADEMIJOS XII 
SUVAŽIAVIMO IR JOS 60 METŲ SUKAKTIES MINĖJIMO 
DARBŲ EIGA 


Suvažiavimo programos sudarymu ir paskaitininkų pakvietimu 
rūpinosi Centro Valdyba. Parodų paruošimu, koncertu, banketu ir 
kitais techniniais reikalais rūpinosi Lietuvių Katalikų Mokslo Aka- 
demijos St. Petersburg Beach Židinys. Suvažiavimas vyko jaukiame 
Delfino (Dolphin) viešbutyje. 

Be dviejų pilnaties posėdžių darbai vyko 13 sekcijų, kuriose buvo 
35 paskaitos. Iš viso dalyvių buvo apie 450. 


(Trečiadienis, lapkričio 24 d.) 


Lapkričio 24 d. po pietų ir 25 d. rytą buvo dalyvių registracija, 
kuriai vadovavo Židinio sekretorė V. Kulbokienė. 

Lapkričio 24 d. 7 val. v. įvyko Lietuvių Katalikų Mokslo Aka- 
demijos narių knygų parodos atidarymas. Jį trumpu žodžiu pradėjo 
Židinio pirm. prel. Jonas Balkūnas, pakviesdamas parodos rengėją 
Vladą Kulboką plačiau ją apibūdinti. 

Knygų paroda pradėta rengti praeitą pavasarį; susirašinėta su 
daugeliu Akademijos narių; užsakytas vyr. akademiko prel. A. 
Dambrausko-Jakšto portretas (nupiešė O. Galvydienė). Stengtasi 
gauti Br. Kviklio ir S. Salienės rinkinius. Knygų išstatyta apie 750; 
dalyvavo 140 autorių. Knygos — daugiausia lietuvių kalba; buvo 
šiek tiek anglų, prancūzų ir vokiečių kalbomis. Parodą ypač pra- 
turtino Br. Kviklio rinkinys — apie 80 vyresniųjų akademikų knygų 
ir 30 celofano aplankų su žymiųjų akademikų fotografijomis bei 
laiškais: A. Dambrausko-Jakšto, vysk. Pr. Būčio, arkivysk. M. 
Reinio, arkivysk. J. Skvirecko, prel. Pr. Kuraičio, profesorių J. Ereto, 
St. Šalkauskio, Z. Ivinskio, A. Salio, J. Brazaičio, A. Maliauskio ir 
kitų. 

S. Salienės rinkinyje retesnės knygos buvo: Naujas Įstatymas 
(vysk. Giedraičio vert., 1816 m.), S. Daukanto Būdas (išleistas 
Amerikoje), Naujas Testamentas mūsų Viešpaties Išganytojo (1874), 
Visų metų gyvenimai šventųjų (1859). Žurnalai: Šviesa, Tėvynės 

Sargas, Tėvynė, Žinyčia, Dirva, Mitteilungen der litauischen Litera- 
rischen Gesellschaft. A. Mažiulio atsiųsta: D. Kleino Grammatica 
Litvanica, ir Sirvydo Punktai Sakymų ; Kun. J. Gasiūno paskolinta : 
Živatas Pona ir Dieva mūsu (1826), Visų metų gyvenimai šventųjų ; 
V. Kulboko : 1209 m. pergamentas, atsivežtas iš Lietuvos ; 1529 m. 
Lietuvos Statutas, M. Slavočinskio Giesmės tikėjimui kataliekam 
priderančios, A. Juškevičiaus Lietuviškos Dainos (1880), Aukso Al- 
torius (1879). Iš Alkos prel. V. Balčiūnas atvežė: M. Valančiaus 
Žemaičių Vyskupystę, I d., Daukšos Postilę, Draugiją ir kt. 

Parodoje buvo beveik visi Akademijos leidiniai : Metraščio 5 t., 
Suvažiavimo Darbų 8 t. Itin svarbūs mokslui Fontes Historiae Li- 
tuaniae, 2 t. Apie 30 tomų atskirų autorią raštų: K. Avižonio (3 t.), 
A. Baltinio, J. Ereto, Pr. Gaidos-Gaidamavičiaus, J. Griniaus (3 t.), 
A. Jakšto, A. Kučo, V. Kulboko, Z. Ivinskio, A. Maceinos, A. 
Salio, I. Skrupskelio, J. Vaišnoros. Taip pat daug buvo knygų, išleistų 
ne Akademijos. 

Parodos metu savo kampelį turėjo Alicija Rugytė, platindama 
Lietuvos Istorijos: Draugijos leidinius bei rinkdama prenumeratą 
naujai leidžiamai Aušrai. 


Susipažinus su knygomis, ėjo kun. J. Gasiūno rūpesčiu surengtos 
dalyvių susipažinimo vaišės. Židinio iždininkas kun. J. Gasiūnas 
atliko ir visą suvažiavimo finansų tvarkymo darbą. 


(Ketvirtadienis, lapkričio 25 d.) 
SUVAŽIAVIMO ATIDARYMAS IR ĮVADINĖ PASKAITA 


Iškilminga suvažiavimo pradžia būvo lapkričio 25 d. 10 val. 
ryto. Vysk. V. Brizgys koncelebravo šv. Mišias su 12 kunigų vieš- 
bučio puošnioje kiparisų (Cypress) salėje. Pamoksle vyskupas išryš- 
kino mūsų laikų švietimo trūkumus — vidurinis mokslas labai 
nepakankamas, o aukštąjį mokslą baigę žmonės dažniausiai užsidaro 
siauroje specialybėje, ir jiems trūksta gilesnio filosofinio bei religinio 
išsilavinimo. 

Iškilmingą posėdį 11 v. ryto toje pat salėjė pradėjo St. Peters- 
burgo Židinio pirm. prel. J. Balkūnas, pakviesdamas pirmininku 
Juozą Laučką, vicepirmininku K. Kleivą ir sekretore O. Galvydienę. 

Įžanginę kalbą pasakė Akademijos centro valdybos pirmininkas 
prof. dr. A. Liuima (žr. 379-382 psl.), sveikindamas bei linkėdamas 
našaus darbo ir dvasinės atgaivos, ieškant tiesos jai tarnaujančiame 

moksle. Jis taip pat iškėlė ir mokslo kilnumą bei jo palaimingą 
įtaką visuomenei ir pačiam mokslininkui. Mokslininkas — lyg cha- 
rizmatikas, apdovanotas gausiomis malonėmis. Akademijos suva- 
žiavimai išreiškia Dievo palaimą, ypač šis 60 metų jubiliejinis suva- 
žiavimas. LKM Akademija, užgniaužta tėvynėje ir atsikūrus trem- 
tyje, auga bei stiprėja. Ji sutelkė 258 asmenis, įsisteigė 11 židinių, 
sušaukė 12 suvažiavimų, išleido 36 — 19,000 psl. — tomus. Leidinių 
prenumeratorių yra apie 130 ; 100 egz. siuntinėjama didžiosioms pa- 
saulio ir lietuvių bibliotekoms. Ligi šiol mirė 65 LKM Akademijos 
nariai. 60 metų veikla, narių skaičius ir nuveikti darbai liudija, 
jog Dievas laimina darbą. Kova už žmogaus dvasinį išsilaisvinimą 
tebecina. Mūsų tautos intelektualiniame ir dvasiniame brendime 
Akademija atlieka žymią misiją — šaukia į mokslinę kūrybą. Tegul 
Šventoji Dvasia, Tiesos, Meilės ir Kūrybos dvasia — vadovauja 
šiam suvažiavimui, baigė pirmininkas. 

Po sveikinimų ir Šv. Tėvui išsiųstos telegramos (žr. VII psl.) 
įvadinę paskaitą, kun. A. Rubšiui neatvykus, perskaitė prel. V. 
Balčiūnas. Paskaitos tema Mįslinga paslaptis: žmoguus kūrimas 
Pradžios knygoje (žr. 3-14 psl.). 

Žmogus — mįslinga paslaptis: klausimas sau ir kitiems ; atsa- 
kymas sau ir kitiems. Kaip Siinksas, kuris yra dievybės ir amži- 
nybės paslaptingumo simbolis, 

« Kas yra žmogus, kad Tu jį atsimintum, kas yra Adomo sūnus, 
kad jį belankytum ? Jį padarei ne ką menkesnį už angelus, garbe ir 
grožiu jį vainikuoji. Jis viešpatauja Tavo rankų sukurtajam pasau- 
liui. Jam po kojų Tu visa paklojai...» (Ps 8, 5-7). 

Pradinė Šv. Rašto įžvalga į žmogų randama trijuose Pradžios 
knygos skyriuose. Jie yra dviejų skirtingų autorių, parašyti skir- 
tingu laiku, skirtingose aplinkybėse ir skirtingu tikslu, sujungti dar 
kito įkvėpto autoriaus į vadinamąją Pradžios knygą. 

Skyrių kontekstas gali būti šventraštinis ir istorinis. Šventraštinis 
kontekstas atskleidžiamas klausimu: Ką norėjo pasakyti įkvėptieji 
autoriai? Žmogus (Adam, Žeminukas) yra trapus, nes iš žemės 
(Adamah, žemės molio). Taip pat žmogus yra didingas, orus, nes 
įkvėptas, « gyvybės alsavimu», o taipgi savo panašumu į Dievą — 
laisvas rūpintis sodu, rinktis, apsispręsti. Lyčių skirtumas yra 
Kūrėjo sukurtas. Moteris (Išša, iš vyro) yra tolygi vyrui (Iš). Moteris 
ir vyras yra tapatūs prigimtimi, bet skirtingi lytimi. Gi istorinis 
kontekstas atskleidžiamas klausimu: Ką mori pasakyti įkvėptieji 
autoriai? Atsakymai atrandami, žiūrint kaip Šv. Rašto įžvalgos į 
žmogų, vyrą ir moterį, atliepia į šiuolaikinius lūkesčius, rūpesčius, 
baimes. 

Žmogus — mįslinga paslaptis. Tai išreiškiama ir dabartinėje 
poezijoje iš Tėvynės. 
Dalyvių buvo apie 150. 


GAMTOS MOKSLŲ SEKCIJA 


2 val. p.p. buvo paraleliai trys sekcijos : gamtos, filosofijos ir 
teisės mokslų. 

Gamtos mokslų sekcijai vadovavo B. Saldūkienė. Prof. dr. 
Jonas Genys skaitė paskaitą Paveldėjimo mokslo pažanga (žr. 341- 
348 psl.). Genetika, paveldėjimo mokslas, ėmė vystytis, išaugus 
citologijai (mokslui apie ląstelę), biologijai ir t.t. Tiriami pana- 
šumai ir skirtumai (paveldėti ir įgyti), genai, mutacijos, hibridai. 
Labai svarbi taikomoji genetika, siekiant išauginti stiprius augalus 
it gyvulius bei naudingesnius augalus. Mokslininkų rūpestis — iš- 
saugoti genus, esančius gamtoje, užbėgti už akių paveldimos 
ligoms, bet ir nepažeisti žmogiškąją psichofizinę prigimtį. Po įdo- 
mios paskaitos kilo daug klausimų. 


Panaši paskaita buvo ir dr. Broniaus Povilaičio Genetinė inčinerija. 
(Šią temą paskaitoje įvardino Branduolinių rūgščių manipuliacija, 
žr. 311-340 psl). Ši technologija atvėrė naujus biotechnologijos 
kelius. Galvojama sukurti bakterijas, kurios galėtų degraduoti naftą, 
pakliuvusią iš tankų į vandenį ar žemę, galėtų pagaminti pieno 
proteiną, koncentruoti skiedinyje metalus, kaip varį, auksą, ura- 
nijų iš jau išnaudotų kasyklų, pagaminti iš piūvenų cukrų, tepalus. 
Žemės ūkio srityje tikimasi perkelti genus iš bakterijų į kultūrinius 
augalus, duodant jiems savybę fiksuoti laisvo oro azotą. Rekombi- 
nuota DNR technika jau naudojama komerciškai gaminant retus 
cheminius junginius — enzimus medicinos reikalams, pavyzdžiui, 
interferozę — natūralų žmogaus kūno apsaugos sistemos produktą, 
efektyvų prieš virusines ligas ir kai kurias vėžio formas. Kiti projek- 
tai — genetinis pagaminimas žmogaus augimo hormono, žmogaus 
insulino, labai švarių antibiotikų, žmogaus kraujo proteino, vakcinų 
prieš maliariją, hepatitą, venerinės ligas. Ir po šios paskaitos buvo 
gyvos diskusijos. 


Birutė Saldukienė kalbėjo apie biblinį tvaną geografiniu, geologi- 
niu bei archeologiniu atžvilgiu, iliustruodama žemėlapiais ir iškel- 
dama įvairių mokslininkų teorijas šiuo klausimu. Geologės B. Saldu- 
kienės pakaitos redakcija nesulaukė. 

Visose trijose paskaitose buvo apie 80 klausytojų. 

TEISĖS MOKSLŲ SEKCIJA 


Teisės mokslų sekcijos vadovas prof. dr. Br. Kaslas neatvyko. 
Tad ir jo paskaita iškrito. Šioje sekcijoje Jonas Sakas skaitė pa- 
skaitą: Vyriausybės Žinios ir jų perspausdinimas (žr. 153-158). 
Rinkdamas medžiagą studijai apie kun. Juozą Vailokaitį, jis pamatęs 
kad JAV niekur nėra pilno Vyriausybės Žinių rinkinio, o ir esamų 
komplektų kai kurie lapai sutrūniję. Tad su kun. V. Bagdanavi- 
čium, dr. I. Meškausku ėmėsi surinkti visus Vyriausybės Žinių nume- 
rius, juos padauginti xeroxo būdu, įrišti ir bent dalį saugiai padėti. L. 
Kairys sutikęs atspaudus patikrinti ir įrišti. Dail. Vl. Vijeikis nemo- 
kamai leidęs pasinaudoti savo xeroxo mašinomis. J. Sakui į talką atė- 
ję J. Dėdinas ir L. Kerulis. Vyriausybės Žinių originalai buvę pasisko- 
linti iš Lietuvos generalinės konsulės J. Daužvardienės, Lietuvos ge- 
neralinio konsulo New Yorke ir Lietuvos pasiuntinybės Washingtone. 
Pagaminta 5 atspaudai. Prelegentas aptarė Vyriausgbės Žinių pava- 
dinimą ir turinį. Darbas pradėtas sumanytojų pinigais. Paskui atėjo 
į talką L. Kriaučeliūnas, K. Pabedinskas ir Lietuvių Fondas. Dabar 
perspausdinta tik I dalis. Reikėtų perspausdinti ir II dalį — 
Steigiamojo Seimo darbai ir Seimo stenogramos. 

Sekcijoje buvo apie 30 klausytojų. Paskaitos vyko Potvynio 
(Surf) salėje. 


FILOSOFIJOS MOKSLŲ SEKCIJA 


Filcsofijos mokslų sekcijoje dalyvavo 37 klausytojai. Paskaitos 
vyko Plantacijų (Plantation) salėje. Sekcijai vadovavo prcf. dr. 
Juozas Zaranka. 

Dr. K. Skrupskeliui neatvykus, jo paskaitą Utopinės galvosenos 
bruožai perskaitė Aušra Liulevičienė. Paskaitos teksto redakcija 
negavo. Išryškinta mintis, kad visuomenės pastovumas, subor- 
dinacija valstybei veda į tam tikrą priespaudą — žmonės kenčia, 
nežinia už ką. Kun. J. Urbonas kėlė mintį, kad netiesa, jog komu- 
nizmas tarnauja mokslui. Dr. B. Ciplijauskaitė pabrėžė, kad XVII 
a. prancūzų utopistai neneigė laisvės. Jie pirmieji pasisakė už moters 
laisvę. Prof. J. Zarankos manymu, Platonas irgi juto, kad valstybės 
utopija nutolusi nuo realybės. Vėliau parašė veikalą Įstatymai. 
Kun. K. Trimakas pasakojo, kad Ateities akademiniame savaitgalyje 
1982 m. spalio mėnesį nagrinėta tema : « Kaip įsivaizduojama ateities 
Lietuva ? » Ji labai suidealinta — svetimtaučiai bus ištremiami. Lie- 
tuviai bus didžiai darbštūs ir tuojau įsijungs į valstybės atstatymo 
darbą. 

Antra paskaita buvo dr. J. Zarankos, atvykusio iš Pietų Ame- 
rikos. Tema — Trasimacho teorija apie teisingumą (žr. 351-361). 

Diskusijose dr. F. Palubinskas kalbėjo apie tiesos ir netiesos ribą. 
Čia turėtų nulemti meilė ir nuolankumas. Krikščionybės įtaka turėtų 
pasireiškti itin svariai. 


(Penktadienis lapkričio 26 d.) 
TEOLOGIJOS SEKCIJA 


Po šv. Mišių prasidėjo teologijos sekcija, kuriai vadovavo kun. 
dr. Valdemaras Cukuras. Kun. Augustinas Rubikas, svečias iš Vokie- 
tijos, kalbėjo tema: Dievas nėra žmonėms šališkas. Jis apsireiškia 
visiems. (Kun. Rubikas dėl ligos ir mirties savo paskaitos redakcijai 
neatsiuntė). 


Paskaitininkas. nagrinėjo, ar Dievas atsižvelgia į visus, ar jis 
visiems apsireiškia. Nuo atsakymo į šį klausimą priklauso Bažnyčios 
samprata ir joje tarpusavio ryšiai. 

Senojo Testamento laikais Dievas apsireiškė ne vien izraelitams, 
ne vien Mozei. Jis nepamiršc ir kitų tautų. Jis kalbėjo ir kitoms 
tautoms. Patys izraelitai nemaža skolinosi, perdirbo ir įdėjo į 
Senąjį Testamentą. Pavyzdžiui, pasakojimas apie visuotinį tvaną į 
Senąjį Testamentą buvo perkeltas iš Mezopotamijos Gilgamešo epo. 
Ir budistų raštuose yra panašių vietų į Evangeliją. Skirtingos tautos 
Dievą vadino įvairiais vardais. Lietuviai davė Dievui Praamžiaus 
vardą. Tai vardas vieno ir to paties Dievo. 


Naujojo Testamento laikais pirmieji krikščionys buvo įsitikinę, 
kad yra «visi lygūs kilnumu» ir kad pasauliečius su dvasiškiais 
jungia abipusė priklausomybė. « Viena ir ta pati Dvasia jus įves į 
visokią tiesą » (Jon 16, 13). Pirmieji krikščionys buvo sunkte persi- 
sunkę tiesa, kad visuose gali veikti Dievo Dvasia. Tai rodo ir pir- 
mojo Bažnyčios susirinkimo Jeruzalėje istorija, kur buvo sprendžia- 
ma, ar reikia krikščionims laikytis ritualinio Mozės įstatymo — api- 
piaustymo (Ap D 15, 2-17). Tame susirinkime nutarimas buvo 
bendras — visos Bažnyčios, visų tikinčiųjų, ne vien apaštalų ir vyres- 
niųjų. Jie nutarė kartu tai, «kas Šv. Dvasiai ir mums pasirodė 
teisinga» (Ap D 15, 28). 

Tikinčiųjų visuma negali tikėdami klysti, kai nuo vyskupų iki 
paskutinio pasauliečio visuotinai sutinkama. « Sutikti » (consensum 
pracbere) reiškia aktyviai sąmoningai pritarti. Tiesa yra kraitis 

Kristaus sužadėtinės Bažnyčios. Jos neklaidingume dalyvauja visi. 

Iš to seka, kad tai, kas visus liečia, turi būti visų aptarta. Nega- 
lima vienam ar keliems tokiuose reikaluose sprendimų «daryti po 
skvernu » (pavyzdžiui, kaip buvo Romoje padaryta lietuviškų litur- 
ginių šv. Mišių tekstų atžvilgiu). 

Parašius apie nerimą Bažnyčioje, kai kas teigė, kad Bažnyčioje 
negali būti nerimo, kadangi Bažnyčia esanti pats Kristus, o Kristus 
esąs vien taika ir ramybė. Tačiau juk Kristus ginčijosi ne tik su 
fariziejais ir sadukiejais, bet ir su apaštalais. « Kas, remdamasis 
ilgamete Bažnyčios istorija, galėtų teigti, kad Bažnyčioje galima 
apsieiti be ginčų 2». Ginčų jau buvo nuo pat Bažnyčios pradžios. 
Pavyzdžiui, pirmajame Bažnyčios susirinkime Jeruzalėje (Ap D 15, 
2-17) Paulius išėjo prieš pirmąjį popiežių Petrą (Gal 2, 14) ir t.t. 
Daugelis žmonių galvoja, kad pati Bažnyčia jiems buvusi kliūtimi joje 
pasilikti, o kiti teigia, kad jie grįžtų, jei tikėtųsi, jog Bažnyčia 
jiems padėtų problemas spręsti. 

Tarp kitų panašių prisimintinas ir toks atvejis iš Angelo Roncali, 
vėliau Jono XXIII, gyvenimo. Kai jis buvo Bergamo kunigų semi- 
narijos profesorius, kun. Don Mazuoleni jį apskundė Romai, kad 
Roncallio, girdi, mintys, esančios pavojingos Bažnyčiai. Roma Ron- 
calį įspėjo ir jo bylon įrašė pastabą ; įtartinas modernizmu. 

« Dievas nėra šališkas žmonėms » (Gal 2, 3). Dievo dvasia nedaro 
skirtumo tarp asmenų. Dievas apsireiškia visiems. Tad kiekvienas 
ir turėtų būti lygiai joje vertinamas. 

Tai padeda suprasti ir ši iliustracija. Kažkas susiginčijo, ar Kristus 
buvo žydas, ar Romos katalikas ? Giliausia prasme, jis nebuvo nei 
žydas, nei Romos katalikas, bet visų pirma — žmogus arba, kaip jis 
save vadino, « Žmogaus Sūnus». Kaip toks, jis yra susitapatinęs 
su visais žmonėmis, ne tik su tais, su kuriais draugaujame ir su kuriais 
mielai susitinkame ir pasikalbame, kadangi jie yra vienos nuomonės 
su mumis. 

Dievas nuo pat pradžios yra ėjęs pas visus žmones, visiems apsi- 
reikšdamas. Ir savo Bažnyčioje jis neatsižvelgia į asmenis. Jis nėra 
šališkas. Jis ne per kokį vieną žmogų, o per tikinčiųjų visumą 
kalba. Šia tiesa turėtų būti pagrįsta Bažnyčios samprata bei jos 
narių tarpusaviai santykiai. 


Antroji paskaita buvo kun. dr. Valdemaro Cukuro apie naują 
teologinę kryptį, liečiančią svarbiausias krikščioniškojo gyvenimo 
sritis — Pasakojimo vaidmuo dabarties teologijoje (žr. 33-58 psl.). 

Pasakojimo teologijos pradžia — vos tik prieš 10-12 metų. Ją 
pradėjo anglų kalba kalbantieji jauni teologai su literatūriniais gabu- 
mais. Suminėtinos šios knygos kaip jos šaltiniai: Notre Dame uni- 


372 VLADAS KULBOKAS 8* 


versiteto prof. John S. Dunne, Time and Myth: A Meditation on 
Storytelling ad an Eaploration of Life and Death (1976, David Tracey, 
Blessed Rage of Order (1915); John Shea, Stories of God (1978) ir 
Stories of Faith (1980); John Macguarrie, God-Talk: An Examina- 
žion of Language and Logic of Theology ; Langdon Gilkey, Naming the 
Whirlwind ir kiti. 

Pasakojimo teologijos išeities taškas yra religinis pergyvenimas. 
Jiems teologija (theo-logos) yra pasakojimas arba kalbėjimas apie 
Dievą. 

Kiekviename atpasakojime yra būdingos trys žymės : a. ryškus 
laiko elementas, b. pasakojimo ryšys su simbolika ir c. pasakojimas 
bei individo vieta jame. 

Pasakojimo vaidmuo pastoracijoje : Pasakojimo keliu, geriau negu 
racionaliu išvedžiojimo ar įrodymų keliu, šiandien išganymo istorija 
darosi prieinama plačiausioms masėms. 

Pasakojimo vaidmuo moralinėje teologijoje: Moralinis įstatymas 
nebelaikytinas kaip eilė pavienių direktyvų, bet kaip vis naujai 
iškylančių kūrybinių galimybių visuma, esmingai surišta su pasi- 
liekančiom žmogiškom vertybėm. 

Taip pat matyti, kad mus supančiame Dievo pasaulyje yra labai 
akivaizdūs sukilimo ženklai, kad nuodėmė yra neužginčijamas faktas, 
kad esame nuolat gundomi šiame pasaulyje gyventi tarsi jis nebūtų 
Dievo pasaulis. Iš šio pergyvenimo kyla pareiga ne tik žinoti, bet ir 
gyvent i— jungtis, kartu dalyvauti tautoje, kurioje Kristus prakalba, 
veikia, vadovauja. 

Atpasakojimo vaidmuo liturgijoje: Eucharistinė liturgija turi 
tikrą pasakojimo charakterį : « Kada tik valgote šią duoną ir geriate 
iš šios taurės, jūs skelbiate Viešpaties mirtį, iki jis ateis» (žr. 1 Kor 
11, 26). Taigi, dabartyje atliekama ir dabarčiai prasmę duodanti 
liturgija yra surišta su praeitimi (Kristaus išganymo istorija) ir su 
ateitimi (Kristaus atėjimu). «+ Tai darykim mano (gyvam) atmini- 
mui». 

Pasakojimas ir Šv. Raštas: Bibliniai faktai yra kūrybiniai at- 
pasakojimai, kilę iš tam tikro pergyvenimo (juose istoriniai įvykiai 
atsispindi, bet nebūtinai). Istorinio-kritinio metodo neatsižadama, jis 
nepasmerkiamas, bet daroma pažanga tolimesnėmis studijomis. 
Savo esme jie yra vaizduotės kūriniai, kuriais autorius (ar autoriai) 
pailiustruoja ar literatūrine forma išreiškia ypač giliai sukrečiančius, 
asmenį ar tautą palietusius įvykius. 


Visas mūsų gyvenimas — asmeninis ir visuomeninis — yra 
giliausia prasme «pasaka», kurią Dievas seka mus Kurdamas, leis- 
damas mums atsiskleisti žiedu Jo sukurtame pasaulyje. 

Čia paliesti reiškiniai kviečia į tą vispusišką harmoningą žmo- 
gaus dvasinių dovanų įtraukimą į nepaliaujamą giliausių būties 
paslapčių lukštenimą. O kas yra tas kvietimas, jei ne mūsų asmens 
gelmėse paslaptingai ir nepaliaujamai mus veikianti Amžinoji Meilė, 
kurios kūdikiai mes esame ? 

Pačia giliausia prasme teologija šiandien yra ne vien « kalbėjimas 
apie Dievą», bet pasakojimas savo asmens gyvenimo istorijos, ją 
gyvenant, įsijungiant į beatsiskleidžiančią Kūrėjo bylojimo tėkmę. 

Po abiejų paskaitų buvo diskusijos. Sekcijoje dalyvavo 60 klausy- 
tojų. Paskaitos vyko Jūros vėjelio (Seabreez) salėje. 


PSICHOLOGIJOS MOKSLŲ SEKCIJA 


Psichologijos mokslų sekcijai vadovavo prof. dr. Aldona Grinienė. 
Kun. dr. Kęstutis Trimakas skaitė paskaitą: Nuo jaunystės iki 
senatvės : suaugusiojo kaitos fazės (žr. 143-149 psl.). Suaugusio žmo- 
gaus gyvenimą prelegentas suskaldė į kelis tarpsnius — nuo 33 iki 
80 metų, nurodydamas psichologinius jų pasikeitimus. 


Dr. A. Grinienė kalbėjo tema: Vyresnio amžiaus žmonių psiehko- 
loginių negalavimų priežastys (žr. 133-142 psl.). 


Paskaitos buvo labai aktualios ir sukėlė daug klausimų. V. Kul- 
bokas pastebėjo, kad Europoje vertinama senesnių žmonių išmintis 
bei patirtis, Amerikoje priešingai — jie nustumiami į šalį. Ar psi- 
chologija, dabar išeidama už vyresnio žmogaus vertinimą, neina prieš 
srovę? Į prelegentės pabrėžtą išėjusio pensijon žmogaus liūdesio 
periodą buvo atsakyta: Mes, lietuviai, tremtiniai, dažnai laukte 
laukiame, kada galėsime pasitraukti nuo duonai uždirbti atliekamo 
ir dažnai nemėgiamo darbo ir atsidėti lietuviškai veiklai bei raštui. 
Buvo ir daugiau klausimų. 

Šiose įdomiose paskaitose dalyvavo apie 70 klausytojų. Paskaitos 
vyko Potvynio (Surf) salėje. 


MATEMATIKOS MOKSLŲ SEKCIJA 


Matematikos mokslo sekcijai vadovavo prof. dr. Ū. Masaitis. 
Paskaitos vyko Plantacijų (Plantation) salėje. 

Dr. Jonas Ulėnas kalbėjo tema: Kompiuterių pritaikymas lie- 
tuviškiems reikalams. (Paskaitos teksto redakcija negavo). Po paskaitos 
klausimai: A. Šukys — Ar gali vietiniai kompiuteriai gauti infor- 

macijas iš centrinio kompiuterio? Atsakyta — «Gali, bet būtų 
pigiau didelį informacijos kiekį išspausdinti centre ir siųsti paštu. 
Mažesnį kiekį esą galima gauti telefonu. Šiuo atveju kompiuterių 
sistema turi būti tam paruošta». Dr. Genys klausė: Kuri Amerikos 
lietuvių organizacija turi Amerikos lietuvių adresus ir kiek jų yra? 
Atsakymas: « Niekas visų lietuvių adresų neturi. Religinė Šalpa 
Brooklyne turi apie 22,000. Gal kuri kita organizacija turi kelis 
šimtus ar tūkstančius adresų». Dr. G. Bijūnienė klausė: Ar yra 
didesnė grupė žmonių, dirbančių kompiuteriams pritaikyti lietuvių 
veiklai? — Prelegentas negalėjo atsakyti, nes nėra kompiuterių 
specialistų sąrašų. 


Prof. O. Masaičio paskaita buvo Empirinių funkcijų diferencia- 
cija (Paskaitos teksto redakcija negavo). 


Prof. Pr. Zundės paskaitą — Informacija ir jos vertė, paskaiti- 
ninkui neatvykus, perskaitė L. Kačinskas (žr. 225-234 psl.). Pas- 
kaitose dalyvavo 35 asmenys. 


ARCHITEKTŪROS IR MENOTYROS SEKCIJA 


Architektūros ir menotyros sekcijai vadovavo dr. arch. Alfredas 
Kulpa-Kulpavičius. Neatvykusio dr. Vitolio Vengrio paskaita Iškilieji 
(istoriniai) Lietuvos ekslibrisai iki XX amžiaus buvo perduota iš 
juostelės ir iliustruota skaidrėmis (žr. 185-196 psl.). 

Vida Krištolaitytė kalbėjo tema Lietuvė dailininkė išeivijoje ; 
(Paskaitos teksto autorė redakcijai neatsiuntė). 

Dr. Stasys Goštautas savo temą Fantastinis menas ŪOiurlionio 
kūryboje pakeitė į Čiurlionio fantastinis menas (žr. 211-222 psl.). 

A. Kulpa-Kulpavičius savo temą Lietuvos baroko ornamentika 
patikslino į Baroko ornamento apraiškos Lietuvoje XVI-XVIII a. 
(žr. 197-209 psl.). 

Klausytojų sekcijoje buvo 35. Paskaitos vyko Jūros vėjelio 
(Seabreeze) salėje. 


PoOLiITINIŲ MOKSLŲ SEKCIJA 
Politinių mokslą sekcijai vadovavo inž. Antanas Rudis. 


Juozo Laučkos paskaitos tema: Lietuvos 1922 m. konstitucijos 
kilmė ir jos pagrindiniai principai (žr. 61-90 psl.). 

Inž. Antano Rudžio — Žmogaus teisės Lietuvos konstituojose 
(žr. 91-99 psl.j. 
Klausytojų būvo 30. Paskaitos vyko Potvynio (Surf) salėje. 


MENINĖ DALIS — KONCERTAS 


7 val. vakare įvyko kun. A. Stašio suorganizuotas Aldonos Stem- 
pužienės ir Algimanto Brazio koncertas Kiparisų (Cypress) salėje. 
Koncerto klausėsi 280 žmonių. 

A. Brazis pakiliai padainavo: L. J. Šimučio Palikta šalis, Sar- 
paliaus Mylimas kraštas ir Suviltas, J. Karnavičiaus Bajoro daina 
iš operos Gražina, A. Ponchielli Erdvilio ariją iš operos I Lituani, 
A. Kačanausko Ilgesys, A. Vanagaičio Litai ir Dul dul dūdelė. 

A. Stempužienė, ilgiau čia negirdėta, maloniai nuteikė, gaiviai 
atlikdama J. Gruodžio Visur tyla, Aguonėlės, J. Tallat-Kelpšos 
Ne margi sakalėliai, K. V. Banaičio (žodžiai B. Buivydaitės) Aš per 
naktį, V. Jakubėno (žodžiai K. Binkio), Gėlės iš šieno, H. Villa- 
Lobos Cantilena iš Bachianas Brasileras, G. Verdi Eboli arija iš operos 
Don Carlos ir Siebelio ariją iš operos Faustas. 

Solistai atliko ir du duetus: S. Šimkaus Plaukia sau laivelis iv 
W. A. Mozarto Duok ranką man brangioji iš operos Don Giovanni. 
Akompanavo Aldona Brazienė. 


(Šeštadienis — lapkričio 27 d.) 
LIETUVIŲ LITERATŪROS SEKCIJA 


Lapkričio 27 d. po šv. Mišių vyko lygiagrečiai 3 sekcijos : lietuvių 
literatūros, ekonomikos ir medicinos mokslų. 

Lietuvių literatūros sekcijai vadovavo Aušra Liulevičienė. 

Prof. dr. Rimvydas Šilbajoris skaitė paskaitą Religiniai įvaizdžiai 
Algimanto Mackaus poezijoje (žr. 275-290 psl.). Juose prelegentas 
įžiūri poeto neigiamą nusiteikimą mūsų laikų religinėse bei mo- 
rvalinėse apraiškose. 

Aušros Liulevičienės paskaita Istorija ir mitas: religinės impli- 
kacijos trijuose dabarties romanuose Lietuvoje (Baltušio, Mikelinsko 
ir Kondroto) (žr. 291-308). 

Prof. dr. Birutės Ciplijauskaitės tema Trumpas poezijos žodis 
(žr. 253-274). 

Dalyvių buvo 43. Paskaitos vyko Jūros vėjelio (Seabreaze) 
salėje. 

EKONOMINIŲ MOKSLŲ SEKCIJA 


Ekonominių mokslų sekcijai vadovavo prof. dr. Feliksas Palu- 
binskas. Paskaitos vyko Potvynio (Surf) salėje. Buvo 38 klausy- 
tojai. 

Jonas Sakas kalbėjo apie kun. Juozo Vailokaičio įnašą į Lietuvos 
ekonominį gyvenimą: Kun. Juozo Vailokaičio įnašas į Lietuvos 
ekonominį gyvenimą (žr. 103-114 psl.). 

Prof. dr. F. Palubinkas apibūdino Lietuvos industrializaciją 
pirmaisiais nepriklausomybės metais. Senosios Lietuvos valstybės 
pramoninimas (žr. 115-129 psl.). 

Dr. Juozas Kazickas nušvietė Lietuvos ekonominių santykių gali- 
mumus su Kinija: išvados iš studijinės kelionės po Kiniją. Pir- 
miausia prelegentas, neseniai grįžęs iš kelionės po Kiniją, pataisė 
paskaitos pavadinimą, kad tai nebūsiąs svarstymas Lietuvos ekono- 
minių santykių su Kinija, nes neturime savo valstybės, bet tik 
įspūdžiai ir svarstymai apie milžiną — tūkstančio galimybių kraštą. 
Jis labai vaizdingai kalbėjo apie tos šalies įvairumą, gamtą, istoriją, 
senovės paminklus, dabartinę santvarką ir žmonių psichologiją, 
gausiai pateikdamas statistikos ir Kiniją lygindamas su Amerika bei 
kitais kraštais. Šią paskaitą verta išspausdinti Aiduose (Paskaitos 
teksto redakcija negavo). 


MEDICINOS MOKSLŲ SEKCIJA 


Medicinos mokslo sekcijai vadovavo dr. Kazys Bobelis. Paskaitos 
vyko Plantacijų (Plantation) salėje. 


Paskaitininkai ir temos: dr. Danielius Degėsys — Eutanazija 
(Mirties palengivinimas) (žr. 161-170 psl.). 

Dr. Adolias Milius — Šiandieniniai metodai sveikatai palaikyti 
(žr. 171-175 psl.). 

Dr. Saulius Vaičaitis — Širdis ir kraujo spaudimas (žr. 17T- 
182 psl.). 


S. Vaičaitis mano, kad šiai temai išnagrinėti reikėtų viso suva- 
žiavimo. Dabar į aukštą kraujo spaudimą didelį dėmesį kreipianti 
ne tik medicina, bet taip pat valdžia ir visuomenė. Tačiau tik po 
1970 m. tyrinėjimų veteranų ligoninėse įrodyta, kad didelį mirtin- 
gumą galima sumažinti pašalinus kraujo spaudinmą. Dabar 259 
amerikiečių turi aukštą kraujo spaudimą. Daudnma tai žino ir jį 
kontroliuoja. Su hipertensija — tyalioju žudiku — per pastaruosius 
10 metų smarkiai kovojama Ir žmonių mirtingumas kasmet mažėja. 

Per visas tris medicinos paskaitas buvo pilna salė klaustytojų 
— apie 140. 


IsTORIJOS MOKSLŲ SEKCIJA 


Istorijos mokslų sekcijai vadovavo dr. Viktoras Gidžiūnas, 
O.F.M. Paskaitos vyko Jūros vėjelio (Seabreeze) salėje. Dalyvių buvo 
apie 60. 

Vitalio Žukausko tema buvo Lietuvos kunigaikščių Radvilų teatras 
Nesvyžiuje (Paskaitos teksto redakcija nesulaukė). 

T. Viktoro Gidžiūno tema: Pranciškonų misijos pagoniškoje Lietu- 
voje (Mirus autoriui, redakcija paskaitos teksto negavo). 


SOCIALINIŲ MOKSLŲ SEKCIJA 


Socialinių mokslų sekcijai vadovavo prof. dr. Antanas Musteikis, 
Paskaitos vyko Plantacijų (Plantation) salėje. Dalyvių buvo kiek 
daugiau 50. 

Prof. dr. Lucija Baškauskaitė skaitė paskaitą Lietuvių kartos Los 
Angeles apylinkėse (redaktorius paskaitos teksto nesulaukė). 

Prof. dr. Antanas Musteikis — Religiniai svyravimai šešiolikiojo 
šimtmečio Lietuvoje (žv. 237-249 psl.). 


ATSISVEIKINIMO BANKETAS 


7 valandą vakare įvyko jaukus banketas Karališkoje delfino (Royal 
Dolphin) salėje, suorganizuotas Mečio Šilkaičio, talkinamo S. Salienės 
ir A. Valienės. 

Pradžioje kamerinės muzikos trio pagrojo kelis klasikinius dalykus. 
Vysk A. Deksnys sukalbėjo maldą. Palankia ir reikšminga kalba 
suvažiavimo dalyvius pasveikino vietos vyskupas Thomas Larkin. 

Po vakarienės gi Juozas Laučka pasveikino jubiliatą prel. Joną 
Balkūną, St. Petersburg Akademijos židinio pirmininką, sulaukusį 
80 metų. A. Karniaus nupieštą adresą jam įteikė vakarienės 
vadovas M. Šilkaitis. A. Valienės dovanotą paveikslą laimėjo Dukšta. 


(Sekmadienis — lapkričio 28 d.) 
IšKILMINGAS BAIGIAMASIS PILNATIES POSĖDIS 


Baigiamajame posėdyje Lietuvos atstovas Washingtone ir LKM 
Akademijos tremtyje atgaivinimo sumanytojas ir jos garbės narys 

dr. St. Bačkis skaitė pagrindinę paskaitą — LKM Akademijos 60 m. 
sukakties minėjimas (žr. 15-30 psl). Jis plačiai aptarė Akademijos 
istoriją, pabrėždamas mėginimą įkurti Lietuvos Katalikų Univer- 
sitetą ; nusakė iškiliuosius darbus bei leidinius ir Akademijos didelę 
reikšmę mūsų tautos mokslui. 

Vacys ir Stasė Urbonai Akademijos leidiniams paaukojo 2000 
dolerių. 

Prel. J. Balkūnas pasidžiaugė visų St. Petersburgo Židinio narių 
sutelkta veikla ir vieningu darbu. Prof. A. Liuima dėkojo už gerai 
suorganizuotą ir atliktą suvažiavimą. Padėkos žodį tarė ir prezidiumo 
pirmininkas J. Laučka. Pabaigoje sugiedotas Lietuvos himnas. 
Minėjimas vyko Kiparisų (Cypress) salėje, kuriame dalyvavo apie 
200 asmenų. 

Kiek vėliau, 1 val. po pietų, Šv. Vardo bažnyčioje Gulfporte 16 
kunigų atnašavo koncelebruotas šv. Mišias. Įspūdingą pamokslą 
pasakė vysk. A. Deksnys, pabrėždamas, kad mokslininkai branduo- 
liniais ginklais ant bedugnės pastatė pasaulį. Matoma žmonijos 
sunaikinimo grėsmė, nuo kurios gali sulaikyti tik Dievo ranka. 


TALKININKAI 


Be kun. J. Gasiūno suorganizuotų vaišių dalyvių susipažinimo 
vakaronei, dr. Kazys ir Dalia Bobeliai savo namuose suruošė pa- 
skaitininkams ir suvažiavimo rengėjams vaišes lapkričio 25 d. vakarą. 

Suvažiavimo dalyvių transportu iš aeroporto rūpinosi inž. A. 
Šukis, svečius nakvynėmis aprūpino inž. A. Mažeika. Prie sekre- 
tariato, vadovaujamo Veronikos Kulbokienės, prie lėšų telkimo, 
salių puošimo, radio pranešimų, spaudos ir t.t. daug prisidėjo M. 
Šilkaitis, Ida Valauskienė, Teresė Liutkienė, Rožė Jasinskienė, 
A. Valienė, Kazys Kleiva, S. Lungys, ir kiti. Visus darbus koordinavo 
prel. Jonas Balkūnas. 

Suvažiavimas buvo didžiausias įvykis St. Petersburgo lietuvių 
gyvenime. Jis taip pat reikšmingas ir visai išeivijai. 

EKSCELENCIJOS, GARBINGASIS PREZIDIUME, 
MIELI AKADEMIKAI IR BRANGŪS SVEČIAI 


Nuoširdžiai sveikinu šį dvyliktąjį Lietuvių Katalikų Mokslo 
Akademijos suvažiavimą ir linkiu našaus darbingumo bei atsigaivi- 
nimo dvasioje, beieškant Tiesos. 

Viena tėra tiesa, tad tik vienas tegali būti mokslas. Mokslas 
negali būti nei katalikiškas, nei socialistiškas, nei komunistiškas. 
Jeigu mokslas nebetarnauja Tiesai, o tampa priemone kitiems tiks- 
lams, jis nebėra mokslas, o tik propagandinis instrumentas, kurio 
likimas yra toks pat, kaip mūsų vestuvinių apeigų piršlio. Kodėl 
piršlys kariamas ? Todėl, kad jis savo iškalbingame sugebėjime 
prasilenkė su tiesa. Toks pat yra likimas ir to mokslo, kuris ne- 
beieško tiesos ir su ja prasilenkia. 

Tad labai prasmingai šv. Pranciškus Salezas mokslą vadina aštūn- 
tuoju sakramentu, tuo aiškiai nurodydamas tiek jo kilnumą, tiek ir 
jo palaimingą įtaką visuomenei, o dar labiau pračiam mokslo kūrėjui, 
nes tai yra jo pašaukimo vykdymas, o tuo pačiu ir asmenybės 
atbaigimas, dvasinis subrendimas. 

Mokslininkas, pasinaudojant madingų dabarties terminu, yra 
charismatikas, tik ne iš tų, kurie patys save charismatikais laiko 
ar padaro, 0 kuriuos pats Dievas padarė charismatikais, tai yra 
apdovanojo tam tikslui skirtomis gausiomis dovanomis ir malo- 
nėmis. Dievas nekuria žmonių serijomis, vieno į kitą panašių, tary- 
tum lėlių, o kiekvienas žmogus yra nepakartojamas šedevras, gausiai 
apdovanotas skirtingomis prigimtinėmis dovanomis ir ypatingomis 
malonėmis. Tiesa, vienas yra Dievas ir vienas šventumo bei tobulumo 
šaltinis ir pavyzdys: visiškas supanašėjimas su Kristumi, priartėjimas 
prie jo per įsijungimą į mistinį Kristaus Kūną ir to pasėkoje daly- 
vavimas jo dieviškoje prigimtyje. Todėl atrodytų, kad artėjant į 
šventumo ir tobulumo šaltinį, visi žmonės turėtų darytis panašūs 
vienas į kitą. Tačiau įvyksta visiškai priešingai, žmonės darosi vienas 
į kitą nepanašūs — nepakartojamos asmenybės, kurios per Kristų ir 
Kristuje gali santykiauti su Dievu, kaip su sau lygiu, o Dievas — su 
tokiomis asmenybėmis taip, lyg nebūtų visatoje nė vieno kito žmo- 
gaus, nes jis yra begalinis, absoliutas. 

Velykų dieną ir per visą oktavą liturgija kartoja vieną posakį iš 
Psalmių (117,24): Haec dies guam fecit Dominus, egultemus et 
laeiemur in e — Tai diena, kurią Dievas mums dovanojo : džiau- 
kimės ir linksminkimės. Arba kaip lietuviškame Psalmių vertime 
Lietuvoje : « Šią dieną laimingą Dievas mums dovanojo. Džiūgaukim, 
kelkim linksmybes ». Šis Psalmių sakinys labai gražiai tinka Lietuvių 
Katalikų Mokslo Akademijos šiam suvažiavimui. Tai Dievo duotos 
dienos mūsų dvasiniam džiaugsmui ir atsigaivinimui. Dar labiau 
tinka Akademijos 60 metų sukakčiai. Džiaukimės, linksminkimės 
ir dėkokime Dievui. 

Akademija neiškrito iš debesų, nebuvo kieno nors užmačios ar 
užsispyrimo darbas, bet Dievo įkvėtos minties augimas ir brendimas, 
gausiai lydimas Dievo malonių. Pradžioje tik idėjos ir idealo išryš- 
kėjimas, vėliau pirmieji idealo realizavimo žingsniai, lėtas augimas 
ir pozicijų užėmimas. 

Akademija, kone pačioje savo veiklos pradžioje, užgniaužta 
tėvynėje, atsikūrė tremtyje ir, po truputį stiprėdama, pasirodė su 
darbo vaisiais. Į Akademiją susibūrė 258 mokslo žmonės ar mokslo 
gerbėjai, nemažas bendradarbių — rašytojų būrys — 191 asmuo (iš 
jų 42 nėra Akademijos nariai, bet jai prijaučiantys). Nariai yra susi- 
grupavę į 11 židinių didesnėse lietuvių kolonijose, yra dvi pastovios 
sekcijos, Lietuvos istorijos ir Religinės kultūros Institutas Romoje. 
Sušaukta 12 Akademijos suvažiavimų, išleista 361 storoki tomai 
(kiti trys * tebėra spaustuvėje, keletas tomų yra jau suredaguoti, 
kiti ruošiami spaudai). Išleistieji tomai sudaro apie 19.000 3 puslapių. 
Akademijos leidiniai suskirstyti į keletą grupių : Suvažiavimo Darbai, 
Meivaštis, Negęstantieji, Žiburiai (biografijos), Literatūros, Lietuvos 
istorijos šaltinių, pagaliau atskirų autorių raštai : kalbininko prof. 
Salio, istorikų prof. Z. Ivinskio ir prof. K. Avižonio 4. Suminėtinas 
ir Akademijos leidinių prenumeratorių nemažas būrys (apie 130), 
pagaliau apie 100 egzempliorių siuntinėjamų į didžiąsias kitataučių 
bibliotekas nemokamai, taip pat lietuviškoms bibliotekėlėms, spaudai 
ir t. t. Su ypatinga pagarba ir dideliu dėkingumu reikia prisiminti 
Akademijos mecenatus, geradarius, kurie finansavo minėtus Aka- 
demijos leidinius. Be autorių ir mecenatų Akademija būtų likusi 
bejėgė. 

Visa tai yra Dievo dovanos su dėkingumu Akademijos priimtos. 
Prasmingai, nors tik išorinai, Akademijos 60 metų minėjimas ir 


1987 metais 46 tomai. 

1987 metais penki tomai. 

1987 metais apie 34.000 puslapių. 

1987 metais filosofo-pedagogo St. Šalkauskio. 

dėkojimas už gautas dovanas ir malones, sutampa su šiame krašte 
vadinama padėkos diena. Džiaukimės ir dėkokime. 

Tačiau Akademija turėjo ir liūdesio dienas. Be 65 anksčiau 
mirusių Akademijos narių, po paskutiniojo Akademijos suvažiavimo 
Chicagoje 1979 m. rugsėjo mėnesį, Akademija neteko šių savo narių 
(chronologiškai) : 


1980.1.27 d. mirė prof. dr. Kazys Alminas, didis mecenatas, 
II). 3 d. » pedagogas Vaclovas Čižiūnas, 
IV.30 d.  » monsinjoras Klemensas Razminas, 
IX. 6 d » dr. Jurgis Balčiūnas, 
X.4d » kalbininkas Petras Būtėnas, 
XI.16 d » prof. dr. Jonas Grinius, Akademijos narys 
mokslininkas, 
XI.21 d. » prel. Pranciškus Juras, proton. didis mece- 
Ž natas, 
XII. 18 d.  » pedagogas Ignas Malėnas, 
1981.IV.15 d. » dr. Zenonas Danilevičius, 
1982.VII. 8 d. » miškininkas Jonas Kuprionis, 
X.8d. » prel. Juozapas Karalius, didis Akademijos 


mecenatas. 


Be suminėtųjų Akademijos narių, 1982.VII.15 d. mirė Akademijos 
mecenatas prel. dr. Liudas Mendelis. 

Į 11 mirusių narių vietą stojo nauji 24 Akademijos nariai. Deja, 
mirusieji mecenatai dar neturi iki šiol savo pavaduotojų. 

Kristus pasakė : Aš esu vynmedis, jūs — vynmedžio šakelės. Be 
manęs jūs nieko negalite. Jau pats faktas, kad Akademija mini savo 
veiklos 60 metų sukaktį, kad ji turi tiek narių, tiek yra pasireiškusi 
mūsų tautos gyvenime, tiek išleidusi mokslinio turinio veikalų nepa- 
lankomis sąlygomis, pirštu prikišamai rodo, kad tai nėra žmonių 
darbas, o Dievo per žmones. Jam tebūna garbė ir padėka. 

Per 60 metų Akademijos atliktieji darbai buvo Apvaizdos pra- 
matyti ir paskirti. Tačiau su atliktaisiais darbais Akademijos pašau- 
kimas nesibaigė. Ją laukia dar tolimesni uždaviniai. VI-me Aka- 
demijos suvažiavime Fordhame, New Yorke, prisiminiau dvasinę 
krizę pasaulyje, žūtbūtinę kovą, šv. Jono Apreiškimo žodžiais beta- 
riant, kovą slibino ir Moteriškės, kovą už žmogaus dvasinį išlaisvi- 
nimą, kovą už dvasinio žmogaus orumo ir kilnumo apsaugojimą 
bei žmogaus grąžinimą prie Dievo. Apie dvasinę krizę kalbėta jau 
ir pirmuosiuose Akademijos suvažiavimuose Lietuvoje, ypač prof. 
St. Šalkauskio. O krizė per tą laiką ne tik nemažėjo, bet metai iš 
metų, dešimtmetis iš dešimtmečio vis labiau didėjo, vis labiau gilėjo 
ir kartu jos kryptis vis labiau ryškėjo — kova už žmogaus dvasinį 

išlaisvinimą, už žmogaus teises ir jo grąžinimą į Dievo Apvaizdos 
planą. Tai naujos epochos formavimosi pradžia. 

Šioje kovoje ir šios naujos epochos formavime Akademijai Apvaiz- 
dos yra pramatyta ir paskirta funkcija lietuvių tautos intelektua- 
linio ir dvasinio gyvenimo brendimui, o kartu pramatytos ir skirtos 
gausios Dievo dovanos ir malonės. Tai Dievo iššūkis Akademijai į 
didingą kūrybą. 

Šventoji Dvasia, Tiesos, Meilės ir Kūrybos Dvasia, tevadovauja 
šiam Suvažiavimui, telemia nutarimus ir šimteriopus tesuteikia dar- 
bams ir pastangoms vaisius. Gausi Dievo palaima telydi visus Aka- 
demijos darbus ir užsimojimus, 


A. Lruma, S. J. 
St. Petersburg Beach, 1982.XI.24 d. 

